
I. 
Indledning.    Holbergs  Bollger  i  Kjøbenhavn. 

or  tilgavns  at  kunne  vurdere  en  ældre  Digter,  der  skildrer 
sin  Samtid,  er  det  nødvendigt  at  kjende  noget  til  denne  Samtids 
Aand  og  Tankegang,  men  jo  større  Digteren  er,  jo  bedre  han  frem- 
stiller Samtidens  virkelige  Karakter ,  des  mindre  er  denne  ISTødven- 
dighed  tilstede,  idet  han  samtidig  med  Digtet  selv  skaber  Evnen  til 
at  nyde  det.  Værker  som  Holbergs  Komedier,  der  indtager  Høj- 
sædet blandt  komiske  Karaktermalerier,  vil  altid  kunne  nydes,  selv 
om  man  aldrig  har  studeret  Samtidens  Historie,  da  de  selv  umiddel- 
bart giver  et  saa  levende  Billede  af  Tiden  og  Tænkemaaden,  at 
Oehlenschlagers  Udsagn^)  er  træffende,  at  »Holberg  har  vidst  at 
fremstille  den  danske  Hovedstads  borgerlige  Liv  i  sin  Tid  saa  tro,  at 
om  Byen  sank  i  Jorden  og  man  kun  om  nogle  Aarhundreder  udgrov 
Holbergs  Komedier ,  saa  vilde  man  saa  godt  kjende  Digterens  Tids- 
alder deraf,  som  vi  kjende  den  romerske  Tid  af  Pompeji  og  Hercu- 
lanum.« 

Men  ligesom  Udgravningen  af  disse  gamle  Byer  alligevel  ikke 
i  alle  Henseender  vilde  tilfredsstille  vor  Yidebegjærlighed,  hvis  vi 
ikke  havde  skriftlige  Kilder  til  Kundskab  om  det,  man  ikke  linder, 
og  til  Forklaring  af  mange  Ting,  der  som  livløse  Gjenstande  er 
gaadefulde,  saaledes  var  ogsaa  mangfoldige  Ytringer  i  Holbergs  Ko- 
medier, der  øjeblikkelig  blev  forstaaede  af  Samtiden  og  hilste  med 
Jubel  af  denne,  nu  døde  for  os,  hvis  vi  ikke  søgte  i  gamle  Bøger  og 

mugne  Papirer  for  at  oplyses  om  den  Tids  Maade  at  være  paa,  og 
derved  lærte  at  leve  med  den  Tids  Mennesker  og  læse  med  deres 
Ojue. 

Der  er  mange,  der  har  arbejdet  paa  at  bringe  denne  Kundskab 
for  Lyset  og  ingen  mere  end  Eahbek,  Werlauff,  Boye  og  C.  Molbech 
og  af  yngre  Chr.  Bruun,  der  alle  har  fremdraget  talrige  Træk  til  nær- 
mere Forstaaelse  af  Holberg.  Naar  Forfatteren  af  nærværende  Skritt 
tager  dette  Arbejde  op  paany,  maa  han  med  Taknemlighed  nævne 
disse  Mænd,  uden  hvis  Forarbejder  dette  Skrift  ikke  kunde  have  set 
Lyset,  men  paa  den  anden  Side  findes  her  dog  et  og  andet  Nyt,  thi 
Nutiden  kjender  Yejen  til  at  søge  Oplysninger  paa  Steder,  som  de 
gamle  ikke  anede.  De  gamles  Kjendskab  til  den  trykte  Literatur 
var  anderledes  fyldig  end  vor  Tids,  men  vi  opleder  Træk  af  Folke- 
livet i  Skifteprotokoller,  Forhørsprotokoller,  Ansøgninger,  Indstillinger, 
kort  sagt  Forfædrenes  Embedspapirer  er  blevne  historiske  Kilde- 
skrifter. Der  maa  søges  og  granskes,  mangfoldige  Bunker  blades 
igjennem  og  lægges  til  Side  med  Suk,  thi  det  meste  er  Grus  og 
Sten,  og  Guldkornene  er  faa,  men  disse  er  da  ogsaa  lødige,  thi  de 
giver  os  Samtiden  med  dens  egne  Ord  og  Udtryk  og  lader  os  se 
Menneskene,  som  de  gik  og  stod. 

Hvad  her  skal  forsøges  paa  de  følgende  Blade,  er  at  sammen- 
arbejde de  ældre  Granskeres  Resultater  med  de  nyere  Fund  og  der- 
ved give  et  Billede  af  Danmarks  Hovedstad,  som  den  var,  da  Hol- 
berg skrev  sine  Komedier,  idet  vi  gaaer  ud  fra  de  Træk,  hvormed  han 
skildrer  den,  og  forøger  disse  med  hvad  Kilderne  ellers  oplyser.  Vi 
vilde  derved  vise,  i  hvilken  Taknemlighedsgjæld  vor  Hovedstads 
Historie  staar  til  den  storo  Digter,  der  har  givet  et  saa  tro  og  sandt 
Billede  af  Stadens  Indbyggere,  at  det  til  alle  Tider  knytter  Kjøben- 
havns og  Holbergs  Navne  sammen. 

Holberg  kjendte  Kjøbenbavn  i  et  halvt  Aarhundrede  og  han 
iagttog  Beboernes  Færden  med  opmærksomt  Øje  til  sin  Død.  Han 
saae  den  gammeldags  By  med  de  jævne  Sæder,  han  saae  Brydnin- 
gerne mellem  det  gamle  og  det  ny,  han  saae  Byen  synke  i  Grus  og 
det  gamle  synke  med  den.  Overforfinelsen  og  de  franske  Moder  sejre, 
den  muntre  Tone  fra  Frederik  IV's  Tid  give  Plads  for  det  alvorlige, 
for  en  Del  skinhellige  Væsen  under  Kristian  VI,  medens  efter  dennes 
Død  igjen  det  glade  Kjøbenbavn  kom  til  Live.  Skulde  man  skildre 
alle    de  Omvexlinger,    der    viste    sig    for  Holbergs  Øjne,    vilde    dette 


Iiulledning".  o 

blive  et  saa  stort  Værk,  at  det  vMe  tage  mange  Aars  Arbejde.  Her 
er  der  kun  Tale  om  Kjobenhavn  i  Kong  Frederik  IVs  sidste  Kegje- 
ringsaar  eller  omtrent  fra  Aar  1720  —  den  første  Komedie  spilledes 
1722  —  til  Ildebranden  1728. 

:N'aar  man  vil  gjøre  sig  Eede  for,  hvorledes  Tilstanden  var  i 
dette  Kjøbenhavn,  maa  man  først  betragte  de  Forhold,  under  hvilke 
Holberg  har  haft  Adgang  til  at  lære  den  at  kjende.  Han  var  her 
første  Gang  i  Sommeren  1702,  da  han  blev  indskreven  som  Student, 
men  hans  Ophold  varede  vel  kun  en  Maaneds  Tid.  Under  hans 
næste  Ophold,  da  han  tog  filosofisk  Examen  i  Marts  og  theologisk 
Attestats  i  April  1704,  var  han  her  knap  et  Aar  og  har  da  for- 
modenlig været  saa  optaget  af  Læsning,  at  der  ikke  har  været  ret 
megen  Tid  til  at  deltage  i  Samliv  med  andre  end  den  snevreste 
Kreds  af  Kammerater.  Tredie  Gang  var  han  her  om  Sommeren 
1708,  men  rejste  igjen  om  Efteraaret.  Det  var  forst  fra  Begyndelsen 
af  1709,  at  Kjøbenhavn  blev  hans  stadige  Hjem,  idet  han  blev  Hov- 
mester for  Gehejmeraad  Geddes  Sønner  og  vel  da  i  kort  Tid  fik 
Bolig  i  dennes  Gaard,  der  laa  østen  op  til  Borchs  Kollegium,  men 
allerede  Ilte  August  flyttede  han  som  Alumnus  ind  i  dette  Kollegium, 
hvor  han  boede  til  Ilte  Febr.  1714,  efterat  han  var  bleven  Professor 
i  Filosofien,  men  uden  Indtægt,  29de  Januar  1714. 

Samme  Foraar  begyndte  han  sin  fjerde  Udenlandsrejse,  fra  hvilken 
han  kom  hjem  i  Sommeren  1716.  Da  der  intet  Professorat  var  ledigt, 
tilbragte  han  2  Aar  i  stor  Fattigdom,  indtil  han  i  Decbr.  1717 
blev  Professor  i  Metafysik,  hvorved  han  fik  et  sorgfrit  Udkomme, 
og  det  er  fra  den  Tid  af,  hans  glimrende  Tid  som  poetisk  Skribent 
begynder;  »Peder  Paars«  udkom  1720,  de  første  Komedier  blev 
spillede  1722. 

Hans  Opfattelse  af  Livet  i  Kjøbenhavn  skriver  sig  altsaa  fra 
den  Tid,  han  var  fattig;  men  han  har  selvfølgelig  i  den  halve  Snes 
Aar  ikke  været  udelukket  fra  Familiekredse,  ligesom  han  følgelig  ogsaa 
fik  noget  Indblik  i  Livet  hos  en  fornem  Familie  som  Geddes.  Des- 
værre vides  intet  om  saadanne  personlige  Forhold;  alt  hvad  der  er 
optegnet  om  ham,  skriver  sig  fra  Tider,  der  ligger  bagved  hans  første 
poetiske  Periode,  baade  hvad  der  fortælles  om  hans  Besøg  i  Familier, 
hans  Ophold  i  Krostuer  paa  Landet,  Samtaler  med  politiske  Kande- 
støbere 0.  dcsl. 

Holberg    er  nu   nærved   at   blive   en  Type  paa   en  Stumgjæst  i 

Værtshuse,  en  anden  Bellmanu.  Engang  for  nogle  Aar  siden  kom 
Forfatteren  af  nærværende  Skrift  ind  i  en  Gaard  i  Pilestræde  og  ud- 
talte nogle  Ord  om  Stedets  gammeldags  Ydre,  livorpaa  han  strax 
fik  den  Forklaring,  at  her  i  gamle  Dage  havde  været  Vinhus  og 
»her  sad  Holberg«.  Men  ved  at  se  efter  i  de  Kilder,  hvoraf  Vinhusets 
Tilværelse  skulde  bevises,  fandtes  aldeles  intet,  der  kunde  bestyrke 
en  saadan  Mening,  tvært  imod  boede  her  1720  den  reformerte  Præst 
Eøbche  og  1728  dennes  Enke.  Man  læser  i  den  Art  historiske 
Feuilletoner,  som  nu  yndes  saa  meget,  den  ene  Gang  efter  den  anden 
om  Vinhuse,  til  hvilke  Holbergs  Navn  bliver  knyttet,  men  herom 
vides  intet  og  kan  intet  vides,  det  er  alt  Hjærnespind  og  ikke  Sagn: 
det  eneste  af  denne  Art,  man  lærer  af  hans  Skrifter,  er,  at  han 
nogle  Gange  havde  været  i  den  Klub,  der  ved  1720  holdtes  hos 
Biehl  i  »Fortunen«. 

Vi  veed  af  Holbergs  eget  Udsagn,  hvor  lidet  han  yndede  Drik, 
og  hvor  tidlig  han.  allerede  i  en  Alder  af  et  Par  og  tredive  Aar, 
havde  vænnet  sig  til  den  tarveligste  Levemaade.  Allerede  i  Fortalen 
til  Skjæmtedigtene  af  12.  Jan.  1722  siger  han:  »Jeg  lever  indgetogen 
og  regulier,  fordi  jeg  kan  ikke  leve  vellystig,  ligesom  den,  der  aldri?- 
spillede,  fordi  han  aldrig  havde  Penge;  jeg  drikker  ikkun  Vand,  fordi 
jeg  taaler  ikke  at  drikke  A"in«.  Det  har  altsaa  ikke  da  været  nogen 
Fornøjelse  for  ham  at  gjore  sig  tilgode  paa  Vinhuse  og  andre  oftent- 
lige  Steder.  Det  kunde  dog  tænkes,  at  han  et  eller  andet  Sted 
kunde  have  siddet  i  en  afsides  Krog  ligesom  hin  Stadssatyricus  i 
»Peder  Paars  %  om  livem  Værten  siger: 

»Han  undertiden  mig  den  Ære  vol  beviser 
at  komme  Iiid  iblandt  og  se  mit  ringe  Hus, 
alt,  hvad  han  Kjobcr.  dog  er  for  en  Styver  Snus. 
Jeg  havde  Aarsag  som  en  Vært  at  hannein  hade, 
han  drikker  ikkun  A'and,  ej  tømmer  mine  Fade.« 

Men  herom  veed  vi  ej  heller  det  mindste,  thi  hvad  der  be- 
rettes om  hans  Besog  i  Peder  Larsens  Ølhus  i  Pilestræde,  er  aldeles 
uden  Hjemmel,  som  det  nærmere  bliver  paavist  i  det  følgende. 

Den  Opfattelse  af  Kjøbenhavnerne,  som  formede  sig  i  hans 
komiske  Figurer,  har  han  faaet  i  de  Dage,  da  han  ikke  var  den 
bekjendte  Professor,  men  en  fattig  Kandidat,  der  ikke  var  kjendt 
saaledes,  at  mnn  bevarede  det  i  Mindet  som  noget  mærkeligt,  at  han 

kom  der  eller  der,  i  en  Tid,  da  hans  Helbred  endnu  tillod  ham  de 
tarvelige  Nydelser,  en  let  Pengepung  kunde  tillade. 

Det  er  vel  ikke  af  særdeles  Betydning  at  vide,  i  hvilke  Gader 
en  Digter  har  boet,  da  man  i  en  By  kan  iagttage  Livet  fra  mang- 
foldige andre  Steder  end  fra  sine  egne  Vinduer,  men  nogen  Interesse 
har  det  dog  altid  at  vide,  hvilke  Digterens  nærmeste  Omgivelser  var 
til  Hverdags  og  hvilke  Mennesker,  han  levede  sammen  med.  Om 
saadanne  personlige  Forhold  yder  Holbergs  egne  Skrifter  os,  som 
omtalt,  meget  lidt;  Efterretninger  fra  andre  Kilder  er  meget  ube- 
tydelige. Hvor  han  boede  de  to  Gange,  han  var  her,  inden  han  fik 
fast  Ophold  i  Kjøbenhavn,  er  det  følgelig  ikke  muligt  at  faae  at  vide. 
Da  han  1709  blev  Hovmester  hos  Geliejmeraad  Gedde,  fik  han  vel  i 
det  halve  Aar,  han  var  i  denne  Stilling,  inden  han  flyttede  ind  paa 
Borchs  Kollegium,  Ophold  i  dennes  Gaard  i  Store  Kannikestræde. 

Denne  Gaard  var  en  særdeles  stor  Ejendom,  der  ud  til  Kan- 
nikestræde optog  hele  Grunden  imellem  Trinitatis  Præstegaard  og 
Borchs  Kollegium  (nu  Nr.  6  til  10)  og  havde  en  Have  saa  stor,  at 
den  gik  langs  hele  Skidenstræde,  den  nuværende  Krystalgade,  lige 
fra  nævnte  Præstegaards  Grund  og  til  Hjørnehuset  af  Fiolstræde  og 
saaledes  optog  nuværende  Nr.  3  til  21  i  Krystalgade,  altsaa  gik  bag 
ved  Haverne  til  Borchs  Kollegium  og  de  to  nærmeste  Professorgaarde ; 
paa  Gaardens  Grund  var  der  dog  bygget  3  Smaahuse  ud  til  sidst- 
nævnte Gade. 

I  »Illustreret  Tidende  •  for  1881,  Nr.  1155,  findes  en  Afbildning 
af  de  nuværende  Baghuse  mellem  Kannikestræde  og  Krystalgade,  der 
angives  at  være  Levninger  af  en  snever  Gade,  der  paa  Holbergs  Tid 
skal  have  gaaet  her  og  af  hvilken  Gade  der  endnu  skal  være  Spor  i 
en  smal  Gyde,  der  findes  mellem  disse  Baghuse.  Det  fortælles  nu 
meget  poetisk,  hvorledes  Borgerne  sad  her  paa  Gaden  om  Aftenen 
under  Træernes  Skygge,  medens  Holberg  i  Geddes  Have  bag  Have- 
muren lyttede  til  deres  Tale,  Denne  Gade  er  kun  et  Fantasibillede, 
lige  saavel  som  det  Kvistkammer,  hvor  Holberg  skal  have  haft  sin 
Bolig,  der  endnu  skal  være  til  i  uforandret  Skikkelse,  thi  Geddes 
Gaard,  der  paa  Ildebrandens  Tid  1728  ejedes  af  Abraham  Lehn  og 
beboedes  af  den  kejserlige  Envoyé  Grev  Freitag,  nedbrændte  med 
hele  Gaden,  og  det  er  først  efter  den  Tid,  at  den  store  Grund  blev 
udstykket  og  den  lille  Gyde  er  fremkommen,  der  skal  være  en  saa 
kostelig  Fortidslevning. 


^  Borchs  Kollegium. 

I  Sommeren  1709  flyttede  Holberg  ind  i  Borchs  Kollegium, 
en  ny  Bygning,  der  næppe  havde  staaet  i  20  Aar  og  hvor  der  var 
Plads  for  16  Studenter,  der  boede  2  og  2  sammen,  hvert  Par  i  2 
Kamre;  den,  der  havde  Inspektion  over  de  andre,  boede  tilhøjre  for 
Porten  i  Stueetagen.     Af  dette  Kollegium   gives  lier  en  Afbildning-). 

Den  Tid,  Holberg  laa  her  sammen  med  Kammerater,  af  hvilke 
ikke  faa  siden  blev  bekjendte  i  Literaturen.  maa  anses  for  i  mange 
Maader  at  have  været  frugtbringende  for  ham,  da  han  ikke  alene  fik 
Lejlighed  til  at  fremme  sine  Studeringer,    men   ogsaa   til  at  udvikles 


Borchs   Kollegium   indtil   Ildebranden    1728. 
Titelvignet  paa  Alumnernes  Disputatser. 


i  Samlivet  med  andre;  det  er  da,  han  har  erhvervet  sig  det  Kend- 
skab til  Enkelthederne  i  det  danske  Folks  Tænkemaade,  som  hans 
sjeldne  Opfattelsesevne  lod  ham  optage  med  en  vidunderlig  Klarhed. 
Det  er  saaledes  sikkert  igj.mnem  sine  jydske  Venner  paa  Kollegiet,  at 
han  erhvervede  sig  det  Kjendskab  til  Jylland,  som  ofte  kommer 
frem;    navnlig   er  det  komisk  at  se,    at  den  jydske  Tale,    han   frem- 

stiller ,  maa  stamme  fra  hans  samtidige  vesterjydske  Husfæller.  Det 
Tar  ogsaa  under  hans  Ophold  paa  Kollegiet,  at  han  gjorde  Bekjendt- 
skab  med  den  sjællandske  Natur  og  den  sjællandske  Bondestand,  thi 
han  giver  selv  en  Beretning  om,  hvorledes  han  paa  en  Fodvandring 
blev  arresteret  i  ISTærheden  af  Helsingør  som  svensk  Spion  og  berøvet 
sin  Kaarde,  men  tilsidst  frikjendt,  en  Hændelse,,  han  siden  benyttede 
i  »Peder  Paars«. 

Hvor  han  fik  Bolig,  da  han  efter  sin  Udenlandsrejse  1716  kom 
hjem,  vides  ikke;  i  3  Aar  er  han  ikke  til  at  opdage.  Pra  Åar  1720 
er  han  derimod  bleven  en  saa  betydelig  Mand,  at  han  nævnes  i 
Skattelisterne,  uagtet  han  er  skattefri.  I  Kjøbmager  Kvarter  Nr.  18 
boede  Sukkerbager  Jakob  Grelskerchen ,  og  i  Skattemandtal  fra  1720 
og  følgende  Aar  findes  ved  dette  Hus' den  Notits:  »Professor  Holberg 
paa  Salen«  eller  »Professor  Holberg  logerer«.  Denne  Gaard  er  nu 
Nr.  26  paa  Kjøbmagergade  og  sammenbygget  med  David  Skole- 
mesters Gaard ;  den  havde  dengang  samme  Matrikelnumer  som  denne, 
men  ansaaes  dog  for  en  Ejendom  for  sig,  der  laa  norden  op  til  dens 
Port  med  14  Alens  Porside  til  Gaden.  Det  var  ikke  nogen  selv- 
stændig Lejlighed,  han  beboede,  thi  han  betalte  ikke  Skat,  men  han 
har  været  indlogeret  saaledes,  at  Værten  ydede  ham  Forplejning. 
Man  kan  efter  denne  Oplysning  ikke  undre  sig  over,  at  hans  Kome- 
dier 1725  anmeldtes  til  Salg  »paa  det  sædvanlige  Sted  paa  Kjøb- 
magergade udi  Sukkerbagerboden  næst  op  til  David  Skolemesters 
Gaard.«  Heraf  forklares  det,  at  han  i  Komedierne  ofte  forer  den 
forlængst  afdøde  David  Skolemester  og  dennes  Hustru  frem  paa 
Scenen.  Familien,  som  han  boede  hos,  bestod  af  Mand,  Kone,  5 
Børn,  af  Tjenestefolk  en  Dreng  og  en  Pige.  Fra  sine  Vinduer  kunde 
han  have  Kdsigt  til  de  mange  Smaafolk,  navnlig  Hyrekuske,  der 
boede  i  Gaarden.  Fra  dette  Hus  blev  han  fordreven  ved  Ildebranden 
1728,  da  det  aldeles  nedbrændte.  Af  hans  Omtale  af  denne  Begiven- 
hed sees  det,  at  han  havde  boet  der  længe.  »Det  gjorde  mig  mest 
ondt«,  skriver  han^),  at  jeg  maatte  skilles  fra  mit  gamle  Logemente 
og  fra  min  gamle  Vært  og  maatte  miste  mit  gamle  Studerekammer, 
hvor  jeg  udi  fornøjelig  Rolighed  havde  bortdrevet  saa  lang  Tid  af 
min  Alder  iblandt  mine  Bøger  og  Skrifter;  det  krænkede  mig  mere, 
at  jeg  maatte  miste  dette  Sted  end  det,  at  jeg  mistede  mine  Midler, 
saasom  der  er  intet,  jeg  mere  fornøjes  ved  end  Stilhed  og  Rolighed, 

Og  (ler  er  intet,  hvorved  Sindet  sættes  bedre  istand  end  ved  en  vel 
indrettet  Levemaade.  Alle  Ting  vare  tilforn  vel  indrettede  for  mig, 
jeg  kunde  hvile,  jeg  kunde  arbejde,  jeg  kunde  sove,  jeg  kunde  vaage, 
jeg  kunde  tage  mig  alvorlige  Ting  fore,  jeg  kunde  tage  mig  Baga- 
teller fore,  hver  Ting  i  sin  Orden  og  paa  sine  visse  Tider,  ligesom 
jeg  vilde.  Jeg  løb  i  nogle  Dage  runden  om  i  alle  Gader  i  det  over- 
blevne af  Byen  og  søgte  efter  et  mageligt  Logemente,  hvilket  jeg 
omsider  ogsaa  fik,  hvor  jeg  kunde  sætte  mine  forvirrede  Sager  i 
Orden  igjen  og  lidt  efter  lidt  komme  igjen  i  min  gamle  Levemaade.« 
Dette  skete  imidlertid  ikke  strax,  thi  i  November  boede  han 
hos  Kommerceraad  Peder  Keysen  i  nuværende  Xr,  5  i  Brogade  paa. 
Kristianshavn ,  hvor  ogsaa  2  andre  brandlidte,  Sekretær  Daue  i  det 
tyske  Kancelli  og  Kommerceraadens  Søster  havde  søgt  Tilflugt.  Her 
var  vel  altsaa  snevort  Husrum,  saa  der  snart  maatte  tænkes  paa 
anden  Lejlighed.  Den  Bygning,  der  nu  staar,  er  ikke  den  gamle, 
men  ser  ud  til  at  være  opfort  i  dette  Aarhundrede. 

Den  8de  Oktober  1728  var  Magister  Peder  Lavridsen  Hunderup 
bleven  udnævnt  til  Sognepræst  ved  St.  Nikolaj  Kirke,  han  var  3  Aar 
yngre  end  Holberg,  men  de  har  formodenlig  kjendt  hinanden.  Han 
flyttede  ind  i  sin  Præstegaard,  der  laa  paa  St.  Nikolaj  Kirkegaard, 
nu  Nr.  25  i  Yingaardsstræde  (Nikolaj  Plejehus)  og  Nr.  22  i  Dybens- 
gade, og  her  har  Holberg  formodenlig  boet  indtil  Mag.  Hunderups 
Død.  Ogsaa  her  har  han  formodenlig  faaet  fuld  Forplejning,  thi  han 
nævnes  ikke  i  nogen  af  de  Skattelister,  der  er  komne  Porf.  for  Øje. 
At  han  boede  her  1732,  fremgaar  af  »N3^e  Tidender  om  lærde  og 
curieuse  Sager«  for  26de  Juni  1732,  livor  det  angives,  at  første  Bind 
af  hans  Danmarks  Historie  findes  tilkjøbs  hos  Autorem,  som  er 
boende  hos  Mag.  Hunderup  ved  Nikolaj  Kirke«.  Mag.  Hunderups 
Død  indtraf  1ste  August  1733,  og  Holberg  har  saa  maattet  forlade 
Præstegaarden,  i  alle  Fald  efter  Naadensaarets  Udgang. 

Yi  træffer  ham  derpaa  i  Nygade  i  nuværende  Nr.  10,  paa  Hjør- 
net af  Gammeltorv,  hvor  lian  nævnes  i  Skattemandtal  1735 — 38. 
Ejeren  af  denne  Gaard  var  Raadmand  Lavrids  Nielsen  Fogh,  der 
havde  opfort  den  efter  Ildebranden,  hvor  den  var  bleven  helt  ødelagt. 
Han  døde  1735,  og  efter  ham  ejedes  Gaarden  af  Sønnen,  Raadmand 
og  Justitsraad  Hans  Fogh,  der  førte  stort  Hus,  idet  han  i  Mandtallet 
1743  opføres  med  Tjener,  Kusk,  3  Piger,  Amme,  Gaardskarl,  en 
Bryggersvend,  2  Bryggerkarle,  5  Heste  og  2  Kareter. 


Holbergs  Bolig  paa  Gammeltorv.  9 

Det  var  til  den  ældre  Eaadmand  Fogh,  man  vilde  henføre  Be- 
skrivelsen af  Jens  Eaadmand  i  »Peder  Paars«  "*): 

»Ej  fra  Papirio  en  Eaadmand  havde  været, 

der  for  sin  Tavshed  saa  anseet  var  og  æret. 

Ej  Hustru,  Venner,  ej  Forældre,  Gaver,  Skænk, 

Ja:,  det  som  mere  er,  ej  Trusler,  Pinebænk, 

var  mægtig  ringsto  Ting  at  faa  af  ham  at  vide. 

Han  saa  fuldkommen  var,  han  kunde  ikke  lide, 

at  mindste  Sager  blev  af  Ketten  talet  ud. 

Byskrivercn  lidt  Blæk  spildt  havde  paa  sin  Klud, 

det  samme  anden  Dag  ham  sagt  blev  af  hans  Kon^; 

han  derudover  fast  var  færdig  til  at  daane: 

det  Eaadstuesager  er,  han  skreg,  som  ties  bør.<-  osv. 

Men  skulde  nogle  af  Trækkene  end  kunne  passe,  maa  vi  min- 
des, at  Peder  Paars  er  skreven  16 — 17  Aar,  forend  Holberg  kom  til 
at  bo  i  Pogbs  Hus,  og  hvis  denne  og  haus  Familie  havde  følt  sig- 
trufne,  vilde  de  næppe  have  taget  en  Mand  i  deres  Hus  som  Lo- 
gerende, der  havde  gjort  dem  latterlige.  Det  er  jo  ogsaa  vist  nok, 
at  Holberg  selv  bestemt  afviste  Hentydninger  til  bestemte  Personer, 
undtagen  til  nogle  enkelte  Modstandere  i  »Peder  Paars  s  fjerde  Bog  ^), 
men  derfor  kan  enkelte  Træk  eller  Karakterskildringer  gjerne  have 
givet  Samtiden  Grund  til  at  henpege  paa  visse  bekjendte  Personer. 

Denne  Bolig  har  Holberg  selv  beskrevet  i  2  Epigrammer 
(Opuscula  Latina  1737),  af  hvilke  det  ene  i  Oversættelse  lyder  saa- 
ledes  6) : 

»Du  spør,  i  hvilken  Kant  af  Byen  jeg  har  min  Bolig? 

To  Torve  ganske  nær,  Papil,  den  lindes  vil. 

Det  ene  Gammeltorv,  med  gammel  Kunst  fortrolig, 

Slagsmaal  og  Tyveri  og  Svig  og  Drik  og  Spil. 

Nytorv  det  andet,  der  har  Skafottet  man  placeret, 

midt  mellem  begge  har  .Tustitia  sit  Bo. 

Saa  mellem  Galgenpak  og  Galgen  ugenert 

jeg  boer:  den  ene  Gud  mig  hjudpcr  mod  de  to«. 

Det  andet  lyder  saaledes: 

»Ceres  og  Themis  rundt  min  I!nlig  sig  forsamle, 
nær  begge  Torve  er  min  Bolig  i  vor  By, 
hvis  du  vil  grønne  Retter  have,  søg  det  gamle, 
men  vil  du  lia"  din  Bet  i  Trætter,  søg  det  ny. 

Af  en  anden  Optegnelse  skulde  man  imidlertid  tro.   at  Holberg 
har    boet    paa  Gammeltorv    lige    siden  Ildebranden,    men   dette  maa 


Holbergs  Bolig  paa  Gammeltorv  1735—39. 
Efter  Thura:  Hafnia  Hodierna. 


hvile  paa  en  Unøjagtighed.     I  tredie  Bind  af  Epistlerne,    der  udkom 
1750,  fortæller  han  (Nr.  284)  folgende: 


Holbergs  ProfessorboliCT.  "  w 

»Jeg  erindrer,  at  strax  efter  den  store  Ildebrand  Stadens  Magi- 
strat anordnede,  at  Vægterne  skulde  raabe  hvert  Kvarter.  Denne 
Anstalt  var  et  Tordenslag  for  mig,  helst  saasom  jeg  paa  samme  Tid 
logerede  udi  et  Hjørnehus  paa  G-ammeltorv,  thi  saasom  Torvets 
Cirkel  var  min  Vægters  Distrikt  og  conseqventer,  saasnart  han  ved 
Eaaben  havde,  fuldendt  sin  cirkulære  Gang,  Kvartertimen  var  tilende, 
•maatte  han  strax  begynde  igjen,  hvorudover  jeg  havde  en  »Basso 
continuo«  uden  Pavser  den  hele  Nat  igjennem.  Det  varede  dog 
til  Lykke  ikke  længe,  thi  det  er  troligt,  at  Vægterne  selv  ikke  kunde 
holde  det  længe  ud«. 

Det  er  Skade,  at  der  ikke  findes  nogen  samtidig  Nøgle  til 
Holbergs  latinske  Epigrammer,  der  blev  udgivne  og  vel  for  største 
Delen  forfattede  under  hans  Ophold  i  dette  Hus,  thi  de  indeholder 
en  Samling  af  satiriske  Udfald  mod  samtidige  kjøbenhavnske  Personer 
og  Begivenheder,  som  vi  nu  er  aldeles  uden  Midler  til  at  anvende: 
de  vidner  om  et  aabent  Øje  for  Omgivelserne  og  Lyst  sil  at  snærte 
Personer,  der  uden  deres  IJkjendskab  til  Latin  kunde  føle  sig  trufne. 

1740  rykkede  Holberg  op  til  at  faa  Professorresidpusen  paa 
Hjørnet  af  Fiolstræde  og  Kannikestræde,  hvor  nu  Stiftsprovstens 
Bolig  er.  Denne  Ejendom  strakte  sig  langt  højere  op  i  Fiolstræde 
end  nu  og  saaledes,  at  Nr.  1(3  og  18  i  Lille  Fiolstræde,  der  da  varen 
samlet"  Ejendom  og  tilhørte  en  Klejnsmed,  var  det  eneste  Hus  paa 
samme  Side  af  Gaden  som  Professorboligen;  hele  denne  Side  af 
Fiolstræde  indtil  Hjørnehuset  var  altsaa  Holbergs  Have.  Stueetagen 
i  Huset  lejede  han  ud  til  Professor  Hans  Peder  Anchersen,  der  var 
gift,  men  var  en  rolig  Lejer  uden  Børn.  Det  er  karakteristisk,  at 
Anchersen  i  Mandtallet  til  Kop-  og  Karosskatten  1743  opføres  med 
en  Tjener,  en  Gaardskarl,  2  Piger  og  en  Karos,  medens  Holberg 
kun  nævnes  med  en  Karos  og  uden  noget  som  helst  Tjenerskab. 
Han  har  altsaa  ejheller  her  ført  Husholdning,  men  hans  Lejer  har 
ved  sit  Tyende  sørget  for  lians  Tarv.  Anchersen  boede  her  til  1749, 
derefter  Professor  Kaspar  Frederik  Muuthe.  Af  et  Syn  over  Huset 
efter  Holbergs  Død^)  ses  det,  at  han  havde  et  Værelse  til  Gaarden 
paa  4  Fag  og  2  Fag  til  Fiolstræde,  med  malede  Tapeter,  et  Værelse 
med  2  Fag  til  Fiolstræde  og  3  Fag  til  Kannikestræde,  betrukket 
med  rødt  og  grønt  vatret  Silketøj,  Vindovu  med  15  Messingknapper 
og  Messingplade,  en  Stue  paa  3  Fag  til  Kannikestræde  med  malede 
Tapeter  og  dobbelte  Vinduer;  denne  var  vel  hans  Studereværelse,  thi 

ved  Siden  af  var  hans  Bibliothek  med  3  Fag  til  Kannikestræde. 
Voxdugsbetræk  paa  Væggene  og  perlefarvet  Panel.  Der  var  altsaa 
4  Fag  til  Fiolstræde,  9  Fag  til  Kannikestræde;  Billedet  angiver  dog 
Vinduernes  Tal  anderledes. 

I  Epistel  151.  der  er  en  Satire  paa  de  vidtløflige  Topografier, 
der  ikke  gjør  Forskjel  paa  Væsenligt  og  Uvæsenligt,  giver  Holberg 
Oplysninger  om  sin  Bolig.  Det  ses,  at  der  var  en  Port  til  Fiolstræde 
og  en  anden  til  Kannikestræde,  dog,  her  maa  vi  standse,  for^ikke 
selv  at  faa  Skyld  for  at  henhøre  til  samme  Art  Skribenter,  som 
dem,  Holberg  vil  ramme  med  sin  satiriske  Svøbe. 


Iliilborjrs  Profossorbolii;-.     Mltor  rt   Maleri  i  Oldnonlisk  ]\[iiseui 


Vjj  heller  Holbergs  sidste  Bolig  er  til  mere;  det  var  ikke 
Landsmænds  Ligegyldighed,  mon  Englændernes  Bomber,  der  i  Aaret 
1807  tilintetgjorde  dette  Minde.  Va\  Del  Aar  efter  blev  Grunden 
udparcelleret  og  udlagt  til  Byggegrunde,  medens  dog  en  større  Del 
blev  bevaret  til  Opførelse  af  Bolig  for  Stifts{)rovsten,  og  paa  denne 
var  endnu  1842  bevaret  2  store  Kastanietrær ''^),  af  hvilke  siden  det 
ene  er  gaaet  ud,  medens  det  andet  er  i  frodig  Kraft  og  rager  ud 
over    den  Mur,    der   staar   lige  overfor  Universitetsbibliothekets   Lid- 

over  den  Mur,  der  staar  lige  overfor  Universitetsbibliothekets  Ind- 
gang, i  hvilken  Mur  der  for  en  Del  Aar  siden  blev  indsat  den  Ind- 
skrift: Ludvig  Holberg  havde  her  sin  Embedsbolig  som  Professor 
ved  Universitetet  fra  den  21de  Januar  1740  indtil  sin  Dødsdag  den 
28de  Januar  1754.  At  disse  Træer  skal  være  plantede  af  Holberg 
selv,  derom  veed  man  intet,  thi  de  kan  endog  være  ældre  end 
ildebranden  1728  (paa  Billedet  ser  vi  dem  allerede  som  store  Træer 
faa  Aar  efter);  men  i  alle  Fald  har  de  været  til  i  hans  Tid  som 
unge  Træer. 

Om  det  tilbageblevne  Træ  skriver  Kristian  Arentzen  i  sit 
smukke  Digt  om  Universitetsbibliotheket,  idet  han  fremstiller  det  som 
en  Advarsel  mod  at  fortabe  sig  i  Dogernes  Lærdom  og  glemme 
Livet  ^) : 

»Du  blege  Lærde,  bøj  dig  kun 
hen  over  Bogens  Blade, 
men  tab  ej  Smilet  om  din  Mund 
og  dine  Miner  glade. 

O,  se  dig  ud!  et  løvrigt  Træ 
er  Gjenbo  jo  til  Muren 
og  sender  i  det  dunkle  Læ 
dig  Hilsen  fra  Xaturen. 

Det  kiger  kækt  ad  Ruden  ind 
hen  over  snevre  Gade, 
imens  den  lune  Sommervind 
bevæger  blidt  dets  Blade. 

Og  øverst,  højt  i  Kronens  Top 
den  muntre  Sangfugl  sidder 
og  sender  imod  Skyen  op 
sin  melodiøse  Kvidder. 

Thi  hæv  dit  Øje,  frejdigt,  frit, 
og  det  vil  nok  sig  lønne, 
fra  Bogens  Blade,  Sort  paa  Hvidt, 
til  Træets  friske,  grønne. 

O,  aldrig  uddø  Holbergs  Aand, 
der  spotter  Miner  bistre! 
Vi  vil  ej  gaa  i  Lcdebaand 
af  skimlede  Magistre, 

O,  altid  trives  Holbergs  Træ 
for  kækt  at  protestere  ! 
Gid  sunde  Slægter  i  dets  Læ 
med  Liv  og  Aand  studere! 

Skræm  som  Naturcvangelist, 
omstraalt  af  Holbergs  Minde, 
du  stolte  Træ,  hver  Bogorm  trist 
fra  Bøgerne  derinde!« 


n. 

Kjøbenhavns  Topografi.    Kirker.    Husenes  Ydre.    Skilte. 

Gadernes  Bredde.    Rendestene.    Fortov.    Brolægning.    Urentiglied. 

Gaderaab.    Torve  og  Torveliandel. 


D. 


'et  Kjøbenhavn,  der  var  til  i  Begyndelsen  af  det  18de  Aar- 
hundrede^),  var  i  mange  Henseender  forskjelligt  fra  det,  der  bestod 
indtil  Voldenes  Sløjfning,  ikke  at  tale  om  det,  der  i  de  sidste  Tiaar 
har  ladet  hele  Kvarterer  opstaa,  hvor  før  var  Grave,  Volde  og  grønne 
Marker.  Efter  den  Tid,  da  Holberg  skrev  sine  første  Komedier^ 
forandrede  forst  den  store  Ildebrand  i  Oktober  1728,  dernæst  en 
lignende  1795  og  tilsidst  Englændernes  Bombardement  1807  i  den 
Grad  den  gamle  By,  at  de  Levninger,  der  staaer  tilbage  fra  Tiden  før 
1728,  snart  er  talte.  Her  tales  dog  ikke  om  Gaderne  omkring 
Frederiksholms  Kanal  eller  om  »ISTy  Kjøbenhavn«,  Strækningen 
mellem  Gothersgade  og  Kastellet,  der  hge  saa  vel  som  Kristianshavn 
har  undgaaet  hine  Ødelæggelser,  hvilke  Dele  af  Staden  i  det  væsent- 
lige, naar  undtages  de  nyere  Bygninger,  der  efterhaanden  er  traadte 
istedenfor  de  ældre  Huse  og  Haver,  er  i  samme  Stil  som  den^ 
Planerne  fra  Kristian  IV's  og  Frederik  IIFs  Tid  bestemte. 

Det,  som  er  forandret,  er  Byens  Kjærne,  det  gamle  Kjøben- 
havn, der  var  begrændset  af  Gothersgade  og  Kongens  Nytorv,  Hol- 
mens Kanal,  Slotsholmskanalen,  Løngangsstrædc,  Halmtorvet  og  de 
nye  Voldgader.  Det  er  en  mærkelig  Skjæbne,  at  alt  det,  som  bestod  i 
Tiden  før  Enevælden,  i  den  Tid,  da  Byen  havde  sin  middelalderlige 
Selvstyrelse  og  sine  gammeldags  patriarkalske  Former,    skulde  synke 

i  Grus,  saa  vi  nu  maa  betragte  et  Brudstykke  af  eu  gammel  Mur 
eller  en  Kjælderhvælving  som  mærkværdige  Fortidslevninger. 

De  Mennesker,  som  Holberg  skildrer  os,  boede  ikke,  som  vi,  i 
disse  ensformige  Huse  med  mange  Etager  og  store  Euder,  men  i  en 
Bj  med  krumme,  ofte  snevre  Gader,  og  med  en  idetmindste  for 
vor  Smag  tiltalende  Afvexling  af  store  og  smaa  Huse,  snart  gamle, 
snart  nve,  her  et  af  Bindingsværk,  hist  et  af  Grundmur,  medens 
andre  Steder  alene  fandtes  en  Mur  med  Port  til  Gaden,  idet  den 
anseelige  Hovedbygning  laa  bagerst  i  en  rummelig  Gaardsplads. 

At  Byen  var  en  Fæstning,  fik  man  snart  Indtrykket  af:  Fre- 
derik III's  og  Kristian  Vs  Tolde,  som  vi  saae  dem  til  for  nogle 
Aar  siden,  omgav  Staden,  og  i  Aaret  1715  fuldførtes  Udenværkerne 
eller  de  fremskudte  Skandser  foran  Gravene,  der  fuldendte  Befæst- 
ningen -).  Man  kom  ind  i  Byen  gjennem  de  samme  Porte ,  som 
endnu  stod  til  for  en  20 — 30  Aar  siden,  snevre  for  Færdselen,  men 
saa  meget  lettere  at  bevogte  for  Vagten. 

Langs  Voldene  var  det  ikke  hyggeligt  at  bo,  her  laa  de  uan- 
seelige Huse  ud  og  ind,  og  her  boede  den  fattige  Del  af  Befolkningen, 
i  ethvert  Tilfælde  de  Folk,  der  helst  undgik  Dagens  Lj's;  det  var  et 
berygtet  Kvarter  og  renligt  var  her  ej  heller,  jeg  tvivler  om,  at  her 
endog  har  været  brolagt  overalt.  Ved  Vestervold  boede  mange  Ol- 
tappere,  der  sikkert  alle  holdt  Værtshuse  af  laveste  Rang. 

Gik  man  ind  ad  Vesterport,  havde  man  lige  for  sig  det  snevre 
Lille  Sankt  Klemensstræde ,  men  Hovedfærdselen  gik  ad  Vestergade, 
der  var  Hovedgade  fra  den  Tid  af,  da  Vesterport  laa  ved  Enden  af 
den.  I  denne  Gade  laa  derfor  ogsaa  en  Mængde  Gjæstgivergaarde. 
Den  og  Hovedgaderne  i  det  hele  havde  samme  Bredde,  som  de  har 
nu.  Fulgte  man  denne  Gade  til  Gammeltorv,  fandt  man  dette  ad- 
skilt fra  Nytorv  ved  det  smukke  gammeldags  Raadhus,  der  stod  saa- 
ledes,  at  Springvandet  var  midt  for  dets  Hovedindgang  og  ligesom 
hørte  med  dertil. 

Omtrent  fra  Hjørnet  af  Vestergade  og  Torvet  udgik  en  snever, 
krum  Gade,  Vognbadstuestræde,  egenlig  Vombadstuestræde,  der, 
omtrent  hvor  nu  Ny  Kattesund  gaar,  var  forbundet  med  Vestergade 
ved  Antiquestræde.  Fortsættelsen  af  Vognbadstuestræde  var  Lille 
Skt.  Klemensstræde,  der  gik  ud  til  Volden  lidt  nærmere  Vestergade 
end  nuværende  Frederiksberggade.  Naar  man  fulgte  Vognbadstue- 
stræde forbi  Lille  Skt.  Klemensstræde,    kom  man  til  den  endnu  be- 

staaende  Mikkel  Bryggersgade,  men  omtrent  hvor  nu  Frederiksberg- 
gade gaar  paa  det  Sted,  gik  da  Helligkorsstræde  imellem  Mikkel- 
Bryggersgade  og  Kattesund,  der  var  forlænget  til  Vognbadstuestræde 
ved  Smedebakken.  Fra  Kattesund  førte  Store  Skt.  Klemensstræde 
til  Gammeltorv  igjen.  I  dette  Strøg  er  der  altsaa  foregaaet  meget 
væsentlige  Forandringer  siden  den  Tid.  I  Yognbadstuestræde  var 
der  desuden  en  Gang  (nu  i  Baggaarden  af  Suhrs  Stiftelse)  eller  en 
lille  Gyde.  hvori  der  boede  fattige  Folk.  Saadanne  Gange  var  ikke 
offentlige  Gader,  men  som  private  Gaarde,  der  var  aflukkede  for 
almindelig  Færdsel. 

Fra  Mikkel  Bryggersgade  udgik  Pølsegaarden  (nu  Mikkel 
Bryggersgade  Nr.  3)  og  Henrik  Fyrens  Gang,  der  fra  nuværende 
Mikkel  Bryggersgade  Nr.  9  gik  ned  til  Kattesund.  Den  var  kun 
5  Alen  bred.  Fra  Kattesund  gik  Lavendelstræde  til  Volden,  og  her  var 
Gaarden  Smekkenborg  nær  Volden  (nu  Del  af  Nr.  67  paa  Halm- 
torvet). De  følgende  Gader  var  Farvergade,  hvor  en  Gaard  med 
smaa  Huse  hed  Perlegaarden  (nu  Del  af  Nr.  6  i  Raadhusstræde),  Gaase- 
gaden,  Løngangsstræde,  Vandkunsten,  hvor  der  i  nuværende  Nr.  5  til  13 
var  en  stor  Gaard  med  en  Mængde  Lejehuse,  Raadhasstræde ,  Fre- 
deriksholms Kanal  eller  Slotsgade,  Stormgade,  Ny  Vestergade  (i  dag- 
lig Tale  kaldet  Vigantsgade) ,  Ny  Kongensgade,  Bryghusgade.  I  Ny 
Vestergade  Nr.  10  og  12  var  der  en  Gang.  Eaadhusstræde  var  en 
smal  Gade  indtil  1749,  da  hele  den  vestlige  Side  fra  Farvergade  til 
Nytorv  brændte  og  Husrækken  derefter  blev  rykket  tilbage,  saa 
Gaden  blev  dobbelt  saa  bred  som  tilforn  3). 

Fra  Gammeltorv  kunde  man  komme  til  Vimmelskaftet  ad  Ny- 
gade, der  var  anlagt,  efterat  en  Ildebrand  1685  havde  afbrændt  hen- 
ved 40  Gaarde  i  Vimmelskaftet,  Badstuestræde  og  der  omkring  samt- 
en Del  Baghuse  til  Gammeltorv.  Den  egentlige  Hovedvej  var  dog 
gjennem  Klædeboderne ,  Skoboderne  (Skovbogade)  og  Vimmelskaft, 
og  det  er  den,  man  skal  tage  i  Betragtning,  naar  man  søger  Oprin- 
delsen til  Vimmelskaftet,  der  har  Navn  efter  Snedkernes  Boreredskab; 
Klædeboderne  er  det  nederste  af  dette,  som  Jernboret  sættes  i;  det 
var  Skoboderne  og  hvad  vi  nu  kalder  Vimmelskaft,  der  i  Forening  i 
gamle  Dage  hed  enten  Vimmelskaft  eller  Skoboderne;  der  var  da 
endnu  ikke  gjort  Skilsmisse  mellem  de  to  Gader.  I  »Den  pantsatte 
Bondedreng«  (1,  1)  svarer  Pernille  paa  Spørgsmaalet  om,  i  hvilken 
Gade  hun  og  Leerbeutel  logerede:    »Den  hedder   vist  Vimmelskaftet, 

det  er  en  Gade,  som  gaar  saa  skjæv«.  I  »Jakob  von  Tlijijo«  (2,  2) 
siger  Jesper  i  sin  foregivne  Beundring  for  Thybo:  »Herren  ser  ud 
bagtil,  ligesom  han  var  gjort  efter  Vimmelskaftet;  Herrens  Rumpe  er 
Amagertorv,  Faldet  i  Eyggen  Vimmelskaftet«,  hvortil  Thybo  med  rette 
kunde  sige:  »Det  er  en  underlig  Lignelse «.  I  » Jean  de  France<^  (3,1) 
siger  Jean  om  Elsebet,  at  hendes  Ansigt  var  kjont  nok,  men  for 
dansk,  »å  la  Vimmelskaft«.  Gaderne  mellem  Vimmelskaftet  og 
Stranden  var  de  samme  som  nu.  Efter  den  omtalte  Ildebrand  1685 
skulde  Knabrostræde,  der  hidtil  kun  havde  gaaet  til  Brolæggerstræde, 
have  været  forlænget  til  Vimmelskaftet,  men  dette  blev  ikke  til  noget 
for  efter  1728.  Fra  Brolæggerstræde,  der  var  berømt  ved  de  tydske 
Komedier  i  Skræderkroen,  udgik  i  Eetning  af  Vimmelskaftet  Endelos- 
stræde,  der  hed  saaledes,  fordi  det  var  lukket  i  den  ene  Ende;  efter 
Ildebranden  1685  var  det  Bestemmelsen,  at  det  skulde  have  haft  et 
Knæk,  saa  det  fik  Udgang  til  Knabrostræde ,  men  denne  Plan  kom 
forst  til  Udførelse  efter  1728.  Badstuestræde  og  Hyskenstræde  var 
ikke  saa  brede  som  i  vore  Dage;  efter  1728  blev  den  sidste  gjort 
2(J  Alen  bred.  Kompagnistræde  og  Læderstræde,  hvor  der  dengang 
boede  mange  Jøder,  Snaregade,  Magstræde,  Nybrogade  og  Ved  Stranden 
havde  ogsaa  samme  Retning  som  nu,  men  medens  nu  Hovedbygnin- 
gerne ved  Stranden  vender  ud  mod  denne,  vendte  de  dengang  mod 
Snaregade  og  Magstræde,  idet  de  mod  Stranden  havde  Plankeværk 
og  Skur;  Bebyggelsen  ved  Nybrogade  blev  forst  paabudt  ved  Reskript 
18.  Decbr.  1728.  I  »Jean  de  France«  (4,  7)  præsenterer  Antonius 
sig  som  Jesper  Lorentzens  Son  i  Snaregade.  Ved  Enden  af  Knabro- 
stræde var  en  Gangbro,  der  førte  over  til  Slotsholmen;  den  kaldtes 
den  røde  Bro  eller  Nybro  og  blev  nedlagt  nogle  Aar  før  1728,  deraf 
Nybrogades  Navn;  Nabolos  var  smallere  end  nu  og  blev  efter  1728 
udvidet  til  20  Alens  Bredde.  Nissegangen  var  en  smal  Gyde  mellem 
Stranden  og  Læderstræde,  der  ved  Reskript  af  2.  Juli  1767  blev  ned- 
lagt og  Grunden  henlagt  til  de  tilstødende  Ejendomme,  imod  at  der 
altid  i  Ildebrandstilfælde  skulde  være  Færdsel  mellem  Stranden  og 
Læderstræde.  Gangen  gik  imellem  dav.  Nr.  7  og  8,  men  da  disse  nu  er 
sammenlagte  til  1  Ejendom,  er  Gjennemgangen  nu  bevaret  i  nuv. 
Nr.  34  ved  Gammelstrand.  Amagertorv,  der  begynder  ved  Hysken- 
stræde, var  i  sin  vestlige  Ende  smallere  end  nu;  det  hed  der  ogsaa 
Stenboderne,  efter  nogle  gamle  Stenboder,  der  i  mange  Tider  havde 
staaet  foran  Helligaands  Kirke,  men  som  siden  var  blevne  fortrængte 

af  større  Bygninger,  der  skjulte  Kirken  for  dem,  der  gik  paa  Gaden. 
Gamle  Amagertorv  eller  Torvets  østlige  Ende,  var  ogsaa  meget  for- 
skjelligt  fra  det  i  vore  Dage,  idet  det  var  beb^'gget  paa  den  Side,  hvor  nu 
Højbroplads  er.  Det  var  den  anseligste  Del  af  B3'en  med  dets  for- 
holdsvis høje  Huse  og  gammeldags  Bygninger;  her  var  ogsaa  Hoved- 
sædet for'  Handelen  og  der  var  Kjøbmandsboder  i  de  fleste  Huse, 
foruden  dem,  der  var  udenfor  paa  Gaden;  det  var  omtrent  det  eneste 
Sted,  hvor  det  var  tilladt  at  have  Udbygninger,  der  ellers  var  aldeles 
afskaffede. 

Fra  Amagertorv  gik  en  Hovedgade,  Hojbrostræde,  ned  til  Højbro, 
saaledes  at  den  nuværende  Husrække  paa  højre  Side  af  Højbroplads 
ogsaa  udgjorde  Strædets  højre  Side.  Her  var  stærk  Færdsel.  I 
»Uden  Hoved  og  Hale«  (1,  3),  hvor  Pernille  søger  at  modbevise 
Rolands  Tro  paa  Forvarsler,  siger  hun:  »Ligesom  naar  Herren 
fastende  vil  stikke  sit  Hoved  igjennem  Yinduet  nær  Højbrostræde, 
betyder  det  ufejlbar,  at  en  Vogn  vil  komme  forl)i,  thi  saasoni  der 
altid  er  fuldt  af  Vogne  i  den  Gade,  saa  kan  det  ikke  slaa  fejl«. 
Paralel  med  Højbrostræde  gik  Store  Færgestræde,  hvis  østre  Hus- 
række var  den  samme  som  nu  den  ostre  Side  af  Hojbroplads;  den 
var  ikke  saa  anselig  som  Højbrostræde,  men  ligesom  i  dette  boede 
her  mange  Handlende. 

Ud  til  S.  Nikolaj  Kirkegaard  forte  de  3  Kirkestræder,  af  hvilke 
de  to  kaldes  saaledes  endnu,  det  tredie  hedder  nu  Fortunstræde  efter 
Hotel  Royal,  der  var  en  Gjæstgivergaard  med  Navnet  Fortunen.  Lille 
Kirkestræde  var  forbundet  med  Fortunstræde  ved  Lille  Færgestræde. 
Langs  Gammelstrand  laa  en  Del  Kjøbmandsgaarde,  ligeledes  i  Bold- 
husgade. Hvad  der  nu  er  en  Del  af  Holmens  Kanal,  hed  dengang 
Størestræde,  opnævnt  ligesom  flere  af  de  omliggende  Gader  efter 
»Fisk«,  som  man  dengang  benævnede  alle  Djt,  der  levede  i  Vandet; 
det  hed  dog  mere  almindelig-t  Numrene  ved  Holmens  Kirke.  Stræk- 
ningen mellem  Holmens  Kirke  og  Vingaardstræde  blev  nemlig  i 
Kristian  den  IVs  Tid  bebygget  med  Boliger  for  Kongens  Sofolk  og 
hed  derfor  med  et  fælles  Navn  Skipperboderne;  det  var  smaa  Huse 
med  ensartet  Udseende,  der  ligesom  Nybodershusene  maatte  nume- 
reres  for  at  skjelnes  fra  hinanden.  Husenes  Numerering  indfortes . 
først  1771  i  hele  Byen  og  man  maatte  hjælpe  sig  til  at  finde  Vej 
ved  visse  Kjendemærker  paa  Husene,  en  blaa  Haand,  en  Fugl,  en 
Falk,  et  Oxehovcd,  en  flyvende  Hest  osv.,  eller  ved  at  sige:  næst  ved 

Guldsmeden,  skraas  over  for  Bageren  osv.  I  )Deu  Vægelsindede« 
forste  Udgave  (2,  4)  siges  saaledes  Galauterikræmmerenken  at  bo 
næst  ved  Henning  Henningsen,  i  »Jean  de  France«  forste  Udgave 
(3,  2)  nævnes  »i  Vimmelskaftet  næst  Bogtrykkerens«.  Værtshuse  havde 
særlige  Navne,  f.  Ex.  Koge  Kro  i  3Iikkelbryggersgade  og  andre  Navne, 
der  senere  vil  blive  nævnte.  Gaderne  i  Skipperboderne,  der  fra  forst 
af  saa  ud  som  Nyljodershuse,  men  nu  vel  for  en  Del  var  ombyggede, 
var  omtrent  de  samme  som  nu,  dog  med  nogen  Forskjel  i  Navnene, 
og  adskilte  sig  fra  Nutidens  Gader  ved  deres  storre  Smalhed,  thi 
Laxegade  var  kun  11 — 12  og  Admiralgade  9— 10  Alen  bred,  de  andre 
i  samme  Forhold.  Nellikestræde  (nu  Asylgade)  var  saa  snæver,  at 
en  Vogn  ikke  kunde  kjøre  igjennem  den,  hvorfor  Magistraten  25.  Sept. 
172-1  befalede,  at  den  skulde  gjores  bredere.  De  andre  Gader  var 
Dybensgade,  Laxegade  og  Hummergade,  men  medens  den  forste  og 
den  sidste  var  lukkede  i  den  østre  Ende  og  ikke  gik  ud  til  nuv. 
Asylgade,  var  Laxegade  ligesom  nu  forlænget  med  Reverensgade, 
saaledes  kaldet  efter  Revieren  eller  Kanalen,  der  gik  udenfor.  I  den 
anden  Retning  gik  Admiralgadc,  Skvaldergade,  der  da  hed  Skvalder- 
gaarden,  og  Holmensgade.  Nellikestræde  bestod  alene  som  en  For- 
bindelsesvej imellem  Enden  af  Dj'bensgade  og  Vingaardstræde.  Langs 
den  Del  af  Holmens  Kanal,  der  var  nærmest  Kongens  Nytorv  og  hed 
Holmens  Revier,  stod  derimod  storre  Gaarde. 

Vingaardstræde  var  kun  9  Alen  bred  og  i  dette  laa  endnu  Vin- 
gaarden  med  en  stor  PLivc.  Ud  fra  Vingaardstræde  til  over  mod 
Lille  Kongensgade  var  Smedens  Gang,  der  paa  sine  Steder  kun  var 
4V2  Alen  bred,  den  var  lukket  i  den  ene  Ende  med  en  Port,  igjennem 
hvilken  Skippernes  Lavshus  i  Lille  Kongensgade  havde  Udgang. 
Vingaardstr;vde  var  forbunden  med  Lille  Kongensgade  ved  den  smalle 
Ulkegade,  der  nu  ogsaa  hedder  Holmensgade  og  endnu  er  et  historisk 
Mindesmærke  om,  hvorledes  en  af  de  gamle  Smaagader  saa  ud.  Den 
var  kun  5  Alen  bred  og  skulde  have  været  udvidet  ved  Opforelse  af 
ny  Bygninger,  men  dette  var  ikke  sket ^).  Lille  Kongensgade  havde 
samme  Bredde  som  nu,  men  da  den  ikke  er  berørt  af  storre  Ilde- 
brande, findes  der  endnu  ikke  faa  Levninger  af  Bygninger  fra  ældre  Tider. 

Det  samme  er  Tilfældet  med  Østergade.  Dens  Huse  staar  paa 
samme  Grund,  hvor  de  har  staaet  siden  Arilds  Tid,  men  den  var 
paa  den  Tid,  vi  behandler,  ikke  »Strøget <  eller  Hovedpulsaaren  og 
havde  ikke  mange  Handlende,   derimod  boede  her  en  Del  fornommo 

Familier;  mange  Grunde  var  store,  saa  her  vel  af  og  til  endog  kunde 
findes  Smaahaver.  Gjennem  Østergade  fores  vi  til  Kongens  Torv, 
som  det  officielt  hed,  eller  Hallandsaas,  som  det  hed  i  daglig  Tale. 
Paa  den  Tid  vidste  man  nok ,  hvorfra  favnet  skrev  sig ,  thi  det  var 
i  Frederik  III's  Tid,  da  Planen  for  den  ny  Stad  skulde  gjennemføres, 
at  man  nedbrod.  den  Forstad,  der  laa  udenfor  den  gamle  Østerport, 
sløjfede  de  gamle  Volde  og  Grave,  saa  her  en  Tid  lang  saa  forfærde- 
ligt ud,  at  man  hverken  kunde  komme  op  eller  ned;  da  kaldte  man 
dette  uvejbare  Stykke  skjæmtvis  Hallandsaas  efter  den  ufarl)are  Egn, 
der  adskiller  Skaane  og  Halland  ^).  Navnet  holdt  sig  ind  i  det  19. 
Aarhundrede,  Arv  bruger  det  ogsaa  i  »Jean  de  France«  (1,  2).  Nu 
var  det  ikke  Hallandsaas  mere,  Christian  Vs  Statue,  der  da  var  en 
mere  statelig  Skikkelse  end  i  vore  Dage,  stod  paa  sin  Plads,  omgivet  af  et 
stort  Haveanlæg,  der  gik  meget  længer  ud  end  det  nuværende. 
Torvet  var  omgivet  af  smukke  Bygninger  og  der  var  i  det  Hele  gjort, 
hvad  man  kunde,  for  at  gjøre  det  værdigt  til  Kongenavnet.  En 
Mængde  af  de  Gaarde  og  Palaier,  vi  nu  ser,  stod  her  allerede  den- 
gang, og  Hovedvagten  havde  allerede  længe  staaet  paa  den  Plads, 
hvor  vi  endnu  saa  den  i  vore  Dage  ved  Enden  af  Ny  Adelgade. 

Gaar  vi  tilbage  ad  Østergade,  har  vi  paa  højre  Haand  med  Ind- 
gang gjennem  en  Port  Peder  Madsens  Gang,  der  indtil  for  en  halv 
Snes  Aar  siden  kunde  give  et  Begreb  om  Fortidens  smalle  Gader 
med  tilsvarende  lave  Huse,  nu  findes  Ny  Østergade  paa  dens  Plads; 
i  samme  Gang  fandtes  endnu  en  mindre  Gang,  der  var  lukket  i  den 
ene  Ende,  nemlig  Pistolstræde  og  Pistoltorvet,  der  havde  Navn  efter 
Ligheden  med  et  Pistolskjæfte.  I  samme  Retning  som  Peder  Madsens 
Gang  gik  da  som  nu  Christen  Bernekovstræde,  med  sin  Fortsættelse 
Gammelmønt  og  Vognmagergade,  og  Pilestræde  med  sin  Fortsættelse 
Springgade.  Holberg  nævner  ofte  Christen  Bernekovstræde  som  et 
Sted,  hvorfra  ægte  Kjøbenhavnere  nedstammer.  I  »Jean  de  France« 
(1,  7)  fortæller  Jeronimus,  at  baade  han  og  hans  Fader  er  fødte  i 
denne  Gade,  og  at  han  bar  sit  Navn  med  Gud  og  Æren.  I  »Jakob 
von  Thybo«  (1,  4)  undrer  man  sig  over,  at  Stygotius  er  bleven  saa 
lærd,  siden  han  er  født  i  en  saadan  Gade.  Arv  i  »Maskeraden«  (1,11) 
mener,  at  han  kan  ogsaa  blive  fornem  ligesom  andre,  der  tager  Til- 
navn efter  deres  Fødested,  naar  han  vil  lade  sig  kalde  Arv  Copernikov- 
stræde.  Lodret  paa  disse  Gader  gik  da  som  nu  Silkegade,  der  vel 
endnu  havde  bevaret  det  meste  af  det  Præg,  den  havde  faaet  i  Chri- 

stian  IVs  Tid,  da  den  fik  2  Rækker  ensbyggede  Huse  til  Kongens 
Silkevæver^:  Antonistræde  og  Grønnegade,  der  afsatte  mod  Kongens 
Kjtorv  Lille  Grønnegade  (Ny  Adelgafde)  med  Prammandens  Gang,  der 
var  lukket  i  den  vestre  Ende. 

Kronprinsensgade  var  ikke  til;  den  blev  først  anlagt  i  den 
Tid,  Frederik  TI  var  Kronprins,  men  lier  stod  det  store  Reventlowske 
Hotel  med  en  betydelig  Grund  og  Have,  Mur  til  Gaden,  Hoved- 
bygning tilbage.  Derimod  var  Sværtegade  til,  der  da  bed  Regnegade, 
og  Store  Regnegade,  der  ved  Didrik  Badskærs  Gang  var  forbunden 
med  Grønnegade  og  paa  Kordsiden  bavde  Lille  Regnegade,  der  som 
nu  var  lukket  i  den  nordre  Ende.  At  Grønnegade  var  smallere  end 
nu  ses  af,  at  det  1720  befaledes,  at  ny  Bygninger  skulde  rykkes  ind^). 
I  samme  Retning  gik  Klareboderne  og  Montergade;  i  Gammelmont, 
men  tæt  ved  Hjørnet  af  Montergade,  var  i  en  Gaard,  der  hed  Stadt 
Wismar,  Indgang  til  dens  forrige  Have,  der  i  Pestens  Tid  var  udlagt 
til  Kirkegaard  for  Helligaands  Sogn.  Endelig  gik  her  endnu  som 
Eorbindelsesvej  mellem  Kjobmagergade  og  Gothersgade  Landemærket, 
der  forst  efter  1728  fik  sin  nuværende  Bredde ;  den  yderste  Del  nær- 
mest ved  Gothersgade  hed  Slippen.  Fra  Slippen  udgik  Lille  Brønd- 
stræde,  som  dannede  et  Hjørne  med  Store  Brondstræde,  der  da  ikke 
gik  ud  til  Gothersgade.  Lille  Brondstræde,  der  var  fortsat  til  Monter- 
gade, hed  da  Bag  Volden,  som  Minde  om  den  Tid,  da  den  var  Vold- 
gade, nemlig  i  den  gamle  By,  forend  de  gamle  Fæstningsværker,  der 
gik,  hvor  Gothersgade  nu  gaar,  blev  sløjfede. 

En  Hovedgade  var  Store  og  Lille  Kjobmagergade,  der  vel  var 
den  længste  Gade  i  den  gamle  By.  I  »Den  Stundesløse«  (3,  1) 
bruger  Vielgeschrei  det  Udtryk  om  en  Proces,  at  den  var  saa  lang 
som  Kjobmagergade.  Den  gik  lige  saa  langt  som  nu,  men 
medens  vi  nu  ved  dens  Ende  træffer  Kultorvet,  kom  man  da  til 
S.  Gjertrudstræde ,  hvis  højre  Husrække  var  den  samme  som  den, 
der  nu  findes  paa  Kultorvets  Ostside.  Pustervig  var  lukket  i  den 
ene  Ende  og  førte  ikke  videre;  Hauserplads,  Hausergade,  Suhmsgade 
var  ikke  til,  men  her  var  store  Grunde  og  Haver,  der  hørte  til 
Gaardene  i  Pustervig  og  S.  Gjertrudstræde:  Aabenraa,  Rosenborg- 
gade, Tornebuskegade  var  til,  ligeledes  Frederiksborggade,  der  var 
anlagt  i  Christian  V"s  Tid:  men  Kultorvets  vestlige  Husrække  var 
den  ene  Side  af  Mikkel  Vibes  Gade,  en  smal  Gade,  der  i  gammel 
Tid  ffik  til  Volden   og  var  en  Slags  Fortsættelse   af  Peder  Hvitfeld- 

stræde,  der  nok  var  ikke  lidt  smallere  end  nu.  Yed  den  gamle  N'ørre- 
port  var  Nørretorv  eller  Skidentorv,  hvilket  Xavn  ikke  talte  fordel- 
agtig om  dets  Tilstand ;  derfra  førte  Fiolstræde  ned  til  Skidenstræde 
og  Yor  Frue  Plads.  I  Kosengaarden  var  ved  Xr.  11  Anders  Peder- 
sens Gang. 

Skidenstræde,  der  nu  hedder  Krystalgade,  deltes  i  Store  Skiden- 
stræde, der  gik  til  Nørregade  og  hvis  søndre  Side  gik  langs  Universite- 
tets hotaniske  Have,  og  Lille  Skidenstræde.  Nuv.  Nr.  8  til  12  var  en  Gang 
med  Smaahuse.  Vor  Frue  Plads  hed  da  Yor  Frue  Kirkegaard  og  var  ind- 
hegnet med  Mur.  Her  stod  Yor  Frue  Kirke,  lige  overfor  Universitetet, 
ved  hvis  Side  der  var  2  Præsteboliger ;  hvor  Metropolitanskolen  staar, 
stod  Professorboliger,  medens  Latinskolen  var  en  Del  af  nuv.  Soldins 
Stiftelse  ud  til  Skindergade.  I  Kannikestræde  fandtes  da  som  nu  de 
2  Kollegier  ogEegensen,  men  det  bestod  ellers  mest  af  Professorboliger; 
saaledes  var  Stiftsprovstens  Gaard  jo  længe  Holbergs  Bolig,  hvis 
Have  strakte  sig  næsten  langs  hele  Lille  Fiolstræde.  I  Store  Fiol- 
stræde Nr.  34,  der  hed  Kandestobergaarden  (nu  Linden),  boede  en 
Mængde  fattige  Folk. 

Lille  Kannikestræde  var  ogsaa  for  en  Del  besat  med  Professor- 
1)oliger.  Igjennem  dette  kommer  vi  ud  til  Skindergade,  hvorfra  Trom- 
petergaugen og  Kejsergade  forer  ud  til  Ulfeids  Plads;  Kejsergade  er 
dog  et  nyere  Navn  og  brugtes  ikke  dengang,  i  alle  Fald  ikke  officielt. 
Paa  Ulfeids  Plads  stod  Ulfeids  Skamstøtte;  den  vestlige  Del  af 
Pladsen  hed  Graabrødretorv,  der  ogsaa  da  var  forbundet  med  Kloster- 
stræde, der  førte  fra  Yimmelskaftet  til  Skindergade;  i  Klosterstræde 
boede  1722  21  Skomagere.  I  »Uden  Hoved  og  Hale«  (2,  8)  siger 
Henrik:  >  Skomagere  er  noget  godt  ærligt  Folk,  men  det  er  noget 
menneskeligt  hos  dem,  at  de  gjerne  lyver;  Herrens  Skomager  er  min 
Tro  saa  habil  derudi,  som  han  kunde  have  været  født  midt  i  Kloster- 
stræde i  Kjobenhavn«. 

Ulfeids  Plads  var  forbunden  med  Kjobmagergado  ved  Lovstræde 
og  med  Store  og  Lille  Helliggejststræde  ved  Tugthusporteu,  der  nu 
er  en  Del  af  Niels  Hemmingsensgade,  men  da  var  en  Gjennemgang 
gjennem  en  hvælvet  Port,  der  stod  over  hele  Gaden  lige  ud  til  Graa- 
l)rodretorv ;  et  Hus  paa  dette  Torv  havde  nemlig  6  Fag  til  dette  og  2  over 
Tugthusporten').  1727  ønskede  Magistraten  at  expropriere  et  Hus  her 
for  at  gjøre  Gaden  bredere  paa  Hjørnet  af  Store  Helliggejststræde, 
men  havde  ikke  Penge  dertil  ^),  formodenlig  i  Anledning  af,  at  Hjorne- 

huset  mellem  Store  og  Lille  Helliggejststræde  dette  Aar  var  sprængt 
i  Luften  Ted  Uforsigtighed  med  Krudt  ^).  Lille  Helliggejststræde  var 
meget  smal,  men  den  gik  paa  den  ene  Side  langs  Helliggejstes  Kirke- 
gaard. Store  Helliggejststræde  hed  saaledes  til  den  nyeste  Tid,  da 
den  har  faaet  Navnet  Yalkendorfsgade ;  hvor  det  nu  er  forlænget  ud 
til  Amagertorv  udenom  Kirken,  var  der  ingen  Gade,  men  vel  som 
senere  Haver  til  de  tilstødende  Ejendomme,  eller  maaske  stod  her  til 
Hdebranden  endnu  de  gamle  Huse  fra  Tugthusets  Tid. 

Nørregade  var  fra  gammel  Tid  en  Hovedvej  fra  den  gamle 
Norreport,  der  stod  ved  Enden  af  den,  til  Gammeltorv;  dens  Bredde 
har  næppe  nogensinde  været  mindre  end  nu.  Norregade  Kr.  24  til  38 
og  Nørrevold  Nr.  40  til  44  var  en  samlet  Ejendom  med  Smaahuse,  der 
hed  Kaadstueskriver  Eafifs  Gang.  Gaderne  mellem  den  og  Volden, 
Larslej stræde,  Teglgaardstræde,  St.  Pedersstræde,  Lars  Bjornstræde  og 

Studiestræde  var  de  samme  som  nu,  men  var  meget  smallere;  Studie- 

» 
stræde  og  St.  Pedersstræde  hørte  til  det  lærde  Kvarter. 

Om  den  Del  af  Byen,  der  laa  paa  den  anden  Side  af  Gothers- 
gade, er  ikke  meget  at  sige;  vi  ser  den  for  vore  Øjne  den  Dag  idag. 
Husene  var  dog  tildels  anderledes  og  der  var  mange  flere  Pladser  og 
Haver,  dog  mest  bag  ved  Forhusene,  men  Gadernes  Eetning  og 
Bredde  var  den  samme.  Kronprinsessegade  var  derimod  endnu  en  Del 
af  Rosenborg  Have,  og  da  gik  Grundene  i  Adelgade  altsaa  ud  til  denne. 
Nyboders  Huse  var  ikke  byggede  længer  ud  end  til  Elefant-  og 
Tulipangade,  hvorfor  der  var  en  stor  aaben  Plads  ud  mod  Kastellet, 
det  saakaldte  Grønland.  Grønland  omtales  siden  i  Anledning  af 
Duellerne;  her  holdt  Garden  Skiveskydning  og  her  var  militairt 
Rettersted,  i  det  mindste  i  Christian  Vs  Tid^^).  Imellem  St.  Anne 
Plads  og  Kastellet  laa  ogsaa  en  stor  Plads,  det  var  der,  hvor  det 
nedbrændte  Amalienborg  Slot  havde  staaet,  hvis  Have,  omgivet  af 
Kanaler,  dog  holdtes  under  Dyrkning;  i  Midten  blev  en  Pavillon 
anlagt  1728,  som  Kongen  brugte  ved  Mønstringer,  idet  Grunden 
udenfor  Haven  dette  Aar  var  indrettet  til  Møusterplads  for  Garnisonen  ^^). 
Ny  Toldljodgade  var  udlagt  i  Begyndelsen  af  Frederik  IVs  Regering, 
og  Grundene  udenfor  den  var  tildels  udfyldte  og  brugtes  til  Tommer- 
pladser, hvortil  de  var  udlagte  1708. 

I  det  væsenlige  uforandret  er  Borsen  og  Nybørs,  hvilke  Huse, 
opførte  i  Midten  af  det  17.  Aarhundrede,  kun  er  blevne  moderni- 
serede.   Indtil  langt  ind  i   det    18.  Aarhundrede  havde  alle  Husene 

ved  Nybors  ud  til  Gaden  de  hoje  gammeldags  Trapper  med  Jern- 
rækværk, ad  hvilke  man  ogsaa  gik  op  i  anden  Etage  ^^}.  Den 
Kanal,  der  gik  op  langs  vesten  for  disse  Huse,  er  opfyldt  for  nogle  Aar 
siden  ligesom  den,  der  gik  op  paa  den  anden  Side  af  Proviantgaarden. 

Ej  heller  m«d  Christianshavn  er  der  foregaaet  saa  mange  For- 
andringer, som  man  skulde  tro;  det  er  væsentlig  endnu  det  samme 
som  dengang  og  har  flere  Levninger  fra  Fortiden  end  nogen  anden 
Del  af  Byen.  At  Knippelsbro  var  ved  Enden  af  Brogade,  er  noget, 
som  endnu  er  i  de  flestes  Minde;  den  blev  1728  ombygget  fra  ny  af 
Overlandbygmester  Krieger  og  kostede  18,600  Rdl.,  der  udrededes  af 
Kongens  Partikulærkasse ^^),  og  den  Bro,  der  gaar  over  Kanalen  ved 
St.  Annegade,  var  en  privat  lille  Bro  med  en  Snurre  paa,  hvorfor 
den  hed  Snurrebroen.  Ind  under  Volden  blev  opfyldt  med  Renova- 
tion og  i  det  hele  var  endnu  ikke  ret  meget  opfyldt  indenfor  Kvintus. 
De  store  Pladser  imellem  Christianshavn  og  Toldbodbommen  var  ikke 
til,  en  enkelt  lille  O  var  vel  voxet  op  af  det  Skarn,  der  blev  fyldt  i 
Vandet,  men  det  var  det  hele. 

Paa  Slotspladsen  stod  Slottet,  men  det  var  et  andet,  end  det 
man  ser  nu,  det  var  Levningerne  af  de  gamle  Bygninger,  der  var 
opførte  til  forskjellige  Tider,  og  nyere  Tilbygninger,  men  i  de  Aar, 
vi  her  sysselsætter  os  med,  var  det  hele  under  Ombygning,  der 
varede  i  Aarene  1717 — 27;  i  sidstnævnte  Aar  viste  sig  en  ny  Byg- 
ning, der  dog  kun  stod  faa  Aar,  da  Grunden  ikke  kunde  bære  den, 
hvorfor  Christian  VI  lod  alt  nedbryde  igjen.  Dette  Slot  var  omgivet 
af  Grave,  og  der  var  kun  Adgang  dertil  ad  Broer  og  Longange. 
Det  havde  nok  været  Kongens  Plan,  idet  han  flyttede  Broen  og 
Porten  ligefor  Boldhusgade,  at  der  skulde  der  have  været  Bro  over 
Stranden  og  Laxegade  gjores  bred  og  lægges  lige  for  Boldhusgade, 
saaledes  at  der  blev  Udsigt  igjennem  denne  til  Hallandsaas,  men  det 
viste  sig  at  blive  for  kostbart  ^^). 

Paa  den  Side  af  Slotspladsen,  hvor  Slotskirken  og  Thorvaldsens 
Museum  er,  var  der  Gader  med  prægtige  store  Gaarde,  der  for  en 
stor  Del  var  beboede  af  fornemme  Personer;  der  var  ogsaa  en  Gade 
med  mindre  Huse,  der  hed  Trompetergangen. 

Staldmestergaarden ,  der  var  bygget  af  Frederik  IV,  Tøjhuset, 
Bibliotheket ,  hvis  nederste  Etage  endnu  indtil  for  nogle  Aar  siden 
blev  benyttet  af  Tøjhuset  og  i  hvis  øverste  der  var  det  kgl.  Kunst- 
kammer,   Gehejmearkivet,  Longangen    til  Kancellibyguingen  og  selve 

Kancellibygningen  havde  i  det  væsentlige  samme  Udseende  som  nu, 
den  sidste  er  bj-gget  1721.  Husene  bag  Borsen  var  en  Række  Privat- 
bjgninger,  men  Nr.  8  var  det  kgl.  Posthus;  af  disse  Bygninger 
staar  endnu  yderst  ved  Stranden  det  gamle  Sukkerhus  fra  1657. 

Hvor  vi  nu  har  Gammelholm  med  de  hoje  Huse,  saa  vi  i  vore 
Dage  endnu  den  gamle  Bremerholm  i  samme  Skikkelse  som  i  hin 
Tid.  Indenfor  Kanalen  var  den  lange  Reberbane  og  forskjellige  Byg- 
ninger for  Marinens  Bestyrelse  og  Skibsbyggeri,  saaledes  Admiralitetet, 
opført  1703. 

Paa  Gammelholm  var  desuden  Ankersmedien,  og  forskjellige 
Værksteder.  En  Rejsende,  der  besøgte  Kjobenhavn  1702  og  fik  Lej- 
lighed til  at  bese  Gammelholm  ^^),  fortæller  ogsaa  om  Fangerne, 
der  arbejdede  her  i  Kongens  Jern:  De  havde  Jernringe  om  Ankelen 
og  om  Lænderne,  der  var  forbundne  ved  en  Lænke.  De  forlod 
aldrig  Holmen ,  der  bevogtedes  Nat  og  Dag.  Den  Rejsende  spurgte 
en  om  Grunden  til  hans  Straf  og  fik  at  vide,  at  han,  der  havde 
tjent  paa  Tojhuset,  havde  stjaalet  Blykugler  der  for  at  bruge  dem 
som  Lodder  til  Fiskegarn,  hvorfor  han  var  domt  paa  3  Aar.  Fangerne 
fik  samme  Føde  som  de  andre  Arbejdsfolk. 

Paa  Holmen  var  en  Dok,  som  kunde  pumpes  læns  i  et  Kvarter, 
men  der  var  A'æld  i  Bunden,  saa  den  ligesaa  hurtig  blev  fj'ldt,  og 
man  tænkte  paa  at  flytte  Dokken  til  Christianshavn,  hvad  der  dog 
først  skete  i  Christian  VI's  Tid.  En  Bedding  kaldtes  da  Bankestok; 
det  hedder  saaledes  i  Christian  Vs  Dagboger:  »10.  Nov.  1691  lod  vi 
en  ny  Dokke,  hvor  en  Del  Skibe  kan  efterhaanden  udi  repareres  og 
renoveres  fra  Kjolen  op  til,  afvinde  fra  sin  Bankestok,  der  den  paa 
var  bygget<';  »15.  Oktober  1690  lod  vi  tvende  Skibe  lobe  fra  Banke- 
stokken paa  den  ny  Holm«  ^'^);  i  Frederik  IV's  Tid  var  der  Banke- 
stok baade  paa  Ny-  og  Gammelholm^').  I  »De  Usynlige«  (3,  2) 
siger  Arlequin  om  sin  Usynlige:  »Intet  Dyr  er  nogen  Tid  loben  af 
Naturens  Bankestok,  som  er  mere  fuldkommen  i  Skabning<. 

Af  Kirker  havde  man  8.  Den  første  Rang  indtog  Vor  Frue 
Kirke,  en  gothisk  Bygning  med  et  hojt  spidst  Taarn,  af  Længde  som 
den  nuværende,  med  hoje  Hvælvinger,  der  hvilte  paa  2  Rader  Piller. 
I  Koret  og  rundt  omkring  i  Kirken  fandtes  en  umaadelig  Mængde 
Epitafier,  Gravstene  og  Indskrifter,  af  hvilke  Ulrik  Frederik  Gylden- 
løves og  Kort  Adelaers  store  Marmor- Gravmæler  i  særskilte  Kapeller 
var  de  pragtfuldeste  ^'');    i  Kirken  hvilede  mange  af  Landets  bedste 

Mænd,  baade  Sjællands  Biskopper,  Universitetets  Professorer  og  mang- 
foldige andre.    Kirken  udmærkede  sig  ved  sit  store  og  ualmindelige  Orgel. 

Helliggejstes  Kirke  havde  omtrent  samme  Ydre  som  nu,  men 
Synet  af  den  var  skjult  fra  Amagertorv,  idet  de  saakaldte  Stenboder 
var  byggede  udenfor  den  paa  Gaden,  der  altsaa  her  var  meget 
snæver.  I  Taarnet  var  Byens  Normaluhr  og  i  Forbindelse  med  dette 
Uhr  stod  et  Klokkespil,  der  hver  hele  og  halve  Time,  Dag  og  Nat, 
spillede  et  Psalmevers.  De  19  Klokker,  hvoraf  dette  Spil  bestod,  hed 
Sangklokkerne  og  var  Kjøbenhavnernes  Stolthed;  de  sattes  ogsaa  i 
Gang  ved  fornemme  Begravelser,  men  var  dog  vistnok  til  Plage  for 
Mange;  i  »Den Vægelsindede«  (2,  1)  siger Eraste:  »Han,  som  dræber 
Folk  med  Sangklokkerne,  skulde  aldrig  bede  Livet  af  nogen  af  mine 
Born,  thi  ingen  af  dem  skulde  efter  Takten  fores  til  Graven«.  I 
»Det  lykkelige  Skibbrud«  (5,  7)  omtales  en  Komedie  ;> Sangklokkerne 
eller  de  svadsige  Søstre«,  hvilken  Benævnelse  ikke  er  Tegn  paa  at 
Holberg  yndede  dem.     I  det  Indre  var  Kirken  rig  paa  Gravmæler. 

S.  Nikolaj  Kirke  var  næst  efter  Vor  Frue  Byens  storste,  idet 
den  strakte  sig  over  Nikolajgade.  Dens  Taarn  havde  et  højt 
Spir,  der  hvilede  paa  8  forgyldte  Kugler.  I  Nischer  stod  udenpaa 
Kirken  udhuggede  Stenfigurer  i  Legemsstørrelse  af  Profeterne  og 
Apostlene.  Indvendig  var  foruden  det  pragtfulde  Monument  over 
Niels  Eosenkrands  en  Mængde  skjønne  og  gammeldags  Gravmæler. 
Embederne  ved  Kirken  var  de  mest  indbringende  i  Byen,  saaledes 
sagdes  Klokkerens  Indtægter  at  løbe  op  til  over  1000  Rdl. 

Holmens  Kirke  havde  noget  nær  det  samme  Udseende  som  nu. 
Uhret  i  Gavlen  havde  ikke  By  for  at  gaa  videre  nøjagtigt,  thi  i  »Den 
Vægelsindede«  (2,  4)  siger  Espen  til  Apicius:  »Jeg  har  den  Ære  at 
kjende  Herrens  Hjærte,  det  gaar  ungefær  ligesaa  rigtigt  som  Holmens 
Klokke«.     I  Verset  foran  Holbergs  fire  Skjæmtedigte  hedder  det: 

»Før  Holmens  Klokke  skal  mod  andre  Klokker  gaa« 

som  Betegnelse  paa  noget  urimeligt. 

Hellig  Trefoldigheds  eller  Trinitatis  Kirke,  ogsaa  kaldet  Runde 
Kirke,  var  i  det  Væsentlige  af  samme  Ydre  som  nu,  thi  vel  brændte 
den  1728,  men  Murene  l)lev  staaende  og  meget  af  det  Indre  skaane- 
des  ogsaa.  Paa  Loftet  var  Universitetsbibliotheket  med  en  rig  Sam- 
ling af  Haandskrifter^«).  Kirkens,  man  kan  næsten  sige  Byens 
største  Mærkelighed  var  llundetaarn,   op  ad  hvilket  man  kunde  kjore 

i  Yogn  med  6  Heste  for,  hvilket  Christian  V  og  Peter  den  Store 
havde  forsogt.  Overst  var  Observatoriet  med  dets  kostbare  Insti-u- 
menter  og  navnlig  den  store  Himmelgiobiis.  Rejsende,  der  kom  til 
Staden,  maatte  fremfor  alt  se  dette  Taarn,  og  i  »Erasmus  Montanns« 
(2,  2)  siger  Jakob  ogsaa,  at  han  gjerne  vilde  til  Kjøbeuhavn  for  at 
se  Eundetaarn  og  Klostret,  hvor  man  gjor  Lærred.  Naar  noget  mær- 
keligt foregik  i  Byen,  søgte  man  dertil,  som  naar  Klavs  i  »Barsel- 
stuen« (1,  2)  vilde  laane  en  Enesteskilling  for  at  komme  derop,  at 
han  kunde  se,  hvad  der  foregik  i  Aabenraa,  Det  var  Klokkeren  ved 
Trinitatis  Kirke,  paa  den  Tid  Søren  Mathiseu,  der  havde  Indtægten 
af  de  Penge,  der  j'dedes  for  at  faa  Adgang,  men  Observatorerne  kla- 
gede over,  at  Observationerne  og  Instrumenterne  blev  forvirrede  ved 
Folks  Stimen  og  Aliarm.  -  Yed  Eeskript  af  5.  Pebr.  1717  blev  det 
bestemt,  at  Klokkeren  skulde  beholde  Indtægten,  saa  længe  han 
levede,  men  efter  hans  Død  skulde  den  tilfalde  Observatoren  og  de 
2  Studiosi,  som  arbejdede  ved  Observatoriet. 

Den  Herre  Zebaoths  eller  Garnisons  Kirke,  opført  1704,  og 
Citadalskirken  er  endnu  til  i  uforandret  Skikkelse.  Vor  Frelsers  Kirke 
paa  Christianshavn  blev  vel  benyttet  til  Gudstjeneste,  da  den  var  ind- 
viet 1696,  men  dens  Bygning  var  endnu  ikke  fuldendt,  navnlig  blev 
Alter,  Daab  og  Prædikestol  først  anskaffet  efterhaanden.  Taarnet 
fandtes  kun  lidet  ragende  op  over  Kirken,  paa  Prospektet  af  Gyl- 
denloves Begravelse  ses  det  bagved  Gjæthuset,  og  det  var  først  1749 
at  det  nuværende  Spir  blev  fuldendt.  Til  Kirkens  Fuldendelse  var 
nogle  Boder  ved  Højesteret  og  Landsthingene  henlagte,  det  er  derfor 
Paris  i  Prologus  til  »Ulysses  von  Ithacia«  idømmer  Juno  og  Pallas 
for  deres  dristige  Tale  i  Retten  10  Rdl.  til  Christianshavns  Kirke. 

S.  Petri  Kirke  var  som  nu  Kirke  for  den  tydske  Menighed,  der 
paa  hin  Tid  forholdsvis  var  større  end  nu.  Den  havde  et  højt  Spir 
og  et  langt  hvælvet  Begravelseskapel. 

Den  reformerte  Kirke,  eller  som  den  da  kaldtes,  den  calvinske, 
laa  paajsamme  Sted  som  nu  og  havde  vel  omtrent  samme  Ydre  som 
den  nuværende;  den  var  bygget  i  Christian  denY's  Tid,  da  de  refor- 
merede fik  fri  Religionsøvelse.  Det  var  mange  ansete  Familier,  der 
da  kom  herind,  og  ved  den  stærke  Tilbøjelighed  for  alt  Fransk,  der 
blev  herskende  her,  fik  denne  velstaaende  Menighed  sikkert  megen 
Indflydelse  paa  Tonen  i  den  fornemme  Borgerstand.  Propaganda  gjorde 
den  ikke,  thi  det  vilde  have  fremkaldt  en  frygtelig  Storm,  hvis  nogen 

havde  traadt  over  til  et  andet  Kirkesamfund  end  det  lutherske,  men  det 
var  nok  Mode  at  gaa  i  en  Kirke,  hvor  der  prædikedes  paa  Fransk. 
I  det  mindste  kunde  Frandses  Ytring  i  »Jean  de  France«  (1,  4)  tyde 
derpaa;  han  fortæller  nemlig  om  Herman  Frandsens  Søn:  »han  aad 
heller  en  Suppe  koget  paa  en  Skopiiid,  naar  den  var  tillavet  af  en  fransosk 
Kok,  end  den  bedste  Kalvekjødsuppe  paa  Dansk;  naar  han  talede  med 
de  fornemmeste  Bestillingsmænd,  kaldte  han  dem  Monsieur,  aleneste 
fordi  det  var  paa  sin  Parlemefransøsk ,  uanset  at  han  fik  mange 
Uvenner  derved,  ja  han  vilde  paa  Sikasten  ikke  gaa  i  dansk  Kirke 
mere,  men  holdt  sig  til  den  calvinske  Menighed  udi  Aabenraa.« 

Ved  Forordningen  af  27.  Febr.  1682  var  der  gjort  et  stort 
Skridt  fremad  til  at  give  Byen  et  mere  p3-nteligt  Udseende.  Langs 
Kanalerne,  paa  Torvene  og  i  Hovedgaderne,  nemlig  Østergade,  Amager- 
torv, Stenboderne,  Skoboderne,  Vimmelskaft,  Klædeboderne  og  Ve- 
stergade til  Vesterport,  Nørregade,  Hojbrostræde  og  Kjobmagergade, 
altsaa  i  Hovedadgangene  til  Slottet,  maatte  ny  Huse  kun  bygges  af 
Grundmur  og  ikke  under  2  Loft,  og  i  Store  Færgestræde,  Frederiks- 
borggade til  Nørreport  og  Eaadhusstræde  forbi  Vandkunsten  skulde 
alle  ny  Huse  have-  grundmurede  Gavle  og  i  det  mindste  i  nederste 
Stokværk  være  af  Grundmur.  Der  blev  ogsaa  givet  dem  særlige  For; 
dele,  der  paa  øde  Grunde  vilde  bebygge  hele  Pladsen  til  Gaden  og  opføre 
Huse  paa  2  Loft  med  Grundmur  forneden;  i  det  mindste  skulde  man 
bygge  en  Brandmur  til  Gaden  og  maatte  ikke  sætte  Plankeværk, 
hvor  man  ikke  byggede  Hus.  Kongen  saa  ej  heller  gjerne  Trapperne, 
der  stod  ud  paa  Gaden,  men  da  disse  ikke  kunde  borttages,  blev  det 
tilladt  at  de  maatte  forblive,  naar  de  ikke  gik  over  5  Kvarter  ud  fra 
Huset,  ved  ny  Huse  derimod  maatte  Trappen  kun  gaa  2V2  Kvarter  ud. 

Ved  dette  Paabud  nødtes  man  til  i  ny  Huse  at  lægge  Trappe- 
gange ind  i  Husene,  noget  man  ikke  kjendte  i  ældre  Bygninger,  eller 
i  alle  Fald  maatte  man  flytte  Adgangen  til  de  ovre  Etager  til  en 
Svalegang  ud  mod  Gaarden.  Kun  hvor  Fortovene  var  saa  brede  som 
ved  Stranden,  maatte  Skur  af  Træ  vedblive.  Karnapper  og  Udvinduer 
til  Gaden  »vanhælder  Husenes  Sirlighed  og  ere  Naboerne  ofte  til 
Præjudice«  og  de  maatte  ikke  mere  bygges,  ligesom  i  ny  Huse  det 
øverste  Loft  eller  Stok  ikke  maatte  b^^gges  ud  over  det  nederste.  De 
smaa  Stræder,  hvor  Vogne  ikke  kunde  komme  igjennem  og  som  var 
farlige  baade  for  Hdebrand  og  smitsom  Sygdom,  da  de  idelig  var 
fulde  af  Urenlighed,  skulde  enten  tillukkes  og  afskaffes  eller  udvides. 

at  der  magelig  kunde  L'jores  med  Vogne  for  hver  Mands  Dor,  og 
der  skulde  sættes  Mærker,  hvor  langt  tilbage  Husene  skulde  flyttes, 
naar  noget  af  dem  skulde  ombygges. 

Ted  denne  Forordning  blev  gjort  en  Begyndelse  til  efterliaanden 
at  give  Byen  et  mere  pynteligt  Udseende  efter  nyere  Tids  Krav  og 
den  vilde  langsomt  have  gjennemfort  den  Forandring  til  det  bedre, 
som  Ildebrandene  i  et  ISTu  frembragte.  Byen  fik  vel  et  pynteligere 
Udseende  efter  den  Tids  Betragtning,  men  Grunden  blev  tillige  lagt 
til  dens  store  Ensformighed  i  Bygningsmaade.  Den  Afvexling,  som 
blev  frembragt  ved  de  gammeldags  Herskabshuse,  hvor  Hovedbygningen 
laa  allerbagerst  i  Grunden,  medens  en  Mur  stod  ud  til  Gaden,  fandtes 
nu  kun  sjælden  og  det  alene  i  de  smaa  Gader.  Nr.  4  i  Gammelmont, 
der  tilhørte  Admiral  Ove  Gjedde  i  Christian  lY's  Tid,  var  indtil  den 
nyere  Tid  endnu  temmelig  uforandret  og  enhver,  der  færdes  ad 
Didrik  Badskærsgang,  vil  undre  sig  over  at  se  en  saa  mærkelig  Pragt- 
bygning ud  til  en  saadan  Gyde,  medens  Sagen  er  den,  at  det  er 
Husets  Bagside,  man  ser ;  dets  Indgang  var  ad  Gammelmønt.  Præste- 
gaarden  til  Petri  Kirke  var  til  1728  »ej  nogen  Bygning  til  Gaden, 
men  derimod  en  stor  Bagbygning  i  Gaarden,  en  stor  Gaardsrum  bro- 
lagt, hvor  i  Midten  befandtes  et  stort  muret  Lysthus  med  skjonne, 
grønne  Træer  omkring«  -"). 

Husenes  Ydre  havde  dog  endnu  et  meget  forskjelligt  Udseende. 
De  fleste  var  af  Bindingsværk,  nogle  havde  Mur  til  Yinduerne  eller  i 
hele  det  nederste  Stokværk  og  et  enkelt  endog  klinede  Yægge,  saa- 
ledes  1722  et  Hus  paa  Vestergade.  Mange  Gaarde  var  dog  helt  af 
Grundmur  og  heri  havde  nysnævnte  Forordning  stor  Del,  idet  der 
deri  var  lovet  Skatteliudringer  for  de  ny  grundmurede  Bygninger. 

Som  en  Følge  heraf  havde  den  ny  Del  af  Byen  og  da  navnlig 
Kongens  Nytorv  et  anseligere  Udseende  end  den  gamle  By.  I  denne 
stod  dog  ogsaa  mange  Stenhuse  fra  gammel  Tid,  især  fra  Christian  lY's, 
fra  hvilken  der  den  Dag  idag  er  levnet  os  Gaarde  som  den  Schou- 
strupske  paa  Amagertorv  og  Efterslægtens  Gaard  paa  Østergade. 
Endnu  ældre  Ejendomme  fandtes  sikkert.  Paa  Gammeltorv,  hvor  nu 
Piaad-  og  Domhuset  findes,  stod  en  Bygning,  der  nylig  var  indrettet 
til  Vajsenhus,  men  var  en  gammel  Adelsgaard,  der  beskrives  saaledes 
af  Keiser:  »Det  var  en  Bygning  efter  gammel  Fa^on  og  efter  den 
gamle  gothiske  Art  og  Smag,  kun  1  Etage  i  Højden;  jeg   kan  bedst 

ligne  samme  ved  den  gamle  Borses  Bj-gning,  dette  alene  undtagen, 
at  det  samme  bestod  kun  af  1  Etage  i  Højden«-^). 

Hvor  ringe  Husene  i  Smaagaderne  kunde  være,  ses  af  en 
Beskrivelse  af  et  i  Larslejstræde,  der  var  skaanet  af  Ildebranden 
1728  og  først  blev  nedbrudt  1737;  det  var  »et  meget  lidet  uanseligt 
Hus  ikke  halvanden  Alen  højt  fra  Gaden  til  Taget,  med  et  skraat 
Tag  af  7  til  8  Alens  Højde:  dets  Stuer,  hvis  Yinduer  vare  saa  godt 
som  lige  med  Gaden,  laa  ned  i  Jorden«  --). 

De  gamle  Huse  var  ofte  forsj-nede  med  Bomærke  eller  et  andet 
Kjendetegn,  hvorved  de  kunde  skjelnes  fra  hverandre.  Ofte  var  der 
Indskrifter,  latinske,  tydske  eller  danske;  nogle  af  disse  var  gode 
Ønsker  om  Huset  og    dets  Beboere:  saaledes  paa  et  i  Admiralgade: 

O  Gud  fra  al  Ulykke  og  Fare 

dette  Hus  og  Sted  naadelig  bevare. 

Velsigne  dem,  deri  bygge  og  bo,  -    • 

efter  Døden  giv  evig  Glanle  og  Eo: 

andre  var  gudelige  Opmuntringer  og  Paamindelser:  over  et  Hus  i 
Fortunstræde  stod: 

Hvo  paa  Gud  tror, 
han  tryggelig  bor; 


over  et  i  Ulkegade: 


Den,  som  er  timelig  fød, 
maa  hver  Dag  vente  sig  Stød; 


over  et  i  Kjøbmagergade: 


Om  du  gaar  ind,  om  du  gaar  ud, 
bevare  dig  den  Herre  Gud: 
Ledsage  dig  baade  hid  og  did 
fra  uu  og  indtil  evig  Tid: 

over  Vinhuset  Djrkjøb  stod: 

Vaag  op  og  bed,  Tiden  gaar, 
Døden  kommer,  du  ved  ej  naar. 

I  Landemærket  stod  med  Aarstal  1647: 

Sørg  du  ej  for  mig. 
Jeg  sørger  ej  for  dig, 
(i  ud  sørger  for  os  alle. 

Paa  et  Hus  i  Eosengaarden  stod  med  Aarstallet  1582: 

Yil  du,  det  skal  gaa  dig  hkkelig, 
i  Handel  brug  ej  Falsk  og  Svig. 
Slaa  ej  til  Verden  din  Lid, 
forlad  dig  paa  Gud  din  Herre  blid. 
Thi  hvo  Gud  frygter,  er  rig  og  vis, 
i  al  hans  Nød  faar  han  stor  Pris. 
Gud  und  mig  af  din  Forstand, 
for  jeg  er  fød  i  fremmed  Land. 
Frels  mig  af  al  min  Nød 
og  fri  mig  fra  den  evige  Død. 

Andre  paamiude  om  Forgængeligheden:   I  Kjøbmagergade  læste  man 
med  Aarstal  1553 : 

Altingest  er  Forfængelighed, 

Guds  Ord  bliver  evindelig. 

Og  i  Vimmelskaftet  fra  1591 : 

Ingen  kan  siges  lyksalig  at  være, 

førend  de  hannem  til  Graven  mon  bære-^). 

Efter  Ildebranden  172S  blev  mange  af  de  ny  Huse  ogsaa  for- 
synede med  Indskrifter,  men  uagtet  de  her  nævnte  ikke  udmærke 
sig  ved  synderlig  dybe  Tanker,  saa  var  den  ny  Tids  Indskrifter  i 
Sammenligning  hermed  uendelig  fade. 

Yil  vi  gjore  us  et  Begreb  om  Datidens  store  herskabelige  Byg- 
ninger, gaar  vi  til  Kongens  Nytorv,  hvor  vi  endnu  linder  flere  beva- 
rede. Det  nuværende  Hotel  d" Angleterre  var  vistnok  opført  af  Stor- 
kansleren Grev  Ahlefeldt  (dod  1686)  i  Kristian  V's  Tid  og  tilhørte 
endnu  Familien;  det  var  paa  2  .Etager  med  en  Kvist  og  med  en 
Karnap  i  hver  Etage.  Det  Thottske  Palais  paa  Hjørnet  af  Bredgade, 
ogsaa  paa  2  Etager,  er  opbygget  af  Admiral  Niels  Juel  omtrent  1683, 
og  det  var  her  han  døde,  det  tilhorte  nu  Grev  Danneskjold;  Char- 
lottenborg, tidligere  Gyldenløves  Palais,  var  paa  3  Etager,  opført 
1672—83-^)  og  tilhørte  nu  Fredrik  IV's  Broder  Prins  Karl. 

Det  nuværende  Hotel  du  Nord  er  opbygget  omtrent  1687  af 
Admiral  Christian  Bjelke  og  tilhorte  paa  denne  Tid  Storkansler  Grev 
U.  A.  Holstein.  17.  Okt.  1721  fik  han  af  Kongen  Fritagelse  for 
Grundskat  og  andre  Paalæg,  da  han  lod  Gaarden  indrette  til  greve- 
ligt Sæde  og  Hotel  for  sig  og  sine  Efterkommere,  og  dette  kostede 
ham  ligesaa  meget  som  at  bygge  et  helt  nyt  Hus  ").     Derved  frem- 

kom  den  Bygning,  som  fremstilles  S.  55,  men  da  denne  brændte  1748, 
blev  den  igjen  noget  forandret.  Ved  Grev  Holsteins  Ombygning  er 
det  vistnok,  at  der  inde  i  Gaarden  forsvandt  en  gammel  rund  Pavillon- 
bygning, i  Lighed  med  en,  der  ogsaa  tidligere  har  været  i  det  Thottske 
Palais.  Da  Grunden  til  denne  blev  udgravet  for  nogle  Aar  siden, 
skete  det  morsomme  Tilfælde,  at  man  ansaa  den  fundne  Runding  for 
at  være  Levninger  af  et  gammelt  Fæstningstaarn,  skjønt  Stenene  tyde- 
lig nok  var  gule  flensborgske  Mursten  fra  det  17.  Aarhundrede  ^''). 
Et  andet  Kuriosum  om  denne  Gaard  er,  at  den  stadig  angives  som 
den,  Niels  Juel  ejede  og  hvor  han  døde,  en  Fejltagelse,  hvorfor 
Danske  Atlas  bærer  Ansvaret.  Det  Moltkeske  Palais  paa  Hjørnet  af 
Bredgade  og  Dronningens  Tværgade  er  bygget  af  Grev  Frederik 
Anton  Danneskjold  Laurvig  (f.  1688  f  1754),  Son  af  den  U.  F. 
Gyldenløve,  der  byggede  Charlottenborg  og  som  selv  vilde  have  bygget 
sig  et  Palais  paa  dette  Sted;  senere  udvidede  Grev  Danneskjold  Byg- 
ningen med  et  stort  Hus  langs  Bredgade,  der  ikke  var  saa  højt  som 
det  forrige  og  med  et  Taarn  over  Midten;  den  første  Bygning  paa 
2  Etager  ser  man  endnu,  af  den  anden  er  der  noget  tilbage. 

Ligesom  der  var  en  Byggeperiode  i  Christian  V's  Tid,  saaledes 
var  der  ogsaa  en  i  Frederik  IV's  Tid,  de  gamle  Huse  trængte  til  Afløsere 
og  til  at  indrettes  paa  at  kunne  rumme  flere  Familier  end  hidtil. 
Man  pyntede  ogsaa  op  paa  de  gamle.  Paa  Østergade  paa  Hjørnet  af 
det  lille  Stræde,  der  gik  til  S.  Nikolaj  Kirke,  stod  et  2  Etages  Hus, 
paa  7  Fag  med  Lejekjælder,  hvis  nederste  Etage  var  Grundmur  og 
den  øverste  Bindingsværk;  ovenover  var  en  Front  paa  4  Fag  af 
stærkt  Egetømmer,  og  den  havde  ikke  alene  2  Udhæng  efter  gammel- 
dags Skik,  men  dissfi  stod  ulige  paa  Huset,  saa  der  paa  den  ene  Side 
fandtes  2  Fag  Tag  og  paa  den  anden  1  Fag,  hvilket  vanhældede 
Forsiden  til  Østergade.  Ejeren  begjærede  nu  1728  at  maatte  ind- 
rette en  sirlig  Kvist  paa  den  Maade,  det  nu  var  l)rugeligt,  over 
Midten  af  Huset,  hvilket  ogsaa  blev  tilladt-^).  I  »Den  pantsatte 
Bondedreng«  (2,  8)  gjør  Leerbeutel  den  Bemærkning,  at  her  er 
adskillige  smukke  og  kostbare  Bygninger,  hvortil  Raadsherren  svarer: 
»Ja  Byen  er  smuk  nok,  den  har  taget  til  paa  nogle  Aar«. 

I  Pontoppidans  Theatrui'n  Daniæ,  trykt  1730,  men  skreven 
forend  Ildebranden,  siges,  at  Husene  i  Almindelighed  er  3  Etager 
høje  og  at  de,  der  var  højere  eller  lavere,  var  de  færreste.  Han  for- 
tæller ogsaa,  at  mange  var  opførte  af  Bindingsværk  og  i  Almindelig- 

hed  var  overstro^iie  med  allehaaude  brogede  Farver  til  Pr\-delse.  Det 
anførte  om  Husenes  Højde  gjælder  dog  yistnok  kun  om  de  større 
Gader  og  de  nyeste  Huse,  thi  af  de  mangfoldige  Synsforretninger, 
som  Forf.  har  gjennemlæst,  fremgaar  det,  at  det  overvejende  Tal 
Huse  havde  2  Etager  eller,  som  det  da  ogsaa  hed,  Loft,  med  Kvist  over 
nogle  Fag;  gik  Kvisten  over  hele  Husets  Bredde,  hed  den  Front  eller  Spids. 
Af  44  Synsforretninger  1722  var  der  saaledes  kun  3  over  Huse  paa 
3  Etager,  nemlig  fra  Borgergade,  Møntergade  og  Skindergade,  men 
11  over  Huse  paa  1  Etage,  især  dog  fra  de  mindre  Gader,  Didrik 
Badskærs  Gang,  Springgade,  Studiestræde,  Ostervold,  Vestergade, 
Kattesund,  begge  Strandstræderne  og  Peder  Hvitfeldstræde.  De  fleste 
af  disse  Huse  var  kun  paa  4  Fag  til  Gaden,  men  havde  ofte  Side- 
og  Baghuse  baade  til  Udenomslejligheder  og  til  Udleje. 

De  ny  Huse,  der  byggedes,  fik  vistnok  nu  som  oftest  3  Etager. 
Saaledes  opførtes  1720  et  nyt  Hus  i  Snaregade  paa  3  Loft  og  15  Fag, 
men  inde  i  Gaarden  var  Bindingsværk  med  Egetommer.  Klokker 
Søren  Mathisen  byggede  1725  i  Springgade  et  Hus  paa  3  Loft,  grund- 
muret til  Gaden  og  med  hvælvede  Kjældere.  1723  byggedes  et  i 
Ny  Kongensgade  paa  3  Etager.  1727  blev  nedrevet  et  gammelt  for- 
faldent Hus  i  Kristen  Bernekovstræde.  der  var  et  lavt  Stokværk  højt, 
og  opbygget  et  nyt  paa  4  Fag  Hus,  3  Etager  højt  med  Front  over 
det  hele  Hus^^).  1728  bebyggedes  en  øde  Plads  paa  Hjørnet  af 
Grønnegade  og  Gothersgade  med  et  nyt  Bindingsværks  Hus  af  Ege- 
tommer  med  grundmuret  Kjælder  V/^  Alen  over  Jorden  paa  3  hoje 
Etager,  7  Fag,  med  Kvist  over  5  Fag.  Paa  Kjøbmagergade  byggedes 
1727  det  andet  Hus  fra  Trinitatis  Kirke  med  3  Etager '^^). 

Af  Huse  paa  2  Etager  byggedes  1726  et  i  Admiralgade  paa 
7  Fag  med  Kvist  og  Kjælder  og  med  Grundmur  til  første  Etage. 
Ved  Stranden,  2  Huse  fra  Boldhusgade  mod  Syd,  hvor  der  hidtil 
havde  staaet  et  Plankeværk,  byggedes  derimod  paa  1  Etage  med  Kvist. 
Nuv.  Nr.  6  og  8  ved  Stranden  blev  ombygget  1723,  og  her  formaaede 
Politimesteren  Ejeren  til  at  bygge  af  Grundmur  og  anseligt  ligesom 
hans  Naboer,  da  Huset  laa  lige  for  Slotsporten  ^°).  Et  Borgerhus, 
som  vi  ser  paa  Prospektet  S.  31,  er  det  paa  Hjørnet  af  Gothersgade 
og  Kongens  Nytorv;  det  blev  ombygget  1727,  men  de  gamle  Mure 
forblev  staaende,  dog  blev  Karnapperne  til  Torvet  nedbrudte.  Det 
havde  39  Alens  Facade  og  11  Fag  til  Torvet,  2  Etager,  Kvist  over 
5  Fag  og  2  Lejekjældre.  med  B^-gninger  i  Gaarden  til  at  leje  ud  ^*). 

Fra  Tiden  lige  efter  Branden  skriver  sig  niiv.  Nr.  42  paa  Kjobmagergade 
og  Nr.  1  i  Klareboderne,  der  er  paa  2  Etager  med  Kvist  og  ser  saa 
hyggelig  ud  ved  Siden  af  Nutidens  hoje  Huse. 

Som  Exempel  paa  en  stor  rummelig  Gaard,  der  ejedes  af  en 
meget  fin  Borgerfamilie ,  kan  nævnes  Haus  Burmesters  Gaard ,  der 
nu  er  Nr.  40  til  48  i  Pilestræde  og  Nr.  1  og  3  i  Sværtegade.  For- 
uden den  Gaard,  hvor  han  selv  boede,  var  der  4  andre  Lejehuse. 
Til  Gaarden  hørte  en  Have,  hvori  der  i  et  Skifte  nævnes  en  Mængde 
Urtepotter,  der  mest  betegnes  som  hollandske,  deriblandt  18  med 
Lavr bærtræer.  Det  ses  af  de  registrerede  Dokumenter,  at  Gaarden 
31.  Mai  1671  af  Christian  V  var  solgt  til  Papirforvalter  Albrecht 
Hein  og  at  den  1694  var  udlagt  til  Haus  Burniesters  Stiffader  Jokum 
Wiirgers  for  hans  Tilgodehavende  i  Fru  Magdalene  Klingenbergs  Bo. 

Som  bemærket  havde  de  fleste  Huse  et  særligt  Kjendemærke,  lige- 
som de  i  ældre  Tider  havde  haft  Bomærker;  af  mere  tilfældig  Art 
var  Skilter,  der  dog  var  knyttede  til  Husene  i  længere  Tid  end  nu, 
idet  de,  der  udhængte  disse,  oftest  tillige  var  Husejere.  »Skilters  Ind- 
retning har  hidtil  afhængt  af  Folks  egen  Fantasi.  Skrædere  og  Parj'-k- 
magere  har  hidindtil  i  Særdeleshed  ladet  male  saa  vel  Kongens  som 
Dronningens,  Prinsernes  og  Prinsessernes  Portraiter  paa  deres  Skilte  ;<, 
siger  en  Politiskrivelse  fra  1723  3^). 

Som  et  Exempel  paa  Skilters  Udseende  vil  vi  her  efter  et 
Politisyn  nævne  Hattemagernes  1723 : 

1.  Johan  Løve  i  Kaadhusstræde,  et  firkantet  Jærnskilt  med  en  for- 
gyldt Hat  paa,  over  Hatten  Kongens  Krone  og  ovenfor  Kronen 
med  forgyldte  Bogstaver:  Alhier  wohnet  der  konigl.  Hof-Hut- 
macher.  Under  Hatten  hans  Navn  med  Aarstallet  1692,  oven- 
paa  Stangen,  hvur  Skiltet  hænger  ved,  Kongens  Navn  i  et  Træk 
med  Kongens  Krone  over,  som  bliver  holdt  af  2  forgyldte  Lover, 
og  atter  ud  paa  Spidsen  et  forgyldt  Billede  med  en  forgyldt 
Hat  i  Haanden. 

2.  Niels  Jørgensen  paa  Vandkunsten,  et  firkantet  Jærnskilt  med  en 
forgyldt  Hat  paa,  hvorover  staar  med  forgyldte  Bogstaver:  I  die  (!) 
Englische  Castor  og  et  Vaaben  med  2  Lover  udi,  under  Hatten 
hans  Navn  i  et  Træk  med  det  forgyldte  Symbolum:  Alhier  ver- 
kauft  man  Allerhand  Sorten  von  feinen  hiiten  inDutzund  in  Stiick; 
atter  ud  i)aa  Stangen  Kongens  Navn  forgyldt  i  et  Træk  og  med 

Kongens  Krone  over.   som   holdes   af  2  forgyldte  Løver,   ellers 
ud  paa  Spidsen  af  Stangen  en  sort  Hat. 

3.  Johan  Groth  i  A^ognmagergaden ,  et  firkantet  Jærnskilt  med  en 
Hat  afmalet  og  en  Stjerne  oven  over  og  atter  der  oven  for  igjen 
tvende  forgyldte  Løver,  som  holder  en  forgyldt  Krone,  ud  paa 
Spidsen  atter  en  Jærnhat  forgyldt  paa  Kanterne,  under  neden 
Skiltet  hans  Navn  og  Aarstallet  1723. 

4.  Jakob  Lyders  i  Kompagnistrædet,  et  Jærn-ovalt  Skilt,  med  en 
sort  Hat,  som  er  forgyldt  paa  Kanten,  afmalet  tillige  en  hvid 
Fjeder  i  Hatten,  hvorover  staar  hans  Navn  med  forgyldte  Bog- 
staver og  siden  ovenfor  Navnet  Kongens  Krone  forgyldt,  under 
Hatten  staar  med  forgyldte  Bogstaver:  In  de  vergolde  Castor  og 
derunder  igjen  Anno  1710,  paa  Stangen  en  forgyldt  Hat,  ud  paa 
Spidsen  et  Jærn-Billede  med  en  Hat  i  Haanden. 

h.  Christen  Jørgensen  i  Landemærket,  et  rundt  Jærnskilt  med  3  for- 
gyldte Hatte  paamalede  og  ud  paa  Spidsen  en  sort  Jærnhat. 
Aarstal  1710. 

6.  Baltser  Rudolfsen  i  Grønnegade,  et  firkantet  Skilt,  hAorpaa  er 
malet  en  forgyldt  Hat  med  en  rød  Fjeder  paa,  ud  paa  Stangen 

.    en  Jærnhat  og  atter  ud  paa  Spidsen   et  Jærn-Billede   med  en 
Hat  i  Haanden. 

7.  Kort  Lyders  i  Vimmelskaftet,  et  firkantet  Jærnskilt  med  en  Hat 
malet  paa,  som  er  forgjidt  paa  Kanten  og  en  hvid  Fjeder  udi, 
hvorover  staar  med  forgyldte  latinske  Bogstaver:  De  Hollansche 
Castor,  og  ved  Siden  det  hollandske  Yaaben,  under  Hatten  en 
forgyldt  Løve  i  et  Tralværk,  tilligemed  under  Løven  dette  Sym- 
bolum:  hier  macket  man  huden  Starck  en  Glat,  Pasen  Se  nit 
David,  so  pasen  Se  Goliat.     Aarstal  1712. 

5.  Peder  Olsen  i  Grønnegade,  et  firkantet  Jærn-Skilt  med  en  Hat 
paamalet  og  en  forgyldt  Krone  ovenover  tillige  med  det  Sym- 
bolum:  unter  diesen  hut  ist  bos  und  gut  1717. 

S.  Søren  Larsen  i  Kristen  Bernekovstræde  et  Jærn-firkantet  Skilt 
med  en  forgyldt  Hat  og  Kongens  Krone  ovenover  tilligemed 
tvende  Jærn-Hatte  nvenpaa  Stangen.  Aarstal  1720. 
10.  ]\Iails  Nielsen  paa  Østergade,  et  firkantet  Jærn-Billede  med  et 
rødt  afmalet  Bord,  som  staar  en  Hat"  paa  med  Forgyldning  paa 
Kanterne  tilligemed  en  Hat  paa  Stangen  og  ud  paa  Spidsen  et 
rødt  Jærn-Billede  med  en  Hat  i  Haanden.     Aarstal  1712''^). 

En  Samtidig  ^^)  fortæller,  at  i  den  gamle  By  Tar  Gaderne  meget 
uregelmæssige,  krumme  og  smalle,  dog  kunde  man  til  Nød  komme 
frem  i  de  fleste  med  en  Karet.  Det  er  ovenfor  paavist,  hvorledes 
Hovedgaderne  dog  var  af  Bredde  med  de  nuværende,  medens  alle 
Sidegaderne  var  meget  smalle,  hvilket  var  højst  ubekvemt  paa  en  Tid. 
da  man  kjørte  saa  meget  i  Karet  og  navnlig  Damer  ikke  kunde  vise 
sig  til  Fods.  De  var  ej  heller  af  andre  Grunde  tiltalende  at  færdes 
i,  thi  baade  var  Brolægningen  elendig  og  Gadernes  Eenlighed  lod 
meget  tilbage  at  onske. 

Den  Skik,  at  lægge  Fjæle  over  Rendestene,  var  forst  bleven  ind- 
ført 1681  i  Højbrostræde  og  Færgestræde,  for  at  Yo2;nene  bedre 
kunde  komme  frem  under  den  stærke  Færdsel  i  den  snævre  Gade,  og 
allerede  samme  Aar  blev  det  samme  indrettet  i  alle  Hovedgaderne. 
Senere  er  i  det  mindste  Højbrostræde  udvidet  ved,  at  de  to  Eende- 
stene er  blevne  tagne  op  og  en  ny  af  Træ  lagt  midt  i  Gaden,  men 
denne  gik  itu  1725,  og  uagtet  det  blev  foreslaaet  at  mure  den  op 
med  Kampesten  og  Cement,  blev  dette  befundet  for  kostbart  og  der 
blev  igjen  som  tidligere  lagt  2  Eendestene  langs  Husene.  ^^) 

Fortovene  ansaas  ikke  mere  for  at  tilhore  Husene:  da  Inspek- 
toren ved  Vajsenhuset  paa  Nytorv,  der  laa  hvor  Eaad-  og  Domhuset 
nu  er,  havde  indpælet  Pladsen  foran  Huset  lige  fra  Eaadhuset  til 
Sluttergade  i  7  Alens  Afstand  fra  Huset  med  store  og  tykke  Pæle, 
saaledes  at  der  kun  var  et  Kvarters  Grund  indenfor  Ecndestenen. 
blev  han  ved  Politiretsdom  af  15.  Jan.  1723  domt  til  at  nedrive 
Plankeværket. 

En  Rejsende,  der  opholdt  sig  her  1702,^^')  fortæller,  at  Byen  er 
meget  daarlig  brolagt  og  meget  solet  efter  Eegn;  »thi  uagtet  Politiet 
er  udmærket  i  mange  andre  Ting,  saa  har  man  dog  ikke  fmidet 
nogen  Maade  at  gjøre  Gaderne  godt  rene,  ogsaa  er  der  ligesaa  meget 
Støv  om  Sommeren  som  i  London«.  Gaderne  beskrives  saaledes  i 
»Ulysses  von  Ithacia«  (2,  2):  »I  Juli  Maaned  er  de  upaaklagelige. 
men  Eesten  af  Aaret  kan  man  næppe  gaa  ud  uden  Fare  for 
at  drukne  i  Skarn,  dog  det  er  kun  11  Maaneder  i  Aaret,  de 
gaar  snart.  Kunde  man  gjøre  saadanne  Anstalter,  at  det  aldrig 
skulde  regne,  da  vilde  jeg  trodse  nogen  By  at  være  saa  ren  som  vo- 
res«. Da  det  tilmed  var  Mode  for  Damer  kun  at  køre,  og  Hyre- 
kareter og  Portechaiser  var  nødvendige,  naar  man  ikke  havde  egen 
Vogn,  saa  blev  der  fra  oven  ikke  anket  saa  meget  der  over,  som  det 

vilde  være  sket,  hvis  hine  Folk  gik;  det  var  derfor,  Herman  v.  Bre- 
menfeldt  i  »Eepubliken«  (2,  9)  fremkom  med  folgende  Forslag:  »Saasom 
man  hører  Folk  dagligen  at  klage  over  Gadernes  Urenhed,  men  altid 
forgjæves,  efterdi  de  Betjente,  som  Omsorg  er  overdragen  til  deres 
Renholdelse,  ikke  med  Iver  af  Øvrigheden  blive  tilholdne  saadant  at 
efterleve,  saa  haver  jeg  efter  megen  Hovedbryden  udfundet  et  sikkert 
]VIiddel,  hvorved  denne  Uheld  kan  hæves,  og  det  ved  en  eneste  An- 
ordning, som  er  denne  nemlig:  at  Magistratens  Fruer  og  Dotre  stedse 
skulle  være  forbundne  at  gjore  Visiter  til  Fods  udi  Tofler  og  perle- 
farvede Silkestrømper.  IS^aar  saadan  Anordning  skede  og  den  samme 
blev  nøje  haandhævet,  ville  vore  Gader,  som  nu  omstunder  alle  indtil 
gemene  Skriverkarle  og  lumpne  Lakejer  krympede  sig  ved  at  betræde, 
blive  saa  rene«.  For  den  Mode,  at  man  kun  maatte  gaa  med  Sko 
om  Sommeren,  var  det  ogsaa  hojst  ubekvemt  at  gaa;  »i  gamle  Dage«, 
siger  Jeronimus  i  »Maskeraden«,  »tog  man  derimod  StøA'ler  paa  i 
vaadtFore«.  I  den  ældste  Udgave  af  »Barselstuen«  (2,  7)  siger  Else 
Skolemesters:  »Gadernes  Urenhed  er  saa  stor,  at  den  ikke  kan  for- 
tælles, afmales  eller  beskrives«. 

Med  Hensyn  til  Gadernes  Brolægning  gjaldt  endnu  Forordningen 
af  21.  Maj  1680,  efter  hvis  Bud  Byen  paany  var  bleven  brolagt,  og 
det  navnlig  paa  den  Maade,  at  der  blev  lagt  Rygstene  midt  paa  Ga- 
den, saaledes  at  der  var  Fald  til  Rendestenene  til  begge  Sider;  der- 
ved blev  disse  store  Stene  ofte  det  eneste  rene  Sted  paa  Gaden,  hvor 
man  kunde  gaa,  medens  det  Ovrige  var  helt  opfyldt  med  Snavs.  I 
»Det  lykkelige  Skibbrud«  (2,  1)  fortæller  Henrik,  hvorledes  han  blev 
forfulgt  af  to  Jean  de  Francer  med  nogne  Kaarder,  »men  som  de  lob 
efter  Takten  paa  de  store  Stene  for  ikke  at  bestænke  deres  sviklede 
Strømper  og  jeg  lob  udi  Skarnet  allevegne,  hvor  jeg  fandt  Gjenvej, 
kunde  de  ikke  naa  mig«.  Brolægningen  paahvilede  Beboerne,  enhver 
udenfor  sin  Grund  til  Gadens  Midte,  men  det  var  nu  ikke  mere  som 
tidligere,  at  enhver  selv  maatte  skaffe  Brolæggere,  nu  skulde  Byen 
ved  egne  Folk  sørge  derfor,  men  ligne  Udgiften  paa  Grundejerne. 

Tilsynet  med  Gadernes  Renholdelse  paahvilede  Gadefogderne,  der 
hver  havde  sin  Del  af  Byen,  hvor  de  hver  Morgen  ved  Daggry  skulde 
gaa  langs  Gaderne  med  en  Træskralde,  hvormed  de  advarede  Folk 
om  at  feje  paa  Gaden,  saa  Vognene  strax  kunde  optage  de  samlede 
Dynger. 

Det   ældre  Paabud,    at  Urenligheden    skulde  bortføres  af  Vogn- 

mændene  eller  Ejerne  selv,  medførte  megen  Forsømmelighed,  thi  Snav- 
set laa  længe  sammenfejet  i  store  Hohe,  idet  Folk  undskyldte  sig 
med,  at  de  ikke  kunde  faa.  Heste  og  Vogne  til  Leje  og  at  de  ikke 
kunde  enes  med  Vognmændene  om  Betalingen,  naar  de  ikke  havde 
fuldt  Læs  til  dem;  de,  der  selv  havde  Heste  og  Vogn,  mente  ikke  at 
være  mere  forpligtede  til  at  føre  bort  fra  deres  Huse,  Fortov  og  Gader 
end  deres  Naboer,  For  at  forebygge  dette,  blev  der  ved  Forordning 
af  14.  Marts  1702  paalagt  en  Afgift  af  alle  Ejendomme  og  der  blev 
ansat  en  Inspektør  over  »Renoveringsværket«,  der  skulde  baade  lade 
feje  Gaderne  og  med  tillukkede  Vogne  og  Karrer  bortføre  Urenligheden. 
Fra  Hovedgaderne  skulde  alt  være  bortfejet  om  Sommeren  inden  Kl. 
8  og  om  Vinteren  inden  10,  men  paa  Torvene  efterat  Bønderne  var 
bortkørte,  paa  Torvedagene  nemlig  om  Sommeren  Kl.  5,  om  Vinteren 
Kl.  3;  fra  Kirkernes  Omgivelser  skulde  bortføres  om  Eftermiddagen 
paa  de  Dage,  der  gik  forud  for  Kirkegangsdage. 

Ved  hver  Vogn  eller  Karre  skulde  der  være  en  Klokke,  til  at 
advare  Folk  om  at  bære  deres  Fejeskarn  ned  og  ikke  lægge  det  paa 
Gaderne.  Det  stod  dog  enhver  frit  for  at  betale  Inspektøren  for  at 
feje  Fortovet  og  rense  Rendestenen.  Det  blev  ogsaa  ved  denne  Lej- 
lighed forbudt  ved  Ligbegængelser  at  strø  Sand  udenfor  Huset  iste- 
denfor  nt  feje.  Renovationsvognene  havde  Plads  langs  Volden  mellem 
Larslejstræde  og  Studiestæde. 

Alt  dette  kunde  være  godt  nok,  hvis  det  ■  blev  forsvarlig  udført, 
men  der  kom  jævnlig  Klager.  6.  Nov.  1714  skrev  Politi-  og  Kom- 
mercekollegiet  til  Politimesteren:  »Vi  erfare,  at  det  er  en  stor 
Aarsag  til  at  saa  megen  Urenlighed  paa  adskillige  Steder  her  i  Staden 
samles,  at  Indbyggerne  ikke  passe  paa  at  lade  sammenfeje  Skarnet 
paa  deres  Fortov  paa  de  Dage  og  Tider,  Karrerne  komme  at  bort- 
føre det,  men  enten  sanimcnfeje  det  om  Lørdagen  og  andre  Hellig- 
dagsaftener i  Dynger,  hvilke  siden  straks  igen  udkøres  og  udspredes 
paa  Gaden,  førend  det  bliver  bortfort,  eller  og  de  ganske  lade  Uren- 
ligheden ligge  usammcnfejet,  da  Skarnvognene  og  køre  det  forbi 
uden  at  tage  det  med«.  »Endelig  klages  og  især  meget  over,  at 
Urenligheden  ved  Helliggejstes  Kirke  og  paa  Amagertorv  samt  i)aa 
Nørregade  ej  paa  Lordagaftencr  og  andre  Helligdagsaftener  bortføres, 
som  er  gaaende  Folk  til  største  Inkommoditet  paa  deres  Kirkevej, 
da  dog  den  om  Gadernes  Renholdelse  udgangne  Forordning  af  Dato 
25.  April  1702,    0.  Artikel  allcrnaadigst   tilholder,    at    Bønderne    om 

Torvedagene  skal  være  bortkørte  af  Torvene  om  Sommeren  Kl.  5  og  om 
Vinteren  Kl.  3,  hvorefter  Torvene  strax  skal  rengøres,  at  de  Søndags 
og  Helligdags  Morgener  næst  efter  kunde  være  rene,  saa  og  at  alle 
Torsdage ,  Lørdage  og  de  Dage  før  andre  extraordinaire  Kirkegangs- 
dage  skal  Urenligheden  bortfores  fra  Kirker  og  de  næst  omliggende 
Naboers  Fortov«.^') 

26.    Juli    1718    fremkom  Renovationsinspektoren  Assessor  Svend 
Krag  med  følgende  Klage  :^^) 

1.  Af  Priveter  og  adskillige  Uhumskheder  af  Huse  og  Gaarde,  saa- 
velsom  Udkasteiser  af  Ler,  Kalk,  Grus,  Halm,  Pjalter  og  andre 
deslige  Ting,  som  ere  tvært  imod  Forordningen,  kommer  Re- 
novationsvæsenet og  mig  til  største  Last  og  Omkostninger. 

2.  Det  daglig  og  passerer,  at  Indvaanerne  tildels  indkjober  en  Mængde 
Tørv  af  Bønder,  som  fører  det  ind,  og  tildels  andre  lader  hente 
Tørv  fra  Landet  paa  store  Kjøbsted-Høstvogne  4  å  5  Læs  tillige 
og  lader  læsse  af  paa  Gaderne  og  der  lader  ligge  disse  Affald, 
som  mange  Steder  foraarsager  stor  Urenlighed  og  mange  Læs 
tværtimod  Forordningen  for  Renovationsværket,  og  sligt  bliver 
aldrig  observeret  eller  angivet  af  Politibetjentene  eller  Gade- 
fogderne. 

3.  Er  Folk  meget  nachlæssig  i  Staden  til  at  feje  i  rette  Tid  til 
Kvarteerdagene,  da  der  renoveres,  men  kommer  altid  bagefter  og 
fejer,  og  allermest  til  Helligdags-Aftener  og  Morgener,  ikke  alene 
fejer  i  urette  Tider,  men  endog  udkaster  adskillige  Urenligheder, 
saa  at.  ihvorvel  Staden  nu  er  i  god  og  forsvarlig  Stand,  saa  vidt 
mig  vedkommer  at  præstere,  saa  vil  det  dog  blive  mig  fast 
umuligt  at  holde  det  saa  skikkelig  og  vel,  som  jeg  gærne  øn- 
skede. 

4.  Andre  lader  udføre  Ler,  Kalk  og  deslige  med  fri  Vilje  og  strør 
paa  deres  Stenbroer  under  Prætext  at  jevne  og  konservere  Broerne 
dermed,  men  hvor  længe  det  varer,  er  ikke  længer  end  til  re- 
noveres skal. 

').  Folk,  især  den  algemene  Mand,  lægger  og  Flid  paa  at  skjænke 
Renovationskarlene  med  01  og  Brændevin,  hvorved  de  Folk  for- 
lokkes at  paatage  til  Læs  de  Ting,  som  udbæres  paa  Vognene  af 
deres  Huse  og  Gaarde,  som  de  ellers  selv  er  pligtige  at  bekoste 
bort  efter  Forordningen,  og  i  andre  Maader  giver  Lejlighed  til 
Liderlighed  og  Fuldskab  for  slige  gemene  Folk  og  Drukkenbolte. 

som  gjerne  tager  imod  alt,  hvad  dennem  i  saa  Maade  bydes,  og 
en  Del  nyder  Lejlighed  ved  saadan  ond  og  skadelig  Vane  for 
mig,  at  de  omsider  skal  kræve  det  som  en  Rettighed,  og  kan 
efterdrage  sig  Tid  efter  anden  skadelige  Konsekvenser  til  Sinkeise 
i  Arbejdet  og  Skade  paa  Heste  og  Vogne. 

6.  Amagere,  som  er  vel  50  til  100  i  Tal,  fører  ogsaa  megen  Halm, 
Eødder  og  Koetopper  ind  2  Grange  om  Ugen  og  efterlader  sig  her 
i  Staden,  saa  det  er  forskrækkeligt  at  se,  og  de  giver  ikke  det 
ringeste  til  dette  Værk  derfor,  og  de  Folk.  som  de  Pladser  til- 
hører, hvor  Amagerne  sidder  for  Folks  Huse'  og  Fortov,  dog 
tager  Betaling  for  Sædet,  ikke  heller  lader  saadan  Mængde  af 
Fodring  og  Urenlighed  bortføre^  ej  heller  giver  noget  aparte  til 
Værket  for  slig  Bortforelse. 

7.  Som  jeg  daglig  maa  erfare,  at  Karle  og  Folk  til  dette  Arbejde 
er  meget  onde  at  faa  og  alt  skjønt  de  faar  4  Rdlr.  maanedlig  til 
Gage  af  mig  foruden  andre  Godheder,  jeg  beviser  dem  for  at 
bevæge  dem  til  Flittighed  og  Stadighed,  saa  skaar  (skikker)  en  Del 
sig,  som  ere  liderlige  af  Naturen,  ikkun  slet,  dels  løber  bort  af 
Ladhed  og  bliver  mig  skyldig,  dels  er  Løsgængere,  gaar  bort, 
naar  de  vil,  endskjønt  de  er  fæstede  paa  hele  og  halve  Aar  til- 
lige, i  urette  Tider,  jeg  lider  Skade  og  Arbejdet  sinkes,  Penge 
har  de  ikke  at  restituere  deres  Forseelse  med,  Hug  vil  de  ikke 
have  og  at  arrestere  dem  altid  paa  min  Bekostning  er  mig  for 
kostbart,  sinkeligt  og  agter  de  heller  ikke  noget  derom,  ønsker 
sig  gjerne  at  blive  førte  i  Arresten,  som  tidt  er  hændtes  mig. 

S.  Kjøres  der  mange  Tusende  Læs  Tørv  ind  i  Staden,  som  giver 
Mængde  af  Aske  ud  paa  Gaderne,  og  store  Kvantiteter  af  Hø, 
Halm  og  deslige  Fourage,  som  og  giver  stor  Urenlighed  i  Gaar- 
dene,  hvor  saadant  aflæsses.  Og  siden  den  Ligning  er  gjort 
over  Staden  paa  Renovationsskatten,  er  sket  adskillige  Bygninger 
inde  i  Gaardene  og  paa  Pladser  og  Forandringer  ved  flere  Par- 
tiers Indflytning  og  Beboelse,  saa  at  der  findes  mangfoldige  Ste- 
der i  Staden,  hvor  der  er  indkvarteret  4,  6,  8  til  10  Partier  til- 
lige inde  i  Gaardene  og  staar  dog  ikkun  en  liden  Bygning  til 
Gaderne,  som  er  ved  Ligningens  Indrettelse  anseet  for  lidet, 
staar  for  2  Mk.  8  Sk.  og  mindre  et  helt  Aar  igjennem,  og  disse 
og  deslige  Steder  giver  de  største  Disordres  og  Urenligheder  og 
Byrder  for  Værket. 

9.    At  saa  mange  af  Indbyggerne  saa  og  Hvrekuske  og  andre  deslige 
Folk  tidt  og  ofte  overfalder  mine  Folk,  Betjente  og  Renoyations- 
kuskene  med  Skjældsord,  Hug  og  Slag  uden  Aarsag,  hvilket  giver 
mig  en  og  anden  Tid  Hindringer  og  Fortrædeligheder. 
10.    Som  det  ofte  forefalder,    at    en    og  anden  omkring  ved  Kanalen 
boende   Folk,    foruden   det   de    opfylder  Gaderne  med  adskillige 
Urenligheder,   tidt  og  ofte   lader   lægge  Heste-  og  Komøg  samt 
anden  Urenlighed  ved  Kanalerne  og  andre  kaster  det  lige  i  Ka- 
nalerne, som  tidt  erfares  at  ske,    og  jeg  fornemmer   ikke  til,    at 
sligt  af  nogen  bliver  efterset,  jeg  vilde  og  ikke  heller  være  den, 
som  uvedkommende  skulde  paasiges   at   ville  fiskalisere  over  an- 
dres   Forretninger,    men    som    det    er    befundet  i  Løverdags,    at 
en   Karl   fra   Sæbesyderiet   har    kastet   en   hel  Fjerding  fuld  af 
Halm,  Fjer  og  Sand  lige  ud  i  Kanalen,  med  de  Ord  til,  at  som 
de  ikke  maatte  lægge  det  paa  Graden,  fik  de  at  lægge  det,  hvor 
de  bedst  kunde  bhve  af  dermed,    saa   gjorde    alle    deres  ISTaboer, 
saa  vilde  jeg  herom  underdanigst  fornemme,  hvorledes  med  sligt 
skulde  forholdes. 
Siden   blev   Kenovationen   overdraget   til    nogle  Vognmænd   og 
Tilsyn  med  disse  fik  2  Gadeinspektorer,  der  fik  Instrux  2.  April  1726. 
Der   kunde  findes  Dynger   paa   Gaderne,   der    havde   henligget 
urørte  i  mange  Aar,  saa  man  rent  havde  glemt,    at   der  var  brolagt. 
Saaledes  hedder  det  i  en  Skrivelse  fra  Politimesteren  af  6.  Dec.  1715 
om  Akademigade: 

»Norden  for  Kongens  Materialgaard  i  St.  Anna  Kvarter  er  en 
Gade  imod  Operahuset  imellem  Norges-  og  Kongensgade,  som  vel  over 
20  Aar  har  ligget  skjult  under  1  til  2  Alen  Jord  voxen  af  Mudde- 
ret, som  tilforn  ikke  er  blevet  bortkjørt,  hvilken  Jord  jeg  for  2  Aar 
siden  har  ladet  bortføre  og  tilligemed  umaadelige  store  Bakker  af 
nogle  100  Læs,  som  laa  baade  paa  Hjørnet  af  formeldte  Kongensgade 
og  Materialgaarden,  den  anden  paa  hin  Side  af  Operahusets  Længde 
ligeledes  imod  Kongensgade,  hvilken  sidste  dog  paany  af  Nyboders 
Indbyggere  samles  igen;  da  nu  denne  Jord  fra  Materialgaardens  For- 
tov blev  borttaget,  forefandtes  der  en  dejlig  brolagt  Gade,  bred  8V4 
Alen,  lang  70  Favne  eller  210  Alen,  som  kunde  saaledes  passere  næ- 
sten for  en  brolagt  Gade«.^^) 

Der  var  Steder  nok  til  at  fore  Urenligheden  hen.  Ifølge  en 
kf^l.  Befaling  af  19.  Nov.  1725  skulde  Snavset  fra  Gaderne  nærmest 

ved  Vesterport  kjores  ud  i  deu  store  Enghave  udenfor  Vesterport, 
hvor  der  var  manofoldige  Moradser,  der  skulde  fjddes,  kun  skulde 
der  h evares  2  Damme  til  Brug  for  Kongens  Materialheste,  der  græs- 
sede der  om  Sommeren. 

Ved  en  kgl.  Befaling  af  4.  Jan.  1726  paalagdes  det  at  udfore 
Renovationen  til  det  Sted  paa  venstre  Haand  imod  den  saakaldte 
»Kuchenkorb«  langs  med  Glaciet,  altsaa  paa  Amager,  hvor  2  Kjøkken- 
kurve  var  anlagte  i  Kalveboderne  Aar  1702^°);  dernæst  skulde  det 
store  Sandhul  bagved  Piavnsborg  paa  Nørrebro  og  Grunden  mellem 
Toldboden  og  nuværende  Kvæsthusgade  udfyldes;  paa  det  sidste  Sted 
var  Grundene  udlagte  til  Tømmerpladser.  Paa  Christianshavn  skulde 
der  opfyldes  under  den  Vejrmølle,  der  staar  paa  venstre  Haand  af 
Christianshavns  Port,  og  indenfor  Kvintus,  hvortil  der  behovedes  nogle 
100,000  Læs.  Det  er  paa  den  Maade,  at  efterhaanden  hele  den  Side 
af  Christianshavn  er  vokset  op  af  Vandet. 

I  mange  Aar  havde  man  kjørt  Snavs  ud  til  Toldboden,  hvor  der 
1712  var  et  saadant  Uføre,  at  Hestene  sank  i  til  over  Bugen,  hvorfor 
man  søgte  om  Tilladelse  til  at  kjøre  det  til  St.  Annæ  Kirkegaard, 
hvor  nu  Sølvgadens  Kaserne  staar,  og  til  en  dyb  Hule  paa  Vesterbro.*^) 
Man  førte  det  ogsaa  til  Amalienborg,  hvor  som  bekjendt  de  yderste 
Grunde  er  helt  opfyldte  med  alle  Slags  Urenligheder.  I  det  hele  er 
det  meste  af  hvad  der  ligger  udenfor  Bredgade  imod  Stranden  opfyldt 
Havbund.  Ved  Toldbodvejen  var  der  et  Hul,  der  hed  Luses  Hul, 
hvorhen  der  allerede  1710  var  kjørt  saa  megen  Urenlighed,  at  der 
ikke  kunde  være  mere,  hvilket  ses  af  en  Befaling  fra  Politi- 
og  Kommercekollegiet:  »De  kontraherende  Vognmænd  skal  strax 
efter  Oldermandens  Løfte  jævne  den  Urenlighed,  som  er  kastet 
ved  Luses  Hul  og  Toldbodvejen,  hvor  Træerne  staar,  saa  at  Vejen 
er  skikkelig,  og  holde  det  stedse  uden  Klagemaal  ved  lige,  og 
at  det  kan  være  dem  desto  lettere  at  præstere,  saa  bliver  ved  Luses 
Hul  opsat  en  Pæl  med  Paaskrift,  at  det  er  alle  og  enhver  forbudt 
under  Straf  at  bære  eller  kjøre  Skarn  derhen,  og  tillægges  dem  der- 
fore  de  Bøder,  som  nogen  ertappende  kan  sættes  udi,  paa  det  at  de 
desto  bedre  kunde  holde  Folk  til  at  observere  dem,  som  herudinden 
mishandler.     Politi-  og  Kommercekollegiet  den  6.  Maji  1710«. '^-j 

Private,  der  selv  skulde  besørge  Urenligheden  bort  fra  deres 
Gaarde,  fandt  det  næmmere  at  lægge  denne  fra  sig  i  mindre  Partier 
paa  Gaderne;  der  klagedes  saaledos  1721  over,  at  man  kastede  Snavs 

ud  paa  Amagertorv,  Toldbodgaden  og  ved  Maltmøllerne  paa  St.  Annæ 
Plads.  Især  var  der  en  Grund  ved  Garnisons  Kirkes  Vognskur,  hvor 
der  om  Natten  blev  henbragt  Urenlighed  og  Skarn;  denne  skulde  c. 
1715  indrettes  til  en  »Allarmplads,  som  især  paa  det  Sted  var  højst 
fornoden,  naar  høje  Officerers  Ligbegængelse  ved  den  Herre  Zebaoths 
Kirke  maatte  forefalde,  til  at  plante  Kanoner  paa,  rangere  Batailloner 
og  andre  deslige  Ceremonier«. '^^) 

En  saadan  Uorden  var  forbudt  under  streng  Straf;  der  var  saa- 
ledes  1726  en  Pige,  der  havde  gjort  sig  skyldig  i  en  lignende  Forseelse  og 
derfor  skulde  staa  i  Halsjærnet,  men  hun  var  ikke  bleven  straffet  af 
Magistraten,  hvorfor  Kommercekollegiet  opfordrede  denne  til  at  an- 
sætte en  Mand,  der  kunde  sætte  saadanne  Folk  i  Jærn.^*) 

1727  klagedes  der  over,  at  Slamkisten  fra  Nyboder  havde  Udløb 
i  Graven  ved  Amalienborg,  hvilket  skulde  aflægges,  da  det  var  at  be- 
frygte, at  den  staaende  onde  Stank  skulde  foraarsage  Sygdom  og 
Svaghed.  ^•') 

Hvordan  det  saa  ud  i  mange  Gaarde,  hvor  Politiet  ikke  kom, 
især  i  snævre  Gyder,  horer  vi  ikke  videre  om,  men  endnu  saa  sent 
som  26.  Nov.  1709  kunde  der  udkomme  en  Forordning,  der  forbød 
Borgerne  at  holde  løse  Svin  i  Gaardene  eller  have  dem  gaaende  i 
Svinestier,  »saasom  saadant  ikke  alene  er  usømmeligt,  men  endogsaa 
ved  den  Urenlighed  og  Stank,  som  dermed  følger,  en  og  anden  farlig 
Sygdom  kan  foraarsage«. 

Paa  Gaderne  hørte  man  Sælgekonernes  Kaab.  I  »Den  politiske 
Kandestøber«  (5,  3)  hliver  Herman  von  Bremenfeldt  aldeles  forstjTret 
ved,  at  de  raal)er  med  Østers,  og  da  han  befaler  Henrik  at  holde  op 
med  at  skjælde  dem  ud,  siger  denne:  »Det  gjør  og  ingen  Gode,  at 
jeg  raaber  mer,  ti  Byen  er  fuld  af  saadanne  Folk;  saa  snart  en  er 
gaaet  forbi,  kommer  en  anden  strax  i  Steden«. 

Et  Raab,  som  vi  ikke  kjender  til,  er  det  af  Drenge  med  Viser 
eller  Smaaskrifter.  I  »Hexeri«  (2,  1)  kommer  en  Dreng  og  tager 
Leander  ved  Armen  og  tilbyder  ham  en  ny  Vise  om  en,  der  gav  sig 
Fanden  i  Vold,  og  en  anden  tilbyder  en  Relation  om  Fanden,  som  en 
manede  til  sig  i  en  Kjøbmands  Lignelse  med  Horn  i  Panden.  Det 
er  saa  galt,  at  Leander  udbryder:  »Det  er  torskrækkeligt  i  denne 
By  med  disse  Viser.  Det  er  spaaet,  at  Verden  skal  forgaa  af  Ild, 
men  vil  det  saa  tage  til,  saa  tror  jeg.  den  vil  forgaa  af  Viser. 
I  samme  Komedie  (4,  9)  kommer  siden  igjen  2  Visedrenge  frem,  i 

»Den  ellevte  Juni«  (3,  6)  viser  de  sig  ogsaa  paa  Børsen;  ifølge 
»Den  Vægelsindede«  (3,  3)  solgte  de  ogsaa  Spaadomme.  Ved  en 
Politiplakat  16.  Septbr.  1726  forbydes  det  Bogtrykkere  at  trykke 
andre  Skrifter  end  dem,  der  var  tilladte  af  Universitetet;  det  for- 
mærkedes nemlig,  »adskillige  Skrifter  og  Papirer  af  Vers,  Vitser 
og  andet  daglig  fra  et  og  andet  Bogtrykkeri  at  udkomme  og  ved  Ud- 
raab  paa  Gaderne  af  omløbende  Drenge  saa  vel  som  ogsaa  i  Værts- 
husene   og   andensteds   ved    omgaaende   Bud    at  falholdes  og  sælges. 


w 

hvilke  bemeldte  Skrifter  ej  alene  tindes  forargelige  og  imod  gode 
Sæder,  men  og  godt  Folk  paa  Navn  og  Rygte  kan  være  graverende«.  •*'^) 
1727  klagedes  over  Brødkonerne  af  Bagerne,  i  det  deres  Om- 
løben med  Brød  tog  Overhaand,  uagtet  Bagerne  ofte  havde  besværet 
sig  for  Politiet,  »ja  befindes  det  og,  at  mer  forom  bemeldte  Omløbere 
sig  understaa  foruden  med  deres  Brod  i  Værts-,  Vin-  og  andre  Huse 
at  omløbe  og  sælge,  paa  Paradepladserne  saavel  som  andensteds,  hvor 
de  Militære  saavel  og  Land-  som  Soetaten  samles,  sig  at  indfinde,  og 

der  baade  det  i  Kurvene  havende  Brød  at  udsælge  samt  tillige  Brænde- 
vin at  udskjænke.  Ydermere  fordriste  samme  Omløbere  sig  til  baade 
under  Løngangen  af  det  kgl.  Slot  saa  og  ved  Indgangen  til  de  kg]. 
Kollegier  ofte  sig  med  deslige  forannævnte  Vare  at  nedsætte  som 
højst  utilladeligt,  foruden  at  melde  om  Hojbro-  og  Færge-Strædet. 
der  de  ligeledes  med  deres  Varer  lade  sig  finde  siddende  og  samme 
sælgende,  og  endskjont  ved  Politibetjentene  bemeldte  Omløbere  ofte 
ere  blevne  opbragte  og  deres  Varer  dem  fratagne,  fornemmes  dog 
sligt  ganske  intet  eller  lidet  endnu  at  have  virket  til  saa  stor  en 
imod  Politien  stridende  Uskikkeligheds  Ophævelse«.'^') 

Ved  Forordning  af  28.  Juli  1684  var  der  indfort  en  Ordning 
af  Torvehandelen,  som  tildels  gjaldt  endnu.  Paa  Gammel-,  Nj-  og 
Vester-Torv  (Halmtorvet)  og  Pladsen  ved  Nørreport  skulde  falholdes 
hvad  der  kom  ind  til  Vogns,  nemlig  alle  Slags  Korn,  Gryn,  Ærter, 
Fedevarer,  Kalve,  Svin,  Gæs,  Ænder,  Hons,  Duer  og  deslige;  Kul  og 
Brænde;  Hø,  Halm,  Strøelse,  Eiskoste,  Tøndebaand,  Egetommer; 
Amagere,  Urtegaardsfolk  og  Fiskeblødere  maatte  sidde  ved  Siderne,  saa- 
ledes  at  de  ikke  sad  i  Vejen  for  Gaaende  og  Kjorende.  Paa  Torvet 
ved  Vandkunsten  skulde  handles  med  alle  Slags  Fisk,  som  iadførtes 
til  Vogns,  men  hvad  der  kom  med  Baade,  ved  Vejerhuset  og  Nybro ; 
ved  Vandkunsten  skulde  ogsaa  sælges  Høns,  Gæs,  Duer  og  Ænder. 

Paa  Graabrødretorv  skulde  som  hidtil  sidde  Hue-  og  Paltekoner 
og  de,  der  solgte  Dukketøj,  Potte-  og  Skaalemagere,  nogle  af  dem, 
der  solgte  Fisk,  ligesom  Amagere  ved  Siderne. 

Paa  Amagertorv  skulde  forhandles  alle  Slags  Frugter  og  Have- 
væxter,  som  indførtes  af  Urtegaardsmænd  og  Amagere,  desuden  Ud- 
hokere  af  Smør,  Flæsk,  Ost,  Ærter,  Gryn,  Høns,  Ænder,  Duer,  Gæs 
og  Æg. 

Paa  Kongetorvet  skulde  falbydes  Ho,  Skaftehavre,  Strøelse, 
Brænde  og  Kul,  Hons,  Gæs  og  andre  Fugle. 

Kør,  Stude,  Svin,  Faar  og  Lam  skulde  som  hidtil  forhandles 
udenfor  Portene,  men  kom  de  ind  i  Byen,  da  paa  Gammeltorv. 

Slagtning  indenfor  Portene  var  nemlig  ikke  tilladt,  hvorimod 
det  fra  gammel  Tid  af  havde  været  Skik  at  slagte  paa  Vesterbro.  Slag- 
terne havde  derimod  Udsalg  inde  i  Byen  i  de  Slagterboder,  som 
Byen  ejede  i  Skindergade  paa  Hjørnet  af  Klosterstræde  og  ved  Vejer- 
huset ved  Stranden.      I   vore   Almanakker    kaldes   November  Slagte- 

maaned,  og  i  denne  Maaned  forsynede  Husmødrene  deres  Huse  med 
Kjød  for  Vinteren.  Ved  Almanakkens  Forandring  fra  gammel  til  ny 
Stil  Aar  1700  gik  imidlertid  10  Dage  tabt,  saaledes  at  f.  Ex.  1. 
November  gammel  Stil  svarer  til  11.  November  ny  Stil  og  derfor  be- 
gyndte Slagtetiden  efter  den  ny  Stil  i  Oktober.  Det  hed  sig  altsaa  i 
det  18de  Aarhundrede,  at  Slagtetiden  varede  fra  midt  i  Oktober  til 
midt  i  November.  I  denne  Tid  kjøbte  alle  velstaaende  Folk  selv  deres 
Slagtekvæg  og  lod  det  slagte  ved  egne  Folk  eller  ved  Slagtere,  især 
de  saakaldte  Frislagtere,    der    ofte    kom    i  Konflikt  med  Slagterlavet. 


Gaard  bag  Børsen.     Efter  Traps  Topogr.  II,  28. 


Udenfor  Vesterport  holdtes  til  Byens  Forsyning  ogsaa  Kvægmarked 
og  det  allerede  dengang  i  den  for  faa  Aar  siden  forsvundne  Tromme- 
sal, en  Plads  østen  op  til  gamle  Kongevejs  nuværende  Udmunding  i 
Vesterbrogade,  der  først  blev  anlagt  i  Efteraaret  1881.  Den  26.  Sept. 
1671  resolveredes  i  Statskollegiet,  at  Hofslagteren  Niels  Olufsen  skulde 
paa  egen  Bekostning  indrette  en  Plads  til  et  almindeligt  Oxen-  og 
Kvægtorv  tilligemed  en  dertil  hørende  Accisebod,  hvor  alle  og  enhver 
i  Staden  kunde  tilforhandle    sig   de  Oxne,    Kor,    Kvier,    Kalve,  Svin,. 

Paar  og  Lam,  som  de  behøvede  til  deres  Huses  Behov  eller  hvad 
Slagterlavet  behøvede  til  Udsalg.  Paa  Acciseboden,  der  ogsaa  stod  til 
for  et  Par  Aar  siden,  skulde  da  gives  en  vis  Afgift  af  hvert  Stykke, 
der  blev  kjøbt.  •^®)  Dette  Marked  blev  kaldet  Trommesalen,  fordi  det 
aabnedes  med  Trommeslag.  1730  blev  der  taget  Sj'n  over  denne 
Ejendom,  der  ogsaa  her  kaldes  Trommesalen,  med  tilhørende  Have  med 
Prugttræer  og  5  Piskeparker  og  et  Yænge,  hvor  der  kunde  saas  2  Tdr. 
Rug.  Huset  var  paa  13  Pag  af  Bindingsværk  og  havde  1  Etage  med 
Kvist,  i  nogle  af  Værelserne  var  Stengulv,  i  det  ene  Kjøkken  Jord- 
gulv, Væggene  var  bare,  kun  i  en  Stue  var  Væggen  beklædt  med 
nogle  Maatter.  hvilket  nævnes  her  for  at  vise  de  udenbys  Huses  store 
Tarvelighed. 

Ved  Porordning  at  14.  April  1696  oprettedes  et  Piskekræmmerlav, 
og  det  blev  forbudt  alle,  der  ikke  havde  Borgerskab,  at  handle  med  Pisk ; 
kun  dets  Medlemmer  maatte  sælge  Karper,  Karudser,  Gedder,  Brasen, 
Sandeler,  Plirer,  Aborrer,  Skaller,  Horker,  Tobis,  Krebs  og  deslige 
flere  »Sofisk«,  Laks.  ferske  og  spegede  store  Ørreder,  Østers,  Torsk, 
Sild,  Eokker,  Hvillinger,  Kuller,  Pighvarre,  Eejer  (»Ræger«)  og  lig- 
nende Strandfisk«.  De  skulde  have  Stade  langs  Kanalen  paa  begge 
Sider  af  Vejerhuset  og  Vragerbroen,  og  paa  Christianshavn  ved  den 
ny  Bro.  De  havde  ogsaa  Eneret  til  at  løbe  omkring  i  Husene  og 
falbyde  deres  Varer  og  til  at  drage  ud  paa  Landet  og  kjøbe  Pisk  fra 
første  Haand.  Piskerne  i  Skovshoved  og  Vedbæk  maatte  dog  paa 
Axeltorv  sælge  de  Pisk,  de  selv  fangede,  men  maatte  ikke  gjøre  Op- 
kjøb  hos  andre;  Axeltorvet  for  Pisk,  der  kom  med  Vogn,  var  ved 
Stranden  mellem  Højbro  og  Vejerhuset  og  paa  Christianshavn  ved 
Sprøjtehuset,  men  de,  der  kom  med  Baade  og  Skibe,  skulde  sælges 
mellem  Vejerhuset  og  Gangbroen  og  paa  Christianshavn  ved  Røde-  og 
Knippelsbro. 

Dette  Lav  blev  indskrænket  ved  en  kgl.  Porordning  af  10-  Marts 
1725,  hvorved  de  Militæres  Koner  fik  Tilladelse  til  at  gaa  omkring 
og  sælge  ferske  og  tørre  Pisk  og  derved  bemægtigede  sig  Handelen 
med  Strandfisk,  saa  Piskehandlerne  beholdt  kun  Handelen  med  Persk- 
vandstisk. 

Ligeledes  var  ved  Porordning  af  11.  April  1696  oprettet  et 
Hønsekræmmerlav,  hvorved  det  blev  forbudt  enhver  at  falholde  nogen 
Slags  Pugle  eller  Pjerværk,  vildt  eller  tamt,  store  eller  smaa  Dyr 
olier  Æg,  uden   han   var  Borger  og  virkelig  bosiddende,    og  kun  saa- 

danne  maatte  sælge  kalkunske  Haner  og  Hons,  Kyllinger,  Duer,  vilde 
og  tamme  Ænder,  Gæs,  Agerhøns,  Snepper,  Brokfugle,  Kramsfugle, 
Stære,  Lærker,  Spurve,  Dyr,  store  og  smaa.  Harer.  Kaniner  og  des- 
lige. De,  som  handlede  med  sligt,  skulde  have  et  Skilt  udhængende 
foran  deres  Hus,  og  deres  Kavne  skulde  tilkjendegives  2  Gange  paa 
Politimesterens  offentlige  Plakater.  De  maatte  ogsaa  ombære  deres 
Varer  i  Husene,  men  det  var  enhver  Borger  uforment  at  kjobe  til  sit  eget 
Huses  Fornødenhed  paa  Landet  eller  paa  Axeltorv,  hvor  enhver  fra 
Landet  maatte  sælge.  Kun  disse  Hønsekræmmere  maatte  gjore  Opkjob 
paa  Landet  til  Salg.  hvorfor  det  blev  forbudt  alle  Beboerne  af  Valby, 
Hvidovre,  Rødovre,  Avedore  og  andre  Steder  i  Omegnen  at  opkjøbe 
saadanne  Varer,  de  maatte  ej  engang  kjøbe  af  Andre  i  deres  egen  By 
eller  af  Gjennemrejsende. 

Sæt-lige  Privilegier  havde  dog  nu  Valbyerne;  baade  Bomænd  og 
de  virkelige  Fæste-Husmænd,  i  alt  63  Familier,  fik  11.  Juli  1721 
Tilladelse  til  paa  Kjøbenhavns  Torve  at  sælge  de  Varer,  de  selv  til- 
lagde eller  afhentede  andre  Steder  i  Landet  med  deres  egne  Heste  og 
Vogne.  *^)  Hønsekrænimerlavet  blev  efterhaanden  trængt  saaledes  af 
Landhandlerne,  at  de  kun  beholdt  Handelen  med  Vildt,  hvormed  de 
forenede  Handel  med  Citroner  og  Frugter,  hvorfor  Lavets  Medlemmer 
fik  Navnet  Citronmænd  eller  Citronkoner;  andre  blev  alene  Due- 
kræmmere. 

Politimesteren  havde  Overtilsyn  med  Torvehandelen.  I  »Barsel- 
stuen« (2,  12)  taler  Gedske  Klokkers  om  Kj  ød  priserne,  hvorledes  et 
Pund  kostede  5  Sk.;  »alting  stiger,  vil  du  have  et  Stykke  Flesk,  vil 
du  have  Ost,  Gryn,  Lys,  Brænde,  saa  kan  man  ikke  veje  det  op  med 
Penge;  jeg  erindrer  mig,  at  jeg  har  hørt  af  min  Moster  Birthe  — 
nu  er  den  kære  Kone  død  og  hensovet  —  hun  fortalte  mig,  at  i  hendes 
Ungdom  kunde  man  faa  det  bedste  Oxekjød  for  en  halv  Skilling,  og 
var  der  end  ikke  engang  Politimester  i  Byen«. 

Paa  Torvedagene  bevogtedes  Torvene  af  10  Soldater  og  en  Ser- 
geant,  der  skulde  hjælpe  til  Overholdelse  af  Ordenen.''^")  En  Politi- 
betjent, der  var  Torvemester,  skulde  iagttage,  om  der  kom  ulovlige 
Varer  paa  Torvet  eller  foregik  andre  ulovlige  Ting  med  Hensyn  til 
Handelen.  At  det  ikke  gik  til  uden  alvorlige  Slagsmaal,  ses  af  en  i 
(let  følgende  meddelt  Omtale  af  Torvemester  Nagels  »Torveblessurer«. 

Af  Byens  Eegnskaber  ses  Ordenen  paa  Torvene  1722.  Her  var 
der  faste  Stader  som  nu.  der  lejedes  af  Byen.      Paa  Anuigertorv   sad 

Kaalkoneine  omkring:  den  der  værende  Post,  der  stod  udenfor  Sta- 
dens Værtshus  eller  hvad  vi  nu  kalder  Egholms  G-aard  ved  Øster- 
gade. De  andre  Stader  var  ordnede  i  3  Kækker;  der  handledes  med 
Kager,  Duer,  Fedevarer,  Smør  og  Ost,  Fro,  Fugle,  ja  der  var  ogsaa 
en  Slagter.     18  Amagere  sad  for  sig  selv. 

Paa  Graabrødretorv  sad  Lærredskoner,  Svineslagtere,  Fiske- 
blødere, Huekoner,  der  solgtes  ogsaa  Spaanema atter,  gammelt  Jærn, 
Flesk  og  Smør,  Mel  og  Gryn. 

Paa  Gammeltorv  var  der  derimod  kun  5  Stader  foruden  6  Reb- 
slagere, og  paa  Nytorv  var  30  Stader,  hvor  der  solgtes  gamle  Klæder 
og  adskilligt. 

Paa  Kongens  Nytorv  havde  Militæretatens  Kvinder  Lov  til  at 
have  Stader;  disse  havde  ogsaa  særlige  Stader  ved  Stranden. 

Magistraten  foreslog  24.  Marts  1727  med  Hensyn  til  Nytorv, 
der  i  nogle  Aar  paa  Torvedagene  havde  været  opfyldt  med  de  ledige 
Amagervogne,  hvori  vedkommende  havde  indført  Urter,  Frugter,  Mælk 
og  Smor  paa  Amagertorv,  at  disse  Vogne  kunde  henvises  til  at  holde 
i  Løngangsstræde,  for  at  der  kunde  blive  bedre  Plads  for  Torvesiddere, 
der  handlede  med  gamle  Klæder,  Reb,  gammelt  Jærn  og  andre  Va- 
rer, som  saavel' Bonden  som  Indbyggerne  havde  fornøden.  I  Løn- 
gangsstræde kunde  som  hidtil  ogsaa  holde  de  andre  Bøndervogne, 
der  paa  Torvedagene  hidførte  Torv,  Kul,  Brænde,  og  var  der  ikke 
Plads,  kunde  der  være  Lejlighed  paa  det  saakaldte  Lidet  Torv  ved 
Nørreport.  Gammeltorv  var  egentlig  indrettet  til  Axeltorv,  hvor 
Landmanden  kunde  falholde  Korn,  Ærter  og  deslige,  men  den  Uorden 
havde  indsneget  sig,  at  Flere  havde  taget  utilladeligt  Stade  her  med 
andre  Varer,  hvorfor  det  foresloges,  at  Torvesidderne  Hyttede  til  Ny- 
torv. Amagertorv  var  efter  Frdn.  28.  Juli  1684  bestemt  til  derpaa  at 
falholde  Frugter  og  Havevæxter,  der  indførtes  af  Urtegaardsmænd  og 
Amagere,  samt  Smor,  Flesk,  Ost,  Ærter  og  Gryn,  men  her  havde 
den  Uorden  indsneget  sig,  at  adskillige  Bønder  og  Landma^nd  ind- 
førte Fedevarer,  Gryn,  Ænder  og  Gæs  til  Vogns,  hvormed  de  holdt 
fra  Morgen  til  Aften  og  hindrede  almindelig  Færdsel;  disse  burde  der 
ogsaa  udvises  Plads  paa  Nytorv  i  en  Linie,  hvorved  man  kunde  undgaa, 
at  Amagerkonerne  blev  nødte  til  at  sidde  i  Højbrostræde.  Hose- 
kræmmernes Boder  paa  Amagertorv  vilde  Politimesteren  have  flyttet 
ud  paa  Torvet,  men  dette  vilde  hindre  Færdselen  altfor  meget;  det 
havde  fra  gammel  Tid  været  tilladt  Husejerne   paa  Amagertorv    selv 

ilt  raade  over  deres  Fortov,  de  hcivde  givet  disse  Hosekræmmere 
Lov  til  at  sidde,  som  de  vilde,  og  de  svarede  ikke  Afgift  til  Staden; 
Gaardenes  Pris  paa  dette  Torv  som  det  bekvemmeste  Sted  i  Staden  var 
derfor  højere  end  andre  Steder,  og  derfor  syntes  man,  at  Hosekræmmerne 
kunde  blive  der,  naar  de  ikke  sad  ud  over  Rendestenene,  da  de  var 
til  stor  Fordel,  idet  de  Strømper,  de  solgte  og  som  var  forarbejdede 
i  Kongens  egne  Lande,  var  ligesaa  gode  som  de,  der  indfortes  uden- 
lands fra. 

Det  burde  nu  saa  meget  mindre  tillades  dem,  der  sad  i  Tugthus- 
porten og  Helliggejststræde  med  salte  og  blode  Fisk,  at  blive  siddende 
der,  som  det  efter  Forordningen  var  paabudt  dem  at  sidde  paa  Graa- 
brødretorv,  hvor  der  var  god  Plads. 

Ved  Siden  af  et  Vincens  Otto  Bartholin  tilhørende  Hus  i  Store 
Helliggejststræde  bortlejedes  3  Værelser,  hvori  Fisk  blev  tillavet  og 
udblødt,  men  ikke  udsolgt  derfra.  I  samme  Stræde  havde  ikke  alene 
Handskemagere,  Svineslagtere,  Lysestøbere  og  andre  Hokere  deres 
Bopæle  foruden  forskjellige  Boder,  hvori  de  falbød  deres  Varer.  Po- 
litiet forbød  Bartholin  1727  at  have  disse  Fiskeblødere  i  Huset,  men 
han  mente,  at  hans  Boder  ikke  stred  mod  Forordningen  af  28.  Juli 
1684,  der  forbød  at  falholde  saadanne  Varer  paa  Gaderne,  medens 
hans  3  Boder  ikke  kunde  forhindre  Gaaende  og  Kjørende  i  deres 
Færdsel. ^^)  Grunden  til  Forbudet  mod  disse  Boder  var  den,  at  de 
medførte  en  ulidelig  Stank,  hvorover  de  Omboende  ofte  klagede. 

Det  var  ikke  tilladt  at  kjøbe  af  Torvevognene  uden  paa  Torvet, 
men  »saavel  en  Del  Høkere  som  af  Brygger-  og  Bagerlavet,  ligeledes 
Værtshusmænd ,  Brændevinsbrændere  og  Maltgjorere  udløbe  uden 
Porten  langs  Broen  en  temmelig  Vej,  der  samme  Udløbere  de  ankom- 
mende Bønder  eller  andre  Kjøbmænd  deres  indehavende  saavelsom 
dem  efterfølgende  Korn-  eller  andre  Vare  afkjobe  eller  og  samme 
ved  Ankomsten  at  nyde  sig  forud  betinge«.  Dette  forbydes  1727 
under  Straf  med  Bøder  eller  Fængsel  og  anden  vilkaarlig  Straf  paa 
Kroppen,  saasom  enten  at  gaa  med  spansk  Kappe,  at  staa  i  Gabe- 
stokken   eller   deslige.''-) 


III. 

Husenes  Indre.    Klædedragt.    Omgangstone.    Mad  og  Drikke. 
Husliv.    Familiefester. 


Juigesaa  forskj^lligt  Husenes  Ydre  var,  ligesaa  uensartet  linder  vi 
deres  Indre,  som  naturligt  er,  i  Forliold  til  Beboernes  Kaar  og  Huse- 
nes Indretning  fra  ældre  Tid.  Som  oftest  beboede  enhver  Familie  et  helt 
Hus,  større  Gaarde  var  en  Samling  af  Huse,  hvor  hver  Lejer  boede 
i  sit.  Det  var  dog  blevet  Tilfældet  flere  Steder,  især  i  nyere  Huse, 
at  man  lejede  den  anden  Etage,  der  hed  Salen,  ud ;  det  var  ellers  den 
Del  af  Huset,  som  man  benyttede  ved  hojtidelige  Lejligheder;  det  er 
derfor  de  ovre  Etager  endnu  benævnes  Sale,  fordi  de  i  Yirkeligheden 
fra  først  af  ikke  var  andet  end  store  l\um. 

I  de  mindre  Huse  var  der  gjærue  et  Par  Rum  foruden  Kjokken 
og  Spisekammer  forneden,  i  det  ene  Rum  et  Skab,  det  vil  sige  en 
Alkoveseng.  Det  andet  Rum  havde  sædvanlig  malede  Tapeter  af  Bræd- 
der paa  Væggene  eller  Spaanmaatter,  ogsaa  ofte  bare  Vægge,  der  vel 
saa  var  hvidkalkede.  Trægulv  var  det  almindeligste,  men  Lergulv 
eller  Jordgulv  især  i  Kokkenet  fandtes  ofte,  ligesom  Gulv  af  Mursten 
i  Forstuen.  Salen  var  som  oftest  delt  i  et  Par  Rum,  i  det  ene  var 
der  ofte  Ovn  og  Alkove,  eller  der  var  et  særlig  indrettet  Sengekammer. 
I  Enetages  Huse  brugte  man  Kvisten  som  Sal.  Hos  de  mindre  Borgere 
brugtes  mest  Bilæggerovne,  sjelden  Vindovne,  undertiden  nævnes 
Kakkelovne,  hvorved  sikkert  forstaas  de  gamle  Grydeovne  af  Ler. 
Forat  give  en  avtentisk   Beretning  om  Smaahuses  Indre  ^)   gives  her 

Uddrag  af  nogle  Synsforretninger,  den  ene  over  et  Hus  i  Skindergade, 
der  tilhørte  Maler  Anthoni  Thiedes  Enke. 

Det  hestod  af  4  Fag  Hus,  var  3  Loft  højt  med  en  Kvist  paa 
2  Fag,  med  frie  Stolper  til  begge  Sider,  alt  af  Mur  og  Bindingsværk. 
Indgangen  til  Huset  var  gjennem  en  afdelt  Forstue,  med  bare  malede 
Yægge,  derved  en  Stue  beklædt  paa  Væggene  og  under  Loftet  med 
malede  Brædder,  en  Bilæggerovn,  2  Skruer  høj,  paa  2  Blik-Messing- 
Piller.  Dernæst  var  et  Kjøkken  med  aaben  Skorsten,  bare  Vægge,  3 
Eeoler,  en  Retterbænk,  Gulvet  af  Brædder  og  Sten,  under  Kjokkenet 
en  Kælder.  Ovenover  var  Salen  beklædt  med  malede  Brædder,  en  Vindovn 

2  Skruer  høj  paa  Træfodder,  et  nagelfast  Skab,  derved  et  lidet  Senge- 
kammer, med  malede  Brædder  paa  Væggen,  derved  et  lidet  Kammer 
med  en  Skuflade  med  behørige  Skuffer,  herover  atter  en  Sal  med  bare 
malede  Vægge  (altsaa  ikke  beklædte  med  Træ),  et  Sengekammer  med 
bare  malede  Vægge  og  en  Panelfod  forneden  efter  Vinduernes  Højde, 
en  Vindovn  2  Skruer  høj  paa  4  Blik-Messing-Piller,  prydet  med  12 
Messing-Knapper.  Derover  var  Loftet.  Opgangen  var  ad  en  italiensk 
Trappe.  I  Oaarden  var  et  Side-  og  et  Baghus  paa  2  og  4  Fag  og 
over  disse  en  Altan.     Et  saadant  Hus  vurderedes  til  1000  Edl. 

Et  andet  Hus.  paa  Hjørnet  af  Stranden  og  Holmens  Kanal, 
var  ogsaa  3  Loft,  de  2  nederste  Etager  var  Blindingsværk,  det  er:  Mur 
imellem  Piller,  der  er  tykkere  end  Muren,  den  3die  Bindingsværk; 
over  hele  Huset  var  en  Spids  af  Tømmer.  Indgangen  fra  Størrestræde 
var  ad  en  Forstue  med  malede  Brædder  paa  Væggene  og  Bræddegulv, 
ved  Siden  af  en  Stue  med  malede  Lærreds  Tapeter  og  et  stort  Skab 
i  Væggen  med  en  Seng  under,  en  Bilæggerovn  med  8  Messing-Knapper, 
ved  Siden  af  et  Sengekammer  med  Lærred  og  Spaanmaatter  paa 
Væggene  og  2  Skabe  i  Væggen.  Ved  Siden  af  var  Kjokken.  Salen 
havde  malede  Brædder  paa  Væggene,  en  Vindovn  med  12  Messing- 
Knapper,  ved  Siden  af  et  Kammer  og  et  lille  Kammer  med  bare 
Vægge.  I  3die  Etage  var  3  afdelte  Kamre  beklædte  paa  Væggene 
med  nogle  Brædder.     Desuden  var  der  et  Baghus  paa  4  Fag,   ogsaa 

3  Loft  højt,  helt  af  Bindingsværk  med  Kjælder,  med  kun  1  Rum  i 
hver  Etage,  med  malede  Brædder  paa  Væggene  i  de  2  nederste  og 
bare  Vægge  i  den  øverste.  Opgangen  til  Salene  var  fra  Gaarden  ad 
on  Vindeltrappe. 

Et  tredie  Hus  paa  Vestergade  havde  6  Fag  og  2  Loft  med  Kvist 
paa  den  ene  Ende.    Ved  Indkjørslen  i  Porten  var  en  Stue,  hvis  Vægge 

var  beklædte  med  gammeldags  Panel,  med  et  afdelt  Kontor  og  en 
Bilæggerovn.  Ovenover  3  afdelte  Kamre,  i  det  ene  en  gammeldags 
Kamin,  Opgangen  var  fra  Gaden  ad  2  Stigetrapper  til  en  Svale. 
Et  Sidehus  paa  2  Loft  og  14  Fag,  deri  Kjokken,  en  Stue  overtrukken 
med  malet  Sejldug,  en  lignende  Stue  med  Flisegulv,  et  lille  Kammer, 
en  Forstue  med  aaben  Skorsten,  en  Stue  med  malet  Sejldug  paa 
Væggene,  et  Kammer  ligeledes,  men  med  Lergulv.  Etagen  ovenover 
havde  bare  malede  Vægge. 

Af  storre  Gaarde  vil  vi  for  ikke  at  blive  altfor  trættende,  alene 
beskrive  salig  Hans  Pops  Gaard  i  Vimmelskaftet,  (nu  Hjørnet  af 
Valkendorfsgade  og  Amagertorv),  der  var  grundmuret,  havde  6  Fag 
til  Gaden,  2  Loft,  Kvist  paa  4  Fag  og  Pakkjælder.  I  den  vestre  Side 
var  en  Stue  med  bare  Vægge  og  en  Bilæggerovn,  et  lille  Kjøkken 
brolagt  med  Sten,  et  lille  Kammer  med  bare  Vægge,  Gulv  af  Brosten. 
Indkjørslen  til  Gaarden  var  gjennem  en  Port,  næst  ved  denne  var 
en  Stue  med  gibset  Loft,  anstrøget  Panel  paa  Væggene,  Gulvet  af 
line  Fliser,  ind  til  Gaarden  en  Stue  med  malet  Lærred  paa  Væggene. 
Loftet  panelet,  3  smaa  Skabe  i  Væggen.  Jhidnu  var  der  en  stor  Stue 
til  Gaden,  Loftet  var  gibset  (donneket),  forneden  paa  Væggene  var 
Panel,  foroven  forgyldt  Læder,  Gulvet  var  Fliser,  der  var  en  Kamin 
af  sirlig  Graastens-Farve  og  Stenhuggerarbejde,  en  Skjænk  og  et  Skab 
i  Væggen,  næst  ved  et  lille  Kammer  til  Gaarden  med  Skabe  og  bare 
Vægge.  I  anden  Etage  var  en  stor  Sal  med  aaben  Kamin  med  Sten- 
huggerarbejde. Væggene  var  beklædte  med  Tirlomtej,  Loftet  beklædt 
med  malet  Lærred  og  Bjælkerne  panelede,  en  anden  Sal  var  betrukken 
med  gult  og  blaat  Makej,  Loftet  malet,  her  en  Vindovn;  til  Gaarden 
en  Sal,  hvis  Vægge  var  betrukne  med  malet  Lærred  og  Loftet  malet, 
en  Vindovn,  en  Forstue  med  en  lille  aaben  Skorsten  og  3  smaa  Skabe 
i  Væggen.  I  Kvisten  var  2  Kamre  med  malet  Lærred  paa  Væggene 
og  Loftet  anstrøget,  en  Vindovn  i  det  ene,  derved  2  smaa  Kam- 
mers. Paa  Loftet  var  en  Vinde  med  Tov  og  Krog.  Opgangen  til 
Salene  og  Loftet  var  ad  en  italiensk  Trappe,  der  var  i  et  Hus  for 
sig  selv  og  forneden  havde  et  Duehus.  Til  den  vestre  Side  var  et 
Sidehus  paa  14  store  Fag,  2  Loft  hojt,  med  Kvist,  grundmuret,  med 
Kjælder.  Forneden  var  en  Stue  med  malet  Lærred  paa  Væggene  og 
paa  Loftet,  en  aaben  Kamin  med  Stenhuggerarbejde,  et  stort  Kjøkken 
med  aaben  Skorsten,  der  hvilede  paa  en  Jærnpille,  et  Spisekammer, 
Gulvet  af  Bræddor  og  Fliser.    Ovenover  en  Sal  med  Vindovn,  Loft  og 

Vægge  beklædte  med  malet  Lærred,  en  lille  Sal  med  Yindovn,  Væg- 
gene betrukne  med  malet  Lærred,  Loftet  gibset,  en  Alkove  med  malet 
Lærred.  Dette  Sidehus  borer  aabenbart  til  den  forst  nævnte  Lejlighed 
ved  den  ene  Side  af  Porten.  I  et  andet  Sidehus  paa  3  Etager  og  3 
Fag  var  forneden  Vognhus,  ovenover  Kjokken  med  Spisekammer, 
øverst  et  Kammer  med  Alkove:  Opgangen  ad  en  italiensk  Trappe. 
Et  andet  lille  Hus,  ogsaa  paa  3  Loft  og  3  Fag,  havde  forneden  et 
Kammer  med  malet  Lærred  paa  Væggene  og  malet  Loft  ovenover,  i 
hver  Etage  et  Kammer.  Et  Baghus  paa  6  Fag,  2  Loft  bojt  med 
Kvist:  forneden  en  Stue  panelet  og  malet,  med  Bilæggerovn,  en  lille 
Forstue,  et  Kjøkken  og  Spisekammer,  ovenover  en  Sal,  panelet  og 
malet,  Loftet  anstrøget,  Vindovn  med  6  Messing-Knapper ;  fra  samme 
Sal  gik  en  lille  italiensk  Trappe  ned  i  Stuen ;  et  lille  Kammer  derved 
var  beklædt  med  trykket  Lærred  og  Loftet  var  panelet,  et  andet  lille 
Kammer  havde  Væggene  beklædte  med  Tirlomtej  og  malet  Loft. 
Endnu  et  Hus  paa  2  Loft  med  Kjøkken  for  neden  og  en  aaben  Port 
med  Stakit,  oven  over  en  Sal  med  bare  Vægge,  panelet  og  malet  Loft 
med  Vindovn,  derved  et  lille  Sovekammer  med  Maatter  paa  Væggene 
og  malet  Loft,  hvori  stod  en  Plattenslager- Vindovn.  Paa  Gaardens 
østre  Side  et  lille  Hus  paa  3  Fag  af  Bindingsværk,  forneden  et  Kjøk- 
ken, ovenover  et  Spisekammer.  Derved  et  grundmuret  Hus  paa  2 
Fag  og  3  Loft  med  Kvist;  forneden  en  Stue,  panelet  og  malet,  pa- 
nelet under  Loftet,  ovenover  en  Sal,  panelet  og  malet,  med 
Vindovn.  Det  ses.  at  de'r  i  Gaarden  var  plantet  11  Træer.  I  Bag- 
gaarden  var  Staldrum  til  10  Heste  og  en  lille  Lysthave  med  Træer 
og  et  Lysthus.  Denne  Gaard,  der  altsaa  synes  at  have  haft  5  Be- 
boelseslejligheder, kan  tjene  til  at  vise,  hvorledes  en  større  Gaard  saa 
ud.     Den  var  vurderet  til  6200  Rdl. 

Et  Hus  paa  Kongens  Nytorv,  tilhørende  Anne  salig  Stormberg 
Billedhuggers,  hvis  Ælde  ikke  kan  have  været  stort  mere  end  50  Aar, 
men  nok  var  en  Del  yngre,  var  paa  3  Fag  og  3  Etager  med  Spids 
over  hele  Huset.  Her  var  i  Stuen  bare  Vægge,  paa  Salen  malet  Pa- 
nel og  Gibsarbejde  under  Loftet,  et  Sengekammer  beklædt  med  Bræd- 
der under  Vinduerne,  her  var  ogsaa  Kjøkken,  men  anden  Sal  var 
alene  afdelt  i  3  Bum  med  Brædder. 

Det  ses  iøvrigt  ved  at  gjennemgaa  omtrent  hundrede  Synsforret- 
ninger, at  oftest  var  Væggene  i  de  mere  velhavende  gammeldags  Huse 
helt  beklædte  med  malet  Træpanel.     Der  omtales  gammeldags  Panel, 

Og  det  ses,  at  dette  ikke  altid  beklædte  hele  Stuen,  thi  et  Sted  siges, 
at  Kesten  var  bare  malede  Vægge;  til  det  gammeldags  Panel  hører 
Gulv  af  Astrag  eller  Fliser.  Et  Sted  er  der  gammeldags  Panel  og 
Gibs  under  Loftet,  et  andet  Sted  er  der  gammeldags  Panel  og  Spaan- 
maatter,  Væggene  var  saa  ogsaa  ofte  beklædte  med  »Tirlomtej«.  Ofte 
lindes  forgyldt  Læder  paa  Væggene  og  forneden  Træpanel  og  dette 
er  ofte  i  samme  Værelse  som  det,  der  har  Flisegulv;  til  saadanne 
Værelser  hører  ogsaa  aabne  Kaminer,  men  de  er  gammeldags,  ellers 
er  store  Vindovne  paa  2  eller  3  Etager  (Skruer)  de  almindeligste, 
Bilæggerovne  forekommer  ogsaa,  ogsaa  Blikslagerovne. 

Til  de  øvre  Etager  kom  man  tra  Gaarden  ved  en  Vindeltrappe, 
der  gik  til  en  Svale,  ogsaa  var  der  endnu  enkelte  Steder  Trapper  til 
dem  fra  Gaden,  men  de  italienske  Trapper  havde  tildels  fortrængt  de 
gamle,  idet  man,  hvor  man  ikke  kunde  lægge  dem  ind  i  Husene, 
byggede  et  særskilt  Hus  til  saadanne  Trapper,  der  paa  en  bekvem 
Maade  forbandt  Etagerne  medUiinanden. 

De  ældre  Huse  var  saa  godt  som  alle  indrettede  saaledes,  at 
naar  man  lejede  ud,  var  det  Stuen  og  alt  hvad  der  var  over,  saa 
man  altsaa  ikke  havde  Værelserne  ved  Siden  af  hinanden,  men  stadig 
maatte  benytte  Trapperne  til  at  komme  fra  det  ene  til  det  andet. 
Det  var,  som  omtalt,  sjelden,  at  Salen  lejedes  ud  for  sig,  og  det  var 
sikkert  kun  i  nyere  Huse. 

Hvad  en  Gaard  kunde  indbringe  i  Leje,  ses  af  Kæmnerregn- 
skaberne.  Byen  havde  nemlig  1712  for  en  Prioritet  maattet  overtage 
Nr.  28  ved  Gammelstrand,  der  da  hed  Bremerschløssel  og  var  en  gam- 
mel Gaard  med  Bremens  Vaaben  og  Nøgler  udenpaa.  Af  den  ostre  Kjælder 
blev  givet  66  Rdr.  4  Mk.,  af  den  vestre  60  Rdl.  Kjældrene  var  forholds- 
vis dyre,  thi  det  øvrige  Hus,  der  var  paa  3  Etager  og  hvortil  hørte 
Sidehuse  og  et  lille  Baghus,  var  1722  udlejet  til  Traktør  Frederik 
Lovin.  der  gav  60,  og  til  Theskjænker  Jakob  Hansen,  der  gav  70  Rdl.; 
de  havde  hver  sin  Side  af  Huset  fra  øverst  til  nederst  og  1724  blev 
der  indlagt  en  italiensk  Trappe,  istedetfor  den  gamle  Vindeltrappe. 

Naar  man  lejede  Værelser,  gav  man  Fæstepenge,  saaledes  f.  Ex. 
V2  Kdl.  for  en  Lejlighed  til  10  Rdl.  om  Halvaaret. 

Af  denne  Mangfoldighed  af  Værelsers  Indretning  faar  vi  dog 
ikke  ret  Underretning  om,  hvad  den  herskende  Mode  krævede.  Det 
er  kun  af  de  Huse,  der  brændte  1728  og  strax  efter  opførtes  af  ny, 
at  vi  ser  Tidens  Smag.    Nu  byggede  man  ikke  faa  Huse  paa  3  Eta- 

ger,  og  hver  Etage  indrettedes  til  sin  Familie,  man  anlagde  italienske 
Trapper,  som  fra  Forstuen  i  nederste  Etage  førte  op  i  Huset,  saaledes 
som  det  er  Skik  og  Brug  endnu.  Værelserne  beklædtes  med  malet 
Træpanel  forneden  til  Vinduernes  Højde,  og  ovenover  dette  var  der 
malet  Lærred  paa  Væggene,  eller  Svend  Svendsens  trykkede  Toj, 
eller  Danziger  Toj,  eller  Voxdug,  og  naar  det  var  fint,  forgyldt  Læ- 
der. Simplere  var  det  at  have  Maatter  paa  Væggene.  jSTogle  havde 
alene  Væggene  overmalede  med  Vandfarve  og  andre  hvidkalkede,  kort 
sagt,  det  er  den  Udstyrelse,  som  Nutidens  Værelser  har,  alt  efter  Stand 
og  Formue.  Lofterne  omtales  nu  sjelden,  de  var  vel  oftest  nu  gibsede, 
undertiden  nævnes  malet  Panel  under  Loftet.  Saaledes  saa  de  nøgne 
Værelser  hos  den  yngre  Slægt  i  de  ny  Huse  altsaa  ikke  stort  ander- 
ledes ud  end  vore;  kun  kjendtes  dengang  ikke  Tapeter  af  Papir.  Det 
var  ogsaa  Skik  at  overmale  Husene  udvendig  med  Limfarve. 

»Agte  vi  paa  de  Borgerhuse,  som  byggedes  for  et  eller  to  hun- 
drede Aar  siden«,  siger  Pontoppidan  mange  Aar  efter  denne  Tid,  »da 
beholde  de  maaske  Fortrinet  i  de  udvortes  Mures  Styrke  og  Værelser- 
nes sparsommeligere  Afdeling  til  fiere  Partier  samt  en  behændigere 
men  uanseligere  Kommunikation  ved  Vindeltrapper  og  deslige.  Hvad 
deres  Kostbarhed  og  Anseelse  gemenlig  var  at  regne  mod  de  nær- 
værende, det  ses  allerbedst,  naar  vi  her  i  Kjøbenhavn  ligne  en  af  de 
gamle  Gader  med  de  ny,  f.  Ex.  Østergade  med  en  Gade  i  det  ny 
Frederiks  Kvarter.  En  stor  Del  af  vore  Borgere  bor  vistnok  nu  lige 
saa  vel  og  tildels  langt  bedre  end  Herrer  af  høj  Stand  i  fordums  Tid, 
hvilket  vel  ogsaa  er  en  af  Aarsagerne  til  den  højt  stigende  aarlige 
Husleje,  nemlig  for  en  maadelig  Familie,  som  vil  have  Indkjorsel  og 
saa  meget  Gaardsrum,  som  Vognen  kan  vendes  paa,  3,  4,  å  500  Rdl., 
men  for  større  Hus  og  Gaard  til  en  Adelig  ofte  800  å  1000  Rdl. 
og  der  over.-)« 

De  nøgne  Yægge  giver  dog  ikke  tilstrækkelig  Lidsigt  i,  hvor- 
ledes Folk  bor,  det  er  først  naar  Møblerne  er  flyttede  ind,  at  man 
faar  det  rette  Indtryk  af  Beboernes  Levevis  og  Kaar.  Heldigvis 
kan  vi  meddele  nogle  Beskrivelser  af  møblerede  Lejligheder  hos  vel- 
stillede Familier. 

Raadmand  Wroes  Enke,  Fru  Anna  Nørck  boede  i  et  Hus  ved 
Stranden  til  sin  Død  1728.  Hendes  Hus  var  saaledes  indrettet:  I 
Dagligstuen  var  et  indlagt  Bord  med  Gueridoner,  et  Spejl  i  forgyldt 
Ramme  med  Krone,    et   lille  Skrin    paa   en    Fod.   en  indlagt  Drag- 

kiste,  et  Tresur,  3  Tlieborde,  et  Slaguhr,  en  Tabulet  med  18  Par  blaa 
og-  hvide  Thekopper,  2  Thepotter,  en  Spølkum,  7  store  og  6  sniaa 
Spolkummer  paa  Tresuret.  6  højryggede  Stole  med  sort  Overtræk.  2 
Taburetter,  en  Ildtang  og  Ildskuffe  og  en  Brodkurv. 


I  •   \  ,1  rrl^i    1   AliialKi::     1.  .  .    ,        '     :.  :..  nshavn.     Maleri  tilhøremk'  lis. 

Kxcell.  Udenrif;sministcr  Ijaron  Koseiiorn  Lehn,    udført  efter  et  ældre  Maleri  og 

de  endnu  tilværende  Moblcr.     Selve  Værelset  er  endnu  til  uforandret. 


I  Sengekamret:  et  brunt  Skab  paa  aaben  Fod,  2  Spejle  i  brun 
Kamme,  et  Xatspejl  i  Solvramme.  9  Gardiner  med  5  Kapper,  en 
Lænestol  med  grønt  Overtræk,  2  højryggede  og  2  lave  Stole,  Raad- 
mand  Wroes  Portræt,  2  smaa  Skilderier  i  brun  Ramme  med  Grlas 
for.  tn  grøn  Himmelseng  med  4  grønne  Raskes  Gardiner  med  2  Kap- 
per, et  lille  Bord  med  3  Skuffer,  17  Bøger,  et  lille  Vækkeuhr,  4 
Haardugs  Alndues  Kurve,  1  Tabulet,  over  Sengen  laa  2  Dækkener, 
det  ene  af  Katun.  det  andet  af  Taft. 


Bohave. 


89 


I  Pigekamret  var  1  Slagbænk,  men  ingen  Seng,  i  Forstuen  hang 
2  Skilderier  og  der  var  et  Bord  med  2  Klapper,  Gardiner  af  Katun. 

1  et  pammer  var  et  brunt  Skriverkontor  af  Fyrretræ,   et  Klædeskab, 

2  Skabe  i  Væggen,  flere  Skrin  og  Kufferter,  13  Skilderier,  2  Stole 
betrukne  med  Lærred.  5  højryggede  og  1  lav  Guldlæders  Stol,  en 
Lænestol  med  flamsk  Overtræk,  en  Skakseng  med  rode  Taftes  Gar- 
diner, 6  stribede  Patulars  Gardiner  for  Yinduerne,   4  gamle  Kaarder. 

I  Spisekamret  var  12  Fade  af  Porcellæn,  11  af  Sten,  25  Delfts 
Tallerkener,  Messing-Kaffekande,  Kaffemolle  osv.  I  Kjokkenet  31 
Tinfade,  (M  Tallerkener.  Thekande  af  Tin.  Thekjedel.  Messing-Stryge- 
jærn  osv. 


Ku  iHiriJvrliu-  Stue.     Miilleis  Pinakotliek. 


En  fornemme  Borger,  Klavs  Andersen  Lovmand,  der  ejede  en  Gaard 
paa  Rosengaarden,  hvor  han  dode  ^27.  havde  sit  Hus  indrettet  saaledes: 
I  Storstuen  til  Gaden  stod  »en  proper  Skakseng  med  8  forgyldte 
Lovefødder,  2  store  dito  Knapper  og  3  dito  Garnisscr  (Karnis,  det 
øverste  af  Gesimsen)  samt  et  Omhæng  af  blaat  ^Lor  med  gule,  hvide 
og  Purpur-Striber,  bestaaende  af  hel  Overtræk  med  Knajiper  neden 
om.  Hovedstykke  og  Tæppe  af  Purpur-Taft  med  hvide  Silkesnorer  og 
alles  Tilhorende«:  6  hojryggede  Stole  og  2  Lænestole  med  Mors  Over- 
træk, en  forgyldt  Læders  Lænestol,   et   Tresur  (et  Slags  aabont  Skab 

med  Hylder  til  at  sætte  forsk jellige  Ting  paa  til  Prydelse  i  Stuen) 
og  en  Dragkiste,  begge  af  Nøddetræ,  et  Bord  med  Gueridoner,  et 
brunmalet  Skrivekontor  (Sekretær),  et  Uhrværk  i  Foderal. 

I  Sengekamret  39  Stole  med  Overtræk  af  Kalveskind,  sort  Læ- 
der og  Guldlæder ;  der  nævnes  ingen  Seng,  denne  var  saaledes  Alkove. 
I  Dagligstuen  var  et  gammeldags  Skab  med  4  Dore,  et  lidet  Hænge- 
skab, et  Vraaskab  (Hjørneskab),  et  Spejl  i  forgyldt  Ramme,  et  ud- 
trukket Egebord,  et  rundt  Bord,  et  Skjærmbræt  med  4  Floje,  en 
rod  Læders  Lænestol,  en  gammel  Lojbænk  med  Skuffe  under,  2 
Kistebænke,  men  ingen  Stole,  et  Stueubr  og  eu  Himmelseng  af  Fyr: 
dette  var  altsaa  en  rigtig  gammeldags  Stue. 


En  Sofa. 

I  hans  eget  Kammer  stod  en  rod  udtrukken  Himmelseng,  en 
Ege-Dragkiste,  et  ottekantet  Egebord,  3  Kalveskinds  Stole,  et  Spejl  i 
sort  Ramme;  dette  Kammer  var  paa  Salen,  ved  Siden  af  var  en  stor 
Stue,  hvor  al  Slags  Skrammel  var  hensat ;  der  var  Hegler,  Garnvinder, 
Kokke.  Spoler,  2  gammeldags  Senge,  den  ene  med  sorte  drejede  Pil- 
ler, den  anden  med  Billedbuggerværk,  Brætspil  med  Brikker  og  Tær- 
ninger,  Mangelfjæle,  Skabilkenhoved,  Skrin,  Kister,  Kufferter  osv. 

Til  Huset  borte  foruden  Spisekammer  og  Kjokken  et  Rulle- 
kammer, hvori  en  Rulle,  Dejtrug,  Kane,  Slibestene,  Sluffe,  Kar, 
Harver,  River,  Høtyve,  Savblok,  Sadler,  2  Vogne  og  endnu  en  rød- 
malet Himmelseng. 

Et  rigtig  elegant  Hus  i  Pilestræde  med  Have  til,    der  havde  til- 
hørt et  yngre  Ægtepar,    den  fornemme   Borger  Hans  Burmester  og 

dennes  Enke  Kirstine  Marie  Munk,  efter  hvem  der  holdtes  Skifte  1719 
og  hvis  Bo  gik  op  til  over  25000  Rdl.,  linder  vi  saaledes  beskrevet: 

I  Storstuen:  et  indlagt  Ege-Tresur,  et  indlagt  Kontor  paa  Eod 
med  en  Trappe,  et  indlagt  Skrivekontor,  et  sort  lakeret  Bord,  et 
Bord  med  2  Grueridoner,  to  store  Spejle  i  Glasramme  med  forgyldte 
Sirater  og  Krone,  et  lakeret  Bord  med  2  Klapper,  et  mindre  anstrø- 
get Bord  med  2  Skuffer,  6  høje  Kuslæders  Stole,  2  Guldlæders  Læne- 
stole, et  stort  Skrin. 

I  Kabinettet:  et  lidet  Ibenholts  Chatol  paa  en  Fod  med  Skuffer 
og  Sølvbeslag  af  ostindisk  Arbejde,  et  lakeret  Thebord ,  et  Marmor- 
bord med  forgyldt  Fod  og  2  forgyldte 
Gueridoner,  en  lakeret  Thebakke,  4  Tabu- 
retter betrukne  med  Lærred,  et  Spejl  i 
lakeret  Ramme  med  forgyldte  Sirater  og 
Krone,  2  forgyldte  Konsoller,  5  mindre 
forgyldte  Konsoller,  et  lakeret  Skrin. 

I  den  lille  Stue  næst  ved:  et  stort 
Spejl  i  forgyldt  Ramme  med  Krone  over, 
10  højryggede  Stole  betrukne  med  Lærred, 
2  Taburetter,  en  hvid  Klædebakke,  en  lille 
lang  Klædekurv. 

I  Skrivekamret :  En  Ege-Skrivepult, 
et  indlagt  Brætspil  med  32  Brikker  og  2 
Hornbægre,  2  grønne  anstrøgne  Bog- 
reoler, 2  smaa  Fuglebure,  et  lidet  Skrin 
indlagt  med  Alabast,  et  Brændeglas  og  et 

lidet  Spejl,  et  grønt  anstrøget  Bord  med  en  Skuffe,  et  lille  Flaske- 
foder med  11  forgyldte  Flasker,  en  Skuflade  med  3  Brædder,  et 
Flaskefoder  med  6  Flasker;  2  boslaaede  Egeskrin,  et  Flaskefoder  med 
5  Flasker,  et  langt  S'panskrør  med  Trækap  til  en  Lover  (Løber?) 
og  en  Hat  af  Spanskrør,  et  sort  Blikskrin,  8  røde  Plydses  Stole  af 
Valnødtræ,  en  Citrinke  med  Foderal,  en  Kukkuk,  en  Sandbørste,  en 
Klædebørste,  2  Kurve-Bordkrandse. 

I  Stuen  til  Gaarden:  Et  Hænge-Slagur,  et  Spejl  i  brun  Ramme 
med  Krone  over,  en  indlagt  Dragkiste,  en  liden  dito  paa  en  Fod,  2 
Taburetter. 

I  den  lille  Stue  næst  ved:  Et  Spejl  i  forgyldt  Ramme,  et  gam- 
melt  ovalt  Bord,    et   lille    lirkantet  Fyrrebord,   en    anstrogen  Fyrre- 

Dragkiste  med  en  Skjæuk  paa,  et  indlagt  Syskrin,  en  malet  Thebakke 
og  et  Pukkebræt.  en  udtrukken  Fjrre-Standseng. 

I  Ammestuen:  En  Bord-Slag- 
bænk, et  lidet  Spejl  i  sort  Eamme 
med  forsølvede  Sirater,  en  udtrukken 
Fyrre-Himmelseng  med  Karnis  og  4 
blaa  Raskes  Gardiner,  en  lav  Stol 
og  et  lille  Egeskrin. 

I  Gangen:  et  nyt  Fvrre-Klæ- 
deskab. 

I  Kjokkeuet:  4  Fiskebrætter, 
en  Bakkelserulle  og  en  Sprutte,  4 
Truge,  3  Træfade,  en  Lyskiste,  et 
Saltkar,  2  Skamler,  en  Puster,  2 
Trækander,  et  Skjæppemaal. 

I  Spisekamret:  13  Egebøtter 
med  hvide  Baand  og  Messiugsom. 

I  Kjælderen:  En  Spinderok,  H 
Saltkar  med  Laag,  Baller,   Stripper, 
Tønder,  en  Kjærne. 
Ovenpaa  var: 

Jomfru  Chunches  Kammer,  deri 
Spejl  i  brun  Ramme  med  Krone  over, 
et  indlagt  Bord   med  2  Gueridoner, 
I  det  lille  Kammer  ved  Siden: 
Et  Spejl  i  brun  Ramme    med   for- 
sølvede Sirater. 
I  det  lille  Kammer  næst  ved:  Et  lille  Fyrrebord,  en  Ege-Him- 
melseng med  Karnis,  et  Spejl  i  oval  forgyldt  Ramme. 

Paa  Salen:  6  høje  Ruslæders  Stole,  et  lille  ovalt  FyiTebord,  et 
lille  Bord  med  Skiferstensblad.  et  dobbelt  Klaver,  en  hollandsk  Støve- 
kost og  en  Yinduesborste,  11  Lyseplader  med  Spejlglas  og  forgyldte 
Sirater,  4  Trælyseplader ,  4  røde  Guldlæders  Stole,  2  Guldlæders 
Lænestole,  6  højryggede  engelske  Stole  og  2  Lænestole  betrukne  med 
gult  Makej,  et  Fyrreskab  med  Glasdøre,  en  Trappe  til  Porcellæu  og 
en  Parykblok,  en  Kurvevugge,  et  malet  Thebord,  et  Skjærmbræt  med 
6  Fløje,  2  Papirsrammer,  en  hul  Skuffe,  et  stort  ovalt  Bord. 

Paa  Spisekamret:  Tønder,  Baller,  Bøtter,  Hegler,  Sold,  Sigte, 
Lysekister,  Xatskrin  med  Tinhat. 

I  Kamret  over  Porten  til  Baggaarden:  En  Pyrre-Himmelseug, 
en  spansk  Maatte  15  Alen  lang,  3  Alen  bred,  et  lille  ostindisk  Vugge- 
Skjærmbræt,  2  Hasper,  en  grøn  Danziger-Kuffert,  en  gammel  rund 
Kuffert,  flere  Kurve  og  Kister. 

Af  Skilderier  fandtes  i  den  store  Stue  et  stort  med  Moses  i 
Eørkisten;  i  Kabinettet:  4  Landskabsmalerier,  Frederik  IV,  Christian 
V  og  Frederik  III  med  Gemalinder,  2  Voxstykker  i  forgyldte  Pvam- 
mer,  12  smaa  illuminerede  Stykker  i  forgyldte  Rammer,    7  udklædte 


En  Dragkiste  med  Ulir. 

Papirsstykker  i  forgyldt  Ramme,  et  Bondestykke  paa  Træ,  et  Nat- 
stykke med  Maria  Magdalena,  14  Kobberstykker  med  Glas  for,  9 
Miniaturstykker  i  forgyldt  Ramme,  et  Stykke  af  Rav,  et  af  Elfenben, 
et  lille  ovalt  Ravstykke  med  Krucifix.  Paa  Salen  var  26  Skilderier  i 
forgyldte  eller  sorte  Rammer,  der  ikko  beskrives  nærmere,  desuden 
et  med  en  Ugle,  et  med  Kong  Salomon,  et  andet  historisk  Stykke  og 
3  Blomsterskilderier.  Af  Gardiner  nævnes  alene  2  grønne  Taftes  Vin- 
duesgardiner,  hver  4  Alen  lange  og  med  1  Kappe ,  6  røde  ostindiske 
Taftes  dito  og  3  Kapper. 

I  Pontoppidans  ^fenoza  ^)  findes  følgende  Sammenligning  mellem 

ældre  Tiders  jævne  Sæder  og  Datidens,  som  ikke  kan  fremsættes  med 
bedre  Ord: 

»Imod  hvert  Dusin  af  kostbare  Spejle,  som  nu  ere  i  Kjobenliavn. 
var  der  for  100  Aar  siden  næppe  et  at  finde.  Forst  spejlede  man 
sig,  efter  en  Poets  Ord,  ved  Yandbredden.  ligesom  mangen  Bonde- 
pige endnu  kan  pynte  sig  ved  en  Spand  Vand.    Dernæst  brugte  man 


Et  Skrivekontor. 

Staalspejle,  siden  Glasspejle.  Disse  vare  forst  smaa  Stykker  med- 
brede  Rammer,  og  endda  ikkun  et  eneste  i  Huset;  siden  behovedes 
de  langt  storre  i  hver  Stue,  og  nu  bliver  det  ej  ved  et  i  hver  Stue. 
Der  maa,  siger  Moden,  den  grumme  Tyran,  endelig  og  endelig  paa 
hvert  Postament  af  Muren  mellem  Vinduerne  være  et  Spejl  og  endda 
som  Lampetter  nogle  smaa  Spejle    her    og  der.      Denne  Spejlrigdom 

og  det  skrøbelige  Glasgods  koster  nu  i  mange  Huse  en  større  Kapi- 
tal end  den.  man  fordum  brugte  til  alt  fornødent  Boskab  at  anskaffe. 
»Komme  x'i  til  Borde  og  Bænke,  da  vare  disse  i  gamle  Dage 
saadanne,  at  de  varede  ej  alene  en  Mand,  men  ogsaa  hans  Børn  og 
Børnebørn  ud.  Alene  hos  Bonder  og  nogle  faa  gammeldags  Præster 
ser  man  endnu,  hvordan  der  ungefær  saa  ud  i  Herremandens  og 
den  største    Ministers    daglige   Stue,    nemlig:    langs    med   Yinduerne 


Scene  ved  et  Klaver  efter  et  fransk  IMllodc. 


imellem  tvende  Bænke  stod  et  Egebord  6  til  7  Alen  langt  og  4  til 
5  Tommer  tvkt.  Ved  Bordenden  sad  Husfaderen  i  det  saakaldte  Høj- 
sæde, paa  begge  Sider  sad  hans  Hustru,  Børn  og  Tyende,  hvilke 
sidste  havde  Dug  og  Mad  for  dem  selv,  men  fadles  Bord  og  Opsyn 
med  de  andre.  Bænkene  saa  vel  som  Bordet  vare  gjorte  til  at  staa 
der  fra  Slægt  til  Shegt  og  til  Hæders  prydede  med  de  saakaldte 
Bænkedyner.     Var  der  flere  Stuer,  da  var  dog  Boskabet  det  samme. 

Det  torde  (behøvede)  ej  gjøies  af  ny,  men  stod  og  faldt  tilligemed 
Huset  selv.  Herimod  lignes  nu  denne  Tids  mange  smaa  Borde, 
Stole  og  Kanapeer,  som  vel  ere  mageligere,  men  usigelig  kostbarere, 
ikke  for  det  første  Kjøbs,  men  for  Skrøbelighedens  og  de  forander- 
lige Moders  Skyld,  som  gjøre,  at  hvert  Stykke  knap  holder  Halv- 
delen af  en  Mands,  end  sige  hans  Bornebørns  Alder  ud,  særdeles  de 
lakerede  og  forgyldte  Borde,  og  end  mere  de  smaa  Marmorborde, 
staaende  paa  forgyldte  Løvefødder,  saa  krumme,  tynde  og  subtile,  at 
det  ej  kan  vare  længe,  forend  Lovens  Taa  bliver  ormstukken,  da  det 
kostbare,  men  skjore  Blad  falder  og  slaas  i  Stykker. 

»Overalt  Skabsenge  af  Træ  uden  Gardiner,  i  hvis  Sted  var  et 
Bræt  at  skyde  for  sig,  ligesom  Bønder  endnu  have  det.  Derimod 
maa  vi  nu  have  bekosteligt  Omhæng,  og  naar  vi  engang  gifter  vor 
Datter  ud,  kan  alene  Ombænget  af  Damask,  foret  med  Taft.  knap 
haves  for  200  Rigsdaler,  hvilket  var  det,  de  gamle  kunde  have  besat 
deres  hele  Hus  med.  Fremdeles  var  Væggene,  endogsaa  i  kongehge 
Gemakker,  panelede  med  Egeplanker,  som  næsten  kunde  holde  Muren 
ud.  Nu  maa  Væggen,  som  dog  ej  fryser,  klædes  med  kostbare  Ta- 
peter eller  andet  Betræk  af  det  Slags,  som  snart  falmer  eller  raadner, 
og  inden  faa  Aar  udkræves  noget  nyt. 

»For  Folk  af  borgerlig  Stand  vare  Klæderne  aldeles  ikke  kost- 
bare. En  Trøje  af  sort  og  et  Skjort  af  rødt  Klæde  var  Borg- 
mesterkonens Søndagsklæder.  Midt  i  forrige  Seculo  begyndte  nogle 
af  den  Stand  at  lægge  sig  Silke-Tobins-Kjortler  til,  men  det  var 
et  Stykke  til  Hæders  for  Moderens  Livstid  og  Datterens  efter  hende. 
Nu  vil  der  noget  andet  til,  særdeles  siden  de  stive  Skjorter  støde 
allevegne  an  og  slide  Klæderne  dobbelt,  at  jeg  ej  skal  nævne  deres 
Omkreds  af  mange  Alen. 

»Som  I  Fruentimmer  tage  Moden  fra  os  med  Parykker,  saa  har 
vi  lært  af  eder  at  gjøre  Klæder  stive  med  Fiskeben,  hvilket  endelig  maa 
opmuntre  Hvalhskefangsten.  Tynde  Silkekjortler  begynde  Mandfolk  nu 
at  bære  saavel  som  I,  endskjønt  til  mindre  Styrke,  da  de  ej  hænge 
saa  løse,  men  spændes  om  Livet.  Og  har  man  en  Kjortel  af  Klæde, 
da  maa  den  fores  med  Taft,  Damask,  ja  vel  med  Flojels  Dræt. 
Sko  gjøres  til  Brug  for  en  Maaneds  Tid,  thi  det  er  Liiiedansersko, 
paa  hvilke  Siderne  ej  maa  ses.  Parykkerne  med  deres  Vedligehol- 
delse koste  aarligen  en  god  Skilling,  som  fordum  aldeles  blev  spa- 
ret.    I  Linned  er  en  Borger  nu  saa  delikat  s(»m  fordum  ingen  Herro- 

mand,  ja  ingen  Nation  uden  den  engelske  gjør  saa  stor  Bekostning, 
som  vi  paa  fint  Lærred.  Udi  Frankrig  bæres,  endogsaa  til  Hæders, 
Lærred  saa  groft  som  det  hjemmegjorte,  man  her  knap  tør  lade   se. 

»Enivaarde,  som  ej  er  af  Solv,  undser  sig  hver  Haandværkskarl 
ved  at  hære.  Ja,  Uhrværket  i  Lommen  maa  være  derhos.  Endogsaa 
min  Tjener  mener  ej  at  kunne  undvære  det,  da  næsten  alle  hans 
Ligemænd  har  det,  hvorfor  du  og  jeg  og  vor  Datter  billig  burde 
have  Guld-Uhrværker,  var  det,  at  jeg  vilde  give  300  Rdl.  derfor.  Døm 
nu,  om  Verden  i  vore  Dage  er  fattigere,  end  deng-ans:  ærlisr  oer  vel- 
byrdig  Hr.  Anders  Bilde,  Rigens  Marskalk,  bar  en  Lammeskinds 
Kappe,  en  Bommesis  Trøje  og  Trippes  Buxer. 

»I  Mad  og  Drikke  skulde  det  vel  synes,  at  Verden  var  nu  tarve- 
ligere end  fordum,  da  man  ved  Trolovelser,  Bryllupper,  Barsler,  Be- 
gravelser og  al  anden  Lejlighed  sankede  nogle  Snese  Mennesker  for 
at  æde  og  drikke  ej  en,  men  flere  Dage  paa  Rad,  og  jeg  maa  be- 
kjende,  at  vi  nu  omstunder  gjøre  langt  mindre  deraf.  Derimod  er 
det  ogsaa  vist,  at  de  Ting,  man  nu  trakterer  med,  ere  gemenlig  kost- 
bare, saa  og  Vinen  langt  brugeligere,  ja  paa  nogle  Aars  Tid  er  det 
kommet  dertil,  at  man  ved  Maaltider  ej  uden  Undseelse  torde  byde 
en  Gjæst  almindelig  fransk  Vin.  Der  maa  være  det,  som  koster 
dobbelt,  ja  der  maa  være  Valg  i  rød  eller  rinsk  A-'in  og  spørges, 
hvilket  Slags  man  behager.  Dækketøj  er  nu  langt  overflødigere  og 
kostbarere.  Af  Servietter  vidste  de  gamle  ej  at  sige,  langt  mindre 
af  dobbelte  Servietter  og  dobbelt  Borddug.  en  oven  paa  den  anden. 
Endogsaa  Knive  og  Gafler  lod  man  fordum  hver  Gjæst  selv  bringe 
med  i  sin  Lomme. 

»Ville  vi  tale  om  de  gamles  Drikkekar,da  vare  de  vel  kostbare, 
men  derhos  varende  og  stærke,  nemhg  Sølvkander  og  Sølvbægere. 
Nu  anvendes  i  hvert  Hus  aarlig  en  Del  af  Sølvets  Værdi  paa  Glas 
og  Porcellæn,  hvis  Skaar  du  til  intet.  Det  er  i  Aar  en  liden  Kapi- 
tal, som  ad  Aare  er  rent  forsvunden.  Men  endda  tvivler  jeg  paa,  at 
de  gamle  havde  saa  meget  Sølv  i  Kander,  Bægere  og  Skaaler,  som 
det,  der  nu  vendes  paa  Thepotter,  Kaffekander  og  deres  Underskaa- 
ler,  Theflasker,  Sukkerskaaler,  Sukkerbosser,  Thcmaskincr,  Spølkum- 
mer, Lysestager,  solvskaftede  Knive,  Phit  de  menage  og  deslige,  som 
i  det  mindste  hvert  tyvende  Aar  skal  omgjorcs  efter  Moden. 

»Endnu  et  Ord  om  den  Ekvipage,  som  bruges  til  Magelighed  paa 
Rejser  eller  Besøgeiser.     Do  gamle  red   eller  kjorto    paa    en  Vogn  af 

•samme  Slags,  som  de  kunde  bruge  til  andet  Arbejde.  Xu  har  vi 
Kareter,  Chaiser,  Portechaiser  og  Karioler  at  holde  vedlige  samt  saa 
mange  flere  Heste  at  fore,  siden  Kareternes  Tal  aarlig  forøges  ej 
alene  her  i  Kjobenhavn,  hvor  der  maaske  er  et  Tusend  eller  flere, 
men  endogsaa  paa  mindre  Steder,  da  der  i  en  By  af  et  halvt  Tu- 
sende  Huse  strax  findes  et  halvt  Hundrede  Kareter.  Chaiser  eller 
lukkede  Vogne,  hvorimod  der  for  30  Aar  siden  knap  var  3  eller  4. 
Af  disse  Vogne  dependerer,  siden  Liberi  for  Kusk  og  Tjenere,  Heste, 
Hestetøj  osv.« 

I  Phoenixbergs  »Det  ny  indrettede  Thee-  og  Caffee-Huuses 
anden  Part«  1727,  Xr.  11,  fremstilles  en  velhavende  Kjøbmand,  der 
er  kommen  hjem  og  finder  sit  Hus  ombygget  og  indrettet  paa  nyeste 
Mode  med  Dagligstue,  Avdiensstue,  Dansestue,  Stadsestue,  Sladder- 
stue, Sovekabinet  osv.,  hvilket  han  finder  skikkeligt  nok  til  »Fjanteri 
og  Grjøgelbrug«;  »naar  vi  havde  haft  en  smuk  Stue  for  honnette  Gjæ- 
ster,  Ædle  (o :  adelige)  og  andre  fra  Landet,  og  derhos  adskillige  smaa 
Logementer  til  at  logere  fremmede  udi,  en  Dagligstue  til  Bønder  og 
en  dito  til  Borgere,  et  lidet  Appartement  for  os  selv,  et  dito  for 
Børnene  med  sin  Skole,  saa  nogle  andre  aparte  Værelser  for  vore 
egne  og  fremmede  rejsende  Tjenestefolk,  da  havde  de  med  Tid  og 
Stund  kunnet  betale  sig  selv«;  istedenfor  Stald  og  Vognhus  skulde 
have  været  et  fuldkomment  stort  Pakhus  med  sine  Kældre;  »hvad 
nytter  os  den  kostbare  Møblering,  forgyldte  og  flamske  Stole,  de 
kostelige  Tapetserier,  som  Væggene  ere  klædte  med,  de  store  for- 
gyldte Spejle,  Dragkister,  Tresurer,  Porcellæn,  kostbare  fine  Glas<  osv. 

Det  kan  ses  heraf,  at  Kjøbmændenes  Kunder  fra  Landet  tog  Op- 
hold i  deres  Hus,  som  Tilfældet  vel  endnu  er  i  enkelte  Provins- 
kjøbstæder,  og  at  de  maatte  have  forskjellige  Gjæste værelser  efter  de 
forskjellige  Stænder,  saa  at  en  tarvelig  Kjøbmand  kun  havde  ringe 
Plads  til  sin  Familie;  de  ældre  Kjøbmandsgaarde  var  alene  indret- 
tede for  Næringens  Skyld. 

Det  var  en  højst  mærkelig  Luxus,  der  havde  indtrængt  sig  paa 
denne  Tid,  da  Statens  Pengevæsen  var  i  en  elendig  Forfatning  og 
store  Skatter  blev  udskrevne  paa  Grund  af  den  langvarige  Krig  med 
Sverig  fra  1709  til  1720.  Men  selve  Krigen  har  formodenlig  givet 
Lejlighed  til  megen  Fortjeneste  for  Kjøbenhavns  Borgere,  saa  Byen 
derved  er  kommen  i  en  Fremgang,  den  ikke  vilde  have  opnaaet  i 
Fredens  Dage.     Det   var    store  Værdier,  Borgerne    sad    inde    med    i 

Form  af  Juveler,  Guldsmykker,  Medailler  og  andre  Sager  af  Guld  og 
Sølv,  Den  foran  nævnte  Hans  Burmester  efterlod  Juveler  for  1290 
Edl.,  2  Gukluhre,  3  Sølv-Lommeuhre,  2  Slagværk,  Kaffekande,  The- 
potte,  Sukkerdaase,  en  Opsats,  bestaaende  af  Præsentertallerken  med 
Sukkerbøsse,  Olie-,  Eddike-  og  Sirupskande,  Lysestager,  Lysesaxe,  en 
Barselpotte,  24  Skeer,  Potageske,  en  gammeldags  Præsentertallerken, 
alt  af  Sølv. 

Det  var  kun  Smaafolk,  der  ikke  havde  Sager  af  Sølv  og  Guld. 
I  Porcellæn  (Postelin,  som  det  undertiden  kaldes  i  Inventarier)  ud- 
foldedes stor  Luxus,  hvortil  kom  de  mange  japanesiske  Sager,  som 
Handelsskibene  bragte  med  hjem.  Saaledes  nævnes  i  et  Bo:  3  store 
og  2  mindre  Bojaner  med  Dækler  til  et  Skab,  skildrede  japanske 
Krukker,  Nillikepotter,  japanske  Kopper,  Chokoladekopper  osv.  Man 
træffer  en  Porcellæns  Trækpotte  med  Guldbeslag.  Porcellænet  var 
udstillet  i  Stuerne  paa  »Tabuletter«,  der  hang  paa  Væggene;  der  var 
Thetabuletter,  Glastab  uletter  osv.  Det  vilde  dog  blive  altfor  træt- 
tende for  Læseren  at  bebyrdes  med  flere  Uddrag  af  Skifterne  om 
Møbler,  kun  skal  her  endnu  nævnes  et  Par  enkelte  Ting. 

Naar  Henrik  i  »Kilderejsen«  (1,  1)  ser  over  paa  Jeronimusses 
Hus  og  siger:  »Jeg  ser  alt  Gardinerne  røres«,  bag  hvilke  Leonora  og 
Pernille  derpaa  kommer  frem  til  Vinduet,  er  det  tydeligt,  at  man 
kjendte  Gardiner,  ikke  Sengegardiner,  der  kaldtes  Sparlagen,  men 
Forhæng,  der  dækkede  Vinduerne.  Allerede  1712  nævnes:  4  Vin- 
duesgardiner  med  2  Kapper  af  blaat  og  hvidt  Terlumtej  og  8  af 
blommet  Katun,  og  1713  6  brogede  Katuns  Vinduesgardiner  med  3 
Kapper  og  et  dito  til  Kjøkkenvinduer;  man  havde  dem  ogsaa  af  Hør- 
lærred, Da  der  altid  hører  Kapper  til,  er  det  klart,  at  de  hang 
ned  fra  Loftet,  og  dette  er  ogsaa  aabenbart  af  et  Inventarium  fra 
1727,  hvor  der  nævnes:  4  Sukkerdons  Gardiner,  halvfemte  Alen 
lange  med  2  Kapper;  i  sidstnævnte  Inventarium  nævnes  en  Mængde 
Gardiner,  saa  det  er  tydeligt,  at  de  da  er  meget  almindelige,  og  der 
hørte  næsten  altid  Tæppe  til;  jeg  ved  ikke,  hvorledes  det  har  været 
brugt,  uden  at  det  maaske  har  dækket  Vindueskarmen  og  hængt  ned 
over  Væggen  derunder;  saaledes  nævnes  6  Vederskinds  Taftes  Gar- 
diner med  3  Kapper  og  et  Tæppe  med  rød  Taftes  Fabula,  7  gTonne 
Sarses  Gardiner  med  Krepiner,  2  Kapper  og  1  Tæppe,  3  grønne 
Sarses  Gardiner,  Kappe  og  Tæppe,  4  sorte  Raskes  Gardiner  og  et 
Tæppe,  et  blaat  Baskes  Gardin  og  et  Stykke  skaansk  Dækken  osv. 

»Der  er  en  Himmel  paa  liver  Seng  og  der  er  ligesaa  mange 
Himle,  som  der  er  Senge«,  siger  Arv  i  »Julestuen«  (Se.  12). 
Dette  forholdt  sig  rigtig.  Det  var  nødvendigt  at  have  Himle  over 
Sengene,  for  at  Støv  fra  Bjælkeloftet  ikke  skulde  falde  i  Ansigtet 
paa  den  sovende,  og  omkring  enhver  Seng  var  der  Sparlagen,  der 
lioldt  Trækken  ude  fra  Vinduer  og  Dore.  Gammeldags  Alkover  fand- 
tes i  mange  gamle  Huse,  men  i  de  ny  byggedes  saadanne  næppe 
mere.  Alle  nymodens  Familier  havde  nu  fritstaaende  Senge,  men  i 
Tjenestefolks  Kamre  findes  Slagbænke  til  at  sove  paa,  og  som  blev 
slaaede  ned  om  Dagen.  Exempler  paa  Senge  er  foruden  de  foran 
nævnte:  en  Fyrre-Himmelseng  med  4  gule  Easkes  Gardiner  og  et 
Tæppe  med  Krepiner  omkring,  Fyrre-Himmelseng  med  Garnice, 
Standsenge  af  Fyr,  Vra:isenge  af  Fyr,  gammeldags  Egesenge.  Skak- 
senge osv. 

Som  vi  foran  har  set,  var  Kakkelovnen  med  Messingtromler 
en  stor  Prydelse  i  Værelserne,  Holberg  skildrer  selv  for  Spøg  i  sin 
151.  Epistel  en,  han  havde  i  sin  Professorbolig;  den  havde  15  Mes- 
singknapper og  Messingplade. 

Paa  mange  Kakkelovne  var  afbildet  et  Barn,  som  greb  en  Orn 
om  Foden,  men  førtes  bort  af  den.  hvilket  havde  Hentydning  til 
Griffenfoldts  Fald,  og  nedenunder  stod  følgende  Vers: 

Da  jeg  greeb  Overmand  om  Food, 
Toog  hånd  mig  bort  med  sig; 
Tlii  raader  jeg  hver  Ven  saa  good, 
Han  speyler  sig  i  inig.  *) 

»Hvad  Klædedragten  angaar« ,  skriver  Pontoppidan,  der  kom 
hertil  1716,  »da  maa  jeg  tilstaa,  atKjøbenhavn  er  et  anstødeligt  Sted 
fur  den,  der  kan  stode  sig  paa  sligt,  thi  der  vil  den  ringeste,  om 
han  har  Evne,  ej  vige  den  fornemste  i  anselige  Klæder.  Jeg  mindes, 
at  da  jeg  først  kom  til  Kjøbenhavn,  syntes  mig,  jeg  havde  aldrig  set 
saa  mange  Standspersoner  samlede  paa  et  Sted.  thi  som  saadanne 
ansaa  jeg  ofte  Haandværksfolk,  særdeles  dem  af  Kvindekjon,  og  hvem 
skulde  mene  andet,  end  at  et  Fruentimmer,  som  kjorer  til  Kirke,  vel 
coifferet  og  behængt  med  Ædelstene,  var  af  adelig  Stand,  eller  at  det 
kunde  være  en  slet  og  ret  Person,  ofte  en  Kjobmands  eller  anden 
Borgers  Domestik,  som  bar  drap  d'ors  Vest  og  Damask  til  sine  Klæ- 
ders Underfoder«  ^). 

Den  Klædedragt,   man  brugte  paa  den  Tid,   var  den  nymodens 

franske,  der  af  C.  Molbech  siges  at  være  helt  trængt  igjennem  ved 
Aar  1720.  »I  Stedet  for  Mandfolkenes  Overklædning,  eller  Kjortelen 
efter  det  ældre  Snit,  med  større  Vidde,  bestemt  eller  i  det  mindste 
tilskaaret  og  indrettet  til  at  kunne  knappes  med  en  lige  Bad  af 
Knapper  fra  Halsen  til  den  nederste  Rand,  kom  en  snævrere  Kjole  med 
sine  Eabatter  og  store  Opslag  for  Hænderne,  begge  Dele  besatte  med 
Guldgaloner,  naar  Klædningen  skulde  være  prægtig  og  kostbar.  Denne 
Kjole  udmærkede  sig  fra  den  ældre  Tids  ogsaa  ved  Nederdelen  eller 
Skjøderne,  som  bagtil  vare  helt  splittede  (den  ældre  Kjortel  eller  Trøje 
havde  kun  en  kortere  Split  nedentil,  med  Knapper  og  Knaphuller); 
fortil  bleve  Skjøderne  efterhaanden  i  deres  Snit  afskakkede  i  større 
eller  mindre  Skraahed.  Kjolen  kunde  saaledes  i  al  Fald  kun  tilknap- 
pes om  Livet.  Knapperne,  hvormed  man  undertiden  drev  den  største 
Luxus,  var  tilsidst  mere  for  et  Syns  Skyld  end  til  virkelig  Brug,  og 
Kjolen  blev  som  oftest  kun  hægtet  over  Brystet.  Undertrøjen  mistede 
sine  Ærmer  og  blev  til  en  Vest,  som  dog  længe  beholdt  Skjoder  og 
naaede  næsten  til  Knæerne.  Nedenfor  disse  spændtes  de  snævre  Buxer, 
men  til  de  fornemmes  Dragt  hørte,  ogsaa  til  over  Midten  af  det 
18.  Aarh.,  de  i  Folder  over  Knæerne  oprullede  Silkestrømper.  Den 
anselige  nedhængende  Halsklud  maatte  give  Plads  for  Brystkraver  og 
det  senere  saakaldte  Kalvekryds  (egenlig  Kalvekros),  der  blev  mindre 
og  gik  tilsidst  over  til  blot  Halsbind« 6). 

I  Epistel  215,  hvor  Holberg  taler  om  det  forkastelige  i  at  være 
Træl  af  de  parisiske  Skrædere,  siger  han :  »Vi  bele  vore  Fruentim- 
mers brede  Skjorter,  men  naar  vi  betragte  vore  egne  Klæder,  vore 
trange  Ærmer,  vore  udstoppede  Sidefolder,  der  tynge  som  et  Harnisk, 
have  vi  ingen  Ære  at  tale  med«.  I  Epistel  359  taler  han  ogsaa  om 
»de  trange  og  udstivede  Klæder,  som  foraarsage,  at  enhver  Kavaler 
ser  ud  som  Klor  Knægt«. 

Peder  Paars  var  en  gammeldags  Spidsborger.  Da  han  havde  lidt 
Skibbrud  og  eftersaa  sin  Kiste,  fandt  han 

»Ubeskaart  hans  Sarsos  Søndaj^s  Kjole 

Med  støbte  Knapper  i,  og  Lær  til  otte  Stole. 

Man  siden  ligervis  fandt  ganske  tør  hans  Vest, 

For  hvilken  Peder  Paars  var  bange  allermest, 

Thi  (len  af  Kallemank  var  gjort,  med  Silkeknapper. 

Han  raabte:  So  min  Vest,  den  Iiaver  holdt  sig  tapper. 

Derefter  tog  man  op  en  Trøje,  som  var  blaa 

Med  Ulvskind  foret  og  mod  Guldgramaner  paa. 

■    '      '       To  Hatte  af  Kastor:  tolv  skjønne  Peberkager. 

Samt  tre  Par  Eulærs  Sko,  som  af  en  tysk  Skomager 
Var  gjort  i  Kalundborg;  et  lidet  Solver  Kors, 
Som  af  hans  Kjæreste  ham  skikket  var  fra  Aars«. 

Den  gammeldags  Dragt  var  beholdt  af  de  gamle.  Jean  de  France 
siger  (4  ,5):  »min  Papa  skal  jeg  nok  med  gode  bevæge  til  at  aflægge 
sin  gamle  Spidsborgerdragt,  men  min  Svigerpapa,  som  holder  for 
Trosartikel  at  gaa  ligeledes  i  Klæder,  som  hans  Papa  før  ham.  kom- 
mer jeg  sans  fa9on  at  tvinge  dertil«.  Den  Dragt,  som  Jean  kom 
hjem  med,  var  imidlertid  atter  en  Mode.  der  overgik  den  ny,  der  var 
ved  at  komme  i  almindelig  Brug:  Arv  (1,2),  der  folgelig  ser  alt  nyt 
fra  det  apartes  Synspunkt,  sammenligner  ham  med  Klør  Knægt  og 
siger,  at  han  gaar  med  en  rød  Klædes  Slaabrok  og  har  en  Hat  saa 
bred  som  den,  Hans  AVurst  havde  paa.  Imidlertid  var  efter  Holbergs 
eget  Udsagn  Jean  de  Frances  Dragt  ved  Opførelsen  saa  lidt  over- 
dreven, at  Stykket  ikke  gjorde  Lykke.  Kjolen  var  ofte  af  Fløjel. 
»Gid  jeg  havde  en  Daler  for  hver  en  Slyngel,  hver  en  Staader,  der 
her  gaar  i  Flojels  Kjole,  da  var  jeg  en  rig  Mand«,  siger  Henrik  i 
»Henrik  og  Pernille«  (1,2).  Eidefogden  i  »Jeppe  paa  Bjerget«  (3.2) 
havde  en  sølvknappet  Kjole,  Kruseduller  for  Hænderne,  Silkepung  i 
Haaret  og  Gehæng  om  Livet  med  Kaarde. 

Slaabrokke  omtales  oftere,  saaledes  i  »Maskeraden«  (1,  2),  og  da  Jeppe 
paa  Bjerget  (2,  1)  ligger  i  Baronens  Seng,  hænger  paa  Stolen  en 
Gyldenstj'kkes  Slaabrok  og  han  har  en  guldbroderet  Hue  paa  Hovedet. 
Nogle  Exempler  paa  Dragter  vil  vi  her  hidsætte: 
»Fornemme  Negociant  og  Handelsmand«  Frands  Rohde  døde  14. 
Marts  1713  ugift  i  sin  Lejebolig  hos  Peder  Svane  i  Snaregade.  Han  maa 
have  været  noget  til  Aars,  thi  hans  Sostre  havde  gifte  Døtre,  en  af 
hans  Søsterdøtre  var  saaledes  Etatsraad  Ole  Eømers  Frue,  Han  ejede 
Hovedgaarden  Rørbæk  i  Nørvang  Herred  i  Jylland  og  over  450  Tdr. 
Hartkorn  Bøndergods.  Hans  Klæder  var  saaledes:  en  hvid  med  Guld 
broderet  Klædning  underforet  med  couleur  de  roses  Taft,  En  lys 
Klædes  Kjole  og  et  Par  dito  Buxer  med  Guldtraads  Knapper  og 
Underfoder  af  blaa  Sars  de  Sey.  En  gammel  perlefarvet  Flojels 
Kjole.  En  hvid  Klædes  Kjole  med  Guldtraads  Knapper  og  en  lig- 
nende med  Sølvtraads  Knapper.  En  brun  Rejsekjole  med  Forværk 
under.  En  brun  Stoffes  Kappe.  Af  Veste  havde  han:  en  af  Sølv- 
brokade,   2   af  rødt  Klæde  garneret  med  Sølv  og  Sølvtraadsknapper, 

en  af  Guldbrokade  med  Guldbordter  omkring,  en  af  blaa  Tobin  med 
Guldblommer,  Knapper  og  Galloner  af  Guldtraad;  en  af  rødt  Klæde 
broderet  med  Sølv.  Hans  Buxer  var  af  rødt  Klæde  eller  brandgult  Flojel, 
begge  Par  broderede  med  Sølv.  Han  brugte  et  sort  Silke  Skjerf  med  Sølv- 
kvaster og  Læder-Gehæng.    Til  Hovedet  havde  han  2  Allongeparykker. 

En  anden  gammel  Ungkarl,  Kræmmer  Movrids  Hessenberg,  der 
døde  i  Pesten  1711,  efterlod  en  sort  Klædes  Kjole,  en  brun  Klædes 
Klædning,  Kjole,  Vest  og  Buxer  med  forgjidte  Knapper,  en  lys  Ku- 
lørs Klædes  Klædning,  en  Kallemankes  Slaabrok  med  Sølvspænder, 
en  Kappe  af  Camelot  de  Brussel.  Af  Veste  havde  han  en  af  Damask, 
en  af  Klæde  og  en  af  Kallemank,  en  Kallemankes  Brystdug,  2  Par 
Buxer  af  Klæde  og  et  Par  sortblommede  Fløjels.  Han  bar  Parykker 
af  alle  Slags:  en  Allonge  Paruque,  en  lokket  dito,  en  gammel  og  en 
kort  dito,  en  ganske  ny  lokket.  Han  havde  en  Kontorhue  med  rødt 
Fløjels  Slag,  en  ulden  Kontorhue  og  en  hvid  stribet  dito.  Af  Strøm- 
per havde  han  baade  sorte  Silke-,  uldne,  islandske  og  hvide  Traad- 
strømper  og  Lærredssokker.  Af  Daskeklude  havde  han  mange:  en 
Piont  de  la  ragne,  og  ellers  brabantske,  alle  med  tilhørende  Man- 
schetter:  af  andre  »Klude«  (Halstørklæder)  var  der  baade  af  Xettel- 
dug  og  Lærred,  ligesom  Natklude  af  Klosterlærred.  Han  havde  8 
Halskraver   af  Klosterlærred  og   18  Par  Halværmer. 

Peder  Enevoldsen ,  der  ogsaa  døde  i  Pesten,  efterlod :  en  sort 
Klædes  Kjole,  en  sort  Kallemankes  Vest  og  et  Par  Plysses  Buxer. 
En  Kaffe-Kjole  og  Vest  med  rødt  Underfoder  og  et  Par  rode  Plysses 
Buxer.  En  brun  Kjole  og  et  Par  Plysses  Buxer.  En  brun  Kjole  og 
et  Par  Skindbuxer,  med  11  smaa  Sølvknapper.  En  brun  Vest  med 
Vædderskind  under.  En  sort  Bajs  Vest.  En  rød  Kasket  med  sort 
Plys.  En  sort  Damaskes  Kjole.  En  Skindvest  med  37  runde  Sølv- 
knapper.    En  lys  Kjole  og  Vest  med  et  Par  røde  Plysses  Buxer. 

Klavs  Andersen  Lovmand  paa  Kosengaarden,  der  døde  1727, 
efterlod:  en  askefarvet  Klædes  Klædning,  Kjole,  Vest  og  Buxer,  en 
hvid  Klædes  Klædning,  en  sort  Bajsklædes  Klædning,  en  \js  Klædes 
Klædning,  en  sort  Klædes  Klædning,  en  askefarvet  Kjole,  en  hvid 
Klædes  Kjole,  en  foret  Kjole,  en  graa  Damaskes  Vest,  sorte  Klædes 
Buxer,  et  Par  af  Skind,  et  Par  af  Bukkeskind,  et  Par  af  Hjortelæder, 
en  sort  Klædes  Kappe,  2  Kallemankes  »Slofrokke«,  et  Par  finske 
Støvler  og  Handsker,  2  Allongeparykker,  2  sorte  Hatte,  2  Huer,  2 
Kabudser. 

Den  oftere  nævnte  Hans  Burmester  efterlod  1719:  en  ny 
Klædes  Kjole  og  Buxer,  Kjolen  foret  med  Chagrin  og  med  Guldtraads 
Knapper,  en  lys  Klædes  Kjole,  Vest  og  Buxer  med  Solvtraadsknapper, 
en  Sommerstoffes  Klædning,  en  blaa  ostindisk  Atlaskes  broderet  Slaf- 
rok,  en  ulden  Damaskes  Slafrok  med  en  Hue  dertil,  en  stribet  Kalle- 
mankes Slafrok,  en  hvid  Damaskes  Vest  med  Guld-  og  Silkeblommer 
samt  Guldtraads  Knapper,  en  blaa  og  en  sort  Damaskes  Vest  med  Guld- 
blommer og  Guldtraads  Knapper,  en  hvid  Damaskes  Vest  med  røde  og  blaa 
Blommer  og  Sølvtraads  Knapper,  et  Par  Buxer  af  Sommerstof,  en 
Stoffes  Kappe  med  rød  Ratin  og  Guldgalloner,  et  Silke-Slafrok-Skjærf, 
3  Par  lyse  Silkestrømper,  et  Gyldenstykkes  Muffebaand  med  Solv-  og 
Guldkvaster,  et  Par  røde  Fløjels  Tøfler  med  Guldgalloner,  en  Muffe 
med  Sølvring,  9  opbundne  lyse  Allongeparykker,  en  Hat  med  høj  Pul 
med  Sølvlidse  og  en  sort  Fløjels  Kasket. 

En  Spækhøker  efterlod  sig  1727:  en  sort  Kjole,  Vest  og  Buxer, 
en  hvid  Kjole,  Vest  og  Buxer,  en  grøn  Kjole,  en  Kallemankes  Bryst- 
dug med  6  Sølvknapper,  2  brune  islandske  Trøjer,  2  Par  Strømper, 
2  Parykker,  1  Hat. 


Digteren  Tøger  Reenberg,  død  1742. 


Frederik  IV. 

Ved  Forordningen  l.Feb.  1717  om  overordenlige  Skatter  lagdes 
en  særlig  Skat  paa  Klæder,  der  var  broderede  med  Guld  eller  be- 
bræmmede og  chamererede  med  Guld-  eller  Sølv-Galloner;  der  betaltes 
af  en  Kjortel  5  Rdl.,  af  en  Vest  4  Edl.,  af  et  Par  Buxer  1  Rdl. 
For  en  Kjortel,  der  var  indfattet  med  1  Guld-  eller  Sølvsnor  eller 
Gallon  eller  havde  Knaphuller  eller  Knapper,  der  var  besyede  med 
Guld-  eller  Sølvtraad,  betaltes  4  Edl.;  for  en  Vest  af  Brokade,  Fond 
d"cr  eller  d'argent,  Guld-  eller  Sølvstykke  4  Rdl.  For  en  Kvinde- 
klædning af  Guld-  eller  Solvstvkke  betaltes  10  Rdl. 


Politimester  Ole  Eøraer,  død  1710. 

Om  Sommeren  gik  man  med  Sko  (11.  Juni  1,1)  og  det  var  ikke 
passende  at  have  Støvler  paa  uden  i  Vintermaanederne. 

Den  brede  Hat  brugtes  kun  af  Bonder.  I  »Jeppe  paa  Bjerget« 
omtales  hans  gamle  brede  Hat  (4,1)  og  hans  rode  Trøje  (5,  1).  Naar 
man  gik  hjemme,  tog  man  Parykken  af  og  tog  Hue  paa  Hovedet 
(se  f.  Ex.  »Barselstuen«  4,  3).  Hatten  var  ellers  opkrammet  med 
Lidser,  men  da  Skyggen   var  bred,  kom   den  til  at  se  ud  som  Horn, 

naar   Lidserne   blev   løsnede,    som   det    fremgaar    af   »Ulysses    von 
Ithacia«  (5,  3). 

I  Slutningen  af  det  17.  Aarhundrede  var  Parykkerne  komne  i 
Mode,  og  deres  Herredømme  gik  saa  vidt,  at  ingen  anstændig  Person 
kunde  vise  sig  uden  saadan;  kun  ligefremme  Bonder  og  Bønderkarle, 
der  nylig  var  ankomne  til  Staden,  gik  uden  Paryk.  I  Begyndelsen 
havde  man  ivret  stærkt  mod  denne  Mode,  man  forbod  Studenter,  under 
Straf  af  Carcer  eller  Arrest  i  Universitetets  Kjælder,  at  bære  saadanne 


Politimester  Johan  JJaitram  Einst,  død  1722. 


og  Præsterne  deklamerede  derimod  fra  Prædikestolene.  Men  da  Ma- 
sius,  der  havde  været  Legationspræst  i  Paris,  1686  kaldtes  hjem  som 
Hofpræst,  viste  han  sig  med  Abbé-Paryk;  i  Begyndelsen  sukkede 
hans  Kollegaer  over  Modens  Daarlighed,  men  det  varede  ikke  længe, 
inden  de  efterlignede  ham.  De  første  Parykker  var  dog  meget  simple 
med  glatte  Haar,  men  snart  fik  de  »baadc  Front  og  Frisure«  og 
voxede  til  et  betydeligt  Omfang.  Idet  Parykkerne  blev  saa  store, 
blev  det  unassende  at  bære  Skjæg,  cg  vi  finder  derfor  paa  Portrætter 

aldrig  andet  end  glat  ragede  Ansigter.  Kun  enkelte  gammeldags 
Mænd  og  Jøder  bar  Skjæg.  Jeronimus  i  »Maskeraden«,  der  er  en  for- 
nemme rig  Mand  (3,  8)  og  er  Repræsentant  for  de  gammeldags 
Skikke,  fremstilles  (1,  4)  med  et  lille  Skjæg,  og  derfor  kan  Pernille 
(3,  7)  antage  ham  for  en  Jøde.  »Der  lader  sig  næppe  opvise  nogen 
Mode«,  siger  C.  Molbech,  »som  opnaaede  en  saadan  Universalitet  i  sit 
Herredømme  og  en  saa  stor  Udstrækning  og  Varighed  i  sin  Ind- 
flj'delse.     Man  ser  jo,  hvorledes  denne  endog  strakte  sig  ud  over  den 


Politimester  Hans  Himmerich,  afskediget  1731. 


virkelige  Verden  og  ind  i  den  ideale.  I  Maleriet,  i  Plastikken,  paa 
Theatret  —  kort  i  enhver  Kunstform  var  Parykken  saa  at  sige  uad- 
skillelig fra  den  menneskelige  Figur.  Græske  og  romerske  Helte, 
F^Tster  og  Statsmænd  fremtraadte  paa  Scenen  i  Allonge-Parykker. 
Langt  hen  i  det  18de  Aarhundrede  saa  man  Konger,  Prinser  og  Ge- 
neraler med  en  stor  Paryk  over  Harnisket,  paa  Malerier,  Medailler 
0.  s.  V.  Man  niaatte  den  Gang  snarere  variere  det  bekjendte  Ord- 
sprog og  sige:     Parykker  skabe  Folkx. 

Brugen  af  Parykker  var  saa  udbredt,  at  der  22.  Sept.  1710 
kunde  udkomme  en  Forordning  om  Paabud  af  Skat  paa  Parykkor: 
alle  Rangspersoner  skulde  give  4  Rdl.,  alle  andre  Honoratiores  uden 
Rang  3  Rdl.;  »andre  Verdslige  af  Mænd,  Karle  og  Tjenere«  i  Stæ- 
derne og  paa  Landet  2  Rdl.  eller  1  Rdl.  »efter  deres  Tilstand  og 
Vilkaar«,  hvorover  rettelig  skulde  skjønnes.  Kun  »fattige  Mænd 
og  Karle«  undtoges.  Altsaa  selv  fattige  Folk,  der  ikke  formaaede 
at   underholde   sig   selv,    eller   Folk,    som   i  ethvert  Tilfælde   kunde 


Politimester  Erik  Torm,  død  1764. 


faa  Attest  for  ikke  at  være  istand  til  at  yde  Skat,  havde  dog  altid 
Raad  til  at  bære  Paryk,  og  gamle  Parykker  kunde  følgelig  være 
Gjenstand  for  Tiggeri  som  enhver  anden  Nodvendighedsgjenstand. 
Selv  Born  bar  Paryk. 

Parykkerne  var  følgelig  af  meget  forskjellig  Art.  Alongeparykken 
med  det  lange  krøllede  Haar  ned  ad  Nakken  var  Gaiauniform,  og 
med  den  fremstilles  Folk  i  Almindelighed  paa  Portrætter,  men  den 
kortere  Paryk  var  dog  den  mest  praktiske  til  daglig. 

Hvor  mange  Slags,  man  havde  Brug  for,  ses  af  de  Bekjendt- 
gjørelser,  som  en  Parykmager  Kilian  Druebin,  der  en  Tid  var  Hol- 
bergs Gjenbo,  indrykkede  i  Aviserne  nogle  Aar  senere.  Han  havde 
til  Salg  engelske,  franske,  spanske  Allonge-,  Abbé-,  Pidske-,  Pung-, 
Præste-,  Kokarde-,  Eoset-,  Melange-,  Demi-Carree-,  Mirledon-Parykker, 
for  ikke  at  tale  om  Kina-  og  Ostindiefarer-Parykker  nden  Pudder  i 
Bukle-ra9on;  Farverne  var  hvide,  graa,  griseille,  ceudré,  blonde,  brune, 
sorte  med  mange  Mellemformer  og  Mellemfarver.  ^)  »Vi  maa  gjøre 
os  det  tydeligt,  hvilken  Højde  i  deres  despotiske  Magt  Mode,  Ind- 
bildning og  Hofskik  maatte  opnaa  for  at  kunne  grundfæste  det  al- 
mindelige Herredømme  af  en  saa  unaturlig,  ubekvem,  kostbar  og  for 
en  Del  usund  Vane,  som  medførte  at  berøve  Hovedet  de  naturlige 
Haar  eller  kvæle  dem  i  deres  Væxt  og  hindre  Uddunstningen  ved  en 
kunstig  dannet  Haarhue,  hvis  forskjellige  Former  alle  forenede  sig  i 
dette  Resultat,  at  jo  lettere,  bekvemmere  og  sirligere  en  Paryk  skulde 
være  og  jo  mere  det  skulde  blive  muligt  at  bære  den  uden  rent  at 
rage  Hovedet  eller  holde  Haaret  ugenlig  under  Saxen,  desto  højere 
steg  dens  Pris  ligesom  den  aarlige  Bekostning  for  at  holde  sit  Hoved 
under  Paryk.  Beretninger  herom  gaa  indtil  det  fabelagtige,  men  at 
Stadsparykker  fra  50  til  100  Rdl.  ikke  vare  sjeldne  ved  Hoffet  og  i 
Hofkredsen,  har  man  Grund  til  at  antage,  naar  man  ser,  at  Lakejerne 
ved  det  brandenborgske  Hof  1699  gik  i  Parykker  til  15  Rdl.  Stykket. ') 

Naar  man  altsaa  paa  den  Tid  skulde  spørge  efter  en  Mands 
Udseende,  f.  Ex.  ved  Politiforhor,  og  fik  at  vide,  at  han  bar  sit  eget 
Haar,  vidste  man,  at  han  tilhørte  den  fattigste  Arbejdsklasse.  Biskop 
Henrik  Hornemann,  der  døde  1710,  var  den  sidste  Biskop  i  Sjælland, 
der  gik  med  Skjæg,  det  var  langt  og  han  bar  det  paa  Rejser  i  en 
Fløjels  Pung.  Lapsene  bar  Pungparykker.  Det  er  derfor,  Holberg 
selv  et  Sted  taler  om,  at  man  har  ment,  at  han  i  »Jean  de  France« 
i  Steden  for  at  lade  Jean  tro,  at  det  er  Mode  i  Paris  at  knappe 
Kjolen  bagpaa,  da  burde  have  givet  denne  en  uhyre  Pungparyk,  der 
bredte  sig  over  Ryggen.^)  I  »Den  ellevte  Juni«  (1,  1)  siger  den 
ene  Proprietær,  at  hvis  der  var  lige  saa  mange  Penge  i  Byen  som 
Punge,  var  den  rigere  end  Amsterdam  eller  London,  men  L^lykken 
var,  at  de  hang  bag  i  Nakken  og  var  ganske  tomme.  I  »Maske- 
raden« (1,  11)  taler  Arv  om  Lakejernes  Hovmod,  naar  de  havde  faaet 
en  Pung  i  Parykken.  I  »Jeppe  paa  Bjerget»  (3,  2)  bærer  ogsaa  Ride- 
fogden Silkepung  bag  i  Haaret.     Det  ses  af  »Henrik  og  Pernille«    (1, 

8 


\l^  Kaarder. 

1  Og  1,  6),    at   Lapse    tog   Spejl    op    af   Loniiiieu    og  akkomoderede 
Parykken. 

I  F.  Horns  »Soninium  poeticum«  1731  skildres  de  forskjellige 
Haarfrisurer : 

»De  snart  Parykker  har,  som  ore  ganske  korte, 
snart  lange,  lyse  snart,  snart  er  de  spraglet,  sorte; 
snart  en  med  Knuder  i,  snart  en  med  tvende  Ben, 
snart  skal  den  pudres,  snart  bør  være  ganske  ren. 
Snart  de  en  Krans,  som  et  forloret  Haar  skal  bære. 
snart  skal  der  tvende  Horn  i  Fronten  satte  være, 
snart  Haar  med  JFlesk  og  Fedt  i  Panden  stryges  skal, 
at  det  af  Yinden  ej  skal  faa  et  Nedgangs  Fald. 
Snart  de  i  Nakkerne  har  meget  store  Punge, 
som  ej  af  Penge,  men  af  Bomuld,  Haar  er  tunge, 
for  ej  at  trykke  ned  det  kjønt  opsatte  Haar, 
de  og  i  haardest  Kuld  med  Hat  i  Haanden  gaar«. 

Jo  mere  krøllet  en  Paryk  var,  des  farligere  var  det  følgelig  at 
tage  Hat  paa,  og  det  blev  derfor  en  Mode  at  gaa  med  Hatten  i  Haan- 
den, en  Skik,  som  holdt  sig  længe.  Præsterne  i  visse  Stæder  i 
Tyskland  har  til  den  nyeste  Tid  altid  vist  sig  paa  Gaden  bar- 
hovede  som  Minde  om  den  Tid,  man  bar  Paryk.  Scheibe  fortæller  ^% 
at  da  det  i  Holbergs  yngre  Dage  var  Mode  at  gaa  paa  Gaden  med 
Hatten  under  Armen,  fulgte  Holberg  ogsaa  denne  Skik,  ligesom  han 
i  det  hele  altid  klædte  sig  net  og  i  Overensstemmelse  med  Tidens 
Krav,  men  uden  Overdrivelse. 

Parykkerne  var  følgelig  til  Forargelse  for  Pietisterne.  Ville 
Høyberg  fortæller  ^^)  om  4  af  sine  Skolekammerater  fra  Aalborg  Skole, 
der  blev  grebne  af  denne  Bevægelse,  at  de  »ginge  klædte  som  Pil- 
grimme med  Stave  i  Haanden,  lagde  deres  Parykker  og  Kaarder  fra 
sig,  lod  deres  Skjæg  voxe  og  skabte  sig  selv  om  til  Varulve«. 

Ikke  mindre  ejendommelig  for  Tiden  var  den  Skik  at  bære 
Kaarde.  Naar  Eraste  i  »Den  Vægelsindede«  (2, 15)  vil  gaa  hjem  for 
at  tage  en  anden  Kaarde  paa,  som  han  kan  bruge  til  at  slaas  med, 
ses  det,  at  de  Kaarder,  man  gik  med  til  daglig,  var  til  Stads,  hvor- 
for man  i  Dødsboer  finder  Oplag  af  forskjellige  Slags  Kaarder  med 
smukke  Haandtag.  I  »Den  ellevte  Juni«  (1,  1)  fortæller  den  ene 
Proprietarius,  at  da  han  var  paa  Børsen,  opnaaede  han  ikke  at  faa 
Penge,  men  »fik  ej  andet  end  revne  Strømper  af  Kaarder  og  Lyse- 
sped,  som  man  stak  mig  i  Benene  med« ;  »det  er  mare  ingen  Børs 
længer,  men  en  Assemblé  eller  en  Fægtcskole.     Kjnbmænd   luli  Eng- 

land  eller  Holland  skulde  fore  sig  saadan  op  og  komme  med  Kaarder 
ved  Siden  til  Borsen!« 

Det  var  ikke  nok  med,  at  det  var  fornemme  Borgere,  der  gik 
medKaarde;  Skomageren  og  Skræderen  tog  Maal  væhnede  med  den  og 

»saasnart  en  Skriverkarl  Kopi  af  Brev  kan  skrive, 

strax  ser  man  ham  jo  til  en  Kaardekarl  at  blive«,  . 

saaledes  at  man 

»vod  Kaarde  mellem  Karl  og  Dreng  ej  skille  kan", 

skriver  en  samtidig  Digter. 

Af  Skifter  ser  vi  det  samme:  der  var  faa  nogenlunde  vel- 
havende Folk,  der  ikke  havde  Kaarde  med  Sølvfæste,  mange  havde 
hele  Vaabensamlinger.  Klavs  Andersen  Lovmand  efterlod  sig  1727: 
en  Hirsfænger  med  Agat-  og  Sølvbeslag,  en  Hirsfænger  med  Hjorte- 
tak, 2  Kaarder  med  Sølvgreb,  endnu  en  Hirsfænger,  3  gamle  Kaar- 
der og  en  Krumsabel,  en  Partisan,  en  Rififelfiint,  en  Riffelbøsse,  en 
gammel  Bøsse,  en  Riffel,  en  Bosseflint,  et  Par  Pistoler. 

At  Kjøbstedfolk  bar  Kaarder,  kan  ikke  undre  nogen,  naar  vi 
endog  hører,  at  Bonder  i  Jylland  ved  denne  Tid  havde  saadanne. 
Christen  Sørensen  Testrup  fortæller  saaledes  fra  Viborgegnen:  »Det 
var  og  en  Vis  her  i  Egnen  i  forrige  Tider,  at  Bønder  ginge  med 
Kaarder  baade  i  Kirken  til  Ofi'ers  og  ellers;  til  den  Ende  beflittede 
sig  ogsaa  en  Del  paa  at  lære  at  slaas  med  Kaarde,  hvilke  Svinker 
min  Fader  og  havde  beflittet  sig  paa,  men  ellers  var  de  berømteste 
Fægtere  i  denne  Egn  i  min  Tid  Søren  Pandrup  i  Glærup  og  Anders 
Jensen  ibidem.«  Testrup  nævner  ogsaa  en  Duel  mellem  denne  sidste 
og  en  Borger  i  Viborg  ved  et  Marked.  ^^) 

Da  alle  gik  med  Kaarder,  maatte  man  følgelig  ogsaa  forstaa  at 
bruge  dem,  og  det  var  derfor  en  indbringende  Forretning  at  være 
Fægtemester,  som  det  hedder  i  F.  Horns  »Somnium  poeticum«: 

»Saasnart  jeg  faar  en  Søn,  skal  jeg  ham  lade  lære 
Fægtmester  Haandværk,  thi  det  baade  skaffer  Ære, 
det  skaffer  ogsaa  Brød,  ti  alle  og  enhver, 
til  Skriverdrenge  jo  dot  ædle  Haandværk  lær.« 

Der  var  endog  ansat  en  Stads-Fægtemester ;  saaledes  fik  Chri- 
stian Reesløf  9,  Septbr.  1726  Magistratens  Bestalling  herpaa.  13. 
Sept.  1728  iik  Mathias  Brun,  der  i  8  Aar  havde  tjent  i  Livgarden, 
kgl.    Bevilling  paa    at    holde   Fægteskole.  ^^)     20.   Dec.    1723    skriver 

Magistraten  om  en,  der  søgte  saadan  Bevilling,  at  han  »har  vel 
forevist  os  et  Lærebrev  af  Indhold,  at  han  skal  have  lært  Fægte- 
kunsten, men  hvad  Kapacitet  han  der  udi  har,  vil  vel  ankomme  paa 
Prøve,  hvilken  han  efter  vores  allerunderdanigste  Tanker  bor  vise 
saavel  med  en  Floret  imod  en  derudi  erfaren  Person,  som  ved  at 
give  Lektioner,  førend  ham  blev  tilladt  at  nedsætte  sig  her.  Skulde 
han  da  i  Gjerniugen  præstere  hvis  (hvad)  han  giver  sig  ud  for,  vides 
ikke  allerunderdanigst  at  erindre,  som  kunde  hindre,  at  ham  jo  kunde 
tillades  derved  at  ernære  sig,  dog  at  saadan  Bevilling  ikke  skulde 
være  et  Monopolium  for  ham  til  at  hindre  andre ,  som  paa  samme 
Kunst  ligeledes  maatte  resolvere  sig  til  at  bo  her  og  forstaa  den, 
men  alene  forskaanes  som  en  anden  Borger  at  søge  sit  Brød  ved  sin 
Profession  saasom  enten  Dansemester,  Spillemester  og  andre  deslige 
Infor  matores,  hvoraf  flere  ernærer  sig  her  end  en.«) 

I  Forbindelse  hermed  kan  det  omtales,  at  foruden  Fægtekunst 
øvede  man  andre  Vaabenidrætter.  Der  holdtes  ogsaa  Skydeøvel- 
ser. Saaledes  bestod  det  saakaldte  Frihaands-Skydeselskab  i  Sølv- 
gade og  det  danske  Kompagni  (nu  det  kgl.  Skydeselskab)  i  nogle  Aar 
af  Frederik  IV's  Regeringstid,  men  1726  var  vistnok  intet  af  dem  i  Kraft, 
ti  29.  Nov.  fik  Evald  Schrøder  kgl.  Bevilling  paa  at  indrette  en 
Skydeplads  udenfor  Byen,  »da  der  var  adskillige  baade  civile  og  mili- 
tære, der  gjærne  øvede  sig  i  at  skyde  til  Skive  eg  andre  deraf  depen- 
derende Exercitier^*),« 

Det  vides  ikke,  om  det  er  de  her  nævnte  Personer,  der  Aaret  efter 
viste  deres  Kunst  for  Hoffet.  I  »Extraordinaire  Relationer«  fortælles: 
»Den  24de  Feb.  1727  har  et  Kompagni  Friskyttere  her  af  Sta- 
den bestaaende  af  33  Personer,  med  deres  Anfører  den  kgl.  Hof- 
konditor Ziegler  og  foregaaende  Musik  indfundet  sig  paa  Ridebanen 
for  den  saa  kaldede  Prinsens  Gaard  i  Frederiksberg  By  [nu  Rund- 
delen], og  der  ej  lidet  fornøjet  det  kgl.  Herskab  ved  at  vise  deres 
Kunst  og  Færdighed  i  at  skyde  til  den  der  paa  en  Stang  opsatte 
Papegøje.  Samme  Dag  og  paa  samme  Sted  har  og  Amagerne  ind- 
stillet sig  forat  øve  udi  Herskabets  Overværelse  deres  sædvanlige 
Fastelavns  Lystighed  « 

I  Epistel  86  skriver  Holberg  mange  Aar  efter  (1748) 
i  Anledning  af,  at  han  havde  mødt  en  gammel  Fægtemester,  der  kla- 
gede over  Mangel  paa  Næring,  og  at  det  var  ikke  saaledes  tidligere: 
»For  40  Aar  siden  var  en  Fægtemester  udi  samme  Anseelse   som  en 

Professor  ved  Universitetet;  i  det  ringeste  kunde  han  blandt  vore  Studen- 
ter regne  lige  saa  mange,  om  ikke  flere  Skolarer,  thi  en  norsk  Student, 
der  ikke  havde  frekventeret  Fægteskolen  i  Kjobenhavn,  blev  anset  ved 
sin  Hjemkomst  som  en,  der  havde  anvendt  Tiden  ilde  ved  Universi- 
tetet. Fægteøvelser  vare  da  ogsaa  nødvendige,  efterdi  det  var  grande 
Mode  for  alle  Folk,  saavel  gamle  som  unge,  at  duellere  med  hinanden 
udenfor  Stadsporten,  saa  at  man  hørte  ligesaa  meget  tale  om  duel- 
lerende Personer  og  deres  Sekundanter  som  nu  om  Præsides  udi  Ca- 
thedris  og  deres  Respondenter,  ja  det  Sted  udenfor  Porten,  kaldet 
Euglestangen,  var  mere  bekjendt  end  det  store  akademiske  Avdi- 
torium.« 

I  »Barselstuen«  (4,  3)  siger  den  ene  Officer:  »Jeg  havde  en 
liden  Affære  med  eii  fremmed  Officer  igaar  Eftermiddags,  som  jeg 
stak  ihjel,  unter  uns  gesagt,  ved  Puglestangen«.  I  -^Det  lykkelige 
Skibbrud«  (3,  10)  siger  Henrik  til  Pernille:  »Fort,  jeg  fordrer  dig 
ud  til  Fuglestangen  at  slaas  med  mig,  enten  med  en  Sax  eller  en 
Kokkekniv«.  Fuglestangen  var  et  Sted  langt  fra  Byen,  hvor  Falkoner- 
mesteren havde  en  Stang  til  at  afrette  Falke  ved;  det  var  der,  hvor 
Tagens  Hus  ved  Tagens  Vej  hinsides  Jagtvejen  siden  blev  bygget.  ^*) 
Dueller  holdtes  ogsaa  ved  Ravnsborg  paa  Nørrebro.  ^^)  I  »Den  Yæ- 
gelsindede^;  (3,  1)  skriver  Eraste  til  Apicius:  »Est  du  en  honnet  Ka- 
valler,  saa  møder  du  mig  Klokken  8  i  Aften  paa  Grønland;  hvis  du 
ikke  møder,  kalder  jeg  dig  for  en  Kujon«.  Grønland  var  den  oven- 
for omtalte  øde  Plads  mellem  Nyboder  og  Kastellet,  der  da  var  meget 
større  end  senere,  idet  Nyboder  ikke  gik  nær  saa  langt  ud  mod  Ka- 
stellet som  nu. 

I  ;  Jakob  V.  Thybo«  (5,  8)  anfører  Stygotius  det  som  Grund 
til  at  slutte  Fred,  at  det  er  forbudt  i  de  akademiske  Love  at  slaas 
med  Kaarde.  Uagtet  det  paa  den  Tid  var  stiltiende  tilladt  Studenter 
at  bære  Kaarde,  saa  vedblev  Forbud  mod  at  bære  Vaaben  at  bestaa 
paa  Papiret  i  Universitetets  Bestemmelser  lige  til  1788.  ^6) 

Ved  Forordning  13.  Marts  1683  var  det  blevet  civile  Folks  La- 
kajer forbudt  at  bære  Kaarde,  men  dette  blev  ikke  overholdt.  Af 
følgende  Politiberetning  ses  det,  hvor  farlig  denne  Bæren  Vaaben 
kunde  være  for  Freden  paa  Gaderne. 

IL  Feb.  1717  indberettede  Politimester  Ernst  til  Kongen:  »Udi 
allerunderdanigste  Lydighed  for  Eders  kgl.  Majestæts  expresse  Befaling 
rapporteres,    at    idag  Kl.    11  Formiddag    kommer    en    aftakket  Lakaj 

drukken  paa  Kjobmageigade  og  efter  lioldt  Examen  af  nogle  hos- 
værende uden  foregaaende  Ord  og  med  dragen  Kaarde  huggede  en 
for  ham  gaaende  Kuhugger  paa  Holmen  udi  Tindingen  efter  Chirurgi 
Beretning  et  farligt  Saar,  forfølger  dernæst  den  hos  Euhuggeren  gaaende 
Holmens  Eebslager  med  samme  dragne  Kaarde,  med  Forsæt  at  stikke 
ham  ind  ad  Eyggen,  ihvorvel  disse  heggQ  var  værgeløse,  da  efter 
denne  Eebslagers  eget  Udsigende  Torvemester  Nagel  (som  har  udi 
mange  Aar  i  Irland  og  Brabant  tjent  under  Eders  kgl.  Majestæts 
Garde  til  Fods  og  imidlertid  bekommet  foruden  sineTorveblessurer  mang- 
foldige Saar)  udkom  med  blotte  Næver,  med  svar  Eost  opholdt  det  fore- 
havende Stød,  kastede  Lakajen  omkuld,  tog  ham  hans  Kaarde  (fra) 
og  lod  ham  arrestere  samt  den  blesserede  briuge  til  Barberen.  For- 
høret, efterdi  denne  Yold  er  sket  paa  alfar  Gade  og  en  Helligdag,  er 
mig  tilsagt  til  imorgen,  hvor  da  den  skyldige,  som  nu  sidder  i  Hoved- 
vagten, skal  examineres,  hvor  han  saaledes  under  Prædiken,  ihvorvel, 
som  hver  Helligdag,  er  inkvireret  idag  For-  og  Eftermiddag  udi 
Krohus,  har  bekommet  imod  Forordningen    saadan  overflødig  Drik.« 

Pohtimesteren  skriver  videre:  »Efterdi  nu  mange  Lakajer  endog 
paa  Slottet  daglig  kommer  med  Kaarde  paa  (allermest  Officerers), 
hvorom  jeg  og  for  nogen  Tid  siden  har  paamindet  Hr.  Generalløjtnantens 
Excellence,  som  og  da  fik  endel  af  Officererne  til,  at  deres  Tjenere 
maatte  aflægge  Kaarderne.« 

Dette  gav  Anledning  til  Eeskriptet  af  7.  Maj  1717,  der  paa- 
minder om,  at  det  i  Frdn.  13.  Marts  1683  var  forbudt  Civiles  La- 
kajer at  bære  Kaarde,  men  hvad  de  Militæres  angik,  da  kunde 
det  især  i  disse  Krigstider  ikke  forbydes  deres  ligesaa  lidt  som  frem- 
mede Ministres  Lakajer. 


Kvinderne  udviste  ikke  mindre  Overdaadighed  end  Mændene. 
I  et  Tidsskrift  »Skyggen  af  den  døde  Argus«,  der  udkom  1741,  hed- 
der det:  »Nu  skal  alle  være  lige  klædte  og  lige  udstafferede,  og  nu 
skal  ikke  blot  Fruen,  men  ogsaa  Pigen  gaa  med  snorede  engelske 
Sko  og  Silkestrømper,  hollandske  Lærreder  og  Nettelduge,  hvide 
Halsbaand,  Øregehæng,  Vifter,  nymodens  Baand«  osv.  ^') 

I  »Jakob  von  Thybo«  (3,  2)  sporger  Lucilie:  »Min  søde  Pernille, 
synes  du,  jeg  er  smukkere,    naar  jeg  er  snoret,    end  naar  jeg  gaar  i 

min  Adriene?«  hvortil  Pernille  svarer:  »Min  allerkjæreste,  I  er  aldrig 
smukkere,  end  naar  I  ikke  er  snøret,  jeg  ligner  en  snøret  Jomfru 
ved  en  smuk  Have,  men  en  usnoret  ved  en  angenem  Skov  eller  Lund. 
Der  er  en  kunstig,  men  her  er  en  naturlig  Skjønhed.«  I  »Uden 
Hoved  og  Hale«  (2,  5)  siger  Henrik,  naar  han  ser  det  lange  sorte 
Klæde  med  Horn,  som  er  brugt  til  Fandens  Forklædning:  »Dersom 
min  Herres  Broder  Roland  eller  hans  Tjener  Haagen,  som  tror  alting, 
havde  kommet  over  dette,  havde  de  hildet  dem  ind,  at  det  var  Fan- 
dens Moders  xidriene.«  I  »Henrik  og  Pernille  <  (1,  6),  iforer  Pernille 
sig  sin  Jomfrus  Adriane.  Adriene  eller  Adriano  var  altsaa  en  lang 
Klædning,  der  brugtes  af  fornemme  Folk,  i  » Abracadabra •<  (1,  4) 
nævnes  en,  der  kostede  70  Rdl.  Den  havde  Navn  efter  et  fransk 
Skuespil  »TAndrienne«,  hvis  Titelrolle  spilledes  1703  af  en  Skuespiller- 
inde Dancourt,  der  var  iført  en  saadan  Dragt;  det  var  en  lang  Kjole 
aaben  foran  og  aflfaldende  til  Siderne i^).  Den  var  endnu  ikke  nogen 
almindelig  Dragt,  da  den  danske  Skueplads  aabnedes,  og  passede  ikke 
for  simple  Folk;  derfor  siger  Arv  i  »Jean  de  France«  (4,  3),  da  han 
ser  Marthe:  »Hør  Marthe,  hvor  Fanden  har  du  faaet  den  Adriane 
fra,  det  er  jo  endnu  for  tidligt.  Hundedagene  er  jo  end  ikke  begyndt« ; 
han  tror  altsaa,  at  hun  er  gal.  Og  i  »Barselstuen«  (2,  2)  siger  den 
ene  Dame,  da  hun  ser  Anne  Kandestøbers:  »Mener  I,  at  den  So  har 
ikke  ogsaa  faaet  Adriene  paa  sig«!  I  »Den  politiske  Kandestøber« 
(],  2)  fortæller  endelig  Henrik,  at  Herman  von  Bremenfeldt  med  Djæve- 
lens Magt  forleden  Uge  vilde,  at  Mutter  skulde  gaa  med  Adriane, 
»skjønt  han  kom  ingen  Vej  dermed,  thi  Mutter  er  en  gudfrygtig 
gammel  Kone,  som  heller  lod  sit  Liv,  end  lagde  sin  Flasketrøje  af«. 
I  Løbet  af  nogle   faa  Aar  kom  Adrienen  dog  i  Mode  i  alle  Stænder. 

Til  fin  Damepynt  hørte  ogsaa  Adraskanter,  der  nævnes  i  »Barsel- 
stuen« (2,  3),  lange  under  Albuen  nedhængende  Manschetter^''),  sam- 
men med  Smække.  I  »Den  Vægelsindede«  (2,  3)  omtales  Kniplings- 
skjørt  som  noget  meget  fint.  Fejende  Damer  gik  med  Axelskjærf 
(Jakob  von  Thybo  4,  8).  I  »Abracadabra«  (1,  4)  nævnes  ligeledes  en 
rød  Fløjels  Kaabe. 

Da  Apicius  i  »Den  Vægelsindede«  (2,  3)  spørger  Helene,  om 
liun  har  Snørliv  paa,  svarer  hun:  »nej,  vi  gjor  os  ikke  saa  gemen  at 
gaa  med  Snørliv,  det  er  altsammen  gammeldags«.  Den  snørte  Figur 
hørte  altsaa  til  de  ældre  Folks  Dragt  og  ovenpaa  denne  sad  Flaske- 
trøjen,    et  stramt  Liv   med  Skjoder.     I  den   ældste  Udgave  af  »Den 

Yægelsindede«  fortæller  Torben  (4,  1) ,  at  Lukretia  undertiden  sidder 
hjemme  pyntet  som  en  Majbrud,  men  naar  hun  skal  ud  i  B^en  til 
et  Sted,  hvor  der  er  en  Hoben  Fremmede,  vil  bun  ud  i  sin  Flaske- 
troje,  hvilket  følgelig  var  simpelt. 

Skjørtet  var  af  stort  Omfang  og  blev  holdt  ud  ved  Fiskeben, 
hvorfor  en  Dame  behøvede  stor  Plads  til  at  røre  sig  i. 

Om  de  vide  Skjørter  skriver  Holberg  i  Epigrammerne-"). 

»Eet  som  en  Feber  er  en  Kvindes  Pynt  og  Mode, 
snart  griber  Ho'det  den,  snart  et  snart  andet  Lem. 
Kn  Tid  saa  mange  Sæt  hun  stabled  paa  sit  Ho'de, 
at  som  Andromache  saa  stor  hun  trined  frem. 
Nu  Taamet  styrtet  er,  nu  er  bun  ganske  liden, 
i  fra  Ho'det  Ondet  er  i  Hoften  sunket  ned. 

Hun  svulmer  for  og  bag,  hun  svulmer  ud  til  Siden, 
før  var  hun  altfor  høj,  nu  altfor  tyk  og  bred. 
Monstro  med  Fiskeben  hun  Amor  vil  forjage, 
det  nytter  lidt,  han  véd  nok  Brecher  at  opdage«. 

I  et  Bryllupsvers  af  AVadskjær  fra  ITSO^')  hedder  det: 

»Men  da  jeg  lader  mig  i  Snørliv  daglig  pine, 
foruden  mindste  Knur  og  utaalmodig  Mine. 
indtil  jeg  er  saa  lang  og  smækker  i  mit  Liv, 
som  naar  man  griber  om  en  Urtestilk  og  Siv. 
Da  jeg  kan  med  mit  Skjørt  bespænde  Klosterstræde, 
ret  som  der  var  en  Mand  i  Vejen  med  en  Slæde, 
og  al  min  Stads  saa  fransk  og  alamodisk  har, 
som  jeg  hos  Piloy  en  Forgangspige  var«. 

1748  bekjendtgjorde  en  Mand  i  Aviserne,  at  han  var  Opfinder 
af  »FiskebensskjørterafJæm«  og  falbød  dem  i  sitHus  i  Sluttergaden-^). 

Størst  Vægt  lagdes  der  paa  Hovedpynten,  der  vakte  stor  For- 
argelse hos  den  ældre  Slægt:  »Disse  forbandede  nye  Inventioner«, 
siger  Jeronimus  i  »Julestuen«  (Se.  5),  »disse  Toppe,  disse  Fabler,  disse 
Favoritter,  som  vores  ærlige  Forfædre  intet  har  vidst  at  sige  af,  det 
er  en  syndig  Dragt,  som  er  Aarsag  til  al  den  Ulykke,  der  sker  i 
Verden«.  Den  taarnhøje  og  fineste  Pynt  hed  Fontanger  og  en  noget 
simplere  Afart  Topper  eller  Sætter-^).  Den  i  »Gert  Westphaler« 
(3,  1)  og  »Den  Vægelsindede«  (3,  5)  omtalte  Haarhue  er  et  Brude- 
smykke'-'). 

I  »Julestuen«  (Se.  5)  opfordrer  Jeronimus  Leonora  til  at  gaa 
med  rund  Hue,  som  hans  gammeldags  Søster  bærer,  og  lade  sine  Klæ- 
der skjære  efter  den  Mode,  som  hendes  har,  og  Leonora  gjor  da  den 

Indvending,  at  Magdelones  Klæder  er  meget  kostbarere.  De  gammel- 
dags Klæder  var  nemlig  af  kostbart  Stof,  men  var  da  ogsaa  saa 
stærke,  at  de  kunde  vare  hele  Livet,  ja  bruges  af  Arvingerne  med, 
hvilket  var  Grunden  til,  at  ældre  Moder  i  afsides  Egne  kunde  holde 
sig  saa  længe. 


Herre  og  Dame  efter  et  svensk  satirisk  Skrift. 


Som  Modens  Krav  vexlede  fra  Aar  til  Aar.  er  det  folgelig  umu- 
ligt at  give  nøjagtig  Beretning  om  Klædedragten  i  dens  Enkeltheder, 
vi  foretrækker  ved  Exempler  at  paavise,  hvilke  Klæder  Folk  i  for- 
skjellige  Stillinger  ejede  ved  deres  Død. 

Kjøbmand  Lavrids  Bartholomæusens  Hustru,  der  døde  i  Pesten 
1711,  havde:  en  sort  Klædes  Manteau  med  et  opsprættet  Skjort,  2 
ansigtsfarvede  Mantcaux  med  Skjort;  en  blommet  Tobins  Manteau 
med  Skjørt,  en  hvid  Silkekjole  med  sort  Taft  under,  en  blaa 
Tobins    Kjole    og    Skjort,     en    gul    Taftes    Kjole;    et    rødt    Tobins 

Skjørt  med  blaa  Staffering;  2  sorte  Fløjels  Axeltaft  med  rodt 
Atlask  under,  et  sort  Kniplings  Skjærf,  et  sort  Damaskes  Skjærf 
og  et  stakket  (kort)  Forklæde;  Snørliv;  Gyldenstykkes  Smække;  en 
rød  broderet  Silke-Xattrøje ;  en  Xatmantel;  Muffe  med  hvid  Hermelin 
og  Guldkniplinger  og  en  islandsk  Eæveskinds  Muffe,  til  Hovedet 
havde  hun  en  Fontange  med  rode  Baand  og  brabantske  Kniplinger, 
en  med  Gyldenstykkes  Baand  og  en  med  blaa  Baand;  4  Par  Knip- 
lings Kuder. 

Peder  Enevoldsens  Hustru,  der  døde  i  Pesten  1711,  havde  en 
sort  Pokates  Manteau  og  et  sort  Damaskes  Skjort,  en  fransk  Stoffes 
Kjole,  Skjorter  af  graa  Sars,  Katun  og  Skind,  en  rod  silkebroderet 
Nattrøje,  en  anden  rød  ulden,  en  blaa  og  en  rod  og  hvid;  en  stribet 
Silke-Natkaabe,  en  anden  Xatkaabe  af  fransk  Stof  med  Graaværk 
under;  en  rodblommet  Tobins  Hue  med  Guldblommer  og  Kniplinger, 
en  blaa  dito,  en  rød  Fløjels  Hue  med  Solvgallon;  2  sorte  Fløjels  og 
2  Par  uldne  Smækker,  en  brun  Maars  Muffe,  et  Par  sorte  Fløjels  Van- 
ter; et  sort  Taftes  Hovedtaft,  et  Sæt  af  Grundkniplinger  med  en  sort 
Flors  Kappe. 

En  Bager  Mathias  Stubsachs  Hustru,  der  døde  i  Juli  1717, 
havde:  en  sort  Damaskes  Klædning,  en  brun  nedhængende  Kjortel, 
en  gul  Taftes  Kjortel,  en  hvid  Damaskes  Montan  med  rødt  Taft,  et 
hvidt  og  et  rødt  Sars  de  Sovs  Skjort,  et  rodt  Skarlagens  Skjørt,  en 
Taftes  Trøje,  en  grøn  Silke-Trøje,  et  Kniplings  Skjærf,  et  Damaskes 
Skjærf,  et  blaat  Sars  de  Soys  Forklæde,  en  Smække,  to  Solvmors 
Huer  med  »Bontespan«,  en  Sabels  Muffe,  3  Kniplings  Hængesæt,  et 
Par  Kniplings  Buer  og  en  Bul,  4  Par  Kniplings  Hatte,  2  Kniplings 
Sæt  med  Guldbaand,  et  Kniplings  Sæt  med  slette  (glatte)  Baand. 

Hørkræmmer  Christian  Schlichtkrols  Hustru  Birgitte  Sofie  Frorup 
(ung  Kone),  død  i  September  1717,  havde:  en  blommet  Damaskes 
Klædning,  en  sort  Damaskes  Klædning,  en  stribet  Taftes  Klædning, 
en  sort  Klædes  Klædning,  en  gul  Damaskes  Kjole  med  Solvslojfer,  en 
rød  Damagkes  Kjole,  et  sort  Klædes  Skjørt,  et  sort  Axelskjærf  med 
Fløjel  i  Livet,  en  hvidstukket  Atlaskes  Trøje,  et  Korset-Snørliv  med 
Smække,  en  von  Dors  Smække,  et  rodt  Taftes  Forklæde,  en  Kniplings 
Hue  med  Gyldenstykkes  Baand,  en  Kniplingshue  med  gule  Baand,  en 
von  Dors  Hue  med  Hat.  2  Par  Kniplings  »Angeschanter« ,  2  Par 
slette  Netteldugs  »Angeschanter«,  et  Par  Kniplings  Ærmer,  6  Knip- 
lings Bulle,  6  Kniplings  Hatte. 

Kirsten  Hansdatter,  salig  Jørgen  Finkenhofs.  der  døde  13.  Jan. 
1717,  havde:  en  sort  Tobins  Kjole,  en  af  sort  Krep,  en  af  brunt 
Klæde,  en  af  brunt  Stof,  et  hvidt  Silke-Skjørt,  et  stoppet  Skjørt,  et 
brunt  Sarses  Skjørt,  et  sort  Chagrins  Skjærf,  en  hvid  Atlaskes  Manteau 
med  sort  Tafts  Underfoder,  en  Tobins  Kaabe,  en  sort  Fløjels  Kyse,  et 
sort  Silke-Livbaand   med  Staalspænde,    et  Par  sorte  Silke-Vanter,    en 

Damer  med  forskjoUige  Hovedprydelser  fra  Malerier  paa  Eosenborg  og  fra 
Kobberstiksamlingen. 


blaa  Flojels  Nathue,  2  Snorliv,  3  sorte  Flors  Toppe,  2  Netteldugs 
Toppe  med  sorte  og  hvide  Baand,  en  hvid  stukken  Hue,  en  Vifte  og 
en  Maske. 

Barber  Ole  Gundersens  Hustru,  Inger  Jakobsdatter ,  dod  10. 
April  1717,  havde:  en  sort  spansk  Klædes  Klædning,  en  blommet 
Damaskes  Kjole,  en  brun  Tobins  Kjole,  en  graa  Berlins  Stoifes  Kjole 

med  sort  Slag,  et  rodt  Sars  de  Soys  Skjørt  med  rødt  Miiltums  Uuder- 
foder  og  en  Guldknipling  neden  om,  et  sort  Damaskes  Skjørt,  et 
blommet  Tobins  Skjort,  et  blaat  Katuns  Skjort,  et  sort  Damaskes 
Axelskjærf,  2  Damaskes  Forklæder,  en  Xattroje  virket  med  Guld. 
Sølv  og  Silke,  en  Tobins  Xatkjole,  en  von  Doers  Hue,  et  Kniplings 
Sæt  med  Gyldenstykkes  Baand,  et  Kniplings  Sæt  med  sorte  Baand 
og  sort  Flors  Kappe,  et  sort  Flors  Sæt,  et  Par  Kniplings  »Enga- 
chenter«,  en  hvid  Kæveskinds  Muffe,  en  Maarskinds  Muffe,  et  Par 
Silkevanter,  et  Par  Tøfler  med  Galloner. 

Madame  Anna  Margrethe  "Wahren,  død  24.  Feb.  1726,  Enke 
efter  Brygger  Klavs  Didriksen,  havde:  en  sort  Chagrins  Kjole,  en  sort 
Kjole,  en  sort  og  hvid  Taftes  »Adriaine«,  en  nedhængende  Fioletes 
Kjole,  2  Axelskjærf  af  sort  »Sartesoi«  med  Flojel  i  Livet,  en  sort  og 
hvid  Stoffes  Kjole,  et  gammelt  opsværtet  Skjørt,  en  violet  Trøje,  en 
sort  Damaskes  Kaabe  med  Bugfoder  under  og  Hermelin,  en  Fløjels 
Kyse,  en  Sabels  Muffe,  en  Sabels  Palentin. 

En  gammel  Slagterenke,  der  dode  1726,  havde  Kjoler  af  sort 
Klæde,  Damask,  blommet  Taft  og  brun  Taft,  et  Sarses  Skjørt,  et 
Fiskebens  Skjørt,  Axelskjærf,  Taftes  Kyse  med  Flojels  Slag. 

En  Slagters  Hustru,  der  dode  1730,  havde  en  rød  Damaskes 
»Adriane«,  sort  Damaskes  Kjole  og  Skjørt,  en  Chagrins  Kjole,  en  sort 
»Rask  de  Mohrs«  Kaabe  og  en  Drap  d'ors  Hue. 

En  Spækhøkers  Kone  efterlod  sig  1725:  en  sort  Damaskes  Kjole, 
en  Kaffekuleur  Tobins  Kjole,  en  rød  Taftes  Kaabe  med  31ultum  under, 
et  blaat  Væderskinds  Taftes  Skjørt,  et  brunt  Stoffes  Skjort,  2  sorte 
stakkede  Forklæder,  en  Kyse,  en  Guldmors  Hue  med  »bon  de  Spang <, 
en  blaa  Tobins  Hue  med  Guldkniplingcr,  en  Tobins  Trøje. 

Den  mest  elegante  Borgerfamilie  af  den  yngre  Slægt,  som  er 
truffen  i  Skifterne,  er  Hans  Burmesters,  hvis  Hustru  døde  1719. 
Hun  havde:  en  sort  Damaskes  nedhængende  Kvindeklædning,  Kjole 
og  Skjørt,  en  lys  brocheret  Damaskes  Klædning  med  hvidt  Taft  til 
Opfæstning  og  garneret  med  Guldtakker  (vurderet  til  100  Rdl.),  en 
gammel  sort  Klædes  Klædning,  Manteau  og  Skjørt,  en  ny  sort  Bajs 
Klædning,  Kjole  og  Skjørt.  Hun  havde  6  »Slafrokke«,  en  rød  og 
hvid  blommet  ^Damaskes  med  Smække,  underforet  med  grønt  Taft  og 
garneret  med  Sølv,  en  blaa  og  hvid  blommet  Damaskes  med  Sølv- 
kvaster  paa  Ærmerne,  en  brun  stukken  med  Sølv-Kvaster,  Knapper 
og  Sløjfer,  en  lys  Chagrins  med  rosenfarvet  Taft  og  ^Guldtager«,  en 

hvid  Padelas  garneret  med  sort  Cbagrin,  en  gul  stribet  med  grønt 
Taft.  Et  rodt  Sars  de  Soys  stukket  Skjørt  garneret  med  grønt  Taft 
og  Sølvtakker,  et  blaat  Atlaskes  stukket  Skjørt  med  ostindiske  Blom- 
ster og  garneret  med  Sølvgage,  et  gult  ostindisk  Taftes  Skjørt,  gar- 
neret med  rødt  Taft,  et  hvidt  blommet  ostindisk  Atlaskes  "Skjørt.  Et 
sort  Kniplings  Skjærf  (30  Kdl.),  et  gammelt  Kniplings  Skjærf  med 
røde  og  hvide  Taftes  »Fabula«,  et  nyt  Taftes  Skjærf  med  Fløjel  i  Livet, 
et  Taftes  Skjærf  med  Crepiner.  Et  sort  Raskes  Forklæde.  Et  Korset 
med  blaa  Chagrins  Smække  og  Sølvgallon,  en  sort  Chagrins  Smække. 
Et  sort  Silkeskjærf  til  en  Muffe.  En  rød  Sars  de  Soys  stukket  Nattrøje 
med  grønne  »Falbula«.  En  lavendelblaa  Klædes  Schamaloch  garneret 
med  rødt  Fløjel,  Guldtraadknapper  og  Takker.  En  Hals-  Sabel  (Sobel- 
skind).  En  rød  Fjermuffe,  en  sort  Bjørneskinds  Muffe.  Et  stribet 
Kamelots  Skjørt  med  Fiskeben,  et  rødt  og  hvidt  Terning  dito,  et  sort 
Tvilles  dito.  Et  Sæt  af  Grundkniplinger  med  Gyldenstykkes  Baand, 
et  Netteldugs  Sæt  med  Tager  og  en  hvid  Flors  Kappe,  et  Kniplings 
Sæt  med  hvide  Taftes  Baand,  et  hvidt  Flors  Sæt  med  Kappe.  Et 
dobbelt  Øjenflor  (Slør)  med  Snip.  Vifte  med  Guldbaand  og  Kvaster, 
Vifte  med  Sølvkjæde. 

Damedragter  syedes  af  mandlige  Skrædere.  Dette  ses  ogsaa  af 
»Barselstuen«  (3,1),  hvor  den  adelige  Frue  roser  sig  af  at  have  laant 
10  Edl.  af  sin  Skræder.  Her  meddeles  en  Skræderregning  til  en 
Lærred skræmmers  Hustru. 

For  Herren  Herren  Christoffer  Holstis  Kiereste.     Arbeidet 

Ao.  1724.  Rdl.     ^        (i 

D.  19  Aug:     For    Madam    Holst    Giort    en    Sort 

Damastes  Kledning  Manto  og  skiørt  3  —  »  —    » 
for  fiskeben  i   Røgstøchet   og  bly    i 

Ermerne »  _  1   __    » 

8te   Sorte   silche  Knaper  med  St,raa 

perler  qvaster  wed a  10  j-?  > 

6  al.  Dito  litzer a  3  /.>  >> 

D.  7  Oct:        Giort    en    Gul    og    Hvid    Damastes 

lang  Contusch 1 

Vo  lod  silche » 

6  sølf  traa  Knaper a  4  ,^  »  —  1  — 

IV2  al.  Dito  litzer » 


5 

-- 

» 

] 

— 

2 

» 

— 

» 

» 

— 

12 

1 

— 

8 

» 

— 

12 

D.  16  Dec:      Giort  en  Stribet  Mohrs  Slafroch   af- 
stivet og  Giort  sliiørtet  Kortere ....  1  —  4  —  » 

-    ,                      for  liskebeen >.  —  4  —  » 

IV2  al.  Canifas  til  lifvet —  1  —  8 

1  lod  silclie >;   —  1  —  8 

6  laug  solftraa  Knaper a  8  /.'{  >:   —  3  —  » 

1 V2  al.  Dito  litzer »   —   »  —  12 

Ao.  1725. 

D.  24  Martj     Giort  en  Gul  Damastes  Adrjene. ...  1  —  1  —  » 

1  lod  silche »  —  1  —  8 

,            '               6  lange  solftraa  Knaper a8/^  »  —  3  —  » 

1 V2  al.  Dito  litzer »  _  »  _  12 

Ao.  1726. 

D.  8  Febr:      Giort  en  Stribet  atlaschs  Adrjene...  1  —  1  —  » 

'/o  lod  silche >^  _  »  _  12 

6  Solftraa  Knaper a  4  /o  »   —   1  —  8 

.      .             1 V2  al.  Ditu  litzer >.__»_  12 

D.  ]  9  April :  Giort  en  Sort  Kledis  Adrjene 1  —  1  —  » 

^/^  lod  silche »   —   1  —  2 

6  sorte  silche  Knaper  a  2  -i  og  litzer  »  —  1  —  » 

D.  25  Oct:      Giort  en  Stribet  Mohrs  Adrjene.  ...  1  —  1  —  » 

1  lod  silche »_1_  s 

D.  27  Xov :     Giort   en    Stribet  Camelots  Contusch  »   —  5  —  » 

D.  28  Dec:      Giort    en    Sort  Flonels    Adrjene    og 

skiørt 1  —  3—  » 

en  Dito  flaske  troye  afstivet >   —  2  —  » 

for  fjskeben »  —  1  —  8 

1  lod  silche  dertil »  —  I  —  8 

Ab.  1727. 

D.  5  Febr:       Giort  en  Sort  og  Hvid  Catuns  Con- 
tusch med  traa  til »  _  4  _  » 

D.  1  Julij :      Omgiort  en  sort  Flonels  Adrjene    i 
lif   og  Ermer    og   forlenget  den  og 

lignet  en  Dito  neden  om »  —  4  —  » 

D.  19  Dito      Giort  en  Blaa  og  Hvid  smal. Stribet 

taftis  Jagt  Contusch »  —  4  —  . 

1  qvintin  silche »    —  >.   —  6 

Rdl.     ^  C 

D.  25  Oct:      Giort  en  Sort  Damastes  Adrjene   af 

en  gaml:  Slafroch 1  —  2  —    » 

1  lod  silche ;    —  1  —     8 

6    Sorte    silche    Knaper   med    Straa 

perler  qvaster  wed a  8  /^      »  —  3  —    >•• 

D.  13  Dec:      Giort    en    Stribet   Cammelots    Jagt  .    , 

Contuscli »  —  4  —    » 

Ao.  1728. 

D.  26  Maij      Giort  en  Hvid  stribet  Kiper  Catuns 

Jagt  Contuscli  med   traa  og  Voxdug     »  —  4  —    » 

•  -  Summa    24Edl.2 /:  10[? 

David  Kell  diger. 

Simple  Koner  bar  et  Hovedvands  Æg,  saaledes  Gedske  i  »Den 
politiske  Kandestober«  (4,  9),  en  ægformet  Beholder,  hvori  der  var 
en  Svamp,  fj'ldt  med  vellugtende  Vand. 

Af  Billederne  i  B.  Roque:  Dannemarks  Forlystelser  1747  ses 
det,  at  fornemme  Damer  morede  sig  med  at  mede  i  Gravene  omkring 
Rosenborg  og  at  man  ved  en  saadan  Lejlighed  brugte  Solskjærme, 
vistnok  kinesiske,  at  dømme  efter  deres  Form;  det  var  formodenlig 
en  af  Folgerne  af  asiatisk  Kompagnis  Handel,  ligesom  vi  har  set.  at 
denne  ogsaa  indvirkede  paa  Møblerne.  Paa  et  af  disse  Prospekter, 
det  af  Jægersborg,  der  findes  gjengivet  i  det  følgende,  ses  paa  2 
Steder  en  Tjener  at  holde  en  saadan  Solskjærm  med  langt  Skaft  over 
en  Dame.  Regnskjærme  indførtes  derimod  først  i  Midten  af  det 
18.  Aarh.25) 


Efter  Dragten  gaar  vi  over  til  at  betragte  de  Manerer,  som  da 
blev  ansete  for  passende  mellem  Standspersoner. 

En  forhenværende  Løjtnant  i  Kavalleriet,  Henrik  Hieronymi,  der 
i  over  20  Aar  havde  været  Danselærer,  udgav  1742  eif  Fordanskelse 
af  Gotfred  Tauberts  »Kort  Udtog  af  den  efter  Kunsten  indrettede 
Dauseexercits  Nytte«,  hvori  der  gives  Regler  for,  hvorledes  man  skal 
staa  og  gaa.  Ved  staaende  Stilling  skal  man  sætte  Fødderne  udad, 
slutte  Benene    sammen,    holde  Knæerne  stive  og   vel  udad,    trække 

Maven  ind  og  skyde  Brystet  frem,  drage  Skuldrene  tilbage,  liolde 
Hovedet  med  en  lige  Hals  i  Vejret,  saa  Hagen  ligesom  efter  Blyvægten 
altid  maa  være  i  lige  Linie  med  Panden  og  Maven.  Armene  maa 
hænge  lige  ned,  i  den  venstre  Haand  holder  man  Stokken,  saaledes 
at  Spidsen  »negligent«  bagtil  falder  tilJorden,  og  under  venstre  Arm 
holder  man  Hatten  med  Pullen  udad  og  Spidsen  frem,  saa  man  strax 
kan  tage  fat  paa  det  rette  Sted,  naar  den  skal  sættes  paa. 

Kvinder  maa  staa  i  samme  Stilling,  men  de  har  ikke  Behov  at 
lade  begge  Armene  hænge  ned:  >  de  kan  uden  Affektation  bære  dem 
liggende  for  sig  tæt  ved  Livet,  dog  ikke  med  sammenfoldede  Fingre, 
som  naar  man  læser  en  Bon,  men  med  over  hinanden  sammenlagte 
Qg  lidt  nedad  bøjede  Hænder,  paa  det  de  hverken  skal  ligge  for  højt 
imod  Brystet,  ikke  heller  for  dybt  i  Skjodet  eller  trykket  for  tæt  til 
Livet.  Ikke  heller  har  Armene  og  Hænderne  Behov  altid  at  ligge 
stille,  ligesom  de  var  fastlimede,  naar  man  er  i  Konversation  og  hvor 
adskillige  Bevægelser  er  fornødne,  men  den  ene  bør  undertiden  med 
Manerlighed  bevæges,  fornemlig  naar  hun  har  en  Vifte,  et  Tørklæde, 
et  Blomster,  en  Buket  eller  noget  saadant  i  Haanden«. 

»Armenes  Bevægelse  i  Gangen,  naar  et  Menneske  véd  at  føre 
og  bevæge  dem  efter  Velanstændighetls  Kegler ,  er  en  stor  Sirat  for 
Legemet.  Thi  om  En  endskjont  gjør  nok  saa  skjonne  og  gravitetiske 
Skridt,  fører  ogsaa  Legemet  smukt  lige  og  commode  frem  paa  faste 
og  vel  sluttede  Ben,  men  lader  derhos  enten  som  et  Træbillede  Ar- 
mene paa  begge  Sider  hvile  altfor  tæt  ved  Livet,  ligesom  de  var 
limede,  eller  som  et  Sceleton  (Benrad)  lade  dem  slingre  uordenlig  hid 
og  did,  eller  og,  om  han  har  sin  Stok  i  Haanden,  fægte  farlig  om 
sig  hen  i  Vejret  imod  Sagens  Naturel,  saa  ser  det  dog  altsammen  i 
højeste  Grad  uartig  og  affekteret  ud.  Men  at  man  da  ogsaa  herudi 
kan  faa  et  vist  Reglement,  saa  vil  jeg  sige:  Man  maa  i  Gangen 
lade  den  venstre  Haand  naturlig  hænge  ved  Siden  og  imidlertid 
bevæge  den  højre,  i  hvilken  man  holder  Stokken,  skjønt  ogsaa  uden 
Stok,  lidt  frem  og  tilbage,  dog  saa,  at  naar  den  højre  Fod  gaar  frem, 
den  venstre  Arm  da  ogsaa  føres  frem  og  den  højre  tilbage«  osv. 

Hatten  maa  hverken  være  for  stor  eller  for  lille,  maa  altid  være 
vel  opfæstet,  apteret  og  udstafferet;  den  maa  sættes  saaledes  paa  Ho- 
vedet, at  Knappen  kommer  til  at  sidde  paa  den  venstre  Side  og 
Spidsen  akkurat  over  Næsen,  og  det  maa  paaagtes,  at  den  sidder 
lige.    Naar  man  tager  den  af,  griber  man  den  ved  Randen  ikke  langt 

fra  Spidsen,  saa  Tommelfingeren  kommer  under  og  de  andre  Fingre 
over  Ilanden,  løfter  den  med  en  venlig  Mine  af  Hovedet  og  sænker 
den,  eftersom  den,  man  hilser,  er  af  Stand  til. 

»Bliver  man  staaende  hos  den  ærede  Person  eller  gaar  med 
samme  ved  Siden  bort  en  Tid  lang,  item  naar  man  vil  gaa  i  et  Hus 
eller  Kammer,  da  skal  man  ikke  beholde  Hatten  i  Haanden,  meget 
mindre  holde  den  med  begge  Hænder  for  sig  som  en  Kammerpotte, 
men  den  tages  under  den  venstre  Arm  med  Pullen  udad  og  Spidsen 
fremad.  Og  maa  den  med  Overdelen  af  den  venstre  Arm  saaledes 
fastholdes,  at  man  ved  alle  Hændelser  kan  agere  frit  med  begge 
Hænder«. 

Hilsning  foregik  med  stort  Ceremoniel.  »En  Reverens  eller 
Legemets   ærbødige  Bøjeise    er    en   højst  fornøden  ja  fast  umistelig 


En  sirlisc  Reverens.    Efter  et  engelsk  Træsnit. 


Ting  i  den  udvortes  Opførsel«.  Reverenser  er  2  Slags,  staaende  og 
gaaende;  ved  den  første  Slags  stryges  Foden  tilbage,  ved  den  anden 
frem.  Ved  den  første  Reverens  ser  man  »Personen  i  Øjnene,  træder 
med  den  ene  Fod  sideværts  bort,  løfter  den  anden  paa  Spidsen  og 
bøjer  sig  maadelig  med  vel  udstødt  Bryst«;  ved  det  andet  Tempo 
»bukker  man  dybere,  ser  ned,  lader  Armene  rent  falde  frem  og  træk- 

ker  Foden  endnu  noget  videre  hen  til  Hælen«.  Ved  det  tredie  Tempo 
»retter  man  sig  op  igjen,  ser  Personen  i  Øjnene,  lader  Armene  falde 
til  Siden  og  stryger  med  Foden  aldeles  tilbage«. 

»Det  er  Mode  hos  os  danske  saayelsom  hos  de  tydske,  at  honette 
Folk  Ted  Visitters  Aflæggelse  og  andre  Forsamlinger,  saavel  naar 
man  kommer,  som  naar  man  tager  Afsked,  gaar  hverandre  ærbødig  i 
Møde  og  udstrækker  særdeles  den  højre  Haand  ned  til  hverandres  Knæ 
eller  Fødder«.  Ved  Reverensens  første  Tempo  skal  man  da  løfte  den 
højre  Haand  lidt  og  føre  den  manerlig  til  Munden,  men  ikke,  som 
mange  gjør,  føre  den  saa  nær,  at  det  ser  ud  som  de  vil  slikke  Fingrene. 
Ved  det  andet  Tempo  strækkes  Haandeu  fra  Munden  til  »den  ærede 
Persons«  Fødder,  og  ved  det  tredie  tager  man  den  til  sig  igjen. 
Damernes  Reverens  sker  ved  en  Nejning,  der  foregaar  i  2  Tempo. 

Reverensen  fremad  sker,  naar  man  gaar  forbi  honette  Folk. 
Da  skal  man  bære  sig  saaledes  ad:  1.  »Man  fæster  Øjnene  med  en 
artig  Hovedets  Vending  paa  den  ærede  Person  sideværts.  2.  Bukker 
Legemet  lidt  (efterat  man  har  fremsat  Foden  paa  den  anden  Side  og 
givet    Legemet    Balance    derpaa)    og    lader    Armene    naturlig    falde. 

3.  Løfter  tillige  paa  samme  Side,  hvor  den  ærede  Person  er.  Hælen 
(imedens  Foden  staar   bagved)    med   noget   bøjet   Knæ    fra    Jorden. 

4.  Fører  samme  Fod  frem  til  forreste  Fods  Hæl.  5.  Nedsætter  den 
der,  og  6.  Stryger  den  doucement  paa  Ballen,  med  stiv  strækket  Knæ, 
vel  udad  og  lige  for  sig  saa  vidt  frem.  at  den  kommer  til  at  staa 
omtrent  et  ordinært  Skridt  derfra  med  Hælen  lige  for  den  bagerste 
Fods  Skospænde.  7.  Bøjer  i  Strygningen  Legemet  dybere  ned  (dog 
saa,  at  Hovedet  kommer  til  at  staa  perpendikulært  med  den  frem- 
strøgne  Fod).  8.  Fører  Legemet  derpaa  fort.  9.  Slaar  Øjnene  ned 
til  Jorden,  naar  den  ærede  Person  er  af  fornem  Stand.  10.  Retter 
sig  i  den  anden  Fods  Fremsættelse  i  Vejret  igjen  og  fører  tillige  Ar- 
men til  Siden«. 

Naar  man  gaar  bort  fra  en  Visit,  kan  man  gjore  3  Reverenser, 
især  naar  »den  ærede  Person«  er  af  fornem  Stand  eller  store  Meriter, 
dog  maa  den  tredie  Reverens  gjøres  dybere  end  de  2  første,  og  da 
skal  der  begyndes  med  venstre  Ben. 

»Endskjont  Haanden  ved  Visitreverenser  ikke  altid  tør  præsen- 
teres, meget  mindre  kysses,  fornemlig  om  nogen  officiose  gjor  sin 
Opvartning  hos  store  Herrer,  Damer  eller  Patroner,  hvilke  man  af 
Respekt  ikke  saa  nær  og  familiær  tør  løbe  paa  Halsen,  men  man  bor 

billigen  i  den  Fald  efter  Velanstændigheds  Regler  altid  considerere 
Bekjendtskab ,  Sædvane  og  Bevaagenlied  af  de  for  sig  havende  Per- 
soner, saa  staar  det  dog  sirlig  og  submis,  at  man  noget  fra  dem 
bukker  sig  dybt  og  udstrækker  den  højre  Haand  lige  til  Jorden.  Men 
hænder  det  sig,  at  en  hoj  Standsperson  selv  præsenterer  og  rækker 
sin  Haand  frem,  saa  niaa  man  manerlig  tage  og  kysse  paa  samme  og 
da  tillige  submittere  sig  tilbørligen  for  den  høje  Person  og  derpaa 
med  nogle  Skridt  igjen  vige  tilbage  fra  den.  Ellers  er  det  endnu 
bedre,  naar  man  vil  bevise  høje  Standspersoner  sin  underdanige  Devo- 
tion, man  da,  saa  vel  naar  man  kommer  ind,  som  naar  man  træder 
af,  med  den  forbemeldte  Reverens  fremad  kysser  Kjolen  paa  følgende 
Maade:  Efterat  man  ved  Indtrædelsen  i  Kamret  to  eller  tre  Skridt 
fra  Døren  har  gjort  den  ordenlige  Reverens  tilbage  og  nærmet  sig 
nok  til  den  høje  Person,  saa  stryger  man  i  det  sidste  Skridt  med 
højre  Fod  den  sædvanlige  Reverens  fremad  og  tillige,  idet  man 
bukker,  fatter  med  den  højre  Haand  Sømmen  af  Kjolen  eller  Vesten 
(hos  Damerne  midt  paa  Kjolen  eller  Skjørtet,  dog  at  man  ikke  op- 
løfter det),  fører  den  bøjet  til  Munden,  træder  under  Oprettelsen  igjen 
nogle  Skridt  bort  og  gjør  den  ordenlige  Reverens  tilbage.  Sluttelig 
er  endnu  herved  at  erindre,  at  naar  man  giver  Haand,  maa  man 
vende  Hovedet  til  den  højre  Side,  paa  det,  at  om  den  anden  Person 
ligeledes  dybt  bøjet  rækker  Haanden  og  vil  forhindre  Submissionen, 
man  da  ikke,  idet  man  bukker  og  hæver  sig  igjen,  skal  støde  Hove- 
derne sammen  og  foraarsage  en  Latter«. 

Det  er  saadanne  Reverenser,  Raadsherreinden  gjør  i  »Den  po- 
litiske Kandestøber«  (4,  9),  hvor  hun  ved  Ankomsten  kysser  Gedske 
paa  Haanden  og  ved  Bortgangen  paa  Forklædet.  Ogsaa  i  »Det  ara- 
biske Pulver«  (Se.  13)  kysser  Fruerne  Leonora  paa  Forklædet  og 
Pernille  paa  Haanden. 

Naar  Venner  mødte  hinanden,  kyssedes  de;  Holberg  siger  saa- 
ledes  i  Epistel  199:  »Kys,  som  en  Mandsperson  uddeler  til  en  anden 
af  samme  Kjøn,  have  stedse  været  i  Brug,  men  ikke  stedse  paa 
samme  Maade,  thi  Moden  forandres  derudi  som  i  alt  andet,  og  mær- 
ker jeg,  at  nu  (1749)  er  højeste  Mode  at  kysse  3  Gange«.  Ogsaa  i 
»Det  arabiske  Pulver«  kysser  Mænd  hinanden. 

At  Kjærestefolk  kyssede  paa  Fingrene  ad  hinanden,  fremgaar  af 
»Henrik    og   Pernille«    (1,  3).      Bondeagtigt   var   det    at   kysse   paa 

Haanden,  førend  mau  giver  den,  som  Jakob  gjør  i  »Erasmus  Mon- 
tanus« (2,  2). 

Formel  var  Tiden,  og  om  end  de  lier  foreskrevne  Regler  for  fin 
Optræden  fulgtes  mere  eller  mindre  nøjagtig,  var  de  jo  sikkert  Idealet 
for  enhver,  der  vilde  være  paa  Moden. 

I  alle  Retninger  blev  Formerne  strengt  overholdte.  Naar  man 
vilde  indbyde  til  Bryllup,  skrev  man  saaledes: 

Høj  ærede  fornemme  gode  Ven  N.  N.  Salutem. 

Efter  Guds  behagelige  Forsyn  er  i  Herrens  Navn  min  kjære 
Datter  ærlig  og  gudelskede  N.  N.  tilsagt  den  ærlige  og  velfornemme 
N.  N.,  hvorfor  jeg  har  besluttet  deres  Ægteskabsløfte  ved  en  kristelig 
Kopulation  forstkommende  N.  ved  12  slet  i  mit  Hus  at  lade  fuldbyrde. 
Thi  er  til  hannem  som  min  fornemme  gode  Ven  min  tjenstvillige  Be- 
gjæring,  at  han  vilde  bevise  de  unge  Brudefolk  og  mig  den  store  Ære  og 
med  sin  hæderlig  Nærværelse  forhjælpe  med  Bøn  og  Paakaldelse  til  Grud, 
at  deres  Ægteskab  maatte  blive  lykkeligt  og  af  Gud  velsignet.  Og 
efter  saadan  kristelig  Forretning  med  andre  gode  Venner  forblive  paa 
et  lidet  Maaltid  hos  os.  Saadan  hans  store  Æires  Bevisning  lover  jeg 
igjen  at  aftjene,  forblivende  stedse  hans  beredvilligste  Tjener. 

Indbydelse  til  Barncdaab  lød  saaledes: 

Velfornemme  og  gode  Ven  N.  N.  Salutem. 

Som  Gud  allermægtigste  har  forløst  min  Kjæreste  (som  med 
Livsfrugt  har  været  velsignet)  og  os  med  en  ung  Sun  begavet,  saa 
have  vi  sat  os  for  hannem  ved  den  hellige  Daab  udi  N.  Kirke 
at  lade  igjenføde  og  i  den  rette  Vinstok  Kristo  sin  Frelser  indpode 
N.  Dag,  som  indfalder  N.  Dag,  saa  er  min  kjære  Hustrus  og  min 
tjenstvillige  Begjæring,  at  han  vilde  bevise  os  den  store  Ære  og  til 
fornævnte  Tid  og  Sted  med  andre  gode  Venner  indfinde  sig  i  Kirken 
og  der  være  et  Vidne  til  bemeldte  vor  unge  Søns  Daab  og  Annam- 
melse  i  den  kristne  Menighed.  Saadan  hans  store  Æres  Bevisning 
lover  jeg  igjen  udi  alle  Maader  at  aftjene,  forblivende  stedse  hans 
beredvilligste  Tjener. 

Endnu  et  Begravelsesbrev : 

Sørgelig  Hilsen!  Højærede  fornemme  gode  Ven  N.  X. 
Som  det  har  1)ehaget  den  gode  Gud  efter  sin  uransagelige  Vis- 
doms Bud    ved   et   sodt   og   saligt  Endeligt   at  henkalde  fra    denne 

Grædedal  til  sin  himmelske  Glæde  min  kjære  j^.  N.,  og  som  den 
udødelige  Sjæl  allerede  er  udi  Guds  Haand,  saa  agter  jeg  Legemet 
ved  en  hæderlig  Begravelse  forstkommende  N.  Dag  til  12  slet  at  lade 
bestædige  og  nedsætte  i  sit  Hvilested  i  N,  Kirke  her  i  Staden.  Thi 
er  til  min  højærede  gode  Ven  min  sørgelig  Begjæring,  at  han  sig 
her  til  N.  fornævnte  Dag  i  mit  Hus  med  sin  hæderlig  Nærværelse 
vilde  lade  finde  og  siden  bemeldte  salig  N.  N.  den  sidste  Ære  bevise 
og  til  sit  Sovekammer  og  Hvilested  ledsage.  Saadan  Æres  Bevisning 
lover  jeg  i  alle  mulige  Maader  igjen  at  aftjene,  forblivende  stedse 
hans  beredvilhgste  Tjener.  ^'^) 

I  Breve  var  man  overmaade  formel,  man  undgik  helst  den  lige- 
fremme Tiltale,  men  gjentog  »min  kjære  Broder«,  »min  Herre«,  »min 
højtærede  Herre«,  »min  højgunstige  Herre«  og  deslige. 

Den  Indbydelse,  som  Yielgeschrei  i  »Den  Stundesløse«  (2,  1) 
udsender,  er  omtrent  i  samme  Stil.  I  »Den  politiske  Kandestøber« 
(1,  3)  omtales  en  Formular  til  Frierbreve,  der  sikkert  er  af  ligesaa 
god  dansk  Oprindelse  som  de  ovennævnte  og  aldeles  i  Samklang  med 
Tidens  pedantiske  Stil,  saa  Holberg  ikke  behøver  at  have  taget  den 
efter  noget  fransk  Forbillede,  som  Kahbek  vil  paavise. 

Til  Udskrifter  paa  Breve  gives  5  Formler  i  »Den  ellevte  Juni« 
(5,11).  »Hæderlige  og  vellærde  Niels  Christensen,  Sacrosanctæ  Theo- 
logiæ  Studiosus  Hafniam«,  »A  Monsieur  Monsieur  Niels  de  Christensen 
a  Copenhague«,  »Herrn  Herrn  Niels  Christensen  abzugeben  in  Knap- 
næring«, »A  Monsieur  Monsieur  Niels  de  Christensen,  Student  tres 
renommé  dans  la  Knapnæring  perCouvert«,  »ædle  og  vellærde  Nico- 
laus Christensen  Philosophiæ  Baccalaureus  med  en  Ven,  den  Gud 
ledsage«.    Her  har  vi  dem  paa  alle  Sprog. 

Den  sidste  Brevformular  træffer  vi  ogsaa  i  Virkehgheden.  En 
Jydsk  Bonde  skriver  udenpaa  et  Brev  af  24.  Septbr.  1728  til  sin 
Søster,  der  var  gift  med  en  Hoker  eller  Kjældermand: 

»Det  bref  til  min  Kiere  Søster  Karen  Pedesdotter  At  af  leges 
hos  Mosiø  Laurids  Laurisøn  Vintaper  ved  hollumens  Kirke  og  dette 
Med  en  Væn,  den  gud  led  Sager.     Dette  tinstlig  ad  Kiøbenhauen«. 

Det  kunde  maaske  interessere  nogen  at  høre  Ordlyden  af  et 
saadant  Brev  skrevet  af  simple  Folk.  Det  lyder  saaledes  med  anden 
Retskrivning: 

Hjærte  kjære  Søster  Karen  Pedersdatter! 

Din  Skrivelse  haver  jeg  bekommet  af  Dato  d.  24.  September  (I), 
hvoraf  jeg  fornemmer,  at  du  er  ved  god  Helsen  og  Helbred  og  andre 
gode  Venner,  Gud  være  lovet,  hvilket  er  os  en  stor  Glæde.  An- 
gaaende  det  Flæsk,  som  jeg  skikkede  kjære  Soster,  som  du  haver  solgt 
for  mig  for  en  Sletdaler  og  10  Skilling  Lispundet,  og  haver  Skipper 
Anders  Boskel  betalt  mig  efter  din  Skrivelse  27  Sletdaler,  hvilket  jeg 
er  vel  fornøjet  med,  thi  jeg  haver  intet  ventet  saa  meget.  Derfor 
haver  jeg  solgt  det  andet  til  en  Aalborg  Mand  for  8  Dage  siden  for 
3  Mk.  8  Sk.,  for  jeg  havde  ikke  ventet  mere,  som  var  en  skikkelig 
Mand  og  vejede  det  paa  Stedet  og  tog  den  knappeste  Vægt,  han 
kunde,  og  han  fik  en  3  Skippund.  Min  kjære  Søster  skriver  mig  til 
om  noget  fint  Uld  til  Strømper,  som  ikke  er  at  bekomme,  for  de  haver 
ikke  klippet  endnu,  og  det  er  ikke  saa  godt,  jeg  haver  noget  selv, 
thi  vores  Faar  er  saa  slet  bleven  ode,  mens  hellers  skal  jeg  gjøre 
min  Flid,  om  dette  er  nogen  Sted  at  bekomme,  saa  skal  jeg  skikke 
dig  dette  en  anden  Rejse.  Hermed  vil  jeg  have  dig  Gud  i  Vold  be- 
falet med  alt  kjært  og  forbliver  din  kjære  Broder  til  Døden 

Tunis  Pedersøn 
af  Eauenborg  d.  24.  September  Anno  1728. 

Ellers  skikker  jeg  kjære  Søster  tvende  Ost,  den  ene  vejede  10 
Mk.  og  den  anden  7  Mk.  og  var  der  et  Hul  i  den  største,  men  jeg 
tror  ikke,  at  den  haver  nogen  Skade  deraf,  og  jeg  vilde  gjærne ,  at 
du  vilde  forære  Jørgen  Pedersøu  den  ene,  for  han  haver  haft  stor 
Umag  med  Flæsket,  og  sig  hannem  megen  Tak,  jeg  tjener  hannem 
gjærne  igjen.     Adi  (o:  Adieu)-^) 

Den  almindelige  og  den  fra  Fædrene  nedarvede  Tiltale  var  »I« 
til  Fremmede,  Forældre  og  Overordnede,  selv  Ægtefolk  siger  i  Hol- 
bergs Komedier  oftere  »I«  end  »du«;  du  brugtes  kun  af  simple 
Folk  og  i  meget  fortrolig  Omgang  samt  til  Børn  og  Underordnede. 
»Han«  og  »hun«  var  mere  formel  Tiltale  og  findes  allerede  i  Formu- 
larbøger fra  Slutningen  af  det  17.  Aarhundrede.  I  Komedierne  bru- 
ges »han«  i  Henvendelse  til  højere  stillede  Personer,  saaledes  i  »Den 
honette  Ambition«  af  Jeronimus  til  Baronen,  i  »Den  politiske 
Kandestøber«  af  Advokaten  til  Borgmesteren.  I  »Henrik  og  Per- 
nille« (2,  4)  siger  Henrik  »han«  til  sin  Herre,  Leander  siger  (3,  13) 
»han«  til  sin  Svigerfader,  han  og  Leonora  siger  »hun«  og  »han«  til 
hinanden,    men  Hovedpersonerne  i   dette  Stykke  er  ogsaa  fornemme 

Standspersoner.  I  »Julestuen«  siger  Jeronimus  »hun«  til  sin  Ægte- 
fælle, og  denne  »I«  til  ham.  Kort  sagt,  det  var  mest  fornemt  at 
bruge  »han«  og  »hun«.  Paa  den  anden  Side  siger  dog  de  simple 
Madamer  i  »Barselstuen«  »hun«  til  hinanden,  medens  de  finere  bruger 
»I«.  I  afsides  Egne  af  Jylland  siger  man  endnu  »han«  til  fremmede 
udenfor  Bondestanden,  hvijket  ikke  har  noget  fornærmeligt  red  sig, 
som  man  undertiden  kan  se  det  opfattet;  i  Forfatterens  Barndom 
sagde  Tjenestefolk  altid  »han«  og  »hun«  til  Herskabets  Børn,  indtil 
de  blev  konfirmerede,  og  det  er  vel  Tilfældet  endnu. 

I  Tiltale  til  flere  brugte  man  fra  gammel  Tid  »I« ,  og  »De« 
opkom  ved  Aar  1700,  maaske  lidt  før,  i  Tiltale  til  kongelige  Personer, 
men  »De«  og  »I«  brugtes  længe  i  Plæng,  saaledes  »Deres«  ved 
Siden  af  »Eders«  i  Tilegnelsen  til  Kronprinsen  foran  Holbergs  »Intro- 
duktion« 1711.  I  Frederik  IV's  Tid  skrev  man  snart  »Deres  Maje- 
stæt« snart  »Eders  Majestæt«.  Efterhaanden  sejrede  Brugen  af  »De« 
som  Tiltale  til  fornemme  Standspersoner,  saaledes  bruger  Professor 
Hans  Gram  det  i  Breve  fra  1733  og  1736,  medens  den  daværende 
theologiske  Kandidat  Jakob  Langebek  endnu  1743  skriver  »han«  til 
fornemme  Folk.  Af  Breve  til  Konrektor  Falster  i  Ribe  ses,  at  endog 
til  ham  anvendes  »Deres«  1716  af  S.  Lintrup;  Grev  Chr.  Eantzau 
bruger  1719  i  Flæng  »Deres«  og  »hans«  og  Biskop  Worm  »De«  1723, 
P.  Fogh  »De«  1719  og  1722,  men  ellers  oftest  »han«.  Til  fornemme 
Folk  som  F.  Rostgaard  bruges  oftest  »De« ^■^).  I  »Barselstuen«  (2,  3) 
siger  Damerne  »De«  til  Anne  Kandestøbers  forat  indsmigre  sig. 

Sin  Ægtefælle  kaldte  man  »Kjæreste«,  som  naar  i  »Barselstuen« 
(2,  2)  den  ene  Dame  siger:  »Hendes  Kjæreste,  Madame,  er  vel  meget 
glad,  at  han  har  faaet  en  Livsarving  paa  hans  gammel  Alder«.  Dette 
Udtryk  vil  man  i  Kirkebøger  finde  brugt  langt  over  Aarhundredets 
Midte.  Børn  sagde  »Faer«  og  »Moer« ,  men  dette  var  ikke  længer 
fint.  I  »Jean  de  France«  (1,  5)  kalder  Jean  sin  Moder  »Madame^, 
thi  »det  er  saa  gement  at  sige  Moer«.  I  »Maskeraden«  siger  Leander 
Mama,  men  da  han  spørger  efter  Papa  (1,  2),  tror  Arv,  at  det  er 
Papegøjen,  han  mener. 

Denne  Udtryksmaade  falder  dog  ikke  i  de  gammeldags  Fædres 
Smag,  og  da  Elsebeth  i  »Jean  de  France«  (2,  6)  siger  »min  hjerte 
Papa«,  udbryder  Jeronimus:  »Papa,  Papa,  vil  du  ogsaa  tale  Fransk? 
hvis  du  kommer  med  din  Papa  oftere,   skal  Mangelstokken  ikke  være 

dig  for  god«.  Ligesom  man  sagde  min  lijærte  Papa,  sagde  Elskeren 
min  lijærte  Jomfru. 

»Tyende  sagde  »Husbond« ,  i  Haandværksfamilier  »Fatter«  og 
»Mutter»:  i  »Barselstuen«  (1,  7)  siger  Pigen  »Fatter«  og  Drengen 
:> Husbond«,  men  dette  var  nu  gammeldags;  da  Per  i  »Jakob  von 
Thybo«  (2,  2)  siger  »Husbond«,  skjænder.  Herren:  »Ej  din  Slyngel, 
kan  jeg  ikke  engang  faa  det  Ord  Herre  indprentet  i  dit  Dummer- 
boved«,  men  da  Per  med  det  samme  minder  om,  at  han  saa  ikke 
længer  vil  kaldes  Tjener  men  Lakej,  faar  han  Ros  for  sin  Ambition. 
I  »Den  honette  Ambition«  (1,  1)  er  det  ogsaa  paalagt  Arv  at  sige 
»Herre«,  men  han  forplumrer  sig  ofte  paa  en  højst  komisk  Maade. 

Borgerkoner  kaldtes  fra  meget  gammel  Tid  af  alene  med  For- 
navnet f.  Ex.  Anne  Per  Iversens,  men  nu  vilde  alle  kaldes  Madame; 
derfor  bliver  i  »Barselstuen«  (2,  5)  Anne  Kandestøbers  saa  vred,  fordi 
Ingeborg  Blytækkers  tiltaler  hende  efter  gammel  Vis,  og  hun  siger; 
»Jeg  bilder  mig  ind  at  være  ligesaa  vel  Madame  som  hun,  ja  trods 
saa  god,  thi  der  er  dog  nogen  Forskjel  paa  en  Kandestøber  og  en 
lumpen  Bly  tækker«. 

Frue  var  alene  Titel  paa  Rangspersoners  Hustruer,  oprindelig 
var  det  kun  Adelsdamer,  hvem  Fruenavnet  tilkom.  Naar  derfor 
Magdelone  i  »Maskeraden«  (1,  3)  kaldes  Frue,  er  det  fordi  hun  er 
mere  end  en  almindelig  Borgerkone.  Ligeledes  gjør  Pernille  i 
»Henrik  og  Pernille«  (3,  2)  Krav  paa  Fruetitel,  fordi  hendes  Mand 
er  Herremand.  Naar  i  »Den  politiske  Kandestøber«  (4,  2,  3,  9)  Gedske 
bliver  kaldt  Frue  og  Engelke  Frøken  som  Borgmesterens  Hustru  og 
Datter,  har  dette  ogsaa  Hjemmel  i  vor  Rangforordning,  thi  Kjøben- 
havns Borgmestre  var  paa  denne  Tid  i  Rangklasse  paa  samme  Trin 
som  Kancelli-Assessorer,  men  havde  oftest  hojere  Titel;  dog  havde 
de  ikke  altid  høj  Rang  nok,  til  at  Døtrene  kunde  kaldes  Frøken.  Naar 
nogen  vilde  oversætte  det  franske  Madame  og  sige  »min  Frue«  til 
Folk,  der  ikke  var  i  Rangen,  ansaas  det  for  latterligt,  saaledes  i  ældste 
Udgave  af  »Den  Vægelsindede«  (1,  3). 

Til  Tjenestepiger  sagde  man,  naar  man  vilde  være  galant, 
»Fæstemøc,  men  i  »Jakob  von  Thybo«  (3,  7)  siger  Pernille,  der  her 
maa  være  mere  end  Tjenestepige,  til  Per,  at  han  kan  kalde  Stuepiger 
Møer,  hun  vil  kaldes  Mademoiselle. 

I  det  hele  var  der  sket  store  Omvæltninger  i  Titulaturen.  I 
»Melampe«  (1,  2)  siger  Sganarel,  at  der  er  lige  saa  stor  Forskjel  paa 

Frue  og  Madame,  som  der  er  paa  ærlig  og  velbaaren.  »I  lumpne 
Bønder«,  siger  lian  videre,  »som  er  kun  halve  Mennesker,  er  agtbare 
og  ærlige,  men  Kjobstedfolk  er  velædle,  velbyrdige  og  velbaarne». 
Da  Bonden  spørger,  om  der  da  ingen  ærlige  og  agtbare  Folk  er  i 
Kjøbstæder,  svarer  han:  »ISTej,  ikke  uden  i  de  smaa  Gader.  For  40 
Aar  siden  hed  de  største  Mænd  ærlige  og  velbyrdige,  hvorudover  en 
vis  Borgmester,  da  han  engang  af  Vanvare  fik  saadan  Udskrift  paa 
et  Brev:  ærlig  og  velbyrdig  Hr.  Borgmester,  kunde  han  ikke  lide 
saadant  Hykleri,  at  man  vilde  give  ham  en  adelig  Titel,  som  ham 
ikke  tilkom,  og  derfor  sagde  til  Budet:  Hils  din  Husbond  og  bed 
ham  spare  med  sine  Titler,  som  mig  ikke  tilkommer,  thi  jeg  er 
hverken  ærlig  eller  velbyrdig.  Men  nu  er  det  kommet  saa  vidt,  at 
Borgmestre  hedder  Excellencer  og  Præster  Eminencer,  Kræmmere 
Marchands  tres  renommés.  Borgerdøtre  Frøjkener,  Stuepiger  Jomfruer, 
Kokkepiger  Mammeseller,  ja  Bønder  ogsaa  skammer  sig  ved  at  være 
agtbare  og  ærlige«.  I  »Erasmus  Montanus«  (1,  2)  tales  ogsaa  om 
denne  forfinede  Udtryksmaade ;  i  Jeppes  Ungdom  talte  man  ikke  som 
nu:  »det  som  man  nu  kalder  Lakej,  kaldte  man  da  Dreng,  det  som 
man  nu  kalder  Matrasse,  kaldte  man  Bislaaperske,  en  Frøken  hed  da 
Stadsmø,  en  Musikant  Spillemand  og  en  Sikketerer  Skriver«.  I 
et  Mandtal  kaldes  Skorstensfejeren  Skorstensrenovereren. 

Det  Sprog,  som  tales  i  Komedierne,  er  en  tro  Gjengivelse  af 
det  daværende  Kjøbenhavnske.  Man  ser,  hvilken  Opfattelsesevne 
Holberg  havde,  naar  han  f.  Ex.  gj engiver  jydsk  Tale  i  »Gert  Vest- 
phaler«  (1,3)  eller  de  jydske  Proprietærers  efter  Omstændighederne  af- 
passede Sprog,  men  efter  den  vesterjydske  Sprogform;  især  mærkes 
hans  ypperlige  Fremstilling  af  en  Studehandel  i  »Den  ellevte  Juni« 
(1,  1).  Om  han  end  aldrig  har  været  i  Nørrejylland,  har  han  dog 
let  kunnet  blive  bekjendt  med  dette,  han  havde  Lejlighed  til  at  høre 
de  unge  indvandrede  Jyders  Tale  baade  blandt  Studenter,  Tjeneste- 
folk og  Kjøbmænd.  Korfits  i  »Barselstuen«  er  saaledes  født  i  Jyl- 
land (2,  10),  og  man  ser  af  en  i  det  følgende  meddelt  Liste  over 
Borgerskab,  hvor  stor  Indvandringen  var  fra  denne  Landsdel.  Jyderne 
har  altid  været  bekjendte  for  deres  Driftighed,  og  en  stor  Mængde  af 
den  kjøbenhavnske  Handelsstand  baade  i  Fortid  og  Nutid  nedstammer 
fra  Jydekarle,  der  er  komne  fattige  hertil  og  ved  Sparsommelighed 
og  Flid  har  arbejdet  sig  op  til  Velstand.  En  gammel  Vise,  der  bo- 
gynder saaledes  ^^): 


138  Fransk  og  tydsk  Tale. 

»Siuaa  Børn  udi  Jylland,  naar  de  voxe  op, 
strax  rejse  de  om  deres  Xæring, 
de  ere  frimodig  i  Hjærte  og  Krop, 
og  kommer  med  Ære  til  Bjæring«, 

beskriver,  hvorledes  en  saadan  Karl  arbejder  sig  op  i  andre  Landsdele. 

»Paa  Slotte  og  Gaarde  næp  findes  en  Mand, 

at  han  jo  en  Jyde  mon  være, 

som  haver  stor  Embede  under  sin  Hånd, 

thi  Jyden  kan  alting  regere. 

Hvor  finder  man  Fogder  og  Skrivere  her, 

at  de  ikke  Jyder  mon  være. 

Borgmestre  og  Eaadmænd  og  saadanne  fler, 

som  holdes  i  højeste  Ære«. 

Der  indvandrede  ogsaa  mangfoldige  Tydskere  og  den  fransk  refor- 
merte Menighed  .talte  flere  af  Stadens  mest  ansete  Borgere.  I  hin 
Tid  bevarede  man  sin  Hjemstavns  Tale  stærkere  end  nu,  men,  som 
det  altid  gaar,  optager  Børnene  Tjenestefolkenes  Tale  og  derfor  kunde 
den  særlig  kjobenhavnske  Dialekt  holde  sig. 

Med  de  franske  Moder  indtrængte  sig  Foragt  for  Modersmaalet 
og  dette  blandedes  med  franske  Ord,  dels  følgelig  ved  Benævnelse 
paa  de  indførte  Varer  og  Gjenstande,  dels  ogsaa  ved  Udtrvksmaaden 
i  Omgangssproget.  Vi  saa  ovenfor,  hvorledes  en  Bonde  ender  et  Brev 
til  sin  Søster  med  Adieu.  T^^dsk  Tale  var  den  gængse  blandt  Offi- 
cerer og  unge  Haandværkere ;  ogsaa  denne  blev  efterlignet,  som  naar 
den  ene  Dame  i  »Barselstuen«  (2,  3)  fortæller  om  Gertrud  Jens- 
datters Tjdsk :  »Willet  Ihr  so  snart  gaaen«,  hvilket  ikke  var  at  undres 
over,  da  hun  havde  Gravsted  i  den  tydske  Kirke. 

»Hver  Skræder  og  Skomager  forstaar  Tydsk«,  skriver  H.  Gram 
1736,  og  »se  Tydsk  og  Fransk  det  kan  jo  hver  Skjærslip  og  Saale- 
mager«,  udtrykker  Falster  sig^^).  Det  var  vel  endnu  ikke  kommet 
saa  vidt,  som  en  tydsk  Greve  fortæller  1742:  »Ved  Hoffet  og  i  de 
fornemste  Huse  bliver  aldeles  ikke  talt  Dansk,  men  alene  Tydsk. 
Alle  Borgere  tager  tydske  Piger  i  deres  Tjeneste,  for  at  Børnene  fra 
Ungdommen  af  kan  lære  dette  Sprog;  saaledes  bliver  det  danske 
Sprog  alene  tilbage  for  Bønderne,  der  dog  ogsaa  ret  godt  forstaar  det 
tydske,  om  de  end  ikke  kan  tale  detc  ^i). 

Hvorledes  det  vilde  have  set  ud,  hvis  der  ikke  ved  Holberg  var 
skabt  en  dansk  Literatur,  der  var  værd  at  læse,  og  dermed  en  Na- 
tionalfølelse vakt,    der  kunde  hævde  sin  Magt   ligeoverfor  de  stærke 

Paavirkninger,  er  det  ikke  godt  at  vide,  men  vort  Modersmaal  vilde 
sikkert  have  været  haardt  truet,  i  Særdeleshed  hvad  Skriftsproget 
aiigaar. 

De  Platheder,  der  forekommer  i  Komedierne,  horte  Datiden  til, 
Holberg  anvender  dem,  fordi  de  var  Tilbehør  til  en  sand  Skildring 
af  Tiden  og  Personerne.  Der  gjores  ogsaa  i  den  Ketning  Porskjel; 
medens  Tjenerskabet  ofte  bruger  meget  grovkornede  Vittigheder,  op- 
træder Damerne  ikke  med  tvetydige  Talemaader,  men  i  det  hele 
bliver  saadanne  dog  lagt  i  Munden  paa  de  fleste  Mænd.  Ligesom 
Holberg  selv  i  Fortalen  til  Peder  Paars  siger  om  visse  »Ubluelig- 
heder«, at  de  uden  Eftertale  kunde  bruges  endogsaa  af  de  ærbareste 
Folk  i  Selskaber,  saaledes  beretter  han  selv  i  Fortalen  til  Epistlerne, 
i  Anledning  af  den  ny  ændrede  Tone,  der  vilde  udelade  alle  fri  og 
naturlige  Talemaader  af  hans  Komedier,  at  det  var  de  samme  Skue- 
spil, som  for  20  Aar  siden  uden  nogen  Forargelse  havde  været  spil- 
lede saavel  ved  Hove  som  i  Staden  ^-j. 

Holberg  siger  ogsaa  et  andet  Sted^^):  »En  Komedies  Dyd  be- 
staar  derudi,  at  Personerne  blive  naturlig  forestillede,  hver  efter  sin 
Stand,  og  kan  man  derfore,  naar  al  Præjudice  sættes  tilside,  finde 
lige  saa  stor  Behag  udi  en  Kandestøbers  som  udi  en  Greves  Eolle, 
og  naar  en  Haandværkssvend  eller  Dreng  føres  paa  Skuepladsen,  maa 
Dragten  være  efter  Standen,  thi  intet  kunde  være  urimehgere  end  at 
forestille  en  gemen  Haandværkskarl  udi  galonerede  Klæder«. 

Den  Tale,  som  Apicius  i  »Den  Vægelsindede«  (2,  3)  bruger  til 
Helene,  var  i  en  Tone,  som  en  ældre  Kurmager  kunde  l)ruge  til  en 
ærbar  Dame  paa  den  Tid  uden  at  vække  Anstød. 

Tiden  var  ej  heller  i  sig  selv  meget  moralsk.  Holbergs  Jeroni- 
musser røber  af  og  til  Hemmeligheder,  der  ikke  fremhæver  deres  Dyd ; 
det  samme  gjør  Skifteprotokollerne  undertiden.  Saaledes  registreres 
2  Breve  i  et  Dødsbo  efter  en  Isenkræmmer  1722,  der  var  Enke- 
mand og  havde  3  Døtre:  »Tjenestepigen  Anne  Margrete  Anders- 
daatters  gjorte  Erklæring  til  salig  Sprich  dat.  1718,  at  han  ikke  er 
Fader  til  det  Barn,  hun  da  var  besvangret  med.  Derhos  findes  en 
Kvittering  af  hendes  Fæstemand  Peder  Andersen  af  Dato  4.  April 
1719,  han  kvitterer  for  alt,  hvis  som  cfterdags  kan  optænkes  til  Præ- 
tension imod  Sprich«.  Det  andet  Brev:  »Et  Forlig  og  Forening 
imellem  Tjenestepigen  Karen  Nielsdaatter  og  hendes  Husbond  Ludolf 
Sprich,  angaaende  en  Lejermaals  Sag,   er  dateret  19  Jan.  1719;  der- 

hos  findes  Hr.  Byfoged  Bruuns  Kvittering  for  Bøder  12  Kdl.,    som 
Spricli  har  betalt  19.  Nov.  1720«. 


Man  spiste  nu  ikke  mere  saa  stærkt  som  for  en  100  Aar  siden, 
og  i  de  gammeldags  Huse  nod  man  Øllebrød  om  Morgenen  og  Grød  om 
Aftenen,  hvilket  ikke  kan  forundre  nogen,  naar  man  ved,  hvor  længe 
denne  sunde  Levemaade  holdt  sig  langt  ind  i  dette  Aarhundrede  i 
Provinserne  selv  udenfor  Bondestanden.  Saaledes  siges  til  Fogden 
paa  Anholt  i  »Peder  Paars;;  om  hans  Levemaade  om  Morgenen: 
»Saasnart  I  stoppet  har  Jer  Pibe,  I  da  faar  jer  reven  Øllebrød  og 
derpaa  nok  en  Taar,  paa  eders  Løjbænk  da  I  nok  en  Time  sover«. 
I  »Barselstuen«  (3,  5)  forudsættes  Melgrød  som  den  almindelige  Af- 
tensmad i  Korfitses  Hus.  I  »Jean  de  France«  (5,  5)  siger  Esben, 
da  Marthe  fortæller,  at  hun  læser  Seneca,  at  han  nok  har  kunnet 
mærke  det,  »thi  vor  Grød,  som  vi  faar  om  Aftenen,  er  enten  for  lidt 
kogt  eller  sveden«.  I  Eegulativet  for  Vajsenhuset  1727  bestemtes 
det,  at  Børnene  hver  Morgen  skulde  have  Smørrebrød,  og  om  Af- 
tenen 2  Eetter,  af  hvilke  den  ene  altid  var  Grød. 

Derimod  vil  den  yngre  Slægt  ikke  nøjes  med  denne  Kost. 
»Forsøg  kun«,  siger  Jeronimus  i  »Jean  de  France«  (1,  1),  »at  give 
eders  Søn  reven  01  og  Brød  til  Frokost,  som  tilforn,  se,  om  han 
ikke  vil  svare:  Jeg  er  vant  til  Chokolade  i  Holland;  forsøg  at  give 
ham  en  god  dansk  Melgrød  eller  Byggrynsgrod,  se,  om  han  ikke  vil 
grine  deraf  og  en  anden  Aften  soupere  hos  en  fransk  Kok«. 

Ogsaa  Middagsmaaltiderne  var  tarvelige.  Det  er  følgelig  intet 
mærkværdigt,  at  der  i  »Maskeraden«  (1,  2)  tales  om  sød  Vælling  og 
Stokfisk.  I  den  ældste  Udgave  af  »Den  Vægelsindede«  (1,  6)  skal 
Lukretia  have  Vinsuppe  til  Middag,  men  da  det  sparsommelige  Lune 
kommer  over  hende,  vil  hun  have  opvarmede  Ærter.  Som  i  langt 
senere  Tider  havde  hver  Dag  sine  bestemte  Retter  og  de  var  jevne. 

Kun  ved  Højtiderne  levede  man  paa  en  finere  Maade  og  det 
gik  ikke  ret  til,  naar  man  ikke  fik  Gaas  Mortensaften  og  Juleaften, 
Kaal  Skjærtorsdag,  Lammehoved  med  Lungemos  og  Mjød  Mikkelsaften 
og  deslige.  Saadanue  Skikke,  der  nævnes  i  meget  ældre  Tider  og 
som  har  levet  til  vore  Dage,  er  følgelig  aldrig  gaaede  af  Brug.  Hvis 
man  kunde  slutte  noget  af  Kogebøger,  kunde  man  opstille  lange 
Lister  over  Retter,  men  Kogebøger  fremstiller  ofte  ikke  den  alminde- 

ligste  Spise,  og  mest  den,  man  ikke  forstaar  at  lave,  i  ethvert  Til- 
fælde er  Kogebøger  forud  for  Tiden  og  viser  Levemaaden  i  Huse, 
der  staar  over  den  jevne  Borgerstand.  Blader  vi  f.  Ex.  i  »En  Høj- 
Eornemme  Madames  Kaage-Bog,  Paa  manges  Begieren  og  Efterspørsel 
anden  Gang  oplagt«,  trykt  i  Kjøbenhavn  1731,  da  omhandler  det 
første  Kapitel:  Adskillige  Slags  Supper  og  Søbemad.  Det  er  alle 
Slags  søde  Supper,  af  hvilke  nogle  kaldes  Mos,  andre  Bobert,  den 
sidste  var  dog  uegenlig  Suppe,  da  den  blev  nydt  i  stivnet  Tilstand. 
Hovedbestanddelen  i  disse  Supper  var  Vin,  Fløde,  Mælk,  Kjærnemælk : 
under  dette  Kapitel  er  ogsaa  alle  Slags  Vælling  og  Grød.  Æblegrød 
kjendes,  men  Rødgrød  af  Ribs  nævnes  ikke;  i  hvad  her  kaldes  Rød- 
grød er  Rødvin  Hovedbestanddelen;  her  omtales  forøvrigt  vore  nu 
brugelige  Retter  og  en  Mængde,  der  endnu  kjendes  i  ældre  Hushold- 
ninger i  Provinserne,  ogsaa  den  af  Forfatteren  i  hans  Skoletid  med 
Væmmelse  nydte  Syresuppe.  Retterne  var  mere  krydrede  end  nu  og 
hvad  der  maa  have  givet  en  behagelig  Bismag,  var  Rosenvand  eller 
kogte  Rosenblade.  Under  Supper  nævnes  ogsaa  Postejer  og  fyldt 
Hvidkaalshoved  (der  kaldes  Kabuskaal). 

Andet  Kapitel  handler  om  Kogning  af  Fisk  og  Tillavning  af 
Fiskeretter;  der  nævnes  baade  Rejer,  Krabber,  Krebs,  Østers  og  Mus- 
linger. Tredie  Kapitel  handler  om  Stege  og  Supper  til  Steg,  men 
ved  det  sidste  forstaas  Saucen,  ikke  vor  Kjødsuppe,  der  ikke  nævnes. 
I  »Jean  de  France«  (1,  4)  omtales  dog  Kalvekjødsuppe.  Fjerde  Ka- 
pitel handler  om  adskillig  Slags  Kjødmad  af  Høns,  Gæs,  Ænder, 
Dyr  og  andet  mere.  Herunder  regnes  alle  Slags  stuvet  Oxekjod, 
Vildt  og  Retter  af  Æg,  grønne  Ærter,  Asparges,  Kompotter,  Bud- 
dinger, Postejer,  Pølser,  Femte  Kapitel  handler  om  Tærter,  Bak- 
keiser og  Kager,  l)landt  de  sidste  Søsterkage,  Æblekage,  Vafler,  gode 
Raad,  Sneboller.  Sjette  Kapitel  handler  om  Syltning  af  Kirsebær, 
Stikkelsbær,  Ribs,  Hindbær,  Jordbær,  Hyben,  Chami)ignons  osv.;  her 
nævnes  ogsaa  Kager:  Sukkerpletskener,  jydsk  Brod,  hollandsk  Hvede- 
brød, Makroner,  Pebernødder,  Niirnberger  Peberkager.  I  det  hele 
fremgaar  det  af  denne  Kogebog,  at  Maden  dengang  blev  tilberedt 
omtrent  som  nu  og  at  de  Retter,  vi  kjender,  i  det  hele  allerede  da 
brugtes. 

Af  Kageretter,  der  nævnes  i  Komedierne,  er  Snemos,  der  i 
nævnte  Kogel)og  forklares  som  pisket  Flødeskum  over  opblødte  Tve- 
bakker.    Derfor    siger    den    ene   Proprietarius  i  »Den    ellevte   Juni« 

(1,  1),  at  Debitorer  er  ligesom  Snemos,  »de  synes  at  være  noget. 
men  naar  man  ret  examinerer  dem,  bliver  de  til  slet  intet«.  Da 
Rasmus  i  »Ulysses«  (4,  13)  har  været  i  Luften  jjaa  Dragen,  fortæller 
han  om  Maanens  Størrelse  og  at  han  tidligere  havde  bildt  sig  ind, 
at  den  ikke  var  større  end  en  Flødekage,  som  man  kunde  gjore  af 
8  eller  9  Æg.  Paa  saadanne  Kager  giver  Kogebogen  flere  Opskrifter, 
og  i  hvilken  Eetniug,  Smagen  gik  med  Hensyn  til  fint  Brod,  ses  af 
følgende  Privilegier. 

Anne  Margrete  Otten  søgte  1719  om  at  maatte  indrette  et  Suk- 
ker- og  Konfektbageri  og  deri  at  bage  og  falholde  Sukkerbrod,  Ma- 
kroner og  Pletskener,  men  det  fraraader  Politi-  og  Kommercekollegiet, 
idet  det  mener,  at  det  er  nok  at  tillade  hende  at  bage  Peberkager  af 
Honning  eller  Sirup  samt  det  saakaldte  franske  Ægge-  og  Gevyrts- 
brød^^).  17.  Oktober  1721  fik  Henrik  Pira  kgl.  Bevilling  paa  at  ned- 
sætte sig  som  Franskbrødsbager.  Franskbrød  var  noget,  man  hidtil 
ikke  havde  forstaaet  at  tillave,  og  de  Yrigny  fortæller  fra  1702,  at 
den  franske  Gesandt  havde  ladet  sin  Bager  aabenbare  Hemmeligheden 
ved  deres  Tillavning  for  en  af  Kongens  Tjenere  under  Tavsheds  Lofte 
og  alene  for  Kongens  egen  Mund.  30.  Maj  1721  fik  G.  H.  Grosen 
Privilegium  paa  at  nære  sig  af  Los-  og  Kukkenbageri,  men  maatte 
ikke  befatte  sig  med  andet  Brod,  hverken  grovt  eller  sigtet  Rug-  eller 
Hvedebrød.  27.  Avg.  1723  fik  Kristoffer  Kryger  et  lignende  Privi- 
legium paa  at  baga  et  Slags  Brod,  der  kaldes  Hamborger  Ejermond 
samt  Niirnbergerkager  og  Pebernødder  og  sælge  det  ud  af  Huset, 
men  hvis  han  vilde  falholde  det  fra  »et  siddende  Sted«  (Stade),  skulde 
han  skaffe  sig  Magistratens  Seddel  derpaa.  Ulrik  Adolf,  der  tidligere 
havde  faaet  Bevilling  paa  at  bage  fransk  og  krydret  Brød,  havde 
gaaet  udenfor  sit  Privilegium,  idet  han  havde  bagt  Kringler,  Tve- 
bakker og  raspet  Brod,  men  dette  havde  Bagerlavet  konfiskeret,  hvor- 
paa  han  11.  Dec.  1722  fik  Privilegiet  udvidet  til  Kringler  og  Tve- 
bakker samt  andet  smaat  Brød,  dog  at  dette  bagtes  af  de  2  Sorter 
Dej,  hvorpaa  hans  første  Privilegium  lød^^).  I  »Maskeraden«  (2,  3) 
omtales  »Makron-  og  Sukkerbrøds  Kjællinger«.  I  den  ældste  Udgave 
af  »Den  Vægelsindede«  (2,  1)  omtales  Makroner  og  Marsipaner,  som 
man  blev  beværtet  med  ved  Selskaber.  »Lybske  Kavringer  og  Strøm- 
per, som  man  kaldte  hine  lange  Hvedebrød,  ere  ej  endnu  ganske 
ubekjendte^,  siger  Pontoppidan  1743 ^e). 

Til  daglig  levede  man  vel  i  det  Hele  i  de  jevne  borgerlige  Huse 

som  i  en  gammeldags  Præstegaard  paa  Landet  i  vore  Dage;  For- 
skjellen  kan  næppe  være  stor.  Om  Sommeren  nod  man  ferske  Retter, 
om  Vinteren  de  salte,  thi  det  var  et  daarligt  Hus.  der  ikke  havde  en 
Saltekjælder,  hvori  Kjødforraadet  blev  nedlagt  om  Efteraaret. 

Man  spiste  nu  paa  civiliserede  Menneskers  Maade  med  Kniv  og 
Gaffel,  og  i  »Den  honette  Ambition«  (1,  5)  gjores  der  Nar  af 
Æbeltoft,  hvor  Gjæster  selv  førte  Kniv  og  Gaffel  med  sig.  I 
Skifter  nævnes  altid  saa  og  saa  mange  »Par  Knive«,  det  er  Kniv  og 
Gaffel,  en  Udtryksmaade,  der  bruges  endnu  og  viser,  at  Kniv  er  det 
oprindelige  med  Gaffel  som  Tilbehør.  Bønder  derimod  spiste  paa  den 
gamle  Vis.  I  »Jeppe  paa  Bjerget«  (3,  1)  griber  Jeppe  med  alle  fem 
Fingre  udi  Fadet ^^),  en  Maade  at  hjælpe  sig  paa,  der  for  længe  siden 
er  afskaffet  hos  danske  Bønder,  men  hos  svenske  bruges  den  endnu : 
saaledes  hedder  det  i  en  Afhandling  fra  1883  af  jSTordlander  om 
Fingrenes  Navne  ^^) :  »Som  bekjendt  benytter  Almuen  i  Almindelighed 
ved  Maaltiderne  ej  Kniv  og  Gaffel,  men  istedenfor  Fingrene,  i  Spog 
kaldes  derfor  ogsaa  i  Angermanland  Haanden  Femklogaflen.  Naar 
man  smører  Smør  paa  Brød,  sker  dette  til  Hverdags  altid  med  Tom- 
melfingeren«.   Dette  kan  dog  ikke  gjælde  for   de  skaanske  Provinser. 

De  ny  Moder  fremkaldte  især  stor  Forandring  i  Levemaaden 
Morgen  og  Aften.  The,  Kaffe  og  Chokolade  trængte  Øllebrødet  og 
Grøden  bort,  og  da  man  maatte  nyde  noget  til,  blev  Smørrebrød, 
der  for  en  stor  Del  hidtil  alene  havde  været  Mellemret,  som  ikke 
blev  nydt  i  Fællesmaaltider,  en  Hovedret,  og  den  gamle  Benævnelse 
Mellemmad  tabte  sin  rette  Forstaaelse.  At  Smørrebrød  dog  i  nogen 
Tid  har  staaet  ved  Siden  af  Øllebrød  som  Morgenret,  ses  af  den 
ældste  Udgave  af  »Den  Vægelsindede«  (1,  3) :  »Vore  Forfædre  vidste 
ikke  af  The,  Kaffe  og  Chokolade  at  sige,  de  aad  et  godt  Smørrebrød 
eller  Øllebrød  om  Morgenen,  hvilket  kostede  mindre  Penge  end  The, 
men  mættede  mere«.  Disse  ny  Drikke  var  nu  trængte  igjennem  i  de 
fleste  velhavende  Familier. 

I  »Jean  de  France«  (3,  4)  siger  Jeronimus:  »Jeg  holder  for,  at 
det,  som  fortæres  udi  The,  Kaffe  og  Tobak,  alene  kan  beløbe  sig  til 
nogle  Tonder  Guld  om  Aaret.  De  Penge  blev  nu  spart  for  det  forste 
i  gamle  Dage«.  Og  da  Frands  mener,  at  der  vil  meget  til  forat  faa 
denne  Sum  ud,  fortsætter  han:  »Sig  ikke  det,  Nabo!  I  skikkelige 
Huse  slipper  man  ikke  med  100  Rdl.  om  Aaret«. 

Morgendrikken  var   The  eller  Chokolade.      I  »Uden  Hoved  og 

Hale«  (1,  2)  spørger  Leander:  »Vil  hun  have  eu  Koppe  Chokolade, 
min  Engel,  eller  The,  jeg  kan  ikke  erindre,  hvad  hun  helst  drikker 
om  Morgenen«.  I  »Jean  de  Trance«  (1,  1)  siges  det  samme;  man 
mindes  herved  om  Visen  i  »Hostgildet«  af  Th.  Thaarup: 

En  Time  før  Middag  Madamen  opstaar, 
Saa  drikker  hun  først  Sukkerlade, 

for  at  se,  at  Chokolade  i  forrige  Aarhundrede  var  en  langt  alminde- 
ligere Morgerdrik  end  i  vore  Dage;  Theen  var  dog  sikkert  alligevel 
den  almindeligste.  I  »Barselstuen«  (3,  5)  drikker  Barselkouen  The 
om  Morgenen  og  man  ser,  at  hun  kjendte  haade  grøn  The  og  The 
de  Bu.  Af  samme  Komedie  (1,  6  og  4,  4)  ses,  at  man  ogsaa  trak- 
terede Gjæsterne  med  The;  saaledes  forlanger  den  drukne  Mand,  »den 
grønne  The,  som  hedder  The  de  Bøf«.  I  »Den  politiske  Kande- 
støher«  (3,  4)  siger  Herman:  »Om  Morgenen  (o:  Formiddagen)  skal 
der  et  Thebord  være  dækket  for  Fremmede,  som  kommer,  om  Efter- 
middagen et  Kaffebord«. 

Af  en  Urtekræmmerregning  for  Aarene  1723 — 25  ^^)  til  en  Ki- 
rurg Hans  Liunge  ses,  hvor  stort  Forbruget  var  i  en  Familie,  der 
mindst  bestod  af  3  Personer.  Han  kjobte  regelmæssig  hver  Maaned 
1  Lod  The  de  Bue,  der  kostede  10  Sk.,  og  dertil  kjøbtes  mindst  V4 
Pd.  Kanarisukker,  der  ogsaa  kaldtes  fint  Sukker,  der  kostede  8  Sk., 
eUer  V4  Pd.  hvidt  Topsukker,  der  kostede  6  Sk.,  men  foruden  dette 
skulde  man  helst  have  for  4  Sk.  Kandis.  Man  kjøbte  saa  regelmæssig 
hver  Maaned,  at  man  maa  have  drukket  daglig  The,  men  den  maa 
have  været  meget  tj-nd  og  den  gamle  The  forblev  vel  i  Thepotten 
fra  den  ene  Gang  til  den  anden,  at  al  Kraft  kunde  trækkes  ud.  Kun 
engang  i  3  Aar  kjøbtes  et  større  Parti,  nemlig  ^^  Pd.  The,  men  det 
varede  ogsaa  i  7  Maaneder;  dette  var  ogsaa  den  eneste  Gang,  man  i 
dette  Hus  kjøbte  grøn  The,  nemlig  Vs  P*^-?  tl^r  kostede  3  Mk.,  og 
altsaa  var  dj-rere  end  The  de  Bue.  I  denne  Familie  kjøbte  man  kun 
én  Gang  Kaffe  i  de  3  Aar,  nemhg  for  9  Sk.  Kaffebønner,  saa  det 
ogsaa  deraf  ses,  at  Kaffen  ikke  endnu  var  trængt  saa  stærkt  igjennem 
som  The.    Denne  Familie  var  dog  fattig. 

Kaffen  var  altsaa  Eftermiddagsdrik.  Den  var  hurtig  bleven 
Kvindernes  Yndlingsdrik,  »thi«,  som  Lucretia  siger  i  »Den  Vægel- 
sindede« (2,6),  >;for  en  halv  Snes  Aar  siden  hørte  man  aldrig  Tale  om 
saadant«.    Dette  maa  forstaas  saaledes,  at  Kaffen  vel  har  været  kjendt, 

men  kun  sjelden  Wev  drukken  som  almindelig  Drik,  thi  allerede 
1669  nævnes  The,  Kaflfe  og  Chokolade,  dog  som  noget  ganske  nyt'**'). 
I  »Barselstuen«  (I,  6)  siger  Korfits:  »Jeg  tror,  ingen  anden  er  Autor 
til  denne  Kaffedrikken  end  Lucifer;  thi  den  er  værre  at  komme  i 
med  end  Brændevin.  Min  Kone  begynder  alt  paa  den  store  Yis  at 
klage  sig  ilde,  førend  hun  faar  Kaffe  om  Dagen.  Jeg  har  mærket  en 
synderlig  Virkning  hos  disse  brændte  Bønner;  jeg  har  set  mange 
Koner  og  Piger  siddet  saa  stille  og  ærbar  i  Selskaber,  ligesom  de 
kunde  være  i  Kirke,  men  saasnart  de  har  faaet  dette  brændte  Djævel- 
skab i  Livet,  begynder  Mundene  at  løbe  paa  dem  som  Peberkværne. 
Ja  det,  som  mere  er,  saa  snart  faar  de  ikke  tre  å  fire  Skaaler  til 
Livs,  forend  de  strax  faar  Lyst  til  at  spille  Kort.  Det  har  jeg 
mærket  ti  og  ti  Gange,  saa  der  endelig  maa  være  nogen  Forgift  i 
samme  Bønner;  jeg  har  altid  hadet  den  Drik,  om  ikke  for  andet,  saa 
dog  aleneste  for  den  Aarsag,  at  samme  Bønner  kommer  fra  Tyrkerne, 
som  er  Kristendommens  Fjender«.  Saaledes  talte  den  gamle  Spids- 
borger, men  hans  Nabo  er  af  andre  Tanker:  »Maa  ikke  det  gode 
Fruentimmer  ogsaa  have  noget  at  fornøje  sig  med  om  Eftermiddagen 
saa  vel  som  vi  andre,  der  kan  gaa  paa  Vinhusene  om  Aftenen  og 
komme  drukne  hjem.  Jeg  har  aldrig  præket  mod  The  og  Kafle,  thi 
af  al  Slags  Drik  er  det  den  uskyldigste.  Tænk  engang,  hvor  det  gik 
til  i  gamle  Dage,  da  Fruentimmeret  drak  Koldskaal  om  Sommeren 
og  spansk  Vin  om  Vinteren,  da  kunde  de  ikke  gjøre  mange  Be- 
søgeiser, uden  de  maatte  lave  sig  paa  en  halv  Rus«. 

»Nu  kan  vore  Hustruer  og  Dotre«,  siger  Holberg  et  andet 
Sted*^)  »gjøre  ti  Visiter  om  Eftermiddagen  og  komme  ganske  ædru 
tilbage.  Dette  kunde  ikke  ske  i  gamle  Dage,  da  man  intet  andet 
havde  at  byde  de  Besøgende  uden  Gyldenvand,  Sek,  spansk  Bittervin, 
Luttendrank  og  andet,  hvoraf  et  Fruentimmer  idetmindste  maatte 
pimpe  lidt  paa  hvert  Sted,  saa  at,  naar  man  lagde  alle  de  smaa 
Doses  sammen,  som  toges  i  hver  Barselstue,  det  omsider  kunde  be- 
løbe sig  til  noget;  i  det  ringeste  fik  de  Smag  paa  visse  stærke  Li- 
queurs,  hvorom  de  nu  ingen  Idé  have  og  derfor  ingen  Lyst  kan 
faa  dertil«. 

I  simple  Huse,  hvor  de  ny  Drikke  ikke  helt  var  trængte  ind,  brugte 
man  endnu  de  ældre  Drikke.  Til  stor  Forfærdelse  for  de  fine  Fruer 
siger  Gedske  i  »Den  politiske  Kandestøber«  (4,  8),  der  trakterer  med 
Kaffe:  »Vi  skal  min  Tro   have  Kanden  tomt  og  siden,  naar  vi  faar 

drukket  Kaffe,  skal  De  smage  vort  01,  det  er  saa  godt,  uden  at  rose 
af,  som  nogensteds  i  Byen.  I  skal  saa  min  Tro  have  et  Glas 
Brændevin,  saa  blir  I  strax  frisk  igjeu,  det  fordriver  Vinde.  Henrik, 
spring  hen  efter  et  Glas  Janever,  Fruen  er  ikke  vel«. 

Ja  Kaffe  og  The  var  unægtelig  et  stort  Fremskridt  i  Kultur  og 
har  været  siden  af  overordenlig  Betydning  for  Menneskeheden.  At 
simple  Folk  kom  Sirup  i  Kaffen  istedenfor  Sukker,  kan  man  ikke 
undre  sig  over,  Sirup  var  billigere  og  Sukker  var  næppe  meget  brugt 
hos  fattigere  Folk.  Jeg  har  selv  i  min  Barndom  hos  Bønder  i  Jyl- 
land faaet  Sirup  i  Kaffen.  Men  følgelig  var  det  ikke  tiltalende  for 
Eaadsherrernes  Fruer,  da  de  i  »Den  politiske  Kandestøber«  (4,  4,  5,  6) 
maa  drikke  Kaffe,  hvori  der  er  slaaet  Sirup,  imedens  den  kogte  i 
Kanden.  »Min  Mave  sidder  i  min  Hals«,  siger  den  ene.  I  »Den 
Vægelsindede«  siger  Apicius  (2,  2),  at  sød  Suppe  som  Sauce  til 
Gj edder  var  lige  saa  galt  som  at  komme  Sirup  i  Kaffe. 

Den  Skik,  man  endnu  bruger  paa  Landet  med  at  vende  Koppen, 
naar  man  ikke  vil  drikke  mere,  var  da  almindelig  ogsaa  blandt  line 
Folk.  »Vender  hun  sin  Koppe  saa  hurtig  om?«  —  »Tusind  Tak,  jeg 
kan  saa  mænd  ikke  mere«.  —  »Efter  Behag,  min  søde  Madam,  jeg 
følger  den  franske  Mode  aldrig  at  nøde  nogen,  mine  Forældre  der- 
imod har  ikke  min  Maade  derudi«.  Saaledes  i  den  ældste  Udgave 
af  »Den  Vægelsindede«  (1,  4). 

Virkede  de  franske  Moder  ikke  heldigt  paa  anden  Maade,  saa 
gavnede  de  ved  at  prise  Maadehold  i  Mad  og  Drikke.  Holberg  siger 
1744'*-):  »Den  ny  Verden  har  korrigeret  adskillige  Laster,  som  her- 
skede udi  den  gamle  Verden.  Deriblandt  kan  regnes  Drukkenskab, 
hvilken  da  var  et  Galanteri,  men  nu  er  en  Haanhed.  Fraadseri  gik 
da  ogsaa  mere  i  Svang:  et  Barsel,  et  Bryllup  satte  da  hele  Gader 
udi  Bevægelser,  og  kunde  man  undertiden  foræde  sig  10  Gange  og 
sove  10  Rus  ud,  forend  saadan  Fest  havde  Ende.  Nu  derimod  trak- 
teres der  udi  Bryllupper  og  Velkomster  ofte  alene  med  varmt  Vand. 
og  findes  der  de,  der  alene  afspise  deres  Gjæster  med  en  tør  Brude- 
vielse og  en  Pris  Tobak,  saa  at  man  maa  tilstaa,  at  den  ny  Verden  er 
mere  sober  og  ædru  end  den  gamle.  Thi  endskjont  nu  om  Stunder 
ved  visse  Lejligheder  ofte  ses  flere  Retter  paa  Bordet,  saa  tvinges  dog 
ingen  til  at  æde  og  drikke  over  sin  Formue«. 

Af  »Barselstuen«  (2,  8  og  2,  10)  ses  det,  hvor  meget  Snustobak 
blev  brusrt  oijsaa  af  Damer.     Ved   en  kd.   trvkt  Plakat  af  5.   Juli 

1717  fik  Drouningens  Kammerjunker  Descorbiac  Lavalese  PriTilegium 
paa  at  oprette  en  Fabrik  af  spansk  (eller  fin)  og  graneret  »Snuf- 
tobak«,  hTorpaa  Indførselstolden  af  samme  Tobak  blev  forhøjet. 

De  Arter,  der  nævnes  i  »Barselstuen«,  er  flavane,  Spadille  og 
Ascharah,  og  det  ses,  at  Tobak  kjøbtes  hos  Baltzer,  franske  Maria  eller 
Lovise.  Den  første  er  da  Baltzer  Povlsen,  der  havde  giftet  sig  til  sin 
Gaard  paa  Kjobmagergade.  Det  heder  nemlig  om  ham*'^),  at  han  var 
en  stor  Negotiant,  der  døde  1744;  hans  Hustru  Else  Maria  Sal- 
ling var  en  Datter  af  en  Urtekræmmer  Niels  Sørensen  Salling, 
»som  boede  paa  Kjøbmagergade  over  40  Aar  i  samme  Hus,  hvor 
hun  blev  født,  gift  og  døde  1772  i  hendes  92de  Aar«.  Han  opføres 
i  Skattelisten  som  Urtekræmmer  og  boede  i  nuværende  Nr.  35  op  til 
Postgaarden.  Madame  Loiise  boede  i  nuv.  Nr.  15  paa  Kjobmager- 
gade og  formodes  af  AVerlauflf  at  være  Moder  til  den  Claudi  Bosset, 
der  skjænkede  sin  Formue  til  S.  Hans  Hospital,  hvilket  er  rigtigt,  da 
hun  i  en  Skatteliste  fra  1718  ligefrem  kaldes  Louise  Bosset;  franske 
Marie  mener  AVerlauff^^)  at  være  Enken  efter  Dansemester  Choquet. 
Dorthe  Knapmagers  i  -Barselstuen«  siger  ogsaa:  »Jeg  kjender  nok 
Kjøbenhavns  Tobak«  ;  i  nogle  Optegnelser  fra  1671  over  hvad  hver 
By  er  berømt  af,  findes  under  Kjøbenhavn  foruden  Tøjhuset,  Havnen 
og  Rundetaarn  ogsaa  Snustobak  ^•^).  Tobak  smøgedes  derimod  ikke  saa 
meget  som  nu.  I  Collegium  politicum  i  »Den  politiske  Kandestøber« 
sidder  alle  omkring  Bordet  med  Piber;  man  røg  i  Værtshuse,  og 
Studenter  læste  med  Pibehovedet  stukket  gjennem  et  Hul  i  Hatten,  som 
det  fremgaar  af  »Erasmus  Montanus«  (2,  1),  og  P.  Phoenixbergs  »The- 
og  Caffe-Huses  Nr.  VI  kaldes  Tobacks  Recessen«.  Af  samme  Skrift  frem- 
gaar det,  at  man  foruden  Kridtpiber  brugte  dem  af  Messing  og  Jærn, 
hvilke  dog  ikke  ansaas  for  heldige.  Det  ses  ogsaa  heraf,  at  man 
tændte  Piben  ved  Gløder  eller  Fidibus.  Det  var  lange  Kridpiber, 
man  røg,  der  blev  indførte  fra  Holland;  et  Forsøg,  man  i  Christian 
V's  Tid  havde  gjort  paa  at  fremme  denne  Industri,  var  mislykket  •^*^). 
1759  var  Røgtobak  saa  almindelig,  at  Pontoppidan  regnede  1  Pd.  om 
Maaneden  som  den  almindelige  Brug  for  ethvert  Mandfolk  over  20 
Aar^^).     Cigarer  kjeudtes  ikke,  derimod  Skraatobak. 

Brugen  af  Snus  medførte  Misbrug  med  Tobaksdaaser,  »saa  at 
adskillige  have  ligesaa  mange  Tobaksdaaser  som  Lommer,  og  ser  man 
dem  ikke  saa  snart  gjemme  en,  forend  de  i  en  anden  Lomme  gribe 
efter  en  anden« '^^), 

Den  gode  Borger  er  den,  der  betaler,  hvad  lian  skal.  Det  er 
aldeles  i  Overensstemmelse  med  Tidens  Tænkemaade,  naar  Arv  i 
»Jean  de  France«  (5,  2)  siger  i  Anledning  af  den  Behandling,  Jero- 
nimus maatte  lide,  at  det  var  uforskammet  at  handle  saaledes  med 
en  gammel  Mand,  >;der  har  siddet  og  svaret  borgerlig  Skat  og  Tjmge 
saa  mange  Aar«.  En  saadan  Mand  er  en  brav  Mand  og  en  brav 
Mand  er  en  klog  Mand.  I  »Erasmus  Montanus«  (4,  2)  gjør  Per 
Degn  gjældende  som  et  af  Beviserne  for  at  Jorden  er  flad,  at  dette 
antages  af  »Sognefogden  og  adskillige  andre  brave  bosiddende  Mænd, 
der  har  svaret  deres  Skat  og  Landgilde  baade  udi  onde  og  gode 
Tider«.  En  god  Mand  er  en  rig  Mand,  men  et  godt  Mand  er  et  Fæ: 
I  »Den  ellevte  Juni«  (2,  2)  siger  Henrik  om  sin  foregivne  Svoger,  at  han 
er  »et  godt  stakkels  Mand«,  og  i  »Hexeri«  (4,  2)  giver  Lucretia  den 
mythologiske  Aktæon  samme  Skudsmaal.  Mon  dette  er  en  Udtryks- 
maade,  Holberg  har  lært  af  sine  jydske  Bekjendte? 

Jeronimus,  som  Navnet  i  Komedierne  er  paa  den  gamle  Borger, 
svigter  ikke  de  Løfter,  han  engang  har  givet,  som  naar  Elsebet  i 
»Jean  de  France«  (2,  5)  siger,  at  »der  er  en  Slags  urimelig  Ærlighed 
hos  min  Faer,  til  omendskjønt  han  ser  min  Ulykke  for  Øjnene,  saa 
bryder  han  ikke  sit  Løfte;  han  siger,  det  er  ikke  for  Personens  Skyld, 
men  for  Familiens«.  Naar  Døtrene  kan  gjøre  et  rigt  Parti,  er  dette 
nok  for  Forældrene,  de  arbejder  paa,  »at  de  kan  komme  udi  Svoger- 
skab med  visse  Folk,  som  de  tænke  at  nyde  Tjeneste  af  og  derfor 
opofre  til  saadan  Interesse  tidt  og  ofte  deres  Børns  Velfærd«  (»Jean 
de  France«  2,  3).  Jeronimus  siger  ogsaa  selv  i  »Jean  de  France« 
(2,  6):  »Vil  du  ogsaa  ræsonnere?  Vil  du  ogsaa  spørge,  hvorfor  jeg 
gjør  en  Ting,  det  maa  være  dig  nok,  at  jeg  vil  saa  have  det.  Vi 
kommer  i  det  ringeste  i  en  smuk  Familie  derover,  det  er  et  Svoger- 
skab, som  ikke  er  at  forkaste,  thi  Frands  Hansen  er  ikke  alene  en 
ærlig,  men  og  en  bemidlet  Mand.  Tilmed  har  jeg  givet  mit  Løfte 
bort,  som  jeg  ikke  gjærne  bryder«. 

Jeronimus  vil  være  Herre  i  sit  Hus,  hans  Børn  maa  ubetinget 
følge  hans  Vilje.  Han  sætter  Pris  paa  en  stille  og  ærbar  Opførsel 
hos  Ungdommen,  det  er  ret  efter  hans  Behag,  naar  »Koner  og  Piger 
sidde  stille  og  ærbar  i  Selskaber,  ligesom  de  kunde  være  i  en  Kirke«, 
som  Korfits  i  »Barselstuen«  (1,  6)  udtrykker  sig.  Dette  var  de 
ældre  Tiders  Fordringer;  Magdelone  i  „Maskoraden«  (1,  4)  fortæller: 
»Jeg  levede  i  mine  Forældres  Hus  ligesom  i  et  Kloster«. 

Om  denne  Pænhed  siger  Holberg  et  andet  Sted :  „Det  var  til- 
forn brugeligt,  at  en  Jomfru  skulde  skjælve,  blusse,  ja  daane,  naar 
hun  alene  hørte  en  Mands  Navn  nævne,  saadant  kaldtes  da  for  et 
Bevis  paa  en  Jomfrus  Kyskhed.  ISTu  derimod  anses  det  som  et  Bevis 
paa  en  urimelig  Affektation.  Jeg  erindrer  mig,  at  det  udi  min  Barn- 
dom var  uanstændigt  for  en  Jomfru,  der  paa  Gaden  blev  hilst  af  en 
ung  Karl,  at  hilse  ham  igjen,  nu  derimod  bliver  den  holdt  for  grov 
og  inciviliseret,  der  saadant  forsømmer.  Vore  Efterkommere  ville 
uden  Tvivl  næppe  bare  sig  for  Latter,  naar  de  høre,  at  disse  Tiders 
Mennesker  have  brugt  saadanne  Talemaader:  mine  Sko  og  Strømper 
for  høviske  Øren  at  tale,  min  Skjorte  med  Permission  at  sige,  ja  det 
vil  synes  dem  ligesaa  latterligt,  som  det  nu  vilde  komme  os  for  at 
være,  om  man  hørte  nogen  exprimere  sig  saaledes:  min  Skomager 
mit  Ehren    zu  melden,  salva  venia,  min  Skræder,  min  Barberer.« 

Jeronimus  i  »Jean  de  France«  (2,  6),  truer  sin  voxne  Datter 
med  Prygl  af  Mangelstokken,  en  tynd  Stok,  hvorom  man  viklede  Lin- 
ned, der  blev  glattet  ved  at  rulles  med  et  Mangeltræ,  der  var  et 
glat  Træ  med  Haandtag.  Han  havde  ogsaa  en  Stok  til  at  hævde  sin 
husfaderlige  Myndighed  med.  ;>Jeg  ser,  Henrik,  siger  Annike  i  »Den 
politiske  Kandestøber«  (4,  2),  at  Fatters  Custos,  som  hænger  bag  Kak- 
kelovnen, vil  danse  en  lystig  Galiath  paa  din  Rjg  idag«. 

En  Mand  med  Penge  sætter  Borgeren  over  den  fornemme. 
I  Henrik  og  Pernille«  (2,  9)  fortæller  Henrik  et  Træk,  der  ogsaa 
er  grebet  ud  af  Livet:  »Jeg  tjente  hos  en  fornemme  Mand,  som  var 
kommen  til  agters.  Den  samme,  erindrer  jeg,  blev  engang  inviteret 
paa  Kaffe  paa  et  Sted,  hvor  ogsaa  var  en  rig  Kjældermand.  Man 
syntes  at  gjøre  min  Herre  mest  Ære  og  skjænkede  først  for  ham,  men 
det  var  forat  forsøge  paa  hans  Skaal,  om  Kaffen  havde  sat  sig,  ti 
Kjældermanden  fik  altid  den  sidste  Koppe,  men  den  bedste.  Aarsagen 
var  let  at  fatte,  thi  naar  Værten  kom  til  min  Herre  igjen,  fik  han 
kun  en  Prise  Tobak,  men  hos  Kjældermanden  et  godt  Maaltid«. 

Det  nymodens  Væsen  er  Jeronimus  en  Pestilens.  Det  er  hans 
stadige  Tale,  hvorledes  man  levede  i  gamle  Dage.  »I  min  Ungdom«, 
siger  Jeronimus  i  »Maskeraden«  (1,  4),  »levede  Folk  ganske  ander- 
ledes, i  hvorvel  vi  havde  engang  saa  mange  Penge.  Her  var  da  ikke 
over  4  Kareter  udi  Byen.  Man  saa  fornemme  Standspersoner  lyses 
lijem  af  deres  Piger;  naar  det  var  ondt  Vejr,  gik  man  med  Støvler. 
Jeg  vidste  i  min  L'ngdom  ikke,  hvad  det  var  at    age    i    Vogn.     Men 


X50  "  -Den  gammeldags  Borger. 

nu  kan  man  ikke  gaa  3  Skridt,  uden  man  skal  have  en  Dagdriver 
Hælene,  eller  en  Gade  igjennem,  uden  at  man  skal  age.  Fornemme 
Folk  spadserede  til  Gyldenlund  i  gamle  Dage,  men  nu  er  det  en 
Skam  at  gaa  til  Fods  uden  Porten«.  Man  gjorde  ogsaa  Kejser  i 
gamle  Dage,  men  det  var  Forretningsrejser  til  Kieler  Omslag  eller 
Viborg  Snapsthing,  som  Jeronimus  i  »Jean  de  France«  (4,  7).  Et 
Exempel  herpaa  har  vi  f.  Ex.  i  Yinhandler  Jakob  Fuiren,  der  paa 
Viborg  Snapsting  fik  Underretning  om  sin  første  Hustrus  Død.  ^^) 

Jeronimus  var  et  lier  kun  meget  sjelden  brugt  Navn.  Han  er 
i  Almindelighed  henved  de  70  og  antages  saaledes  at  være  fodt  omtrent 
ved  Belejringens  Tid;  hans  Ungdom  falder  saaledes  i  Christian  Vs 
Dage,  da  man  endnu  levede  paa  gammel  Vis,  da,  som  Proprietæren 
siger  i  »Den  ellevte  Juni«  (1,  1),  de  bedste  Kjobmænd  kun  lied 
Hans  Jensen,  Per  Persen  og  Konen  Anne  Pers  eller  Else  Christens, 
medens  de  nu  er  Herskab  med  Ekvipager,  Tilnavne,  Lakejer,  Punge 
i  Xakken  osv. 

Tidens  Skavank  var  en  umaadelig  Forfængeliglied.  Pontoppidan 
giver  de  Danske  følgende  Vidnesbyrd  i  »TheatrumDaniæ«:  »Man  hol- 
der for,  at  de  Danske  af  Naturen  er  noget  opblæste  og  tilbøjelige  til 
Stolthed.  Denne  Udyd  fremgaar  blandt  andet  af  den  overmaade  store 
Vanitet  og  Forfængelighed  i  Klæder,  Ekvipage,  Titler  og  deslige.  Thi 
der  er  vel  intet  Land  i  Verden,  hvor  den  ene  efterligner  den  anden 
i  ydre  Fremtræden  som  i  Danmark.  Den  ringeste  vil  gjore  det 
samme  som  den  største,  om  han  ogsaa  som  Frøerne  i  Fablen  skulde 
briste  deraf,  hvorfor  der  i  Byerne  er  en  saadan  Konfusion,  at  man 
umulig  kan  kjende  Folk  fra  hinanden  paa  Klæder,  om  de  er  af  de^ 
liojeste,  mellemste  eller  ringeste  Stand«. 

Det  er  ovenfor  omtalt,  hvorledes  franske  Titler  havde  indsneget 
sig  og  at  enhver  vilde  benævnes  et  Trin  højere,  end  der  tilkom  ham 
eller  hende.  Borgerdøtre  vilde  hedde  Frøkener,  Stuepiger  Jomfruer 
osv.,  og  hvad  der  var  det  værste.  Familiernes  Overhoveder  vilde  ikke 
uøjes  med  at  hedde  Borgere,  men  attraaede  at  komme  op  i  Rang- 
klasserne. De  adelige  Rettigheder,  som  Frederik  III  havde  skjænket 
Borgerne,  gjorde,  uagtet  deres  uklare  Betydning,  følgelig  sit  til,  at 
de  folte  sig  mere  end  Kjøbstedborgere  slet  og  ret.  Hertil  kom,  at 
mange  Familier  under  Frederik  III"s  Forlegenheder  var  blevne  Jorde- 
godsejere og  senere  som  Herremænd  optagne  i  Adelstanden,  medens 
deres  borgerlige  Slægtninge  i  Hovedstaden  endnu  nærede  sig  ved  deres 

Handel  og  anden  Bedrift  og  følte  sig  tilsidesatte  lige  over  for  deres 
fornemmere  Slægt.  Magistraten  havde  Rang,  Borgerofficererne  havde 
Bang  og  Embedsmændene,  der  ofte  var  Borgersønner,  havde  ogsaa 
ofte  Titler,  derfor  kunde  den  Tanke  ligge  nær  hos  en  Borger  af 
Handelstanden,  der  blandt  sine  Medborgere  regnedes  som  en  af  de  »for- 
nemme Borgere«,  hvorfor  han  skulde  staa  tilbage  for  hine  i  Gang  og 
Sæde,  hvorfor  han,  der  bar  den  borgerlige  og  Byens  Tynge  og  be- 
talte enhver  sit,  skulde  vige  for  disse  Slægtninge,  der  mangen  Gang 
sad  i  Borg  og  Gjæld. 

Det  gik  da  saaledes  til,  at  naar  man  ikke  fra  oven  kunde  se  en 
ærgjærrigBorgersFortjenester,  maatte  han  gjenneni  formaaende  Patroner 
selv  gjøre  opmærksom  derpaa,  og  naar  Tiden  var  moden,  indgav  han 
Ansøgning  om  at  faa  Titel  og  Rang.  Fik  han  denne  bevilget,  fandt 
hans  Nabo,  at  han  var  lige  saa  berettiget  som  hin,  og  derved  opkom 
denne  »utidige  Rangsyge«,  som  Falster  skildrer  i  sin  Satire  1722  og 
Holberg  i  »Den  honette  Ambition«.  Yi  vil  nævne  nogle  af  Falsters 
Vers,  der  er  bedre  end  enhver  anden  Beskrivelse: 

»Ej,  koste  hvad  det  koste  vil, 

gid  Pokker  Penge  skaane 

for  Kang,  om  man  dem  end  dertil 

hos  andre  skulde  laane, 

og  12  pro  Cento  udaf  den 

hver  Juni  Maaned  give, 

om  man  ved  Landsthiug  skulde  end 

sit  Gods  til  Pant  forskrive. 

Langt  fra  at  jeg  vil  prutte  om 

en  tredive  Dukater 

med  mine  høje  Venner,  som 

blandt  Titel-Potentater 

mig  Plads  forskaffe  vil,  endskjønt 

jeg  intet  dertil  duer, 

det  grimme  Ansigt  er  dog  kjønt 

ved  Sminkevand  og  Fluer. 

Det  saa  fornemme  lader  dog 

til  Bryllup  og  deslige, 

at  Præst  og  andre  maa  i  Krog 

for  mig  tilside  vige, 

at  jeg  har  Tjener  bag  min  Stol, 

at  alles  Øjen  gaber 

paa  mig,  som  Kompagniets  Sol, 

at  alle  for  mig  skraber«. 

Efterat  liave  beskrevet  sine  I^aboer,  fortsætter  lian : 

»Kort  sagt,  rait  Naboskab  det  er 

mest  Herskab  og  Lakejer. 

og  hvis  en  Borger  fiudcs  der 

iblandt,  som  noget  ejer, 

da  tragter  han  og  efter  Eaug 

som  Junker  udi  Polen, 

der  haaber  sig  at  se   engang 

udvalgt  til  Kongestolen. 

Skal  jeg  da  ene  sidde  her 
som  Kjældermand  i  Gaden, 
hvor  hver  Mand  Borgemester  er 
og  udi  Adelraden, 
skal  alle  handle  udi  Gros 
med  Titler,  Stads  og  Ære, 
med  Liberi  og  med  Karos 
og  jeg  en  Høker  være? 

Hvad  Ære  er  det  mig,  saa  tidt 

at  se  min  Nabo  trænge 

og  laane  hos  mig  paa  Kredit 

nu  01,  nu  Brød,  nu  Penge 

til  Underholdning  for  sin  Stand 

samt  For  til  sine  Heste, 

jeg  er  jo  dog  hans  Undermand, 

ja  knap  engang  hans  Næste. 

Hvad  agter  jeg,  at  nogle   faa, 
som  Breve  til  mig  skriver, 
en  fattig  Titel  udeupaa 
mig  af  velædel  giver, 
velædle  er  jo  saa  gement 
som  Lusetorvets  Palter, 
velædle  hedder  hver  og  en, 
som  nogen  Ting  forvalter. 


Nej,  nej,  velbyrdig  skal  her  til, 

om  jeg  skal  rolig  leve, 

mit  Nabolav  jeg  trodse   vil 

med  deres  Titelbreve, 

med  Tjener  bag  paa  min  Karet 

jeg  vil  herefter  kjøre 

og  mig,  al  Kopskat  uanset, 

paa  Hcrrcvis  opføre. 

Af  Dagligstue  jeg  en  Sal 

til  Avdiens  vil  gjøre, 

en  Klokkestreng  og  Portner  skal 

staa  Vagt  ved  mine  Døre, 

og  hvo  som  uden  Eaug  og  Stand 

sig  da  anmelde  lader, 

den  agter  jeg  som  Tremarksmaud, 

den  skyer  jeg  og  bader«,     osv, 

I  :-Den  lionette  Ambition«  skildres  en  gammel  rangsjg  Bor- 
gers Kunstgreb  for  at  komme  i  Torbindelse  med  fornemme  Folk ,  der 
kan  anbefale  ham  til  at  faa  en  Titel;  det  Træk,  at  han  skyder  Skyl- 
den paa  sin  Kone  som  den,  der  er  den  egenlig  ærgjerrige,  er  grebet 
ud  af  Livet.  Assessor  Johan  Lauerentsen  søgte  1718  om  Forhøjelse 
af  sin  Eang  med  de  Ord:  »For  min  Skyld  søger  jeg  det  ikke  saa 
meget  som  for  andens,  saasom  jeg  befinder  mig  temmelig  alder- 
stegen, der  ej  nu  vel  skal  have  at  attraa  andet  end  at  ikkun  maatte 
findes  i  den  sidste  Klasse  af  Rangen  i  Himmerige.«"^) 

En  anden  Grund  nævner  Jeronimus  (1,  3),  at  han  derved  bliver 
fri  for  borgerlige  Betjeninger;  denne  anføres  ligefrem  i  en  Skri- 
velse fra  Magistraten  i  Anledning  af,  at  nogle  vilde  fritages  for  at 
være  Overfornwndere.  ^-) 

Man  vilde  paa  enhver  mulig  Maade  hæve  sig  over  sin  Stand, 
men  paa  den  anden  Side  passede  »honette  Folk«  dog  godt  paa,  at  de 
»gemene«  ikke  overskred  visse  Grænser.  Skorstensfejeren,  der  ellers 
havde  Bolig  i  Lille  S.  Klemensstræde,  kjøbte  1727  en  Gaard  paa 
Nytorv,  hvilket  fremkaldte  en  uhyre  Indignation  hos  Magistraten;  »ej 
alene  Fremmede,  som  maatte  komme  hertil  og  høre  det,  vilde  holde 
det  for  underligt,  men  endog  den  gemene  Mand  her  gjore  sig  saadan 
Betænkelighed  derover,  at  de  ved  hans  Gaard  omkringliggende  Gaarde 
og  Huse  skulde  mulig  komme  i  ringe  Estime  og  Pris  derover  og 
mange  godt  Folk  altsaa  for  denne  egensindige  og  af  utidig  Storagtig- 
hed indtagne  Persons  Skyld  maatte  lide«,  og  Magistraten  tilføjer: 
»den  liden  Undseelse  og  Respekt,  denne  Person  endog  tillige  herudi 
viser  at  have,  baade  i  Henseende  til  Staden  og  Raadhuset  med  at 
ville  være  Nabo  med  det  sidste,  da  han  dog  er  en  af  de  ringeste 
Betjente«  •'•^). 

1720  var  Skarpretterens  Søn  stævnet  for  Politiretten,  fordi  han 
havde  gaaet  i  en  Kjole,  der  var  udstafferet  med  Sølvtraads  Knap- 
huller, foret  med  Silke  og  havde  Sølvtraads  Knapper,   og  han  maatte 

iDode  10  Rdl.  derfor,  uagtet  han  beviste,  at  det  var  brugte  Klæder, 
lian  havde  kjobt^*). 

Hvorledes  det  gik  til  i  de  gammeldags  Huse,  ser  vi  af  Pon- 
toppidans Beskrivelse  ^^).  »Ingen  brav  Kone  vidste  dengang  af  anden 
Levemaade  at  sige,  end  at  hun  baade  Dag  og  Aften  satte  sig  med 
sine  Døtre  og  Piger  til  at  spinde,  vinde,  haspe,  karte,  sj,  kniple  eller 
noget  deslige.  Paa  daglig  Afvcixling  i  Fornojelser,  Besogelser,  Ko- 
niediegang,  Spillepartier,  Pikeniker,  Ljstrejser  eller  deslige  var  ikke 
tænkt.  Spinde,  vinde  og  anden  Husgjærning  var  næsten  al  den 
Tidsfordriv,  man  vidste  af  at  sige  i  det  17.  Seculo,  da  endogsaa 
adelige  Damer,  ja  de  af  højere  Stand  efterlode  sig  store  Kapitaler  i 
saadanne  Penge  og  Vare,  som  de  ved  deres  egen  og  ved  deres  Tje- 
nestefolks Flid  havde  samlet.  Endda  horte  man  dem  mindre  klage 
over  Hypokondri,  Melankoli  eller  Mangel  paa  Tidsfordriv.  At  nyttigt 
Arbejde  og  Haandgjerning,  særdeles  Spinden,  Vinden,  Strikken  og 
deslige  hos  fornemme  Folk,  særdeles  dem  af  det  andet  Kjøn,  er  nu 
om  Stunder  saa  godt  som  ganske  kommen  af  Moden,  ja  bleven  for- 
agtelig og  uanstændig,  endogsaa  blandt  mange  godt  Folk  af  Middel- 
stand, som  just  i  Ørkesløshed  søger  en  Ære  og  Adskillelse  fra  den 
gemene  Almue,  det  anser  jeg  ikke  alene  saasom  stridigt  mod  Guds 
vise  Orden,  altsaa  en  Kilde  til  mange  Laster  og  mange  Sygdomme, 
men  ogsaa  som  stridigt  mod  det  borgerlige  Selskabs  Velfærd«. 

Som  en  Modsætning  til  det  gammeldags  Husliv  skildrer  Falster 
Livet  i  et  Hus  paa  Moden  i  sit  Digt  »Det  daarlige  Giftermaal«  1722: 


>At  tage  Eok  og  Ten  i  Haaiul 
til  nogen  Tot  at  spinde, 
at  sy  og  væve  Kniplings baand, 
som  sømmer  sig  en  Kvinde, 
at  have  Tilsyn,  hvor  det  gaar 
i  Kjøkkenet  og  Kjælder, 
om  en  ej  altfor  fuldtop  faar 
og  andre  det  undgjælder, 
er  slig  cu  Dame  altfor  svart, 
men  hun  sit  Hus  forgjætter 
lig  tager  allerhelst  sin  Part 
i  daglige  Visitter. 
Først  sover  hun  til  Klokken  ni, 
for  hun  af  Sengen  triner, 
for  Spejlet  indtil  Klokken  ti 
beskuer  sine  Miner. 

Naar  hun  er  pyntet,  drikker  The, 

Kaffe  og"  Chokolade, 

til  Klokken  just  er  elleve, 

saa  dækkes  Bord  og  Fade. 

Omsider  Klokken  gaar  til  tre, 

før  Middagsmaaltid  endes, 

da  maa  det  uden  Ophold  sko, 

at  Vognen  forespændes. 

Saa  lægger  hun  Visitter  af 

til  fulde  Midnatstide, 

og  hvad  hun  da  til  sligt  udgav, 

faar  Manden  sidst  at  vide. 

Da  spilles  hurtig  Kortenspil, 

Labet,  Skjærvensel,  Lanter, 

men  Manden  sætter  Beten  til 

som  andre  flere  Ganter«. 


Denne  Forandring  i  Sæder  fremgaar  ogsaa  af  Komedierne. 
Døtrene  syede  paa  Ramme  (broderede)  ifølge  »Jean  de  France«  (2,  6), 
men  den  gammeldags  Huslighed  yar  ved  at  forsvinde,  thi  naar  Sga- 
narel  i  »Melampe«  (4,  6)  spørger  om,  hvormeget  Garn  Jomfruen  kan 
spinde  om  Ugen,  svarer  Pigen:  »Fy,  fy,  du  skal  nok  se,  at  saadanne 
Jomfruer  syer  og  spinder  .  Dette  er  dog  følgelig  kun  Tilfældet  i 
enkelte  Kredse,  hvor  Tanker  for  Fornøjelser  og  Pynt  fik  Overhaand, 
thi  det  var  ellers  en  sat  Regel,  at  ved  Mikkelsdagstid  sattes  Ram- 
merne paa  Loftet  og  Rokkene  kom  ned  og  ved  Rokkens  Snurren  til- 
bragtes Vinteraftenerne. 

Det  var  i  noget  ældre  Tid  Skik  at  samles  med  Tyendet  om 
Aftenen  til  Husandagt  med  Salmesang,  men  dette  var  sikkert  ved  at 
tabe  sig,  thi  naar  Sganarel  i  »Melampe«  (4,  6)  sporger:  »Paa  hvad 
Tid  holder  I  Kor  om  Aftenen?«  svarer  Pigen:  »Det  er  ikke  mere  bruge- 
ligt i  fornemme  Huse«.  Mændene  kjededes  ved  at  sidde  hjemme.  I 
»Maskeraden«  (2,  3)  siger  Henrik:  »Unge  Folk  har  sine  Tidsfordriv 
og  gamle  Folk  sine.  Ungdommen  fornøjer  sig  med  Spil,  Dans  og 
deslige  Lystigheder,  gamle  Folk  her  i  Landet  ved  at  sidde  paa  et 
Vinhus  om  Aftenen  og  igjennemhegle  Ungdommens  Fejl,  indtil  de  af 
4  Vægtere  maa  lade  sig  slæbe  drukne  hjem.  Jeg  siger  det  ikke  forat 
laste  gamle  Folk,  men  for  at  vise,  at  hver  Alder  har  sine  Fejl.  Om 
det  nu  er  mindre  Synd  at  gaa  drukken  hver  Aften  til  Sengs,  hvilket 
er  gamle  skikkelige  Folks  grande  Mode  hos  os,  eller  at  gaa  paa 
Maskerade  paa  visse  Tider  af  Aaret,  det  lar  jeg  staa  ved  sit  Værd. 


3^56  Folk  paa  Moden. 

Den  eneste  Forskjel  er,  at  det  første  er  en  gammel  vedtagen  Skik, 
men  det  andet  noget  nyt«. 

I  »Ulysses  vonithacia«  (2,  2)  faar  Damerne  læst  og  paaskrevet: 
Chilian:  Men  gaar  da  Fruentimmer  saa  meget  ud  hver  Dag 
hos  Jer? 

Trojaneren:  Nej,  det  er  onde  Menuesker,  som  siger  dem  saa- 
dant  paa.  De  gaar  ikke,  men  de  ager  alle  indtil  Haandværksfolk,  saa 
at  Kvindfolk  hos  os  ganske  kunde  undvære  Fødderne. 

Chilian:  Ligesaa  hos  os.    Men  arbejder  de  noget  flittig? 

Trojaneren:  Nej  ikke  synderligt. 

Chilian:  Saa  kunde  de  ogsaa  undvære  Hænderne., 

Trojaneren:  Nej  Tak,  hvad  skulde  de  da  spille  Kort  med,  hvad 
skulde  unge  Karle  have  at  kysse  paa. 

Mag.  Schurman,  der  var  Sognepræst  ved  Holmens  Kirke  fra  1718 
til  28,  sagde  engang  i  en  Prædiken:  »De  kjøbenhavnske  Damer  slæg- 
tede i  gamle  Dage  Silkeormen  paa,  da  den  af  Begyndelsen  sad  i  sit 
Hus  og  spandt,  men  nu  lignede  de  den  i  sin  Omskiftelse  til  en  broget 
Sommerfugl,  der  floj  omkring,  blev  ikke  længe  paa  ét  Sted  og  kom 
dog  sjelden  af  sin  Vej,  efterdi  den  allevegne  havde  lige  lidet  at 
bestille«  '^^'). 

En  Franskmand,  der  1747  begyndte  at  udgive  en  Beskrivelse 
af  Danmark-"),  roser  derimod  paa  sin  Vis  de  danske  Kvinder:  »Der 
er  maaske  ikke  et  Land  til,  hvor  Fruentimmerets  Temperament  mere 
ligner  Mandfolkenes.  Man  finder  ofte  et  Mandsmod  i  et  Fruentimmer- 
legeme, gelejdet  af  alle  Dejligheds  Tillokkelser  og  Yndigheder,  thi 
det  Lov,  de  danske  Fruentimmer  have,  at  være  smukke,  bor  man 
med  al  Billighed  tilstaa  dem.  Naar  man  blandt  100  franske  Fruen- 
timmer gjor  sig  Beregning  paa  ej  at  finde  mere  end  tvende  smukke 
og  1  dejlig  Person,  tror  jeg,  at  man  ej  bedrager  sig,  om  man  paa- 
staar,  at  man  i  Danmark  i  et  lige  saadant  Tal  skal  finde  10  smukke 
og  5  dejlige.  Dog  maa  jeg  her  gjøre  Forskjel  paa  Folk,  thi  dette 
Vidnesbyrd  strækker  sig  ikke  uden  til  Folk  af  Stand  og  fornemme 
Fruentimmer  i  Byerne,  thi  gemene  Fruentimmer  i  Byerne  og  paa 
Landet  ere  gemenligen  saa  skjødesløse  om  deres  Smukhed,  at  de  se 
de  Yndigheder,  Naturen  har  forsynet  dem  med,  at  uddø  strax  i  deres 
spæde  Ungdom.  Og  hvor  mange  af  disse  finder  man  ikke,  der  selv 
myrde  deres  Smukhed  ved  de  stærke  Drikke,  de  dagligen  tage  til  sig«. 

De  unge  Herrer  var  mere   end  Dotrene  frigjorte  fra  Hjemmet. 

for  dem  var  de  gamle  Sæder  endnu  mindre  tilpas.  »Forsøg  kun«, 
siger  Jeronimus  i  »Jean  de  Trance«  (1,  1),  »at  give  eders  Søn  reven 
01  og  Brød  til  Frokost  som  tilforn,  se,  om  han  ikke  vil  svare:  Jeg 
er  vant  til  Chokolade  i  Holland;  forsøg  at  give  ham  en  god  dansk 
Melgrød  eller  Byggrynsgrød  (om  Aftenen),  se,  om  han  ikke  vil  grine 
deraf,  og  en  anden  Aften  soupere  hos  en  fransk  Kok.  Vilde  de  endda 
ikkun  føre  én  Nations  Lyde  hjem  med  sig,  var  det  ikke  saa  meget 
at  sige,  men  de  komme  tilbage  sammensyede  af  alt  det  Galskab,  som 
findes  udi  England,  Tydskland,  Frankrig  og  Italien.  Jeg  vil  ikke 
skjære  op,  men  saaledes  leve  ungefær  vore  Kavallerer,  naar  de  komme 
hjem:  Om  Morgenen  skal  de  have  deres  The  eller  Chokolade,  det 
sige  de  er  paa  sin  Hollandsk.  Om  Eftermiddagen  deres  Kaffe,  det  er 
paa  sin  Engelsk.  Mod  Aftenen  spille  de  Allomber  hos  en  Maitresse, 
det  er  paa  sin  Fransk.  Naar  de  gaa  et  Ærende  i  Byen,  skal  de 
have  en  Lakaj  udi  Hælene  paa  sig,  det  er  paa  sin  Leipzigsk  eller 
Berlinsk;  skal  de  gaa  i  Kirken,  spørger  de  først,  om  der  bliver  Mu- 
sik, det  er  paa  sin  Italiensk;  alt,  hvad  som  er  udenlandsk,  synes  dem 
at  være  artigt  og  fornemme,  endogsaa  naar  de  bliver  trukne  til  Slut- 
teriet for  Gjæld«.  Endvidere  siger  han:  »Det  er  smukt  nok  at  lære 
fremmede  Sprog,  men  naar  vi  har  lært  vort  eget  først;  det  er  smukt 
nok  at  rejse  udenlands,  naar  man  faar  samlet  Aar  og  Forstand  forst. 
naar  man  har  de  Kapitaler,  at  man  kan  leve  af  Eenterue.  naar  man 
rejser  paa  en  vis  Profession,  som  man  ikke  kan  lære  hjemme.  Men 
her  er  det  blevet  som  sat  Ret  for  fattige  Borgerbørn,  at  de  i  Flæng 
ved  slige  Udenlandsrejser  skal  ødelægge  deres  Familier  for  at  lære 
Sprog,  som  de  for  en  Snes  Daler  eller  mere  kan  lære  af  en  Sprog- 
mester her  hjemme.  De  fleste  blive  fordærvede  og  lære  intet  uden 
galne  Moder  og  Vellyst,  som  de  siden  fylde  Landet  op  med,  og 
glemme  det  gode,  som  de  ere  blevne  øvede  udi  i  Skolerne.  Dersom 
I  saa  udi  en  Sum  paa  et  Sted  de  mange  Penge,  som  af  unge  Men- 
nesker aarligen  bliver  unyttig  tilsat  udenlands,  skulde  I  ikke  forundre 
eder  over,  at  vi  ero  fattige  og  magtesløse.  Eders  Søn  har  allerede 
fortæret  1500  Rdl.  i  Frankrig.  I  siger,  at  han  har  lært  Fransk  der- 
for, men  I  taler  ikke  om,  hvor  meget  Latin  han  har  ogsaa  glemt. 
Narreri  og  Galskab  mærker  jeg,  at  han  har  lært  for  det  første«. 

Det  naragtige  Væsen,  som  disse  Folk  antog  under  Paavirkning 
af  de  franske  Moder,  og  som  Holberg  skildrer  i  sin  »Jean  deFrance«. 
var  som  bekjendt  ikke  overdrevet.    Den  var,  som  lian  selv  fortæller  i 

sit  Levned,  >  en  Satire  paa  Tore  ITnge,  der  i  Hobetal  pleje  at  flyve 
udenlands,  inden  de  komme  til  Skjæls  Aar  og  Alder,  for  siden,  naar 
de  have  sat  deres  Arvemidler  til,  at  komme  halvnøgne  hjem,  uden  at 
medbringe  andet  end  Fejl  og  Galskaber  til  deres  Fødeland,  som  de 
siden  anse  med  Foragt«. 

Ogsaa  i  »Henrik  og  Pernille«  (1,  1)  lader  han  Henrik  sige:  »Jeg 
var  paa  et  Assemblée  igaar,  alene  for  at  lære  nogle  fornemme  Gri- 
macer.  Jeg  saa  der  iblandt  andet  en  Junker,  som  nylig  var  kommen  fra 
Frankrig;  ham  udkopierede  jeg  meget  nøje,  undtagen  at  jeg  ikke  vil 
snakke  igjennem  Næsen,  For  Resten  stjal  jeg  ham  al  hans  anden 
Artighed  fra,  som  for  Exempel:  Tager  sit  Uhrværk  op  og  fløjter, 
gjør  Kupeer  med  Fødderne  og  synger,  tager  Spejlet  op  af  Lommen 
og  akkomoderer  sin  Paryk«, 

En  saadan  hjemvendt  Modeherre  skildres  ogsaa  af  Falster  i 
»Den  daarhge  udenlandske  Rejse«  1721: 

•  »Han  næppe  inden  Landets  Dør 

og  Eigcts  Porte  kigcr 
og,  hvem  han  er,  adspørges,  før 
han:  Gentilhomme  siger. 
Paa  Vognmands  Yogn  han  nødig  til 
sin  Jiloders  Bør  vil  kjøres, 
men  som  Ambassadør  han  vil 
med  Stads  og  Pragt  indføres. 

Han  tager  mod  Opvartning,  men 

han  lader,  som  han  kjcnder 

sin  Kammerat  ej  nu  igjen, 

for  hvilken  han  forvender 

sit  Sprog  med  idel  Tj-dsk  og  Fransk, 

som  ligger  ham  paa  Tungen, 

ja  haanes  ved  at  tale  Dansk, 

som  falder  ham  saa  tvunsren. 


Se,  spørger  man  om  den  og  den. 

om  dette  eller  andet, 

da  ved  han  mer  at  sige  end 

Skribenterne  i  Landet, 

Ja  det  fortrød  ham,  hvis  han  ej 

al  Verden  skulde  kjende, 

oj  op  til  Maanens  vide  Vej 

og  Svderpolcns  Ende. 

Folie  d'Espagne  med  sin  Fod 
liau  spiller,  naar  ban  triner 
paa  Gaden,  udaf  lutter  Mod 
med  gravitetske  Miner, 
saa  Folk  i  hvert  et  "Vindue, 
ja  Børn  i  alle  Gader 
forfølger  hannem  for  at  se 
lians  udenlandske  Lader«. 

I  Portalen  til  P.  v.  Havens  Eejse  udi  Ruslaud  1743  skriver 
Holberg:  »Det  er  at  beklage,  at  af  saa  mange  bundrede  rejsende  Per- 
soner der  ikke  er  funden  nogen,  der  med  saadant  (nemlig  bvad  de 
bavde  set  og  lært)  bave  regaleret  Eædernelandet  ved  deres  Tilbagekomst, 
saa  at  de  intet  kan  anføre  til  Bevis  paa  deres  Udenlandsrejser  uden 
Attestata  fra  de  Yexellerere,  som  bavde  remitteret  dem  Penge,  item 
nogle  Grimacer  og  ny  Facons  paa  Klæder«. 

Hvad  saadanne  Spradebasser  bliver  til,  bar  Holberg  skildret  i  et 
af  sine  Epigrammer ''^j : 

»Beskrivelse  af  en  kjøbenbavnsk  Borger. 

Et  halvt  Aar  glimrer  han  og  spiser  mange  Eetter 
og  lever  højt  paa  Straa,  gentil,  har  ej  en  Hvid, 
Han  bygger  et  Palads,  som  han  paa  Stand  pantsætter, 
og  Auktionarius  det  tar  ved  Eentens  Tid. 
Med  Tjener  for  og  bag  og  fire  for  han  ager, 
bestænker  dem  med  Snavs,  som  har  ham,  Hud  og  Haar. 
Om  Sommeren  en  Tur  han  ud  paa  Landet   tager, 
om  Høsten  ih'gter  fattig  han  fra  Fædreland. 
Værst  er  i  Juni  han  og  i  December  faren, 
af  Kreditorer  da  sig  samler  hele  Skaren«. 


Overtro  herskede  til  en  vis  Grad  i  alle  Stænder.  Gamle  Koner, 
der  spaaede  Folk  i  Hænderne,  nævnes  baade  i  »Den  politiske  Kande- 
støber« (4,  2)  og  »Jean  de  Trance«  (2,  2),  ikke  at  tale  om  dem,  der 
gav  sig  af  med  Hexekunster,  som  den  gamle  Gunild  i  »Uden  Hoved 
og  Hale«.  Spaakvinderne  bebøver  vi  ikke  at  undres  over,  naar  saa- 
danne Kjællinger  trives  selv  i  vore  »oplyste;  Tider  i  Landets  Hoved- 
stad. En  Signekjælling,  der  maalte  smaa  Børn  for  at  fri  dem  for 
Sygdomme,  omtales  i  »Barselstuens  (1,  7  og  3,  2)  og  det  ses,  at  hun 
blev  almindelig  brugt,  thi  det  hedder,  at  »hun  gaar  og  sladrer  paa 
fornemme  Steder  iblandt«  og  »hun  har  sin  Gang  i  store  Huse,  hvor 
hun  sætter  Godtfolk  i  Miskredit,  naar  de   ikke   vil   flattere  hende«. 

Den  gamle  Gimild  i  »Barselstuen«  slog  Øjet  ud  paa  Folk  for  6  Skil- 
ling, og  da  liun  var  billig,  havde  hun  desmere  Næring  (5,  3). 

Al  den  grove  Overtro^,  som  man  nu  opsamler  Oplysning  om  ude 
paa  Landet  i  gamle  Sagn,  er  fremstillet  i  »Uden  Hoved  og  Hale<, 
der  foregaar  i  Kjøbenhavn,  men  det  er  folgelig  ikke  Holbergs  Mening, 
at  denne  Overtro  var  almindelig  hos  alle ;  det  er  sikkert  mange  Træk 
fra  Landet,  ogsaa  fra  Norge,  der  her  er  samlede;  Troen  paa  Varulve, 
Hexe  paa  Bloksbjerg  og  deslige  var  ikke  mulig  hos  den  oplyste  Del 
af  Befolkningen.  Derimod  er  saadan  mere  uskyldig  Overtro  som  For- 
varsler, der  aldrig  vil  forsvinde  af  Menneskeheden,  mere  naturlig.  I 
»Didrich  Menschenschreck«  (Se.  8)  fortæller  Jeronimus,  at  han 
havde  mærket  et  Sting  i  sin  højre  Taa,  »og  saa  ofte  det  forbandede 
Sting  kommer,  er  jeg  vis  paa  Fortræd«.  I  »L'den  Hoved  og  Hale« 
(1,  3)  siges,  at  den,  der  finder  en  afbrudt  Synaal  om  Morgenen, 
førend  han  har  læst  sin  Morgenbøn,  faar  enten  Hug  eller  onde  Ord, 
ligesom  en  Ugle  paa  Taget  tydede  paa  Ulykke  (3,  9).  Sol-  eller 
Maaneformørkelser  er  ogsaa  uheldsvangre ,  som  naar  Jeronimus  i  »Eras- 
mus Montanus«  (3,5)  siger:  »Der  sker  aldrig  Formørkelse,  uden  den 
har  noget  at  betyde.  Da  sidste  Formørkelse  skete,  syntes  al  Ting  at 
være  vel,  men  det  varede  ikke  længe,  thi  14  Dage  derefter  fik  vi  Ti- 
dende fra  Kjøbenhavn,  at  der  var  paa  engang  6  rejicerede  til  Atte- 
stats, alle  fornemme  Personer,  og  blandt  dem  2  Provstesønner«. 

Det  er  farligt  at  forandre  det  Navn,  man  har  faaet  i  Daaben, 
derfor  siger  Jeronimus  i  »Erasmus  Montanus«  (3,  4):  »Jeg  har  kjendt 
mange,  der  har  forandret  deres  kristne  Navne,  men  det  har  aldrig 
gaaet  dem  vel  i  Verden.  Jeg  kjendte  en  for  nogle  Aar,  der  var  døbt 
Per,  og  vilde  siden  forny  sin  Mynt,  da  han  var  bleven  til  noget,  og 
lod  sig  kalde  Pejter,  men  den  Pejter  kom  ham  dyrt  nok  at  staa,  thi 
han  brød  sit  Ben  og  døde  i  stor  Elendighed.  Vorherre  taaler  ikke 
saadant,  Hr.  Foged«. 

Det  ansaas  derfor  for  ugudeligt  at  forandre  gamle  Skikke,  der 
havde  nogen  Forbindelse  med  kristelige  Højtider.  Magdelone  i  »Jule- 
stuen« (Se.  7)  er  fuld  af  gammeldags  Ærbødighed  for  Julestuers 
Hellighed ;  hvis  Jeronimus  ikke  holder  dem,  vil  Naboerne .  tænke,  at 
han  og  hans  Familie  er  kommen  af  Troen  og  se  dem  an  som  Tyrker 
og  Hedninger.  »Hvordan  gik  det  ikke  Kristoffer  von  Bremen,  der 
altid  lo,  naar  hans  Kone  bragte  Helligtrekongelys  ind  paa  Bordet. 
Manden  var  saa  frisk  som  en  af  os,  men  ret  som  han  stod  og  fæstede 

Selen  til  Buxerne,  døde  liaii.  Hvorledes  gik  det  ikke  Jeremias  To- 
bakspinder, der  ikke  med  saa  meget  som  en  Sødgrød  vilde  holde 
Juleaftener  fra  andre  Aftener  og  levede  som  en  Hedning  hele  Julen 
igjennemV  Han  fik  jo  i  sin  Alderdom  stor  Hjærtesorg,  thi  3  af  hans 
Sønner  blev  en  efter  anden  rejiceret  til  Attestats«.  Jeronimus's  Tro 
i  »Julestuen«  (Se.  5).  at  Topper,  Fabler  og  Favoriter  er  Lucifers  Paa- 
fund,  kan  maaske  passe  forÆbeltoft,  men  ikke  for  Kjøbenhavn,  hvor 
den  da  brugelige  kvindelige  Dragt  allerede  længe  havde  været  i  Brug 
og  næppe  kunde  indgyde  den  Frygt,  som  100  Aar  i  Forvejen,  da  et 
Misfoster  af  en  Kalv  skulde  være  Tegn  fra  Himlen  om  de  ny  Moders 
Ugudelighed.  At  gamle  Folk  endnu  troede  paa  Kilderejsers  hel- 
bredende Virkning  St.  Hans  Aften,  ser  man  af  »Kilderejsen«  (1,  2). 
Det  Syn  af  et  Skib  i  Maanen,  som  omtales  i  »Barselstuen«  (2,  8)  og 
der  menes  at  betyde  Krig,  er  ikke  noget  Paafund  af  Holberg;  et  saa- 
dant  Syn  iagttog  man  13.  Febr.  1713  fra  Hovedvagten  ved  Nyholm, 
som  den  endnu  bevarede  Rapport  nærmere  angiver  ved  en  Tegning 
af  Skibets  Udseende '''^). 

Troen  paa  Evnen  til  at  gjøre  Guld,  at  hnde  de  Vises  Sten,  var 
ikke  endnu  uddød;  derfor  kunde  »Det  arabiske  Pulver«  forstaas  og 
finde  Anvendelse  paa  Samtiden.  Fra  1707  til  1726  sad  Guldniageren 
J.  C.  Dippel  arresteret  paa  Hammershus;  selv  den  fromme  Hans 
Egede  studerede  baade  i  Norge  og  Grønland  alkymistiske  Skrifter  for 
at  finde  den  filosofiske  Sten  og  derved  tilvejebringe  Penge  til 
Missionen  ^"). 


Efterretninger  om,  hvad  der  foregik  i  Omverdenen,  fik  man  gjen- 
nem  Aviserne,  men  vilde  man  have  sig  en  rigtig  politisk  Diskurs,  gik  man 
paa  Værtshuse  og  Vinstuer.  Det  er  ikke  underligt,  at  denne  Tid  var 
politisk  bevæget,  thi  den  langvarige  Krig  med  Sverig,  Karl  den  Tolvtes 
Heltegjerninger  og  den  hele  Uro  i  Evropa  maatte  gribe  de  fleste. 
Af  Aviser  havde  man  saaledes:  »Ny  Tidender,  som  Kjøbenhavns 
Postrytter  frembar«,  (Maanedsblad)  udgivne  af  Johan  Laverentzen, 
»Den  kjøbenhavnske  Postrytter«  (Ugeblad),  udgivet  af  samme,  »Extra- 
ordinaire  Relationer«  (Ugeblad  og  Maanedsblad),  udgivne  af  Joakim 
Wielandt,  foruden  franske  og  tydske.  Navnlig  AViclandts  Aviser  tog 
særligt  Hensyn  til  Handelsforholdene"^). 

I  Forhold  til  Datidens  faa  Literaturfrembringelser,  var  Borgerne 

meget  ivrigere  efter  at  kjobe  Bøger  end  nu.  Alle  større  Handlende 
havde  Bogsamlinger,  der  tydede  paa  forskjellige  literære  Interesser. 
Yi  vil  her  nævne  nogle  Bogkataloger  alene  fra  Aar  1719  for  at  vise 
dette.  Bøger  i  Boet  efter  islandsk  Kjøbniand  Hans  Bastian:  Folianter: 
En  hollandsk  Styrmandsbog  med  endel  Kort.  Christian  V's  Salving. 
Sniits  Ligprædiken  over  Kong  Christian  Y.  \\"ings  engelske  Astro- 
nomibog. Et  gammelt  Atlas.  Et  Kort  over  Ostindien  paa  et  Brev. 
En  Globus  coelestis  (Himmelglobe)  paa  Pappapir.  En  Pakke  med  ad- 
skillige tynde  Bøger  og  Yers  udi.     3  Landkort  paa  Pergament. 

I  Kvart:  Den  danske  Lovbog.  4  adskillige  Bøger.  1  hollandsk 
Styrmandsbog.  Dr.  Aslacus's  Bog  om  Keformationen.  Den  danske  og 
norske  Lovs  summariske  Indhold.  Jacob  Kats  kristelige  Hustrue. 
Fleischers  Ligprædiken  over  Hans  Nansen.  Poul  Middelbys  Postil. 
En  islandsk  gammel  Lovbog.  Endel  Traktater  udi  et  Bundt  om 
Krigen.     Lippers  kurrende  Turteldue.     Kyllings  L^rtebog. 

I  Oktav:  Halterii  compendium  theologicum  paa  tydsk.  Dr. 
Wandal  om  den  kalvinske  Lærdom.  Tolv  aandelige  Betænkninger 
paa  tydsk.  En  islandsk  Huspostil.  Dronning  Annas  Levnedsbeskri- 
velse. Et  hollandsk  Skatkammer.  En  persiansk  Rejsebeskrivelse  paa 
hollandsk.  Philippi  Nicolai  Skrift  mod  Kalviuisterne.  Svend  Tve- 
skjægs  Historie.  2  hollandske  Navigationsboger.  Forklaring  over 
Christi  Lidelse. 

I  Duodez:  Das  verunruhigte  deutsche  Landt.  Wingaards  Florus 
paa  dansk.     En  tydsk  Genealogi.     En  dansk  Bønnebog. 

Mummebrygger  Anders  Andersen  efterlod  sig  følgende:  I  Folio: 
Christian  lY's  Bibel.  Arild  Hvitfeldts  Krønike.  Petri  de  Crescentis 
new  Felt  und  Ackerbaw.  Seneca  paa  dansk.  Brokmans  Huspostil. 
Le  dictionaire  Eoyal  par  Pomai.  Gerners  Ilias  og  Ulysses.  Saxo 
Grammaticus. 

I  Kvart:  Ostersons  Glossarium.  Mag.  Trojels  Jubelprædiken. 
Bangs  Trenelogia.  Happelii  wunderbare  Welt.  Lars  Kjøge  over 
Eggert  Ellers,  item  der  ungliickselige  Elsasz.     Reinike  Fos. 

I  Oktav:  Les  Fables  d'Esope.  Der  ganzen  Welt  Religion. 
Lutheri  Tischrede.  Aarons  Brystspan.  Himmelsk  Herredag.  Tage- 
Register  Konig  Christian!  Y.  Kliim  historiske  Bibel.  Schivers  for- 
tabte og  gjenfundne  Faar.  Aruts  wahre  Christenthum.  Kingos  ny 
Psalmebog  og  12  aandehge  Betænkninger.  En  tydsk  Psalmebog.  En 
tydsk   Haandbog.      En   dansk   Psalmebog.      Lassenii   Passionstanker. 

Paradises  TJrtegaard.  Vejen  til  Salighed.  Leopolds  Geschichts  Ca- 
lendarium.  Søren  Mathisens  Regnebog.  Assenats  Historie.  Sleidanis 
Monarchien.  Nansens  Compendium  Cosmographicum.  Lassenii  Him- 
melfrend.  Paakalderens  Kilde.  Det  rette  Kvindesmykke.  Desuden 
7  Bundter  gamle  danske,  tydske  og  franske  Boger,  foruden  nogle, 
hvis  Titel  i  Fortegnelsen  var  helt  forskreven. 

Skipper  Adrian  Pedersen  ejede  Gerners  Postil  og  Arent  Bernt- 
sens Danmarks  og  Norges  frugtbare  Herlighed  og  15  Bøger,  der  ikke 
er  registrerede. 

Islandsk  Negotiant  Jørgen  Sørensen  Gylding  efterlod:  Christian 
IV"s  Bibel  i  Folio.  Danske  Lov.  Mester  Mikael  Henriksens  Lig- 
prædikener. Beskrivelse  over  de  fire  Monarkier  paa  tydsk.  Forklaring 
over  Katekismus  paa  tydsk.  En  tysk  Bibel  og  42  andre  Boger,  der 
ikke  opregnes. 

I  Boet  efter  Kristine  Margrete  Munk,  Enke  efter  Hans  Bur- 
mester,  fornemme  Borger,  fandtes:  I  Folio:  Sleidanus  paa  tydsk. 
Bunting  Liineburgische  Cronica.  .Johan  Petersen  Holsteinische  Cronica. 
Theatrum  Europæum.  Menilius  iiber  die  Psalmen  Davids.  Neulighems 
Boeckhouden.  Colerius  paa  tydsk.  Olearii  Moschovitisch  und  Per- 
sianische  Reisebeschreibung.  Van  Meterens  Niederlåndischer  Krieg 
Frederik  IV's  Salvingsakt.  Kongeloven.  Christian  V's  Salvingsakt. 
3  Atlas.  Arild  Hvitfeldts  Krønike.  Merians  Archantologica  cosmica. 
Jansons  Niederlandische  Historien.  "Worm  ofver  hendes  høye  Naade. 
Mandelslo  Reisebeschreibung  durch  Olearium. 

I  Kvart:  Floor  ofver  Frue  Isenberg.  Lassenii  bezeufzte  Nichtig- 
keit.  Caets  Poemata.  Zesens  Amsterdam.  Oeconomia  nova  paa  dansk. 
Et  engelsk  og  latinsk  Dictionarium.  Et  Manuskript  om  Kjøbenhavn. 
Mag.  Henning  Leichpredicht  iiber  Johan  Braem.  En  Bog  med  rene 
Blade  til  en  Nodebog.  Monconys  Rejsebeschreibung.  P.  Rytters  Lig- 
prædiken. Discours  over  het  gepasseerde  in  de  Neederlanden  1650 — 
51.  Kirkeritualen.  Hildebrands  Kunstbuch.  Schweitzers  Ostindiske 
Rejse.  Bøttigers  Kirchen-  und  "Welt-Historien.  Moschovs  Beskrivelse 
paa  tydsk.  Dr.  Schwartzes  3  Kriegspredigten.  Forordninger  for  Aaret 
1682.     Toppii  Ehrenrettung. 

I  Oktav:  En  tysk  Bibel.  Giirtlers  Lexicon.  Et  fransk  Dictio- 
naire.  Det  nye  Testamente  paa  tydsk  og  fransk  1700.  Lavarii  Kauf- 
uud  Handelsmann.  Historien-Bibel.  Talanders  Briefsteller.  Weisens 
politische  Naehricht.    Zeisens  Seelen  schatz.    Botsachs  geistliche  Kauf- 

manscliaft.  Becher  Seelen  AVeislieit.  Det  ny  Testamente  paa  en- 
gelsk. VexelcOurs.  Anmutigkeiten  von  Italien.  Kingos  gamle  Psalme- 
bug.  Weise  von  teutselie  Briefe.  Johan  Risten  Poetischer  Schauplatz. 
Cort  Danxtes  tvende  Traktater  om  Mont  og  Vexler.  Franzosisch  und 
teutsches  Dictionaire.  Kingos  ny  Psalmehog.  Holtzhausens  Sieben 
Controversgesprache.  Talent  Heins  Regnebog.  Schuppii  Schriften. 
Francisci  Schaubuhne.  Ramelovs  Beschreibung  des  Nierensteins. 
Rantmers  Stadtzkunst.  Reisers  Controvers  wieder  Christian  Pauli.  Die- 
derici  Cathechismus  paa  tydsk.  Boldich  Wieder  Calvinische  Irthumer. 
Terentius.  Halmans  Gedichte.  Snurrns  Knust-  und  Hausbuch.  Bilter- 
lings  Glaubens  Regel.  Pliuius  paa  Hollandsk.  Moliere  Comoedien, 
teutsch.  Reineche  Fuchs.  Gramaire  par  Rayot.  Dyckes  Nosce  te  ipsum, 
The  Engiish  Rogue.  Britaunia  refloresceus.  Melisarders  Beicht  und  Beth 
Buchleiu.  Lassenii  Gesangbuch,  Le  nouveau  Testament.  IS'aadens 
aandelige  Markedstid.  Kurze  holsteinische  Cronica.  Philander  und 
Sitterwalts  Gesichte.  Quevedo  Gesichte.  Vollståndiges  Gesangbuch. 
Kjoge  Huskors.  Calvisii  Thesaurus.  Seyboldi  Officiua  Scholastica. 
Søren  Mathisens  Regnebog.  Orbis  pictus.  Nederlandische  Geschichte. 
Europåischer  Geschichts  Erzehlung.    Olearii  Rosenthai. 

I  Duodez:  Barclai  Argenis.  En  tydsk  Bibel.  Continua- 
tio  der  Kern  Chronica  1687.  Unterschied  der  evangelischen  und  re- 
formierten  Lehre.  Lutkemans  Cathechismus.  Quisfeldts  Jesus  Trost. 
Carl  XII  Lebens  Beschreibung,  Hiibners  Geographie  1707.  Hand- 
buchlein.  Lassenii  Weyrauch.  Naurs  Christendoms  Gjenvej.  Hus- 
andagt  naar  man  gaar  til  Skrifte  og  Guds  Bord.  Andreas  Hofs 
værdige  Gjæst. 

En  Glarmester  efterlod:  en  velkonditioneret  Vejmarsk  Bibel,  vur- 
deret til  16  Rdlr.,  Luthers  Bibel,  Arild  Hvitfeldt,  6  andre  Boger  og 
adskillige  Rejsebeskrivelser.  Raadmand  og  Stadshauptmand  Mathias 
Pedersen  Ramshart  efterlod:  En  ostindisk  Rejsebeskrivelse.  Verdens 
Beskrivelse.  Paradises  Urtegaard.  Arild  Hvitfeldts  Kronike.  Den 
gamle  Lovbog.  En  Forordningsbog.  En  tydsk  og  en  dansk  Psalme- 
hog. En  Bønnebog.  Et  tydsk  nyt  Testamente.  Ostindisk  Rejse- 
beskrivelse. 4  gudelige  Bøger.  Curtius  paa  dansk  og  tydsk.  Johan 
Arents  sande  Kristendom  paa  dansk.  Krigsartiklerne  paa  dansk  og 
tydsk.     7  tydske  Boger.  •^-) 

Gudelige  Skrifter  havde  ofte  underliee  Titler,    I  Dodsboet  efter 

Kaadmand  Hans  Stampe  og  dennes  Enke  1699  fandtes  blandt  andre 
følgende : 

Sjælens  aandelige  Rosengaard.  Paakald  Erins  Kilde.  Tretten 
aandelige  Politiforordninger.  Gnds  Aands  Borddisk.  Kristelig  Kors- 
skaale.     Aandelig  Brøndspring.     Paradises  Urtegaard. 

Holberg  nævner '^^)  af  saadanne  Skrifter,  »hvis  Titler  har  samme 
Virkning  som  Tjære  paa  Hjul« :  Nyt  Skind  fra  Merians  Tromme.  Bi- 
belsk Stueuhr,  En  from  Kristens  Natbue  sammensyet  med  kraftige 
Sprog  af  den  hellige  Skrift.  Solens  blodrøde  Nedgang.  Duen  i 
Klippens  Rif.  Ævigheds  Pegefinger.  Lystmad.  Forældre-  ogBørne- 
Konfekt.  Fandens  fire  Døtre.  Kateketisk  Mælk.  Katekismi  Postbud 
og  Brevdrager. 

En  Yndlingsbog  var  Arild  Hvitfeldts  Krønike,  det  var  en  Bog, 
som  enhver,  der  overhovedet  kjøbte  Bøger,  ejede.  Man  ser,  at  Tran- 
gen til  at  læse  Fædrelandets  Historie  ogsaa  paa  denne  Tid  var  stærk 
og  hvor  naturligt  det  var,  at  Holbergs  i  et  livligt  Sprog  skrevne  Dan- 
marks Historie  kunde  finde  rivende  Afsætning,  hvor  man  hidtil  havde 
fundet  Smag  i  Hvitfeldt.  Det  er  derfor  ikke  noget  forunderligt,  at 
Barselkonen  i  »Barselstuen«  (2,  6)  siger:  »Min  Mand  er  meget  for 
Læsning  og  kjøber  daglig  Bøger;  igaar  kjobte  han  Doktor  Arent 
Hvitfeldts  Kronike « . 

Naar  man  vil  se  Smagen  for  Knnst,  betragter  man  en  Samling 
Skilderier,  som  den  i  1713  afdøde  Frands  Rohde  efterlod,  han  havde  over 
100.  Der  var  ikke  alene  Portræter  af  danske  Konger  og  Dronninger 
og  bibelske  Stykker  som  de  hellige  tre  Konger,  Syndfloden,  Susanna, 
et  Passionsstykke,  den  forlorne  Søn,  Moses,  Christus  i  Urtegaarden, 
den  store  Christoforus ,  men  ogsaa  en  Mængde  med  Landskaber, 
Fugle,  Blomster,  Frugter,  Krigsscener,  Jagt  og  Bondestykker,  »Stil- 
leben«, »Ovidiske  Historie«,  en  gammel  romanisk  Historie,  et  Bakka- 
nal, et  japanesisk  Stykke,  hollandske  Landskaber,  en  Maler-  og  en 
Billedhuggerstue,  der  var  det  dyreste  af  dem  alle,  da  det  vurderedes 
til  16  Rdlr.,  medens  de  andre  sædvanlig  gik  for  en  Mk.  eller  to. 
Ovenfor  er  der  under  Indboer  nævnt  Malerierne  i  Hans  Burme- 
sters Hus. 


Som  Tilbehør   til    et  Hus,   hvor  der  var  Born,  var  Skolemeste- 
ren.    De  fornemme  Borgere  sendte  ofte  ikke  deres  Born  i  Skole,   da 

Skolerne  kun  var  for  fattige  Børn;  en  Undtagelse  gjorde  alene  Skrive- 
og  Regneskolerne:  men  man  holdt  da  en  fattig  Student,  der  fik  en 
Løn  af  16  Edlr.  om  Aaret.  Bartskjæren  Henrik  Fuiren  beretter  fra 
sin  Barndom,  der  faldt  i  Christian  T's  Tid*^^):  »Da  vi  var  komne  i 
den  Alder,  at  vi  kunde  fatte  nogen  Lærdom,  blev  der  taget  en  Stu- 
dentere  udi  Huset,  der  først  lærte  os  at  læse  og  derefter  begyndte  at 
informere  os  udi  Latinen.  Der  blev  antagen  for  os  en  Skrivemester, 
der  kom  1  Time  om  Dagen  til  os  i  Huset,  hvilken  maauedlig  tog 
for  enhver  1  Rdlr.  Af  de  Præceptores ,  vi  Tid  efter  anden  havde 
haft,  kom  de  fleste  fra  os  og  blev  kaldede  til  det  hellige  Præste- 
embede. « 


Dame  med  Page.     Efter  et  Maleri  paa  Eosenborg. 


Brugen  af  Parykker  nødvendiggjorde  Lakajer,  der  kunde  bringe 
dem  i  Orden,  naar  de  var  komne  i  Ulave,  hvilket  vel  som  oftest 
skete,  naar  man  kom  i  Luften;  derfor  maatte  man  altid  have  en  ved 
Haanden,  der  kunde  >akkomodere«  de  lange  Haar.  Altsaa  er  der 
ikke  noget  unaturligt  i  de  Tjenere,  der  oftest  spiller  Hovedrollerne  i 
Holbergs  Komedier. 

Den  Henrik,  der  fremstilles  i  disse,  behøver  dog  ikke  altid  at 
være  en  Tjener   i  Liberi;    ved   Benævnelsen   Tjener  forstod    hin    Tid 

alene  en,  der  var  i  Tjeneste.  Dog  var  der  sikkert  hvad  vi  kalder 
Lakajer  i  hvert  fornemt  Borgerhus,  som  det  ogsaa  ses  af  mange 
Steder  i  Komedierne,  at  naar  Folk 
skulde  anses  for  fornemme,  maatte 
de  have  Tjener  i  Liberi  og  en  saa- 
dan  maatte  følge  Herren  i  Hælene, 
naar  han  gik  i  Byen,  som  Jeronimus 
klager  i  »Jean  de  Trance«  (1.  1). 
Disse  opvakte  Tjenere,  som  Holberg 
fremstiller,  er  ikke  Fantasibilleder, 
thi  mangen  Tjener  kunde  have  faaet 
en  ligesaa  god  Opdragelse  som  sin 
Herre.  Frederik  Rostgaard  skrev  1745 
i  et  Brev,  at  han  ønskede  et  ungt 
Menneske  paa  16 — 20  Aar  til  at 
hjælpe  sig  med  at  ordne  Papirer, 
som  havde  lært  noget  mere  end  for 
6  Skilling  Latin  og  kunde  gjøre  sig 
Haab  om  at  blive  Student  om  et 
Par  Aar,  men  paa  Grund  af  Fattigdom 
vilde    tage  en  Tjeners   Skikkelse  paa 

sig;  han  vilde  nu  opsige  den  ene  Tjener,  og  den  ny  skulde  faa  -^len 
sædvanlige  Løn  10  Rdlr.,  men  kunde  ogsaa  faa  den  dobbelte,  hvis 
det  var  nødvendigt;  han  vilde  faa  dobbelt  Liberi,  skulde  have  Kam- 
mer og  Seng  med  Fru  Rostgaards  Tjener  og  spise  med  Husholder- 
sken og  Ridefogden,  "^^j 

Saadanne  halvstuderede  Tjenere  findes  oftere  i  Komedierne.  I 
»Den  Vægelsindede«  (3,  3)  siger  Erast,  at  han  vilde  forsværge  at 
have  nogen  latinsk  Dreng  mere  i  sin  Tjeneste.  I  »Jakob  von  Thybo« 
{4,  11)  siger  Jens,  at  »vi  latinske  Drenge  ere  ikke  at  skjemte  med«, 
og  i  '>Den  ellevte  Juni«  (5,  10)  roser  Henrik  sig  af,  at  han  har  gaaet 
i  Latinskole  med  Berømmelse,  »thi  udi  et  halvt  Aar,  som  jeg  sad  i 
første  Lektie,  stod  jeg  alene  3  Gange  Skoleret«.  Det  var  forovrigt 
en  ringe  Ros,  men  gyldig  nok  for  den,  til  livem  det  siges.  Disse 
Lakajer  var  sikkert  oftest  ganske  unge  Mennesker,  der  siden  arbej- 
dede sig  op  ved  Pennen  og  godt  kunde  drive  det  vidt  i  "Verden. 
Erik  Torm,  der  som  fattig  Student  blev  Lakaj,  siden  Dugsvend  ved 
det  ridderlige  Akademi,    derpaa  kgl.  Livkarl,    blev    1731  Politimester 

Og  Borgmester.  En  af  lians  Efterfølgere  som  Politimester,  Christian 
Eædder,  begyndte  ogsaa  som  Tjener  og  steg  derfra  til  kgl.  Lakaj.  En 
anden  Borgmester  i  Kjøbenhavn,  Nissen,  havde  ogsaa  været  Lakaj  og 
gav  i  Trykkefrihedsperioden  Anledning  til  Satirer  om  Skobørsten. 

Rahbek  fortæller  endnu  i  dette  Aarhundrede:*^^)  »Endnu  for 
ikke  mange  Aar  siden  levede  der  en  bekjeudt  vittig  Galning,  der, 
skjønt  opvoxet  mellem  adskillige  meget  ansete  Eamiliers  Sønner  og  i 
Besiddelse  af  et  af  udmærkede  Kunstnere  agtet  Kunstnertalent,  en  Tid 
havde  baaret  Liberiet  og  deri  udmærket  sig  saavel  ved  sine  Pudse- 
rier  som  sine  dristige  Sarkasmer  og  Indfald  under  de  Forfølgelser, 
han  derved  paadrog  sig,  og  sine  mange  ægte  holbergske  Hendriks- 
vittigheder  og  Galskaber,  der  tildels  endnu  ere  i  hans  Samtidiges 
Munde  og  Minde.  En  anden  Slags  holbergsk  Hendrik  have  vi  skil- 
dret af  Dass  i  Klevenfeldts  kabelerske  Tjener,  som  Herren  ansaa  for 
uundværlig. « 

At  Lakajerne  var  bekjendte  for  stor  Ærlighed,  faar  man  ikke 
ud  af  Komedierne,  saaledes  siger  Per  i  »Jakob  von  Thybo«  (3,  7), 
at  ban  forstaar  at  tage  sin  Fordel,  »det  niaa  vi  Kjøbenhavns  La- 
kajer forstaa« ;  før  han  kom  hertil,  lagde  han  ud  af  sine  egne  Penge, 
naar  han  havde  tabt  en  Skilling  paa  Gaden,  »saa  taabelig  er  ingen 
Hest,  end  ingen  So  udi  Kjøbenhavn«.  I  »Maskeraden«  (2,  3)  giver 
Henrik  en  Skildring  af  Tjenernes  Liv:  »Vi  fødes  udi  Armod,  vi  op- 
drages udi  Sult,  vi  prygles  en  halv  Snes  Aar  af  en  knarvorn  Skole- 
mester; saaledes  gaar  vor  Barndom  hen.  Naar  vi  kommer  lidt  til 
Alder,  maa  vi  slæbe  og  trælle,  at  vi  ikke  skal  do  i  vor  Alderdom 
for  Tiden  af  Sult«. 

Som  vi  saa,  gav  Rostgaard  sin  Tjener  i  1745  10  lldlr.  i  Lun, 
og  dette  var  formodentlig  den  almindelige.  Gaardskarlen  Arv  i  »Hen- 
rik og  Pernille«  (1,  2)  tjente  ikke  engang  saa  meget.  Af  »Melampe« 
(4,  5)  ses,  at  den  almindelige  Pigeløn  var  8  Rdlr.,  men  at  dog  nogle 
lik  12  Rdlr.;  her  er  Tale  om  en  Husholdning  med  6  Tjenestepiger. 
En  Husholderske  hos  en  Urtekræmmer  lik  1719  20  Rdlr.,  Brandmajor 
Fuchses  Enkes  Enepige  fik  1726  8  Rdlr.  i  Løn. 

Tjenestefolks  Løn  forbedredes  dog  meget  ved  de  mange  Drikke- 
penge, der  faldt.  Eraste  i  den  »Vægelsindede«  (2,  1)  giver  en  Skil- 
dring af  denne  besværlige  Skik:  »Det  synes  vel  en  Hoflighed  af  en 
Mand,  at  han  tilbyder  mig  sin  Tjener  for  at  lyse  mig  og  sin  Vogn 
for  at  kjøre  mig  hjem,  men  naar  man  grunder  nøje  derpaa,   saa  fal- 

der  det  saaledes  ud:  Monsieur,  vil  I  ikke  være  af  den  Godhed  at 
give  min  Tjener  8  Skilling  for  det,  at  I  var  her,  hvortil  jeg  svarer: 
Nej  saa  min  Tro  vil  jeg  ikke,  hvorpaa  han  siger:  I  skal  saamæn 
ikke  komme  af  mit  Hus,  forend  I  giver  min  Tjener  8  Skilling,  og 
holder  mig  saalænge,  indtil  jeg  maa  bekvemme  mig  dertil.  ISTu  hæn- 
der det  sig,  at  jeg  samme  Aften  har  et  Ærinde  hos  flere,  saa  byder 
en  anden  mig  sin  Vogn  til  at  kjore  hjem,  saa  ræsonnerer  jeg  ved 
mig  selv:  der  8  Skilling,  der  atter  8  Skilling  og  her  en  Mark  til 
Kusken,  det  gaar  ikke  an,  protesterer  derfor  af  al  Magt  mod  den 
Høflighed.  Men  det  hjælper  ikke,  thi  han  gjør  sin  Saligheds  Ed  paa, 
at  jeg  skal  give  hans  Kusk  en  Mark  eller  12  Skilling  i  det  ringeste« 
osv.  Saaledes  i  »Barselstuen«  (1,  7),  hvor  Pigen  siger:  »Jeg  skulde 
have  12  Skilling  til  Drikkepenge  for  en  Pige,  som  bragte  Mutter  en 
Skaal  Byggrynsgrød  med  Korender  i  fra  Else  David  Skolemesters«, 
hvortil  den  plagede  Korfits  siger:  »Est  du  gal?  jeg  kan  jo  lave  Grød 
til  4  å  6  Mennesker  for  8  Skilling«,  men  Pigen  lader  sig  ikke  for- 
bløff"e:  »Det  maa  ikke  hjælpe.  Fatter,  hun  gir  altid  vore  Piger  12 
Skilling  i  Drikkepenge  for  det  ringeste,  vi  skikker  hende«. 

Hvor  stort  Tallet  var  paa  Tjenestefolk,  ses  af  følgende  Liste  fra 
Amagertorv  1728, 

Vinhandler  Herman  Fabritius,  der  boede  i  nuv.  ITr.  4,  havde  en 
Bogholder^  2  Svende,  3  Drenge,  4  Tjenestepiger,  Tjener,  Kusk  og 
Gaardskarl.  Hofapotheker  Becker  havde  en  Præceptor,  2  Apotheker- 
svende,  3  Drenge,  en  Gaardskarl,  4  Tjenestepiger  og  1  Tjener. 
Han  havde  efter  Branden  lejet  Nr.  8,  »den  blaa  Haand«,  der  var  et 
nyt  Hus,  idet  det  gamle  var  nedbrændt  nogle  Aar  i  Forvejen.  I 
nuv.  Nr.  10  boede  Etatsraad  Wolfen,  der  havde  Kusk,  Tjener  og  4 
Piger.  Lærredskræmmer  Herman  Kønneman,  i  nuv.  Xr.  20,  havde 
2  Piger,  en  Kusk  og  en  Dreng  foruden  en  Krambodsvend.  En  saa- 
dan  fornem  Mand  som  Overkrigssekretær  Revenfeldt,  der  boede  i  nuv. 
Nr.  6,  havde  Kammerpige,  Fran^aise,  Husholderske,  Stuepige,  Amme, 
Barnepige,  Kokkepige,  Kok,  4  Lakajer,  Kusk  og  Gaardskarl. 

I  den  fornemme  Verden  var  Tjenerskabet  særdeles  talrigt,  men 
til  Gjengjæld  hk  det  sjelden  sin  Løn  ordenlig  udbetalt.  Baron  Bod- 
steen havde,  foruden  Kammertjener,  Haandskriver,  Gartner,  Kusk  og 
Gaardskarl,  8  Lakajer,  der  i  Baronens  Dødsbo  1714  indkom  med  store 
Krav  for  tilgodehavende  Løn;  Kammertjeneren  havde  ikke  faaet  Løn 
i  15,  en  anden  ikke  i  12  Aar  og  Baronen  levede  dog  i  et  og  alt  som 

grand  Seigneur,  men  han  laante  dog  80  Rdlr.  paa  sit  Diamant- Rid- 
derkors bos  Joden  Berendt  Jacob,  ja  endog  paa  sin  store  forgyldte  Ka- 
ros med  Spejlglas  og  paa  sin  blaa  Damaskes  Seng.  Hofjunker  Cbri- 
stoffer  Lytzow.  som  nød  Hofgage,  skyldte  sin  Vaskerske  for  Tvæt  i 
9  Maaneder,  men  ban  bavde  dog  2  Tjenere.  ^''') 

Klager  over  Tjenestepiger  er  gammel.  I  »Ulysses  von  Ithacia« 
(2,  2)  siges:  »En  Tjenestepige  bos  os  er  saa  burtig  og  saa  levende, 
at  bun  kan  ikke  blive  en  Maaned  bos  et  Herskab,  men  forandrer 
Tjeneste  12  Gange  om  Aaret«.  bvoraf  ses,  at  den  Uskik  at  tjene  i 
maanedsvis  er  gammel,  uagtet  man  i  Virkeligbeden  fæstede  paa  bele 
eller  balve  Aar.  En  anden  Ulempe  var,  at  Tjenestefolk  ikke  modte 
i  Tjenesten  eller  gik  bort  i  Utide,  bvilket  ses  af  følgende  Ansøgning: 

>:Den  store  Misbrug  og  Uskikkeligbed,  som  ber  i  Byen  gaar  i 
Svang  med  at  Tjenestefolk,  baade  Mands-  og  Kvindespersoner,  lader 
sig  fæste  paa  balve  og  bele  Aar,  nogle  Dage  og  Uger  derefter  bærer 
de  de  annammede  Fæstepenge  igjen  og  ikke  gaar  i  deres  Tjeneste, 
ja  en  Del  gaar  paa  nogle  Dage  i  Tjenesten  dermed  at  besmykke  deres 
Sag,  at  de  bave  fortjent  de  paa  Haanden  tagende  Fæstepenge,  siden 
rommer  de  af  deres  Tjeneste,  bvorover  Folk  for  slig  Omgang  ikke 
aleneste  af  Tjenestetyende  bliver  bedragne,  men  endog  velædle  og  vel- 
byrdige Hr.  Justitsraad  og  Politimester  Katecben  ved  saa  mangfoldige 
slige  Forbor  bliver  udi  andre  vigtigere  Forretninger  storligen  inkom- 
nioderet.  Saadan  falsk  Omgang  kommer  deraf,  at  de  lader  sig  bort- 
fæste af  uanordnede  Mænd  og  Kvinder;  samme  Kvinder  er  en  Del 
med  Baadsmænd,  en  Del  med  Soldater  gifte,  ja  det  sker  og  tidt,  at 
de  samme  Fæstefolk  fæster  Tjenestetyende  4,  6  ja  10  Steder  bort  i 
Tjeneste  og  siden,  naar  Tiden  ankommer,  at  de  skulde  gaa  i  Plads, 
fordølger  dem,  saa  at  ingen  af  dem,  der  bar  fæstet  samme  Folk,  faar 
dem  i  Tjeneste«. 

Ansøgeren  vilde  derfor  bave  Eneret  til  at  bave  Fæstekontor  og 
da  forpligte  sig  til,  at  Folkene  baade  kom  og  forblev  i  Tjenesten, 
men  Kommercekollegiet  erklærede  1724,  at  »dette  er  et  synderligt 
Haandværk  og  Næring,  som  er  ganske  ufornødent«."*) 

De  fleste  velbavende  Folk  bavde  Heste  og  Vogn,  og  de  nøjedes 
ikke  med  aabne  Vogne  som  i  ældre  Tid,  da  selv  Oriffenfeldt  kjørte  i 
saadanne,  men  Kareter  var  det  eneste  standsmæssige.  Derfor  siger 
den  ene  Proprietarius  i  »Den  ellevte  Juni«  (1,  1):  »Hillemænd,  bvor 
blev  jeg  overstænket  af  en  forbandet  Karosse,  som  kjørte  forbi;    man 

skulde  tænke,  der  boede  en  Hob  rige  Folk  i  denne  B3-,  thi  gaar  du 
paa  Gaden,  saa  kan  du  ej  komme  frem  for  Heste,  Vogne  og  sprag- 
lede Lakajer«.     Kaar  Jeronimus  i  »Maskeraden«  (1,  4)  fortæller,  at  i 


En  Karos. 


lians  Ungdom  var  der  ikke  over  4  Kareter  i  Byen,  da  sigter  han  til 
de  4,  som  Frederik  III  efter  Belejringen  forærede  til  Hannibal  Sehe- 
sted, Christoffer  Gabel,  Biskop  Svane  og  Borgmester  Hans  Nansen, 
men  derved  blev  det  en  Modesag  at  kjore  i  Karet.     De  Yrignv,    der 


Eu  Kariol. 


var  her  1702,  skriver  i  sin  Rejsebeskrivelse:*'^)  »Hvis  de  snavsede 
Gader  er  Grunden  til,  at  man  trænger  til  Kareter,  er  der  ej  heller 
Mangel  derpaa.    Der  er  faa  Byer  af  lignende  Størrelse,  hvor  man  har 

saa  mange,  thi  uden  at  tale  om  saa  mange  Hof-  og  Statsembeds- 
mænd,  som  bor  i  Kjøbenhavn,  er  der  næppe  en  Kræmmer  eller  vel- 
havende Borger,  som  ikke  har  sin  Karet  eller  Kalesche  med  2  Heste. 
Det  kommer  dels  af  disse  Borgeres  Forfængelighed,  dels  af,  at  det 
er  saa  billigt  at  holde  Heste;  en  Karet,  2  Heste,  en  Kusk  og  2  La- 
kajer koster  kun  250  Rdlr.  om  Aaret  eller  50  Pd.  Sterling;  dette 
har  en  Hofmand,  som  havde  en  saadan  Ekvipage,  forsikret  mig.  Der 
er  ogsaa  flere  Lejekarether  at  faa  til  en  meget  taalelig  Pris.  man  be- 
taler kun  1  Rdlr.  om  Dagen  og  en  Sletdaler  for  ^/g  Dag,  Morgen 
eller  Eftermiddag.  Hvad  jeg  har  sagt  om  Kjøbenhavns  Borgeres 
Forfængelighed  er  saa  sandt,  især  men  Hensjm  til  Kvinderne,  at  det 
hænder  ofte,  at  Personer  af  Middelstanden  bliver  hjemme  fra  Kirke, 
naar  de  ikke  kan  kjore  i  Karet,  naar  deres  Heste  er  syge  eller  en 
er  død  og  man  ikke  kan  kjøbe  en  anden«. 

Man  ser  af  »Barselstuen«,  hvorledes  Gaden  holdt  fuld  af  Vogne 
med  Damer,  der  gjorde  Visiter,  saa  det  var  sikkert  den  eneste  Maade, 
hvorpaa  en  Dame,  der  følte  sig,  kunde  færdes  paa  Gaden.  Mændene 
gik  selvfølgelig,  men  var  de  ude  om  Aftenen,  maatte  de  have  enten 
en  Tjener  til  Ledsagelse  eller  kjore,  hvad  der  vel  ogsaa  for  Sikker- 
heds Sk^'ld  mangen  Gang  kunde  være  heldigt,  thi  Kjøbenhavns  Gader 
var  uagtet  Vægtere  og  Politi  ikke  ret  hj^ggelige  at  færdes  i  ved 
Nattetid.  '">) 

Der  skulde  dog  være  Maade  med  Befordringernes  Udstyrelse, 
og  Overskridelse  kunde  komme  Vedkommende  dyrt  nok  at  staa. 
Saaledes  havde  en  Bergassessor  1716  ladet  sin  Vogn  forgylde  paa 
Kanterne  og  Enderne,  prydet  den  med  4  Grevekroner  og  givet  Kusk 
og  Tjener  Sølvgalioner  paa  deres  Liberi,  hvorfor  han  idømtes  en 
Bøde  af  1000  Rdlr.,  som  Kongen  dog  nedsatte  til  600.'^) 

At  Heste  og  Vogne  i  Almindelighed  var  billige,  ses  af  Vurde- 
ringen af  en  Hyrekuskes  Bo  1717;  han  havde  2  Kareter,  der  var 
»trepet«  med  blaat  Klæde,  vurderede  til  20  og  22  Rdlr.,  en  gammel 
Kariol  til  2  Rdlr.,  2  Par  Heste  til  16  og  20  Rdlr.  Parret.  I  Aaret 
1712  var  der  143  Rangspersoner,  74  Borgere  og  75  Hyrekuske,  der 
havde  Karosser,  og  dette  var  endda  paa  en  Tid,  da  denne  Mode  ikke 
havde  naaet  sit  Højdepunkt.  Hr.  Bernhard  Olsen  meddeler  i  sine 
»Intime  Papirer  og  Promemorier  fra  Holbergs  Dage«  en  Regning  fra 
en  Hyrekusk  til  Kommerceraad  Friise  for  Kjørsel  i  Marts  og  April 
1723,  hvoraf  ses,  at  han  i  de  2  Maaneder  kjorte  28  Dage,  og  det  var 

ikke  Smaature,  som  iiaar  vi  tager  Drosche,  men  han  havde  Vognen  hele 
Dagen  til  Midnat,  hvilket  kostede  1  Rdlr.,  eller  hele  Eftermiddagen, 
hvilket  kostede  4  Mk.;  fra  Kl.  IV2  til  11 V2  kostede  derimod  kun  3 
Mk.  og  saadanne  »Smaature«  havde  han  kun  2  af.  Betalingen  ses 
altsaa  at  være  den  samme  1723  som  1702.  ^^) 

Et  andet  Befordringsmiddel  var  Portechaiser  eller  lukkede  Bære- 
stole, som  man  kunde  leje  paa  1  Dag  for  2  Sletdaler ;  paa  denne  Tid 
havde  Kammerjunker   von    der  Osten  Privilegium    paa   at  holde  saa- 


En  Portechaise.    Kopi  af  en  engelsk  Afbildning. 


danne,  men  de  kom  dog  først  i  nogen  fuldkommen  Drift  1726,  da 
der  sattes  en  Taxt  for  de  forskjellige  Ture,  ligesom  nu  med  Droscher, 
og  de  IJk  Holdepladser  paa  Kongens  Nytorv,  Ulfeldts  Plads,  Vandkun- 
sten og  ved  St.  Nikolaj  Kirke  i  »Kongen  af  Sverig«.  De  var  endnu 
i  Brug  1763,  thi  i  Schneedorfs  patriotiske  Tilskuer  1763  S.  7  findes 
folgende  Sætning:  »Saalænge  vi  have  Hyrekuske  og  Portechaiser« 
o.  s.  V.,  men  vimI  den  Tid  er  de  nok  gaaede  af  Brug.  ")  I  Kome- 
dierne   forokommer    de    ofte    paa   Scenen.      I  »Hexeri«    (1,  8)  bæres 


174  Skjødehunde. 

Hans  Frandsen  deri,  og-  han  skammer  sig"  ved  at  gaa,  thi  han  var 
nylig  kommen  hjem  fra  Paris.  At  være  Portor  ansaas  dog  sikkert 
ikke  for  at  være  nogen  respektabel  Stilling,  derfor  bliver  Arv  i  »Den 
honette  Ambition«  (3,  6)  meget  fornærmet  over,  at  han  skal  være 
»Bæst«.  Af  »Den  Vægelsindede«  (1,  8)  ses  det,  at  Damer  ogsaa  be- 
nyttede dem. 

En  Mode,  som  Holberg  oftere  revser,  er  den  overdrevne  Luxns 
med  Skjødehunde,  som  var  kommen  i  Brug.  Han  kunde  selv  ikke 
lide  Hunde  og  udvikler  dette  i  sin  ældre  Alder  udforlig  i  en  af  sine 
Epistler,  hvori  han  bl.  a.  siger,  at  de    smaa  Hunde    »kan    foraarsage 


Dame  med  Skjødehund. 

Ekkel,  efterdi  de  trakteres  ligesom  Born  udi  et  Hus,  saa  at  mangen 
Matrone  har  sine  Tanker  mere  fæstede  til  hendes  Skjodehund  end  til 
hendes  Born«.  Da  Herman  v.  Bremenfeldt  i  »Den  politiske  Kandestøber« 
(3,  4)  underviser  Gedske  i,  hvorledes  hun  skal  opføre  sig,  da  hun  er 
bleven  fornem,  siger  han  bl.  a.:  »I  skal  ogsaa  lægge  Jer  en  Skjøde- 
hund til,  hvilken  I  skal  elske  som  jer  egen  Datter,  thi  det  er  ogsaa 
fornemme.  Vor  Nabokone  Arianke  har  en  smuk  Hund,  som  hun 
nok  laaner  Jer,  til  vi  selv  kan  faa  en;  Hunden  skal  I  give  et  fransk 
Navn,  som  jeg  nok  skal  hitte  paa,  naar  jeg  faar  Stunder  at  tænke 
mig  om.     Den  skal  idelig  ligge  i  Jert  Skjod,  og  I  skal  i  det  ringeste 

en  halv  Snes  Gange  kysse  den,  naar  der  er  fremmede^.  Xaar  Gedske 
saa  senere  (4,  6)  kommer  ind  med  Hunden,  vækker  det  stor  For- 
nøjelse hos  Raadsherreinderne :  »Var  det  ikke  en  allerkjæreste 
Hund,  hun  havde  paa  Armen?  den  skjønneste  Lænkehund,  nogen  vil 
forlange;  jeg  er  vis  paa,  at  den  bliver  kaldt  Joli  oven  i  Kjøbet«. 

I  »Melampe«,  hvor  Handlingen  drejer  sig  om  en  bortstjaalen 
Skjødehund,  kommer  Satiren  ret  frem,  navnlig  giver  Trommeslagerens 
Efterlysning  (1,  2)  en  morsom  Skildring  af  det  bortkomne  Dyr: 
»Saasom  i  Dag  henved  Kl.  8  den  velbaarne  Jomfru  Philocyne  har, 
sig  og  sin  Familie  til  stor  Hjærtesorg  og  Bedrøvelse,  tabt  en  liden 
Skjødehund  ved  Navn  Melampe,  saa  gives  hermed  tilkjende,  at  hvo, 
som  kan  aabenbare  samme  Hund  eller  bringe  den  tilbage,  skal  have 
10  Dukater.  Hunden  er  ganske  hvid,  tegnet  med  sorte  Øren  og  en 
sort  Plet  i  Panden,  Fødderne  ere  ubeskrivelig  nette  uden  den  venstre,  som 
er  noget  tykkere  end  de  andre.  Hvad  Sindets  Gaver  er  angaaende, 
da  har  samme  Melampe  fast  menneskelig  Forstand,  thi  omendskjønt 
den  ikke  kan  tale,  saa  kan  den  dog  ved  Gebærder  give  sin  Mening 
tilkjende.  Naar  den  vil  ligge  i  et  Skjød,  skraber  den  med  det  ene 
Forben  paa  Forklædet,  og  naar  den  vil  ligge  paa  sin  Pude  under 
Kakkelovnen  igjen,  gir  den  sin  Yilje  tilkjende  ved  at  lade  falde  en  liden 
Yandtaar  paa  Forklædet,  dog  saa  subtilt,  at  det  ingen  Skade  gjør.  Den 
er  af  en  saadan  fornemme  Naturel,  at  den  ingen  Mad  æder,  uden 
den  er  tygget,  og  skjælver  af  Kuld,  endogsaa  udi  Augusti  Maaned. 
Den  har  et  Fløjels  Halsbaand,  hvorpaa  staar  med  Guld  broderet 
Melampe«.  I  den  ældste  Udgave  af  »Barselstuen«  findes  en  hel 
Scene  (2,  2),  der  alene  bestaar  af  Snak  om  Hunde. 

Denne  overdrevne  Kjærlighed  til  Hunde  blev  dreven  saa  vidt, 
at  man  gjorde  Vers  over  Hunde,  ja  endog  lod  disse  trykke.  Frederik 
Piostgaard,  der  uagtet  sine  Fortrin  ofte  optraadte  som  en  Nar,  skrev 
bl.  a.  en  Gravskrift  over  »den  rare  Mynde  Melampus,  som  tjente  i 
Gehejmeraadinde  Harbos  Gaard  (er  vel  den  i  Stormgade)  og  som 
blev  skudt  af  en  Skytte  1718^-.  Melampe  var  iøvrigt  ikke  noget  ual- 
mindehgt  Hundenavn. ''') 

Af  »Maskeraden«  (1,  2)  ses,  at  man  havde  Porthunde  i  Kjøben- 
havn,  og  endnu  i  sine  ældre  Aar^^)  klager  Holberg  over  Hundenes 
Aliarm  her  i  Byen;  »Hvis  min  Gjenboes  Lænkehund,  som  gjøer  og 
skjælder  alene  for  at  gjø  og  skjælde,  vilde  pavsere  alene  engang  om 
Ugen,  nemlig  Torsdag  Aften,  vilde  jeg  holde  hans  anden  Bjæffen  (il- 

gode,  thi  paa  en  saadan  Aften  kommer  jeg  gemenlig  fra  det  musi- 
kalske Kollegio,  og  som  jeg  da  liar  Orene  fulde  af  harmonisk  Lyd. 
skjønner  jeg  mest  paa  Forskjellen  i  Musikken. 

At  det  ogsaa  var  fint  at  gaa  paa  Gaden  ledsaget  af  en  stor 
Hund.  ses  af  den  ældste  Udgave  af  »Den  Vægelsindede«  (1,  1),  hvor 
Torben  ytrer:  »en  stor  Hund  gad  jeg  nok  have,  thi  det  lader  saa 
smukt,  naar  man  har  en  Hund  med  sig  paa  Gaden,  som  man  kan 
flojte  efter«. 

Mange  Familier  havde  Papegøjer,  thi  Papegøjebure  findes  meget 
almindeligt  i  Skifteforretninger;  i  »Maskeraden«  (1,  2)  tror  Arv,  at 
Leander  mener  Papegøjen,  naar  han  sporger  efter  sin  »Papa«,  hvoraf 
man  vel  kan  slutte,  at  man  udtalte  det  Pappa  som  paa  Svensk  og  ikke 
som  nii  efter  det  Tvdske  med  Tonen  paa  sidste  Stavelse. 


Til  en  Skildring  af  Huslivet  horer  ogsaa  Omtalen  af  de  Familie- 
fester, der  holdtes  i  Hjemmet.  Oplysningen  om  disse  er  af  forskjellig 
Art,  thi  medens  vi  kan  finde  nok  om  Begravelser,  har  vi  ikke  saadan 
Lejlighed  til  at  finde  Regninger  og  Optegnelser  om  Udgifterne  ved 
de  andre  Fester. 

Forud  for  Bryllup  gik  altid  Trolovelse,  der  bestod  i,  at  Slægt 
og  Venner  blev  indbudte,  og  at  Brudeparret  i  deres  Nærværelse  rakte 
hinanden  Haanden  og  vexlede  Ringe;  denne  Handling  ansaas  efter 
Loven  for  lige  saa  bindende,  som  naar  Præsten,  hvad  der  tidligere 
var  Skik,  indviede  Handlingen.  Ved  Trolovelsen  holdtes  et  Gilde, 
men  Loven  forbød  at  give  andet  end  et  tarveligt  Maaltid.  I  flere  af 
Holbergs  Komedier  foregaar  Trolovelsen  i  Nærværelse  af  en  Notar, 
men  dette  Træk  er  udansk  og  laant  fra  Frankrig,  thi  efter  dansk 
Lovgivning  vilde  en  Trolovelse,  der  var  indgaaet  ved  at  bedrage  For- 
ældre og  Værger,  ikke  kunne  have  Gyldighed,  og  derfor  var  Notarens 
Udførelse  af  Kontrakten  en  nødvendig  Handling  for  Intrigens  Fuld- 
forelse. 

Vielsen  foregik  sædvanlig  i  Kirken,  men  mange  fornemme  søgte 
kgl.  Bevilling  paa  at  vies  i  Huset,  dog  var  denne  Mode  paa  den 
Tid,  vi  her  omhandler,  næsten  gaaet  af  Brug,  thi  det  var  navnlig  i 
Christian  V.'s  Tid,  at  der  udstedtes  de  mange  nysnævnte  Bevillinger. 

Loven  paabyder  et  vist  Maadehold  ved  Bryllupper:   der   maatte 


Bryllupper.  177 

ikke  gives  mere  end  8  Retter,  ej  heller  maatte  »nogen  Pyramider  af 
Sukkerbageri  iblandt  Bryllupskosten  anrettes,  meget  mindre  nogen 
Overdaadighed  optænkes  med  kostbare  Eetter«,  men  alting  sknlde  fore- 
gaa  tarvelig  efter  enhvers  Vilkaar.  Rangspersoner  maatte  til  Omhæng 
og  Betræk  til  Brudesenge  kun  bruge  Taft,  Atlask,  Damask  eller  andet 
Silketøj ;  Silkefryndser  maatte  kun  bruges,  naar  de  var  forarbejdede  i 
Landet,  men  Sølv-  eller  Guldfryndser,  Kniplinger  eller  Snorer,  lige- 
som Kniplinger  om  Lagnerne  var  ej  tilladt  andre  end  Gehejme- 
raader.  Grever  og  Friherrer.  Til  Brudeskamlen  maatte  kun  bruges 
vævet  Tapet  uden  Fryndser,  men  Himmel  over  den  eller  over  Bordet 
var  kun  tilladt  de  4  første  Rangklasser.  Gejstlige,  fornemme  Borgere 
og  Negotianter  maatte  kun  bruge  Taft  og  Atlask  til  Brudesengen, 
men  Haandværks-  og  Tjenestefolk  skulde  nøjes  med  Rask  eller  andet 
indenlandsk  uldent  Tøj;  disse  sidste  maatte  kun  følges  til  Kirken  af 
6  Par  Folk  og  maatte  kun  traktere  med  4  Retter,  dog  formentes  det 
ingen  at  møde  i  Kirken  eller  Huset  for  at  hore  paa  Brudevielsen  og 
ofre  med  Brudefolkene.  Brudegave  var  aldeles  forbudt  undtagen  til 
Tjenestefolk  og  af  Forældre  til  Børn.  Den  gamle  Skik,  at  Brud- 
gommen gav  Ædelstene,  Perler  og  andre  Kostbarheder  til  Brudens 
Venner  eller  Søskende,  var  nu  helt  afskaffet,  men  han  maatte  skjænke 
hendes  Moder  eller  dem,  i  hvis  Hus  hun  var,  Gaver  til  100  Rdlr.s 
Værdi.  Til  Bryllupper  i  Almindelighed,  der  kun  maatte  holdes  paa 
1  Dag,  maatte  foruden  den  nærmeste  Slægt  kun  bedes  12  Par  Folk. '''') 

Saadanne  Ting  er  det  nu  let  nok  at  give  Bestemmelser  om, 
men  paase  deres  Overholdelse  er  en  anden  Sag.  En  »gemen«  Borger 
vilde  ikke  staa  tilbage  for  en  »fornemme«  Borger,  og  dennes  Ære  gik 
det  dog  for  nær,  om  han  ikke  kunde  gjore  et  ligesaa  pænt  Bryllups- 
gilde som  hans  Nabo,  der  havde  faaet  en  Rang,  og  en  Rangsperson 
syntes  det  at  være  en  Skam,  om  han  ikke  kunde  have  en  Himmel 
over  Brudeparrets  Sæde  ved  Bordet.  Dette  ligger  i  den  menneskelige 
Natur,  og  derfor  gjør  Luxusforordninger  mere  Skade  end  Gavn. 

I  Holbergs  Komedier  omtales  ikke  de  »fornemme«  Borgeres 
Bryllupper,  naar  Jeronimus  i  »Maskeraden«  (2,  5)  siger,  at  »mange 
Folk  her  gjøre  slige  Bryllupper,  at  Bryllupsmaden  næppe  er  fordøjet  i 
Maven,  forend  de  maa  danse  i  Slutteriet  ,  thi  her  mener  han  ikke 
sine  Lige.  I  „Barselstuen«  (1,  1)  er  det  ogsaa  Haandværkstandens  og 
Tjenestefolks  Bryllupper,  der  omtales,  naar  Troels  siger:  »Skal  man 
giftes,  maa  der  lige  saa  mange  Folk  komme  sammen   for  at  æde  og 

drikke  op  mer.  end  en  stakkels  Haandværksmand  kan  fortjene  i  4 
Aar  igjen;  derfor  har  man  i  gamle  Dage  hittet  paa  den  Mode,  at 
den  halve  By  skulde  ofre  og  give  Brudegave,  thi  ellers  maatte  en  stor 
Del  danse  lige  fra  Brylluppet  til  Slutteriet.  Nu,  saasom  Folk  blir 
mer  og  mer  fattige,  saa  blir  de  og  mer  og  mer  storagtige  og  vil 
ingen  Brudegave  have,  saa  det  er  alene  Tjenestefolk,  man  ofrer  til  i 
vore  Dage«,  Dette  stemmer  overens  med  Udtrykkene  i  den  nævnte 
Forordning. 

Troels  fortæller  videre  om  Bryllupper,  at  »naar  man  i  trende 
Timer  har  skraalet  over  Bordet  paa  Peders  og  Povls  Skaal,  som  sid- 
der 100  Skridt  fra  hinanden,  man  skal  danse  om  Natten,  indtil  man 
af  Støv  og  Mattighed  bliver  saa  elendig,  at  man  maa  give  Spille- 
mændene Penge  for  at  holde  op  igjen  og  gaa  hjem  for  at  medicinere 
tre  Dage  derefter«.  Han  vedbliver  saa  videre  (1,  2):  »Kommer  man 
til  en  Skræders  eller  en  Skomagers  Brjilup,  bliver  man  imodtagen 
med  Trompeter  og  Valdhorn,  sat  ved  et  Bord  saa  langt  som  fra  Kyn- 
delmisse til  Paaske,  sigtet  fuld  af  kostbare  Retter«.  Forbudet  mod 
Gjæsternes  Tal  er  altsaa  ikke  blevet  overholdt  og  med  Hensyn  til 
Musikken  ses  det  nok  af  Stadsmusikantens  Klager,  hvor  meget  den 
blev  brugt.  Hjemmet  blev  for  Haandværksfolk  ikke  stort  nok.  og  der- 
for søgte  man  til  et  Lokale  ude  i  Byen,  f.  Ex.  Paradis  ved  Vesterport. 

Ogsaa  for  overdreven  Luxus  ved  Barnedaab  havde  Loven  sat 
Skranker.  Det  var  forbudt  at  pryde  Barnet  med  Perler  eller  Ædel- 
stene, der  maatte  kun  bruges  5  Faddere,  af  hvilke  de  3  kunde  være 
Kvinder,  og  der  maatte  i  Hjemmet  ikke  trakteres  med  Konfekt  eller 
Drik,  men  alene  med  almindelig  Mad.  Ja,  det  var  endog  forbudt  at 
sende  Bud  til  andre  end  til  Forældre,  Børn  og  Søskende  om  et 
Barns  Fødsel,  og  ingen  af  disse  maatte  endog  »opvarte«  i  Huset  for 
at  tage  imod  Besøgeiser,  imedens  Kvinden  laa  i  Barselseng,  »ej 
heller  skal  nogle  Kvinder  bestilles  til  noget  i  Huset  at  forrette,  men 
hvad  i  saa  Maade  er  at  gjore,  skal  ske  ved  deres  Folk  i  Huset«.  "') 
Det  var  lettere  sagt  end  gjort  at  sætte  Skranke  for  det  overdaadige 
Traktemente,  der  fandt  Sted  ved  Barselstuer,  der  var  i  fuldt  Flor,  da 
Holberg  skrev  sin  »Barselstue«.  Denne  foregaar  hos  »maadelige 
Standsfolk«,  altsaa  jevne  Borgerfolk,  og  dog  var  der  saa  fuldt  med 
Folk  og  Vogne  i  Aabenraa,  at  man  ikke  kunde  komme  frem  (1,  2). 
Der  trakteres  med  The,  Kaffe,  Chokolade,  spansk  Vin,  gode  Raad  og 
Syltcti'j  (1,6)  til  baade  nære  og  fjerne  Bekjendte,  til  Mænd  og  Kvin- 

der;  der  kommer  Doktor,  Barber,  Jordemoder,  Siguekjælliug  for  at 
se  til  Konen,  der  intet  fejler,  der  sendes  Barselmad,  som  ikke  spises, 
og  Husfaderen  maa  selv  sidde  og  male  Kaffe,  imedens  Haarene  rejser 
sig  paa  hans  Hoved  ved  Tanken  om  alle  de  Udgifter,  der  skal  til. 

Det  er  ikke  virkelige  Sygebesøg,  der  gjøres  i  en  Barselstue,  men 
Moden  siger,  at  Barselkonen  skal  i  6  Uger  blive  liggende  i  Sengen 
og  modtage  indbildte  S3'gebesøg,  som  et  samtidigt  Digt  siger: 

»Man  sender  en  Herold  i  alle  Byens  Gader, 

der  raaber  i  hvert  Hus:  Jeg  eder  vide  lader, 

at  Moder  haver  født  en  Pige  eller  Dreng, 

besøger  hende  nu  i  hendes  Barselseng. 

Vor  Barselkvinde  skal  da  efter  Moden  ligge 

i  nogle  Uger,  og  det  kan  sig  ikke  skikke, 

at  hun  sig  lader  se,  6  Uger  tælles  maa, 

før  udenfor  sin  Dør  hun  drister  sig  at  gaa. 

Tænk  midlertid  kun,  hvad  den  stakkels  Kone  Uder, 

thi  efter  Moden  hun  i  disse  Barseltider 

hver  Time  vente  maa  en  ny  Besøgelse, 

tænk,  hvad  der  da  gaar  med  til  Kaffe,  Sukker,  The. 

Endskjønt  til  Doktor  hun  ej  hnder  sig  at  trænge, 

hun  efter  Moden  dog  til  ham  betaler  Penge, 

saa  hvordan  det  end  gaar,  hun  farer  ilde,  naar 

at  bryde  Modens  Lov  hun  sig  ej  under^taar.« 

I  den  ældste  Udgave  af  »Barselstuen«  fremstilles  selve  Sengen, 
men  i  de  senere  Udgaver  sidder  Barselkonen  i  en  Lænestol,  hvad  der 
var  mod  Skik  og  Brug,  hun  skulde  netop  ligge  i  Sengen.  At  hun 
laa  pyntet  paa  sin  Paradeseng,  ses  af  selve  Komedien  (2,  8),  idet 
Øllegaard  siger:  »Ej  Madame,  til  Lykke!  I  parerer  min  Tro  som  en 
Majbrud,  nej,  se  engang.  Søster,  hvor  pyntet  den  lille  Taske  ser  ud;« 
dog  var  det  ikke  noget  imod  forrige  Tiders  Barselstuer,  da  baade 
Konens  og  Sengens  Udstyrelse  var  endnu  prægtigere  og  Traktementet 
bedre,  thi  den  ene  Officer  siger  i  den  ældste  Udgave  af  ^> Barselstuen« 
(2,  5):  »Det  er  forunderligt,  hvordan  alle  gode  gamle  Moder  tar  af; 
naar  man  kom  og  besøgte  Folk  i  gamle  Dage  ved  saadau  Occasion, 
blev  man  saa  trakteret,  at  man  maatte  lade  sig  bære  hjem«. 

I  disse  gamle  Dage,  da  man  ikke  kunde  traktere  med  The, 
Kaffe  eller  Chokolade,  var  det,  at  Damerne  blev  besatte  af  en  ond 
Aand  i  Barselstuerne,  de  blev  beskjænkcde  og  ve  den  Mand,  der  viste 
sig;  det  er  endnu  en  Levning  af  den  ældre  Skik,  naar  Jeronimus  i 
»Barselstuen«  (1,  5)  siger,  at  han  ikke  tor  komme  i  Barselstuen,    da 

han  var  bange  for  sin  Hat,  og  naar  i  Stykkets  ældste  Udgave  (4,  4) 
Vaagekonen  tager  Officerens  Hat  fra  ham  ifølge  » Barselstueretten  <;. 
og  ikke  vil  afgive  den  igjen  uden  Indløsning.  Paa  Landet  holdt  dette 
sig  længe.  F.  Feilberg  fortæller  saaledes  fra  Mellemslesvig,  hvor  Re- 
ster af  Skikken  endnu  vedvarede  1860^^),  hvorledes  det  tidhgere  gik 
til:  Konerne  drak  omkaps,  og  som  det  i  Reglen  gaar  Kvinder,  vidste 
de  hverken  Maal  eller  Grænse.  Naar  de  saa  ikke  kunde  længer,  fur 
de  afsted  som  den  vilde  Jagt,  ethvert  Karlfolk,  de  mødte,  maatte 
øjeblikkelig  tage  Hatten  af,  inde  i  Skolen  gav  de  Læreren  en  Svingom 
og  hujede  og  tumlede  med  Børnene,  inde  i  Kroen  væltede  de  Borde 
og  Bænke,  Smeden  jog  dem  bort  med  sit  gloende  Jærn,  men  den 
tykke  Skræder  maatte  danse  en  Polsk  med  dem  paa  Byens  Gade, 
Heste  kyste  de  løbske,  men  sommetider  lykkedes  det  vel  ogsaa  en 
Mand  at  faa  »Færd«  paa  dem  og  kjore  dem  ud  i  en  Dam,  saa  de 
maatte  vade  i  Land.  Skikken  var  udbredt  ogsaa  i  andre  Lande,  og 
naar  Danske  Lov  paalægger  Barselkvinden  at  holde  sin  Kirkegang  5-6 
Uger  efter  sin  Barnefødsel,  ser  man,  at  det  er  den  Tid.  der  gaar 
forud  for  denne  Indførsel  i  Kirken,  som  her  endnu  paa  Landet  fore- 
gik for  ikke  ret  lang  Tid  siden,  maaske  bruges  endnu  sine  Steder,  da 
man  ikke  turde  vise  sig  aabenlyst.  "^) 

Klager  over  de  store  Udgifter  ved  Begravelser  Is'gger  Holberg 
i  Munden  paa  Troels  i  »Barselstuen«  (1,  1):  »En  stakkels  Kone  mi- 
ster sin  Mand,  som  jeg  sætter  efterlader  hende  nogle  Skillinger,  som 
hun  ved  Forsynlighed  kan  leve  af.  Fornuften  siger,  hun  skal  kon- 
servere dem,  men  Moden  siger,  hun  skal  give  sin  Mand  en  hæderlig 
Begravelse,  det  er  at  sige  paa  anden  Danske,  hun  skal  udstaffere  det 
døde  Legeme,  betrække  alle  Yægge,  Stole,  Stuepiger,  Kokkepiger, 
Ammer,  Kuske,  Heste  (med  Tiden  skal  vel  Skjødehundene  overtræk- 
kes ogsaa),  med  et  Ord,  hun  skal  gjøre  saadan  bæderlig  Begravelse, 
at  hun  har  intet  tilbage  at  føre  et  hæderligt  Levned  med.  Det  er 
ikke  nok,  at  hun  mister  sin  Mand  med  sin  Velfærd.  Moden  siger. 
hun  skal  ogsaa  ligge  paa  sin  Seng  i  6  Uger  eg  høre  de  Ord  6  Gange 
repeteres  hver  Time:  Hendes  Sorg  gjor  mig  ondt.  Madame!  Saa  at, 
endskjønt  hun  som  en  god  Christen  har  sat  sig  for  at  bære  sin  Sorg 
med  Taalmodighed,  saa  tilstæder  dog  Moden  hende  ikke  saadant. 
Det  kommer  mig  for  ligesom  en,  der  har  ftiaet  Saar  paa  sin  Haand, 
hvilket  hun  efter  Moden  maa  lade  sine  bedste  Venner  vide,  at  de  vil 
gjøre  hende  den  Ære  en  efter  anden  at  rive  Plasteret  af  itrjen.     8;ia 

kommer  de  en  efter  anden  trippende,  og  for  at  lade  se  deres  Ven- 
skab rives  Plastret  af  Haanden,  hvorfor  man  maa  takke  dem,  ja  give 
dem  The  og  Kaffe  oven  i  Kjøbet,  men  de  skulde  have  Fanden,  var 
jeg  Enkekone«. 

Dette  Billede  er  aldeles  korrekt,  thi  vel  paabod  Forordningen  af 
7.  Nov.  1682,  at  kun  høje  Rangspersoner  maatte  overtrække  Værelser, 
Heste  og  Vogne,  men  denne  blev  ikke  overholdt,  saa  der  24.  Marts 
1724  maatte  udstedes  et  nyt  Reglement,  der  kun  tillod  Folk  af  de  2 
første  Rangklasser  at  betrække  Stuen,  Karosser  og  Heste  med  sort, 
og  det  kun  naar  der  var  Sorg  fer  Ægtefæller  og  Forældre,  og  kun 
Tjenestefolk  i  Liberi  maatte  klædes  i  Sort.  Dette  sidste  Reglement 
udkom  jo  efter  Troelses  Skildring  og  viser,  at  hvad  der  forbydes  var 
almindeligt.  Mest  talende  er  de  nedenfor  meddelte  2  Regninger  fra 
1719  efter  2  fornemme  Borgere,  af  hvilke  den  første  aldeles  ingen 
Rang  havde,  den  anden  dog  havde  nogen  baade  som  Raadmand  og 
Stadshauptmand,  men  dog  var  langt  fra  at  høre  til  de  første  Rang- 
klasser. Man  ser,  at  nogle  Kareter  var  overdragne,  andre  kun  over- 
malede med  sort  Farve,  at  ikke  alene  Familiens  Medlemmer  fik  Sørge- 
dragt,  men  alle  Tjenestefolkene,  ja  endog  Sørgestrømper,  Sorgesko  og 
Handsker  fik  de ;  ved  Stadshauptmandens  Begravelse  blev  Underoffice- 
rer og  Tambourer  ogsaa  betrukne .  og .  ved  den  første  Begravelse  var 
der  5  Drenge  i  sorte  Klæder,  der  fulgte  Vognene.  At  Stuen  blev 
betrukken,  har  man  vel  da  ringe  Grund  til '  at  tvivle  om ,  thi  ud- 
trykkelig kan  det  ikke  ses  af  de  2  Regninger,  med  mindre  det  i  den 
første  er  »Madame  Flechenbergs  Leje  af  Trækbaj  2  Rdl.  4  Mk.,  og 
under  den  anden  »sort  Baj  til  Omtrækning  og  Beklædning  38  Rdl.« 

Enhver  nogenlunde  fornemme  Borger  blev  da  ikke  jordet  om 
Dagen,  men  om  Aftenen.  Ved  Aftenstid  afgik  Ligtoget  fra  Hjemmet 
til  Kirken  og  man  lejede  Lygter,  der  blev  baarne  ved  Siden  af  Vog- 
nene, hvis  Tal  var  stort,  thi  der  lejedes  1  Karet  til  hver  af  de  ind- 
budte. Kirken  var  da  fuldt  oplyst  med  Vox-  og  Tællelys,  og  følgelig 
maatte  der  ogsaa  Oplysning  til  ved  Kistens  Kedsættelse  i  den  murede 
Familiebegravelse ,  som  enhver  nogenlunde  velstaaende  Borger  ejede 
under  Kirkens  Gulv.  Man  maatte  have  en  Studiosus  til  at  skrive 
Ligvers,  og  det.  naar  det  var  rigtig  fint,  baade  paa  dansk  og  tydsk, 
og  Sangværket  i  Helligaandskirke  blev  sat  i  Gang  under  Ligproces- 
sionen. Hvor  store  Udgifterne  blev  i  Forhold  til  Formuen,  ses  af, 
at    den    nedenfor    nævnte    Stadshauptmands   Begravelse   kostede  1120 

Rdl.,    Og,    efter  at   hele   hans   Bo  var  gjort  op,   var  rormuen  knap 
10,000  Rdl. 

De  enkelte  Regninger  lyder  saaledes: 

Udgifter  ved  en  Begravelse  for  Enken  efter  en  fornemme  Borger 
1719: 

Ligkisten  med  Beslag    30  Rd.  »Mk.  »Sk. 

Accise  af  Kisten , 2  »   »    — 

For  Graven  at  aabne     16  »   »    

For  Liget  om  Aftenen  at  begrave  1  —  >   —  »    _ 

Til  Vor  Frue  Skole     , 10  —  »   »    

Hr.  Schreiber  for  Jordkastelse  16  —  »    »   

Dr.  Dyrkop  for  at  følge    6  —  »    »    

Mag.  Brinck  for  at  følge    4  —  »    »    

Kantoren     2—  4   »    

Graveren   2  4   »    

For  Ligbaaren     »  4  »    _ 

Ligvognen   g  —  »    —  »    — 

Ligklædet    4_  »    _  ^   

Sangværket    24  »    »    

8  overdragne   Vogne.   Kuskenes  Drikkepenge 

'^  8  Mk 10  —  4   _  »   _ 

8  sorte  Vogne  å  4  Mk. 5  —  2   —  »    — 

o    Drenge    udi    sorte    Klæder,    som    fulgte 

Vognene 2  —  3 »    

Udi  de  Fattiges  Bøsse 4  »    ;.    

For  Ligtrappen \  1    „ 

Voxlysenenc  til  Altret  10  3   » 

For  Gravskriften  paa  Kisten 5  —  1   »   

Kusken,    som  kjørte  Ligvognen,    Drikkepenge  »  —  4  —  »   

Pigen,  som  bar  Ligklædet    ' »  —  2   —  »   

Remsnideren  for    2   Kister  (ogsaa   Mandens) 

og  Vognene  at  betrække   18  —  »    —  »   

Pigen,   som  frembar  Voxlysene,   Drikkepenge  ;>  —  1    —  »    

Madame  Flechenbergs  Leje  af  Træk-Baj 2  —  4  —  :>    — 

Bedemændene  for  deres  Umage   15  »   »    

En  Studiosus,  som  gjorde  danske  Ligvers  ...  10  —  »   —  »   — 

Vai  anden  Studiosus  for  tvdske  Vers 10  —  »    —  »    

Graveren,  Drikkepenge    2  —  »  —  »  — 

Drikkepenge  til  Snedkerens  Folk   ]  —  3  —  »  — 

Til  Smedens  Folk  ligeledes »  —  5  —  »  — 

Kemsniderens  Folk  ogsaa   Drikkepenge    ....  1  —  »  —  »  — 

Til  2  Politibetjente    2  —  2  —  >  — 

En  Pige,  som  hjalp  at  gjøre  rent   >  —  5  —  »  — 

For  Vognene  sort  at   anstryge    og  Vaabnene 

til  Lysene  at  male   12  — .  >  —  >  — 

Madame  Scharfenberg  for  Apothekervarer  ...  70  —  >  —  >  — 
Doktor  Foss,  som  de  salig  Folk  i  deres  Svag- 
hed har  betjent,  til  Salarium   40  —  >  —  »  — 

Msr.  Voltelen,  Barberer,  i  lige  Maade    100  —  »  —  »  — 

Madame  Mathias  Abbestee  for  A^in 19  —  >  —  »  — 

Johan  Finchenhagen,  Sukkerbager   <)  —  -4  —  »  • — 

Msr.  Heusserich  for  Lærred  og  Katun    4  —  3  —  >  — 

For  Tjenestepigernes  Klæder  at  sy 2  —  .5  —  •>  — 

For  Linned  videre  at  sy  7  —  2  —  »  — 

For  Strømper  til  Folkene   4  —  »  —  »  — 

Handsker  til  Folkene  1  —  2  —  »  — 

Skomageren  for  Sørgearbejde 8  —  ]  —  i.  — 

For  noget  urent  Tøj  at  lade  vaske    >  —  4  —  »  — 

I  adskillige  Maader 18  —  2  —  »  — 


Uddrag  af  Omkostningerne  ved  Stadshauptmand  Mathias  Peder- 
sen Kamsharts  Begravelse  1719: 

Provsten    10  Ed.  >  Mk.  »Sk. 

Begge  Kapellaner   6  —  »  —  »  — 

Vaagekonen   6  —  »  —  »  — 

Voxlys  paa  Altret  i  Kirken   med  andre  smaa 

Voxlys    14  —  5  —  »  — 

For  2  Plader  til  Altérlysene  at  male    3  —  »  —  »  — 

For  Flor  til   samme  Lys,   saavelsom  Flor  til 

endel  af  Underofficererne    17  —  -^  —  »  — 

For  3  Lpd.  4  Pd.  Tællelys  i  Kirken    7  —  3  —  8  — 

For  Sukerdon  og  Katun  til  Liget   43  —  1  —  »  — 

Til  Politifuldmægtigen,  Drikkepenge »  —  4  —  .•>  — 

Sort  Baj  til  Omtrækniug  og  Beklædning   ...     38  —      >;    —      > 
Sørgeklæder  til  Enken,  Børnene  og   Tjeneste- 
folkene tilligemed  Flor  til  Underofficererne 

og  Tambourerne   440  —  —      » 

Skræderløn 51  —      »    — 

Syløn    for    Fruentimmer  -  Sætter ,  Flor,    Gra- 

vorer,  Huer,  Hætter,  Korsetter  og    desl.      9  —     2    —      6 

For  Ligvers  at  trykke  9  —      »    —      2 

For  samme  at  komponere  til  diverse  Personer     10  - —     »    —      » 
Depenseret  paa  Skildvagter  fra  han  døde  til 

han  blev  begravet 4  —      »    —       » 

Leje  af  12  Kareter,  som  Borgerofficererne  blev 

kjørt  udi,  som  paasatte  og  aftog  Liget  .       8  —      »    —      » 
Leje  af  Løgter  med  Drikkepenge  til  dem ,  som 

bar  dem  og  ellers  opvartede  ved  Vognen      4  —     »    —      » 
Hesteleje  for  Stykkerne  (o:  Kanonerne)  at  lade 
fore   frem  og  igjen  tilbage,  da  der  med 
dem  blev  fyret  ved  Ligets  Nedsættelse  i 

Kirken    6  —     4    —      » 

Drikkepenge  til  Yognmandsfolkene    1  —      »    —      » 

Dito  til  de  4  militære  Tambourer 3  —      ■>    —      » 

Dito  til  Adjutanten  Barfod 10  —      »    —       » 

Dito  til  Adjutanten  Knapsted  10  —      »    —      » 

Til  hans  Søn,  som  bar  Kaarden  hjem    >  —     4    —      » 

Dito  til  de  12  L^nderofficerer 8  —     >    —      » 

Drikkepenge  til  en  Skoleperson,  som  omdelte 

Ligversene   1  —      »    —       » 

Til  Gadefogderne    ;.   —     4    —       » 

2  Bedemænds  Salarium    10  —     »    —      » 

Skal  godtgjores  Hr.  Kort  Mathiesens  (Sonnens, 
der  var  Præst  i  Fyen)    Kjæreste  for  sine 

Sørgeklæder 14  —     »    —      ;> 

Til  adskillige  Udgifter,  desligeste  til  Borger- 
og  Militær-Officererne,  da  de  efter  bruge- 
lig Skik  bleve  trakterede 140  —     »    —      » 

Af  andre  Begravelsesregninger  faar  man  Oplysning  om  flere 
Enkeltheder.     Derfor  meddeles  endnu  følgende  Uddrag: 

Niels  Jakobsen  Viger,  velfornemme  Borger  og  Br3'gger  og  en  af 
de  32  Mænd,  døde  24.  April  1726.  Ved  hans  Begravelse  blev  bl.  a. 
udgivet:  Alle  Klokkerne  ved  Vor  Frue  Kirke  22  Ed.  4  Mk.  4  Sk. 
Helliggejstes  Klokker  12  Ed.,  Sangværket  dobbelt  Slag  1  Time  12  Ed.. 
Trinitatis  Klokker  2  Ed.  3  Mk.,  Ligvognen  med  Drikkepenge  til 
Kusken  10  Ed.  3  Mk.,  Invitationsvognen  1  Ed.  2  Mk.,  tvende  Di- 
.<ciple,  som  fulgte  med  ved  Invitationen  1  Ed.,  8  overtrukne  Vogne 
8  Ed.,  10  sværtede  Vogne  6  Ed.  4  Mk.,  8  Vægtere  2  Ed.  4  Mk.,  2 
Politibetjente  2  Ed.,  Ligklædet  med  Drikkepenge  til  Pigen  4  Ed.  2  Mk., 
Mag.  Folmer  for  Ligprædiken  at  gjore  20  Ed..  Mag.  Eeenberg  8  Ed., 
Mag.  Hunnerup  4  Ed.,  Mag.  Sidelman  2  Ed.  4  Mk.,  Mag.  Kaasbol 
2  Ed.  4  Mk.,  6  Disciple,  som  fulgte  med  Liget,  2  Ed. 

Det  ses,  at  Florentin-Baand  brugtes  til  at  binde  Lysene  og 
Florene  paa  4  Kisteplader,'  hvori  den  afdødes  Kavn  og  Vaaben  var 
indgravet. 

Trykning  og  Papir  til  Ligverset  betaltes  Bogtrykker  Høpfner 
med  2  Ed.  3  Mk.,  men  Forfatteren  til  Verset  omtales  ikke. 

En  Toldfuldmægtig,  der  døde  1726,  blev  lagt  i  Kisten  klædt  i 
et  Stykke  Katun,  Skjorte,  Halsbind,  Manchetter,  en  ny  Paryk  og  et 
Par  Lagen.  Da  han  blev  lagt  i  Kisten  og  da  han  blev  begraven, 
kjøbtes  for  1  Ed.  8  Sk.  Akvavit  til  Studenterne,  desuden  7-2  Pd-  The 
de  Bu,  2  Pd.  Sukkerkandis,  5  Potter  Akvavit,  for  4  Mk.  sød  Mælk, 
for  3  Ed.  1  Mk.  fint  Brod,  B  Potter  fransk  Brændevin,  19  Potter  ny 
Vin,  5  Potter  spansk  Bittervin,  4  Potter  Muskatvin,  12  Potter  01,  2 
Koner,  som  fejede  langs  Gaden,  da  Liget  fortes  til  Jorden,  fik  1  Ed. 
2  Mk.  Naar  Eettens  Midler  vurderede  hans  Efterladenskaber,  skulde  der 
ogsaa  trakteres,  svaledes  fik  de  engang  2  Potter  ny  Vin,  2  Potter 
Moselvin,  og  der  kjøbtes  for  4  Mk,  Citroner  og  fint^Brod. 

En  Slagterenke  døde  23,  Jan.  1726,  og  samme  Dag  forsegledes 
hendes  Gods,  ved  hvilken  Lejlighed  der  trakteredes  med  en  Pot 
fransk  Vin.  De  fremmede  Folk,  der  løftede  hende  af  Sengen,  fik 
2  Mk.  Hun  blev  derpaa  toet  i  for  4  Sk.  Brændevin.  Barberen,  som 
tappede  hende,  fik  1  Ed.  Den  25.  kom  Kisten,  der  kostede  16  Ed., 
de  Koner,    der    lagde   hende  i   den,   fik  Sukkerbrod  og  Makroner  for 

1  Rd.  2  3Ik.,  3  Potter  fransk  Yin,  V2  Pd.  Sukker.  Der  kjobtes  3 
Alen  Katun  til  Puder  i  Kisten,  for  2  Mk.  Urter  til  at  stro  Liget  med, 
for  4  Sk.  Kogelse  og  for  6  Sk.  Gulvsand.  12  Ark  sort  Papir,  med 
tilsvarende  Bændler  til  at  binde  om  Messingpiller  paa  Kakkelovnen, 
kostede  20  Sk.     Bedemanden  fik  49  Rd.  1  Mk. 

Slagterlavet,  der  bar,  fik  følgende  Traktemente :  En  Kalvefjerding, 

2  Ed.,  12  Pd.  røget  Bryst  1  Rd.  3  Mk.,  4  røgede  Oxetunger  1  Rd. 
2  Mk..  1  Lpd.  helt  Kjød  5  Mk.,  6  Lpd.  Grofifenbrad  4  Mk.,  2  Par 
gamle  Hons  4  Mk.  8  Sk.,  <S  Kjødpolser  1  Rd.  2  Mk.,  9  Pd.  røget 
Skinke  3  Mk.  6  Sk.,  6  Pd.  salt  Lax  3  Mk.  12  Sk.,  o  Tærter  2  Rd. 
4  Mk.,  1  Pot  Oliven  2  Mk.,  8  Kopper  Smør  til  Bordet  1  Rd.,  fersk  Fisk 
for  1  Rd.  2  Mk.,  1  Pd.  Spækkeflesk  10  Sk.,  Brød  for  2  Rd.  4  Mk., 
4  Pd.  Smør  til  Maden  3  Mk.,  Vi  Skjæppe  Salt,  grønne  Urter  og  Kaal 
til  Madens  Forbedring  5  Mk.,  Krambodurter  (o :  Urtekramvarer)  4  Mk., 
V2  Favn  Brænde  2  Rd.  8  Sk.,  med  Vognleje  1  Mk.  4  Sk.  og  Favne- 
sætterpenge  2  Sk..    Vg  Td.  Kul,  6  Citroner   1  Mk.  8  Sk.,   4  Pd.  Lys 

2  Mk.  12   Sk.,   1    Tde.  godt   01  3   Rd.  4   Sk.,    26   Potter  Yin  6  Rd. 

3  Mk.  2  Sk.  Til  en  Karl,  som  vartede  op  og  huggede  Brænde  og 
gik  i  Byen,  4  Mk.  Til  2  Politibetjente  for  at  skafi'e  Gaden  ryddelig 
for  Sne,  at  de  Bærende  kunde  komme  frem,  1  Rd.  2  Mk. 

Da  derefter  Boet  blev  vurderet,  trakteredes  Politibetjentene  og 
Yurderingskonerne  med  4  Potter  spansk  Alantvin,  Kringler  og  Ost. 

Af  en  Regning  fra  1726  for  Udgiften  ved  en  Vægters  Begravelse 
hidsættes: 

For    Jorden   4  Rd..    til  Klokkeren    1    Rd.   2  Mk.,   til   Ligboreu 

4  Mk.,  for  den  at  bære  til  Stervboet  1  Mk.  Graveren  for  Graven  at 
pynte,  item  til  dens  Urter  1  Mk.  8  Sk.  Tvende  Præster,  som  fulgte 
Liget,  hver  1  Rd.  2  Mk.  Skolen  1  Rd.  1  Mk.  For  Ligkisten  5  Rd. 
2  Mk.,  den  at  hidfore  6  Sk.  Til  dem,  som  lagde  l,iget  i  Kisten  og 
som  vaagede,  Brod  3  Mk.,  Brændevin  3  Mk.,  01  1  Mk.,  Lys  ved  samme 
Lejlighed  12  Sk.  Til  Ligets  Klædning:  7  Alen  Katun  2  Rd.  2  Mk., 
et  Lagen,  der  blev  lagt  i  Kisten,  i  Rd.  4  Mk.,  et  Pudevaar  3  Mk., 
en  Xetteldugs  Klud.  en  Klosterlærreds  Nathat  og  et  Klosterlærreds 
Tørklæde  over  Ansigtet  3  Mk.     Leje  af  Ligklædet  2  Mk. 

Enken  fik  til  Sørgeklæder:  en  Kaabe  1  Rd.  2  Mk.,  Trøje  og 
Skjort  3  Rd.  2  Mk.,  en  Hue  3  Mk.,  et  Par  Sko  o  Mk.,  Sørgelintnj 
4  Mark. 

Ved  en  anden  Begravelse  fra  samme  Aar  over  en  Mand,  der  vel 
var  lidt  mere  velstaaeude,  var  Traktementet,  som  Konerne  nød,  imid- 
lertid de  klædte  Liget  og  lagde  det  i  Kiste,  dog  kun  til  5  Mk.  men 
Enken  fik  9  Alen  sort  Baj  til  en  Kjole  for  3  Ed.  4  Mk.  8  Sk.,  til 
Bredningen  dertil  4  Mk.,  Skræderløn  5  Mk.  For  et  Skjort  og  en  Troje 
at  sværte  (0:  farve  sort)  4  Mk.,  4V2  Alen  sortblommet  Katun  til  en 
Klokke  1  M.  1  Mk.  14  Sk.,  12  Alen  sorte  Florettenbaand  1  Mk.  12 
Sk.,  et  Sæt  4  Mk.  Hver  af  de  2  Døtre  fik  en  sort  Troje,  Kjole  og 
Skjørt  og  alle  3  liver  1  Par  Eusvart  Sko  å  7  Mk.  og  en  sort  Hue 
å  9  Sk. 

Saalænge  nogen  stod  Lig,  holdtes  der  Vaagestue  eller  Ligvagt, 
men  Lovgivningen  havde  taget  sig  af  denne  Skik  paa  Grund  af  Mis- 
hrugen,  thi  det  var  blevet  Skik  og  Brug,  at  baade  G-amle  og  TJnge 
tilbragte  Tiden  i  Sørgehuset  med  allehaande  Lege  og  blev  trakterede: 
Holberg  fortæller  selv®"),  hvorledes  i  hans  Barndom  »man  med  langt 
større  Lyst  og  Fornøjelse  da  bivaanede  Vaage-  og  Sorgestuer  end  nu 
om  Stunder  Bryllupper.  Jeg  erindrer  mig  i  min  Barndom,  hvilken  Glæde 
det  var  for  mig  og  andre,  naar  vi  fik  at  vide,  at  et  af  vore  Naboers 
Børn  var  død,  thi  derpaa  fulgte  mange  gode  fede  Dage«.  Paa  dt-n 
Tid,  vi  omtaler,  var  Vaagestue  næppe  i  Brug  uden  den  sidste  Nat, 
Liget  stod  i  Hjemmet;  dertil  sigter  Fiskerens  Ord  i  »Melampe«  (4,7): 
»Naar  nogen  fornemme  Fisk  som  en  Hval  eller  en  stor  Lax  dør,  saa 
bliver  der  holdt  Vaagestue  over  dem«. 

I  »Melampe«  (1,  4)  siger  Sganarel:  »Jeg  veed,  at  der  bliver 
holdt  Sorgestue,  og  saa  skal  der  jo  deles  Vers  ud«.  Det  er  altsaa 
ved  denne  Lejlighed ,  at  de  omtalte  bestilte  Vers  blev  omdelte  ^^) : 
Sorgestue  er  forskjellig  fra  Vaagestue,  thi  af  en  Samtidig  gives  føl- 
gende Skildring  i  Anledning  af,  at  en  Bekjendt  havde  faaet  Familie- 
sorg. »Han  bad  mig  følge  med  i  Sørgestuen  for  at  kondelere  den 
Dødes  Enke.  Hende  fandt  vi  liggende  paa  en  sort  Paradeseng 
i  Paradesorg,  og  da  jeg  mente,  hun  var  syg,  kondolorede  ej  mindre 
over  hendes  Sygdom  end  over  Mandens  Død,  mærkede  jeg,  hun  stødte 
sig  lidt  paa  den  Kompliment,  menende,  at  jeg  skjemtede  med  hende, 
hvilket  dog  var  langt  fra  mine  Tanker,  helst  i  en  Sorgestue.  Siden 
sagde  man  mig,  det  var  ikkun  en  ceremoniel  S^ge,  som  alle  fornemme 
Enker  her  til  Lands  maa  for  Anstændigheds  Skyld  synes  at  have 
over  deres  Mands  Dod«  ®-). 

Da  der  søgtes  »en  særdeles  og  ganske  ufornoden  Anseelse   i   at 

have  Ligkiste  af  Egetræ,  som  falder  temmelig  kostbar«,  blev  dette  ved 
Fororduing  30.  Xovbr.  1717  forbudt  alle,  der  ikke  havde  Rang  eller 
var  af  Adel,  hvilke  skulde  give  4  Ed.  til  Statskassen,  dog  kunde  andre 
Personer  mod  en  Kj endelse  af  2  Rd.  ogsaa  bruge  saadanne  Kister, 
og  derved  blev  følgelig  Forbudet  uden  anden  Virkning  end  den,  at 
berige  Kongens  Kasse. 

En  Brændevinsbrænderenke  havde  1718  ladet  sin  Mands  Lig  be- 
grave i  en  Egekiste,  »som  med  adskillige  Sirater  af  Engle-Billeder, 
Løvværk  og  deslige  var  besat,  af  hvilke  Sirater  en  Del  var  forsølvet 
og  en  Del  sort  malet,  saa  og  at  efter  Liget  fulgte  8  Sørgepar,  for- 
uden 6  andre  Par«.  Hun  blev  anklaget  for  Politiretten  og  indstillet 
til  en  Bøde  paa  300  Rd.,  men  hun  blev  benaadet  med  10  Rd.s  Bøde, 
da  det  ikke  var  bevist,  at  Sorgeparrene  ikke  var  af  den  Afdødes  nær- 
meste Slægt.  ^^) 

Naar  et  Dødsbo  var  registreret  og  vurderet,  kom  det  paa  Auk- 
tion, hvor  man  sendte  nogle  Folk  til  at  byde  Varerne  op.  Saaledes 
lindes  i  et  Skifte  fra  1726:  »Af  Kvinderne  og  dennem,  som  skulde 
drive  Godset  op  paa  Auktionen,  er  fortæret,  som  sædvanlig  plejer  at 
ske,  for  1  Rd.  2  Mk.«. 

Undertiden  kunde  Kisten  ikke  komme  ud  af  Døren  eller  Vin- 
duet, og  Muren  maatte  brydes  ned,  hvilket  ej  heller  er  ukjendt  fra 
Landet. 

Den  Overhaand  tagende  Luxus  med  Sørgedragt  havde  Forord- 
ningen af  24.  Marts  1724  til  Følge,  der  forbød  den  dybe  Sørgedragt 
af  sort  Baj  for  andre  end  Ægtefæller,  Forældre  og  Bedsteforældre ;  for 
Ægtefæller  maatte  man  bære  Sorgedragt  saalænge,  man  vilde,  men 
for  andre  kun  et  Aar. 

Forældre  maatte  sørge  for  Børn  og  Børnebørn  i  en  Alder  af  over 
15  Aar  med  sort  Klæde  eller  Ratin  i  2  Maaneder  og  med  halv  Sorg, 
»som  er  rødt  eller  affarvet  med  sort  udgjort«,  i  4  Uger,  men  for 
yngre  Børn  kun  i  den  halve  Tid;  det  samme  gjaldt  for  Søskende  og 
for  fjernere  Slægtninge. 

Kvinderne  skulde  rette  sig  efter  Mændenes  Sørgedragt,  dog 
Ivunde  de  bære  sort  Silke  eller  andre  tynde  sorte  Stoffer,  ogsaa  naar 
der  var  halv  Sorg. 

Den  gamle  Sørgeforordring  af  2.  Nov.  1682  forandredes  ogsaa 
nu  saavidt,  at  det,  som  ovenfor  er  bemærket,  blev  forbudt  alle  andre 
end  Raugspersoner  i  de  2  første  Klasser  at  lade  Stuen  beklæde   med 

Sort  og  bruge  Himmel  over  Liget,  ligesom  at  lade  Karosser  og  Heste 
overtrække.  Kun  de  Tjenestefolk,  som  bar  Liberi  og  betjente  Hus- 
bonden udenfor  Huset,  maatte  klædes  i  sort,  og  ingenlunde  andre, 
hverken  Mands  eller  Kvindes  Personer. 

I  »Jakob  von  Thybo«  (1,3)  sendes  Per  afsted  til  en  Poet,  der 
kunde  skrive  et  Vers  i  Anledning  af  Lucilias  Navnedag,  og  i  »Den 
Vægelsindede«  (2,2)  fortæller  Apicius,  at  han  næste  Dag  skulde  til  et 
Gilde,  »thi  jeg  har  bundet  en  af  mine  gode  Venner,  som  skal  lose  sig 
imorgen;  det  bedste,  som  er  ved  Almanakkerne,  er  disse  Navnedage«. 

Da  de  fleste  Personnavne  oprindelig  er  Navne  paa  Helgener, 
hvis  Festdage  det  i  den  katholske  Tid  var  nødvendigt  at  kjende  og 
som  derfor  opførtes  i  Kalenderne,  hvilket  er  bevaret  i  vore  Almanak- 
ker, vil  man  altsaa  kunne  finde  de  fleste  Menneskers  Fornavne  optegnede 
ved  bestemte  Dage.  Naar  man  under  Katholicismen  bar  en  Helgens 
Navn,  var  det  Tanken,  at  denne  var  den  opkaldte  Persons  Skytspatron, 
og  derfor  blev  dennes  Dag  mere  hellig  end  Fødselsdagen,  paa  hvilken 
man  i  tidligere  Tid  ikke  lagde  stor  Vægt.  Det  undrede  mig  ofte  i 
min  Barndom,  naar  Bønderdrenge  ikke  kjendte  deres  Fødselsdag,  og^ 
paa  den  Tid,  vi  her  omtaler,  var  det  næppe  andet  end  kongelige  Per- 
soners »Greburtsdage«,  man  højtideligholdt. 

Det  har  indtil  den  nyeste  Tid  været  Skik  paa  Laudet  at  binde 
Folk  paa  deres  Navnedage  eller  paa  en  af  de  4  Tamperdage,  idet 
man  sendte  dem  et  Brev  paa  Vers  med  en  uløselig  Knude,  efter  hvis 
Modtagelse  man  var  bunden  og  kun  kunde  lose  sig  ved  et  Gilde. 
Saadanne  Bindebreve,  der  ofte  var  prydede  med  Malerier  i  Ilanden 
og  som  kunde  kjøbes  hos  Billedkræmmere,  kunde  man  mange  Steder 
se  paa  Væggene  i  Glas  og  Ramme,  og  Karle  og  Piger  gjemte  sæd- 
vanlig saadanne  Breve  fra  kjære  Venner  i  deres  Kiste.  Christian  IV. "s 
smaa  Sønner  sendte  engang  deres  Hovmesterinde  Fru  Karen  Sehested 
følgende  Bindebrev,  forsynet  mod  en  »Guld-Vall-Knude<: 

Kiere  Karen 

Vi  hafucr  erfaren, 

Hvis  Dag  i  Dag  det  er, 

Derfore  vi  binder 

Eder  og  vinder. 

En  Løsning  den  maao  være 

Med  noget  smukt 

Sukker  eller  Frugt 

Kosteligt  vi  intet  l)Ogiere.  ^*) 

Bindebreve  findes  der  mange  af  i  Digtsamlinger  fra  første  Halvdel  af 
det  18.  Aarlmndrede,  men  de  er  ofte  opskruede  og  højtflj-vende.  Her 
meddeles  et,  saaledes  som  Formlen  sædvanlig  var  i  Vestjylland  for  en 
40  Aar  siden:  det  ses  nok.  at  nogle  af  de  oprindelige  Eim  er  tabte, 
men  i  det  væsentlige  gjengiver  det  vistnok  den  Formel,  der  brugtes 
udenfor  Bondestanden  100  Aar  i  Forvejen: 

Imorges  lidlig  jeg  stod  op 
og  drog  Klæder  paa  min  Krop, 
da  jeg  ud  af  Vinduet  saa. 
hørte  jeg  de  Fugle  smaa 
deres  Stemme  saa  smukt  monne  fremføre. 
Da  tog  jeg  til  min  Almanak, 
for  jeg  vilde  se,  hvor  langt  vi  henne  i  Aaret  var. 
Da  tik  jeg  at  se,  det  var  din  Navnedag 
idag,  som  er  den  fjerde  April. 
Saa  fik  jeg  i  Sinde, 
at  jeg  dig  vilde  binde. 
Jeg  binder  dig  ikke  med  Baand  eller  Bast, 
men  med  en  Silkesnor  (el.  Skrivelse)  saa  fast. 
Kan  du  sige  mig, 

hvor  mange  Skridt  du  agter  at  gaa  i  den  grønne  Eng, 
førend  du  triner  i  Brudeseng, 
'  eller  hvor  mange  Minuter  du  skal  leve, 

førend  du  skal  dø. 
Kan  du  det  besvare,  saa  er  du  fri, 
men  kan  du  det  ikke,  saa  er  du  bunden, 
og  bunden  skal  du  være, 
indtil  du  løser  dig  med  Ære, 
indtil  du  giver  os  Kaffe,  Mjød  og  Vin 
samt  Kager  og  Kringler  fin. 
en  Haresteg  vi  ej  forsmaar. 
ifald  at  vi  det  Gilde  faar. 
Musik  og  Dans  skal  ogsaa  til, 
og  saa  du  ej  fortryde  paa, 
^  vi  flere  Venner  b^'de. 

Skrevet  i  Hast 
ilde  og  iast 
ud  af  en  Hylderod 
Med  en  Harefod, 
som  er  kjendelig  nok. 


IV. 

Aarets  Festdage.    Musik.    Dans.    Maskerade.    Spil.    Beværtninger. 
Skuespil.    Landlige  Forlystelser. 


Å. 


årets  forskjellige  Fester  højtideligholdtes  vel  tildels  endnu,  men 
hos  den  højere  Borgerstand  var  de  gamle  Skikke  ved  at  gaa  ud.  I 
sine  sidste  Aar  skriver  Holberg^):  »Man  veed  fast  iklte  mere  at  gjøre 
Forskjel  imellem  gode  og  onde  Dage,  en  Juleaften,  en  Mortensaften, 
mod  hvis  Ankomst  man  nogle  Uger  tilforn  glædede  sig,  skilles  nu 
ikke  fra  en  Langfredag  Aften.  Julekager,  Helligtrekongerslys,  Paaskeæg, 
Fastelavnsbrød,  som  ikke  alene  Børn,  men  endogsaa  gamle  brave  Folk 
celebrerede  Aarets  Tider  med,  ere  nu  saa  rent  forsvundne,  at  det 
blotte  Navn  fast  ikke  er  tilbage«.  Dette  maa  dog  vel  tages  med  For- 
behold; den  gamle  Holberg,  der  levede  sit  stille  indesluttede  Liv, 
havde  da  næppe  mere  Lejlighed  til  at  se  ud  over  Tilstandene  i  sin 
egen  snevre  Kreds..  Det  er  dog  ikke  for  intet,  at  Komedien  »Julestuen« 
er  henlagt  til  Æbeltoft,  thi  i  Kjøbenhavn  holdt  Folk  da  ikke  længer 
de  gammeldags  Julestuer,  hvad  der  fremgaaer  af  Stykket  selv,  hvor 
Jeronimus  siger  (Se.  11):  »Se,  om  nogen  fornemme  Folk  holde  Jule- 
stuer. Julestuer  ere  og  ganske  aflagte  i  Kjøbenhavn«.  Som  Holberg 
selv  beretter,  kunde  Julelegene  i  gamle  Dage  »anses  som  kristelige 
Saturnalia,  efterdi  det  var  den  eneste  Tid  om  Aaret,  paa  hvilken  Fri- 
hed gaves  til  familiær  Omgang  imellem  Mands-  og  Kvindepersoner«. 
Men  selv  om  Julestuer  ikke  holdtes  i  deres  gamle  Skik,  var  der 
følgelig  Familiefester  med  Lege  og  det  er  derfor  Apicius  i  »Den  Væ- 
gelsindede« (2,3)  kan  sige:  »Gud  bevare  os,  hvor  pæne  disse  Jomfruer 

er  her  i  Landet,  da  er  franske  og  engelske  Jomfruer  anderledes. 
Dersom  ikke  Julelege  var  ber  i  Landet,  maatte  man  forsmægte,  thi 
det  er  den  eneste  Tid  om  Aaret,  de  ere  noget  tamme,  da  kan  man 
endelig  faa  et  Kys«. 

De  Udklædninger  og  Lege,  som  vi  kjender  af  Holbergs  »Jule- 
stue«, fandt,  som  omtalt,  ikke  Sted  i  de  finere  kjøbenbavnske  Fa- 
milier, men  i  de  lavere  Kredse,  der  for  en  stor  Del  bestod  af  Folk, 
der  var  indkomne  fra  Provinserne,  var  Julestuer  noget,  der  hørte 
sig  til  i  Julen,  og  derfor  var  det  hos  Yærtshusholderne.  at  den 
gammeldags  Legen  Jul  endnu  var  at  finde.  De  mange  Uordner,  som 
denne  gav  Anledning  til,  fremkaldte  et  Forbud  i  en  Politiplakat  af 
20.  Decbr.  1726 -).  Der  tales  i  denne  om  »saa  mange  forargelige  og 
ugudelige  Insolencer,  som  man  maa  fornemme  saavel  af  indkommende 
Yægter-Rapporter  som  de  derfor  udskikkede  Politi-Inkvisitorer ,  her 
udi  Staden  at  i  Svang  gaa  og  ventelig  herefter  end  mere  i  fore- 
staaende  Julehelligt  samt  siden  fremdeles  i  de  derpaa  følgende  Tider 
ved  saakaldede  Julestuers  saa  vel  som  og  Spillestuers  Holdelse  vil 
blive  øvet,  da  udi  mange  ordinære  01-,  Værts-  og  andre,  ja  ofte  mis- 
tænkte og  forargelige  Huse  og  Kjældre  adskillige  Folk,  saavel  Mands- 
som  Kvindes-Personer,  Tjenestetyende,  Haandværks-Svende  og  Drenge 
samt  ledige  og  ørkesløse  Mennesker  saavel  og  Soldater  og  Matroser 
efter  Indladelse  paa  en  eller  anden  Tings  paa  Spil  Sættelse  samt  der- 
paa indrettede  Julestuers  Holdelse  ved  Drik  og  Dobbel  tilsammen 
komme  og  der  sildig  ud  paa  Natten,  ja  vel  og  Natten  igjennem  for- 
blive, ej  alene  til  stor  Guds  Fortørnelse  over  samme  utilbørlige  Sam- 
menkomsters forargelige  Forhold,  mens  og  de  der  samlede  ved  slig 
Lejlighed  til  Drukkenskab,  Løsagtighed  og  videre  derpaa  følgende 
syndige  og  højst  strafværdige  Modvilligheder  forledes,  da  Haandværks- 
Svende  og  Drenge  til  et  selvraadigt  og  ørkesløst  Levned  derover  ofte 
henfalde.  Tjenestetyende  ligeledes  ved  det  Bekjendtskab,  de  med  ad- 
skillige letsindige  Mennesker  i  deslige  Samkvem  geraader  udi,  let  for- 
føres til  Opsætsighed  og  Utroskab  mod  deres  Herskaber,  Husbonder 
og  Madmødre,  da  de  enten  utroskafFens  forestaa  eller  og  aldeles  for- 
øde, hvad  dem  under  Hænde  især  kan  være  betroet,  foruden  hvad 
Modvillighed,  Overlast,  ja  ofte  Udplyndring,  Drab  og  Tyveri  der  paa 
Gaderne  af  deslige  ryggesløse  sammenløbende  Folk,  hvorunder  ad- 
skillige maskerede  og  formummede  jevnligen  befindes,  ved  Lejlighed 
af  slig  Samkvem,  Nattesæde,  Spil  og  Fylderi  foroves«.    Det  blev  altsaa 

forbudt  enhver  Vært  at  holde  Jule-  eller  Spillestuer  i  sit  Hus,  hverken 
Søn-  eller  Søgnedage,  og  maskerede  eller  formummede  Personer  maatte 
ikke  indfinde  sig  i  Huse  eller  Kjældre  eller  løbe  om  paa  Gaderne. 

Ved  Julegilderne  i  Familierne  brugte  man  de  samme  Lege  som 
"vi  tildels  kjender  endnu.  I  Rikard  Paullis  »Julestuen  og  Maskeraden«, 
der  udkom  1724,  nævnes  »Fruens  Penge«,  -Puslebænk«,  »Kryb  i 
Træ«,  »Grjem  Ringen  vel,  gjem  saare  vel«,  »To  Børn  i  min  Pose«, 
»Skjære  Havre  < ,  hvor  den,  der  blev  tilbage,  maatte  give  Pant, 
»Hviskeleg«;  den,  der  i  Panteleg  ikke  faldførte  sin  Dom,  skulde  staa 
Julestueret,  nemlig  Ballerone  af  hele  Selskabet,  idet  han  laa  med 
Hovedet  i  en  andens  Skjød  og  fik  Slag  i  Ryggen  under  en  Opsang  ^). 
I  samme  Komedie  holder  Tjenestefolkene  Julestue  for  sig  ved  For- 
klædninger; de  legede  »Gaasen  brænder«  eller  »Blindebuk«. 

Nyaarsaften  gik  man  op  paa  Slottet  for  at  se  Kongen  spise. 
Klavs  Seidelin,  der  var  i  Apothekerlære  i  Kjøbenhavn,  fortæller  om 
Nyaarsaften  1721  ^):  »Var  jeg  med  en  af  mine  Kolleger  gaaet  op 
paa  Slottet  for  at  se  det  kgl.  Herskab  spise,  som  altid  gjerne  paa 
den  Aften  var  alle  tilladt,  og  samme  Aften  paraderede  altid  det  kgl. 
Hofs  Pager  og  Lakajer  i  nyt  Livrée.  Vi  bleve  da  og  indladte  i  det 
store  Spisegemak ,  men  der  var  den  Aften  saa  stor  en  Konflux  af  Til- 
skuere, at  de  tilsidst  nær  havde  trængt  ind  paa  det  kgl.  Taffel,  hvor- 
over der  arriverede  mig  en  slem  Malheur,  som  stod  bagved  Herrerne, 
der  spiste  ved  Taflet;  thi  da  dette  anden  Gang  ved  Pagerne  med  de 
tilhørende  Retter  skulde  besættes,  kom  blandt  andre  en  Page  med  en 
Solvskaal  fuld  af  Smør  eller  Sauce  til  Stegen,  og  da  han  vilde  sætte 
det  paa  Taflet,  snublede  han  over  andres  Fødder,  saa  Skaalen  med 
alt,  bvad  der  var  udi,  fløj  hen  paa  mig  og  overalt  ilde  tilredte  min 
ganske  propre,  skjønt  simple  Stadsklædning,  og  da  jeg  derved  sprang 
med  Force  til  Side,  faldt  Skaalen  paa  Gulvet,  saa  at  Kong  Frederik 
selv  rejste  sig  op  for  at  se,  hvad  der  passerede,  hvilket  jeg  mærkede, 
og  derfor  blev  staaende  urørlig  som  en  Støtte,  men  denne  Malheur 
gik  mig  nær,  og  dog  maatte  jeg  blive  staaende,  thi  jeg  kunde  for 
Trængsel  ingensteds  komme,  saa  at  andre,  som  trængte  sig  forbi  mig, 
ligeledes  besmittede  deres  Klæder.  Endelig  da  Herskabet  stod  op  fra 
Taflet,  gik  jeg  med  min  Kollega  vel  ned  i  Slotskjælderen  for  at  slukke 
min  Sorg  med  en  Draabe  god  Rhinskvin,  men  om  Morgenen  besaa 
jeg  først  ret  min  Elendighed  med  Bedrøvelse,  thi  jeg  fandt  da,  at 
snart  slet  intet  paa  mine  Klæder  var  sparet,  som  jo  var  besudlet,  og 

i  det  ene  Kjoleærmes  Opslag,  som  paa  den  Tid  vare  store  men  luk- 
kede, fandt  jeg  vel  V2  Pund  størknet  Smor  og  Sauce«. 

Nyaarsgratulation  var  i  fuld  Blomstring  og  Holberg  skriver  om 
den^):  »Den  bestaar  i  Uddeling  af  Gaver,  hvilke  fordres  fast  som  en 
vitterlig  Grjæld.  Jeg  ønskede  gjerne  at  vide,  naar  den  sælsomme  Skik 
først  udi  disse  Lande  er  indfort;  jeg  kalder  den  sælsom,  siden  dermed 
gaas  saa  vidt,  at  den  ringeste  Kundskab  (Bekjendtskab),  som  en  gemen 
Mand  har  erhvervet  sig  hos  en  af  højere  Stand,  ligesom  autoriserer  ham 
til  at  fordre  saadan  Tribut,  uden  at  nogen  Kegres  gives  derfor  til 
andre«.  Holberg  foreslaar  derfor,  at  en  fornemme  Borger,  der  skulde 
give  N'yaarsgave  til  en  Haandværksmand ,  igjen  kunde  søge  denne 
hos  en  Rangsperson,  og  en  Rangsperson  af  sidste  Klasse  igjen  hos 
højere  stillede,  og  saaledes  fremdeles,  at  Pengene  kunde  cirkulere  og 
Gaverne  ikke  blev  til  Bjrde  for  visse  Personer. 

Det  var  dog  ikke  alene  dem,  der  attraaede  Nyaarsgaver,  som 
gjorde  Lykønskninger.  I  »Niels  Klim«  berettes  i  Toniani  Rejsebeskri- 
velse: »N^^aarsdag  faar  de  Evropæer  en  Sygdom,  som  de  Underjords 
Folk  veed  intet  af.  Accidenserne  ved  denne  Sygdom  er  stor  Uro  i 
Sindet,  thi  samme  Dag  kan  ingen  blive  længe  paa  et  Sted,  de  løbe, 
ligesom  de  ere  galne,  fra  et  Hus  til  et  andet  og  veed  ikke  selv 
hvorfor.  Denne  Sygdom  varer  hele  14  Dage  hos  Nogle,  tilsidst  blive 
de  trætte  og  udmattede  af  den  idelige  Løben,  kommer  til  sig  selv  og 
faar  deres  forrige  Helbred  igjen«. 

I  Fastelavnstiden  slog  man  Gjækken  los.  Fra  Christian  V.s  Tid 
er  det  bekjendt,  at  den  kgl.  Familie  og  hele  Hoffet  iførte  sig  Amager- 
dragt og  kjørte  ud  paa  Amager,  hvor  de  dansede  efter  Lyden  af 
Sækkepiber  og  skurrende  Violiner  og  spiste  med  Træskeer  af  Ler-  og 
og  Trætallerkener.  ^)  Udklædning  hørte  med  til  Fastelavnsskik,  navn- 
lig i  Skikkelse  af  Nar  eller  Harlekvin  med  Narrebrixen,  af  hvilken  vi 
endnu  har  en  Efterligning  i  Børnenes  Fastelavnsris.  Men  man  slog 
ikke  saa  lempelig  med  Brixen  som  nu  med  Riset.  Tre  Horkræmmer- 
drenge,  der  tjente  i  Boderne  under  Børsen,  var  i  den  Anledning  nær 
komne  galt  afsted,  men  et  kgl.  Reskript  af  28.  Juni  1726  til  Politi- 
mesteren tilsiger  dem  Tilgivelse,  »som  efter  en  paaberaabt  ældgammel 
Sædvane  med  en  stor  Brix  Fastelavns  Uge  have  brixet  en  anden  is- 
landsk Kjøbmands  Dreng,  saa  at  han  en  Tid  lang  maatte  holde  ved 
Sengen«,  dog  skulde  Politimesteren  »se  hen  til,  at  saadan  Uskik  her- 
efter vorder  hæmmet  og  afskaffet,  paa  det  at  deslige  Drenge  ikke  of- 

tere  ved  saadan  deres  utilladelige  og  ulovlige  Mishandling  skal  lem- 
læste andre  Folks  Børn  og  Tjenere«.  I  Ansøgningen  om  Benaadning 
for  de  tre  Horkræmmerdrenge  hedder  det,  at  de  »har  handlet  efter 
ældgammel  Sædvane,  som  udi  Børsens  Horboder  har  været  brugelig, 
at  hver  Fastelavnsuge  har  det  været  en  Vedtægt,  at  nogle  Kjøbmands- 
drenge,  som  forbi  Børsen  passerede,  skulde  have  Brix«.  '^) 

Det  var  ogsaa  Borgernes  Skik  at  drage  til  Amager,  for  at  se 
paa  Fastelavns-Løjerne  der,  som  vedvarede  til  1733,  da  den  hollandske 
Menigheds  Præst  tik  Bønderne  til  at  holde  op.  Disse  Lege  bestod  i 
»at  indelukke  en  levende  Kat  i  en  Tønde,  naar  denne  var  ophængt 
ved  et  Beb  6  å  8  Alen  fra  Jorden  imellem  tvende  Støtter;  derigjen- 
nem  red  en  Amager  efter  den  anden  og  med  lange  Stager,  saa  som 
temmelige  Spyd,  gav  hver  et  vældigt  Stød  til  Tønden,  indtil  saa 
længe  Bunden  gik  ud  og  den  beængstede  Arrestant  slap  sit  Fængsel 
efter  lang  Skrig  og  Klage,  da  dens  Forløser  blev  et  Aar  Kattekonge 
og  af  sine  Medbrødre  holdt  skattefri.  Deres  Tjenestefolk  var  det 
ikke  tilladt  at  ride  med  dem,  deres  voxne  Sønner  red  hos  Faderen, 
naar  han  var  bleven  gammel.  Samme  Tid  havde  de  en  anden  Slags 
Leg,  som  bestod  i  at  ophænge,  ligeledes  mellem  tvende  Stager,  en  le- 
vende Gaas  ved  Fødderne  og  at  bestryge  Halsen  med  grøn  Sæbe,  saa 
den  blev  ganske  glat.  Siden  red  de  igjennem  og  greb  den  saa  længe 
om  Halsen,  at  den  omsider  fulgte  med,  og  den  Rytter,  som  beholdt 
Gaasehalsen  i  Haanden,  blev  det  Aars  Gaasekonge.  Slige  Daarskaber 
holdtes  fordum  pro  more  et  gustu  seculi  solenniter,  og  i  mange, 
endog  fornemme  og  høje  Tilskueres  Nærværelse«.^) 

I  den  ældste  Udgave  af  »Den  Vægelsindede«  (4,  1)  siger  Tor- 
ben om  Lucretia:  >=Saa  pudser  hun  sig  undertiden  op  som  en  Maj- 
brud«.  I  »Barselstuen«  (2,  8)  siger  Øllegaard  Sværdfegers,  at  Barsel- 
konen er  saa  pyntet,  at  hun  ser  ud  som  en  Majbrud.  En  Majbrud 
kan  være  det  samme  som  hvad  der  endnu  i  enkelte  Dele  af  det  svensk- 
talende Finland  kaldes  Majdronning,  idet  der  om  Foraaret  gjores  en 
Fest  for  Børnene  og  en  Pige  prydes  med  Blomster  og  anden  Stads. 
Denne  Skik  har  ogsaa  fundet  Sted  i  Danmark,^)  men  snarest  er 
Majbruden  den  Pige,  som  Majgreven  ved  Majfesten  pynter  med  en 
Krans  og  derved  gjør  til  »Majinde«.  ^^)  Fra  J^-liand  berettes  om 
noget  tilsvarende  ved  St.  Hausfesten,  hvor  de  kvindelige  Deltagere 
hed  St.  Hanskoner.  ^^) 

I  »Kildcrejsen<-  beskrives  de  Valfarter,  som  gjordes  til  en  Kilde 

udenfor  Kjøbenhavn,  og  det  ses,  hvor  usømmeligt  det  gik  til  der  paa 
den  Tid;    »i   gamle  Dage«,    siger    Jeronimus    (3,  7)    »gjordes  Kilde- 
rejserne af  Devotion«,  men  nu  var  Tonen  aldeles  forargelig.     Man  ser 
af  samme  Skuespil,    at   der   mødte   Bønder,    der   red    Sommer  i  By 
(3,  5)  og  at  de  flygtende  kjorte  langs  Stranden,    til  de  kom  til  »den 
store    Kro«.      I    Intermediet    efter    anden  Akt   fremstilles    Livet   ved 
Kilden    nærmere,    men    selvfølgelig   er   Forestillingen   indrettet   efter 
Theatrets   Krav   med   at   fremstille  Processioner,    som  Virkeligheden 
næppe  kjendte.  "  Beskrivelsen  er  saaledes:  »Theatrum  gjøres  saa  lidet 
som  det  kan,  saa  der  præsenteres  kun  i  Førstningen  som  en  Vej  til 
Kilden,    hvorhen   rejse   saa   vel   Eyttere    som   Fodfolk   med  Spande, 
Krukker    og    Bouteiller,    og    kan    En    have  hængende   om  sig  lutter 
Krukker,    andre    lutter  Bouteiller.      De    samme    kan   fare    ud    af  en 
Side    og    ind    af   en    anden    for    at   have    Anseelse    af    mange    Folk. 
Tvende  Processioner  ske  af  Folk,  som  holde  Takten  efter  Musik,    en 
af  Bønder,    som    gaar    Sommer  i  By,    med    Faner   og  Mundering  og 
Majgrene,  den  anden  af  gamle  Kjællinger,    alle   med    difierente   van- 
skabte Masker  gaaende  med  deres  Krykker  efter  Takten  og   Krukker 
hængende  ved  Siden,  for  dem  spilles   et   Lirestykke.     Derpaa  aabncs 
Fond    de    Theatre    (Theatrets    Baggrund),     hvor   Kilden   præsenteres 
med  nogle  smaa  Telte.      Saasnart  det  aabnes,    høres    samme    Øjeblik 
en  stor  konfus  Allarm,    nogle  raabe,    andre  snakke,    andre  svinge  og 
smække    med   Pidske,    og   Kjællinger   slaas    om   at  komme   først  til 
Kilden.     En    blind  Mand  kommer  ind  med  en  Bier- Fiol,   hvorefter 
Bønderne    danse.     Kilden  er   et   lille  Hul   paa    Grulvet,   hvoraf  idelig 
nogle  øse  Vand,  andre  med  Krukker,  andre  med  deres  Hatte«. 

Den  Kilde,  som  Kjobenhavnerne  søgte  til,  har  man  tidligere 
antaget  for  Kirsten  Pils  Kilde,  men  det  er  nu  bevist  af  P.  M.  Stolpe  ^^), 
at  det  ikke  kan  være  nogen  anden  end  en  Kilde  i  Nærheden  af 
Gammel-Vartov  paa  Strandvejen;  Kirsten  Pils  Kilde  har  uagtet  sin 
nuværende  Indskrift  om  høj  Alderdom  ikke  da  været  bekjendt  for  Al- 
menheden. Vartov  Kilde,  som  den  hed,  er  til  endnu  paa  den  østlige 
Side  af  Strandvejen,  et  Par  hundrede  Skridt  forend  man  kommer  til 
GI.  Vartov,  paa  en  Grund,  hvor  Traktorstedet  Kildendal  tidligere  laa; 
den  findes  i  en  Have  tæt  op  til  Landevejen.  »Den  ser  ud  som  en 
firkantet  Brøndaabning,  hvor  det  aldeles  klare  Vand  uophørlig  vælder 
op  gjennem  Sandbunden,  men  den  har  intet  synligt  Afløb«.  Hvor 
længe  Kilden  har  været  anset  som  Valfartssted,  veed  man  ikke,  men 

1621  fik  Borgmester  Knud  Markvardsen  af  Byen  Fæste  paa  deu 
Grund,  hvorpaa  Kildendal  siden  var  anlagt  ^^).  Grunden  kaldes  her 
»et  Morads  med  et  lidet  Stykke  Jord«  sønden  op  til  Vartov  Enghave« 
og  det  hedder,  at  Knud  Markvardsen  »allerede  derpaa  har  anvendt  Be- 
kostning med  Fiskevand  at  grave  og  Pilestager  at  sætte«. 

1725  hed  Stedet  Kildendal,  men  der  siges  da,  at  det  tidligere 
hed  lille  Vartov.  Der  hørte  dertil  Frugt-,  Blomster-  og  Kjokkenhave, 
en  Iskjælder  med  Lysthus  over,  med  andre  Lysthuse  og  et  Vænge.  Det 
var  da  lejet  ud  til  en  Tralrtør  Eische,  der  i  Aviserne  anbefalede  sig 
med  god  Mad  og  Vin  og  frisk  Luft.  Her  var  ogsaa  undertiden  Kap- 
skydning. 

Det  var  altsaa  ved  Kildendal,  der  St.  Hans  Aften  foregik  det  samme 
som  der  skete  ved  andre  Kilder,  nogle  søgte  Vandet  for  Helbredelse, 
men  de  fleste  morede  sig,  som  de  bedst  kunde.  Samtidige  Optegnelser 
viser,  at  Holbergs  »Kilderejse«  ikke  gav  noget  forvrænget  Billede.  Her 
var  Bondervogne,  der  kjørte  svingende  Læs  fra  Byen ,  der  var  en 
broget  Skare  af  Bønder  fra  Omegnen  og  fra  Amager,  Soldater  og  en 
stor  Skare  Tiggere,  der  for  et  Syns  Skyld  søgte  Kilden  som  Hel- 
bredelsesanstalt,  men  i  Virkeligheden  kun  for  at  tigge  og,  som  et  sa- 
tirisk Blad  udtrykker  sig,  for  næste  Nat  at  drikke  Brændevin  istedenfor 
Kildevand.  I  Teltene  dansedes  der,  men  Tonen  var  i  det  hele  saa 
uanstændig,  at  det  finere  Publikum  ikke  kom  der  mere  og  ingen  Fa- 
miliefædre vilde  lade  deres  Døtre  drage  derhen,  uden  uaar  det  som  i 
»Kilderejsen-  anbefaledes  som  eneste  Helbredelsesmiddel  af  den  be- 
rømte Doktor  Theophrastus.  At  der  foregik  Slagsmaal  og  var  Tilsyn 
af  Kjøbenhavns  Politi  er  selvfølgeligt  ^*). 

Musik  havde  man  stor  Sands  for.  Skjønt  det  navnlig  var  efter 
1728,  at  Musiken  ret  kom  til  Blomstring,  saa  fremgaar  det  dog  f.  Ex. 
af  »Kilderejsen«,  at  den  havde  Udøvere  især  blandt  Damerne.  1727 
opførtes  en  offentlig  Vokal-  og  Instrumental-Koncert  i  Stadt  Hamborg 
i  Skindergade,  og  samme  Aar  blev  der  i  Anledning  af  Kongens  Fød- 
selsdag givet  en  Koncert,  af  hvilken  navnlig  fremhæves  en  Fløjtetra- 
vers, i  Mads  Koldings  Gaard  i  Vimmelskaftet,  ogsaa  kaldet  Den  hvide 
Gaard  (nu  Amagertorv  22,  Hjørnet  af  Valkendorfsgade)  *^). 

Man  brugte  Musik  ved  alle  Lejligheder;  der  spilledes  ved  Fester, 
naar  man  sad  til  Bords,  saaledes  i  »Den  pantsatte  Bondedreng«  (2,8); 
i  samme  Komedie  (3,  2)  fortæller  den  ene  Musikant,  at  han  skulde 
»hen  i  et  Bryllup  hos  en  Skomager,  hvor  der  skal  blæses  i  Trompeter, 

naar  Gjæsteme  kommer«,  I  »Jean  de  Frances  (1,1)  paastaas  det,  at 
de  nymodens  Herrer  ikke  gaar  i  Kirke,  uden  der  er  Musik.  Af  et 
Billede  i  B.  Eoques  Skrift  Danmarks  rorlystelser<^  1747,  hvor  et 
Parti  af  Havnen  fremstilles,  ses,  hvorledes  man  sejlede  med  Musik; 
saaledes  ses  i  en  Baad  eu  Mand  staaende  i  Forstavnen  spillende 
Trompet  og  2  andre  spillende  Bas  og  Harpe.  Ogsaa  i  private  Huse 
dyrkedes  Musik,  som  det  nedenfor  nævnes  ved  Omtalen  af  Operaer. 
I  Boet  efter  en  Organist  Botzen  ved  Petri  Kirke,  der  dode  1719, 
findes:  et  nyrubergsk  Grigenværk,  et  kuriøst  Klokkespil  med  Fod,  et 
Stavspil,  et  kuriost  Klavikordium  af  16  Fus-Toner,  et  Elfenbens 
Klaver  med  3  Kor,  et  Klaverkorpus,  et  Klavicimbelkorpus,  et  nyrn- 
berger  Skrin,  et  Pedalklaver,  en  Harpe,  en  Fiol.  Han  bar  vel  nok 
tillige  været  Instrumentmager.  Men  desuden  findes  Instrumenter  i 
fornemme  Boer,  saaledes  efter  den  1717  afdøde  Etatsraad  og  Borg- 
mester Andreas  Jakobsen  en  Stokfiol,  en  forgyldt  Porsol,  et  Klaver. 
1719  nævnes  en  Citrinke  med  Foderal,  en  Kukkuk,  et  dobbelt  Klaver, 
1725  Spinet  med  Malmlod  (kostede  38  Ptd.). 

Byen  havde  en  Stadsmusikant,  der  med  sine  Svende  havde  Ene- 
ret til  at  spille  for  Betaling  ved  borgerlige  Fester,  men  det  var  meget 
langt  fra,  at  man  kunde  nøjes  med  ham.  Af  et  Andragende  fra  Stads- 
musikant Just  Henrik  Beichsted  af  5.  Januar  1715  ses  det,  hvor 
meget  »Fuskere«  gik  ind  i  hans  Næring: 

Nogle  Fuskere  havde  søgt  om  at  maatte  betjene  Christianshavns 
Kirke  med  Musik,  men  han  havde  Magistratens  Erklæring  om,  at 
han  havde  betjent  sin  Musikanttjeneste  saavel  i  Kjobenhavn  som  i 
Christianshavn  upaaklagelig ;  samme  Tjeneste  var  ogsaa  meget  ringe, 
»idet  Folk  af  ringe  Stand  ikke  have  Eaad  til  noget  til  Musikanter 
at  depensere  og  andre  af  højere  Stand  og  bedre  Vilkaar  ikke  uden 
Aarsag  i  saa  Maade  det  meste  muligt  menagere«.  Han  beklagede  sig 
derfor  over,  »hvorledes  de  mangfoldige  paa  Instrumentalmusik  her  i 
Staden  værende  Fuskere,  som  er  over  100  Personer  i  Tallet  og  er  be- 
staaende  af  endel  Artilleribetjente,  Soldater,  Tamburer,  Baadsmæud  og 
andre  Løsgængere  af  den  borgerlige  Stand  foruden  de  her  sammesteds 
ved  Garnisonen,  ikke  alene  hemmeligen,  men  endog  med  aabenbar 
Vold  indtrænger  sig  udi  mit  lovlige  Embedes  Forretninger  paa  de 
Steder,  hvor  jeg  med  Instrumentalmusik  er  berettiget  til  Bryllupper 
og  Værtskaber  at  opvarte  og  betjene  og  uden  Forskjel.  hvad  heller 
Brudgommen  eller  Bruden  er  af  borgerlig  Stand  eller  ikke,  saa  at  de 

nu  udi  nogle  Aar  og  fornemlig  siden  Pestens  Tid  offentligen  og  lige- 
som de  derfor  kunde  have  Eders  kgi.  Majestæts  Haand  og  Segl,  ikke 
aleneste  har  søgt  og  antaget  ovenbemeldte  mig  tilkommende  Forret- 
ninger, men  endogsaa  udi  visse  sammenrottede  Partier  ukaldede  har 
indvæltet  sig  paa  mine  Folk,  hvor  de  allerede  var  antagne,  taget  In- 
strumenterne fra  dem,  sat  dem  udenfor  Døren  og  saa  derpaa  med 
Trusler  og  Løfter  formaaet  Brudgommen  eller  Værten  til  dem  udi 
mine  Folks  Sted  at  antage,  med  Forsikring,  at  de  vilde  staa  dem  for 
al  den  Straf,  de  derfor  skulde  komme  til  at  lide«,  idet  de  forklarede, 
at  hans  Eet  kun  strakte  sig  til  de  Steder,  hvor  Bruden  var  af  borger- 
lig Stand  og  Brylluppet  stod  i  et  borgerligt  Hus.  Saaledes  »naar  en 
Brud,  endskjønt  af  borgerlig  Stand,  ikke  saa  lige  kan  holde  sit  Bryl- 
lup i  en  Borgers  Hus  formedelst  en  og  anden  Aarsag,  at  de  enten 
kan  leje  Værelser  hos  andre  til  Brylluppets  Holdelse  eller  og  kan  have 
Venner  af  anden  Stand,  som,  imedens  Brylluppet  staar,  kan  laane 
Brudefolkene  Hus,  eller  og  naar  Brudgommen  er  aleneste  en  Borger 
og  Bruden  ej  af  Borgerstand,  men  Brylluppet  dog  holdes  i  en  Borgers 
Hus,  jeg  da  ikke  kan  tilholde  mig  saadanne  Bryllupper,  endskjønt 
jeg  dertil  kunde  være  kaldet«.  Han  maatte  i  det  mindste  holde  H 
dygtige  Svende  »med  fri  Kost  og  Kammer  og  endel  af  Betalingen  for 
at  kunne  betjene  Kirkerne,  celebrere  Kongens  Fødselsdage  og  Bacca- 
laurei  og  Magistergradens  Inauguration  paa  Akademiet«.  Politimeste- 
ren havde  hjulpet  ham  med  Politibetjente,  og  Fuskerne  fjernede  sig 
og  holdt  sig  borte,  saalænge  disse  var  tilstede,  men  aldrig  saa  snart 
var  de  gaaet,  forend  de  igjen  med  Trusel  og  Skjældsord  anmassede 
sig  Forretningen,  og  stævnedes  de  for  Politiretten,  vilde  de  ikke  møde 
eller  henskød  sig  til  andre  Retter.  »Jeg  vil  ikke  tale  om,  at  disse 
Fuskere  ofte  har  overfaldet  mine  Folk  paa  Gaden  med  Hug  og  Slag, 
ja  undsagt  mig  selv  paa  Livet  og  kommet  til  mig  i  mit  Hus  for  at 
udfordre  mig  for  Haanden ,  med  mange  flere  Insolenser ,  som  vilde 
blive  for  vidtløftig  at  mælde«.  Han  søgte  derfor  om  at  faa  Eneret 
til,  naar  en  af  Brudeparret  tilhørte  Borgerstanden,  at  maatte  betjene 
dem  med  Musik  i  Stadens  Kirker  eller  i  Hjemmet,  naar  de  blev  ko- 
pulerede der  af  en  af  Stadens  Præster  ^"). 

16.  Januar  1728  fik  Stadsmusikanten  Andreas  Berg  nogle  meget 
fordelagtige  Privilegier,  ifølge  hvilke  de,  der  vilde  have  Musik  til 
Bryllupper,  kunde  akkordere  med  ham  om  hans  Betaling,  men  hvis 
de  ikke  l^enyttede  hans  Tjeneste,   skulde   de  alligevel  give  ham  noget 

vist.  Af  formuende  og-  velhavende  Folk  skulde  han  have  2  Rd. ,  af 
Kunstnere,  Professionister  og  Haandværksmestre,  Skippere  og  Brænde- 
vinsbrændere og  deres  Lige  4  Mark  til  I  Rd.,  af  Kjældermænd,  Øltap- 
pere, Skibsfolk,  Arbejdsfolk,  Dagionnere  og  andre  af  ringe  Stand  og 
Yilkaar  4  Mk.  og  af  Folk  af  meget  ringe  Kaar  1  til  2  Mk.  For  at 
han  kunde  være  forl)eredt,  skulde  man  mindst  2  Dage  i  Forvejen  be- 
stille hans  Musik.  Herom  udstedte  Politimesteren  en  Plakat  22.  Jan. 
1728  med  Tilføjelse,  at  Stadsmusikanten  formente,  at  »de,  der  til- 
snige sig  hans  Brød,  indbilder  honette  og  brave  Folk,  han  er  for 
kostbar  og  saaledes  fører  sig  selv  og  andre  i  Pengespilde  (nemlig  Bø- 
der), saa  lader  og  bemeldte  Berg  tillige  hermed  alle  og  enhver  for- 
sikre, at  naar  de  til  lystige  Forsamlinger  hans  Tjeneste  forlange,  skal 
Akkorden  om  3,  4  å  5  Personer  paa  lang  og  kort  Tid,  efter  enhvers 
Behag,  blive  saa  billig  og  moderat,  at  de  med  lige  Summa  af  ham 
som  Uberettigede  skal  vorde  betjent«.  Det  er  mærkeligt  nok,  at  man 
kunde  benytte  Politimesteren  til  at  gjøre  Reklame  for  sig. 

Den  Skik,  at  bringe  Damer  Serenader  udenfor  deres  Vinduer, 
maa  ikke  have  været  ukjendt,  men  blev  som  noget  for  vor  Natur 
fremmed  og  en  fra  Syden  indført  Skik,  der  ikke  fæstede  Rod,  ikke 
ret  paaskjønnet.  Det  er  ikke  alene  Holberg,  der  omtaler  Serenaderne, 
men  ogsaa  andre  samtidige  Digtere,  saa  Sagen  maa  være  sikker  nok. 
Saaledes  siger  F.  Horn: 

»En  anden,  soai  var  of?  lientaget  i  en  Pige, 
hver  Aften  spille  lod  paa  Fløjte,  Harpe,  Gige 
for  hendes  Vindue«. 

At  Holberg  lader  Serenader  fremkomme  i  »De  Usynlige«,  be- 
viser intet,  men  i  to  saa  kjøbenhavnske  Komedier  som  »Den  Vægel- 
sindede« (2,  16)  og  »Jakob  von  Thybo«  (4,  10)  vilde  han  ikke  have 
ladet  dem  fremstille,  hvis  de  ikke  kunde  have  foregaaet.  De  Paa- 
gjældende  blev  dog  kun  daarlig  lønnede  for  sligt,  tiii  paa  begge  Steder 
slaas  Musikanterne  over  med  ildelugtende  Vand  og  Damerne  bliver  for- 
nærmede over  den  Skam,  der  tilføjes  dem,  idet  de  anser  Serenaden 
for  at  krænke  deres  Ærbarhed,  ved  den  Opsigt,  den  maatte  gjøre;  i 
den  ældste  Udgave  af  »Den  Vægelsindede«  bruger  Lucretia  et  endnu 
stærkere  Udtryk  om,  hvor  dybt  hun  følte  sig  saaret,  men  vel  at 
mærke,  efter  at  hun  tidligere  paa  Dagen  havde  samtykket  i  at  tage 
derimod,  og  saaledes  var  det  dog  næppe  ligefrem  Tegn  paa,  at  de 
Damer,  der  blev  hyldede  paa  den  Maade,  var  af  tvivlsomt  Rygte. 

Af  Danse  kj endte  den  gamle  Slægt  Menuet,  som  Magdeloue  dan- 
ser! »Jean  deFrance«  (1,  6),  og  Folie  d"Espague ;  i  »Maskeraden«  (1,  3) 
siger  Magdelone:  »Jeg  har  kunnet  danse  alle  Danse  i  min  Ungdom 
indtil  Folie  d'Espagne« ,  hvorpaa  hun  synger  og  danser  den.  Den 
dansedes  af  én  Person  og  maatte  udfores  med  stor  Gravitet.  I  Epist- 
lerne siger  Holberg  mange  Aar  efter:  »Nu  lader  man  sig  noje  med 
en  simpel  Menuet,  da  man  tilforn  betjente  sig  af  adskillige  Danse, 
som  Passepied,  la  Bourré,  item  adskillige  andre  og  endeligeu  endte 
med  Folie  d'Espagne,  hvilken  sidste  Dans  bestod  udi  adskillige  Va- 
riationer, saa  at  der  fast  behøvedes  lige  saa  lang  Tid  til  at  doktorere 
(tage  Doktorgrad)  udi  den  Videnskab  som  enten  udi  Filosofi  eller 
Medicin,  thi  naar  en  kom  ud  af  Danseskolen,  forend  han  havde  ab- 
solveret sin  Folie  d'Espagne,  blev  han  anset  som  en  Desertør«,  Et 
andet  Sted  fortæller  han,  at  en  Rigadon  eller  Folie  d'Espagne  og  en 
engelsk  Dans  sker  med  lige  Fornøjelse,  naar  Musiken  er  lige  god, 
»ja  at  den  sidste  sker  med  større  Lj-st,  ses  deraf,  at  de  første  ere 
komne  af  Brug  og  man  nu  om  Stunder  finder  alene  Smag  udi  Me- 
nuetter og  engelske  og  polske  Danse,  efterdi  disse  ske  med  mere 
Magelighed,  da  hine  derimod  ere  ligesom  at  danse  paa  Stylter«  ^^). 

Da  Henrik  i  > Maskeraden«  (2,  1)  gaar  i  Søvne,  raaber  han: 
»Nok  en  Kop  Kaflfe.  Nu  ingen  Menuet  mere,  lad  os  faa  en  engelsk 
Dans,  spil  op  Kotillonen,  Ej  Lapperi,  ikke  den  Kotillon,  den  ny  er 
det,  som  jeg  mener«.  Han  raaber  dette  hen  i  Vejret,  men  mener 
selvfølgelig  vel  ikke,  at  engelsk  Dans  og  Kotillon  er  det  samme,  den 
sidste  er  selvfølgelig  en  fransk  Dans.  Dog  siger  Henrik  i  Uden 
Hoved  og  Hale«  (2,  5):  -Vi  har  øvet  os  i  den  ny  engelske  Dans,  som 
kaldes  Postillon  eller  Castillon« ,  men  det  er  vel  med  Vilje,  Holberg 
her  lader  den  mindre  kyndige  Tjener  gjore  denne  Forvexling.  thi  selv 
synes  han  at  have  godt  Bekjendtskab  til  Dansekunsten.  Samme  Sted 
taler  Henrik  om,  hvoriedes  han  istedenfor  at  sidde  i  Vognen  og  vente 
paa  sin  Herre,  der  er  paa  Maskerade,  tager  en  Maske  paa  og  danser 
Engelskdans  med  Herren,  der  ikke  kjender  ham.  Han  fortæller  og- 
saa,  hvorledes  han  somme  Tider  faar  Kusken  med,  der  til  Nød  kan 
danse  en  Polskdans,  og  hvor  net  en  Korsedans  David  Skolemesters 
Goldamme  kan  danse. 

Korsedaus  omtales  ogsaa  i  Jean  de  France«  (2,  4).  bvor  Arv 
kalder  den  Menuet,  som  Jean  og  hans  Moder  opførte,  med  dette 
Navn.     Den   kjendes  endnu  i  Norge,  thi  i  Aasens  norske  Ordbog  for- 

klares  den  som  en  Dans,  hvor  flere  Personer  løber  krydsvis  om  hin- 
anden. Det  er  vel  den,  der  her  i  Landet  ved  1780  hed  Krydstur; 
da  dansede  Ungdommen  Menuet,  Sextur,  Firetur,  Krydstur,  lang 
Skotsk,  Molinasko,  Ril,  Kyssetur  og  Kehraus  ^^).  I  »Maskeraden  (2,  4) 
nævnes  Hanedansen,  der  omtales  som  en  langvarig  Dans  og  antages 
for  at  være  den  samme  som  Tolvtur  ^^). 

Polskdans  havde  tidligere  været  paa  Mode;  det  er  optegnet,  at 
1647  dansede  en  Biskop  i  Fy  en  denne  Dans  ved  sine  Sønners  Bryl- 
lup. Nu  var  den  gaaet  tilbage  i  Anseelse.  Det  var  den,  som  Folk 
af  Bondestand,  saasom  »Den  pantsatte  Bondedreng -<  (3,  5),  »Jeppe 
paa  Bjerget  (3,3)  og  Kusken  i  »Uden  Hoved  og  Hale«  (2,5)  kjendte, 
men  finere  Folk  dansede  den  ogsaa  som  Leander  i  Abracadabra  (1,  6), 
der  raaber:  »Spiller  op  en  lystig  Polskdans  derinde,  I  Herrer  Musi- 
kanter, vi  maa  lade  Fiolen  sørge«.  Den  var  ej  heller  ganske  gaaet 
ud  af  Mode  blandt  finere  Folk,  da  Holberg  skrev  sine  Epistler,  som 
vi  ovenfor  har  nævnt,  men  som  Bondedans  holdt  den  sig  i  Jylland 
til  Midten  af  dette  Aarhundrede,  hvor  de  Gamle  altid  skulde  have  en 
Polsk,  naar  de  skulde  være  med. 

I  Epistel  72  (udkom  1748)  skrev  Holberg:  »For  20  Aar  siden 
dansede  den  hele  Stad.  saa  at  man  maatte  forskrive  Musikanter,  hvor- 
paa  Landet  udi  saadan  Tilstand  havde  stor  Mangel,  strax  igjen  blev 
den  hele  Stad  musikalsk,  men  ingen  vilde  danse.  Man  haver  en  Tid 
set  Indbyggerne  lystige  som  Kalve,  en  anden  Tid  ærbare  og  alvorlige 
som  gamle  Katte«. 

Maskerader  havde  allerede  været  brugte  ved  Hoftet  i  Christian 
IV.'s  Tid  og  var  vedblevne  at  være  en  Hofforlystelse  i  de  følgende 
Kongers  Tid,  de  tiltog  i  Hyppighed  i  det  17.  Aarhundredes  Slutning 
og  især  i  det  18.'s  Begyndelse.  De  er  vistnok  ogsaa  efterlignede  af 
Borgerfolk,  thi  i  »Maskeraden«  (2^,  2)  siger  Leonard,  at  han  selv  har 
opfordret  sin  Datter  til  at  gaa  derhen,  thi  »jeg  er  aldrig  for  at  nægte 
unge  Mennesker  uskyldig  Lystighed,  som  jeg  selv  i  min  Ungdom 
har  øvet«. 

Ofl'entlige  Maskerader  har  man  dog  ikke  kjendt,  førend  Etienne 
Capion,  samtidig  med  Privilegiet  paa  at  holde  Theater,  12.  Maj  1721 
fik  Tilladelse  til  »at  holde  ugenlige  Assembleer  for  de  af  vore  Hof- 
og  andre  Cavalierer,  samt  fiere,  af  hvad  Stand  de  og  ere,  som  det 
kunde  forlange  og  did  vilde  komme,  dog  at  alting  derved  paa  tilbør- 
lig og  sømmelig  Maade  tilgaar«.     I  det  ny  Theater  i  Lille  Grønnegade 

kom  saadanne  Selskaber  i  Gang  fra  Begyndelsen  af  1722.  Disse  Åssem- 
bleer  blev  strax  til  Maskerader,  men  man  kunde  ogsaa  møde  uden 
Maske;  der  spilledes  ogsaa  Basset,  et  Hasardspil.  Adgangen  betaltes 
med  24  Sk.,  hvorfor  man  tillige  fik  The,  Kaffe  og  Chokolade. 

Da  Capion  gik  fallit,  forsøgte  enkelte  af  Skuespillerne  at  skaffe 
sig  en  Indtægt  ved  at  forny  Maskeraderne.  Saaledes  indbød  Ulsøe 
ved  en  trykt  Plakat  af  24.  Marts  1723  til  en  Assemblée  5.  April 
Kl.  5  i  Komediehuset  i  Lille  Grønnegade.     Deri  stod: 

>  1.  Bliver  enhver,  som  vil  i  Salen  indfinde  sig,  opvartet  med  The, 
Kaffe  og  fri  Musik  og  ellers,  saa  vidt  muligt  er.  til  Fornøjelse  akko- 
moderet,  og  betales  da  pro  persona  2  Sletdaler.  2.  Skal  der  foruden 
den  ordinære  Musik,  de  Lysthavende  til  desto  mere  Fornøjelse,  gjøres 
en  smuk  Musik  med  5  Viol  de  Gamber  af  maskerede  Personer. 
3.  Bliver  en  smuk  Solv-Snustobaksdaase  opsat,  hvilken  den  højst- 
kastende  som  en  Gevinst  strax  vorder  præsenteret.  4.  Kan  enhver, 
baade  Fruentimmer  og  Mandspersoner,  være  maskeret.  5.  Nyder  alle 
honette  Fruentimmer  fri  Entrée.  dog  at  de  tilforn  ville  behage  at 
forsyne  sig  med  mine  Billetter,  som  kan  affordres  i  mit  Logemente 
hos  Gjørtleren  Msr.  Callenberg  i  Klareboderne.  6.  Enhver  Person  i 
Logen  giver  2  Mk.,  ellers  betales  for  en  hel  Loge  1  Sldlr. ,  paa  Gal- 
leriet gives  1  Mk.« 

Om  Capion  maaske  i  Slutningen  af  Aaret  har  kunnet  gjenop- 
tage  sine  Maskerader  og  Assembléer,  har  de  ikke  havt  lang  Varighed, 
thi  10.  Febr.  1724  l)ekjendtgjorde  Politimesteren  efter  kgl.  Befaling, 
»at  ingen  publike  Maskerader  maa  holdes  undtagen  af  en  eller  anden 
høj  Minister  eller  Personer  af  Distinktion«.  Grunden  til  dette  For- 
bud antager  "Werlauff  med  Eette  for  at  være  Hasardspillet,  der  blev 
drevet  paa  Assembléerne,  thi  i  samme  Politiplakat  blev  det  forbudt 
i  The-  og  andre  Skjænkehuse  at  holde  Bank  å  la  Basette. 

Allerede  1710,  da  Prins  Karl  vilde  have  sin  Skriftefaders  Be- 
tænkning, om  han  med  god  Samvittighed  kunde  være  tilstede  ved  Hof- 
fets Maskerader,  udtalte  denne  sig  ikke  absolut  derimod,  men  han  ytrer 
dog,  at  ved  den  Slags  Maskerader,  »hvor  enhver  uden  Distinktion 
maa  komme,  gemen  Kanallie,  som  ikke  burde  tillades  at  være  blandt 
høje,  fyrstelige  Personer,  løber  tilsammen,  drikker  sig  fulde,  med 
uhøviske  Ord,  letfærdige  Miner  og  i  andre  Maader  giver  Forargelse«, 
var  det  at  itnske,  de  aldrig  var  til,  da  de  gav  Anledning  til  Mørkets 
Gjerninger  og  mange  unge  Mennesker  blev  forforte.   Disse  Hofmaske- 

rader  havde  altsaa  tildels  været  offentlige.  Da  Holbergs  »Maskerade« 
blev  givet,  var  Forbudet  mod  Capion  lige  udstedt,  men  i  Stykket 
nævnes  denne  (3.  9)  følgelig  som  den,  til  hvem  man  henvender  sig 
for  at  faa  Adgang.  Henriks  Forsvar  for  disse  har  sikkert  moret 
mange  og  Stykket  gjorde  som  bekjendt  stor  Lykke:  det  var  et  Lej- 
lighedsstykke  i  rette  Tid.  Den  ædruelige  Samtids  Dom  over  Maske- 
rader udtaler  Leonard  (2,  3)  saaledes:  »Jeg  fordommer  ikke  Maske- 
rader, fordi  de  ere  Maskerader,  men  fordi  der  gjøres  Vane  deraf. 
Unyttig  Tidsfordriv  og  Børneleg  ere  undertiden  saa  fornødne  for  visse 
Folk  som  Mad  og  Drikke,  og  Maskerader,  foruden  at  de  forfrisker 
tungsindede  Folk,  ere  af  en  sær  artig  Invention,  thi  de  forestiller 
Menneskene  i  den  naturlige  Lighed,  hvorudi  de  vare  i  Begyndelsen, 
førend  Hovmod  tog  Overhaand  og  et  Menneske  holdt  sig  for  god  at 
omgaas  med  et  andet,  thi  saa  længe  Maskeraden  varer,  er  Tjeneren 
lige  saa  god  som  Herren.  Jeg  fordømmer  derfor  ikke  Maskerader, 
men  disses  Misbrug,  thi  at  gaa  tre  Gange  om  Ugen  paa  Maskeraden 
er  at  sætte  sine  Midler  til,  er  at  sætte  Helsen  til,  er  at  stjæle  tre 
Dage  bort  af  Ugen,  ja  undertiden  hele  Ugen,  thi  unge  Mennesker 
kan  ved  idelig  Svir  og  Døseri  blive  ganske  ubekvemme  til  Forret- 
ninger. Man  ser  derfor  ingensteds  regierede  Maskerader  hele  Aaret 
igjennem.  At  danse  nogle  Gange  om  Aaret  enten  med  bedækket  eller 
blottet  Ansigt  er  intet  ondt,  men  at  danse  hele  Aaret  igjennem  kan 
gjøre  den  bedste  Stad  til  en  Daarekiste«. 

Af  Kortspil  var  L'hombre  nylig  indfort  og  ikke  kjendt  af  de 
gamle;  i  >Jean  de  France«  betegnes  det  som  alamodiske  Kavallerers 
Spil,  og  den  politiske  Kandestøber  siger:  vDer  er  et  vist  Spil,  som 
kaldes  Allumber,  jeg  vilde  give  hundrede  Rigsdaler  til,  at  I  og  vor 
Datter  Frøken  Engelke  forstod  det«.  Det  spilledes  altsaa  ogsaa  af 
Damer.  I  »Den  Vægelsindede«  siger  ogsaa  Lucretia  (2,  6):  »Jeg 
maa  tælle  efter  mine  Penge,  hvor  meget  jeg  tabte  i  Cinqville  idag«. 
Cinqville  erL'hombre  spillet  af  5  Personer ^'^).  I  »Den  Vægelsindedes« 
første  Udgave  (5,  4)  siger  Torben:  »Nu  viste  hun  mig  i  Byen  efter 
ny  Kort  til  at  spille  Remise  med  iaften  eller  Marthedorn.  hvad  man 
kalder  det« ;  det  er  Misforstaaelse  af  Udtrykkene  i  L'hombre.  Simplere 
Spil  var  Lanter.  I  »Henrik  og  Pernille«  (2,  2)  ytrer  Arv  om  Henrik: 
»Han  plejer  at  gaa  til  Kristoffers  paa  Hjørnet.  Jeg  er  bange,  at 
han  sidder  udi  en  Lanter  til  Ørene«,  og  i  >Gert  Westphaler«  (1,  2) 
klager  Gert  over  at  istedenfor   at  tale  om  alvorlige  Ting  i  Selskaber 

gaar  det  ud  paa  en  Forkering  og  Lanter.  Lanter  var  et  Slags  Fem- 
kort,  der  spilledes  af  3  til  6  Personer;  den,  der  fik  5  Kort  af  samme 
Farve,  havde  Lanter  og  vandt;  at  sætte  Bet  kaldes  at  bødle  og  det 
vigtigste  Kort  hedder  Pamphilius^^),  deraf  Udtrykket  »en  Lykkens 
Pamphilius«. 

Det  nys  nævnte  Forkering  spilledes  paa  et  Dambræt  med  5 
Brikker.  Xavnet  kommer  af,  at  man  ved  et  uheldigt  Kast  kan  for- 
andre det  bedste  Spil  til  det  sletteste^^). 

Et  Terningspil  Cinque  et  neuf  spilledes  paa  Værtshuse;  I  »Den 
ellevte  Juni«  (1,5)  opfordrer  Skyldenborg  en  Tilrejsende  til  at  spille 
dette  med  ham,  men  man  ser,  at  dette  Spil  ikke  altid  gik  ærlig  til, 
idet  man  havde  falske  Terninger;  den  Jesper  Bendrejer,  der  her  siges 
at  have  gjort  dem,  Skyldenborg  havde,  var  sikkert  en  virkelig  Person. 

Den  Maade,  som  Skyldenborg  anvendte  med  at  lokke  Folk  ind  i 
Beværtninger  for  derved  at  blanke  dem  af  i  Spil,  var  greben  ud  af 
Livet;  man  sammenligne  f.  Ex.  hans  Udtryk  med  dem,  der  bruges 
i  nedenfor  anførte  Plakat. 

Der  indkom  nemlig  »fast  daglig«  Klager  fra  Bonder,  Søfolk  »og 
andre  fremmede  rejsende  enfoldige  Folk,  hvorledes  de  af  ubekjendte 
Personer,  under  Foregivende  af  Bud  eller  Ærende,  som  de  ved  dem 
paa  Hjemrejsen  agter  at  lade  bestille,  henføres  i  visse  Værtshuse  og 
Kjældere,  der  de  af  samme  baade  lokkes  og  trues  til  udi  Spil  sig  at 
indlade,  hvorved  de  paa  adskillige  sær  bedragelige  og  underfundige 
Maader  tabe  alt,  hvad  de  hos  sig  have,  og  omsider,  naar  paa  sligt 
klages,  forevender  saavel  Værten  som  Værtinden  udi  Huset  til  Und- 
skyldning, at  dem  saadanne  bemeldte  Personer,  som  paaklages,  har 
været  ubekjendte  med  mere  andet«.  Det  blev  derfor  ved  Politiplakat 
16.  Okt.  1727  forbudt  Værterne  at  tilstede  Underofficerer,  Soldater  og 
Matroser  eller  deslige  Folk  at  spille  Kort  eller  Tærninger,  langt 
mindre  være  i  Kompagni  med  dem  i  noget  Spil.  En  anden  Klage 
over  Værtshusene  indeholder  samme  Plakat,  i  det  det  idelig  befindes 
»udi  en  stor  Del  Huse  og  Kjældere,  hvor  01  og  Brændevin  skjænkes, 
hvorledes  saavel  under  Gudstjenestes  Forretning  paa  Søn-  og  Hellig- 
dage som  og  om  Nattetider,  ja  endog  ofte  særdeles  sildig  om  Natten 
skal  befindes  udi  bemeldte  Værters  Skænkestuer  endel  af  de  Militære 
siddende  ved  Tobakssmogning  samt  01-  og  Brændevins-Drikkeri,  ja 
iblandt  og  ved  Kort  ogTærningespil«.  De  Militære  maatte  ikke  være 
ude    af   deres   Kvarterer    efter   Tappenstreg    og   naar  de  derfor  blev 

forfulgte  af  Vægterne,  der  havde  dem  mistænkt  for  ulovlig  Gjerning, 
»har  merbemeldte  Militære  strax  vidst  et  og  andet  Hus  eller  Kjælder, 
hvorhen  at  tage  sin  Tilflugt,  som  og  Værten,  næppe  førend  den  for- 
fulgte Døren  har  paabanket,  strax  har  været  rede  og  færdig  for  ham 
at  oplukke,  som  billig  maatte  give  en  Mistanke  om  en  hemmelig 
sluttet  Sammenhandling  mellem  Borgeren  og  den  Militære«. 

1725   havde  Kongens   forrige  Livkarl  Villars    og    Major  Kyhler 
ved  usømmelig  og  stærk  Drik«  forledt  den  brunsvigske  Agent  Rentz 
til  Spil  og  derpaa  ved  Hug  og  Slag  tvunget   ham  til  at  udstede  en 
Vexel  til  dem  paa  692  Dukater.  2^) 

Man  spillede  ogsaa  paa  selve  Gaden.  I  en  kgl.  Forordning  af 
10.  Jan  1685  hedder  det,  at  der  paa  Gaderne  »imellemstunder  findes 
Doblere  og  Spillere  at  udstaa,  som  ved  en  og  anden  Træk  i  Spillet 
sig  mange,  fornemlig  unge  Folks  hos  sig  havende  Midler  liderligen 
tilbringer  og  til  Ungdommens  Forførelse  skadelige  Anledninger  giver« ; 
dersom  >  deslige  Doblere  og  Spillere  saavel  som  Lykkepottemænd 
herefter  skulde  findes  enten  paa  Gaderne  eller  i  Husene  her  i  Staden 
noget  Spil  eller  Dobbel  uden  sær  Bevilling  at  anrette«,  skulde  deres 
Varer  konfiskeres.  Dette  Forbud  gik  i  Forglemmelse,  til  29.  Maj 
1724  vidnede  en  Politibetjent,  at  til  Pintse  blev  det  3  Aar  siden 
han  af  Politimesteren  var  bleven  beordret  til  at  fordrive  dem,  som 
stod  paa  Fisketorvet  ved  Stranden  og  spillede  Terninger,  men  de 
Spillende,  der  var  baade  Over-  og  Underofficerer,  omringede  ham  med 
Stokke  og  dragne  Kaarder,  saa  han  maatte  retirere  til  Slotsvagten  '^*), 
der  var  tæt  ved  Højbro.  Ved  Forordning  af  10  Marts  1725  blev  det 
Militære  forbudt  »paa  Pladser  og  Stræder  at  holde  Spillebænke  eller 
noget  Spil  at  bruge.« 

Keglespil  var  ogsaa  kjendt.  I  »Jakob  von  Thybo«,  (4,  6)  siger 
Kristof,  at  han  har  været  i  Mester  Daniels  Have,  hvor  han  drak  for 
2  Mk.,  som  han  vandt  ved  at  slaa  Middel-Kegler  og  8  om  Kongen. 
Hvis  Mester  Daniels  Have  har  ligget  paa  Christianshavn,  som  nogle 
tror^-^),  da  boede  i  Kongensgade,  nu  Vildersgade,  1722  Klejnsmedmester 
Daniel  Buch  i  nuværende  Nr.  38,  men  der  var  Grunden  ikke  stor 
nok.  Derimod  findes  i  S.  Anne  Kvarter  1694  i  Skattemandtal  som 
Ejer  af  Nr.  156  med  hosliggende  Have  Skrædermester  Daniel  Vighorst. 
Da  her  nu  i  Aarene  1720 — 30  nogle  Gange  foruden  Ejeren,  der 
da  var  Kaptejn  Daniel  Vighorst,  opføres  en  Øltapper,  der  var  det 
Borgerskab,    man    da    skulde    have    for    at    drive  Beværtning,    er  det 

tydeligt,  at  Beværtning  er  dreven  i  Forening  med  Haven,  der 
undertiden  opføres  som  særlig  Ejendom.  1743  boede  her  en  Vin- 
tapper. Af  de  gamle  Planer  ses  det,  at  Grunden  var  126  Alen  dvb, 
og  at  Haven,  der  laa  bag  ved  Gaarden  med  en  snever  Indgang  fra 
Borgergade,  var  72  Alen  lang.  Det  er  nu  Nr.  77  i  Store  Kongensgade. 
Navnet  bevaredes  længe,  thi  Rahbek  (født  1760)  hørte  i  sin  Barndom 
Tjenestepigerne  synge  en  Vise,  hvori  bl.  a.  stod :  '^^) 

Om  nogen  mig  spørger, 
hvorfore  jeg  sørger, 
da  vil  jeg  ham  svare, 
min  Kjærest  er  død. 
Jeg  lod  ham  begrave 
i  Mester  Daniels  Have. 
og  der  skal  han  ligge 
til  Sommer  igjen. 

Der  var  flere  Keglebaner.  27.  Maj  1726  afsagdes  der  ved  Politi- 
retten Dom  over  nogle,  der  under  Aftensang  havde  spillet  Kegler  i 
Martin  Zuslags  Have,  der  af  Skattemandtallene  ses  at  have  været  en 
Del  af  daværende  Nr.  145  i  Store  Kongensgade,  men  da  denne  Grund 
var  saa  stor,  at  den  gik  lige  fra  Gothersgade  til  nuværende  Nr.  39, 
kan  vi  ikke  paavise  den  bestemt. 

Paa  Blegdamsvejen  nævnes  forøvrigt  1724  en  Mr.  (Monsieur) 
Daniel  Pedri,  der  havde  et  Katuntrykkeri.  Paa  Thehuse  spilledes 
ogsaa  Billard,  der  oftere  nævnes;  saaledes  maatte  én  Theskjænker 
Oluf  Nielsen  ved  Stranden  1710  give  Bøde,  fordi  der  hos  ham  var 
spillet  i  Kirketiden.     En  Billardholder  hed  Billardmester. 

I  næsten  ethvert  Hus  var  et  Brætspil  med  Brikker  og  Tærnin- 
ger,  undertiden  et  Pukkebræt.  Man  kjendte  ogsaa  Lotterier,  men  ikke 
saadanne,  der  blev  trukne  til  bestemte  Tider.  I  »Kilderejsen«  (3.  7) 
tales  om  Lotteriernes  daarlige  Fremgang.  Man  benyttede  sig  nemlig 
af  Spillesygen  paa  enhver  Maade  til  Fremme  af  et  eller  andet  offent- 
ligt Anliggende.  Saaledes  oprettedes  et  1720  til  Indløsning  af  Penge- 
sedlerne, og  Embedsmændene  fik  Befaling  om  efter  deres  Stilling 
at  tage  et  vist  Tal  Lodder;  1721  spilledes  til  Fordel  for  de  Vandlidte 
i  Mærskegnene,  og  saaledes  var  der  næsten  hvert  Aar  et  eller  andet 
offentligt  Lykkespil.  Skomagerlavet  fik  1725  Tilladelse  til  at  indløse 
sin  Gjæld  paa  denne  Maade,  med  et  Spil  paa  12000  Lodder,  men 
det  gik  saa  daarligt,  at  det  1728  blev  indskrænket  til  6000  Lodder-'). 

De   første  kgl.  Lotterier  havde,    som  omtalt,    daarlig  Fremgang, 

men  man  forstod  sig  den  Gang  ogsaa  paa  »Reklame«,  hvorfor  der 
den  ene  Gang  efter  den  anden  indrykkedes  følgende  i  Aviserne  1721 : 

»Saasom  ludtegningen  udi  det  kgl.  kjøbenhavnske  Lotteri  mær- 
keligen  avancerer  Dag  for  Dag  saavel  her  i  Staden  som  overalt  i  begge 
Rigerne  og  man  med  forderligste  formoder  at  være  i  Stand  ti!  at 
bestemme  en  Tid  til  Trækningen,  saa  vilde  de  Lysthavende  behage 
fi'emdeles  betimeligen  at  indfinde  sig,  paa  det  at  ikke  nogen,  som 
kmide  have  Lyst  til  at  indsætte  i  bemeldte  Lotteri,  skulde  siden 
komme  for  silde.  < 

Der  blev  nemlig  i  dette  Aar  oprettet  et  nyt  paa  10,000  Lodder, 
delt  i  forskjellige  Klasser,  med  baade  store  og  smaa  Lodder.  Derfor 
siger  Værten  i  »Den  pantsatte  Bondedreng"  (2,  3):  »Et  Værtshus 
er  ligesom  et  Lotteri;  der  falder  en  Hob  Nitter  og  slette  Gevinster, 
men  denne  Paltsgreve  er  som  et  af  de  store  Lodder  udi  den  femte 
Klasse,  der  maa  bøde  paa  det  andet.«  Disse  kgl.  Pengelotterier  gjen- 
toges  flere  Aar,  ofte  2  Gange  om  Aaret,  og  der  blev  trukket  2  Dage 
hver  Maaned,  ved  femte  Trækning  spilledes  der  derimod  en  14  Dages 
Tid,  og  der  faldt  Lodder  paa  4000  og  6000  Rdl;  de  mindste  var  2V2 
Rdl.  1725  bortspilledes  en  Hovedgaard  paa  Laaland  med  295  Tdr. 
Hartkorn  Bøndergods,  der  blev  vundet  af  en  Officer. 


Da  det  var  blevet  Mode,  at  enhver,  der  vilde  være  Kavaller, 
maatte  gjøre  en  Udenlandsrejse,  især  til  Paris,  førte  dette  med  sig, 
at  Smagen  ogsaa  for  franske  Retter  og  forfinet  Levemaade  bragtes 
hjem.  Det  gik  ikke  vore  unge  Herrer  som  Ungdommen  i  Holland; 
»Myn  Heer  Kalfs  Søn  udi  Zaardam«,  fortæller  Jeronimus  i  »Jean  de 
France«  (1,1)  rejste  udenlands  for  nogle  Aar  siden,  førte  sig  op  som 
en  Prins,  trakterede  Ministrene  ved  alle  Hoffer,  men  saasnart  han 
kom  tilbage  igjen,  solgte  han  Hest,  Vogne,  Kusk.  Lakajer  og  sin  hele 
Stads  og  tog  sin  gamle  Zaardamske  Bondekjole  paa  igjen«.  En  Mængde 
franske  Kokke  havde  nedsat  sig  i  Byen.  sandsynligvis  for  en  Del 
hidlokkede  af  den  reformerte  Menighed,  som  de  vel  tilhørte;  denne 
tilførte  Byen  en  Mængde  driftige  Borgere,  saaledes  var  1715  de  4 
Alnhandlere  Gert  Ackerman,  Herman  Fabritius,  Peter  Abestee  og 
Alexander  Ross  reformerte,  om  hvem  det  hedder,  at  de  havde  tjent 
sig  frem  i  Lavet  som  Drenge  og  Svende,  medens  en  femte  Vinhandler 

Johan  Bek,  der  da  søgte  om  Borgerskab,  ikke  havde  tjent  her^*^). 
Af  fremmed  Nationalitet  var  ogsaa  Vinhandler  David  Courtout,  der 
nævnes  ved  samme  Tid. 

I  »Jean  de  France«  (3,  1)  siger  Jean,  at  han  vil  spise  til  Mid- 
dag hos  Peche,  og  Pierre  spørger,  om  han  ikke  vilde  heller  spise  hos 
Mester  Jakob,  hvor  man  fik  bedre  Mad  for  billigere  Pris.  Men  dette 
vil  Jean  ikke,  alene  det  danske  Navn  afskrækker  ham;  »dersom  der 
ingen  fransøsk  Kok  var  i  Byen,  maatte  jeg  svelte  ihjel«,  hvortil 
Pierre  spydig  bemærker:  »det  er  sandt.  Maden  smager  vel  hos 
de  franske,  eftersom  man  faar  saa  lidt  alle  Tider,  thi  intet  op- 
vækker mere  Appetiteu,  end  naar  der  er  kun  lidt  i  Fadet.«  Han 
gjør  derefter  opmærksom  paa,  at  der  er  en  anden  fransk  Kok  ved 
Navn  Cabo.  I  »Jean  de  Fransc«  (2,  3)  siger  Martha,  at  hun  har 
tjent  hos  den  fransøske  Kok  i  Pilestræde;  denne  sidste  var  ingen 
anden  end  Etienne  Capion,  der  i  Skattelisten  for  1717  kaldes 
Monsieur  Capiun,  fransk  Kok;  han  boede  i  nuværende  Nr.  8  i 
Pilestræde,  ligesom  ogsaa  næste  Aar;  men  1722,  da  Komedien  blev 
spillet,  var  Marthas  forrige  Principal  Direktør  for  de  danske  Skue- 
spil (se  senere). 

Af  disse  Spiseværter  har  Peche  ikke  kunnet  findes;  der  boede 
vel  paa  hin  Tid  i  Pilestræde  (nuværende  Nr.  11)  en  Etienne  Peche, 
der  var  Florvæver,  men  han  angives  ikke  som  andet;  maaske  er  'det 
Vinhandler  Bex,  hvis  Navn  Jean  de  France  giver  en  fransk  Form. 

Mester  Jakob  maa  have  været  en  vel  anset  dansk  Spisevært;  i 
»Republiken«  (1,  13)  siger  Henrik:  :>Jeg  vil  idag  spise  hos  Mester 
Jakob,  der  faar  jeg  et  godt  Maaltid  for  mine  Penge,  og  hvis  han 
ogsaa  er  bleven  Politikus,  kan  jeg  i  det  ringeste  komme  til  at  spise 
frit.  Adieu  saa  længe,  gak  du  kuns  ind  og  spis  dine  Ærter,  idag 
smager  mig  intet  uden  Kapuner«.  I  »Moralske  Tanker«  (1744)  taler 
Holberg  S.  37  om  »Ødere,  hvis  Skaal  med  Ærbødighed  bliver  drukket 
paa  de  Gjæstebude,  som  ikke  koster  ham  selv  en  Skilling,  men  som 
sker  alene  paa  en  Nordrups,  en  Tujons  og  en  Mester  Jakobs  Bekost- 
ning, hvilke  ingen  Tak  bekomme  derfore,  men  nyde  alene  Ret  og 
Ære  til  at  kræve  Penge  for  de  forskudte  Varer«.  Han  kan  være  den 
Kok  Jakob  Gotske,  der  boede  i  nuværende  Nr.  21  i  Dybensgade. 

Pierre  Cabot  nævnes  1714  som  Vinhandler^'-"),  men  1717  som 
Theskjænker  og  boede  i  Admiralgade  (nuværende  Nr.  18  og  20),  senere 
nævnes   han    i    førstnævnte   Egenskab    som  boende  i  nuværende  Nr. 

28  ved  Grammel  Strand.    1726  boede  hans  Enke  i  nuværende  Nr.  42 
paa  Kjøbmagergade. 

En  anden  Vært,  der  nævnes  i  Komedierne,  var  Mathieu  Toyon. 
Denne  havde  i  14  Aar  været  i  Tjeneste  hos  Hertagen  af  Wiirten- 
berg,  der  var  dansk  General,  og  siden  i  4  Aar  hos  Gehejmeraad 
Wibe,  men  da  denne  rejste  til  Norge,  vilde  han  ikke  følge  med,  da 
han  ikke  der  kunde  holde  den  reformerte  Religionsøvelse.  Da  han 
nu  kunde  faa  et  Værtshus  overdraget  af  Jørgen  Jørgensens  Enke  i 
Højbrostræde  (det  laa  i  den  Side  af  Strædet,  der  blev  nedlagt  til 
Højbroplads,  og  var  oprettet  1687  til  Modtagelse  af  »rejsende  Kaval- 
lerer  og  andre  fornemme  Folk«),  saa  vilde  han  til  dets  Udstyrelse  an- 
vende alt,  hvad  han  havde  fortjent  i  20  Aars  Tjeneste  og  arvet  efter 
sine  Slægtninge  i  Holland,  vilde  forskrive  Vine,  kjøbe  fornødne  Møbler 
og  forsyne  sit  Hus  med  alt,  hvad  der  hørte  til  et  stort  Værtshus, 
»saadan  som  man  ellers  allevegne  andensteds  finder  og  saadant  et, 
som  bør  være  udi  en  kongelig  Residensstad«  Han  fik  herpaa  kgl. 
Privilegium  17.  April  1722  med  Tilladelse  til  at  skjænke  og  falholde 
alle  Slags  01  og  Drikkevarer  samt  Vine  i  smaa  og  store  Partier,  hvor- 
imod han  skulde  være  forpligtet  til  at  holde  gode  og  oprigtige  Varer 
og  akkomodere  for  billig  Betaling  med  Spise  saavel  de  ankommende 
Fremmede  som  de  ved  Hoffet  værende  Kavallerer  samt  Officerer  og 
andre.  At  de  danske  Skuespillere  ogsaa  søgte  til  ham,  ses  af  »Den 
danske  Komedies  Ligbegængelse«  (Se.  5),  der  skildrer,  hvor  daarlig 
deres  Tilstand  var: 

»Da  Hunger  nogle  drev  til  Jylland,  Fyn  og  Norge, 
da  truede  Tyon  ej  Draabe  Vin  at  borge«. 

Et  andet  Sted,  hvor  man  blev  »herlig  trakteret«,  var  hos  Char- 
lotte, der  nævnes  i  første  Udgave  af  »Den  Vægelsindede«  (2,  3). 

Hvad  Tale  en  ved  Spisehusene  fordærvet  Gane  kunde  føre,  frem- 
stiller Holberg  levende  i  Apicius  i  »Den  Vægelsindede«  (2,2):  »Det 
var  pardieu  billigt  nok.  Lad  mig  se:  En  Hønsesuppe  med  Boller, 
en  kalkunsk  Hane,  et  Fad  Karper,  et  Fad  Karudser,  en  Mandeltærte 
foruden  adskillige  smaa  Biretter,  for  1  Rigsdaler  pro  Persona.  Man 
kan  jo  aldrig  anvende  sine  Penge  bedre;  det  var  og  en  herlig  Rød- 
vin, vi  havde,  saa  pur,  saa  syver,  som  man  kan  faa  den  i  Bordeaux; 
den  rinske  Vin  derimod  synes  mig  ikke  saa  vel  om.  Jeg  kunde 
strax  smage,  hvor  man  havde  hentet  den,  jeg  vil  ikke  rose  mig  selv, 
men  det  kan  jeg  sige,  at  saasnart  jeg   faar  en  Vin    paa    min  Tunge. 

skal  jeg  ungefær  sige,  om  den  er  fra  xlbestee,  Bech,  Soel,  Fabricius 
eller  Biil.  Jeg  hører  ellers,  at  man  skulde  have  faaet  en  skøn  Tin 
i  de  tre  Rømere,  der  vil  jeg  hen  for  at  prøve  den.  Kunde  jeg  have 
det  hele  Aar  igjennem  slige  Dage,  som  jeg  har  haft  i  disse  8  Dage 
i  Rad,  hyttede  jeg  ikke  Stand  med  en  Kurfyrste,  thi  jeg  har  spist 
hver  Aften  Harer,  Agerhøns.  Osters.  Østers  maa  ikke  stuves  uden 
deres  egen  Sauce,  ellers  vil  jeg  ikke  rejse  mig  op  for  dem,     o.  s.  v. 

En  Kontrakt  mellem  Toyon  og  Etatsraad  Wernicke,  der  havde 
været  ansat  ved  Gesandtskabet  i  Paris,  viser,  hvad  en  Modeherre 
vilde  spise  til  daglig.  Toyon  forpligtede  sig  ved  en  paa  Fransk  for- 
fattet Overenskomst  til  at  give  ham  hver  Dag  til  Middag  Suppe 
med  Ris  eller  Roer  eller  Kaal  eller  Krebs  eller  Lindser  eller  lig- 
nende: derpaa  en  kogt  Ret,  en  Ragout  og  en  Steg,  saa  afvexleude  og 
saa  vel  tillavet,  som  han  kunde.  Til  Aften  skulde  han  have  en 
Suppe  eller  Krebs  eller  anden  Smaating  efter  eget  Ønske  samt  2 
Flasker  god  Rødvin  om  Dagen^°). 

Vindrikken  var  nu  imidlertid  ingen  fransk  Mode,  det  var  en 
gammel  Skik.  og  det  er  ovenfor  omtalt,  hvorledes  de  gamle  Borgere 
tilbragte  Aftenerne  paa  Vinhusene. 

Af  de  i  »Den  Vægelsindede«  nævnte  Vinhandlere  omtales  Johan  Bex, 
der  ogsaa  kaldes  Bek,  1724,  da  han  og  hans  Hustru  Margrethe  Acher- 
man  oprettede  gj ensidigt  Testamentet^).  Om  den  Gert  Acherman, 
der  foran  nævnes,  var  hans  Svigerfader,  eller  den  Johan  Acherman 
var  det,  hvis  Enke  17.  Marts  1724  hk  kgl.  Tilladelse  til  at  sidde  i 
uskiftet  Bo  efter  ham,  vides  ikke.  Han  boede  i  Højbrostræde.  Vin- 
handler Johan  Acherman  boede  i  Admiralgade  nuværende  Nr.  5. 

Peter  Abbestee  fik  5.  April  1726  Moratorium  for  sine  Kreditorer, 
han  var  ødelagt  ved  sin  Søn  Johan  Ludvig,  der  havde  mistet  sin 
Formue  ved  Actiehandel  i  Holland  og  England.  Den  nævnte  Søn 
boede  da  i  Helsingør,  hvor  han  og  hans  Hustru  Anna  Birgitte  født 
Hansen  samme  Aar  gjorde  gjensidigt  Testamente.  En  tredie  Abbestee, 
Helvig,  tik  17.  Septbr.  1723  Bevilling  til  at  ægte  Maria  Barbara 
Fabritius,  rimeligvis  Datter  af  nedennævnte  Vinhandler  F.,  uagtet  de 
var  Søskendebørn-^^).  Peter  Abbestee  boede  paa  Højbroplads,  nu- 
værende Nr.  4,  Mathias  Abbestees  Enke  Pilestræde  nuværende  Nr.  32. 

Klavs  Biehl  omtales  senere  som  »Themand«.  Herman  Fabritius 
var  Hofleverandør  og  boede  i  nuværende  Nr.  4  paa  Amagertorv.  Ved 
Soel   menes  en    af   de  2  Brødre  Jørgen  og  Johan  Sohl,    snarest  den 

første.  Den  sidste  ejede  den  Schoustrupske  Gaard  paa  Amagertorv, 
var  en  Søstersøn  af  den  ældre  Abraham  Lehn  og  gitt  med  en  Søster 
til  en  senere  Ejer  af  Gaarden,  Syling,  med  hvem  han  vist  var  i 
Kompagni^^). 

Johan  Sohl  havde  1727  forpagtet  Raadhusets  Vinkjælder. 

Jørgen  Sohl,  Broder  til  Johan,  har  formodenlig  som  Følge  af 
Slægtskabet  til  Abraham  Lehn  arvet  dennes  Vinhus  Dyrkjøb,  Klæde- 
boderne  Nr.  36.  Han  var  Kommerceraad  og  søgte  efter  Etatsraad 
Weyses  Død  dennes  Stilling  ved  en  Ansøgning  paa  Vers: 

»Stormægtigste  Monark,  nu  er  din  Weyse  død, 

Giv  mig  hans  Post  igjen,  saa  hjælpes  jeg  til  Brød.<' 

Han  fik  den  tilbage  med  følgende  Paategning: 

»Velvise  Monsieur  Soel,  vor  Konge  la'r  jer  sige: 
Bliv  I  kun  ved  jer  Vin,  han  søger  Weyses  Lige«, 

Og  dette  Velvise  skal  i  Fraktur  være  skrevet  saaledes,  at  det  ogsaa 
kunde  læses  Næsvise^*), 

Om  Sohls  navnkundige  Dyrkjøb  haves  et  Digt  betitlet:  >De 
glædelige  Dyrkjøbs  Hukommelse,  der  det  Aar  1699,  saa  nær  ved 
Seculi  Ende,  nedfaldt  i  sit  annum  climactericum  og  deri  expirerede.« 
Man  ser  deraf,  at  det  var  blevet  nedrevet  og  aldrig  skulde  opføres 
igjen  og  at  Grunden  blev  udlagt  til  Kirkegaard.  Meningen  maa  vel 
være,  at  netop  den  Grund,  hvorpaa  Huset  laa,  blev  udlagt  til  Plads 
eller  Gade,  thi  Ejendommen  bestaar  endnu  og  der  boede  Vinhandlere 
efter  den  Tid,  altsaa  i  det  Hus,  der  strax  efter  blev  opført.  Af  Digtet 
faar  vi  en  ret  livlig  Skildring  af  et  saadant  Vinhus;  her  stod  bl.  a.^''): 

»O  dyre  Dyrkjøb,  du  mig  rinder  nu  i  Tanke 

jeg  har  saa  mange  set  paa  dine  Døre  banke. 

nu  ved  opgangne  Sol,  naar  Hanegal  er  hørt, 

nu  i  det  stille  Mørk,  naar  ingen  sig  har  rørt. 

Dørtærskel,  Hængsel,  Laas,  Gulv,  Bænke,  Klokkestrenge, 

Glas,  Bord,  det  Pottemaal,  de  kjældervante  Drenge 

var  jo  ved  Nat  og  Dag  i  fulde  Spring  og  Færd, 

for  hver  en  Gjæst  der  kom,  var  han  end  læg,  end  lærd. 

Det  gik  saa  ærlig  til,  at  hvad  man  vilde  pege, 

og  raabe  hastig  paa.  Kort,  Skak-  og  Brætspilleg, 

Forkjering,  Lanter,  Dam,  Labet  og  Suderspil  (?), 

saa  fandtes  altid  de,  som  satte  noget  til. 

Om  Frankrig,  Spanien,  om  Danzig,  Island,  Norge. 

der  ofte  handlet  blev,  at  kjøbe  eller  borge, 

at  fragte,  losse  Skib,  man  derpaa  jevnlig  fik 

en  Salut  paa  hver  Part,  som  endtes  tidt  i  Hik. 

Saa  snart  Froprædiken  med   >Ære  være«  slutted, 
lød  Kirkedøren  og,  da  saa  man,  mange  putted 
ad  Kjælderhalsen  ind,  Langfasten  var  dem  tung, 
.  en  Haandværks  Karl  og  Dreng  lod  derfor  op  sin  Pung. 
Højmessens  »Kyrie«  sang  den  bedaged'  Borger 
i  Vinens  Spidseglas  og  lagde  der  de  Sorger, 
som  han  fra  Sengen  bar,  indtil  man  »Troen«  sang. 
ved  mindste  Klokker  tog  de  først  sin  Kirkegang. 
Naar  Aftensprædiken  med  Søndags  Andagt  endtes, 
de  flestes  Næser  hen  til  Dyrkjøbs  Hjørne  vendtes, 
af  Vismars,  Eostoks  Pot,  af  rinsk  og  franske  Pæl 
man  drak  paa  Natten  ud  til  Værk  i  Taa  og  Hæl.« 
»Naar  Skoleaaget  brast  i  bedste  Sommertide, 
En  Bus  med  anden  da  fik  Lvst  derhen  at  glide, 
sin  Skolemesters  Skaal  tU  Eus  med  Glæde  drak 
og  sagde  ham  (Gud  véd)  af  Hjærtet  tusend  Tak. 
Fra  Baccalaurigxad  eg  Attestatsens  Ære 
man  gik  til  Dyrkjøb  hen  for  noget  mer  at  lære. 
om  man  en  dobbelt  Krands  tillige  kunde  faa, 
og  at  Apollo  selv  hos  Bacchum  skulde  staa.« 

At  Grunden  skulde  være  Kirkegaard,  ses  af  følgende: 

»Hvor  Oxehoveder  Vin  tUforne  laa  paa  Lad. 

der  skal  Ligkister  staa  med  døde  Kroppers  Rad«. 

Det    vilde  dog  blive   en  Trøst  for  mangen    fugtig  Hjærne,    om 

han  kom  til  at  hvile  i  Kjælderens  Grund,  skjont 

»det  kom  dem  nærmest  til,  som  her  tilforne  boede, 
Klavs  Lorens,  Jakob  Klein,  da  Lykken  selv  her  grode.« 

Forfatteren  mindes  endnu  engang  Studenternes  glade  Liv  her, 
naar  de  havde  været  til  Deposits: 

»Her  er  tidt  pantsat  end  Studentens  Hæderskappe. 
for  det  til  Ueposits  han  haver  ladet  tappe 
til  Kammerater  op,  da  stakkels  Ens  blev  klemt, 
dog  det  ej  andet  var  end  en  pudserlig  Skjæmt«. 

Nu  maatte  de  søge  hen  til  Torvehjørnet  »at  smage  Blasens  Saft 
(Nørregade  Nr.  1);  et  nærmer  Hjorne  er  for  Kjøbmand,  Skipper, 
Reder,  om  dem  i  Baccharac  man  ej  forgjæves  leder«.  Baccharac 
kunde  være  Hjørnehuset  mellem  Skindergade  og  Strædet  til  Frue 
Kirkegaard,  thi  der  boede  1722  Vinhandler  Laurs  Vederkind,  men 
den  berømmelige  Bartskær  Adam  Daniel  Asbach  var  født  1629  i 
Baccharach,  en  By  ved  Rinen'*^) ;  da  han  ejede  det  store  Stenhus  paa 
Hjørnet  af  Klædeboderne  og  Nørregade,  hvor  der  var  store  hvælvede 
Kjældere,  er  det  dette  Hus,  der  menes   og   som  han   har  givet  Navn 

efter  sin  Fødeby,  kvilket  ogsaa  var  et  passende  Navn  paa  et  Vinhus. 
Her  boede  1722  Vinhandler  Nikolaj  Ebbesen.  Derhen  søgte  altsaa  nu 
Borgerne,  medens  Studenterne  søgte  i  Blasen. 

"  »De  to  har  intet  tabt  ved  Dyrkjøbs  Død  og  Grave, 
de  arve  mangen  Gjæst  og  større  Næring  have, 
de  providere  sig  med  flere  Arner  Vin 
end  dem  i  forrig  Tid  fra  Nantes  og  fra  Rin. 
Men  vi,  som  Dyrkjøbs  Flor  i  gamle  Dage  kjendte, 
og  saa  dens  Kompagni,  lod  ogsaa  derfra  hente 
saa  mangen  Læskepæl,  vi  glemme  aldrig  det, 
at  denne  lystig  Krog  forsvandt  og  blev  saa  slet.« 

Blasen  paa  Hjørnet  af  Nørregade  og  Gammeltorv  var  Vinhan- 
del, ligetil  den  blev  sprængt  i  Luften  under  Ildebranden  1728.  Dette 
fortæller  Eeiser  i  sin  »fyrgterlige  Ildebrands  Historie.« 

I  »Dagen«  Nr,  312  for  1831  oplyses  om  Vinkjælderen  paa  Hjørnet 
af  Kjøbmagergade  og  Løvstræde  (nuværende  Nr.  .39,  Løvstræde  Nr.  2, 
der  her  urigtig  siges  at  være  Griflfenfeldts  Fødested,  thi  dette  var 
netop  paa  det  modsatte  Hjørne  af  Løvstræde),  at  der  over  Nedgangen 
til  Kjælderen  havde  lige  til  da  været  indmuret  en  Sandsten,  forestil- 
lende Bakkus  med  et  Hæger  i  den  ene  Haand  og  i  den  anden  et 
Skjold,  hvori  var  udhugget  en  Fæstning,  hvorunder  stod  med  forgyldte 
Bogstaver,  Capo  de  bonne  Esperance  1732.  Navnet  var  overført  fra 
den  ældre  til  den  ny  Bygning,  der  opførtes,  efterat  hin  var  afbrændt 
1728.     Her  boede  1722  Vinhandler  Jens  Brenniche. 

I  den  ældste  Udgave  af  »Den  Vægelsindede  (2,  3)  siges:  >  der  er 
et  Vinhus  paa  Kjøbmagergade  ligeoverfor  Capo  de  bonne  Esperance, 
som  hedder  de  tre  Kømere,  hvilket  jeg  og  Monfrere  Henning 
kalder  Die  Rømer  am  Dritteiv< ;  dette  skal  være  en  Vittighed  og  be- 
tyder tredje  Brev  til  Romerne.  I  de  tre  Rømere  boede  1722  The- 
skjænker  Anders  Karsberg ;  her  var  saaledes  ikke  egenlig  Vinhus;  det 
var  altsaa  det  andet  Hjørne  af  Løvstræde. 

Af  andre  Vintappere,  der  tillige  havde  Beværtning,  er  den  oven- 
for S.  37  nævnte  Mathias  Nordrup,  der  1731  boede  i  Højbrostræde, 
vistnok  i  det  Hus,  som  Johan  Bex  tidligere  havde  beboet.  I  det 
hele  havde  Staden  1722  28  Vinhandlere,  der  var  følgende,  med  Op- 
givelse af  de  nuværende  Husnumre:  Johan  Henrik  Huhn  Østergade 
35.  Henrik  Jæger  Østergade  55.  Henrik  Nissen  Lille  Kongensgade 
32  og  34.  Johan  Ackerman  Admiralgade  5.  Hans  Berg  i  Lille 
Færgestræde.      Lars   Hansen   Laxegade  26.      Ditlev   Møller  Gammel- 

strand  50.  Johan  Mand  Læderstræde  36.  Peter  Abbestee  Højbroplads 
4.  Leonhart  Floren  Højbroplads  6.  Johan  Bex  Højbrostræde  (ikke 
til  mere).  Hans  Drejer  Nybrogade  18.  Peder  Pedersen  Vivild  Kom- 
pagnistræde  13.  Peder  Timmermand  Nygade  8.  Knud  Reenberg, 
Norregade  9.  Jørgen  Sohl  Klædeboderne  36.  Laurs  Vederkiud  Skin- 
dergade 32.  Jakob  Frigast  Skindergade  6  og  8.  Nikolaj  Ebbbesen 
Norregade  2.  Johan  Sohl  Amagertorv  3.  Herman  Fabritius  Ama- 
gertorv 2.  Johan  Henninger  Stenboderne,  (ikke  til).  Jens  Brenniche 
Kjobmagergade  39.  Frederik  Lafong  Pilestræde  9.  Mathias  Abbe- 
stees  Enke  Pilestræde  32.  Paa  venstre  (ulige)  Side  af  Store  Kon- 
gensgade boede  Povl  Nygaard  og  Albret  Hansen  og  i  Strandgade  Nr. 
12  og  14  paa  Christianshavn  Christian  Gudmandsen. 

Der  var  baade  The-  og  Kaffehuse.  Saaledes  siger  Jeronimus 
i  >Jean  de  France«  (3,  4):  »Tænk  engang,  forgangen  Dag,  da  jeg  og 
vilde  være  lidt  alamodisk  og  gik  paa  et  Kaffehus,  maatte  jeg  give  en 
Rigsort  for  nogle  faa  Kopper.  Men  se,  om  Jeronimus  kommer  der 
saa  snart  igjen«.  Da  Frands  siger,  at  det  var  noget  dyrt,  men  at 
Prisen  allerede  begyndte  at  falde,  svarer  Jeronimus:  Ikke  saa  mari 
paa  Thehusene,  thi  jeg  har  mærket  her  i  Kjøbenhavn,  at,  naar  Prisen 
er  engang  forhøjet,  bliver  den  altid  staaende,  omendskjønt  Varerne 
kan  faas  for  den  halve  Del  ringere  . 

I  Skattelisten  for  1722  træffes  dog  ingen  Kaffehuse,  men  alene 
Thehuse,  saa  de  sidste  er  de  oprindelige,  der  efterhaanden  omdanne- 
des til  Kaffehuse;  man  har  vel  kunnet  faa  baade  Kaffe  og  The,  lige- 
som man  ogsaa  tik  andre  Drikkevarer.  De  »Themænd« ,  der  nævnes 
1722,  er  følgende,  men  derfor  kan  der  godt  være  Enker,  hvis  Stilling 
ikke  nævnes,  og  mange  simplere  Huse,  hvis  Værter  var  i  Kongens 
Tjeneste  og  ikke  havde  Borgerskab;  Husene  nævnes  med  deres  nu- 
værende Husnumre: 

Ernst  Fromholt,  Dybensgade  20;  Johan  Meyer,  Admiralgade  1; 
Klavs  Biil,  Fortunstræde  3,  siden  1;  Jakob  Hansen,  Hummergade  16; 
Pierre  Cabot,  Gammelstrand  28 ;  Arent  Børresen,  Skovbogade  1 ;  Sofie 
Trane,  Nørregade  9;  Jakob  Poulsen,  Store  Kannikestræde  7;  Anders 
Kasberg  Lovstræde  1;  Christen  Poulsen,  Østergade  14;  Mikkel 
Karmark,  Pilestræde  8. 

Af  disse  var  Biil  eller  Biehl  vistnok  den,  der  søgtes  af  det  fineste 
Publikum.  7.  Jan.  1724  blev  han  ved  Politiretten  dømt  til  at  bøde 
lt»  Rd.   til   Frelsers   Kirke,   fordi  Officerer  Kl.   halv   tolv   om  Natten 


Thehnse.  219 

havde  spillet  i  haps  Hus.  Han  kaldes  da  Yin-  og-  Theskjænker.  Han 
havde  flere  Børn,  blandt  hvilke  en  fik  Beværtningen  efter  ham^^). 

En  Klub,  der  kaldtes  det  pavelige  Kollegium,  og  som  holdtes 
hos  Biil  i  Fortunstræde,  bestod  af  Studenter  og  andre  lystige  Folk  og 
vedvarede  en  Del  Aar.  selv  efter  at  disse  Folk  var  komne  i  Embeds- 
stillinger.  Deres  Møder  kaldtes  Konklaver,  en  Mand.  der  hed  Mels 
Viborg,  var  Pave  og  de  andre  var  Kardinaler  og  høje  pavelige  Em- 
bedsmænd. Man  morede  sig  ved  Møderne  med  at  efterligne  det 
romerske  Hof,  uddelte  Embeder  og  Værdigheder,  fordømte  Kjættere, 
kriticerede  og  forkastede  Bøger,  kanoniserede  Helgene  osv. ,  alt  med 
største  Værdighed.  Paven  vænnede  sig  saaledes  til  altid  at  tale  med 
opstyltet  Værdighed,  at  da  han  engang  havde  en  Sag  for  Kommerce- 
kollegiet,  talte  han  med  saadan  Gravitet  og  Myndighed,  at  Assessorerne 
troede,  at  han  var  beskjænket,  men  da  de  fik  at  høre  af  Præsidenten, 
som  havde  Kundskab  om  ham.  at  han  nylig  tilforn  havde  været  Pave, 
blev  deres  Fortrydelse  forvandlet  til  Latter  <.  Et  Medlem  ved  Navn 
(Jrsin  hed  Kardinal  Orsini  og  blev  siden  Landsbypræst;  da  Provsten 
i  hans  Dødsbo  fandt  et  Brev  i  pavelig  Stil  underskrevet  Odeschalcki, 
troede  han,  at  Præsten  havde  været  hemmelig  katholsk  og  angav  det 
for  Biskoppen,  der  heldigvis  kjendte  Sagens  Sammenhæng. 

Holberg  fortæller  om  dette  Selskab  ^^),  at  Kardinalerne  »trakte- 
rede dette  Skuespil  med  saadan  Ærbarhed,  at  det  omsider  blev  til 
Alvor,  thi  der  rejste  sig  Splid  og  Uenighed  blandt  dem,  som  faldt 
ud  til  aabenbar  Fjendskab,  hvorudi  hele  Familier  interesserede  sig. 
Der  rejste  sig  og  en  Proces  imellem  tvende  af  Kardinalerne,  hvilken 
varede  et  helt  Aar,  og  blev  ført  med  samme  Hidsighed  som  en  virke- 
lig Æressag,  og  som  begge  havde  Tilhængere,  gaves  Anledning  til  et 
Skisma,  som  omsider  gjorde  Ende  paa  Societetet.  Medens  dette  So- 
cietet stod  ved  Magt,  blev  jeg  en  og  anden  Gang  inviteret  til  at  være 
Lem  deraf,  men  som  jeg  allerede  havde  begyndt  at  afsondre  mig  fra 
store  og  vidtløftige  Selskaber,  undskyldte  jeg  mig  dog  stedse  derfor, 
saa  at  det  var  min  egen  Skyld  og  jeg  stod  i  mit  eget  Lys,  at  jeg  da 
ikke  blev  Kardinal;  dog  bivaanede  jeg  2  eller  3  Gange  Societetet  som 
Honorarius,  og  gav  jeg  da  Agt  paa,  hvad  som  derudi  forhandledes, 
findende  alting  at  være  overensstemmende  med  hvad,  som  jeg  tilforn 
havde  hørt.  Thi  dette  Konsistorium  gjorde  ikke  saadant  Mystére  af 
Bagateller,  som  det  paafulgte  Frimurerselskab.  Hvad  som  derudi  be- 
hagede  mig.   var  dette,   at  man   foresatte   adskil liee  nyttige  Spørgs- 

maal,  hvilke  ved  næste  Session  bleve  resolverede,  og  var  da  Pavens 
Decision  som  billigt  af  stor  Vægt.  efterdi  han  dømte,  som  man  siger: 
e  cathedra.  Det  uvrige  bestod  alene  udi  kortvarige  Ceremonier.  Der 
blev  f.  Ex.  drukket  afdøde  Heltes  Skaal,  og  en  Lovsang  blev  sungen 
til  Ære  af  den  udi  Historien  bekjendte  Stærkodder,  hvilken  Paven 
havde  ladet  kanonisere,  efterdi  der  findes  udi  Erici  Pomerani  Krønike, 
at  han  engang  havde  gjort  en  Natstol  af  4  tydske  Kæmper,  som  han 
havde  overvundet,  og  giver  tilkjeude,  at  denne  Pave  maa  have  været 
en  stærk  Patriot.  Alt  dette  kunde  jeg  nok  have  fundet  mig  udi,  men 
de  mange  Skaaler,  som  bleve  tømte,  stode  mig  ikke  an«.  Holberg 
meddeler  ogsaa  sit  Andragende  om  at  faa  Peder  Paars  kanoniseret, 
men  da  Kollegiet  strax  efter  ophørte,  blev  der  intet  deraf.  Det  er 
altsaa  ved  Aar  1720,  at  det  ophørte,  og  det  antages,  at  det  begyndte 
imellem  1700  og  1710. 

I  Dybensgade  Nr.  24  eller  26,  paa  Hjørnet  af  Admiralgade,  boede 
Themand  Hans  Brokmand,  der  iøvrigt  var  Admiralitetsbud.  Hos  ham 
fandt  Politibetjentene  26.  Febr.  1725  Kl.  halv  11  7  Personer  i  Natte- 
sæde  i  Skjænkestuen  bag  i  Huset,  siddende  ved  01  og  Tobak.  Den 
ene  af  disse  Personer  var  Studiosus  Jens  Hansen,  der  boede  der  i 
Huset,  og  de  andre  var  Studiosus  Jens  Skov.  der  »konditionerede  hos 
Montaiguc,  altsaa  var  Skuespiller  ved  det  danske  Theater,  Studiosus 
Hans  Kaspar,  Studiosus  Dines  Jensen,  Skrædersvend  Jens  Nielsen, 
Hans  Holgersen,  Sokadet,  og  Barbersvend  Popelman.  Det  forklaredes, 
at  de  var  komne  Kl.  9  og  havde  drukket  en  Kande  The  de  Bu, 
hvortil  de  havde  røget  en  Pibe  Tobak,  og  begjærede  derpaa  en  Drik 
af  dagligt  01,  da  der  ellers  intet  01  udskjænkedes,  og  hvorfor  de  ikke 
betalte  noget.  »Som  de  kom  i  Diskurs  sammen,  lob  Tiden  en  halv  Time 
bort  over  10  slet,  som  vi  (Værten)  vel  paamindede  dem  om,  men  ej 
kunde  faa  dem  saa  hastig  bort,  førend  Politibetjentene  kom«.  Ma- 
damen,  som  egentlig  var  den,  der  holdt  Thehuset,  var  imidlertid  saa 
ofte  bleven  advaret  for  Nattesæde,  at  hun  dennegang  ikke  kunde 
slippe,  og  hun  og  hver  af  Gjæsterne  maatte  bøde  2  Rd.  Hvad  der 
gjør  denne  Sag  mere  interessant  end  de  fleste  andre  lignende,  er,  at 
vi  her  finder  et  Sted,  der  søges  af  Studenter,  og  finder  disse  i  al 
Tarvelighed  drikke  The  og  01  til  en  Pibe  Tobak  i  Selskab  med  2 
Haandværkssvende  og  en  Søkadet,  og  end  mere  kan  vi  tænke  os.  at 
Samtalen  har  drejet  sig  om  de  danske  Skuespil,  hvor  Jens  (eller  som 

han  rigtig  hed)  Mogens  Skov  var  medvirkende,  og  da  navnlig  om  den 
usikre  Fremtid,  som  disse  havde  netop  paa  den  Tid. 

Af  Gjæstgivergaarde  var  Fortanen  i  Fortunstræde ,  en  Del  af 
nuværende  Hotel  Eoyal,  hvis  Ejer  nævnes  1722  som  Christian  Ibsen 
Kok.  En  anden  er  nævnt  foran  som  Tyons  i  Højbrostræde.  Disse 
Gjæstoivergaarde  i  Byens  Midte  søgtes  af  fornemme  Rejsende,  især 
Udlændinge.  I  »Den  pantsatte  Bondedreng«  kaldes  Ejerne  af  et  saa- 
dant  Værtshus  Mester,  den  ene  hed  Mester  Jakob,  der  vel  skal  være 
den  fornævnte  dygtige  Kok  Mester  Jakob.  Mester  hed  en  saadan, 
fordi  han  var  udlært  i  Professionen  som  i  ethvert  andet  Haandværk. 

En  søgt  Gjæstgivergaard  var  allerede  den  endnu  bestaaende 
>;Tre  Hjorter«  paa  Vestergade.     I  den  tredie  Satire  skriver  Holberg: 

»Jeg  ej  beskrive  kan,  mod  elvte  Juni  Tide, 

tor  eders  Skyld,  hvad  jeg  maa  i  »Tre  Hjorter«  lide«. 

I  »Den  ellevte  Juni«  (1,  4)  logerer  de  to  Fremmede  her.  thi  de  vilde 
voAe  sig  at  gaa  derfra  til  Toldboden  mutters  alene.  Studenstrup  (2,  1) 
vilde  ogsaa  tage  ind  der,  men  Henrik  faar  ham  derfra,  idet  han  siger, 
at  der  er  saa  uroligt.  Her  var  virkelig  ogsaa  uroligt  paa  denne  Tid. 
»Herbergereren«,  der  hed  Peder  Sørensen  Berg,  og  hans  Kone  Anna 
drev  en  besynderlig  Forretning  med  at  skaffe  Theologer  Præsteembeder. 
Folk  sendte  hende  Anvisninger  eller  Penge,  naar  de  søgte  et  Embede, 
og  hun  akkorderede  med  dem  om,  hvor  mange  hundrede  Rigsdaler 
hver  skulde  give  efter  Kaldets  Beskaffenhed;  en  saadan  Overens- 
komst blev  opsat  som  andre  retsgyldige  Dokumenter,  hvorpaa  Sum- 
men blev  deponeret  hos  hende,  alt  under  Foregivende  af,  at  hun 
skulde  bruge  Pengene  til  at  bestikke  højere  Vedkommende,  medens 
hun  dog  ogsaa  selv  betingede  sig  noget  for  sin  Umage.  Herfor  blev 
hun  1725  dømt  til  Spindehuset  og  hendes  Mand  blev  forvist  fra  Kjø- 
benhavn;  Aaret  efter  slap  hun  dog  med  at  forvises  Byen^''). 

»Knapnæring«  laa  ogsaa  paa  Vestergade.  I  Holbergs  tredie 
Satire  opfordrer  han  Hans  Mikkelsen  til  at  holde  .op  med  at  skrive, 
for  at  han  kan  have  Ro: 

»saa  jeg  min  Potte  01  kan  drikke  udi  Ko 
paa  Vestergade  i  Knapnæriag  Niimer  To«. 

I  »Den  ellevte  Juni«  (2,  1)  har  Studenstrup  Adressebrev  til  siu 
Fætter  Niels  Christensen;  det  er  imidlertid  sandsynligt,  atKnapnæriug 
ikke   var  noget  Gjæstgiversted ,   thi   den   rette  Niels  Christensen  siger 

(5,11),  at  der  kuu  var  en  Knapnæring  i  Kjøbenhavn  og  der  logerede 
ingen.  Der  staar  ogsaa  alene,  at  Brevet  skal  afgives  til  ham  der, 
fordi  det  vel  var  et  Spisehus,  han  jevnlig  søgte.  Han  oplæser  4  Ud- 
skrifter paa  Breve,  og  paa  det  ene  staar:  abzugeben  in  Knapnæring, 
paa  det  andet:  Knapnæring  per  Couvert.  saa  det  er  klart  nok,  at 
det  ikke  var  hans  Bopæl. 

Et  billigt  Gjæstgiversted.  ogsaa  paa  Vestergade,  nu  Nr.  20,  var 
Tinkanden«,  der  ret  var  et  Sted  for  de  3  jydske  Proprietærer  i  >Den 
ellevte  Juni«  (1,  2),  idet  de  kunde  bo  der  for  2  Skilling  om  Natten, 
men  dog  ikke  syntes,  det  var  saa  billigt  endda,  for  »naar  vi  regner 
en  hel  Maaned.  som  vi  ligger  i  Byen,  beløber  dog  Logementet  sig 
henved  en  Daler  alene«. 

»Numer  lire«  var  ogsaa  et  Værtshus,  og  det  kan  kun  have  været 
ligeoverfor  Holmens  Kirke,  hvor  der  i  forrige  Aarhundrede  var  en 
bekjendt  Gjæstgivergaard.  At  det  har  været  ved  Stranden,  ses  af 
»Jakob  von  Thybo«  (2,  1),  hvor  Jesper  fortæller,  at  han  igaar  Aftes 
havde  været  der,  hvor  Skipper  Adrian  og  andre  hollandske  Skip- 
pere sad. 

Dette  Gjæstgiversted  var  allerede  bekjendt  i  det  første  Tiaar  af 
det  18.  Aarh.,  idet  det  ejedes  af  Anne  Pedersdatter,  der  især  havde 
Logis  og  Spisekvarter  for  Nordmænd  og  blev  gift  3die  Gang  med  den 
hnmarkske  Missionær  Thomas  von  Westen,  hvorved  hendes  Formue 
kom  til  at  anvendes  til  Missionens  Fremme  •*^).  Det  hedder  om  hende, 
at  hun  var  »medlidig  og  hjælpsom  og  gav  mange  Kredit,  der  aldrig 
betalte  = . 

I  »Det  arabiske  Pulver«  (Se.  2)  omtales  »Fasanen«  som  Gjæst- 
givergaard, men  skjønt  Scenen  ikke  udtrykkelig  siges  at  være  Kjø- 
benhavn, var  det  nok  Navnet  paa  en  Gaard  her. 

Endnu  for  en  30 — 40  Aar  siden  havde  de  gamle  Gjæstgiver- 
gaarde bevaret  Fortidens  Navne,  saaledes  paa  Vestergade  »Sæland« 
(Nr.  2).  »Rosen«  (Nr.  4:  der  boede  1722  en  Garver,  men  det  er  vel  nok 
det  »Rosen«,  hvor  Skjøgen  i  »Det  Ij^kkelige  Skibbrud«  skal  bo,  naar 
hun  bliver  gift),  »Garvergaarden«  (Nr.  10),  »Tre  Hjorter«  (Nr.  12), 
Skibet«  (Nr.  16),  »Gardergaarden«  (Nr.  18;  den  blev  opbygget  1755 
af  Povl  Nygaard  til  Indkvartering  af  et  Kompagni  af  Livgarden  til 
Hest),  »Vinkanden«  (Nr.  20),  Farvergaarden«  (Nr.  22),  >  Prinsen« 
(Nr.  30).  I  Studiestræde  »Hvide  Svane«  (Nr.  19),  »Tre  Roser«  (Nr. 
18),  >. Hvide  Lam«    (Nr.  32).     Paa  Nørregade  »Forgyldte  Nøgle«  (Nr. 

5),  »Holland«  (Nr.  27),  »Tre  Ruller«  (Nr.  43).  Paa  Halmtorvet 
»Knapsteds  Gaard«  (Nr.  59),  »Lille  norske  Løve«  (Nr.  61).  Ved  Ve- 
stervold  »Hvide  Hane«  (Nr.  25). 

Mange  af  disse  Navne  er  bevarede  til  vore  Dage,  men  endnu 
flere  tilhører  den  Tid,  vi  her  beskriver,  kun  er  det  tilfældigt  naar  Nav- 
nene findes  optegnede;  sjelden  forekommer  de  i  Skattelister.  En  Del  af 
Nr.  7  ved  Vestervold  hed  da  »Gyldenlund».  Værterne  i  slige  Huse 
kaldtes  oftest  Øltappere. 

En  Grjæstgivergaard  for  Bønder  var  ogsaa  »den  ny  Avlsgaard«, 
hvor  den  pantsatte  Bondedrengs  Forældre  (3,  7)  vilde  lede  efter 
ham.  Hermed  menes  maaske  den  Avlsgaard  i  Landemærket,  der 
indtil  1807  bestod  under  Navnet  »Avlsgaarden«  eller  »Helsingør«*^) 
og  havde  Navn  af  Byens  gamle  Avlsgaard  i  Springgade.  der  blev  af- 
hændet i  Christian  V."s  Tid  og  i  Modsætning  til  hvilken  Grjæstgiver- 
gaarden  kunde  kaldes  den  ny. 

Ifølge  Forordningen  af  2.  Aug.  1712  skulde  Politiet  have  Kjend- 
skab  til,  hvilke  Rejsende  der  ankom  til  Byen.  Ved  et  Reskript  af 
9.  April  1723*2)  fandt  Kancelliet  Anledning  til  at  give  Politimester 
Ratechen  et  løjerligt  Paalæg  om  at  føre  dette  Tilsyn  »for  saa  vidt 
det  efter  Tidernes  og  Personernes  Omstændigheder  sig  lader  gjøre  og 
du  som  en  fornuftig  og  eftertænksom  Øvrigheds-Mand  det  paa  dit 
Ansvar  vil  lade  ankomme«.  Hvis  det  var  fornødent,  at  han  selv  gik 
i  de  Værtshuse  og  andre  Steder,  som  havde  Fremmede  i  Logemente, 
skulde  han  «paa  en  sømmelig  Maade  erkyndige  sig  om  deres  Navne, 
Stand  og  Ærende  og  om  de  med  troværdige  Pas  ere  forsynede <. 
Havde  han  Mistanke  om,  at  nogen  var  Spion,  skulde  han  ufortøvet 
give  det  tilkjende  for  Kongen  selv,  Storkansleren  og  Gehejmekon- 
seillet. 

Et  Værtshus  af  lavere  Slags  var  »Vester  Paradis«,  der  maa  have 
været  meget  ilde  berygtet,  naar  Holberg  i  ^>Den  ellevte  Juni<^  (1^  7) 
lader  selve  Værten  ved  Navn  Jakob  optræde  som  Øptrækker,  om 
hvem  Henrik  kunde  sige:  »jeg  har  aldrig  min  Levetid  hørt,  at  en 
Vært  i  Paradis  har  havt  Samvittighed  ,  hvilket  man  skulde  synes, 
kunde  have  paadraget  ham  en  Injurieproces.  Det  ses  ogsaa  (5,  11), 
at  det  har  ligget  paa  et  Hjørne.  Hvis  Holberg  har  ladet  Værten  op- 
træde med  hans  rette  Navn,  naar  han  fører  ham  paa  Scenen,  er  han 
vel  den  Øltapper  Jakob  Tøgersen,  der  1722  boede  i  Nr.  149  ved  Ve- 
stervold. det  er  nu  Gadenumer  53  og  55  paa  Halmtorvet. 

Dette  laa  dog  ikke  paa  noget  Hjørne,  derimod  ligger  nuværende 
Nr.  73  paa  Halmtorvet  paa  Hjørnet  af  Lavendelstræde  og  her  holdtes 
ogsaa  Værtshus,  der  1722  tilhørte  Mette  Fabians,  men  faa  Aar  efter 
Jakob  Jakobsen  Top.  Naar  der  er  noget  Sted,  der  kan  siges  at  ligge 
paa  et  Hjørne  ved  Vesterport  og  tillige  var  Værtshus,  saa  er  det  dette. 

At  her  var  stor  Plads,  saa  Lokalet  lejedes  ud  til  Bryllupper, 
ses  af  en  Politiretsdom  af  5.  Juli  1712,  hvorved  en  Øltapper  idømtes  en 
Bøde  af  10  Rd.,  fordi  han  med  sit  Kompagni  havde  spillet  ved  2 
Borgerbryllupper,  det  ene  i  »Paradis«  ved  Vesterport,  det  andet  hos 
en  Tobakspinder  paa  Vestergade,  hvorved  han  var  gaaet  ind  i  Stads- 
musikantens Næring. 

Af  samme  Art  var  ogsaa  »Øster  Paradis  c,  som  Holberg  ogsaa 
nævner  i  andre  Skrifter,  idet  han  taler  om  Brandtes  Viser,  som 
sjunges  med  Fiol  i  begge  Paradiser;  dette  »Oster  Paradis«  var  vel 
det  Paradis,  der  i  senere  Tider  laa  paa  Hjørnet  af  Store  Kongens- 
gade og  Kaninlængen.  Der  var  ogsaa  et  »Nørre  Paradis«,  der  nævnes 
1653,  og  det  maa  være  det,  der  var  i  Frederiksborggade,  nu  Nr.  9 
og  11,  altsaa  lige  ved  Nørrevold.  Det  var  til  1717,  da  der  i  et 
Mandtal  nævnes  »Mikkel  Thomsen  i  Kjælderen  paa  Paradis«. 

Af  lignende  Slags  eller  endnu  lavere  var  Emanuel  Nordels  beryg- 
tede Beværtning,  der  paa  den  Tid,  vi  her  taler  om,  var  i  nuværende 
Nr.  8  i  Mikkelbryggersgade ,  men  tidligere  havde  været  i  Bredgade, 
Østergade,  Tornebuskegade  og  Christen  Bernekovstræde.  Det  var  dog 
nærmest  hans  Kone,  der  styrede  det  hele,  hun  hed  Anne  Polman 
eller  efter  sin  første  Mand  Anne  Hattemagers.  Hun  blev  arresteret 
1723,  og  hendes  skandaløse  Proces  fylder  mange  Blade  i  Politiproto- 
kollerne, hvoraf  man  ret  ser  den  Tids  Prokuratorkneb,  hvorved  Sagen 
blev  trukken  i  Langdrag.  20.  Juli  1725  blev  hun  dog  dømt  til  Kag- 
strygning og  til  tilligemed  Manden  at  rømme  Kongens  Riger  og 
Lande,  og  denne  Dom  stadfæstedes  af  Højesteret.  Hun  blev  da  9. 
April  1726  pisket  paa  Nytorv  med  9  Svøber,  fulgtes  derpaa  til  Dam- 
huset og  drog  derfra  til  Sverig  ■*"'). 

Et  Par  Aar  i  Forvejen  var  der  kommet  en  » Pilegrim  <  til  Byen, 
sum  Politimesteren  havde  indlogeret  hos  Anne  Hattemagers,  og  da  kom 
der  mange  Folk  for  at  se  ham;  dette  fremgaar  af  Politiprotokollen  i 
Anledning  af  nævnte  Proces;  det  er  mærkeligt,  at  Politimester  Ernst 
kunde  benytte  et  Værtshus  af  den  Art.     I  »Maskeraden«    (2,  4)   om- 

tales  de  Kvinder,   der  boede  i  hendes  Hus,  som  »Anne   Hattemagers 
Bataillon«. 

Lignende  Huse  som  denne  Anne  Hattemagers  holdt  en  Madam 
Duus,  hvis  Stadsmøer  nævnes  i  »Det  lykkelige  Skibbrud«  (3,  1);  det 
ses  ogsaa  af  denne  Komedie,  at  de,  der  holdt  berygtede  Huse,  tog 
Borgerskab  som  Øltapper.  I  den  ældste  Udgave  af  »Barselstuen« 
(o,  7)  nævnes  foruden  Madam  Duus  ogsaa  Graa  Maren. 

Magistraten  fik  14.  Juni  1728  kgl.  Befaling^*)  angaaende  »den 
Mængde  af  berygtede  Huse  og  letfærdige  Kvindfolk,  der  skal  findes 
udi  vores  kgl.  Kesidentsstad«,  hvorfor  der  skulde  »udvælges  trende  ærlige 
og  skikkelige  Mænd,  hos  hvem  alle  fra  de  andre  Provinser  eller 
fremmede  Steder  ankommende  Kvindfolk  skulde  anmelde  dennem«  og 
som  skulde  skaffe  dem  en  god  Tjeneste.  Disse  Mænd  skulde  tages  i 
Ed  og  forsynes  med  et  Skilt  paa  deres  Huse  med  fornøden  Opskrift  til 
Fremmedes  Efterretning.  Det  skulde  ogsaa  paases,  at  ingen  Soldat  eller 
Matros  havde  Tjenestepiger  eller  logerede  ledige  Kvindfolk  og  at  de,  der 
holdt  Værtshus,  ikke  holdt  flere  Tjenestepiger  end  det  var  nødvendigt, 
end  mindre  logerede  lose  Kvindfolk.  Det  skulde  ogsaa  forbydes  Bor- 
gere at  bortleje  noget  Hus  eller  nogen  Kjælder  til  Gaden  til  Matroser, 
Soldater  eller  Underofficerer  til  deri  at  holde  Værtshus. 

Hvad  Magistraten  gjorde"  ud  af  den  Sag,  ses  af  Bladet  »Extra- 
ordinaire  Eelationer«: 

»Den  28.  Juli  1728  har  høj-  og  velædle  Magistraten  efter  Hans 
kgl.  Majestæts  allernaadigste  Reskript  af  14.  Juni  bekjendtgjort,  at  de 
have  antaget  i  allerunderdanigste  Eølge  deraf  og  beskikket  Niels  Peder- 
sen Krog,  boende  udi  Laxegaden,  Lavrids  Væderking,  boende  udi 
Skindergade  og  Nikolaj  Ballii,  boende  udi  Studiestrædet ,  som  sig  hos 
Magistraten  derom  have  angivet  og  den  forsikret  om  alt  ærligt  og 
oprigtigt  Forhold  der  udinden,  ja  det  ydermere  ved  Ed  bekræftet,  og 
til  den  Ende  forsynet  enhver  af  dem  med  et  Skilt  paa  deres  Hus  over 
Døren  med  saadan  Paaskrift: 

»Her  boer  en  af  de  Mænd,  som  er  antaget  at  gaa  fremmede 
skikkelige  Kvindemennesker  til  Haande,  naar  de  enten  søge  Tjeneste 
eller  have  andet  lovligt  Ærende  udi  Staden«. 

»Hvorhos  Magistraten  har  ladet  trykke  en  Taxt  paa  den  billige 
Betaling,  de  for  deres  Umage  maa  nyde,  paa  det  saavel  de  fremmede 

15 


226  Værtshuse. 

Personer  selv  som  Skippere  og  Færgemænd,  med  hvem  de  liidkomme 
og  blive  førte,  destobedre  kan  vide  deslige  edsvorne  Mænd  ved  deres 
Ankomst  at  finde,  hvorudover  det  forbydes  alle  dem,  som  sig  hidindtil 
som  Fæstekoner  i  slige  Tilfælde  har  ladet  bruge,  at  de  efterdags  ikke 
maa  befatte  sig  med  nogen  i  dette  Tilfælde  at  betjene,  under  saadan 
vilkaarlig  Straf,  som  derfor  af  Magistraten  maatte  blive  eragtet,  og 
Arbeide  i  Bornehuset  deres  Livstid,  om  de  ikke  de  tilkjendte  Straf- 
bøder  skulde  kunne  betale. 

»Iligemaade  er  af  Magistraten  kundgjort,  at  intet  fremmed 
Kvindemenneske  efter  denne  Plakats  og  Advarsels  Publikation  maa 
understaa  sig  at  komme  ind  udi  Staden  enten  til  Lands  eller  Vands, 
med  mindre  de  efter  Loven  ere  forsynede  og  medbringe  rigtig  Pas  og 
Skudsmaal  fra  den  Husbonde  eller  Madmoder,  som  de  sidst  har  været 
i  Tjeneste  hos«  osv.  »Dernæst  er  ved  samme  Plakat  erindret,  at  det 
er  Hans  allernaadigste  Vilje,  at  ingen  Soldat  eller  Matros  maa  holde 
Tjenestepiger  eller  logere  ledige  Kvindfolk,  item  at  andre,  som  holde 
Værtshus  her  i  Staden,  maa  ikke  holde  flere  Tjenestepiger,  end  de 
egenlig  have  fornøden  og  behøve,  mindre  at  tillade  lose  Kvindfolk  at 
logere  i  deres  Huse,  saafremt  de  ikke  i  saa  Fald  vil  anses  og  straffes 
for  Kufferi«.  Det  var  ogsaa  forbudt  at  bortleje  Hus  eller  Kjælder  til 
Gaden  til  Matroser,  Soldater  eller  Underofficerer  til  deri  at  holde 
Værtshus,  og  Bryggerne  maatte  ikke  sælge  01  til  Militære  under  Straf 
af  Øllets  Forbrydelse  og  BetaUng  af  dets  dobbelte  Værdi  til  Fattig- 
væsenet og  Politikassen. 

I  Værtshuse  holdtes  ogsaa  Lystighed  med  Spil  og  Dans,  men 
naar  Militærvagten  horte,  at  dette  vedvarede  efter  Kl.  10,  naar  den 
patrouillerede ,  l)ankede  den  paa  og  bod  Værten  hore  op.  Snedker- 
svend og  Øltapper  Tobias  Valentin  havde  en  Gang  haft  10  Spille- 
mænd sildig  paa  Natten  og  lokket  Folk  ind  efter  Kl.  1 0,  hvorfor  han 
ved  Politiretsdom  af  6.  Aug.  1726  maatte  bode  2  og  hver  af  Spille- 
mændene 1  Rd.  En  anden  Kjældermand,  der  ved  Midnatstid  havde 
holdt  Drik  og  Tærningspil,  maatte  ligesaa  bode  2  Rd.  og  hver  Gjæst 
1  Rd.  ved  samme  Rets  Dom  af  6.  Maj  1726. 

En  Scene  i  et  Værtshus  med  Skiltet  »Admiral  Spån«,  hvor 
forhenværende  Kaptejnlojtnant  Jens  Kjøge  havde  brugt  « meget  usøm- 
melige og  grove  Truselsord  imod  Kongen«,  er  ikke  nøjere  beskreven*"'). 

Naar  i  »Henrik  og  Pernille«  (2,  2)  Arv  siger,  at  Henrik  »plejer 

at  gaa  til  Kristoffers  paa  Hjørnet,  jeg  er  bange,  han  sidder  i  en  Lanter 
til  Ørene«,  saa  vidste  følgelig  de  fleste  af  Tilhørerne  ved  Stykkets 
ældste  Opførelse,  hvem  denne  Kristoffer  var.  Det  var  et  af  de  simple 
Værtshuse,  hvor  Tjenestefolk  søgte.  I  »Jakob  von  Thybo«  (4,7),  for- 
vexles  Pengene  i  et  Værtshus,  der  ejes  af  en  Kristoffer,  som  i  den 
ældre  Udgave  kaldes  Kristoffer  Øltapper;  en  Mand  af  dette  Navn 
boede  i  nuværende  Nr.  23  i  Lille  Kongensgade,  men  dette  er  intet 
Hjørnehus. 

Mod  Uskikken  med  at  drikke  paa  Kredit  udstædtes  6.  Februar 
1722  en  Forordning: 

Kongen  »havde  meget  ugjerne  fornummet,  at  en  Del  onde  Hus- 
holdere, saavel  af  civil  som  militær  Stand,  saa  flittelig  besøgte  Vin- 
og  Drikkehuse  og  der  ej  alene  langt  mere  opdrikke  og  fortære,  end 
deres  enten  aarlige  eller  maanedlige  Indkomster  kunde  taale,  men 
endog  saaledes  forglemme  sig  selv  og  alle  Retsindigheds  Regler,  at 
de  til  Værtens  største  Præjudice  imod  hans  Vilje  i  lang  Tid  udsætte 
den  Betaling,  de  ere  skyldige,  og  vel  undertiden  understaa  sig  at 
frembyde  Hug  og  Slag  til  Værten  og  hans  Folk,  i  Steden  for  at  be- 
tale hvis  (hvad)  de  have  bekommet«.  Derfor  bød  Kongen,  at  alle, 
der  søgte  Vin-  eller  Værtshus  her  i  Staden,  skulde  betale  strax,  naar 
de  havde  faaet  Varerne  leverede,  medmindre  de  forud  havde  sluttet 
Overenskomst  med  Værten  om  Kredit,  saa  ingen  Vært  i  Fremtiden 
skulde  være  forpligtet  til  at  aftappe  Vin  eller  andre  Drikkevarer  for 
fremmede  og  ubekjendte  Personer  uden  imod  rede  Penge,  og  ifald 
nogen  skulde  understaa  sig  at  forulempe  Værten  og  hans  Folk  med 
Skjælden  og  ærerørige  Ord  eller  med  Hug  og  Slag  eller  paa  anden 
usømmelig  Maade  at  fordærve  hans  Boskab  eller  sønderslaa  Vinduerne, 
maatte  han  strax  lade  de  skyldige  arrestere. 

At  det  var  Skik  og  Brug  at  drikke  paa  Kredit,  ses  f.  Ex.  af 
»Gert  Westphaler«,  hvor  Værten  (3,  3)  skriver  Streger  for  hvert  Krus 
Øl,  og  udvikler  den  Maade,  hvorpaa  han  tjener  bedst  Penge  ved  sine 
Gjæster;  disse  Streger  blev  skrevne  med  Kridt  paa  Loftsbjælken,  men 
Ølhandlere  brugte  forøvrigt  Karvestokke  endnu,  naar  noget  leveredes 
ud  af  Huset;  dette  var  en  Træpind  for  hver  Kunde,  paa  hvilken  der 
gjordes  et  Indsnit  for  hver  Jjevering,  og  hvortil  Kunden  havde  tilsva- 
rende Pind. 

Her  meddeles  en  saadan  Regning  efter  Karvestok: 

Afgangne  Herman  Bonhof. 
Å.  172o.  Yiå  effter  anden  i  afwigte  Sommer  til 
sin  Himsholdning  Bekommet  ol  som  er 
skaaren  paa  Karfwestock,  nemlig: 
4  Tønder  ol  (den  paabudne  Accise  1  Mk. 
Tønden  er  betalt),  Hver  Tønde  koster 
saa  8  3Ik 6  rdl.  2  Mk. 

Jobanne  Sal.  Svend  Andersens. 

Khafn.  d.  9.  iN'ov.  A.  1725. 

Et  Ølhus,  der  har  faaet  en  vis  Navnkundighed,  er  Peder  Larsens 
i  Pilestræde,  nu  Nr.  28,  idet  man  har  henlagt  Scenen  for  den  poli- 
tiske Kandestøber  dertil,  ligesom  man  længe  efter  vilde  kunne  mindes, 
at  Holberg  og  flere  af  ham  fremstillede  Personer  modtes  her.  Be- 
skrivelsen af  Livet  her  er  saa  kuriøs,  at  vi  her  meddeler  den  fuld- 
stændig: 

I  »Kjøbenhavnsposten«  25.  Marts  1830  har  en  Indsender  faaet 
indrykket  følgende  Stykke  efter  et  da  15  til  Ki  Aar  gammelt  Tidskrift: 

»En  gammel  agtet  Borger  her  i  Staden  har  for  nogle  Aar  siden 
givet  mig  en  interessant  Notice,  som  jeg  tror  ikke  at  burde  fortie. 
Vor,  og  man  kan  sige  Verdens,  første  Komiker  plejede  ofte  inkognito 
—  thi  dét  var  hans  Vane,  saaledes  at  gaa  omkring  og  samle  Stof  til 
hans  Komedier  —  at  besøge  et  Ølhus,  som  laa  i  Pilestrædet.  Værten 
var  Peder  Larsen,  bekjendt  saa  vel  af  sin  Driftighed  og  Retsindighed, 
som  især  af  sine  Sønner,  hvoraf  den  eno  døde  som  beromt  Jurist  og 
i  et  vigtigt  Embede  og  den  anden  endnu  lever  som  en  virksom  og 
brav  Embedsmand.  Ømtalte  Peder  Larsen  holdt  Værtskab  i  Stuen 
i  sit  omtalte  Hus  over  50  Aar.  Han  ophørte  dermed  faa  Aar  før  Kjøben- 
havns Ildebrand  (1795).  Hos  ham  kom  om  Aftenen  en  anselig  Mængde 
gode  og  gamle  Borgermænd,  for  efter  Dagens  Møje  og  Besvær  at  for- 
slaa  Tiden  ved  et  Krus  godt  01,  en  Pibe  og  behørig  Politica.  Stuen 
var  fordelt  mellem  de  respektive  Crjæster  paa  følgende  Maade:  For 
Svende  og  Burscher,  som  ellers  vare  anstændige,  vare  tvende  Borde 
satte  nederst  ved  Døren.  Ved  disse  sade  de  og  enten  underholdt  sig 
sammen,  dog  i  en  beskeden  Tone  i  Mestrenes  Nærværelse,  eller  oftere 
htirte  med  Andagt  paa,    hvorledes  ved  det  lange  Bord  til  Byens   og 

Statens  Bedste  Statssager  afhandledes,  for  at  ogsaa  de,  naar  de  dertil 
bleve  værdige,  kunde  rigtigen  forstaa  at  traktere  saadanne  kuriøse 
Materier.  Øverst  i  Stuen  i  Krogen  stod  et  lille  Bord,  hvorved  sam- 
ledes Honoratiores  og  de  fornemme  af  Borgerne,  især  Bryggere  og 
nogle  Kjøbmænd  og  Kræmmere;  disse  underholdt  sig  med  hinanden 
indbyrdes  og  indlode  sig  ikke,  for  ej  at  tabe  i  Eespekten,  i  Samtale 
med  det  næste  Bord.  Dette  Bord,  som  altid  stod  midt  i  Stuen,  var 
Politikens  egentlige  Rettersted,  hvor  de  egentlige  Skatte-  og  Spids- 
borgere toge  deres  Sæde.  Her  bleve  Byens  og  Statens  Sager  nøje 
gjennemgaaede.  Bisidderne  ved  dette  Bord  vare  alle  Slags  Haand- 
værksmestre.  Bundtmagere,  Børstenbindere,  Knivsmede  (som  nu  kaldes 
Klejnsmede),  Hattemagere  osv. ,  alle  Folk ,  som  havde  i  større  eller 
mindre  Grad  studeret  deres  Politica.  Anmelderens  Referent  erindrede 
ikke  i  den  Tid,  da  han  i  Aarene  nogle  og  halvtredsindstyve  som  ungt 
Menneske  kom  der.  NB.  ved  de  to  nederste  Svendeborde,  at  have  set 
nogen  Skræder  eller  Skomager  at  være  Bisidder  i  denne  Ret,  hvor 
Konger  og  Fyrster  uden  Naade  og  Barmhjertighed  afsattes.  Lande 
uddeltes  og  udskiftedes,  til  hvem  man  fandt  det  passende,  Handels- 
kompagnier oprettedes.  Aarsagen  har  uden  Tvivl,  som  han  bemær- 
kede, været  denne,  at  de  to  Lav  ikke  have  staaet  i  saa  stor  Estime 
hos  de  andre,  at  de  kunde  optages  som  talende  Medlemmer.  Han 
erindrede  klart,  at  da  han  kom  i  Huset,  var  Talen  ved  dette  Bord 
næsten  bestandig  om  Sy vaarskrigen ,  om  hvad  der  i  den  skulde  have 
været  sket  og  ikke  burde  sket.  Aviserne  læstes  af  en  blandt  Med- 
lemmerne, som  saa  temmelig  kunde  læse  og  udtyde  dem,  og  derefter 
drøftedes  de.  Kongen  af  Prøjsen  var  Helten,  hvorom  Talen  drejede 
sig.  De  fleste  beundrede  ham,  men  nogle  Halsstarrige  vilde  dadle 
ham,  hvorudover  ofte  kom  alvorlig  Strid,  hvilken  dog  i  det  seneste 
endtes,  naar  Vægteren  raabte  10,  thi  da  skiltes  Forsamlingen  ad  og 
alt  brød  op  for  at  gaa  til  Hvile. 

»At  Holberg  er  kommen,  inkognito  som  sagt,  i  dette  Hus,  er 
en  vis  og  paalidelig  Tradition,  ligesom  ogsaa,  at  i  det  Hus  har  været 
holdt  Værtshus,  paa  lige  Maade  som  siden,  længe  for  Kjøbenhavns 
Ildebrand  1728.  Det  er  derfor  sandsynligt,  at  Holberg  her  siddende 
i  en  Krog  som  agtpaagivende  Tilskuer  og  Tilhorer  har  taget  Ideen, 
ja  maaske  Personerne  og  vel  endog  mer  eller  mindre  af  Kollegium 
selv  til  sin  politiske  Kandestøber.  Man  vilde  endog  dengang  (i  Aarene 
nogle  og  halvtredsindstyve)  vide,   at  der  plejede  at  komme  en  meget 


230  Tvdske  Skuespil. 

tyk  og  i  siu  Politica  meget  hidsig  Bundtmager  ved  Navn  Gert  (den- 
gang et  gængs  Navn,  førend  de  ny  ofte  hedenske  og  malebariske, 
som  ej  staa  i  Almanakken  —  i  de  Tider  en  vigtig  Ting  —  opfandtes), 
altsaa  Gert  Bundtmager,  som  altid  i  Kulden  har  en  smuk  Muffe,  og 
alt  dengang  havde  været  dod  i  mange  Aar.  Nogle  af  de  ældste  af 
de  daværende  Gjæster  havde  kjendt  bemeldte  Bundtmager,  og  troede 
at  gjenkjende  ham  i  Kandestøberen,  hvormed  de  ikke  vare  vel  tilfredse. 
Holberg  selv  var  der  adskillige,  som  havde  set,  imedens  han  kom 
der,  men  ingen  havde  kjendt  ham  i  den  Tid  førend  senere  hen,  da 
han  ved  sine  Komedier  og  Per  Paars  blev  almindelig  bekjendt.  hge- 
som  ogsaa  disse  hans  Skrifter  overalt  bleve  læste,  endog  af  de  simplere 
Stænder«. 

Vi  maa  imidlertid  tage  endel  af  Glansen  bort  fra  dette  poetiske 
Sted.  Peder  Larsen  begyndte  først  sin  A^ii-ksomhed  her  mellem  1741  og 
1743  og  før  hans  Tid  boede  her  en  Skræder;  de  prosaiske  Skattelister 
nævner  ikke  noget  Slags  Værtshushold  her  førend  Peder  Larsens.  At  en 
Mand,  der  hed  Gert  Bundtmager,  har  søgt  her,  er  der  jo  ingen  Grund  til 
at  betvivle,  men  at  Holberg  her  har  fundet  ham  ud,  er  ligefrem 
umuligt,  da  xDen  politiske  Kandestøber«  blev  skreven  længe  før  her 
holdtes  saadanne  Forsamlinger ;  det  kan  altsaa  kun  være  senere  Tiders 
Fantasi,  at  man  skulde  have  set  Holberg  sidde  her  ukjendt.  Det  er 
følgelig  først,  efter  at  man  har  fundet  nogen  Lighed  imellem  det  poli- 
tiske Liv  her  og  hans  Komedie,  at  man  har  ment,  at  han  har  taget 
Emnet  til  denne  herfra.  Saaledes  svinder  alle  »Sagn  fra  Holbergs 
Ungdomstid  i  Kjobenhavn  ind  til  lose  Formodninger. 

At  lignende  Scener  som  de,  der  foregik  i  P.  Larsens  Ulhus, 
fandt  Sted  paa  den  Tid,  vi  her  omtaler,  ses  af  »Gert  Westphaler« 
(3,  1),  hvor  Borgerne  sidder  i  et  Værtshus  ved  et  Krus  01  og  »ræ- 
sonnerer om  Aviserne«;  i  »Den  politiske  Kandestøber«  var  det  derimod 
en  sluttet  Kreds,  der  skiftevis  kom  sammen  hos  hinanden.  Men  for- 
søge paa  at  udfinde  et  bestemt  Sted,  hvorfra  Digteren  har  taget  sine 
Figurer,  hører  til  den  Art  ørkesløse  Undersøgelser,  hvortil  der  kræves 
en  god  Tid  og  en  stærk  Fantasi. 


Tydsk  Komedie    havde    været  kjendt   her  i  flere  Aar.     Det  var 
omrejsende  »Bander«  især  fra  Hamborg,  der  af  og  til  gjæitede  Staden. 

Oprindelig  var  det  de  gammeldags  Skuespil,  der  blev  givne,  med  en 
13'stig  Person,  en  Courtisan,  som  Hovedperson,  der  afvexlende  fore- 
kom med  Navnet  Hans  Wurst,  Harlekin,  Pikkelliering  og  desl.  I 
Prologen  til  »Uden  Hoved  og  Hale«  omtales  denne  saaledes:  »Udi  de 
italienske  Skuespil  skal  der  endelig  være  en  Harlekin  eller  Nar  med 
Ræverumpe  paa  Axelen  eller  en  Ptaket  bagved  sig«. 

I  Slutningen  af  det  17.  Aarh.  omdannedes  dog  Smagen  i  Tydsk- 
land,  man  opførte  extemporerede  Farcer  og  spillede  Moliére  i  Over- 
sættelser, men  især  uddannedes  de  saakaldte  »Haupt-  und  Staats- 
Actioneu'!:,  der  var  smagløse  Bearbejdelser  af  gamle  Dramaer  eller 
Originaler  af  historisk  Indhold,  fulde  af  Svulst,  Nonsens  og  Plump- 
beder  og  i  hvilke  den  komiske  Person  ej  heller  fattedes.  1706  an- 
søgte en  dansk  Mand,  Anders  Gamborg,  hvis  StiUing  forøvrigt  synes 
at  have  været  Embedsjæger,  om  Bevilling  paa  Eneret  til,  at  ingen 
andre  fremmede  Komedianter  maatte  komme  herind,  end  de,  der  var 
antagne  af  ham,  eftersom  her  »fra  adskiUige  Steder  indkommer  mange 
Trupper,  som  agerer  Komedier  med  levende  Personer  og  døde  Fi- 
gurer, af  hvilke  de  fleste  er  saadanne  Folk,  som  ikkun  bedrager  Hans 
Majestæts  Undersaatter  og  bortfører  Pengene  af  Landet« ;  han  haa- 
bede,  det  vilde  blive  Kongen  til  Fornøjelse  og  den  kongelige  Piesidens 
til  Ornament.  Han  fik  ogsaa  Tilladelsen  imod  1  Gang  om  Ugen  at 
spille  til  Fordel  for  de  Fattige.  Kancelliet  bemærkede  ved  denne 
Lejlighed,  at  det  iovrigt  var  Magistraten,  der  skulde  give  fremmede 
Komedianter  Tilladelse  til  at  spille.  Det  er  dog  ubekjendt,  om 
han  gjorde  Brug  af  sit  Privilegium.  1707  spillede  »die  koniglich 
polnische  und  churfiirstlich  såchsische  Hof-Comedianten«  paa  Bryg- 
gernes Lavshus  paa  det  ostre  Hjørne  af  Klosterstræde  og  Skinder- 
gade. Senere  spillede  tydske  Bander  i  Skrædernes  Lavshus,  nu  Nr. 
4  og  6  i  Brolæggerstræde.  Fra  1717  kender  vi  Tilstedeværelsen  af  en 
Bande,  thi  19.  Feb.  1717  tilskrev  Politi-  og  Kommercekollegiet  Ma- 
gistraten : 

»Vi  har  maattet  fornemme,  at  endel  tydske  Komedianter  skal 
iinderstaa  sig  endnu  i  disse  Dage  at  agere  Komedie  paa  Skrædernes 
Lavshus,  endskjønt  det  er  i  Fasten,  da  baade  alt  Spil  i  Kirkerne  er 
forbudt  og  Hs.  kgi.  Majestæt  selv  ikke  har  villet  tillade  sine  egne 
Hofkomedianter  paa  Slottet  at  agere,  hvilken  Misbrug  imod  en  god 
Politi  vi  har  draget  Betænkning  i  at  ville  afstrafie,  førend  vi  tilforn 
havde  erkvndiget  os  om  dem,  som  dog  ikke  formodes  nogen  Tilladelse 

dertil  af  de  gode  Herrer  skal  være  meddelt,  saasom,  ifald  det  si? 
saaledes  skulde  forholde,  vilde  vi  heller,  førend  vi  Komedianterne 
derfor  lod  tiltale,  tjenstligst  af  de  gode  Herrer  remedere.  Yed  denne 
Anledning  har  vi  dog  villet  tjenstlig  erindre,  at  saasom  samme  Ko- 
medianter, der  baade  skal  ikkun  være  faa  af  Tallet  saa  ogsaa  slet 
forsynede  med  Klæder  og  Maskiner,  paastaar  saa  excessiv  en  Pris, 
nemlig  3  Mrk.  for  de  bedste  Steder,  som  vel  aldrig  tilforn  af  slige 
Komedianter  her  er  hort,  det  da  herefter,  naar  nogle  Komedianter 
maatte  faa  Tilladelse  af  de  gode  Herrer  her  at  agere,  maatte  tillige 
vorde  observeret,  at  dem  foresattes  en  Taxt,  hvad  de  derfor  af  hver 
Person  maatte  fordre,  paa  det  ellers  saadanne  omløbende  Folk  skulde 
ikke  af  Folks  Nysgjærrighed  tage  Anledning  til,  helst  i  disse  Krigs- 
tider, at  affixere  og  udføre  saa  mange  Penge  her  af  Landet.«  "^^j 

Herpaa  svarede  Magistraten  25.  Februar: 

»Saasom  vi  ugjerne  fornam,  at  de  tydske  Komedianter  konti- 
nuerede med  at  agere  Komedier  endog  i  den  anden  Uge  af  Fasten, 
da  dog  dennem  ikkun  var  tilladt  efter  Sædvane  at  agere  den  første 
Uge,  saa  lod  vi  dem  advare,  at  holde  op,  og  til  idag,  nu  Deres  Ex- 
cellence samt  høj-  og  velædle  Herrers  beærede  af  19.  hujus  indkom, 
havde  vi  ladet  Hovedmanden  for  Komedianterne  for  os  paa  Raad- 
stuen  opkalde  for  at  sætte  ham  til  Rette,  men  som  man  af  de 
Kommitterede  for  Konventhuset  har  fornummet,  at  de  for  de  fattige 
har  akkorderet  temmelig  hojt,  saa  lod  vi  ham  denne  Gang  slippe  for- 
uden nogen  Straf  og  vil  derfor  bede  de  høje  og  gode  Herrer,  at  det 
derved  denne  Gang  maatte  forblive.  Magistraten  mener  ogsaa,  at  der 
ingen  Tilladelse  bør  gives  til  nogen  Slags  Komedianter,  da  »saadanne 
Omløbende  tager  Anledning  af  Folks  Nysgjærrighed  til  at  fixere  og 
udføre  Penge  af  Landet.« 

Werlauff  kjender  3  Plakater,  formodenlig  alle  fra  171!).  Vi  ser 
af  disse,  at  der  spilledes  saadanne  Stykker  som  »eine  modeste,  galante 
und  sehenswiirdige  Haupt-Action  genant,  der  grosmuthige  Recht-Ge- 
lehrte  Æmilius  Papinianus«,  eller  »Des  Gliickes  Probierstein  oder  der 
im  Krieg  verirrte  und  in  der  Liebe  vcrwirrte  Liebes-Soldat«  eller 
»Der  unschuldige  Brudermord  oder  das  blutige  Rom  unter  der 
Regierung  des  romischen  Kaysers  Antonini  Bassiani  Caracallæ«. 

Efter  disse  »Haupt  Actionen«  opførtes  altid  en  »Nach-Comedie« 
som  »die  vier  verliebten  Geister«   eller  »Arlequin  eine  verstelite  Mu- 

mie«.  Forestillingerne  begyndte  Kl.  4  eller  5  og  Priserne  vexlede 
fra  16  til  4  lybske  Skilling. 

Den  tydske  Skuespiller  Ifland  har  beskrevet  disse  Skuespil  saa- 
ledes*'):  »I  ældre  Tider  gaves  paa  de  tydske  Skuepladser  et  Slags 
Heltesørgespil  skrevne  i  kolde  stive  rimede  Vers,  der  af  Skuespillerne 
foredroges  med  en  stor  Afmaalthed  i  Skridt  og  Trin,  kold,  tom  Svulst, 
Armene  i  Siden  eller  vidt  udsejlende.  Efter  den  Tids  Begreb  borte 
det  til  at  tage  Munden  saa  fuld,  at  ingen  Lyd,  intet  Ord  kunde 
komme  frem  som  bos  andre  Mennesker.  Øjet  var  altid  i  Skyerne, 
Ordene  bleve  langtrukne  og  Sproget  syntes  egentlig  at  være  indrettet 
efter  at  bruge  visse  Bogstaver  og  Ord  som  et  fjernt,  optrækkende 
Tordenvejr,  der  endelig  med  Lyn  og  Slag  efter  rigtig  afmaalt  Tempo 
satte  i  Forfærdelse.« 

Naar  nogen  ønskede  at  antages  som  Skuespiller,  var  det  første 
Spørgsmaal,  om  ban  kunde  gjøre  en  Scepteraktion,  bvorpaa  ban  skulde 
vise,  med  bvilken  Anstand  han  kunde  lade  en  Konimandostav  hojtide- 
lig  hvile  paa  Hoften,  eller  pege  med  den  mod  et  fjernt  ukjendtLand. 
Den  anden  Prøve  var  at  holde  en  tordnende  Tale  og  hvis  den  vandt 
Bifald,  lød  det  tredje  Spørgsmaal:  Formaar  Herren  et  Par  sorte 
Fløjels  Bukser?  thi  med  dette  Klædningsstykke  maatte  man  selv  for- 
syne sig;  den  øvrige  Dragt,  en  brun  Klædes  Kjole  med  Silkevest, 
leverede  Direktøren,  'og  i  denne  spilledes  alle  Boller;  var  det  meget 
fornemme  Helte,  der  spilledes,  blev  Vesten  kostbarere  og  Hovedet 
prydedes  med  en  Hat  med  Fjer.  Faldt  Bollen  i  den  graa  Oldtid, 
blev  der  bundet  et  Skjærf  om  den  brune  Kjole,  og  Hovedet  bedæk- 
kedes med  Hjælm.  »Senere,  da  der  indrømmedes  græske  og  assyri- 
ske  Helte  et  Fiskebensskjørt,  et  gyldent  Livstykke,  et  flyvende  ISTakke- 
haar  og  Hjelm  med  Fjer,  blev  det  dog  ved  de  sorte  Flojels  Buxer, 
der  tillige  med  Stenspænderne  forbandt  Oldtid  og  Nutid«.  Kostumet 
var  Fortidens  s  rage  Side,  paa  det  danske  Theater  spillede  man  Vol- 
taires Tyran  af  Messena  iført  Fiskebensskjørt,  Allunsbandsker  og 
Manschetter. 

Disse  tydske  Komedier  med  deres  Bombast,  opstyltede  Tale  og 
Fremstilling  af  overnaturlige  Begivenheder  var  Holberg  en  Pestilens. 
Han  gjør  ofte  Hentydninger  til  dem,  især  i  Prologen  til  »Uden  Ho- 
ved og  Hale«  (2.  og  3.  Se.)  og  i  den  ældste  Udgave  af  »Barselstuen« 
(3,  5),  men  ingen  Steder  skarpere  end  i  »Ulysses  von  Ithacia«,  der 
maaske  er  hans  storste  Vittighedsværk  og  helt  igennem  er  en  Parodi 

paa  Tlieatret  i  Brolæggerstræde.  Ogsaa  saadanne  Ytringer  maatte 
frembyde  en  højst  komisk  Virkning,  som  naar  Chilian  (2,  1)  siger: 
»Ej,  ej,  hvor  Tiden  dog  hastig  gaar.  Xu  er  vi  alt  kommen  til 
Troja,  som  ligger  400  Mile  fra  vort  Fæderneland.  Hvis  jeg  ikke 
saa  Byen  for  mine  Øjne,  skulde  jeg  tænke,  at  det  gik  her  til  som  i 
en  tydsk  Komedie,  hvor  man  kan  undertiden  i  et  Skræv  skræve 
sende  Mile,  og  paa  en  Aften  blive  40  Aar  ældre  end  man  var.«  Og 
senere  (3,  7):  »Alt  dette  Toj  kommer  mig  for,  ligesom  det  var  en 
tydsk  Komedie,  thi  om  jeg  stod  paa  mit  Hoved,  saa  kan  jeg  ikke 
begribe,  hvor  de  10  Aar  kunde  lobe  saa  hastig.«  Især  Slutnings 
verset  giver  en  god  Karakteristik  af  disse  Komedier : 

»So  lier  man  tvende  Snese  Aar 

for  samme  Penge  giver, 

fra  Grækenland  til  Troja  gaar, 

En  Dag  Mands  Alder  bliver. 

Man  set  har  Kæmper  berudi, 

Belejringer  og  Krige, 

Tog,  Jomfrurov  og  Hexeri, 

nu  et,  nu  andet  Eige, 

nu  en,  der  af  Fortvivlelse 

sig  Livet  vil  fratage 

nu  Folk,  skabt  om  til  Svin,  til  Træ, 

i  Luften  gloend'  Drage. 

Ja  det  som  mest  fornødent  er 

for  dem,  som  sligt  behager, 

En  Harlequiu  man  ogsaa  ser 

med  Snak  der'  Herskab  plager, 

To  Snese  Aar  gaar  hastig  hen, 

sligt  kaldes  Tid  fordrive, 

men  man  kau  af  Historien 

og  hovedsvimlet  blive. 

Om  nogen  tydsk  Komedie 

her  i  Brolæggerstræde 

man  bedre  mig  kan  lade  se, 

vil  jeg  Johannes  hedde.« 

Harlequinens  Rolle  i  de  tydske  Komedier  udføres  i  »Ulysses«  af 
Chilian,  et  Navn  der  formodenlig  er  dannet  i  Lighed  med  Harlequiu, 
men  paa  den  anden  Side  gjorde  sin  komiske  Virkning,  i  det  Navnet 
ikke  var  ukjendt  i  Kjøbenhavn.  Netop  ved  den  Tid  boede  her  en 
Mand  Kilian  Druebin,  der  ved  sine  mange  Projekter  og  sin  mark- 
skrigende  Adfærd  vistnok  kunde  siges  at  være  Byens  Harlequiu. 

»Ulysses  von  Ithacien«  og  de  danske  Skuespil  fordrev  snart  de 
[remmede  Bander  og  gjorde  deres  Formænd  brødløse.  ^^) 

Et  fransk  Hoftheater  bestod  i  største  Delen  af  Frederik  IV's 
Regjeringstid ;  vel  forjog  Pesten  Skuespillerne  1711,  men  de  kom 
igjen  hertil  1715  og  2  Aar  efter  fik  de  til  Direktør  René  Montaigu, 
der  allerede  i  Christian  V's  Tid  havde  været  ved  Hoftheatret,  hvis 
Leder  han  blev  1701.  Hans  anden  Hustru  var  dansk,  men  talte 
saa  godt  fransk,  at  hun  ogsaa  blev  ansat  og  regnedes  blandt  Truppens 
første  Skuespillerinder.  De  Stykker,  der  spilledes,  var  af  de  første 
franske  Forfattere  og  det  var  følgelig  Forestillinger  for  det  fine 
Publikum. 

Nogle  Aar  efter  optraadte  imidlertid  en  Medbejler  til  de  franske 
Skuespil  i  et  Operaselskab,  der  under  Ledelse  af  Reinhard  Kayser  nød 
stor  Anseelse  i  Hamborg.  1721  blev  det  overdraget  Kayser  at  ind- 
rette en  Opera,  og  da  Hoftheatret  skulde  benyttes  hertil,  fik  de 
franske  Skuespillere  Afsked,  Montaigu  med  en  Pensjon  af  Postkassen 
paa  200  Rdl.  At  denne  Mand  vedblev  at  bo  i  Kjøbenhavn,  blev  af  den 
største"  Betydning  for  den  danske  Skueplads.  Disse  franske  Skuespil 
havde  stor  Indflydelse  paa  Tendenserne  til  Fornemhed,  der  i  Forvejen 
var  store  nok,  og  i  mange  Kredse  fremkaldte  de  en  Ringeagt  for  hvad  der 
var  dansk,  hvilket  ses  af  den  Replik,  Holberg  har  lagt  »Den  Vægel- 
sindede« i  Munden  i  forste  Udgave  af  denne  Komedie.  Hun  siger  nemlig 
efter  at  have  sunget  en  »fransøsk«  Vise:  »Den  Vise  har  En  oversat 
paa  dansk,  men  det  har  ingen  Klem,  thi  man  maa  sige  om  vort 
Sprog,  hvad  man  sige  vil,  saa  er  det  dog  ikke  at  ligne  ved  Tydsk 
eller  Fransk.  Man  roser  saa  meget  disse  danske  Komedier,  men  hvor 
gode  de  end  ere,  saa  kan  jeg  for  min  Død  ikke  lide  dem,  jeg  véd 
ikke  selv  hvorfor.  Idag  skal  der  spilles  et  smukt  Stykke,  kaldet 
»Den  politiske  Kandestøber«,  hvilket  jeg  vilde  ønske  var  oversat  paa 
fransk,  at,  om  de  franske  Komedier  kom  her  i  Moden  igjen,  jeg 
kunde  se  den  agere,  ti  paa  dansk  har  den  ingen  Art.  Jeg  kan  faa 
ondt  alene  af  Titlen«  o.  s.  v. 

1723  fik  Operaselskabet  Tilladelse  til  en  Grang  om  Ugen  at 
spille  offentlig  paa  Hoftheatret,  men  det  kunde  ikke  bestaa  og  ved 
Paasketider  rejste  det  tilbage  til  Hamborg,  da  Kongen  ej  heller  vilde 
underholde  det  længer.  At  ogsaa  dettes  Forestillinger  besøgtes  af 
Borgerfolk,  fremgaar  af,  at  Holberg  i  »Kilderejsen«  kan  lade  Leonora 
optræde  som  hun  gjor.     Pernille  siger  (1,  2):    Hun  or  en  stor  Eiskor- 

inde  af  Opera,  hvoraf  hun  har  en  god  Samling,  som  hun  daglig 
øver  sig  udi  og  gjor  undertiden  noget  meget  deraf,  saa  hendes 
Fader  har  ofte  straffet  (o:  dadlet)  hende  derfor.«  Jeronimus  siger 
(1,  5):  »Der  har  vi  Frugten  af  den  forbandede  Operalæsning,  Det 
Djævelskab  har  taget  saaledes  Overhaand,  at  I  skal  se,  hveranden 
Jomfru  her  i  Byen  vil  begynde  at  synge  ligeledes  istedenfor  at  tale«. 
»Disse  Nodebøger  skal  og  Fanden  i  Vold,  jeg  skal  love  for,  at  der 
aldrig  hverken  enkelte  eller  dobbelte  Fuser,  hverken  b-Dur  eller 
b-Moll  skal  komme  inden  min  Dørtærskel  oftere.  Hor  Arv,  naar  den 
Mammeselle,  som  lærer  hende  at  synge,  kommer  her  igjen,  saa  kanst 
du  bede  hende  paa  en  høflig  Maade  at  gaa  Døden  og  Djævelen  i 
Vold.<  Om  Borgerfolk  altsaa  end  ikke  saa  meget  kom  hen  at  høn- 
Operaer,  saa  sang  de  dem  selv  og  tog  Undervisning  deri. 

Holberg  har  i  »ITlysses  von  Ithacia«  (2,  2)  givet  Operaen  en 
Snært,  naar  han  lader  Trojaneren  svare  paa  Chilians  Spørgsmaal,  om 
hvorledes  Operaerne  er:  »Pudserlig  nok,  thi  naar  en  Herre  f.  Ex. 
vii  bede  sin  Tjener  trække  sine  Støvler  paa,  siger  han  det  i  Tre- 
mulantcr  og  Sang,  saasom: 

Hør  Klavs,  træk  mig  mine  Støvle  ...  er  paa«. 

Af  større  Betydning  end  noget  af  disse  Theaterselskaber  blev 
dog  Indretningen  af  en  national  Skueplads.  1703  fik  Franskmanden 
Etienne  Capion  Borgerskab  som  Yinhandler,  men  han  kunde  ikke  be- 
staa.  Han  formodes  at  være  kommen  i  Landet  nogle  Aar  i  Forvejen 
med  de  franske  Hofskuespillere,  da  han  1715  opføres  som  Dekoratør 
og  Theatermester  ved  det  daværende  franske  Hoftheater.  1718  op- 
føres han  i  Skattelisterne  som  Traktør  i  Pilestræde  Nr.  79  (nu  Nr.  8) 
med  det  Tillæg:  »i  hans  Sted,  saa  længe  Herskabet  er  paa  Frederiks- 
berg, Monsieur  Volckman«.  Han  har  altsaa  da  været  i  kgl.  Tjeneste 
ved  Hoftheatret.  Det  er  foran  vist,  at  det  er  ham,  der  er  den  franske 
Kok  i  Pilestræde.  1718  søgte  han  Kongen  om  at  faa  Inspektion  over 
alle  fremmede  Komedianter  og  Linedansere,  saa  det  ikke  var  saadanne 
tilladt  at  agere,  førend  de  havde  sluttet  Overenskomst  med  ham,  men 
han  fik  kun  Tilladelsen,  hvad  Marionetter  angik.  Som  en  Følge  heraf 
kom  han  næste  Aar  i  Kompagni  med  den  nedenfor  nævnte  v.  Qvoten, 
og  de  spillede  da  med  Marionetter  i  det  lille  Gjæthus  paa  Kongens 
Nytorv;  men  da  de  havde  sat  deres  Midler  til  ved  dets  Indretning, 
søgte  de  Kongen  om,  at  det  maatte  forbydes  fremmede  Komedianter 
at  betage  dem  dette  Brod,  men  herpaa  gik  Kongen  ikke  ind.     Kom- 

pagniskabet  med  v.  Qvoteu  varede  kim  kort,  thi  17.  Maj  1720  fik 
Capion  kgl.  Privilegium  paa  »at  han  alene  maa  lade  indrette  Ko- 
medier her  sammesteds  og  dertil  lade  forskrive  d^^gtige  og  uberygtede 
Personer,  saa  at  ingen  fremmede  Komedianter,  som  agere  Komedier 
med  levende  Personer,  maa  her  indkomme,  uden  de,  han  derefter 
dertil  antager«.  Hvor  meget  det  kunde  indbringe,  ses  af,  at  Christian 
Corber,  der  1722  spillede  med  Marionetter  i  Skrædernes  Lavshus, 
svarede  Capion  10  Rd.  om  TJgen^^).  Da  »den  stærke  Mand«  (om 
hvem  nedenfor)  kom  hertil,  gjorde  Capion  1721  Indsigelse  imod,  at 
der  blev  forundt  denne  Privilegier,  der  stred  mod  hans  egne,  og  han 
paastod,  at  han  daglig  underholdt  henved  30  Personer  og  vilde  for- 
pligte sig  til  lige  saa  vel  som  den  stærke  Mand  at  anskaffe  Springere 
og  Linedansere. 

12.  Maj  1721  fik  han  sit  ældre  Privilegium  udvidet  saaledes,  at 
ingen,  som  holdt  Komedier,  Linedans,  Marionetter  og  deslige,  skulde 
herefter  nyde  Frihed  til  at  bruge  deres  Exercitier,  uden  de  blev  an- 
tagne af  ham  eller  fik  hans  Tilladelse,  derimod  skulde  han  være  for- 
pligtet til  at  holde  saadanne  Personer,  som  med  deres  Komedie  og 
Spil  kunde  fornøje  alle  og  enhver.  Han  fik  ogsaa  Fritagelse  i  15  Aar 
for  Grundskat  og  Indkvartering  af  den  Bygning,  han  lod  opføre 
baade  til  et  Komediehus  og  til  at  holde  Assembleer  i;  samme  Privi- 
legium skulde  tillige  gaa  over  til  den.  der  kom  til  at  eje  Huset 
efter  ham. 

Capion  havde  imidlertid  ikke  Penge  til  at  b\-gge  for,  men  Ge- 
neral Hans  Jakob  Arnoldt  forstrakte  ham  med  7000  Rd.  mod  Pant  i 
Privilegiet  og  Prioritet  i  Ejendommen,  og  han  kjøbte  derfor  i  Som- 
meren 1721  en  Grund  mellem  Gothersgade  og  Lille  Grønnegade  (nu 
Ny  Adelgade),  hvor  han  allerede  inden  Aarets  Udgang  fik  sin  Theater- 
bygning  færdig.  Det  var  en  temmelig  stor  Grund,  han  havde  er- 
hvervet sig,  med  50  Alens  Parade  til  hver  af  de  nævnte  Gader.  Ho- 
vedindgangen til  Huset  var  fra  Lille  Grønnegade,  men  alt  Spor  deraf 
er  forlængst  forsvundet  og  Ejendommen  er  nu  delt  i  6  andre,  nemlig 
nuværende  Nr.  6 — 10  i  Ny  Adelgade  og  nuværende  Nr.  11 — 15  i 
Gothersgade.  Den  eneste  Levning,  som  Overskou  fandt  af  det  gamle 
Theater,  var  en  numereret  Logedør  i  nuværende  Nr.  8  i  Ny  Adelgade, 
der  viste  Spor  af  smuk  Udstyrelse,  idet  der  paa  Siden  mod  Gangen 
havde  været  malet  Gardiner  i  Festons,  »en  Luxus,  der  aldrig  er  bleven 
anvendt  i  Theatret  paa  Kongens  Nytorv«.    Det  fortælles  i  »Hamburger 

Correspondenz«  N"r.  33  for  1721,  at  Kongen  havde  skjænket  Capion 
Materialerne  i  det  gamle  Kancelli  paa  Slotspladsen,  der  skulde  ned- 
rives, til  at  bruge  til  hans  Theater  ^").  Strax  i  Begyndelsen  af  1722 
kunde  der  begyndes  paa  rorestillinger,  dels  af  den  afskedigede  franske 
Hoftrup,  dels  af  tydske  Skuespillere,  som  han  havde  forskrevet:  om 
Foraaret  optraadte  den  stærke  Mand  hos  ham,  men  der  var  dog  ikke 
den  Søgning  til  Forestillingerne  paa  de  fremmede  Sprog,  som  man 
havde  troet.  Da  var  det,  at  nogle  fattede  den  Tanke  at  forsøge  paa 
Indrettelsen  af  en  dansk  Skueplads  og  man  fandt  i  den  ovenfor 
nævnte  René  Montaigu  en  Mand,  der  med  videnskabelig  Dannelse  for- 
bandt Kjendskab  til  Scenens  Krav.  Han  søgte  1.  Juli  1722  ^^)  og  fik  14. 
Aug.  kgl.  Privilegium  paa  i  Kjøbenhavn  at  indrette  og  forestille  Komedier 
i  det  danske  Sprog,  dog  skulde  han  i  Mindelighed  slutte  Overenskomst 
med  Capion.  Han  skulde  være  forpligtet  til  »at  holde  saadanne 
Personer,  som  med  deres  Komedier  alle  og  enhver  for  billig  Betaling 
kunde  fornøje,  saa  og  at  de  ej  nogen  Tid  forhandler  det,  som  anrorer 
Religionen  og  den  hellige  Skrift  eller  strider  mod  Ærbarhed,  god 
Skik  og  Ordning  eller  kan  være  Publikum  til  nogen  Forargelse«. 

Det  varede  en  Maanedstid  til,  inden  Vanskelighederne  var  over- 
vundne, der  skulde  skaffes  Penge,  men  især  Skuespil  paa  dansk  og 
Skuespillere. 

18.  September  kunde  man  læse  i  Aviserne  følgende: 
»Avertissement. 
Gives  herved  Liebhaberne  tilkjende,  at  udi  indkommende  Uge 
bliver  her  udi  Byen  begj-ndt  med  at  præsentere  Komedier  i  det 
danske  Sprog,  og  saa  dermed  til  de  Lysthavendes  Fornøjelse  hele 
Vinteren  over  kontinueres  <>;. 
Onsdagen  den   23.   September   aabnedes  den  danske  Skueplads 
med  en  Prolog,  der  var  forfattet  af  Oversekretæren  i  det  danske  Kan- 
celli Frederik  Rostgaard,    Naar  denne  Mand,  der  skulde  fremfore  An- 
sogningen  fra  Montaigu  for  Kongen  og  altsaa  havde  den  største  Ind- 
flydelse paa  Sagens  Fremme,   selv  leverer  Prologen,   er  der  jo  ingen 
Spørgsmaal  om,  at  han  er  en  af  de  Hovedmænd   for  Indførelsen  af 
danske    Skuespil,    der    stod  bagved  Montaigu    og   bevirkede,    at   det 
blev  ham,  der  skulde    overtage  det  hele   og  med  det  samme  fritage 
Landet  for  Overhæng  af  de  fremmede  Omløbere.     1 .  Januar  næste  Aar 
overrakte    de    danske   Skuespillere    ham    en    Lykønskning,   hvori   det 
bl.  a.  hed: 

»Vi  takker  for  ifjor,  din  Omhu,  Hjælp  og  Kaad, 

din  Medhold  gjør,  at  vel  os  hidindtil  er  gaaet. 

Du,  som  vor  Moders  Maal  med  Gunst  har  villet  fremme. 

Vor  Moders  Maal  igjen  din  Ros  skal  ej  forglemme, 

hos  Landets  Fader  du  din  Æreløn  skal  faa, 

fordi  du  Landets  Tarv  saa  nidkjær  skjonner  paa.« 

Det  første  Stykke,  der  blev  opført,  var  Moliéres  TAvare,  under 
den  danske  Titel  »Gnieren«,  oversat  af  Justitsraad  Sechman.  Skue- 
spillerne var  mest  Studenter,  de  fleste  Jyder,  og  af  Damerne  var  den 
ene  Madame  Montaigu.  De  fornemste  Tilskuerpladser  var  paa  selve 
Theatret,  nemlig  flere  Rækker  bagved  hinanden  opstigende  Sæder,  der 
paa  begge  Sider  var  anbragte  i  Prosceniet  og  foran  de  forreste  Kulis- 
ser, og  den  forreste  Bænk  var  ofte  saa  lav,  at  de  siddende  lagde  Be- 
nene paa  Gulvet.  Ved  de  Henvendelser,  som  Skuespillerne  flere  Gange 
i  Holbergs  Komedier  gjør  til  Tilskuerne  (Spectatores) ,  faar  dette  en 
naturlig  Forklaring,  naar  disse  sidder  saa  nær  ved,  medens  det  ikke 
giver  nogen  ret  Mening  ved  Nutidens  Opførelser  at  tale  til  de  nu 
fjernt  siddende.  Prisen  paa  Theatret  og  i  en  af  de  mellemste  Loger 
var  1  Sletdaler  (2  Kr.),  i  de  nederste  Loger  3  Mark  (1  Kr.  50  0.), 
Parterret  2  Mark  (1  Kr.),  Galleriet  1  Mark  (50  0.).  Forestillingen 
begyndte  Kl.  5  og  var  færdig  Kl.  7.  Der  blev  spillet  2  Gange  om 
L^gen.  Det  ses  af  Prologen,  at  man  gav  Bifald  tilkjende  ved  Klap  og 
Trampen : 

»Har  jeg  mig  vel  opført,  da  rører  Haand  og  Fod, 
Thi  Modet  voxer,  naar  Begyndelsen  er  god.« 

I  Galleriet,  hvor  man  kunde  komme  for  1  Mark,  sad  man 
ugenert.  Det  er  derfor  højst  komisk,  naar  i  »Ulysses  von  Ithacia« 
(1,  3)  Helene  gjør  opmærksom  paa,  hvor  dejlig  den  søde  Nattergal 
synger  og  Marcolphus  ikke  hører  andet,  end  at  Folk  knækker  Nødder 
paa  Galleriet. 

Der  blev  strax  god  Søgning;  det  blev  en  Modesag  at  gaa  paa 
dansk  Komedie,  thi  det  var  fornemme  Folk,  der  interesserede  sig 
derfor.  Dronning  Anna  Sofies  Søster,  Kristine  Sofie  Reventlow,  gift 
med  Storkansleren  Grev  U.  A.  Holstein,  var  dets  høje  Protektrice, 
hvilket  fremgaar  af  et  fransk  Vers  til  hende  fra  Montaigu,  hvori  det 
hedder,  at  hendes  Nærværelse  i  4  til  5  Maaneder  tiltrak  en  talrig 
Tilskuerkreds,  og  han  beder  hende  nu,  da  Vinteren  begynder  1723, 
om  at  vise  Theatret  den  samme  Naade  ^^).    Det  maa  vel  ogsaa  skyldes 

16 


242  Danske  Skuespil. 

»- 

hende,  at  Skuespillerne  15.  Jan.  og  9.  Tebr.  1723  spillede  paa  Slottet 
for  Kongen  og  Dronningen  2  Stykker  af  Moliére,  til  hvilke  Fore- 
stillinger Rostgaard  skrev  en  Prolog.  Herved  hævedes  Forestillingerne 
følgelig  i  det  almindelige  Omdomme,  thi  deres  Skjæbne  vilde  have 
været  meget  usikker,  hvis  Moden  ikke  havde  gjort  sin  Magt  gjældende. 
Men  Moder  er  som  bekjendt  omskiftelige,  og  derfor  stansede  Theatret 
1725  og  førte  derpaa  i  et  Par  Aar  en  kummerlig  Tilværelse,  indtil 
Ildebranden  1728  og  Christian  VI.'s  Thronbestigelse  1730  stansede 
det  aldeles  ^^).  Capions  og  Montaigus  daarlige  Formuesforhold ,  for- 
end Theatret  begyndte,  var  folgelig  Skyld  i,  at  den  mindste  Xedgang 
i  Søgning  maatte  knække  dem.  Det  gik  saa  vidt,  at  Kreditorerne 
tog  Pengene,  ligesom  de  kom  ind   i  Kassen  efter  Billetsalget.  •''^) 

Med  Theatrets  Tilbliven  havde  Holberg  aldeles  intet  at  gjore; 
han  stod  udenfor  den  Kreds,  der  havde  Indflydelse,  ja  han  var  paa 
den  Tid  ilde  set  af  Eostgaard  og  denne  var  sikkert  Gjenstand  for 
mange  satiriske  Udfald  fra  hans  Side  i  Anledning  af  haus  spidsbor- 
gerlige Klage  over  »Peder  Paars«. 

Det  er  alligevel  mærkeligt  nok,  at  Holberg  i  sine  Komedier 
kunde  fremkomme  med  en  ligefrem  personlig  Henpegen  paa  Rost- 
gaard,  som  den  der  fremkom  i  »Den  pantsatte  Bondedreng«.  I  den 
ældste  Opforelse  (1726)  blev  Bondedrengen  spurgt,  om  han  ikke  ønskede 
at  tjene  i  Kongens  Gaard,  hvortil  han  svarede,  at  det  havde  han  ingen 
Næse  til,  hvilket  sigtede  til  Kostgaards  store  og  tykke  røde  Næse, 
men  det  blev  ikke  optaget  i  Stykket,  da  det  blev  trykt  ^^).  Da  var 
Rostgaard  rigtignok  falden  i  Unaade,  men  Stykket  kan  være  skrevet 
før  1725. 

Det  er  Skade,  at  vi  véd  saa  lidt  om  Tiden,  da  Holberg  forfat- 
tede de  første  Komedier  og  hvem  de  Venner  og  høj  fornemme  Mænd 
var,  der  saa  ivrig  opfordrede  ham  til  at  fuldende  dem.  Det  fremgaar 
af  alt,  at  det  ikke  var  Rostgaard,  og  det  er  ogsaa  tydeligt,  at  det  ikke 
er  Montaigus  Privilegium,  der  gav  Anledningen.  Deres  Tilbliven 
skyldes  en  indre  Drift  og  Lysten  til  at  se,  om  hjemlige,  originale 
Skuespil  ikke  kunde  forfattes  ligesaa  godt  paa  det  danske  som  paa 
fremmede  Tungemaal.  Der  maa  være  gaaet  nogen  Tid  forud  for  det 
danske  Theaters  Aabning,  inden  Ideerne  er  blevne  undfangne,  maaske 
er  flere  af  Komedierne  i  Hovedsagen  forfattede  1720  og  1721  og  er 
saa  blevne  fuldendte  efterhaanden.  Noget  aldeles  sikkert  Bevis  kan 
doer  ikke  fremføres.     »Den  Vægelsindede«    kan    være    forfattet    1720, 

da  den  stærke  Mand  allerede  optraadte  i  dette  Aar,  og  hvis  Poeten  i 
Aabenraa  er  Bedemanden  Niels  Hansen,  der  1721  ikke  længer  boede 
i  Aabenraa,  kan  »Jakob  von  Tliybo«  i  Hovedtrækkene  ogsaa  være 
skreven  dette  Aar,  men  der  kunde  paa  den  anden  Side  intet  være  til 
Hinder  for  at  benytte  et  bekjendt  Navn  som  dette,  selv  om  det  ikke 
passede  længer.  Det  nævnte  Udtryk  om  Rostgaards  Næse  kunde  og- 
saa synes  at  være  nedskrevet,  længe  førend  --Den  pantsatte  Bondedreng« 
blev  opført  paa  det  Tbeater,  der  skyldte  Rostgaard  saa  meget,  og 
allerede  Aaret  for  Stykkets  Opførelse  var  Rostgaard  en  falden  Hof- 
mand; det  maa  nærmest  tænkes  at  være  tildels  udarbejdet  inden  det 
danske  Tbeaters  Indvielse  og  paa  en  Tid,  da  Rostgaard  var  den  store 
og  mægtige  Mand.  Af  Hensyn  til  ham  blev  Udtrykket  saa  ikke  op- 
taget i  den  trykte  Udgave. 

Af  omrejsende  Kunstnere  spillede  Salomon  Povlsen  von  Quoten, 
der  var  af  tydsk  Oprindelse,  men  havde  tjent  8  Aar  ved  Garden  til 
Fods,  i  nogen  Tid  en  vis  Rolle.  Efter  Krigstjenesten  slog  han  sig 
paa  Lægekunsten  og  fik  1711  en  Attest  af  Magistraten  i  Aarhus  om, 
at  han  med  sine  Medhavende  havde  skikket  sig  ærlig  og  vel  som 
Okulist,  Sten-  og  Broksnider.  4  Aar  efter  søgte  han  i  Kjøbenhavn 
Privilegium  paa  samme  Forretning  og  tillige  paa  at  være  Tandbræk- 
ker  og  Komediant.  Saadanne  omrejsende  Kvaksalvere  førte  nemlig 
ofte  en  Hans  Wurst  med ,  der  paa  Markederne  ved  sine  Abekunster 
henvendte  Folks  Opmærksomhed  paa  den  rejsende  Læges  Bod. 

14.  Marts  1715  indgav  han  en  Ansøgning  til  Kongen  af  følgende 
Indhold :  For  5  Aar  siden  var  han  kaldet  fra  Kjøbenhavn  til  Jylland 
for  at  kurere  nogle  meget  syge  Personer  og  havde  derfor  faaet  At- 
tester fra  Magistraterne  i  Aarhus  og  Horsens.  Nu  var  han  vendt  til- 
bage hertil  for  at  kurere  syge  og  »preshafte«  Personer,  hvorfor  han 
bad  om  Privilegium  som  Okulist,  Sten-  og  Broksnider  og  Tandlæge 
ligesora  ogsaa  som  Komediant.  Politikollegiet  mente,  at  han  paa 
Grund  af  sine  »meget  gode<  Attester  burde  have  Tilladelse  til  at  øve 
sin  Kunst,  hvilket  kunde  være  tjenligt  især  for  fattige  Syge,  men  at 
give  ham  Privilegium  paa  at  være  Komediant  her,  var  ufornødent, 
da  Forordningen  af  24.  Septbr.  1708  om  Betlere  i  2.  og  12.  Artikel 
tydelig  nok  meldte,  hvorledes  de,  som  forlangte  saadan  Frihed,  skulde 
forholde  sig  ^^). 

31.  Jan.  1716  fik  han  den  kgl.  Tilladelse  til  den  attraaedc 
Lægepraxis,  men   med  Hensyn  til  Optræden   som  Komediant   skulde 

han  først  have  Magistratens  Tilladelse  og  dernæst  komme  overens 
med  Direktionen  for  Fattigvæsenet  om  den  Del,  de  Fattige  skulde 
nyde  af  Indtægten  af  hans  Forestillinger,  enten  en  vis  Sum  Penge  en 
Gang  for  alle  eller  Indtægten  af  Fredags-Forestillingen.  Det  ses  og- 
saa,  at  han  allerede  forend  det  kgl.  Privilegium  havde  givet  Fore- 
stillinger med  Marionetter,  men  nu  søgte  han  om  at  agere  Komedier 
med  levende  Personer  og  spille  med  Marionetter  i  Danmark,  Norge 
og  Holsten,  dog  paa  det  sidste  fik  han  Afslag,  da  Kongen  ikke  fandt, 
at  han  »havde  spillet  saadanne  Komedier,  at  man  dermed  kunde  være 
fornøjet«. 

Hvorledes  saadanne  omrejsend?  Kvaksalvere  drog  fra  B}-  til  B3- 
og  hvordan  v.  Qvoten  med  selvtiltagen  M^-ndighed  optraadte  mod 
medbejlende  Kollegaer,  hvem  han  med  komisk  Selvbevidsthed  skildrer 
som  Bedragere  og  Kvaksalvere  i  Modsætning  til  sig  selv,  faar  vi  et 
levende  Billede  af  i  følgende  Ansøgning: 

»Siden  Deres  kgl.  Majestæt  ved  Deres  allernaadigste  Privilegium 
af  Dato  den  31.  Jan.  1716  haver  licen teret  mig  at  bo  og  lade  mig 
bruge  som  Operatør.  Okulist  og  Broksnider  udi  Deres  kgl.  Residens- 
stad Kjøbenhavn,  haver  jeg  været  udi  i  det  faste  Haab,  at  Magistraten 
udi  andre  Kjøbstæder  saavel  som  Deres  kgl.  Betjentere  udi  Deres 
kgl.  Majestæts  Lande  og  Provinser  skulde  have  den  Godhed  for  mig 
som  en  Underdaner  og  Nedsat  mig  at  assistere  og  tage  i  Beskjærmelse 
imod  andre  fremmede  Empiricos  og  Okulister,  som  fordrister  sig  at 
rejse  omkring  udi  Kongeriget  og  paa  et  offentligt  Theater  deres  Me- 
dicin og  Varer  tilkjøbs  udraabe.  Ikke  desto  mindre  saa  maa  jeg  dog 
fordriste  mig  til  med  allerdybeste  Underdanighed  for  Deres  kgl. 
Majestæt  at  andrage,  hvorledes  en  Operator  ved  Navn  Johannes  Ra- 
dinius  er  til  Randers  By  ankommen,  som  af  Borgmester  og  Raad  har 
faaet  Tilladelse,  mig  til  største  Præjudice  og  Skade  udi  min  Profession 
og  Næring,  at  opsætte  sit  Theatrum  offentlig  paa  Randers  Torv,  der 
sine  ^Medikamenter  at  sælge  ved  Komediespil  og  Pikkelherings  Pudser, 
endskjont  jeg  har  forestillet  Byens  Magistrat  den  Ubillighed,  at  saa- 
dan  en  fremmed  Udlænding  uden  Deres  kgl.  Majestæts  allernaadigste 
Privilegier  og  Tilladelse  ikke  maatte  rejse  omkring  udi  Landene  og  mie 
udi  min  Kunst  og  Profession  at  fertrykke  og  forhindre  ved  sit  offentlige 
Theatrum,  saavelsom  med  sine  falske  Vare,  som  han  »gojler«  den 
enfoldige  Almue  paa  og  samler  mange  Penge  udi  Landet  ved,  dog 
uden  nogen  Mynt  eller   Penge   at   give   Deres  kgl.  Majestæt   i  Skat. 

sig  bortsniger  igjen  ud  af  Landet.  Nu  har  jeg  været  foraarsaget  ikke 
alene  udi  afvigte  Sommer  ved  Processer  og  Rettergang  at  drive  bemeldte 
Operator  fra  Kalundborg,  men  ogsaa  paa  ny  en  Gjæsteretsdom  over 
ham  udi  Randers,  at  han  skal  nedbryde  sit  Theatrum  og  sig  inden  3 
Solemærkers  Udgang  af  Randers  med  sit  Kvaksalveri  og  Komediespil 
forføje,  men  derimod  har  han  for  at  have  Tid  at  endnu  omfare  og 
samle  flere  Penge  udi  Jylland  citeret  samme  Dom  til  Viborg  Lands- 
thing  til  den  31.  Decbr.,  og  naar  Landsthingstiden  er  nu  forhaanden, 
gjør  han  sig  nok  usynlig  og  rejser  andensteds  hen,  ligesom  han  rejste 
fra  Kalundborg  til  Pyen,  da  jeg  søgte  ham  med  Retten,  hvorover  jeg 
ved  saa  idelige  og  mange  Processer  udmattes  og  udi  Armod  maa  ge- 
raade.  Derfor  indflyr  jeg  med  min  allerunderdanigste  Supplik  til 
Deres  kgl.  Majestæt  om  det  høje  allernaadigste  Privilegio,  at  ingen 
Udlænding  eller  fremmed  Okulist,  Empiriens  eller  Brucksnider,  som 
ikke  har  Deres  kgl.  Majestæts  Privilegium,  ej  heller  er  bosiddende  udi 
Deres  kgl.  Majestæts  Riger  og  Lande,  maa  tillades  af  nogen  Bys  Magi- 
strat sit  Theatrum  at  opsætte,  hvor  og  naar  jeg  i  samme  By  er  til- 
stede, mig  frembyder  og  min  Kunst  paa  nogen  Gebræklig  kan  bevise, 
med  mindre  den  fremmede  jo  kan  overbevise  mig,  at  han  sin  Kunst 
med  Blinde  og  Gebræklige  bedre  end  jeg  forstaar  og  kan  sin  Kur 
forrette,  derved  holdes  mulig  vel  mange  Spioner  ude  af  Landet  og 
Deres  kgl.  Majestæts  edsvorne  Undersaatter  ved  Deres  kgl.  Majestæts 
allernaadigste  Privilegium  forsvares,  hvilket  den  Højeste  naadeligen 
skal  vederlægge  med  alle  kgl.  Lyksaligheder.     Porbliver 

Deres  kgl.  Majestæts 
Kjøbenhv.  d.  23.  Oc-  tro  forbundne  Undersaat 

tobris  Anno  1717.  Salomon  Pouelsen  von  Qvoten. 

Politi-  og  Kommercekollegiet  anbefalede  ham  imidlertid  ikke 
videre  varmt;  hvis  han  fik  det  ansøgte  Privilegium,  kunde  det  kun 
forstaas  som  et  Monopol,  hvilke  Kongen  havde  forbudt  at  expederes. 
Kollegiet  mente,  at  han  kunde  lade  sig  nøje  med  sit  Privilegium  af 
31.  Januar  1716  og  at  han  desuden  burde  tilholdes  at  tage  Borger- 
skab her  i  Staden,  at  man  kunde  vide,  at  han  som  andre  Indbyggere 
svarede  Skatter  og  andre  Paalæg  ^^). 

Det  findes  dog  ikke,  at  han  har  taget  Borgerskab,  men  1720 
var  han  dog  skatteydende  Borger,  idet  Monsieur  von  Coten,  Comediant 
bebode  og  endog  synes  at  have  været  Ejer  af  nuværende  Nr.  18  i 
Store  Regnegade. 

Om  hans  Skuespil  i  Aaret  1719  findes  følgende: 

Politi-  og  Kommercekollegiet  havde  haft  v.  Qvoten  for  sig  og 
da  lovede  han  enten  at  spille  1  Gang  om  Ugen  til  Fordel  for  de 
Fattige  eller  at  dele  med  dem,  hvad  han  ugenlig  havde  vundet  i  fri 
Penge,  og  han  blev  tilholdt  inden  8  Dage  at  komme  overens  med  de 
Kommitterede  for  det  Fattiges  Væsen,  om  hvad  han  skulde  give  for 
den  Tid,  han  alt  havde  spillet,  og  for  Fremtiden,  da  Kollegiet  ellers 
vilde  virke  til,  at  hans  kgl.  Privilegium  blev  tilbagekaldt  ^^). 

Han  skal  1718  have  faaet  Bevilling  paa  indtil  videre  at  spille 
tjdske  Komedier:  næste  Aar  gik  han  i  Kompagni  med  Capion,  men 
det  varede  kun  kort.  Senere  søgte  han  forgjæves  at  faa  Tilladelse  til 
at  opføre  tydske  Komedier;  han  spillede  1720  paa  Kongens  Nytorv, 
vistnok  i  en  Fjælebod,  og  dette  var  maaske  tydske  Komedier,  men 
senere  har  han  næppe  spillet,  og  hvis  han  har  givet  Forestillinger, 
har  det  været  med  Marionetter.  Af  »Hexeri  eller  blind  Allarm«  (4,  4 
og  4,  5)  ses  det,  at  de  danske  Komedier  har  helt  ødelagt  hans,  men 
da  disse  nu  var  ved  at  stanse,  haabede  han  at  komme  til  Hægterne 
igjen.  Apelone  siger  nemlig:  »Men  der  ser  jeg  von  Qvoten  komme, 
hillemænd,  hvor  glad  ser  han  ud.  Nu  mener  han,  at  hans  Komedier 
og  Marionetter  vil  komme  paa  Fode  igjen <.  Holberg  lader  ham  endog 
derpaa  selv  vise  sig  paa  Scenen;  dette  kunde  han  gjøre  med  en  saa 
lidet  agtet  Person,  uden  at  nogen  kunde  tage  Forargelse  deraf,  og 
man  ser  af  hans  Tale,  hvilken  Art  Skuespil  han  fremstillede:  »Ich 
håbe  Ursache  mich  iiber  Hiren  Fall  zu  erfreuen,  thi  først  kommer 
jeg  i  min  gamle  Næring  igjen  og  for  det  andet  faar  jeg  Has  over 
dem,  som  har  saa  skammelig  railleret  med  mig  og  min  Bande«.  Og 
paa  Apelones  Spørgsmaal,  om  han  vil  give  Doktor  Faustus.  svarer 
han:  »Nej,  Madame,  vi  har  nok  en  bedre,  som  hedder  Zauberei  von 
Armida.  Det  er  et  toutåfait  Stykke,  thi  alting  blir  ageret  udi  Luften. 
Armida  lader  sig  aldrig  se  uden  [paa  en  gloende  Drage,  som  spyr  Ild. 
Det  har  noget  andet  at  sige  end  Jere  mavre  Komedier«. 

Det  gik  vistnok  slemt  tilbage  for  ham,  fra  Provinserne  klagede 
man  over  Plattenslagerier.  Saaledes  skriver  Magistraten  til  Kente- 
kamret 6.  Marts  1728^^):  »Den  Person  ved  Navn  Salomon  von  Qvo- 
ten, som  skal  have  brugt  adskillige  Underfundigheder  paa  Møens 
Land  ved  at  tilsige  Folk  Kur  og  Hjælp  for  Svagheder,  derforuden 
ladet  sig  betale  en  Del  Penge  og  dog  ikke  desto  mindre  uden  at 
hjælpe  dem  hemmelig  med  sin  Svite  rejst  der  ud  af  Landet,  har  nu 

ladet  sig  finde  her  i  Staden,  thi  har  vi  ladet  ham  paagribe  og  ind- 
sætte i  Stadens  Arresthus«.  Men  da  han  selv  intet  ejede,  vilde  Magi- 
straten vide,  hvorledes  han  skulde  underholdes  i  Arresten.  En  Del 
Aar  senere  opnaaede  hans  Søn  at  bygge  et  Theater  i  Store  Kongens- 
gade og  spille  tydske  Komedier,  men  ogsaa  for  ham  slog  det  Fejl  og 
i  Aarene  1749 — 51  levede  han  som  Tandlæge  i  Pilestræde,  solgte  til- 
lige Brokbaand  og  udlejede  Maskeradedragter  *^°). 

Maaske  ogsaa  paa  anden  Maade  faar  Holberg  von  Qvoten  ind  i 
sine  Komedier,  thi  det  kunde  være  ham,  der  kaldes  Poeten  i  Aa- 
benraa. I  »Jikob  von  Thybo«  (1,  4)  vises  Per  hen  til  denne  Poet 
med  den  Anvisning,  at  han  bor  næst  ved  Guldsmeden.  Og  senere 
(1,  8)  siger  Per:  »De  hundsvotske  Poeter  maatte  bo  midt  udi  Byen 
som  andre  Kræmmere,  der  have  noget  at  sælge.  De  maaske  bor  ved 
Volden,  at  de  kan  se  det  grønne  om  Sommeren«.  Egnen  ved  Aaben- 
raa kaldtes  da  ved  Volden,  som  et  Minde  om  den  Tid,  da  der  til  i 
Slutningen  af  Christian  IV.'s  Tid  var  Vold,  hvor  nu  Gothersgade  er. 
Her  var  ikke  meget  bebygget  ud  ad  imod  denne  Gade  og  der  var  vel 
større  Haver  og  Træer.  I  daværende  Nr.  249  i  Aabenraa  boede  1722 
og  1723  »Salomon  Povlsen,  Okulist«,  og  det  kunde  jo  nok  være  ham, 
der  ved  Siden  af  anden  Virksomhed  levede  af  Versemageri.  Nu  om- 
fatter dette  Hus  Husnumrene '  10  til  18.  Nogen  Guldsmed  boede 
imidlertid  ikke  i  Aabenraa  i  disse  Aar,  for  saa  vidt  man  kan  faa  ud 
af  Skattelisterne;  nogle  Aar  efter  ejedes  en  Gaard  her  rigtignok  af 
Jøden  Moses  Goldsmidt,  men  da  han  ikke  opføres  som  Ejer,  førend 
Komedien  blev  skreven,  kan  han  ikke  menes  dermed.  Derimod  bøde 
1719  og  flere  Aar  i  Nr.  247  i  Aabenraa)  nu  Nr.  22)  en  Ptotgiter 
(Gjørtler),  der  formodentlig  ogsaa  var  en  Slags  Guldsmed,  thi  i  de 
samme  Aar  nævnes  i  Grønnegade  en  Mand,  der  var  »Rotgiter  eller 
Guldsmed«  og  i  1720  ser  vi  »von  Qvoten,  Materialist«  at  have  Bolig 
i  Nr.  248  (nu  Nr.  20) ;  han  er  altsaa  dette  Aar  flyttet  hid  fra  Regne- 
gade ;  et  Aarstid  efter  er  han  altsaa  igjen  flyttet  til  Naboejendommen, 
nuværende  Nr.  10  til  18,  der  var  en  stor  Ejendom  med  mange  smaa 
Lejehuse.  Det  maa  dog  i  den  Anledning  tages  i  Betragtning,  at 
førend  von  Qvoten  bode  i  sidstnævnte  Hus,  bode  der  1720  og  Aarene 
forud  Bedemand  Niels  Hansen,  der  for  saa  vidt  kunde  være  den 
berømte  Poet  i  Aabenraa,  hvis  han  havde  boet  her  et  Par  Aar  læn- 
ger, eller  ogsaa  er  Komedien  skreven  før  1722. 

I  »Den  Vægelsindede;  (1,  6)  siger  Henrik,    at  han   havde  øvet 

sig  i  at  efterabe  sin  Madame,  »og  svær  vor  Stuepige,  at  hun  vil 
heller  se  mig  agere  saaledes  end  gaa  paa  den  stærke  Mand  eller  høre 
paa  Chilian  og  Hans  Wurst«.  I  »Jean  de  France«  (1,  2)  beskriver 
Arv  Jeans  Hat  som  saa  bred  som  6  af  hans  egne.«  han  (den)  er  lige 
saa  bred  som  den,  Hans  Wurst  havde,   da  Husbond  var  sidst  og  saa 


Den  stærke  Mands  Kunster. 


paa  den  stærke  Mand«.  Denne  stærke  Mand  var  en  navnkundig 
tydsk  Virtuos  Johan  Karl  von  Eckenberg,  en  Mand  paa  35  Aar,  der 
1720  kom  hertil  med  en  Bande  Linedansere  og  lejede  et  Fjælehus 
paa  Nytorv;    i    den  Anledning  var  Brolægningen   opbrudt,    thi    1722 

klagedes  der  over,  at  Bønderne  kjorte  op  paa  Vajsenhusets  Fortov, 
da  de  ikke  kunde  være  paa  Torvet,  »der  laa  opbrudt  og  urepareret, 
siden  den  stærke  Mand  stod  der.«*^^) 

Da  man  i  December  ønskede  Huset  nedbrudt  og  der  af 
Capion  var  klaget  over,  at  hans  Optræden  stred  mod  det  Privilegium, 
han  havde  faaet  med  Forbud  for  fremmede  Komedianter  mod  at  agere 
med  levende  Personer,  forbød  Politimesteren  hans  Optræden;  han 
gik  derpaa  i  Kompagni  med  Capion  og  gav  Forestillinger  i  dennes 
Theater,  men  da  han  siden  havde  forskrevet  en  Luftspringer,  for  hvis 
Kunster  dette  ikke  passede,  fik  han  igjen  Tilladelse  til  at  benytte 
Fjælehuset  til  denne  Springer.  I  Jan.  1721  søgte  han  Kongen  om 
Eneret  til  i  Danmark  at  holde  Linedansere,  Springere  og  burleske 
Komedier  og  vilde  da  forpligte  sig  til  at  nedsætte  sig  i  Kjobenhavn 
og  derved  trække  de  Midler  ind  i  Landet,  som  han  havde  fortjent 
paa  fremmede  Steder. 

Imod  en  saadan  Tilladelse  gjorde  Capion  Indsigelse,  og  da  han 
12.  Maj  1721  fik  sit  Theaterprivilegium  udvidet  ogsaa  til  Linedans 
og  Marionetter,  maatte  den  stærke  Mand  forlade  Landet,  men  kom 
dog  igjen  og  maatte  underordne  sig  Capion ;  han  gav  ogsaa  Forestillin- 
ger paa  hans  ny  Theater  i  Lille  Grønnegade  allerede  i  Foraaret 
1722.  Men  her  var  kun  liden  Søgning,  saa  han  blev  kun  ved  i  3 
Uger,  og  byggede  derpaa  selv  et  Theater  i  en  Have  udenfor  Nørre- 
port, som  han  havde  kjøbt.  Den  var  ved  Skjøde  af  20.  Januar  1692 
udlagt  til  Borgmester  Bartholomæus  Jensen  og  gik  imellem  Bleg- 
damsvejen  eller,  som  den  nu  kaldes.  Fælledvejen  og  Sortedamssø  i 
en  Brede  af  79  Alen  langs  Vejen  og  61  Alen  langs  Søen,  lige  vesten 
langs  med  den  nuværende  St.  Hansgade,  der  da  ikke  var  til.  Det 
var  altsaa  en  lang  Vej,  Kjøbenhavnerne  havde  til  denne  Forlystelse, 
de  maatte  forbi  Ravnsborg  og  Malkepladsen  for  de  Køer,  der  græs- 
sede paa  Fælleden,  hvilken  optog  en  Del  af  Sydsiden  af  Fælledvejen. 

Kort  efter  at  han  var  kommen  hertil,  udgav  han  et  Skrift,  der 
i  Formen  var  rettet  mod  nogle  Udtaleiser  om  hans  Kunster  af  nogle 
Læger  i  Breslau,  men  som  i  Virkeligheden  var  en  Anbefaling  af 
hans  Færdigheder  og  Afvisning  af  den  Beskyldning,  at  han  var  en  Mark- 
skriger.  Den  første  Kunst  var,  at  der  blev  stillet  en  Ambolt  af 
5 — 600  Pds.  Vægt  paa  hans  Bryst  og  2  Smedesvende  huggede  en 
Jærnstang  over  derpaa.  Han  ligger  paa  et  Bord  og  bliver  trukken 
af  2  Heste  ved  et  Tov,  som  han  holder  i  Hænderne.     Han  sønder- 


250  Den  stærke  Maud. 

river  et  Tov  bestaaende  af  312  Traade,  som  Kaptejnloitnant  Klou- 
man  selv  har  ladet  spinde  til  ham  paa  deu  kgl.  Reberbane  7.  Okt. 
1720.  Han  lægger  Hovedet  paa  en  Stol  og  Benene  paa  en  anden, 
der  bliver  lagt  en  stor  Sten  paa  hans  Mave  eller  bare  Bryst,  hvor 
den  bliver  slaaet  itu.  Han  lofter  en  Kanon  paa  2000 — 2,500  Pd. 
Vægt  med  den  ene  Haand  og  drikker  et  Glas  Yin  med  den  anden. 
Han  bærer  en  Bænk,  der  er  6  Alen  lang,  i  Tænderne.  2  Mænd 
staar  paa  hans  Knæ  og  han  sætter  dem  op  paa  et  Bord.  Han  hviler 
med  Hovedet  og  Fødderne  paa  2  Stole  og  bærer  6  Personer  paa 
Maven  og  Brystet,  det  er  det.  Pernille  kalder  at  gaa  paa  den  stærke 
Mand.  2  Karle  kan  ikke  rive  en  Stok  til  sig,  som  han  holder  i 
Munden.  .'5  tykke  IS'agler  drejer  han  med  Hænderne  i  Ringe.  Han 
staar  paa  et  Stillads  og  løft;er  med  den  ene  Haand  en  Rytter  med 
hans  Hest  eller  12  Personer,  medens  han  drikker  et  Glas  Yin  af  den 
anden  Haand  eller  blæser  i  Trompet.  6  Tin-Tallerkener  bøjer  han 
til  en  Klump.  Han  holder  et  Glas  i  hver  Haand  og  4  Mænd  for- 
søger forgjæves  at  hindre   ham  i  at  føre  Glassene   til  Munden. 

Alle  disse  Kunster  er  afbildede  i  nævnte  Skrift,  i  et  Skrift  fra  1740 
(Hauber:  Bibliotheca  Magica  21-  Stiick)  meddeles  lignende  af  hans 
Kunststykker  og  hans  Portræt.  Det  er  rimeligt,  at  saadanne  Kunster 
maatte  tiltrække.  Direktøren  for  Konventhuset  udtaler  i  en  Skrivelse 
af  13.  Okt.  1722,  at  da  han  i  Førstningen  havde  saa  stort  et  Tillob 
af  Folk,  ligesom  de  nu  har,  der  spiller  den  danske  Komedie«,  maatte 
han  ugenlig  betale  til  Fattigvæsnet  20  Rdl.  *"-);  uaar  han  nu  desuden 
gav  andre  Forestilhnger  og  havde  en  stor  Have,  hvor  der  var  en  god 
Tumleplads  for  Ungdommen  om  Sommeren,  kan  man  nok  tænke  sig, 
at  Folk  søgte  ud  af  Xorreport.  Men  det  gik  næppe  ret  sømmeligt 
til  derude.  Han  havde  ej  heller  selv  det  bedste  Rygte,  thi  noget 
efter  hans  Ankomt  hertil  blev  der  1721  anlagt  Sag  imod  ham 
af  en  Kvinde  fra  Mecklenborg.  hvem  han  havde  givet  Ægte- 
skabsløfte ^'j,  og  han  rejste  med  en  Kvinde,  hvem  han  udgav  for  sin 
Kone,  men  som  var  kommen  i  Klammeri  med  Konen  til  en  Sprin- 
ger, der  hed  Reverand  og  som  nu  fremkom  med  Oplysninger  i  April 
1721  om  denne  Dames  mindre  hæderlige  YandeP*).  Stadens  vise 
Fædre  greb  ind  og  da  de  ikke  kunde  gjore  mere,  henvendte  de  sig 
til  Politiet.  Dette  ses  af  en  Skrivelse  fra  Magistraten  af  10.  August 
1722,  hvori  det  heddes: 

»Efterat  vi  var  bleven  forebragt  og  kommen  i  Erfaring  om,  at  den 

saakaldte  stærke  Mand  Johan  Karl  von  Eckenberg  udi  sit  uden  Stadens 
Nørreport  opbygte  Komediehus  ligesaavel  om  Søndagen  og  andre 
Helligdage  som  hver  af  de  Søgnedage  udi  Ugen  agerede,  hidsede 
Dyr  og  holdt  med  Spil  og  Leg,  hvormed  mange  Godtfolks  Tyende 
blev  anlediget  til  Vidtløftighed  og  et  ondt  Levned,  saa  for  at  fore- 
komme saadant  forargeligt  Levned  lod  vi  ham  advare  og  for1)yde  at 
ophøre  dermed  de  hellige  Dage,  som  vi  og  tænkte,  han  havde  holdt 
sig  efterrettelig,  men  som  en  og  anden  paany  derover  har  klaget  for 
os  og  berettet,  at  han  dog  ikke  desto  mindre  kontinuerer  med  saa- 
dan  Agering,  Leg  og  Spil  Søndagene  og  de  hellige  Dage,  og  det  er 
en  Post,  som  vi  ikke  finde  forsvarligen  at  tolerere  eller  bør  akkor- 
deres ham,  baade  formedelst  det  forargelige,  syndige  Levned,  derved 
øves,  og  for  den  store  Lejlighed,  det  giver  for  Tjenestefolk  og  unge 
Mennesker  til  Liderlighed  og  Ulykkers  Tildragelse«,  saa  lod  Magi- 
straten ham  det  ogsaa  forbyde  ved  2  Raadstuetj enere,  men  da  paa- 
beraabte  han  sig  en  Tilladelse  af  Politi-  og  Kommercekollegiet,  hvorom 
Magistraten  nu  søgte  Underretning'^^),  og  dette  svarer  15.  August: 

»Vi  takke  tjenstligen  de  gode  Herrer  for  deres  Notice  angaaende 
den  saakaldte  stærke  Mand  Johan  Karl  von  Eckenberg,  som  haver 
svaret  de  gode  Herrer,  da  de  lod  ham  ved  2  af  Stadens  Raadstue- 
tjenere  forbyde  at  ikke  maatte  agere  Søn-  og  Helligdagene,  hvorpaa 
han  da  skulde  have  beraabt  sig  paa  at  have  erlanget  Tilladelse  af 
os  til  ■  saadan  Komedie  og  Handel  at  exercere,  da  kan  vi  med  al 
Sandfærdighed  forsikre  dem,  at  han  hverken  det  af  os  har  begæret 
og  vi  hannem  det  ikke  heller  haver  bevilget,  men  maa  af  ham  selv 
til  et  Paaskud  være  opdigtet,  saa  ere  vi  de  gode  Herrer  obligerede, 
at  de  ikke  haver  anset  hans  Forseelse  med  nogen  Straf,  førend  de 
fra  os  vores  Svar  havde  indhentet.«  ^'^) 

Han  forførte  ogsaa  Capions  afskedigede  tydske  Skuespillere  til 
at  spille  paa  sit  Theater,  men  en  kgl.  Befaling  af  14.  Septbr.  1722  be- 
falede ham  strax  at  ophøre  med  sine  Komedier  og  sin  Linedans  og 
ikke  gjøre  Indgreb  i  Capions  Privilegium. 

Dermed  var  hans  Kredit  forbi.  I  Boet  efter  Isenkræmmer  Lu- 
dolf  Sprich,  der  døde  24.  Septbr.  1722,  fremlagdes  en  Panteobligation 
paa  530  Rdl.,  hvorved  Johan  Karl  von  Eckenberg,  »den  stærke 
Mand  ellers  kaldet«,  15.  Septbr.  1722  giver  ham  Pant  i  sin  Have. 
Af  denne  Gjæld  betalte  Eckenberg  Boet  20.  Decbr.  1723  225  Rdl.  i 
klingende  Mønt,  og  Resten  optegnedes  blandt  tvivlsomme  Fordringer. 

Man  ser  af  samme  Skifte,  at  hans  Have  blev  sat  til  Auction  i  Maj 
og  Juni  1723  paa  Begjæring  af  Joden  Bernt  Moses  og  blev  ved  tredje 
Auktion  kjøbt  af  Kok  Johan  Kiihu  for  2405  Rdl.  Det  er  vel  den 
samme  Traktør  Kiihn,  der  1719  boede  i  »Den  danske  Krone«  paa 
Hjørnet  af  Stranden  og  Færgestræde  og  i  Aviserne  tilbød  Værelser 
til  Selskaber  og  Fester  med  Traktement  og  Musik.  ^') 

Af  et  Brev  fra  samme  Sprich  til  Madam  Kueschen  i  Hamborg 
af  2.  Aug.  1721  ses,  at  han  beder  hende  om  at  sende  en  Litsen- 
broder  til  det  Hus,  hvor  den  stærke  Mand  havde  logeret,  og  faa  at 
vide,  hvorhen  han  var  rejst  fra  Hamborg,  da  han  vilde  lade  ham 
arrestere,  saasom  han  havde  3  protesterede  Vexler  paa  ham.  De 
Midler,  han  havde  pralet  af  at  besidde,  var  altsaa  af  en  tvivlsom 
Værdi. 

Han  drog  nu  bort,  men  hans  Have  vedblev  længe  at  bære  hans 
Navn  som  Vidnesbyrd  om,  at  hans  Etablissement  var  noget,  der 
havde  gjort  Indtrak.  Han  drog  siden  til  Prøjsen,  hvor  han  blev  kgl. 
Hofkomediant,  var  meget  begunstiget  af  Kong  Frederik  Vilhelm  og 
døde  1760  C8). 

En  Tydsker  Henrik  Christian  Muller,  der  efter  sit  eget  Sigende 
havde  taget  Borgerskab  som  Kjobmand  1707,  men  mistet  alt  2  Aar 
efter  ved  Søulykke,  havde  begyndt  med  et  lille  Værtshushold,  men 
for  at  kunne  betale  den  store  Leje  af  175  Rdl.  om  Aaret  af  Hus  og 
Have,  havde  han  i  Haab  om  at  faa  større  Næring  begyndt  >eine 
kleine  BuUenhitze  mit  Hunden«,  hvilken  var  bleven  forbudt  af  Magi- 
straten; han  søgte  derfor  en  kgl.  Bevilling,  hvilken  han  opnaaede 
12  Novbr.  1717,  efterat  have  faaet  Anbefaling  fra  Politi-  og  Kom- 
mercekollegiet,  idet  det  ikke  mener,  at  det  burde  formenes  ham  at 
holde  denne  »Hitzebane,  hvorved  han  ikke  saa  meget  skal  søge  nogen 
særdeles  Gevinst  som  at  lokke  Gjæster  og  Næring  til  sit  Hus  og  deri 
holdende  Værtskab«. '^^)  Saadanne  Tyrefægtninger  holdt  den  stærke 
Mand  ogsaa  og  det  vides  ogsaa,  at  Hoffet  i  det  mindste  nogle  Aar 
havde  Smag  derfor. 

Endnu  1733  kunde  man  i  Bræmers  Have  i  Sofiegade  hver 
Mandag  faa  et  Hitzerie  at  se  af  en  Tyr,  Bjørne  og  Hunde,  saa  og 
en  udklædt  med  Sværmere  besat  Bjørn,  som  fremføres  paa  Bagbenene, 
i  lige  Maade  Hunde,  som  ved  Tov  hidses  efter  Sværmere,  og  foruden 
alt  dette  en  Plaisir  med  nogle  Vandsværmere;  skulde  nogen  behage 
selv  at  medtage  en  Hund,  staar  det  dem  frit  for«.^°)     Øltapper  Jo- 

han    Hendrich  Bræmer    boede    i    nuværende   Nr.    4(_)   i  Sofiegade  paa 
Christianshavn,  hvortil  der  hørte  en  stor  Have  og  øde  Plads. 

Toran  er  omtalt  »Springeren«  Reverand,  der  havde  Strid  med 
den  stærke  Mand  1721  og  som  klagede  over  ingen  Fortjeneste  -at 
have,  han  havde  en  særegen  Trup  og  drog  herfra  til  Haderslev.  ^  O 

I  Begyndelsen  af  1725  var  en  Bande  der  englischen  Balancier- 
kunst«  kommen  hertil,  men  den  fik  ikke  nogen  Fortjeneste.  I  en 
Ansøgning  af  18.  April  1725  til  Kongen  beretter  Medlemmerne,  at  de 
tidligere  havde  indgivet  et  Andragende  til  Kongen  om  at  maatte  vise 
deres  Kunst  for  ham  og  med  Politimesterens  Tilladelse  var  komne 
overens  med  Montaigu  —  det  var  paa  en  Tid,  da  denne  var  i  de 
største  Pengeforlegenheder  —  om  at  optræde  i  den  stærke  Mands 
Have,  og  de  havde  anvendt  Omkostninger  derpaa;  derefter  kom  Fa- 
sten, i  hvilken  Tid  de  maatte  ligge  stille,  og  da  de  efter  denne  vilde 
optræde,  blev  det  dem  forbudt  af  Politimesteren,  da  de  ikke  havde 
særskilt  kgl.  Privilegium.  De  maatte  vente  længe  paa  Svar,  thi  først 
19.  Maj  blev  Ansøgningen  sendt  til  Politi-  og  Kommercekollegiet,  og 
dets  Erklæring  faldt  først  4.  Juni,  saa  i  al  den  Tid  maa  disse  stakkels 
»Kunstnere«  have  ligget  uden  Erhverv.  Kollegiet  mener,  at  Hoved- 
mændene var  Jøder,  der  uden  kgl.  Lejdebrev  under  1000  Rdl.'s  Straf 
ikke  maatte  opholde  sig  i  Landet,  og  hvis  »Supplikanterne  nu  herudi 
skulde  nyde  allernaadigst  Bifald,  saa  havde  de  største  Lejlighed  der- 
ved flere  Jøder  herind  at  trække;  overalt  saa  søger  de  ikkun  herved 
at  drage  Pengene  ud  af  Landet  og  berige  sig  selv  og  især  af  Tyende 
og  Haandværksfolk,  som  desforuden  saavelsom  andre  nok  har  nødig 
til  et  og  andet  bedre  sine  Penge  at  employere.«  ^-) 

9.  Septbr.  1726  fik  Johan  Samuel  Brede  Magistratens  Tilladelse 
til  »at  præsentere  et  Perspektivmaskine  til  Stadspersoners  og  andre 
Lysthavendes  Fornøjelse«,  og  han  tog  til  yderligere  Sikring  af  sin 
Stilling  23,  Septbr.  Borgerskab  som  Dansemester. 

Montaigu  indgav  nu  et  Andragende  til  Kongen,  hvori  han  forestillede 
»at  den  fornemste  Aarsag,  hvorfor  de  danske  Komedier  ere  indrettede, 
har  været  at  hindre  Omløbere  at  indkomme  med  fremmede  Skuespil«, 
hvorpaa  Kongen  14.  Oktbr.  1726  udstedte  et  Beskript,  at  »som  vi 
ej  alene  til  den  Ende  allernaadigst  have  benaadet  dem  (de  danske 
Komedier)  med  særdeles  Privilegier,  endog  ved  aparte  Reskript  til 
vores  forrige  Politimester  Rateken  som  og  ved  Ordre  til  daværende 
Oberhofmarskalk  Hr.  v.  Holstein  allernaadigst  maintenerot  dem  os  be- 

falet,  at  de  daværende  Linedansere  skulde  forføje  dem  af  Staden, 
saa  finde  de  dem  liojligen  fornærmede  ved  en,  navnlig  Bredo,  som 
tvært  imod  højstbemeldte  Privilegier  og  Anstalter  skal  have  indfun- 
det sig  udi  vores  kgl.  Kesidensstad  Kjøbenhavn  og  understaaet  sig 
der  at  indrette  et  Skuespil  med  Perspektiver  at  forestille,  hvortil  han 
formener  sig  berettiget,  fordi  han  har  taget  sit  Borgerskab  og  derpaa 
betalt  12  Kdl. ;  men  som  enhver,  naar  han  ikkun  tog  Borgerskab  og 
betalte  12E,dl.,  kunde  gjøre  Skaari  Privilegierne  utiltalt  og  ustraffet« 
fik  Politimesteren  Befaling  til  at  forbyde  ham  alt  Skuespil  og  til- 
holde ham  at  forføje  sig  ud  af  Staden:  Politimesteren  skulde  desuden 
paase,  at  ingen  herefter  gjorde  de  danske  Skuespillere  Hinder  i  deres 
Pvettigheder.  '^) 

Mange  Lykkeriddere  drog  i  denne  Tid  omkring  i  Landet;  der 
klagedes  saaledes  1726  i  Sjælland  over,  at  der  skete  Indbrud  i  Kirkerne 
og  at  Blokkene  blev  opbrudte,  der  var  set  en  Sværm  Tatere  »saa  vel 
som  og  en  Del  Personer  med  Jærnlænker.  som  udgive  sig  for  Ita- 
lienere og  at  have  været  fangne  i  Tyrkiet,  hvilke  skal  forøve  de 
allergroveste  Skalkestykker«,  '*) 


For  dem,  som  mener,  at  Vejrliget  i  gamle  Dage  var  auderledes 
end  nu ,  kan  følgende  Beretning  i  Pontoppidans  Menoza  *^)  tjene  til 
Underretning:  :  Ligesom  jeg  her  til  Lands  altfor  tidlig  ventede  Som- 
mer, saa  lavede  jeg  mig  og  altfor  tidlig  til  at  tage  mod  Vinter,  thi 
indtil  midt  i  November  Maaned  var  det  endnu  meget  mildt  og  godt 
Vejr,  og  da  det  ved  Juletider  begyndte  at  fryse,  var  Kulden  hverken 
saa  haard  eller  bestandig,  som  jeg  havde  forestillet  mig,  Monsieur 
H.,  som  blev  vaer,  at  jeg  kjøbte  Pelsværk  til  at  fore  mine  Vinter- 
klæder  med,  sagde,  det  var  overflødigt  og  brugtes  af  ganske  faa  her 
til  Lands,  hvilket  jeg  og  siden  befandt  med  Forundring.  De  Vintre, 
jeg  her  har  levet,  komme  mig  ej  anderledes  for  end  i  England.  En 
Maaneds  bestandig  Frost  og  Sne  er  saa  rar  (sjelden),  at  den  næppe 
indfalder  hvert  fjerde  Aar.  Da  jeg  spurgte  Hr,  C.  om  Aarsagen, 
sagde  han:  som  vi  paa  de  danske  Øer  ingensteds  har  ret  langt  til 
Sekanten,  saa  formildes  vor  Luft  bestandig  ved  de  halvvarme  Dampe, 
som  Havet,  særdeles  om  Vintren,  giver  af  sig,  og  at  Havet  hos  os 
fryser  til,    er    næsten    ligesaa  rart,    som  at  Seinen    ved  Paris  fryser. 


Lyststeder. 


257 


Yort  Foraar,  sagde  han,  kommer  sildig,  og  førend  midt  i  Maj  Maa- 
ned  er  Skoven  sjelden  grøn.  Siden  kommer  Varmen  paa  engang  og 
varer,  skjønt  med  Ubestandighed,  længe  ud  paa  Efterhøsten,  hvilken 
er  her  den  behageligste  af  Aarsens  Tider«. 


Vesterport.     Orig.  i  oldn.  Museum. 


At  ligge  paa  Landet  om  Sommeren  kjendte  man  ikke  ret 
meget  til,  en  og  anden  ejede  en  større  Landejendom,  der  hlev  dreven 
for  sin  Jords  Skyld,  men  ikke  alene  for  Fornøjelse.  Men  ved  denne 
Tid  er  Sommerudvandringen  kommen  op.    Pontoppidan  taler  1759'") 

om  »de  mangfoldige  Lysthaver,  Lystgaarde  og  mindre  Sommerhuse^ 
som  siden  dette  Seculi  Begyndelse  ere  anlagte  paa  to  å  tre  Miles 
Distance  fra  Kjøbenhavn  alene  til  Tjeneste  paa  tre  å  fire  Maaneder 
for  dem,    som  til  deres  Sundheds  og  Fornøjelses  Pleje  ville   opholde 


Nørreport.     Orig.  i  oldn.  ]\[useum. 


sig  der.  Dette  Tal  stiger  visselig  til  2  u  300,  og  hvem  som  vilde 
regne  dem  hen  til  en  Forhøjelse  i  de  kjøbenhavnske  Udgifter,  fandt 
her  paany  en  Kapital  af  nogle  Tønder  Guld,  da  en  Del  af  disse 
Lysthuse  og  Haver  ikke  fattes  deres  Kostbarhed,    at  jeg  ej   skal  tale 

om,  hvad  den  idelige  Eejse   lul  og   ind  slider  paa  Vogne  og  anden 
Ekvipage«. 

I  »Henrik  og  Pernille«  ejer  Jeronimus  en  Lystgaard  paa  Lan- 
det. Borgmester  Etatsraad  Andreas  Jakobsen,  der  døde  5.  Maj  1717, 
ejede  foruden  sin  Gaard  i  Vimmelskaftet  en  i  Lyngby  paa  6  Tdr. 
2  Skpr.  Hartkorn  med  Have  og  Fiskeparker,  og  saaledes  havde  sikkert 
mange  større  Borgere  mindre  Landejendomme  i  Omegnen.  Luften  i 
Byen  ansaas  ej  heller  for  sund  om  Sommeren.  I  Pontoppidans  Menoza, 


østerport.     Orig.  i  oldn.  Museum. 


der  udkom  1742,  nævnes  denne  Grund  som  Anledning  til  Udflugter"); 
Menoza  gjorde  derfor  hver  anden  Uge  smaa  Rejser  til  de  kgl.  Slotte 
og  de  »lystige«  Skovegne  mod  Nord,  især  fandt  han  Egnen  omkring 
Fredensborg  »overmaade  yndig  og  bekvem  til  Synets  Forlystelse«. 
Der  omtales  ogsaa  her  nogle,  der  lejede  Sommerværelser  i  denne 
Egn.  Resultatet  af  P.  M.  Stolpes  Studier  af  Datidens  Aviser  er  dog 
det,  at  det  forst  fra  1747  bliver  almindeligt  at  bekjendtgjøre  Værel- 

ser  paa  Landet   til  Leje  om  Sommeren,   medens  dette  tidligere  kun 
sjelden  skete. '^) 

En  Præst  i  Bronshoj.  der  tiltraadte  Embedet  1744,   fortæller'^) 


Aniagerport.     Oiig.  i  okln.  Museum. 


om  sine"  Sognefolk,  at  de  >ere  saa  uformærkt  humaniserede,  saa  at 
adskilige  kjonne  Folk  fra  Kjøbenhavn  drage  ud  til  Btmderne  om 
Sommeren  forat  fornøje  sig  i  2  a  3  Dage  og  uden  Væmmelse  kan  be- 

nytte  sig  af  Bøndernes  Dug  og  Disk,  Seng,  Brod  og  Mælk,  hvorimod 
de  faa  Smag  igjen  paa  liines  The,  Kaffe  og  Chokolade  •.  Præsten  i 
Ojentofte  Mag.  Plum,  der  døde  1728,  »lod  sin  Have  være  aaben  for 
skikkelige  Folk  fra  Kjøbenhavn,  hvorfra  Eruentimmer  kom  i  Hobetal 
at  spise  Kirsebær«.  Da  han  dode  inden  de  var  modne,  sagde  Stifts- 
provst Reenberg  i  sin  Ligprædiken  over  ham :  »Han  plantede  en  Vingaard 
og  aad  ikke  dens  Frugt,  og  man  kan  sige,  at  han  døde  noget  for 
tidlig  for  den  Slags  Engle,  som  plejede  at  herbergere  der«.  Da  Bi- 
skoppen siden  smilende  sagde,  at  Provsten  havde  rost  Kjøbenhavns 
Fruentimmer  for  meget,  svarede  denne:  »Jeg  forstod.  Deres  Højær- 
værdighed, kjødelige  Engle.  Jeg  veed  vel,  at  om  de  end  ere  Engle, 
ville  de  dog  handles  som  Mennesker. '^'^) 

I  »Maskeraden«  (1,  4  og  2,  3)  omtales  Udflugter  til  Frederiks- 
dal og  Gyldenlund,  det  nuværende  Charlottenlund;  til  det  sidste 
spadserede  fornemme  Folk  i  Jeronimusses  unge  Dage,  medens  det  nu 
var  en  Skam  at  gaa  til  Fods  udenfor  Porten.  I  det  hele  taget 
søgte  man  vistnok  meget  hen  i  Nærheden  af  de  kgl.  Slotte.  Her  med- 
deles en  Afbildning  af  det  for  over  100  Aar  siden  nedbrudte  Jægers- 
borg. I  et  Skrift  fra  1730  siges  der,  at  Slottet  selv  har  ikke  noget 
særeget  foruden  sin  »lystige  Situation« ;  Haven  var  omgivet  af  en 
Indsø,  ved  hvis  Bred  der  var  en  meget  stor  og  skyggefuld  Allée,  den 
filosofiske  Gang,  hvor  der  hortes  et  stærkt  Ekko.  En  nylig  anlagt 
Allée  var  en  Mil  lang  og  gik  fra  Jægersborg  til  Gyldenlund,  hvor 
Kronprinsen  havde  anlagt  et  »lille  men  propert«  Lysthus,  hvorhen 
Kjøbenhavns  Indbyggere  ofte  gjorde  Lystture  om  Sommeren ;  det  om- 
talte Lysthus  er  ikke  Charlottenlunds  nuværende  Hovedbygning,  der 
først  blev  bygget  i  Christian  den  VI's  Tid.  Den  nævnte  Allée  er 
Jægersborg  Allée.  ^^) 

Til  Vejenes  Vedligeholdelse  blev  der  givet  Bompenge,  men  ad- 
skillige Folk  søgte  at  unddrage  sig  denne  Udgift.  1713  klagede 
Bomforpagteren  over  Prinsesse  Sofie  Hedevigs  Lakaj:  »Anden  Pinse- 
dags Aften  Kl.  10  slet,  da  han  med  en  Kræmmersvend  er  kommen 
kj  ørende  i  en  Kari  ol  og  med  Magt  villet  trænge  sig  igjennem  Bom- 
men uden  Penges  Erlæggelse,  det  han  og  om  Morgenen  samme  Dag 
ved  sin  Udfart  gjorde.  Da  han  nu  forst  af  mine  Betjente  i  al  Høf- 
lighed blev  anmodet  at  betale  hvis  ske  burde,  følgede  ej  anden  Be- 
taling, end  de  var  Hundsvotter  og  Kac allier  og  Jagtpisken  skulde  de 
faa  deres  Lon  af.    Der  jeg  dette  fornam,  gik  jeg  til  ham  og  spurgte, 

om  han  havde  været  ude  i  det  høje  Herskabs  Ærende  eller  Forret- 
ning, skulde  han  fri  passere,  hvis  ikke,  da  at  give  Penge,  men  jeg 
blev  trakteret  med  samme  Konfekt,  som  før  er  meldt.  Endelig  be- 
talte den  medfølgende  Kræmmersvend  omsider  hvis  ske  burde,  men 
bemeldte  Lakaj  blev  stedse  ved  med  Skjældsord  og  Trusler  baade  paa 
Liv  og  Ære,  saa  jeg  fast  maa  frygte  mig  for  det  Exempel,  der  skete 
i  Nyhavn  for  et  Aars  Tid  siden  paa  Vognmanden,  hvilket  de  hoje 
Herrer  er  vel  bekjendt«.  Han  søger  nu  om  Beskjærmelse,  thi  skulde 
Folk  i  Liberi  have  fri  Fart,  kunde  han  ikke  præstere  sin  Afgift. 
:?  Ligeledes  forholder  det  sig  med  militære  Personer  og  allermest 
Garden  til  Hest,  som  bruger  største  Gevalt  og  Overlast  baade  imod 
mig  og  Betjentene,  naar  de,  som  ofte  sker,  kommer  anstigende  10  å 
12  Mand  foruden  Kvinder  og  Børn  og  med  Magt  trænger  sig 
igjennem«.'*^) 

Paa  de  saakaldte  Kongeveje  maatte  Uvedkommende  ikke  kjøre. 
1725  klagedes  der  over,  at  de,  der  boede  i  Porthusene  og  som  skulde 
formene  Uvedkommende  at  færdes  paa  Vejene,  og  da  navnlig  de  i 
Kudersdal  (egenlig  Budestald),  Lundehuset  og  Vibenshus,  lukkede 
Portene  op  for  Folk  eller  lod  dem  kjore  gjennem  deres  Gaarde; 
dette  blev  nu  forbudt,  men  da  Beboerne  af  disse  Huse  intet  havde 
at  leve  af,  fik  de  en  fast  aarlig  Løn  af  20  Bdl.  ^"^) 

Udenfor  Portene  var  der  ikke  meget  bebygget.  Udenfor  Vester- 
port boede  1717  25  Borgere;  de  fleste  af  disse  var  formodentlig 
Slagtere,  men  havde  Borgerskab  som  Øltappere  og  havde  Bevært- 
ningshaver, hvor  simple  Folk  søgte  hen  om  Søndagen;  dette  havde 
dog  ikke  nær  taget  det  Omfang,  som  det  siden  hk.  Gik  man  ud  af 
Porten,  fulgte  man  Vesterbrogade,  der  bestod  af  nogle  lave  enetages 
Huse  med  Haver.  Den  kaldtes  ikke  Gade,  men  alene  Vesterbro,  det 
vil  sige  den  vestre  Brolægning,  idet  Hovedvejene  paa  den  Tid  var 
brolagte  med  Kampesten  ligesom  Gader;  det  er  derfor  de  4  Adgange 
til  Byen  hedder  Broer.  Vesterbrogade  var  egentlig  Kjoge  Landevej, 
den  gik  i  samme  Retning  som  nu  til  Sorte  Hest,  men  der  gik  den 
tilvenstre,  saaledes  at  Bakkehuset,  der  var  Kro  (nu  Idiotanstalten), 
laa  lige  ud  til  den  med  sin  søndre  Side,  medens  det  nu  med  den 
nørre  Side  vender  ud  til  den  senere  anlagte  llahbeks  Allée;  den 
brede  endnu  brolagte  Vej  foran  Ny  Bakkehus  er  endnu  Levning  af 
denne  Vej.  Gamle  Kongevej  var  L'oskilde  Landevej  og  gik  bag  om 
Prederiksbcrg  Have.     Frederiksberg  Allée,   der  var  de  kongelige  Per- 

soners  Hovedadgang  til  Slottet,  men  ellers  ikke  var  aaben,  var  endnu 
iTden  Skygge,  da  den  var  anlagt  samtidig  med  Slottet  og  Haven  i 
Aaret  1701. 

Frederiksberg  Slot  havde  da  endnu  ikke  faaet  sine  Sidebygnin- 
ger. Det  beskrives  saaledes  af  en  Samtidig-^):  »Figuren  er  efter 
Grundridset  som  et  H  med  et  fladt  italiensk  Tag  af  Kobber.  Ind- 
og  udvendigt  er  alt  saa  regulært  og  propert,  at  der  end  ikke  er  den 
allerringeste  Bygningsfejl  at  finde  derved.  Gemakkerne,  af  hvilke  der 
er  særdeles  mange,  er  gjennemgaaeude  møblerede  rigtig  kongeligt. 
Især  ser  man  i  nogle  af  dem  meget  kunstrige  Malerier  og  Tapeter. 

1  Hans  Majestæts  Sovegemak  ere  Stole,  Borde,  Gueridoner  af  mas- 
sivt Sølv  og  belagte  med  Fløjels  Tæpper.  For  Kjølighedens  Skyld  i 
varme  Sommerdage  er  Kirken  og  nogle  andre  Gemakker  halv  under 
Jorden,  og  da  Kjokkenet  ikke  er  bygget  paa  Slottet,  men  ved  Foden 
af  Bjærget,  bliver  den  tillavede  Mad  baaren  gjennem  en  mork  hvæl- 
vet Gang  under  Jorden.     Fra  Slottet  stiger  man  ned  af  Bjærget  ad 

2  meget  brede  og  høje  italienske  Trapper  af  Kvadersten  og  kommer  i 
en  stor  og  lystig  Have,  der  er  udsmykket  med  mange  Eremitager, 
Labyrinther,  Grotter,  Fontainer,  Kaskader,  Lysthuse,  Pavilloner  og 
andre  Figurer.  Ved  den  ene  Side  er  det  kongelige  Menageri  med 
mange  Slags  vilde  og  tamme  Dyr,  men  især  med  Fugle,  for  hvilke- 
Hans  Majestæt  har  stor  Forkjærlighed«. 

Paa  det  smukke  Vodrofsgaard,  hvor  der  blev  drevet  Segldugs- 
fabrik  ved  den  forbistrømmende  Aa,  der  var  Afløbet  af  Vandet  i 
Ladegaard  ens  Grave  og  som  idetmindste  senere  kaldtes  Rosenaa,  boede 

1723  en  Traktør  ^^),  og  paa  den  laudlig  beliggende  Ladegaard,  der 
laa  som  en  lille  Herregaard  noget  mere  tilbage  fra  Vejen  end  nu  og 
som    da   var   Krigshospital,    fik    Inspektoren  David   Schack  21.   Juli 

1724  kgl.  Privilegium  paa  at  holde  Værtshus®*^).  Forøvrigt  laa  hel& 
Frederiksberg  Sogn  hen  som  store  Marker  til  Slottet,  og  der  var  for- 
uden dette  ikke  anden  Bebyggelse  end  Falkoneergaarden,  Landstedet 
Grøndal  og  selve  Frederiksberg  By  eller,  som  den  da  endnu  hed. 
Ny  Hollænderby,  der  bestod  af  nuværende  Alléegade  med  nogle  faa 
Huse  i  Bred-  og  Smallegade,  og  alene  var  Rækker  Huse  med  Have- 
jord omkring,  men  ellers  uden  Jord.  Flere  af  disse  Huse  ejedes 
dog  af  Kjøbenhavnere,  der  brugte  dem  som  Landsteder. 

Gik  man  udenfor  Nørreport,  traf  man  ikke  de  senere  Tiders  og 
nu  igjen  forsvundne   skyggefulde    Alléer,   men  kun  Fæstningens  Gla- 

cier  og  udenfor  disse  Vænger;  paa  højre  Haand  nærved  Sortedamssø 
laa  den  ensomme  Fattigtirkegaard  bagved  Acciseboden.  Broen  mellem 
Søerne  var  en  gammel  brøstfældig  Planlæbro,  der  1721  skulde  om- 
bygges ;  man  tog  da  det  290  Alen  lange  Bolværk  ned  og  murede 
Broen  op  indtil  Midten,  hvor  der  blev  anbragt  en  Vindebro,  som  der 
•ogsaa  hidtil  havde  været:  denne  Bro  blev  færdig  1728 '^'). 

Paa  den  anden  Side  af  Peblingesøen,  hvis  Størrelse  ifølge 
Erasmi  Montani  Udsagn  (3,  2)  var  i  Forhold  til  Sjælland  som  Maanen 
til  en  Stjerne,  havde  man  den  anselige  Gaard  Blaagaard,  af  hvis  Lev- 
ninger ud  til  den  nuværende  Slotsarade   der  nu   kun  er  sorgelige  Pie- 


Broen  over  Pelilin^esøen.    Orig.  i  Eaadstuearkivct. 


ster.  Det  var  et  gammelt  Lyststed,  som  forst  Christoffer  Gabel,  siden 
Statholder  Gyldenlove  havde  ejet,  men  sin  cgenlige  Glans  fik  det 
forst,  da  Frederik  IV  s  Broder,  Prins  Karl,  i  Slutningen  af  det  17. 
Aarhundrede  opførte  ny  Bygninger  med  blaat  Tag,  hvoraf  Stedet  fik 
Navnet  Blaagaard.  Fra  Hovedbygningen  førte  en  kobbertakt  Bue- 
gang, der  indvendig  var  prydet  med  Malerier,  ned  mod  Søen,  Haven 
var  smykket  med  Billedhuggerarbejde  og  Triangelparker,  hvis  Vand 
strømmede  ind  gjennem  Kender  fra  Peblingesoen  og  paa  samme 
Maade  udledtes  i  St.  Jørgens  So  ^^).    Den  tilhørte  Prins  Karl  til  hans 

Død  1729  og  arvedes  derpaa  af  hans  Søster  Sophie  Hedevig,  der  paa 
sit  Dødsleje  1735  testamenterede  »Prins  Karls  Have«,  hvad  der  var 
Blaagaards  officielle  Navn,  til  Kammerherre  Karl  Adolf  Plessen,  der 
efter  nogen  Vægring,  men  som  Følge  af  et  tilkjendegivet  kg].  »Ønske 
og  Befaling«  ogsaa  modtog  denne  Gave^'').  Blaagaards  skjønne 
Haveanlæg  findes  paa  mange  Grundtegninger  fra  forrige  Aarhimdrede 
og  omtales  i  Eahbeks  Erindringer  som  meget  storartet. 

Op  til  Prins  Karls  Have  stødte  Solitude,  eller  som  den  først 
hed  paa  Latin  Solitudo,  Ensomhed.  Den  første  Gang,  denne  Grund 
nævnes,  er  i  en  Jordebog  fra  1694,  hvor  der  staar:  »Limsyderens 
Plads,  som  Thomas  Biering  er  forundt,  beliggende  tæt  Østen  op  til 
kgl.  Majestæts  Jagtvej,  er  lige  firkantet  og  i  hver  Kant  100  Alen^^. 
Den  omtalte  Jagtvej  var  en  Fortsættelse  af  Møllegade,  der  gik  ned 
til  Ladegaardsvejen.  3.  Sept.  1695  solgte  Thomas  Biering  til  Asses- 
sor i  Kommercekollegiet  og  Stempelpapirsdirektør  Christian  Bram 
»et  hans  Limsyderhus  og  Værk,  som  Limsyderen  Jakob  Fik  har  be- 
boet, beliggende  udenfor  Stadens  Nørreport  paa  Stadens  Fælled  paa 
den  søndre  Ende  af  Landevejen  sønden  for  Barkmøllen  og  den  Hytte, 
Povl  Styr  ibor«.  Bram  fæstede  Aaret  efter  af  Byen  en  Jord  sønden 
op  til  den,  han  havde  kjøbt. 

Paa  Avktion  efter  Bram  23.  Januar  1720  kjobte  Grev  U.  A. 
Holstein  til  Holsteinborg,  Bidder  af  Elefanten  og  Geheimeraad,  denne 
Ejendom,  der  her  siges  at  ligge  bagved  Prins  Karls  Have.  2  Aar 
efter  fik  han  Fæste  af  Byen  paa  en  Grund  mellem  hans  Gaard  og 
Ladegaardsaaen,  og  i  dette  Fæstebrev  kaldes  Gaarden  første  Gang 
Solitudo.  Det  er  sikkert  Grev  Holstein,  der  har  opbygget  den  som 
Landsted.  Hans  Arvinger  solgte  den  1726  til  Grev  Christian  Danne- 
skjold-Samsø, Præses  i  Søetatens  Generalkommissariat. 

Paa  den  anden  Side  Solitude  laa  lille  Eavnsborg. 

Paa  den  modsatte  Side  af  Nørrebrogade  havde  man  Store  Eavns- 
borg med  et  stort  tilliggende  Vænge,  hvis  Ejer  Andreas  Behrentz  3. 
Dec.  1725  fik  kgl.  Privilegium  paa  at  brygge  01  og  brænde  Brænde- 
vin og  sælge  i  Potter  og  Kander^").  Fælledvejen  var  til  som  en 
Vej  ud  til  Fælleden  og  her  var,  som  omtalt,  Malkepladsen,  inden 
man  kom  til  den  stærke  Mands  Have. 

Ved  Eavnsborg  laa  Andreas  Natkes  Hus,  der  25.  April  1721 
falbydes  i  »Extraordinaire  Eelationer«,  og  det  siges,  at  Haven,  »foruden 

at  den  er  besat  med  mange  skjønne  Frugttræer,   er  indrettet   som  en 
dejlig  Kjokkenhave-'. 

Blegdammene  var  en  Samling  indhegnede  Tænger  til  at  blege 
Tøj  paa  og  med  Vandledninger  fra  Søen  til  at  bestænke  det  med. 
Et  Par  Gange  om  Aaret  sendtes  Tjenestepigerne  paa  Blegdammen, 
hvilket  ses  af  »Kilderejsen«  (3.  7),  hvor  der  gjøres  opmærksom  paa, 
at  man  ikke  altid  kan  have  sine  Tjenestefolk  under  Ojne,  thi  derhen 
skal  de  i  ethvert  Tilfælde,  og  hvordan  de  opfører  sig  der,  er  det 
umuligt  at  vide.  Ved  Søernes  Renselse  i  1700  og  Tyverne  var  Par- 
kerne paa  Blegdammene  blevne  tilkastede,  og  da  der  derfor  var  for 
lidt  Vand  til  at  betjene  Stadens  Indbyggere  med.  ved  deres  Linklæders 
Eenselse,  tillod  Kongen  3.  Dec.  1727,  at  der  30  Alen  fra  Kanten  af 
Søen  maatte  indrettes  de  fornødne  Parker,  4  Alen  dybe^^). 

Paa  den  anden  Side  af  Blegdammene  var  Urtehaver,  hvor  Han- 
delsgartnere boede.  A'ed  Blegdammene  var  ogsaa  andre  Anlæg,  saa- 
ledes  falbydes  i  »Extraordinaire  Relationer«  i  Jan.  1724:  »den  Gaard 
ved  Blegdammen,  hvor  Katuntrykkeriet  forhen  af  IMr.  Daniel  Pedri 
har  været  indrettet«,  uden  at  det  dog  for  Øjeblikket  er  muligt  at 
angive,  hvor  denne  har  ligget. 

Paa  samme  Sted  som  nu  laa  da  de  uopdyrkede  Gra^smarker 
Fællederne.  Ifølge  Magistratens  Resolution  af  1.  Maj  1726  blev  alle 
Fællederne  i  dette  Aar  udbudte  til  Bortforpagtning  paa  3  Aar  ad 
Gangen,  saaledes  at  Forpagteren  for  en  bestemt  Sum  skulde  overlade 
Slagterne  den  Græsning,  de  behovede.  men  der  skete  ikke  noget  an- 
tageligt Bud.  Paa  den  Tid  havde  Byen  endnu  fuld  Ejendomsret  til 
Fællederne,  idet  der  var  Exercerpladser  nok  paa  andre  Steder,  og 
dens  Magistrat  havde  ikke  været  saa  ubetænksom  at  indrømme  Mili- 
tairetaten  en  Medejendomsret,  saaledes  som  det  senere  er  sket. 

Udenfor  Østerport  var  der  sikkert  livlig  Færdsel  ud  ad  Strand- 
vejen. Der  gik  paa  denne  Tid  en  audeu  Vej  til  Charlottenlund  som 
Fortsættelse  af  »Strandpromenaden:  langs  Strandkanten,  men  da 
denne  var  en  »Kongevej«,  var  den  næppe  meget  brugt.  Vi  har  tid- 
ligere omtalt  Traktørstedet  Kildendal  ved  Strandvejen,  men  endnu 
nærmere  ved  Byen  laa  Fiskerhuset  imellem  Sortedamssøen  og  Stran- 
den. Fiskerhuset  bestod  1722  af  19  Fag  og  var  opført  af  Bindings- 
værk. Paa  Østersiden  var  en  Stue  med  anstrøgne  Brædder  paa  Væg- 
gene og  Vindovn,  to  Kjøkkener  med  Murstensgulv,  1  Spisekammer, 
2  Stuer  betrukne  med  Spaanmaatter  og  Bilæggerovn,  et  lille  Kammer 

med  bare  Yægge.     Den    øvrige  Del  af  Huset  var  Staldrum  til   13 
Heste.    Det  ses  altsaa  af  Lejligheden,   at  der  ikke  var  megen  Plads 


Fiskerhusets  Omgivelser  efter  en  Grundplan  fra  1738. 

til  Gjæster  indenfor  Dørene,  men  at  Folk,    af  hvilke  man  altsaa  var 
forberedt  paa  at  modtage  endel  til  Vogns,  maatte  opholde  sig  i  Haven. 

Denne  beskrives  saaledes:  »En  stor  Have,  hvorudi  findes  et  Ly  st- 
ilus af  savskaarne  Stakitter  med  et  nagelfast  Bord  og  tvende  Bænke, 
saa  og  i  samme  Have  er  5  Fiskedamme  med  deres  Afløbsrender,  den 
ene  næsten  sammengroet,  og  tvende  Stigborde,  et  gammelt  Hyttefad. 
I  samme  Have  findes  218  Frugttræer  af  adskillige  Slags  saa  og  en 
Del  Eibs-  og  Stikkelsbærtorne«.     Det  vurderedes  til  1800  Rdl. 

Det  er  i  Fiskerhuset,  at  Jakob  v.  Thybo  (5,  8)  vil  traktere  begge 
Krigshærene  den  ene  og  Stygotius  den  næste  Dag. 


V. 

Indbyggertal.    Pengeforhold.    Handlende.    Haandværkere.    De  Lærde. 
Oe  Halvlærde.    Militære. 


Indbyggernes  Tal  beregnes  i  Aaret  1728  til  omtrent  75,000. 
Uagtet  Pesten  1711  havde  borttaget  Tredjedelen  af  Beboerne,  varede  det 
dog  ikke  mange  Aar,  inden  de  afdødes  Tal  var  udfyldt,  saaledes  at 
man  antager,  at  Staden  1728  har  haft  5000  flere  Indbyggere  end 
før  Pesten  ^).     Der  havde  altid  været  stærk  Indvandring   fra  Provin- 

1724 

1725 

1726 

Pro- 
cent. 

Jylland 

28 

56 

34 

94 

53 

29 

Kjøbenhavn  

34 

34 

34 

36 

34 

16 

Tydskland,  Enkelte  fra  Polen  og  Holland 

21 

46 

34 

32 

33 

15 

Sæland  og  Møen 

21 

34 

18 

48 

30 

14 

Sverig,  næsten  kun  Skaane  og  Halland 

12 

24 

14 

31 

20 

9 

Hertugdømmerne,  især  fra  Slesvig 

10 

24 

13 

19 

16 

7 

Fyen,  Laaland,  Falster,  Langeland  og 
Sraaaøerne    

3 

14 

13 

14 

11 

5 

Norge    

7 

18 

8 

17 

12 

5 

Bornholm    

1 

2 

1 

8 

3 

1 

Tilsammen  . . . 

137 

252 

169 

299 

214 
18 

101 

serne  og  Udlandet,  og  denne  tog  nu  stærkt  til,  hvad  vi  navnlig  ser 
af  en  Fortegnelse  over  de  Folk,  der  har  taget  Borgerskab  i  Aarene 
1724 — 27,  hvilken  udviser,  at  det  kun  er  en  Sjettedel  af  disse,  der 
var  indfødte,  medens  5  Sjettedele  af  de  tilkomne  Borgere  var  ind- 
vandrede. Fordelingen  af  Borgerbreve  efter  Fødselssted  ses  af  omstaa- 
ende  Tabel. 

Af  Indbyggerne  var  de  4641  Medlemmer  af  Lavene,  enten  Me- 
stere.  Svende  eller  Drenge,  som  det  fremgaar  af  følgende  Tabel  fra 
1723,  der  findes  i  Raadstuearkivet. 

Man  skulde  tro,  at  der  i  de  Aar,  vi  her  sysselsætter  os  med, 
har  hvilet  et  haardt  Tryk  over  Indbyggerne,  idet  en  syvaarig  Krig 
med  strenge  Skattepaalæg  og  Pengevæsenets  elendige  Tilstand  nød- 
vendig maatte  virke  længe  ud  over  den  Tid,  Krigen  varede.  I  Aaret 
1721  var  alene  Krigsstyren  med  Kop-  og  Karosseskatten  for  Kjøben- 
havn  saaledes  ikke  mindre  end  85,029  Rd.,  1720  var  den  143,726  Rd. 
og  1719  157,086  Rd.  ''} 

Under  Krigen  blev  Kongen  nødsaget  til  at  slaa  en  Mængde 
slette  Mønter,  navnlig  Tolvskillinger,  og  til  at  udstede  Seddelpenge 
lydende  paa  Værdier  fra  1  til  50  Rd.  og  maaske  højere,  senere  ogsaa 
lydende  paa  Marker,  men  Folk  var  bange  for  dem  og  de  gik  for  en 
meget  lavere  Pris,  end  de  lød  paa.  I  Begyndelsen  af  Aaret  1720  var 
deres  Værdi  42  p.  C,  derpaa  faldt  de  til  28,  steg  i  Maj  til  52, 
men  i  Marts  1721  faldt  de  endog  til  20  p.  C.  ^).  Efterhaanden 
blev  Sedlerne  indløste  for  fuld  Værd  og  brændte  paa  Raadhuset  *), 
hvor  de  ogsaa  var  udstedte,  idet  Kongen  havde  paalagt  Magistraten 
at  underskrive  dem;  saaledes  havde  den  ifølge  en  Skrivelse  af  12. 
Septbr.  1714  allerede  da  underskrevet  140,000  Enrigsdalersedler. 

Den  gamle  Mønt  Kronen  steg  altsaa  i  Værdi  i  Forhold  til  den 
nyere.  I  »Den  ellevte  Juni«  (3,  1)  fremstilles  en  Scene  paa  Børsen, 
hvor  en  Kjøbmand  skal  udbetale  4,000  Rd.  i  Kronemynt,  men  maa 
betale  llV^  Procent  i  Agio.  Kursen  var  i  Aarene  1714—21  saaledes 
efter  Mæglernes  Rapporter:  1714 — 16  vexlede  den  mellem  IV4  og  3 
pCt.,  1717  steg  den  til  7,  1718  til  9,  1719  til  11,  1720  til  12,  1721 
gik  den  igjen  ned  til  mellem  9V2  ^S  H-  IIV2  ^^r  Kursen  18.  Maj 
og  1.  til  8.  Juni  1720  ^)  Ogsaa  i  denne  Omstændighed  kunde  (jfr. 
S.  242)  peges  hen  paa  1720  som  Komediernes  første  Begyndelse. 

Efterhaanden  udjævnedes  Forholdene;  saaledes  berettesi  »Extra- 
ordinaire  Relationer« ; 

Bødkere 

Brvfffifere 

Drejere   

Færgemænd  

Feldberedere    

Glarmestere 

3 

Guldsmede   

Handskemagere   

5 

Hattemagere 

Hjulmænd 

Jsenkræmmere 

6 

Kandestøbere  

Klædekræmmere    

10 

Malere 

10 
3 

Skippere 

1            3 

7 

2 

1 

3 

6 

1 

4 

Den  16.  Oktober  1727  ere  udaf  de  saakaldte  kgl.  autoriserede 
Pengesedler  atter  paa  Kjobenhavns  Eaadstue  opbrændte  til  den  Summa 
af  40,000  Ed.,  som  saa  mærkelig  har  soulageret  Undersaatterne ,  at 
ringe  Forskjel  nu  for  Haanden  findes  imellem  de  autoriserede  Penge- 
sedler og  den  kurante  Mønt«. 

De  ved  saadanne  Pengekriser  fremkaldte  Forhold  var  følgelig 
Manges  Ødelæggelse,  ligesom  Spekulanter  kunde  erhverve  sig  Formuer, 
men  uagtet  disse  Forhold  var  Byen  i  det  hele  i  Velstand,  hvorom 
den  store  Luxus  vidner.  Grunden  dertil  maa  være  den,  at  Leveran- 
cerne til  Hæren  har  frembragt  saa  meget  større  Omsætning. 

1  »Den  pantsatte  Bondedreng«  (1,  2)  er  Leerbeutel  en  forgjældet 
Mand,  for  hvem  Pernille  i  Begyndelsen  kun  har  det  ene  Eaad  at 
spille  Bankerot  endnu  en  Gang,  hvilket  han  ogsaa  er  meget  villig  til, 
naar  han  kun  har  Rejsepenge.  Hvis  han  nemlig  ikke  forlader  Byen, 
udsætter  han  sig  for  at  sættes  i  Slutteriet. 

En  Kjøbmand  Henrik  Schrøder  flygtede  i  en  kritisk  Stund  til 
Kjøge,  hvorfra  han  meddelte  Byfogden  sin  Fallit  i  følgende  Brev,  da- 
teret 5.  April  1713: 

lÆdle  Hr.  Byfoged! 

For  ethvert  ærligt  og  redeligt  Gemyt  er  det  vel  den  største 
Chagrin  ikke  at  kunne  gjøre  saa  fuldkommen  Rigtighed  for  sig  og 
med  prompte  Betaling  fornøje  sine  Kreditorer,  som  man  ønskede,  og 
der  alle,  som  kjender  mig,  ikke  med  Billighed  skal  kunne  sige  Andet, 
end  jeg  jo  til  Dato  altid  har  stræbt  at  holde  min  Kredit  hos  brave  Fulk 
vedlige,  men  nu  formedelst  disse  vanskelige  Tider  ikke  finder  min 
Kasse  saa  tilstrækkelig  at  kunne  indfri  2  solgte  norske  Yexler  paa 
England,  som  med  Protest  er  tilbagekommen,  saa  gaar  det  mig  ikke 
lidet  til  Hjærtet,  idet  jeg  for  at  undfly  den  Tort,  som  muligt  samme 
Manquement  af  prompte  Betaling  min  Nærværelse  vilde  paakaste, 
maa  holde  mig  fraværende  og  saaledes  forlade  Hus  og  Hjem  og  her- 
med bede,  at  ædle  Hr.  Byfoged  vilde  behage  at  umage  sig  til  mit 
Hus  og  Bo  i  Kompagnistræde,  det  paa  sit  Embeds  Vegne  forsegle  og 
dermed  videre  omgaa,  som  Lov  og  Ret  medfører.  Rekommenderende 
mig  i  det  Øvrige  saa  vel  i  ædle  Hr.  Byfogeds  som  andre  honette 
Folks  ræsonable  Omdomme  ved  denne  min  Retirade,  da  Gud  og  min 
rene  Samvittighed  kan  vidne  med  mig,  det  jeg  aldrig  har  været  eller 
er  intentioneret  at  besnelle  min  Næste,  men  min  allerstørste  Glæde 
er  og  har  været  ar  fornøje  Alle  og  Enhver,   som  kunde   have  noget 

hos  mig  at  fordre,  derom  og  mine   efterladende  Effekter  og  Bohave 
videre  bekræfte.  Med  forblivende 

ædle  Hr.  Byfogeds  Tjenere 
Hendrik  Schrøder.^ 

Derpaa  indfandt  Kettens  Folk  sig  i  Huset,  Bohavet  blev  regi- 
streret, Døre  og  Vinduer  forseglede,  Vinduerne  i  Mandens  Kontor  be- 
trukne. Den  Bortflygtede  maatte  saa  underholde  sig,  som  han  bedst 
kunde,  indtil  han  kunde  slutte  Overenskomst  med  sine  Kreditorer. 
Den  begyndte  med  en  Henvendelse  til  Byfogden  om  at  faa  Boet  over- 
givet, men  Brevskriveren  forblev  usynlig,  thi  hans  Opholdsted  forties 
viselig  i  Brevet,  hvis  det  da  ikke  er  skrevet  i  Slutteriet. 

»Ædle  og  velvise  Hr.  Byfoged  Seingior  (!)  Envold  Brun.    Ønsker  ham 
Guds  Naade,  Fred  og  al  Lyksalighed. 

Hvem,  der  fattes  Hd,  den  søger  i  Asken,  og  hvem  der  er  i 
Nød,  søger  Hjælp. 

Gud  er  min  Nød  og  Trang  bedst  bekjendt,  og  hvad  jeg  har,  og 
min  fattige  Kone,  der  med  liden  Søn  i  denne  langsommelige  Tid  har 
forsøgt,  og  endnu  (Gud  bedre)  daglig  maa  forsøge,  saa  fremt  ikke 
nogle  Guds  Børn  vil  lade  sig  min  Nød  gaa  til  Hjærtet,  thi  det  er 
nu  førstkommende  3die  April  tre  Aar,  siden  jeg  maatte  forlade  mit 
fattige  Hus,  hvad  jeg  i  værende  Tid  har  forsøgt,  er  den  gode 
Gud  bedst  bekjendt.  Mens  som  jeg  finder,  at  til  Guds  Hjælp 
skal  være  Menneskens  Hjælp,  og  jeg  veed,  at  ædle  Hr.  Byfoged  er 
en  Guds  Mand,  som  haver  Medlidenhed  med  den  Nødtrængende ,  da 
kommer  jeg  med  min  aller  ydmygste  Bøn  og  Begjæring  til  hannem, 
ydmygst  bedende,  at  han  vil  have  den  store  Godhed  for  mig,  og  ved 
hans  store  Forsorg  lade  kalde  mine  Kreditorer  for  sig,  for  at  komme 
til  en  Slutning  med  dem,  som  jeg  ved  Guds  Hjælp  vil  haabe  sker, 
naar  gode  Hr.  Byfoged  vil  have  den  Godhed  for  mig  og  mit  fattige 
Hus,  at  lade  dennem  kalde,  ikke  tvivlende,  at  Herren  jo  skal  bevæge 
deres  haarde  Hjærter  imod  mig,  da  min  bedrøvede  Tilstand  dennem 
noksom  er  bekjendt,  saa  vil  jeg  gjerne  (i  hvor  slet  den  er),  om  det 
ikke  andet  kan  være,  akkordere  med  dennem,  og  gjerne,  af  den  Velsig- 
nelse, som  Herren  mig  forunde  vil,  meddele  dennem,  naar  de  vil 
tegne  til  min  Frelse,  thi  jeg  ikke  tvivler  paa  Herrens  Velsignelse. 

Gode  Hr.  Byfoged,  maa  jeg  nu  med  dette  inkommodere  hannem. 

at  han  vil  have  den  store  Godhed  for  mig  fattige  Mand,  og  proponere 
dette,  og  ved  hans  store  Forsorg  se  mig  hjulpen  til  mit  fattige 
Hus  igjen,  thi  jeg  lever  i  det  faste  Haab,  at  han,  næst  Gud,  kan 
hjælpe  mig,  hvorfor  og  den  allerhøjeste  vil  igjen  velsigne  hans 
Hus,  derom  jeg  med  Kone  skal  bede  den  gode  Gud,  som  vores  Nød 
og  Trang  er  bedst  bekjendt,  og  min  fattige  Kone,  som  for  at  sub- 
sistere  i  denne  bedrøvede  Tid,  har,  saa  sandt  som  Gud  skal  hjælpe 
mig  til  Salighed,  maattet  udsætte  af  den  fattige  Del,  hun  haver,  og 
dels  bortsælge  for  at  underholde  mig,  sig  og  Barnet,  thi  Gud  veed. 
Dagene  ere  mange  og  Maaltiderne  flere,  og  intet  er  for  mig  her  og 
hende  der  at  fortjene,  førend  Gud  i  Himmelen  vil,  jeg  kan  løses  af 
dette  mit  Fængsel,  da  jeg  ingenlunde  tvivler  paa]  Herrens  Velsignelse. 
Vil  da  til  Slutning  recommandere  dette  til  ædle  Hr.  Byfogeds 
gode  Forsorg  og  store  Gevaagenhed,  og  at  det  udi  bedste  Me- 
ning hos  hannem  maatte  vorde  optaget;  Gud,  som  alt  Godt  belønner, 
han  velsigne  hans  Hus  som  Obed  Edoms  Hus  og  krone  hans  Aar 
med  timelig,  aandelig  og  evig  Velsignelse,  at  han  i  bestandig  Fred, 
timelig  Velgaaende  og  al  Lyksahghed  maa  leve,  det  ønsker  den,  som 
stedse  forbliver 

Anno  1715.  •  ædle  og  velvise 

Den  20.  Januarii.  .  Hr.  Byfogeds 

pligtskyldigste  og  ydmygste  Tjener 
Hendr.  Schrøder. 

Kjøbenhavn  var  iømgt  et  ret  billigt  Sted  at  leve  paa;  1726 
beregnedes  Kost  og  Kammer  til  8  Mk.  og  Tjenestefolks  Kostpenge  til 
5  Mk.  om  Ugen,  for  et  umyndigt  Pigebarn  beregnedes  det  derimod 
til  10  Mk.  Af  nogle  ufuldstændige  Lister  over  Slagtekvæg  fra  1723 
og  1724  ses  det,  at  der  i  9  Maaneder  blev  slagtet  1779  Stude,  men 
Oktober  og  November,  der  var  den  egentlige  Slagtetid,  fandtes  ikke  i 
Listerne  ^). 

Do  »fornemme  Borgere«  var  Kjøbmænd,  Kræmmere,  Bryggere 
og  Vinhandlere,  og  der  var  i  social  Henseende  stor  Afstand  mellem 
dem  og  Haandværkerne.  Handelslavene  havde  begyndt  at  skille  sig 
i  forskjellige  Grene  og  Groshandlerne  eller  Grossererne  havde  ud- 
viklet sig,  om  de  end  som  oftest  drev  Butikshandel  ved  Siden  af 
den  større  Forretning.  I  Skattelisten  for  1722  er  der  35,  der  an- 
gives som  Kjøbmænd,  deraf  16  som  islandske,  1  som  fransk  Kjøbmand. 

1722  indgav  »Kjøbmænd ene«  et  Andragende  til  Politi-  og  Kom- 
merceliollegiet  om  Overholdelse  af  Frdn.  16.  April  1681.  Dets  Ind- 
hold var  følgende:  At  ingen  Urtekræmmer  eller  de,  der  er  benaadede 
med  visse  Privilegier  ved  denne  Forordning,  maa  befatte  sig  med  de 
Varer,  der  vedkommer  den  grove  Handel.  At  ingen,  som  er  i  nogen 
virkelig  Næring  og  Brug,  maa  befatte  sig  med  anden  Handel  end 
en  gros,  og  det  maatte  paa  ingen  Maade  være  dem  tilladt  at  holde 
aaben  Bod.  At  »de  aabne  Boder,  som  af  unge  Karle  holdes  samt 
fremmede,  som  her  ligger  og  udhøkrer  deres  Varer«,  maa  forbydes, 
indtil  vedkommende  har  efterkommet  Kongens  Lov  og  Forordninger. 
At  Haandværkere  ikke  maa  befatte  sig  med  Kjøbmandskab.  At 
Kjældermænd  og  Høkere  ikke  maa  have  Tilladelse  til  at  handle  med 
Kjøbmandsvarer,  uden  hvad  de  har  forhandlet  sig  af  Kjøbmændene 
her  i  Staden,  hvilke  de  igjen  kan  udsælge  i  smaa  Partier,  nemlig 
Salt  »i  Skillinger«,  Sild  i  01  og  Skillingstal,  salte  Varer,  saasom  Torsk 
og  Sej  (en  Art  Torsk)  i  Pundetal,  Tjære  i  Bægere  osv.,  men  aldeles 
ikke  maa  handle  med  grove  Kjøbmandsvarer  som  Humle,  Jærn,  Hør 
og  Hamp.  At  Høkeri  af  Skibe  ved  Stranden  ligesom  Omløben  med 
Klipfisk,  Tørfisk  og  hgnende  Varer  maa  forbydes,  thi  derved  er 
mange  Kjøbmænds  Huse  blevne  noksom  uden  Værdi.  At  de,  som 
allerede  har  aabne  Boder  i  denne  grove  Handel  og  har  taget  Bor- 
gerskab derpaa,  maa  vedblive  dermed,  men  at  det  fra  denne  Tid 
af  ikke  maa  være  nogen  tilladt  at  holde  aabne  Boder  og  sælge  i 
smaa  Partier,  med  mindre  han  har  tjent  ærligen  sine  behørige  Aar 
paa  Handelen  og  lært  Handel  og  Vandel  saa  forsvarlig,  »at  han  for 
tvende  af  de  ældste  Kjøbmænd  samt  i  en  af  Høj-  og  Velædle  Magi- 
stratens deputerede  Hosværelse  kan  gjøre  tilstrækkelig  Rede  om 
Handlingens  (Handelens)  Beskaffenhed  samt  føre  Korrespondance  med 
videre  tilhørende«.  Det  maa  ikke  være  fremmede  tilladt  at  sælge 
deres  Varer  uden  en  gros,  nemlig  i  det  ringeste  hele  og  halve  Læst 
og  hele  Vægter.  Paa  samtlige  Kjøbmænds  Vegne  underskrev  Jakob 
Nielsen,  E.  Kløcher,  Jens  Lassen,  Niels  Hendrichsen,  Andreas  Eoten- 
borg,  P.  Brandt,  Kristoffer  Jensen  Lund,  L.  Jakobsen  og  Torsten 
Falck,  hvilke  altsaa  har  været  blandt  Stadens  første  Kjøbmænd,  der  i 
det  væsenlige  var,  hvad  vi  nu  kalder  Horkræmmere,  men  paa  den 
anden  Side  findes  i  Skattemandtallet  for  1722  11  Personer,  der  an- 
gives som  Hørkræmmere;  disse  sidste  har  vel  saa  kun  haft  Detail- 
handel. 

Kjøbmændenes  Forsamling  holdtes  paa  Børsen  hver  Dag  mellem 
Kl.  11  og  12.  Børstidens  Begyndelse  blev  tilkjendegivet  ved  Klokke- 
ringning i  et  halvt  Kvarter,  forat  advare  Folk  om,  at  de  under  For- 
samlingen ikke  maatte  løbe  med  Pakker  og  andre  Varer  gjennem 
Børsen,  ligesom  Tiggere  og  Lediggængere  da  ej  heller  maatte  komme 
der.  Midtgangen  gjennem  Børsen  blev  derpaa  lukket  af  ved  Sta- 
kitter og  indenfor  disse  foregik  Forhandlingerne.  Disse  aabnedes 
med,  at  Børstjeneren  oplæste  offentlige  Kundgjorelser  fra  de  kgl. 
Kollegier,  Magistraten  eller  Politimesteren  og  dernæst  private  fra 
Kjøbmænd,  Mæglere  og  Skippere.  Navnlig  skulde  Skipperne  lade  ham 
oplæse  Tiderne,  naar  de  vilde  sejle,  og  dernæst  opslaa  det  paa  en 
Tavle.  Med  Hensyn  til  Salg  af  Kjobmandsvarer  skulde  man  hen- 
vende sig  til  Mæglerne,  og  enhver  Handel,  som  disse  havde  ført  til 
Bogs,  skulde  staa  ved  Magt.  Notarius  publicus,  hvem  Antonius 
i  »Den  politiske  Kandestøber«  (1,  5)  kalder  Notarius  politicus,  for 
hvis  Klogskab  han  har  stor  Kespekt,  eller  hans  Fuldmægtig  skulde 
ogsaa  være  tilstede  i  Børstiden,  Til  Forsamlingspladsens  Vedlige- 
holdelse var  henlagt  de  Bøder,  som  idømtes  for  Skjældsord  og  Slag, 
som  af  vred  Hu  begaas,  medens  Børstiden  varer. ') 

I  ;>Den  ellevte  Juni«  foregaar  tredje  Akt  paa  Borsen,  og  da 
Skyldenborg  og  den  foregivne  Lars  Andersen  bliver  uenige,  gaar 
Henrik  imellem  og  siger:  »Ak  min  Herre  Andersen,  han  ivre  sig 
ej,  betænk,  at  det  er  Borsen,  vi  ere  paa.«  I  syvende  Scene  fore- 
stilles »den  rette  Børstid,  og  føres  da  ind  paa  Theatrum  saa  mange, 
som  man  kan  afsted  komme.  Nogle  hælde  med  Hovedet,  andre 
true,  andre  klamres,  andre  ere  glade,  andre  bedrøvede  og  vride  Hæn- 
derne. Adskillige  smaa  Drenge  komme  ind  med  Plakater  og  ny 
Viser,  som  de  sælger«;  dette  sidste  kunde  dog  ikke  finde  Sted 
i  Borstiden,  men  var  vel  noget,  der  ellers  fandt  Sted  udenfor 
denne. 

I  Skattelisten  for  1722  opregnes  23  Personer,  der  benævnes 
Kræmmere,  3  Isenkræmmere,  5  Lærredskræmmere,  1  Hosekræmmer, 
1  Silkekræmmer,  1  »Postelinskræmmer«  1  Traadkræmmer  og  25 
Urtekræmmere. 

Der  opkom  mange  ny  Former  for  Handel.  17.  Marts  1716 
klagede  Handskemagerne  over  Hosekræmmerne,  at  disse  paa  Torvet 
om  Torvedagene  og  i  deres  Huse  handlede  med  Pelsværk,  foruden 
med  Vadmel,  Hør-  og  Blaarlærred,  Traadstrømper  og  Sokker;  uagtet 

de  ikke  havde  anden  stor  Husnæring,  saa  stod  de  sig  dog  saa  godt,  at 
>  En  har  2  å  3  Lejekareter,  En  6  å  7  Malkekør,  En  sit  skjønne  Brænde- 
Tinsbrænderi  og  Ølsalg« ;  »naar  de  kommer  ikkun  som  nogle  Bønder- 
karle herover,  der  hverken  har  lært  Handelen  eller  andre  Haand- 
værker,  saa  sidde  de  saaledes  og  inden  faa  Aars  Forløb  blive  til  rige 
Mænd«.^)  Disse  jydske  Hosekræmmere  kom  til  at  spille  en  Rolle 
i  Handelstandens  Historie,  thi  en  Mængde  af  dem  lagde  Grunden  til 
store  Handelshuse. 

Ved  Politiforordningen  af  22.  Oktbr.  1701  var  det  forbudt  iat 
løbe  omkring  i  Husene  med  Varer.  Alligevel  gav  Magistraten  Sedler 
til  adskillige  fattige  Folk  med  Tilladelse  til  at  sælge  ostindiske  Varer 
og  hvad  der  fabrikeredes  her  i  Staden;  samme  Tilladelse  var  givet 
til  adskillige  Glaskræmmere  og  Niirnbergere,  som  handlede  med 
Landkort  og  andet  Smaatøj,  da  de  gav  bedre  Kjøb  end  andre,  men 
Magistraten  lovede  i  en  Skrivelse  af  29.  Maj  1715  saavidt  muligt 
igjen  at  inddrage  disse  Sedler.  I  »Det  arabiske  Pulver«  (Se.  8)  om- 
tales, at  »disse  Niirnbergere  pleje  allevegne  at  sidde  paa  Torvet«. 
Det  var  som  en  særlig  Levevej  at  være  Niirnberger,  saaledes  boede 
ifølge  Skattelisten  1717  2  saadanne  i  Hyskenstræde,  og  endnu  imod 
Slutningen  af  Aarhundredet  gaves  der  særligt  Borgerskab  paa  at 
være  Niirnberger. 

172fi  blev  2  Niirnbergere  indstævnede  af  Isenkræmmerne  for 
ulovlig  Handel;  Magistraten  tilbød  dem  at  lade  oplægge  deres  Varer 
paa  Kræmmerkompagniet,  hvorfra  de  saa  i  Løbet  af  6  Uger  hver 
Mandag  og  Torsdag  maatte  sælge  dem.  hvorpaa  de  skulde  forlade 
Landet;  de  burde  efter  Magistratens  Mening  have  søgt  Borgerskab 
paa  Handel,  som  ikke  gik  Isenkræmmerne  for  nær,  nemlig  med 
Landkort,  Kobberstykker,  Marmor-  og  Alabastbilleder  og  deslige  Varer 
fra  Niirnberg,  der  ikke  vedkom  noget  Lav.  De  havde  iøvrigt  flere 
Aar  handlet  her  i  Kompagni  med  en  afdød  Niirnberger  Romanus.^) 

De  ny  Moder  medførte  Indførsel  af  mange  Varer,  der  ikke 
nævnedes  i  de  gamle  Bestemmelser  om,  hvad  enhver  maatte  handle 
med,  og  derfor  opkom  der  mange  Slags  ny  Handlende,  som  man  i 
Grunden  var  forlegen  med,  idet  de  paa  den  ene  Side  vel  gjorde 
Indgreb  i  en  eller  anden  Næringsvej,  men  paa  den  anden  Side  ikke 
kunde  undværes,  da  Byens  egne  Handlende  ikke  indforskrev  de  Varer, 
som  Publikum  ønskede. 

Dette   var  især   Tilfældet  med    Galanterihandlerne.     Inden   der 

nedsatte  sig  saaclanne,  var  det  den  franske  Gesandt,  der  førte  Oplag 
af  parisiske  Varer  hertil,  og  hans  Tjenere  holdt  Udsalg  i  hans  Hotel, 
hvor  Damerne  kom  og  kjobte  Vifter,  Masker,  Haarpynt,  Baand  og 
desl.,  ja  man  kunde  sende  Bud  til  hans  Hus  og  hente  fransk  Brød 
og  Vin;  det  første  skulde  man  dog  bestille  24  Timer  i  Forvejen. '°) 

Det  er  næppe  før  kort  efter  Pesten,  at  der  nedsatte  sig  Galan- 
terihandlere her,  men  fra  den  Tid  af  udstedtes  mange  kgl.  Privile- 
gier for  saadanne.  Det  hedder  oftest  i  deres  Privilegier,  at  de  maa 
handle  med  hvad  der  sædvanlig  handles  med  i  Galanteriboder.  Et 
Privilegium  af  11.  Decbr.  1722  er  dog  noget  udførligere,  thi  det 
hedder  deri.  at  Handelen  ikke  maatte  udstrækkes  til  andet  end  Ga- 
lanterikram og  mestendel  skal  bestaa  i  Handsker,  Vifter,  Hovedsæt, 
syede  Halsklude,  Tørklæder,  Baand,  Plumager,  Etuis  og  saadant 
Smaatoj,  som  i  de  andre  Galanteriboder  plejer  at  sælges,  og  det  var 
ikke  tilladt  at  sælge  hele  Stykker  Lærred  eller  Kniplinger,  uden  for 
saa  vidt  de  var  benyttede  i  de  syede  Varer  eller  Klædebon.  En 
anden  fik  Tilladelse  til  i  Galanteriboden  at  sælge  Konfekturer,  Li- 
kører, italienske,  Champagne  og  Bourgogne-Vine,  men  ingen  andre 
Slags  Vin,  og  en  tredje  maatte  sælge  The,  Kaffebønner.  Silke  og 
adskillige  smaa  Galanterier  som  Pudderdaaser  og  Foderaler.  ^^) 

Reiser  fortæller  fra  Ildebranden  1728,  hvorledes  paa  Amager- 
torv -^var  sal.  Madame  Petersens  Gaard.  hvori  befaudtes  en  meget 
prægtig  Galanteribod  med  mange  herlige  Sager« ;  det  er  denne  Gaard, 
hendes  Søn  ombyggede  og  oprettede  til  »Petersens  Kloster«. 

Hovedpersonen  i  »Den  Vægelsindede«  var  Enke  efter  en  Galan- 
terikræmmer, og  det  ses  af  Komedien,  at  der  var  mangfoldige  af  dem 
(3,  3).  Naar  Helene  vil  betegne,  hvor  hun  bor  (2,  3),  siger  hun,  at 
hun  sidder  i  en  aaben  Bod,  og  Pernille  siger  (2.  5):  »Madammen 
kommer,  jeg  maa  aabne  Boden  .  Galanterihandlerne  har  imidlertid 
ikke  siddet  i  Boder  paa  Gaden,  thi  næsten  alle  Udbygninger  var 
paa  den  Tid  afskaffede.  Formodenlig  har  det  været  en  Forstue, 
hvoraf  flere  paa  den  Tid  i  Synsforretninger  siges  at  benyttes  som 
Bod,  som  man  har  benyttet,  det  vil  med  andre  Ord  sige  en  Stue- 
butik med  Indgang  lige  fra  Gaden,  hvad  man  dengang  ikke  kjendte 
til,  men  som  nu  er  det  almindeligste;  en  aaben  Bod  er  det  samme 
som  en  naben  Butik  og  er  en  fransk  Skik.  der  maaske  først  er  hid- 
fort af  disse  Galanterihandlere. 

Senere    blev    Privilegierne  noget    udvidede,    saaledes  fik  Claudi 

Bosset  sit  fra  29.  April  1716  udvidet  1723  til  tillige  at  sælge  Taft, 
fint  og  groft  Lærred,  Strømper  af  Silke  og  Uld  samt  adskillige  Ul- 
denstoffer.  Henrik  Kafen  maatte  optages  i  Isenkramlavet  og  sælge 
Papir  og  Skrivematerialier  samt  smaa  Galanterivarer  1724.  Etienne 
Dugauy  maatte  1727  sælge  Essenser  af  Jasmin,  Pudder,  Pudder- 
daaser,  Sæbebolte,  Snustobak,  Snustobaksdaaser.  Lak,  ungarsk  Vand, 
Øregehæng,  Glasperler  og  Kobberstykker.  Antoine  Bonfils  maatte 
foruden  Galanterivarer  1727  sælge  Konfiturer,  Specerier,  Delikatesser, 
Likører  og  i  Pottetal  sælge  ud  af  Huset  ungarske.  Champagne,  ita- 
lienske og  andre  Vine.  Vilhelm  Hassel  maatte  1728  handle  med  ad- 
skillige ostindiske  Varer  som  The,  Kaffe,  Vifter,  Perler  og  andre 
smaa  Galanterier.  Karl  Henrik  Brenner  fik  3.  Septbr.  1723  Be- 
villing til  at  sælge  Stukkatur,  Sten-  og  Billedhuggerarbejde  med 
andre  deslige  Kuriositeter,  i^) 

Af  den  første  Udgave  af  »Den  Vægelsindede«  ses  det  (1,  4  og 
1,  5),  at  hun  solgte  Gyldenstykkes  Baand  og  Vifter,  de  første  fik  hun 
fra  Holland  og  smuglede  dem  ind. 

Da  Galanterihandleren  Kilian  Drubien  1723  gik  fallit  og  hans 
Bo  blev  registreret,  faar  vi  derved  Lejlighed  til  at  undersøge  hans 
Lager  og  se,  hvilke  Luxusartikler  Datidens  fine  Verden  søgte. 

Dobbelte  Guld-  og  Sølvbaand,  hvide  Perler,  sorte  Stokkebaand, 
Sølv-  og  Silkemelerede  Baand,  »Dradors  (drap  d'or)  Fruentimmer 
Bøjeltasker«  og  forskjellige  andre  Tasker,  f.  Ex.  en  uden  Bøjel  og  en 
anden  af  »Dradohr«.  Grønne  Silke-Dukatpunge,  forgyldte  Hoved- 
vandsflasker  i  Fløjels  Foderaler,  røde  eller  grønne  Fløjels-Drenge- 
Kasketter  med  »Dradohr«  eller  Guldmor  eller  Sølvlidser,  røde  eller 
grønne  Fløjels-Faldhatte,  Skoblade  (o:  Skosaaler)  af  »Dradohr«  eller 
Damask,  broderede  Tøffelblade,  eller  blaa  Damaskes  broderede  med 
Sølv,  Hovedvandsflasker,  Sølv  eller  Perlemoders  Tandstikkerhuse, 
Sølv-Foderaler  til  Saxe,  Sølv-Naalehuse  og  Fingerbøl,  Skildpadde- 
Moskusdaaser,  Toiletter,  Skrivetavler,  Brevtasker,  Tobaksdaaser,  Prinse- 
metaldaaser.  Skildpadde-,  Elfenbens-  eller  Prinsemetals-Snustobaks- 
daaser,  Ørenringe,  Ærmeknapper,  Trojeknapper  af  engelsk  Krystal, 
Stokkeknapper  af  Eav  eller  Porcellain  eller  af  »Cochertræ«  med  Skil- 
derier oveni.  En  extraordinær  fin  Solvgarniture  Fruentimmer-Muffe, 
Palentin  og  Smække  til  15  Rdl.,  Palentin  og  Smække  alene  8  Rdl., 
et  rigt  sølvbroderet  Fruentimmerklæde,  samme  broderet  med  Guld 
eller  Sølv.      Halstørklæder   røde    med   Guld   eller  grønne  med  Sølv. 

eller  Borgunde  eller  Couleur  de  chair  med  Guld,  hvide  Netteldugs 
syede  Fruentimmer-Halstørklæder  med  eller  uden  Kniplinger.  Metal- 
Hovedvandsflasker,  Bouteilleskruer  (Proptrækkere)  med  Cirkler,  Staal- 
Signeter,  forgyldte  Pariser-Knapper,  engelske  gule  eller  hvide  Prinse- 
metal-Knapper. Taftes  Baand,  »Ponce»baand,  Mohrs  Baand,  af  alle 
Farver,  franske  og  danske  Handsker  (hvide  og  sorte),  Randers  Hand- 
sker. ForskjeDige  Slags  Silkegarn,  Lidser,  Snorer.  Fruentimmer-Sko 
af  drap  d'or,  Silketørklæder,  Skjærf  (8  Rdl,),  Muffer  af  Baand,  Instru- 
menter til  at  skære  Penne  med. 

Overtræk  til  Stole  af  flammet  Toj,  Taftes  Skjorter,  Vifter  med 
Taft,  af  Elfenben,  lakerede  Vifter  med  Papir,  Benvifter  med  Taft  og 
Blomster,  med  lakeret  Træ  og  forsølvet  Papir,  sorte  med  Taft  eller 
hvidt  Sølv-Papir  osv.  Sorte  og  røde  Fløjels-Armbaand,  Kaarde-Gehæng 
af  rødt  eller  sort  Læder,  Silkestrømper,  Silke-Handsker,  Lak,  Sko- 
spænder af  Metal,  Folde-Penneknive  (til  at  lukke  sammen),  Buxbom- 
Kamme,  Stokke-  og  Kaardebaand  af  Sølv,  Viftebaand  med  Kvaster, 
Ærmeknapper  af  Sølv  med  Krystalstene  og  Navn,  Hunde-Halsbaand 
vævede  med  Sølv,  Guld  og  Silke  osv. 

Hvad  der  svarede  til  Galanterihandlere  i  ældre  Tid,  var  Hat- 
staffererne,  hvilket  nærmere  ses  af  en  Ansøgning  1716  fra  en  Skræder 
paa  Kjøbmagergade,  der  vilde  indrette  en  Hatstaffererbod  under  sit 
Hus;  han  skriver  nemlig  følgende:  >Da  som  Hatstaffereri  i  sig  selv 
Halvdelen  anses  for  et  Haandværk  og  Halvdelen  for  en  Handel,  her 
og  ikke,  saa  vidt  os  er  vidende,  flere  end  3  Hatstafferere  her  i  Staden 
skal  opholde,  hvilke  ej  heller  fortsætte  samme  deres  Haandtering  med 
den  Vigeur  og  Eftertryk,  som  i  forrige  Tider  her  sket  er«. 

Dette  anbefales  af  Politi-  og  Kommercekollegiet  8.  Septbr.,  men 
det  indstiller  til  Kongen,  om  han  kan  bruge  Skræderhaandværket  ved 
Siden  af.  I  Ansøgningen  hedder  det,  at  i  Hatstafferernes  Boder 
sælges  Hatte,  Kamelgarn,  Sytraad,  Kabudser,  Fiskeben,  Trille,  Dvelg 
(groft  Lærred)  og  andre  smaa  Sager,  men  der  fandtes  i  dem,  der  for 
Øjeblikket  var  i  Byen,  hverken  Skaberakker,  -Holf ter-Kapper«, 
Kide-  eller  Hestetøj  eller  hvad  en  Officer  har  fornøden  til  sin  Ekvi- 
pering, »som  i  saadan  Hatstaffererbod  burde  være«. 


Holberg  fremstiller    ofte  Jøder.      I    og   for   sig   blev    Datidens 
Jøder,   med  deres  lange  Talarer  og  navnlig    ved  deres  Skæg  paa  en 

Tid,  da  alle  andre  Mennesker  var  skjægløse,  komiske  Personer,  som 
det  kunne  lønne  sig  at  indføre  paa  Scenen  talende  deres  hebraisk- 
tydske  Dialekt.  Dertil  kom,  at  de  var  almindelig  ilde  sete,  for  en 
Del  paa  Grund  af  religiøse  Fordomme,  men  især  paa  Grund  af  deres 
Kæringsvej,  der  bestod  i  Pengeomsætninger  mod  høje  Procenter  og 
Handel  med  gamle  Sager.  Byen  blev  fra  Tid  til  anden  oversvømmet 
af  jødiske  Skarer,  uagtet  der  var  Forbud  mod  at  nogen  kom  hertil, 
med  mindre  han  kunde  bevise,  at  han  mindst  ejede  1000  Rdl.  Ved 
et  Reskript  af  2.  Septbr.  1726  blev  det  forbudt  nogen  Jøde  at  ned- 
sætte sig   her,    uden  han  til  Byens  Pryd    opbyggede    visse   Fag  Hus 

eller  indrettede  et  (Jldmanufaktur,  og  til  Forsikring  herfor  skulde 
stilles  1000  Rdl. 's  Kavtion.  Hvis  nogen  opholdt  sig  her  uden  kgl. 
Lejdebrev,  skulde  han  bøde  1000  Rdl.,  og  havde  han  dem  ikke,  straffes 
paa  Kroppen  eller  arbejde  paa  Bremerholm.  Indtil  den  Tid  var 
Straffen  for  saadanne  Jøder  den  meget  haardere  at  arbejde  i  Skub- 
karren i  Kastellet.  I  Politiprotokollerne  findes  mange  Sager,  som 
viser,  hvorledes  Politiet  gik  paa  Jagt  og  ogsaa  fangede  mangen  fattig 
Jøde,  der  foregav  at  være  i  Besøg  hos  Slægtninge  eller  paa  anden 
Maade  troede  at  kunne  undgaa  det  strenge  Paabud. 

Anledningen  til  dette  nysnævnte  Reskript  var  den,  at  Magistra- 

ten  havde  sat  5  Jøder  i  Arresthuset  og,  da  disse  klagede  til  Kon- 
gen, oplyst,  at  der  foruden  65  bosatte  Familier  opholdt  sig  13  frem- 
mede Jøder,  hvem  den  havde  kaldt  op  paa  Eaadstuen,  for  at  de 
skulde  give  Oplysning  om  Grrunden  til  deres  Ophold.  De  6  »reti- 
rerede« derpaa  ud  af  Staden,  de  2  var  >; Skutzj øder«  fra  Altona  og  de 
andre  5  var  de  arresterede.  Kongen  lod  dog  ogsaa  dem  slippe,  imod 
at  de  med  Skibslejlighed  overførtes  til  Tydskland,  efter  at  det  forst 
var  forkyndt  dem,  at  de  vilde  blive  straffede  med  Arbejde  paa  Bre- 
merholm, hvis  de  indfandt  sig  igjen  i  Kongens  Riger  og  Lande.  Den 
ene  af  Jøderne  havde  et  lille  Barn  med  sig,  der  maatte  forblive  her, 
til  det  blev  saa  gammelt,  at  det  selv  kunde  afgjøre,  hvilken  Religion 
det  vilde  tilhøre. 

Magistraten  udtalte  sig  altid  meget  skarpt  mod  Jøderne  og  deres 
Næring.  I  en  Skrivelse  af  4.  November  1726  henviser  den  til  sine 
ældre  Erklæringer,  hvori  den  udførlig  havde  paavist,  »hvor  præjudi- 
cerlig  Jøderne  ere  for  denne  Stads  Indbyggere  baade  i  Almindelighed, 
saa  vel  i  Henseende  til  deres  Gudstjeneste,  som  er  forargelig,  som  til 
deres  Handel  og  Vandel,  der  lige  saa  vel  er  hemmelig  som  aabenbar, 
at  vi  ej  tillige  skal  erindre  og  tale  om  den  højst  fordærvelige  Trafik 
med  Aager  og  ubillig  Rente  af  rede  Penge,  som  de  udlaane,  og  hvor 
nær  de  ligesom  udsuge  trængende  Folk,  som  maa  betjene  sig  af  dem 
til  at  søge  Penge  til  Laans«. 

Jøderne  havde  nu  allerede  længe  haft  Tilladelse  til  at  bo  her. 
De  fleste  boede  i  Læderstræde,  Kompagnistræde  og  tilstødende  Gader, 
havde  deres  Synagoger.  Kirkegaard.  Skoler  og  særligt  Menigheds- 
Forstanderskab .  ^  til  hvis  Revselse  Øvrigheden  undertiden  henviste 
Enkelte,  der  havde  forset  sig. 

Naar  de  greb  ind  i  andres  Næring,  er  det  ikke  saa  underligt 
at  man  klagede;  saaledes  gjorde  Skræderne,  da  nogle  Jøder  fra  Ud- 
landet havde  indført  en  anselig  Mængde  forfærdigede  og  tildels  kost- 
bare Klædninger,  som  de  havde  faaet  ind  toldfrit  under  Foregivende, 
at  de  havde  været  brugte  ^^). 

Det  eneste  Middel,  en  fattig  Jøde  havde  til  at  forblive  her  i 
Landet,  var  at  lade  sig  døbe;  derved  opnaaede  han  ikke  alene  Til- 
ladelse til  at  faa  Borgerskab,  men  fik  ogsaa  let  særlige  kgl.  Privile- 
gier. 1727  fik  2  Jøder,  der  begge  var  døbte  1722,  Privilegium  paa 
at  øve  Skomager-  og  Skræderprofessionen.  **)  En  Anden,  der  var 
døbt  1704.  fik  samme  Aar  Tilladelse  til.   efter  at  have  vundet  Bor- 

gerskab,  at  gaa  omkring  i  Byen  og  paa  Landet  med  Taboletkram, 
bestaaende  af  Knive,  Saxe  og  »adskillige  til  Taboletkram  hørende  smaa 
Sager-.     Taboletkram  er  det  samme  som  Galanterivarer. 

I  Anledning  af,  at  en  døbt  Jøde  1720  søgte  om  Bevilling  til 
at  ombære  en  Kollekt,  for  at  han  kunde  nedsætte  sig  som  Destillatør, 
begrunder  Etatsraad  Slange  det  utilraadelige  heri  paa  følgende  Maade: 

*Jeg  formener,  at  det  bør  ham  plat  afslaas,  thi  1)  kjende  vi 
de  omvendte  Jøders  Maner;  naar  de  har  ladet  sig  døbe,  saa  er  der 
ingen  slemmere  til  at  bedrage  Kristne  end  de.  2)  Maa  det  ende- 
ligen  være  en  Staadere  eller  Prakkere,  saasom  han  ikke  har  saa 
meget,  at  han  kan  kjøbe  en  Tønde  Rug  eller  Byg  til  at  brænde  Brænde- 
vin af,  uden  at  han  først  skal  have  en  Kollekt;  saadant  nægtes  ind- 
fødte Kristne.  3)  Ved  saadanne  Kollekters  Bevillinger  lider  vore 
egne  Fattige  Skade,  saasom  Indbyggerne  blive  modvillige  derover  at 
give  det,  som  de  skal  give  til  vore  egne  og  nødlidende  Fattiges 
Underholdning«.  ^^) 

Ingen  Jøde  kunde  vise  sig  paa  Gaden  uden  at  blive  forhaanet. 
Dette  ser  man  af  en  Politiplakat  af  5.  Maj  1727.  Den  jødiske  Na- 
tions Forstandere  havde  vemodigst  besværet  sig  over,  hvorledes  uagtet 
de  kgl.  allernaadigste  dem  og  deres  Nation  forundte  Friheder  samt 
meddelte  borgerlige  Rettigheder,  for  saa  vidt  de  for  sig  og  Familie 
som  edsvorne  Borgere  samme  billig  kan  paastaa  dem  nyttig  og  til 
Beskjærmelse ,  adskillige  gemene  og  ryggesløse  Folk  dog  sig  skal 
understaa.  endog  paa  offentlige  Gader  og  Steder  herudi  Staden  og 
om  høj  Dag,  hvem  de  af  den  jødiske  Nation  især  maatte  kunne  an- 
træffe, ej  alene  ved  Ordskjælden,  men  og  med  Hug  og  Slag  samt 
Sten-  og  Dyndkasten  at  begegne«. 

26.  Marts  1725  udstædtes  en  Raadstueplakat,  at  Jøder  vel 
maatte  holde  kristne  Tjenestefolk,  hvilket  en  kort  Tid  havde  været 
dem  aldeles  forbudt,  men  kun  af  Kvindekjønnet,  naar  de  var  over  50 
Aar,  og  af  Mandkjønnet,  naar  de  var  over  30  Aar.  »Maa  der- 
foruden de  af  den  jødiske  Nation  under  haardeste  Straf  ej  understaa 
sig  nogen  af  de  i  deres  Tjeneste  værende  kristne  Domestikker  til  deres 
jødiske  Tro  at  forlede  eller  dem  i  deres  Kirkegang  og  Gudsfrygt  at 
forhindre,  ikke  heller  fordriste  sig,  de  kristne  Tjenestefolk  til  anden 
Gjerning  paa  Sabbater  og  Festdage  end  paa  de  andre  Dage  at  tvinge 
eller  dem  i  deres  Ceremonier  at  tjene,  men  de  skal  langt  mere  være 
forpligtede  paa  deres  Forsoningsfest  og  naar  de  holde  deres  Paaske, 

at  give  de  kristne  Tjenestefolk  Kostpenge,  paa  det  de  ej  enten  skal 
faste  eller  holdes  fra  Surbrød  eller  01«. 

I  det  hele  kom  der  i  disse  Aar  en  meget  fanatisk  Stemning  op 
imod  Jøderne.  Der  var  saaledes  1726  en  Pige,  der  tjente  som  Gold- 
amme hos  en  Jøde  Abraham  Levin  og  som  spadserede  med  Barnet 
paa  Volden,  »da  en  Person,  navnlig  Taftenberg,  som  tilforn  har  været 
Kadet,  er  kommen  til  dette  Kvindemenneske  og  meget  skammeligen 
og  haardeligen  har  tiltalt  hende,  fordi  hun  tjente  hos  en  Jøde,  hvor- 
udover hun  af  Alteration  forlod  Barnet  og  lod  det  ligge  paa  Volden 
for  alle  og  enhver,  og  imidlertid  angav  saadant  for  sin  Husbonde. 
Samme  Dag  eller  og  Dagen  derefter  saa  skal  saa  vel  en  Skriverkarl 
Jens  Nielsen  Schiørbek,  som  og  en  ung  Student  ved  Navn  Nær- 
gaard,  19  Aar  gammel,  været  kommen  til  Joden  udi  hans  Hus  med 
et  skriftligt  Dokument  ligesom  en  Stævning  og  citeret  ham  at  møde 
for  os  udi  Politi-  og  Kommercekollegio  til  den  13.  Maj  næstafvigte 
denne  Sag  angaaende,  da  bemeldte  Student  samme  Tid  skal  have  talt 
til  Jøden,  ligesom  han  vilde  omvende  ham  til  en  Kristen,  som  nok 
tros  at  være  dertil  forført«  ^^). 

Jøder,  der  for  Fordelens  Skyld  afsvor  deres  Fædres  Tro,  kunde 
følgelig  uden  Samvittighed  gaa  fra  den  ene  Trosbekjendelse  til  den 
anden  og  ende  som  sorgelige  Vrag,  der  bedragede  baade  Jøder  og 
Kristne  for  nogle  faa  Penges  Skyld.  I  det  følgende  vil  vi  saaledes  omtale 
en  lærd  og  kundskabsrig  Jøde,  der  var  bleven  et  fordrukkent  Fattig- 
lem. Biskop  Vorms  Fremstilling  om  hans  Forhold  er  dateret  27. 
April  1722  og  lyder  saaledes: 

»En  Mand  ved  Navn  Aron  Margalitha  er  for  nogen  Tid  siden 
kommen  her  til  Eders  kgl.  Majestæts  Kesidens,  efter  at  han  havde 
rejst  en  stor  Del  af  Eders  kgl.  Majestæts  Rige  Danmark  igjennem  og 
af  mangfoldige  Mennesker  indsamlet  anselige  Almisser,  dem  han  og 
bad  om  samt  tik  af  mange  her  i  Staden.  Bemeldte  Mand  er  født 
Jøde  og  har  fordum  blandt  det  jødiske  Folk  i  Polen  været  en  meget 
anselig  Lærer,  indtil  han  i  Leiden  i  Holland  bekjendte  sig  til  den 
reformerte  Religion,  hvor  han  blev  døbt  og  offentligen  frasagde  sig 
den  jødiske  Vantro.  Fra  Holland  er  han  siden  kommen  til  Frank- 
furt an  der  Oder,  der  han  i  nogle  Aar  har  været  Antiquitatum  Judai- 
carum  Professor,  indtil  han  forlod  samme  Akademi  og  efter  at  han 
en  Tid  lang  havde  opholdt  sig,  nu  i  Berlin,  nu  i  Hannover,  nu  i 
Halle.   omsider   Aar   1712   den   9.  Oktober  forlod    den   reformerte  og 

bekjendte  sig  til  vor  evangelist-lutherske  Religion,  hvorefter  han  har 
rejst  hid  og  did,  men  omsider  begivet  sig  her  til  Staden,  og  som 
mig  er  berettet,  skal  han  allerunderdanigst  have  anholdt  om  Eders 
kgl.  Majestæts  allernaadigste  Tilladelse  til  Kollekt. 

»Bemeldte  Mand,  der  siges  nu  at  være  nærmere  død  end  le- 
vende, har  paa  sin  Sygeseng  for  noget  over  8  Dage  siden  sendt  en 
sin  hos  ham  i  Logementet  da  værende  Søn  hen  til  Jøderne  her  i 
Staden  med  en  Seddel  af  ham  selv,  efter  hvilken  Sønnen  skulde  af- 
hente 20  Rd.,  imod  at  Faderen  forbandt  sig,  naar  han  kom  noget  til 
rette,  strax  at  rejse  herfra  paa  en  Vogn,  som  Jøderne  havde  lovet  at 
forskaffe  ham,  og  siden  igjen  antage  den  jødiske  Overtro  og  bekjende 
sig  til  dens  grove  Vildfarelser.  Samme  Seddel  bragte  hans  Søn,  ge- 
lejdet af  tvende  døbte  Jøder,  til  mig,  klagende,  at  hans  Fader  vilde 
have  ham  bort  med  sig,  tvinge  ham  til  at  omskjæres  og  blive  Jøde. 
Saa  snart  Aaron  Margalitha  fornam,  at  jeg  havde  denne  hans  bespot- 
telige Seddel  i  Hænde,  skrev  han  mig  et  Brev  til,  tilstod  sin  grove 
Formastelse,  den  han  med  Apostelen  Peders  Fald  og  andet  ugude- 
ligen  vilde  undskylde,  men  forsikrende  derhos,  at  han  vilde  leve  og 
dø  en  Kristen. 

»Derpaa  sender  han  mig  en  vidtløftig  Forklaring  og  andrager, 
at  Jøderne  stedse  havde  været  om  Borde  med  ham  at  forføre  igjen 
til  deres  Overtro,  at  deres  Rabbi  og  de  ved  Løfter  havde  søgt  at  lokke 
ham  dertil,  at  en  Jøde  ved  Navn  Jsaak  Speyer  engang  havde  givet 
ham  6  Rd.  og  derforuden  lovet  ham  20  Rd.  Hvor  meget  deraf  stem- 
mer overens  med  Sandheden,  er  Gud  bekjendt;  jeg  har  ladet  Isaak 
Speyer  tvende  Gange  kalde  for  mig,  den  første  Gang  benægtede  han 
sig  at  have  givet  Aaron  Margalitha  6  Rd. ,  sagde  og,  han  kunde  ej 
erindre,  om  han  nogen  Tid  havde  været  hos  ham  i  hans  Logemente; 
den  anden  Gang  tilstod  han  rent  ud  sig  baade  at  have  været  en  Gang 
hos  ham  saa  og  at  have  givet  ham  de  6  Rd.«. 

Paa  Grund  heraf  indstiller  Biskoppen,  »om  den  jødiske  her 
værende  Nation  ej  alvorligen  bør  tilhold  es  at  holde  sig  inden  deres 
Grænser  og  ej  befatte  sig  med  at  forføre  enten  dem,  der  tilforn  har 
været  af  deres  Overtro  og  siden  bekjendt  sig  til  Christum,  i  hvilken 
ene  er  Salighed,  eller  andre,  thi  de  ere  et  Folk,  som  tør  vove  og 
maaske  har  vovet  værre  end  dette,  dersom  deres  Gjerninger  kunde 
komme  for  Lyset«. 

Dernæst  mener  Biskoppen ,  at  Jødernes  Rabbi  og  Isaak  Speyer 

med  Eftertryk  maa  sættes  i  Eette,  »thi  det  er  let  at  slutte,  af  hvad 
Aarsag  ban  har  givet  Aaron  Margalitha  Penge,  og  Jøderne  ere  ej  af 
den  Natur,  at  de  godvilligen  skulde  skjænke  dem  noget,  der  have  for- 
ladt deres  Vildfarelser,  bekjendt  sig  til  vor  Frelser  og  vilde  blive  ved 
hans  ene  saliggjørende  Tro«. 

Han  foreslaar,  at  Sønnen  bliver  underholdt  her,  at  Jøderne  ikke 
skulde  forføre  ham  til  deres  Ugudeligheder:  .^han  er  noget  vild  og 
rasende,  men  begavet  med  et  godt  Ingenium,  som  han  nu  gaar  i  Vor 
Frue  Latinskole«.  Biskoppen  havde  tinget  ham  i  Kost  og  betalte 
selv  for  hans  Ophold,  men  det  overgik  hans  Evne  at  vedblive  dermed. 

Hvad  Aaron  selv  angik,  mener  Biskoppen,  at  han  »ej  kan  und- 
skylde sig  med  Uvidenhed  eller  klage  over,  at  han  er  forført,  »thi  han 
har  saa  stor  Kundskab  ej  alene  om  Jødernes  Vildfarelser,  men  endog 
om  vor  saliggjørende  Tro,  at  denne  hans  ugudelige  Formastelse  ikke 
kan  henføres  uden  til  en  blot  Ondskab  i  hans  Hjærtes  Haardhed«. 
Naar  han  bliver  rask,  bør  han,  saa  fremt  han  fortryder  sin  Synd, 
offentlig  bede  Menigheden  om  Forladelse  og  desuden  anses  med  en 
»vilkaarlig«  Straf. 

En  anden  Opfattelse,  der  viser  Mandens  Uselhed  klarere,  gjordes 
gjældende  af  Politi-  og  Kommercekollegiet  23.  Juni  1722. 

»Aaron  Margalitha  skal  være  født  en  polsk  Jøde,  men  for  nogle 
Aar  siden  skal  være  falden  fra  den  jødiske  Vantro  og  antaget  den 
kristne  Religion,  og  næst  forleden  Aar  skal  han  være  kommen  her 
til  Staden.  Han  skal  have  giftet  sig  med  en  kristen  Kvinde,  som 
endnu  ikke  skal  være  hid  ankommen,  men  skal  efter  Beretning  op- 
holde sig  i  Rostok.  Han  skal  være  meget  svag  og  særdeles  af  Po- 
dagra saa  haardt  plaget,  at  han  ikke  skal  kunne  gaa,  og  har  kort  efter 
sin  Ankomst  her  til  Staden  angivet  sig  hos  de  Kommitterede  over  de 
Fattiges  Væsen  paa  Silkehuset,  som  har  haft  Medlidenhed  over  hans 
store  Armod  og  Svaghed,  at  de  har  baade  givet  ham  en  Plads  eller 
Seng  udi  et  af  de  Fattiges  Huse,  saa  og  tillagt  ham  en  vis  Almisse 
ugentlig.  Han  har  derforuden  ladet  ombære  ved  en  liden  Søn,  som 
med  ham  er  hidkommen,  en  Bog  til  godt  Folk  her  udi  Staden,  dog 
uden  nogen  enten  kongelig  eller  Øvrigheds  Tilladelse,  derved  at  samle 
hyis  Almisse,  de  ham  godvilligen  har  villet  give. 

»Imidlertid  han  sig  her  har  opholdt,  skal  han  have  søgt  Om- 
gængelse med  nogle  af  de  herværende  Jøder  og  især  med  Isaak 
Mendel  Speyer,   som  tilforn  har  gjort  Profession   af  at  betjene  Guld- 

smedene  for  en  Scheider,  hvorved  han  hos  dem  for  sin  Videnskab  og 
Redelighed  har  nogle  Aar  vundet  baade  sit  Brød  og  Kredit,  men  saa- 
som  samme  Haandværk  formedelst  forrige  Krig  begyndte  at  slaa  ham 
fejl,  søgte  og  erholdt  han  Eders  kgl.  Majestæts  Benaadningsbrev  paa 
at  holde  en  Galanteribod,  hvilket  er  hans  eneste  Næring,  og  har  ellers 
intet  ondt  Rygte.  Yed  den  Omgængelse,  han  har  haft  med  denne 
Aaron  Margalitha,  maa  han  maaske  have  hørt,  at  han  har  rost  sig 
af,  at  han  vel  var  bekjendt  med  Hans  Højærværdighed  Biskoppen,  og 
derved  taget  Lejlighed  at  bede  ham  at  formaa  Biskoppen  til  at  fa- 
vorisere den  herværende  jødiske  Nation  udi  deres  allerunderdanigste 
Ansøgning  hos  Eders  kgl.  Majestæt  om  at  erlange  det,  som  de  kalde 
Bann,  hvilke  denne  Aaron  Margalitha  nok  synes  at  have  brugt  sig  til 
Nytte  derved  at  spille  Speyer  nogle  Penge  af  Pungen.  Thi  med  Pro- 
fessor Steenbucks  Attestats  beviser  Speyer,  at  han  har  raadført  sig 
med  ham,  om  han  kunde  laane  ham  de  6  Rd.,  som  han  siger  at 
have  faaet  paa  Haanden  for  at  skulle  falde  fra  den  antagne  kristelige 
Religion  igjen  til  den  jødiske  Vantro.  Dernæst  har  vi  og  befundet 
af  det,  som  den  herværende  Jødernes  Rabbi  bestandeligen  for  os  har 
nægtet,  at  han  aldrig  om  noget  Frafald  fra  sin  antagne  Religion  har 
talt,  langt  mindre,  at  hans  Søn  nogen  Tid  hos  bemeldte  Rabbi  har 
været  udi  hans  Hus,  saa  at  vi  ikke  kan  se  Andet,  end  denne  Aaron 
Margalitha  jo  udi  alle  Ting  med  sit  Forebringende  for  Biskoppen  har 
faret  med  Usandfærdighed. 

»Herforuden  har  vi  og  haft  denne  Margalithas  liden  Søn  for  os, 
som  synes  at  være  et  vittigt  Barn  paa  10  å  12  Aar,  hvilken  har 
højt  beklaget  sig  over  Faderen,  fordi  han  har  villet  forføre  ham  til 
at  antage  den  jødiske  Vantro,  og  derfor  havde  taget  Aarsag  til  at 
løbe  fra  ham  og  søge  Raad  hos  Hans  Højærværdighed  Biskoppen,  som 
han  højt  har  rost  og  takket  for  sin  Godhed  og  Medlidenhed.  Ellers 
klagede  han  meget  over  Faderens  Uskikkelighed  og  Drukkenskab  og 
derforuden  sagde,  at  bemeldte  hans  Fader,  naar  han  var  alene,  lod 
sig  tydeligen  mærke,  at  det  var  bedre  at  være  Jødisk  end  Kristen, 
saasom  han  hos  Jøderne  fandt  mere  Assistance  end  hos  de  Kristne. 
Af  alle  hvilke  Omstændigheder  vi  ikke  kan  se  andet,  end  at  Jøden 
Speyer  saavelsom  Jødernes  Rabbi  jo  er  af  ham  falskeligen  angivne 
for  Biskoppen.  Dernæst  holde  vi  denne  Aaron  Margalitha  ikke  for 
andet  at  være  end  en  Landløber  og  uværdig  nogen  Medynk  og  Al- 
misse saa  og  attaalesher  udi  Eders  kgl.  Majestæts  Riger  og  Lande«  ^'^). 

*6l 

Den  religiøse  Uvilje  mod  Jøderne  endte  med,  at  det  i  Maj 
1728  blev  befalet  Jødernes  Ældste  at  lade  nogle  af  deres  Nation  hver 
Gang  give  Møde  i  Vajsenhuset,  naar  Missionskollegiet  lod  dem  tilsige 
og  lod  holde  Foredrag  om  den  kristelige  Religion.  De  tilstedeværende 
Jøder  opfordredes  da  til  at  fremkomme  med  deres  Modgrunde.  Dog 
fremhævede  Kongen  udtrykkelig,  at  det  ikke  var  Meningen  at  udøve 
nogen  Tvang,  men  kun  at  gjøre  et  Forsøg  paa  med  Sagtmodighed  at 
overbevise  dem  om  deres  Vildfarelser.  Vajsenhusets  Brand  1728 
gjorde  dog  en  Ende  paa  disse  Møder,  der  var  til  stor  Plage  for  Jø- 
derne. 

En  uhyre  Forargelse  vakte  Aaret  efter  Prokurator  Jens  Gede- 
løches  Overgang  til  Jodedommen,  der  først  blev  bekjendt  efter  hans 
Død,  hvorpaa  det  blev  befalet,  at  han  skulde  optages  af  sin  Grav  paa 
Garnisons  Kirkegaard  af  Jøderne  eller  af  Natmanden  og  hans  Folk 
og  føres  til  Jødernes  Kirkegaard,  og  der  blev  anlagt  Sag  imod  Jøden 
Henrik  Israel,  der  skulde  have  forført  Jens  Gedeløche.  Politimesteren 
Hans  Himmerich,  en  brutal  Person,  gik  derpaa  frem  imod  Jøderne 
paa  den  hensynsløseste  Maade,  men  Kongen  afværgede  strax  dette  og 
tillod  dem  endog  at  lade  Gedeløches  Lig  igjen  føre  bort  fra  deres 
Begravelsesplads  og  nedsætte  ham  udenfor  denne  mod  en  Afgift  til 
Fattigvæsenet  ^^). 

I  »Den  politiske  Kandestøber«  (3,  4)  siger  Henrik,  at  han  vil 
komme  til  at  se  ud  som  en  Jødepræst,  naar  han  faar  sin  Mesters 
Kjole  paa,  der  naaede  ham  til  Hælene.  I  »Maskeraden«  (3,  5)  er 
Henrik  klædt  som  en  Jødepræst  med  et  langt  sort  Skæg.  I  »Den 
ellevte  Juni«  (3,  1)  fremkommer  en  Jøde  paa  Børsen,  der  er  Vexel- 
lerer,  men  Holberg. fremstiller  ham  i  et  gunstigere  Lys  end  en  kristen 
Kjøbmand,  der  tog  endnu  højere  Procent;  denne  Jøde  gjør  forresten 
opmærksom  paa,  at  han  ikke  er  nogen  »Smautz«,  hvilket  var  Øge- 
navn for  de  tydske  Jøder,  men  at  han  er  en  portugisisk  Jøde,  hvilke 
var  de  første,  der  kom  ind  i  Landet  og  var  ganske  anderledes  ansete, 
ligesom  de  ogsaa  var  mere  velstaaende.  I  »Ulysses«  (5,  5)  udlejer 
Jøder  Maskeradeklæder.  Jøden  i  »Didrich  Menschenschreck«  er 
sikkert  en  fortrinlig  Tegning  af  Datidens  Jøders  Tale  og  Maade  at 
være  paa. 

Holberg  er  iøvrigt  ikke  uvillig  stemt  mod  Jøderne;  han  skriver 
saaledes  om  dem^^):  »Hvad  sig  anbelanger  de  Jøder,  som  have  faaet 
Tilladelse  at  bo  paa  visse  Steder  udi  Kongens  Piger  og  Lande,   da 

mærker  man  hos  dem,  at  de  ere  skikkeligere  end  de  fleste  Jøder  paa 
andre  Steder,  hvortil  Aarsagen  synes  at  være  denne,  at  de  ikke  blive 
saa  meget  bespottede  og  forfulgte  som  udi  de  fleste  andre  Lande. 
Thi  ihvorvel  de  her  ere  fast  alle  fattige  og  af  ringe  Formue,  saa  ere 
de  dog  ligesaa  meget  agtede  blandt  andre  Folk,  som  de  rige  og  for- 
muende Jøder  udi  Holland  og  England.  Jeg  nægter  ikke,  at  der  jo 
findes  mange,  som  ikke  bifalde  denne  Mening,  men  holde  for,  at  hvad 
som  man  gjør  med  en  Jøde,  saa  bliver  han  dog  altid  den  samme, 
saasom  det  er  et  Folk,  som  af  Gud  besynderligen  er  tegnet,  og  der- 
foruden har  synderlige  Principer  frem  for  andre  Sekter,  nemhg  at 
hade  alle  dem,  der  ikke  ere  af  deres  Samkvem,  hvorfore  de  endogsaa 
paa  de  Tider,  da  de  vare  udi  deres  Velmagt,  vare  af  alle  Folk  mær- 
kede som  en  bizarre  Nation,  hvis  Hænder  vare  mod  alles  og  alles 
mod  dem«. 

Ligesom  vi  i  det  Følgende  ser  en  Jøde  rose  sig  af  at  være 
Dattersøn  af  Abraham  Cantor,  hvem  han  ikke  vil  gjøre  Skam,  saa 
var  der  ogsaa  Jøder,  der  agtedes  af  de  Kristne.  Da  Lerin  Vesseli 
1726  søgte  om  Tilladelse  til  at  holde  Galanteribod,  anbefaledes  han  af 
Magistraten,  der  siger,  at  han  »har  vist  sig  redelig  og  ejer  anselige 
Kapitaler,  hvilket  var  at  ønske  kunde  siges  om  alle  de  Jøder,  som 
har  nedsat  sig  her«  ^^). 


Det  var  i  Privilegier  og  Vedtægter  nøje  foreskrevet,  hvilken 
Næring  man  maatte  bruge,  og  enhver  Overskridelse  var  strafværdig. 
Maltøl,  der  i  vore  Dage  prises  saa  stærkt,  kjendte  man  ogsaa  i  hine 
Tider,  men  man  turde  ikke  sælge  det.  Brygger  Andreas  Kelling- 
husen  havde  i  mange  Aar  brygget  Maltøl  til  Brug  for  Syge  af  hvid 
Kakkelovns-Malt,  medens  andre  bryggede  det  af  brun  røget  Malt; 
han  blev  1716  straffet  med  Bøder,  fordi  han  havde  solgt  Øllet  i 
Flasker  i  sin  Krambod.  Han  søgte  nu  om  Tilladelse  til  at  forhandle 
Øllet  og  fik  i  den  Anledning  følgende  Attest,  der  er  aldeles  som  de, 
vi  nu  læser  daglig  i  Aviserne,  udstædt  af  C.  SchøUer,  og  som  blev 
underskreven  af  3  andre  fornemme  Herrer,  nemlig  v.  Lente,  F.  C. 
Adeler  og  C.  A.  v.  Plessen: 

»Af  Sr.  Kellinghusens  vel  kogte  og  sunde  Kakkelovns-Maltøl 
har  jeg  tidt  og   ofte  drukket   og  brugt   paa  40  Aars  Tid  og  derover. 

saa  vidt  jeg  mig  kan  erindre,  og  derefter  befundet  mig  meget  vel, 
hvilket  jeg  med  egen  Haand  bekræfter.     3.  Marts  1716«. 21) 

Der  var  mange  underlige  Bestemmelser  til  at  forhindre  den  ene 
Mester  i  at  have  større  Indtægt  end  den  anden,  man  kunde  saaledes 
ikke  leje  Tintallerkener  hos  samme  Kandestøber,  men  hver  havde 
sin  Uge,  da  han  alene  maatte  udleje  Tin.  ^^) 

Naar  nogen  mente,  at  der  blev  gjort  Indgreb  i  hans  Næring, 
hentede  han  Politiet  og  brød  ind  i  Huset  forat  træffe  »Fuskeren« 
paa  fersk  Gjærning.  Ved  en  saadan  Lejlighed  kunde  det  gaa  vold- 
somt til.  En  Øltapper  klagede  1720  over,  at  han  »af  tvende  Bar- 
berere og  trende  Politibetjente  udi  mit  eget  Hus,  da  de  inkvirerede 
hos  mig,  fordi  jeg  undertiden  barberede  en  eller  anden  af  mine  Grjæ- 
ster,  som  drikker  en  Pot  01  hos  mig,  og  da  stødte  og  slog  de  mig 
blodig  og  blaa  og  saaledes  at  jeg  fik  et  stort  Bruch,  saa  jeg  siden 
har  været  sengeliggende  i  6  Uger«.  -^) 

En  lille  Tjeneste,  udført  uden  Godtgjørelse,  kunde  give  Anled- 
ning til  Lavets  Indskriden  og  den  Skyldiges  Straf.  En  Mand  for- 
klarer 1726:  »Jeg  kom  ind  til  Sjeur  Johan  Birch,  Haarskærer  i 
Raadhusstræde  boende,  forat  afhente  og  betale  en  Haarpung,  af  hans 
Kone  forhen  bestilt,  og  imidlertid  jeg  kom  derind,  sad  hans  Kone  og 
syede  paa  et  Snørliv  til  et  Barn  paa  2  å  3  Aar  (men  dog  hendes 
eget  Barn),  hvorpaa  Konen  bad  mig,  saasom  hun  ej  var  slige  Sager 
ret  kyndig,  derover  vidste  ej  ret  vel  at  skære  til  rette,  at  jeg 
vilde  hjælpe  hende  lidet  til  rette  derudi,  hvorpaa  jeg  sagde:  Ja 
mænd,  og  det  helst  af  den  Aarsag,  at  jeg  tidt  har  nydt  Assistance 
hos  de  gode  Folk,  og  derfor  skar  jeg  det  til  rette,  saasom  der  var 
forset  noget  derudi.  Men  med  Ed  kan  jeg  fast  bekræfte,  at  jeg  til 
min  Fordel  aldrig  har  syet  noget  Sting  derpaa  og  kan  og  det  øvrige 
altsammen  med  lovfaste  Vidner  godtgjøre.  Dog  uindset  (!)  kom 
Skrædernes  Oldermand  navnlig  Peder  Kastesen  og  deres  Amtsbud 
Hans  Jensen  og  havde  ikke  Rettens  Middel  med  sig  og  dog  med 
Strenghed  truede  mig  at  ville  sætte  mig  paa  Raadstuen,  hvis  jeg 
ikke  vilde  give  dem  2  Rdl.,  hvorfor  jeg,  en  Del  af  Enfoldighed,  en 
Del  af  Frygt  for  Arrest,  som  jeg  ikke  er  vant  til,  og  den  Tort,  jeg 
derved  skulde  lidt  som  for  noget  andet  ondt,  en  Del  og  for  det  tredje 
at  jeg  ikke  skulde  forsinke  min  Mesters  Arbejde,  leverede  dem  i  Fol- 
kenes Paasyn  6  Mrk.  til  videre,  da  de  derhos  bad  mig,  jeg  ej  maatte 
eller  vilde  det  for  nogen  aabenbare-, ^•*) 

Imellem  Næringsdrivende,  hvis  Næring  berørte  hinanden,  kom 
det  ofte  til  Haandgribeligheder,  Der  klagedes  saaledes  til  Politi- 
mesteren, at  naar  Hyrekuskene  mødte  Portechaiser,  »endskjønt  Ku- 
skene af  Portørerne  bliver  tilraabt,  anstille  merbemeldte  Kuske  sig  dog 
saa  modvillige,  at  de  hverken  vil  holde  stille,  ej  heller  til  Side  kjøre«, 
hvorved  »Portørerne  saa  vel  som  og  hvem  der  af  Chaiserne  sig  lade 
betjene,  stilles  ofte  i  største  Pare  paa  Liv  og  Helbred;«  derfor  fik 
Kuskene  ved  Politiplakat  af  31.  Marts  1727  Tilhold  om  ved  saa- 
danne  Lejligheder  at  kjøre  til  Side  eller  holde  stille. 

Hyrekuskenes  Stilling  var  temmelig  fri  Næring.  De  klagede 
1723  over,  at  mange  unge  Karle,  der  havde  tjent  dem  et  eller  to 
Aar,  havde  faaet  Kredit  til  at  kjøbe  en  Karet  og  et  Par  Heste  og 
nu  drev  Næringen,  at  mange  Urtekræmmere,  Hørkræmmere,  Smede, 
Kemsnidere,  Bagere  og  Rebslagere  ja  endog  Vognmænd  holdt  Hyre- 
kareter, hvorfor  de  søgte  om  at  faa  et  Lav,  saa  ingen  i  Fremtiden 
uden  de  niaatte  holde  Kareter  eller  Chaiser.  ^^)  Dette  bevilgedes  ikke. 
1729  fik  2  Hjulmænd,  der  ikke  kunde  fortjene  Brødet  paa  Grund  af 
Haandværkets  slette  Tilstand,  Tilladelse  til  at  holde  Hyrekareter  imod 
at  anskaffe  hver  en  Vogn  til  Bortførelse  af  Renovation.  ^^) 

Mange  af  Haandværkernes  Klager  var  følgelig  vel  begrundede. 
Ved  kgl.  Bevilling  blev  mangen  Udlænding,  der  aldrig  havde  været 
i  Landet  før,  end  mindre  lært  Professionen  hos  en  indenlandsk 
Mester,  benaadet  med  Lavsret,  og  tilmed  kunde  en  saadan  Person 
opnaa  særegne  Rettigheder  fremfor  sine  ny  Lavsbrodre.  Fornemme 
Standspersoner  optog  Haandværkere  iblandt  deres  Tjenerskab,  der 
altsaa  beskyttede  af  Liberiet  kunde  udøve  en  temmelig  fri  Næring. 
Saaledes  klagede  Skræderne  1720  over  »at  mange  af  Ministrene,  for- 
uden en  Skrædersvend,  der  bærer  deres  Liberi,  endog  har  2  å  3 
Svende  i  deres  Gaarde  sidder  og  arbejder,  at  mange  Officerer  og 
andre  bruger  militære  Personer  til  at  sy  baade  Munderinger  og  an- 
dre Klæder  med  Guld  og  Sølv  skrammererede ;  Militærpersoner  selv 
arbejde  baade  for  Borgerskabet  og  andre,  som  ved  mange  Inkvisitioner 
er  blevet  befundet,  men  dog  ikke  remederet;  ved  saa  mange  Fri- 
mestere,  hvis  Tal  beløber  sig  til  16  å  18,  der  lidet  eller  slet  intet 
svares  enten  til  Deres  Majestæt  eller  Staden.«  ^^) 

Parykmagerne  søgte  ofte  men  forgjæves  om  Tilladelse  til  at  danne 
et  Lav,  »thi  vi  ere  saa  elendige  med  vore  Drenge  og  Folk,  at  vi  ej 
kan  have  dem  udi  nogen  Ave  og  Tvang  og  maa  tage   imod   den  Op- 

sætsighed  og  Utroskab,  som  de  os  vil  gjøre«.  De  beklagede  sig  ogsaa 
over  »den  store  Indpas  os  sker  med.  de  mangfoldige  Parykker,  som 
indføres  saavel  af  Kræmmere  og  den  agende  Post,  som  af  Jøder, 
som  vi  tro  Eders  kgl.  Majestæts  Toldrettighed  aldrig  bliver  betalt  af«. 
1728  søgte  en  Parykmager  om  Tilladelse  til  ved  Omløbere  at  sælge 
Parykker  i  Værtshuse  og  paa  andre  Steder,  men  dette  blev  dog 
afslaaet.  ^®) 

En  langvarig  Strid  opstod  mellem  Snedkerne  og  Tømrerne, 
hvis  Haandværk  i  saa  mange  Tilfælde  griber  ind  i  hinanden,  og  som 
ordnedes  ved  et  Reglement  af  30.  Jan.  1723,  imellem  Isenkræmmerne 
og  Løgtemagerne  og  mangfoldige  andre  Tilfælde,  som  nok  kunde 
sætte  en  Herman  von  Bremenfeldt  i  Forlegenhed,  som  i  »Den  poli- 
tiske Kandestøber«  (5,  3).^^) 

Uagtet  Regeringen  i  tidligere  Tid  havde  udstædt  strænge  For- 
bud, der  skulde  ophæve  de  danske  Haandværkslavs  Afhængighed  af 
de  tydske,  saa  blev  disse  dog  kun  lidet  tagne  til  Følge,  thi  naar  den 
rejsende  Haandværkssvend  kom  til  Udlandet,  kunde  han  ikke  faa 
Arbejde,  med  mindre  han  var  lovlig  optaget  i  Lavet  med  de  engang 
vedtagne  Ceremonier.  Der  klagedes  saaledes  1727  over,  at  danske 
Hjulmagersvende  ikke  blev  antagne  til  Arbejde  i  Udlandet,  uden  de 
indtraadte  i  et  nyt  Forbund.  Her  i  Staden  var  der  derfor  de  Mestere, 
der  strax  gav  de  danske  Svende  Afsked,  naar  de  fik  tydske  i  Tje- 
neste »og  det  med  saadan  Foragt,  at  de  tydske  Svende  ej  skal  ville 
træde  i  Arbejde,  saa  længe  den  danske  Svend  er  i  Tjeneste,  da  her 
dog  skal  være  saa  dygtige  Svende  af  Landets  Indfødte,  som  forsvarlig 
kan  forrette  deres  Arbejde«.  Kongen  forbød  derfor  at  forskrive  frem- 
mede Svende,  saa  længe  der  ikke  var  Mangel  paa  indfødte.  ^°) 

Kandestøberne  havde  1678  indgaaet  en  Forening  med  deres 
Lavsbrødre  i  Lybæk,  hvorved  de  havde  underkastet  sig  disse,  idet  de 
forpligtede  sig  til  at  betale  en  Kjendelse,  naar  der  blev  optaget  ny 
Mestere.  Det  lybske  Lav  skulde  ogsaa  oppebære  Bøder  paa  4  Rdl., 
naar  nogen  Mester  her  tog  en  Svend  fra  Hamborg,  Vismar,  Rostok, 
Stralsund  og  Lyneborg,  med  mindre  Svenden  betalte  en  Bøde  af  2 
Rdl.  Lavet  i  Kjøbenhavn  havde  ogsaa  forpligtet  sig  til  at  arbejde 
hen  paa  at  faa  alle  andre  Kandestøbere  i  Danmark  og  Norge  i  samme 
Forhold  til  Lybæk,  ligeledes  havde  det  lovet  at  ville  bevirke,  at  Kon- 
gen lod  dem  i  de  holstenske  Byer,  der  hørte  ind  under  deres  Mod- 
standere Hamborgernes  Lav,   ogsaa  komme   under   det  lybske.     Disse 


Haandværkslav.  297 

Artikler  fandt  Magistraten  i  Kandestøberens  Protokol  og  fandt  dem 
altfor  nærgaaende  og  ubillige  og  forbød  Overholdelsen  af  denne  Over- 
enskomst; den  truede  i  modsat  Fald  med  at  angive  dem  for  Kongen. 
Hvis  Lybækkerne  da  vilde  nægte  at  antage  de  Svende,  der  her  var 
udlærte,  skulde  man  kun  angive  det  for  Magistraten,  der  saa  vilde  føre 
Sagen  for  Kongen,  der  nok  skulde  vide  at  holde  Lybækkerne  fra  at 
gjøre  Indgreb  i  hans  souveræne  Myndighed.  ^^) 

Ligesom  de  tydske  Lav  vilde  hævde  sig  en  Overhøjhed  over  de 
kjøbenhavnske,  saaledes  forsøgte  disse  igjen  at  tiltage  sig  en  lignende 
Ret  over  Lav  i  yngre  Byer.  1723  klagede  Bogbinderne  i  Kristiania, 
der  1702  havde  faaet  kgl.  Bevilling  paa  fri  Boghandel,  over  at  Bog- 
binderlavet i  Kjøbenhavn  havde  paastaaet,  at  en  Bogbinder  F.  J. 
Brun  skulde  lade  sig  indskrive  i  deres  Lav  og  yde  det  Bidrag,  da 
hans  udlærte  Drenge  ellers  ikke  vilde  blive  betragtede  som  Svende; 
det  havde  forbudt  ham  at  forskrive  Svende  fra  Kjøbenhavn  uden  først 
at  anmelde  det  hos  Oldermanden  der  og  forlangte,  at  han  skulde  be- 
tale Oldermanden  til  Ind-  og  Udskrivning  af  hver  Dreng  2  Slet- 
daler og  for  Svendene  efter  Behag.  Magistraten  fik  derfor  12.  Marts 
1723  Befaling  til  alvorlig  at  foreholde  Lavets  Oldermand  og  Mestere 
deres  formastelige  Forhold  og  true  dem  med  Fortabelse  af  deres 
Lavsrettighed  ^^). 

Hvor  farligt  det  var  for  Borgerne  at  klage  over  Avtoriteter, 
ses  af  følgende  Bønskrivelse  til  Kongen  fra  Slagterlavet  af  9  August 
1720: 

»Vi  fattige  Borgere  og  samtlige  Slagtere  er  alle  i  den  aller- 
underdanigste Forsikring,  at  Eders  Majestæts  højpriselige  Naade  imod 
os  Undersaatter  er  langt  større,  end  at  Eders  Majestæt  nogensinde 
skulde  se  vores  Ruin  og  Undergang,  thi  vi  ser  daglig,  med  hvad 
kongelig,  om  det  maa  siges,  faderlig  Omhyggelighed,  Eders  kgl.  Maje- 
stæt sørger  for  Deres  Undersaatters  Velstand  og  Forfremmelse,  idet 
saa  sunde  og  høj  nødvendige  Forordninger  Tid  efter  anden  til  det  ge- 
mene Bedste  bliver  publicerede,  saa  enhver  retsindig  Undersaat  med 
største  Glæde  og  Hjærtens  Fornøjelse  priser  sig  lyksalig  under  saa 
naadig  Konges  Forsorg  og  Regjering. 

»Men  derimod  er  dette  beklageligt,  at  uretfærdige  Mennesker 
under  Billigheds  Prætext  tør  understaa  dem  at  gjøre  tvært  imod 
Loven  og  Forordninger  og  ej  anser,  at  Undersaatterne  derved  imod 
Eders  Majestæts  allernaadigste  Vilje  bliver  ruinerede,  naar  ikkun  egen 

gjort  Interesse  aleneste  bliver  mainteneret.  Dette  maa  vi  fattige 
Slagtere  her  i  Kjøbenhavn  med  største  Vemodiglied  beklage  for  Eders 
Majestæts  Trone,  idet  vi  ikke  en  Gang  men  mange  Gange  bliver 
pressede  at  erlægge  unødvendige  Udgifter  til  En  ved  Navn  Sprøiter, 
hvilken  ved  Oberpolitiet  og  Kommercekollegium  har  forpagtet  alle 
Bøder,  han  selv  ved  sine  Underfundigheder  og  Folks  Forseelse  kan 
bringe  til  Veje.  Thi  ihvorvel  ingen  skal  kunne  bevise,  at  vi  enten 
selv  eller  ved  vore  Folk  har  taget  mere  for  hvert  Pund  Kjød,  end 
det  os  efter  den  foreskrevne  Taxt  er  tilladt  at  tage,  hvilket  vi  saa- 
velsom  vore  Folk  alle  har  tilbudt  at  bekræfte  med  Ed,  saa  er  dog 
Alting  slet  til  Side  og  vi  tildømte  at  betale  hver  for  sig  4  Edl,  til 
denne  Sprøiter,  men  alt  det,  han  foregav,  endskjøndt  Alting  var 
usandfærdigt  og  ubeviseligt,  det  blev  anset,  og  paa  det  hans  Paa- 
staaende  skulde  have  Skin  af  Billighed,  forestillede  han  et  Vidnes- 
byrd, som  var  et  Kvindemenneske,  hvilken  uden  Eds  Aflæggelse  de- 
ponerede sit  Vidne  contra  os,  da  dog  Lovens  Pag.  103  Art.  1  ud- 
trykkelig siger,  at  ingen  Sag  bør  dømmes  udi,  med  mindre  der  er 
i  det  mindste  tvende  enstemmende  Vidner,  og  ihvorvel  vi  paastod 
saadant  enligt  Vidne  ej  burde  anses  eller  og  i  det  mindste  burde 
hun  efter  Loven  aflægge  hendes  Ed,  saa  blev  det  dog  afslaaet  og 
paa  denne  Maade  kan  denne  Forpagter  Sprøiter  kjøbe  sig  nu  en,  nu 
en  anden  til,  som  pro  formå  kan  gaa  omkring  til  enhver  Slagter, 
endskjønt  det  aldrig  er  deres  Alvor  at  kjøbe  noget,  hvilket  vi  og 
lovligen  kan  overbevise  ham  at  have  gjort,  og  paa  den  Maade  er  det 
os  umuligt  at  kunne  svare  vores  borgerlige  Tynge,  thi  formedelst 
saadan  Medfart  er  alt  9  af  Slagternes  Lav  ruinerede,  at  de  hverken 
kan  svare  Deres  Majestæts  allernaadigst  paabudne  Skatter  eller  deres 
Kreditorer,  og  skal  det  saadan  længe  staa  paa,  maa  vi  andre  berede 
os  paa  at  gaa  samme  Vej ;  thi  for  det  første  er  vores  Næring  ganske 
betaget  os  af  disse  Frislagtere,  som  tvært  imod  deres  meddelte  Pri- 
vilegia  tager  mere  for  deres  Kjød,  end  de  bør,  og  det  gaar  saa  hen 
upaatalt,  endskjønt  vi  det  har  gjort  bevisligt,  ej  heller  er  de  i  den 
Tilstand,  at  de  kan  forsyne  Byen  med  Kjød,  naar  vi  intet  har  at 
sælge,  og  derover  maa  den  ganske  By  og  Borgerskabet  lide  Mangel, 
thi  i  det  her  er  saa  mange  i  det  Haandværk,  bliver  vi  alle  ruinerede. 
»For  det  andet  maa  vi  bortgive  alt  det,  vi  fortjener,  til  denne 
Sprøiter.  Vi  har  andraget  dette  for  Magistraten  i  den  Tanke,  de 
kunde   befri  os    fra  saadan  haard  Medfart,    men    er   afvist    med    den 

Beretning-,  de  kan  ej  hjælpe  os,  saasom  Kommercekollegium  vil  saa 
have  det,  at  Borgerskabet  skal  ødelægges.  Vel  er  Kommercekollegiiim 
derom  tilskrevet,  men  de  har  ikkun  givet  Magistraten  et  slet  Svar, 
vil  vi  se  os  frelste,  men  vi  søge  det  direkte  hos  Hans  Majestæt. 
Altsaa  indflyr  vi  i  allerdybeste  Underdanighed  for  Eders  Majestæts 
Trone,  at  vi  fattige  Undersaatter  dog  i  disse  vanskelige  Tider  for  et 
eneste  Menneskes  Skyld  ej  ganske  skal  ødelægges  og  nødes  til  at 
tigge,  men  at  vi  maa  blive  befriet  fra  Politiet  og  dets  haarde  Med- 
fart og  aleneste  nu  som  tilforn  dependere  af  vores  retsindige  Magi- 
strat, som  allerbedst  kjender  Borgerskabets  Lejlighed,  og  at  vores 
forrige  Frihed,  som  Anno  1673  d.  20.  Marti  allernaadigst  er  udgivet  af 
salig  og  højlovlig  Ihukommelse  Kong  Christian  den  Femte,  allernaadigst 
af  Eders  kgl.  Majestæt  maa  blive  konfirmeret  og  at  alle  andre,  som  ikke 
henhører  til  Slagterlavet,  maatte  blive  afskaffede.  Vi  har  slet  intet  at 
klage  paa  den  gode  Hr.  Gehejmeraad  Rosenkrantz,  thi  han  var  ej 
tilstede,  da  den  sidste  Dom  d.  31.  Maji  sidstafvigte  blev  afsagt,  men 
med  største  Respekt  for  hans  før  beviste  Retfærdighed  og  Haand- 
hævelse,  men  vi  har  aleneste  at  klage  paa  Forpagteren  Sprøiter,  hvil- 
ken er  sat  til  Alles  Ruin  og  Fortræd,  thi  de  andre  gode  Herrer  ved 
Kommercekollegium  gjør  den  største  Synd,  at  de  i  saa  store  Poster 
konniverer  med  ham  og  saaledes  paa  hans  løse  Angivelse  uden  videre 
Bevis  tildømmer  os  at  give  ham  saa  godt  som  en  aarlig  Skat;  i  den 
Sted  Eders  kgl.  Majestæts  allernaadigst  paabudne  Skatter  maa  staa 
ubetalte,  bliver  disse  Bøder  exekverede.  Hvorfor  vi  endnu  som  til- 
forn allerunderdanigst  beder,  at  vi  for  saadan  haard  Medfart  aller- 
underdanigst maatte  vorde  forskaanede,  som  skal  forbinde  os  at  leve 
Eders  kgl.  Majestæts  vor  allernaadigste  Arvekonges  og  Herres  aller- 
underdanigste tro  Undersaatter«  ^^). 

Det  viste  sig,  at  Magistratens  anførte  Ytringer  var  opdigtede  af 
den,  der  havde  ført  Skrivelsen  i  Pennen,  om  at  KommercekoUegiet 
ikke  vilde  gaa  ind  paa  Slagternes  Opfattelse  jaf  deres  Forpagter.  Dette 
var  jo  i  og  for  sig  strafværdigt,  men  værre  var  det,  at  Beskyldningen 
væsenlig  var  rettet  mod  en  af  Kongen  beskikket  Øvrighed,  hvorfor  de 
Skyldige  var  hjemfaldne  til  Straf  efter  Lovens  Pag.  1001  7  Artikel; 
da  Magistraten  dog  ikke  mente,  at  det  var  Kongens  Vilje  at  straffe  efter 
Lovens  Strenghed  eller  at  de  gode  og  høje  Herrer  i  Politi-  og  Kom- 
mercekoUegiet vilde  se  det  hele  Lav  ruineret  og  beskæmmet,  bestemtes 
det   efter   dens   Indstilling    10.  Febr.  1721,    at  Oldermanden  og  alle 

Underskriverne  skulde  £ijøre  Medlemmerne  af  Kollegiet  en  offentlig 
Afbedelse  og  tilstaa,  at  de  ubetænksom  og  ubeføjet  bavde  andraget 
hos  Kongen  om  det  som  var  usandfærdigt,  og  med  Fortrydelse  er- 
kjende  at  bave  forset  sig  meget  gi'oft  mod  den  dem  foresatte  Øviig- 
bed,  bede  den  om  Forladelse  og  forsikre,  at  de  i  Fremtiden  vilde 
holde  sig  efter  Pligt  og  Skyldighed.  De  skulde  desuden  bøde  100 
Rdl.  til  de  Fattige,  og  den  første  i  Lavet,  der  3  Gange  overtraadte 
Taxten,  uden  al  Naade  have  sin  Lavsrettighed  forbrudt. 

En  farlig  Sag  indlod  Brændevinsbrænderne  sig  paa,  idet  de  i 
sluttet  Lav  fra  150—200  Personer  gik  Kongen  imøde,  da  han  drog 
til  Kjøbenhavn  fra  Frederiksborg  11.  Maj  1723,  forat  overrække  ham 
et  Bonskrift,  uagtet  Politimesterens  Forbud.  Et  saaadant  utilladeligt 
Opløb  kunde  have  fi-emkaldt  streng  Straf  over  Deltagernes  Hoved, 
men  Kongen  lod  Naade  gaa  for  Ret  og  lod  Hovedmændene  slippe 
med  den  Arrest,  de  havde  faaet.  ^*) 

Det,  som  bandt  Lavenes  Medlemmer  sammen,  var  de  fælles 
Ceremonier  eller  den  saakaldte  Behøvling,  hvorved  man  billedlig  blev 
renset  for  det  Smuds,  der  hænger  ved  Mennesket,  inden  man  blev 
anset  for  værdig  til  at  blive  Medlem  af  det  høj  lovlige  Lav,  og  derved 
blev  »ziinftig << ,  som  det  hed  med  en  tydsk  Benævnelse.  Snedkerne 
brugte  endnu  1737  for  en  stor  Del  de  gamle  Ceremonier,  der  be- 
skrives saaledes  af  en  samtidig  tydsk  pietistisk  Snedker  ^^):  »ISTaar  en 
Snedkerdreng  har  udstaaet  sine  Læreaar  og  bliver  gjort  til  Svend, 
handler  man  saa  taabeligt  med  ham,  at  et  fornuftigt  Verdensmenneske 
har  Grund  til  at  le  haanlig  deraf,  men  en  sand  Kristen  vil  alvorlig 
begræde  det.  En  saadan  Udlært  bliver  om  Søndagen,  naar  den  be- 
stemte Læretid  er  forbi,  udskreven  hos  Oldermanden,  derpaa  kommer 
han  om  Mandagen  i  Svendenes  Vold  ,  der  først  gjør  en  rund  Kreds 
med  Kridt  paa  Gulvet,  hvilken  de  kalder  Kohalen,  og  som  den  Ud- 
lærte (hvem  de  kalder  en  Konøgle  fra  den  Tid  af,  da  han  er  udskre- 
ven, til  han  bliver  behøvlet,  og  om  det  saa  varer  mange  Aar,  faar 
han  dog  intet  andet  Navn)  skal  udslette  med  Haarene;  vil  han  ikke 
gjøre  der,  skal  han  betale  med  Penge.  Dernæst  maa  han  sætte  sig 
paa  en  Bænk,  og  der  bliver  udnævnt  blandt  Svendene  en  Præst  og 
Faddere  og  en  Klokker,  der  tager  ham  under  Behandling  paa  en 
syndig  Maade  med  den  saakaldte  Konøgle  paa  følgende  Maade: 

»Klokkeren  tager  en  Vinkelhage  og  sætter  hans  Arme  og  Ha- 
gen i  Vinkelen,  hvorpaa  Præsten  træder  op  ved  Siden  af  Bænken  og 

begynder  at  prædike.  Prædiken  har  en  Indgang,  Udgang  og  Text, 
men  den  er  ofte  saa  afskyelig,  at  det  endog  var  syndigt  at  fortælle 
derom;  den  er  delt  i  3  Dele,  1)  om  Arkitekturen,  2)  om  Konøgien. 
3)  om  Yandringskabet.  O  gruelige  Skam  for  Guds  Ords  Prædiken 
og  Prædikerembedet;  thi  denne  saakaldte  Prædiken  er  fuld  af  onde 
ugudelige  Løjer,  Gemenheder  og  Narrestreger,  ja  fuld  af  skandaløse 
Ord,  hvorover  Tilhørerne  har  deres  Latter  og  paa  en  skammehg 
Maade  bliver  opæggede.  Istedenfor  at  Præsterne  begynder  deres 
Prædiken  i  den  treenige  Guds  Navn,  hedder  det  hos  dem:  i 
Skrubhøvlens,  »Eauchbankens«  og  »Fugebankens«  Navn.  Konøgle 
sving  dig  paa  Bænken;  istedenfor  at  Præster  anfører  Skriftsteder, 
hedder  det  hos  dem:  som  det  staar  skrevet  i  Røghullet  og  deslige. 
Under  Prædiken  staar  de  2  Faddere  og  holder  en  lang  Lineal  over 
Hovedet  paa  den  saakaldte  Konøgle,  en  saadan  som  en  maskeret 
Harlekin  lader  sig  se  med  i  Kjøbenhavn.  Under  Musikkens  Lyd 
drikker  man  ogsaa  2  til  3  Gange  rundt  ved  hver  Afdeling  af  Præ- 
diken. Men  hvor  tungt  saadant  falder  en  gudfrygtig  Mand  paa 
Sindet,  kan  man  vel  slutte  sig  til.  Paa  de  fleste  Steder  døber  Præ- 
sten ogsaa  de  Omstaaende  med  Vand,  men  dette  skal  være  forbudt 
i  Kjøbenhavn,  efter  at  Lavene  under  tidligere  Regjeringer  var 
ophævede  nogen  Tid  og  da  der  igjen'  blev  givet  dem  Lavsrettig- 
heder. 

»Naar  den  ugudelige  Prædiken  er  forbi,  bliver  det  unge  Men- 
neske lagt  paa  Bænken  og  kastet  ned  af  den  af  Fadderne  for  ethvert 
Stykke  Værktøj.  Præsten  høvler  og  Klokkeren  rækker  ham  Værk- 
tøjet og  det  gaar  for  sig  af  al  Magt,  hvorover  Tilskuerne  opslaar  en 
syndig  Latter,  især  naar  den  Behøvlede  under  sine  Fald  slaar  sig 
godt  haardt.  Har  man  Had  til  nogen,  kan  man  godt  hævne  sig  ved 
dette  Middel. 

»Efter  Af  høvlingen  maa  han,  idet  Fadderne  holder  Linealen  over 
hans  Hoved,  springe  hen  paa  denne,  for  saaledes  at  slaa  den  ud  af 
deres  Hænder.  Denne  Springen  er  for  Læremesteren,  for  Læremeste- 
rens Kone,  for  alle  skjønne  Jomfruer,  undertiden  ogsaa  for  alle  utug- 
tige Kvinder,  men  dette  sidste  Spring  sker  til  venstre,  de  andre  til 
højre. 

»Efter  Springningen  spørger  Præsten  om  hans  Navn  og  siger 
nu:  »Har  du  heddet  N.  N.  under  Bænken,  saa  skal  du  nu  hedde 
N.  N.  over  Bænken,  og  giver  ham  derpaa  et  Par  Munddask,  idet  han 

siger:  »taal  det  af  mig  og  af  ingen  anden«,  hvoraf  en  fornuftig  Mand 
vel  ser,  at  det  forbudte  at  slaa  igjen  ikke  utydelig  bliver  lært  og  til- 
ladt mod  Øvrighedens  Befaling. 

»Nu  er  den  forhenværende  Konøgle  Svend.  Han  bliver  derpaa 
under  Klangen  af  Trompeter  og  andre  Instrumenter  bragt  ind  i  Stuen 
til  Svendene,  hvor  Velkomsten  bliver  bragt  ham  til  at  drikke  ud 
under  naragtig  Tale,  og  han  faar  da  ogsaa  et  Tegn  og  en  skreven 
saakaldt  Haandværker  Gewonheit,  i  hvilken  der  staar  saa  mange  lat- 
terlige, taabelige  og  naragtige  Ting,  som  næsten  umulig  kan  optegnes 
her  for  deres  Vidtløftigheds  Skyld.  Kjendte  Deres  kgl.  Majestæt  hele 
den  Afskyelighed,  De  vilde  umulig  taale  den«. 

Med  Hensyn  til  andre  Ceremonier  beretter  samme  Mand:  »Naar 
en  Fremmed  sidder  (i  Lavshuset),  spørger  Skafferen:  Also  mit  Gunst! 
Hvad  har  Mestere  og  Svende  befalet  Eder?  Svar:  Ålso  mit  Gunst! 
Mestere  og  Svende  har  befalet  mig,  jeg  skulde  venlig  hilse  Mestere 
og  Svende  paa  Haandværkets  Vegne,  de  der  er  ærlige  i  Haandværket, 
men  de  der  ikke  er  det,  af  dem  skulde  jeg  tage  Penge  eller  Penges 
Værd  og  hjælpe  at  gjøre  dem  ærlige,  trække  dem  ved  Haarene  op 
paa  Bordet,  fra  Bordet  til  Bænken,  fra  Bænken  til  Bordet,  indtil  de 
begjærer  at  blive  ærlige,  derefter  sætter  jeg  dem  med  mig  op  ved 
Bordet  og  drikker  med  dem  en  god  Kande  01  eller  Vin  og  lader  dem 
dermed  være  ærlige  Svende.     Also  mit  Gunst«. 

»Naar  En  søger  Arbejde,  bliver  han  spurgt:  Also  mit  Gunst 
Hvad  er  hans  Begjær,  at  han  har  sendt  Bud  efter  mig  og  mine  Med- 
geseller.  Er  hans  Begjær  at  bese  Staden  eller  er  hans  Begjær  at 
drikke  en  Kande  01  eller  Vin  med  en  ærlig  Mester  og  Svende,  eller 
er  hans  Begjær  at  arbejde  14  Dage  hos  en  ærlig  Mester,  saa  kan  han 
give  mig  saadant  at  forstaa.  Also  mit  Gunst.  Herpaa  svarer  den 
Fremmede,  ligesom  der  er  spurgt.  Naar  der  siden  skal  tilsiges  Ar- 
bejde, forkyndes  dette  med  disse  Ord:  Also  mit  Gunst!  Saa  har  jeg 
været  ude  efter  Eders  Begjær  og  min  Formue,  saa  takker  alle  Mestere 
tilsammen.  Er  Pungen  vel  spækket  og  Skoene  vel  flikkede,  saa  er 
det  godt  at  vandre,  dog  har  endnu  en  betænkt  sig  ved  Navn  N.  N. 
Saafremt  I  vil  tage  til  Takke  med  en  fattig  Mester,  saa  ønsker  jeg 
Eder  megen  Lykke  til  den  Mester.     Also  mit  Gunst.« 

»Dette  og  meget  mere  maa  enhver  vide  fuldkommen,  at  intet 
Ord  fattes  deri,  saa  fremt  han  vil  passere  for  en  ærlig  Svend,  og  der- 
over holder  man  saa  nøje,  at  den  hæftigste  Strid  kan  opstaa  over  den 

ringeste  Fejl.  Om  ogsaa  en  er  født  dansk  og  ikke  forstaar  et  tydsk 
Ord,  maa  han,  naar  han  kommer  her,  kunne  disse  tydske  Kompli- 
menter uden  den  ringeste  Fejl,  saafremt  han  vil  gaa  for  en  ærlig 
Svend,  eller  ogsaa  faar  han  allehaande  Klammeri,  og  ved  de  ringeste 
Forseelser  i  saadanne  Haandværkssædvaner  bliver  han  strax  dømt 
til  at  bøde  24  Sk.,  forat  man  kan  faa  noget  at  drikke  op.  Saaledes 
højtideligholder  de  deres  Søndag  og  agter  kgl.  Befaling,  og  saa  snart 
de  mærker,  at  nogen  ikke  med  god  Samvittighed  kan  eller  vil  gjøre 
disse  Ting  med,  trænger  man  sig  paa  ham,  fornærmer  ham  med  de 
føleligste  Ord,  ja  trakterer  ham  med  Slag,  naar  man  siger  det  rin- 
geste Ord  derimod,  og  vil  han  have  Fred,  maa  han  give  Bøde,  der 
strax  drikkes  op«. 

Saaledes  var  Snedkerlavet  endnu  Bærer  af  den  rette  gammel- 
dags Lavsaand.  Det  viste  sig  imidlertid,  at  det  forargelige  for  største 
Delen  var  ophævet,  og  Magistraten  fandt  Ceremonierne  uskyldige  og 
uskadelige.  Som  en  Følge  af  dens  Indstilling  blev  Behøvlingen  til- 
ladt fremdeles.  ^'^) 

Flytningen  af  Lavsskiltet  foregik  med  store  Ceremonier,  der 
ogsaa  for  Snedkernes  Vedkommende  haves  bevaret  i  en  Beretning 
fra  1724. 

»Den  25,  September  1724  har  Snedkeramtet  ber  i  Byen  ved 
Anledning  af  at  forflytte  deres  Lavsskilt  fra  Craabrødretorv  til  Grønne- 
gade, hvor  de  sig  et  Hus  til  Lavets  Samling  have  tilforhandlet,  holdt 
et  smukt  og  ordenligt  Optog  udi  følgende  Orden.  For  den  første 
Division  gik  6  Musikanter,  derpaa  fulgte  9  Amtsmestere.  3  i  hvert 
Led,  med  deres  Maalestokke  i  Hænderne,  anførte  af  en  Amtsmester. 
Bag  efter  dem  kom  en  Officer,  derpaa  fulgte  2  tyrkiske  Officerer, 
og  efter  dem  blev  Skiltet  baaret  af  12  tyrkiske  Drabanter,  Siden 
kom  de  5  Bygningsordninger  nemlig:  1.  den  toskanske,  i  italiensk 
Dragt  som  en  Bonde,  til  Erindring  at  den  af  en  Bonde  er  opfunden, 
2.  den  doriske  i  en  romansk  fyrstelig  Dragt,  3.  den  joniske  udi 
Fruentimmerhabit,  4.  den  korinthiske  i  samme  Dragt  og  5.  Composita 
i  romersk  Habit,  nok  som  tvende  Fægtere  med  dragne  Kaarder,  en 
paa  hver  Side  af  Valgtavlen,  dernæst  saas  tvende  Vildmænd  med 
grønne  Træer  og  Pyramider«. 

»Derefter  blev  Svendenes  overmaade  kunstig  udarbejdede  Lade 
baaren  af  4  Svende,  som  bleve  secunderede  af  tvende  Fægtere.  Næst 
efter  Laden  kom  2  Svende  med  Regimentstavene,  nok  tvende  Svende 

med  blanke  Kaarder  og  en  midt  imellem,  som  bar  Sølvpokalen  eller 
deres  Yelkomst-Bæger.  Siden  fulgte  en  med  den  store  Skjænkekande 
og  derefter  de  4  Aarets  Tider,  nemlig  Foraaret  med  Blomster,  Som- 
meren med  sin  Segl  og  sine  Ax,  Hosten  med  sit  Bæger  og  Druer 
og  Vinteren  i  forede  Klæder  med  et  Fyrfad.  For  den  anden  Division 
gik  6  Musikanter,  derpaa  saas  4  Fægtere  med  blotte  Kaarder  som 
Sekundanter  for  Fanen,  der  blev  baaren  af  Fændriken  Mr.  Orthman. 
Dernæst  fremkom  en  Officer  og  efter  ham  42  Snedkersvende,  hver 
med  sit  Stykke  siret  forgyldt  Værktøj  og  Plumager  paa  Hatten,  og 
blev  Sviten  sluttet  med  tvende  lystige  Personer  og  en  Bonde  samt 
en  Bondekone.  Udenfor  det  gamle  Lavshus  blev  holdt  en  Afskeds- 
tale paa  Vers  ved  omtalte  Fændrik  og  for  det  ny  Lavshus  en  Ind- 
vielsestale«. ^") 

Uagtet  eller  maaske  paa  Grund  af  den  gammeldags  Lavsaand 
stod  Snedkerne  paa  et  lavt  Standpunkt.  Saa  godt  som  alle  bedre 
Møbler  blev  indførte.  En  kyndig  Forfatter  fortæller  1759:"'^)  »Af 
allehaande  Boskab  eller  Møbler  gjordes  i  forrige  Tider  lidet  eller 
intet  hos  os  selv,  uden  alene  til  Bondens  Brug.  Alt,  hvad  som  saas 
i  de  saakaldte  skikkelige  Folks  Værelser,  var  gemenlig  hollandsk  eller 
tydsk  Arbejde,  særdeles  indlagte  Skabe,  Skatolier  og  Dragkister,  G-ue-, 
ridons,  Tabletter,  Taburetter,  lakerede  Borde  osv.  I  den  Post  har  vi 
kjendelig  forbedret  os,  siden  Tolden  paa  saadanne  fremmede  Træ- 
vare er  bleven  forhojet,  da  der  nu  overalt,  paa  Landet  saavel  som  i 
Stæderne,  findes  Snedkere  og  Stolemagere  nok  til  allehaande  fint 
Træarbejde.  Ja,  i  Steden  for  at  vi  i  dette  Seculi  Begyndelse  lode 
komme  en  slet  og  ret  Ryslæders  Stol  fra  Lubæk,  saa  sonde  vore 
Stolemagere  nu  deres  Arbejde  herfra  til  Petersborg«. 

Ved  Aar  1720  havde  man  dog  begyndt  paa  Møbler  i  finere 
indenlandsk  Arbejde,  thi  1720  søgte  de  Snedkere,  der  gjorde  »fint  og 
indlagt  Arbejde«,  om  at  faa  et  Par  ledige  Boder  paa  Børsen  til  at 
forhandle  deres  Varer,  da  Kræmmerne,  til  hvem  de  ellers  maatte 
sælge,  tog  hele  Fordelen.  3^) 

Af  »Det  nye  indrettede  The-  og  Caffe-Huus,  anden  Part«  1727 
af  Phoenixberg  ses  det,  at  fornemme  Folk  kjørte  til  Børsen  forat 
kjøbe  Bohave;  »der  er  ankommen  saa  mange  Galanterikræmmere 
med  adskillige  rare  og  kunstige  Senge,  Spejle,  Skilderier,  Stole,  Tre- 
surer,  Keridoner,  Dragkister,  Lampetter,  Porcellæn,  Billeder  og 
Dukker  . 

De  Mesterstykker,  der  gjordes,  kan  ses  af  følgende  Liste  i  en 
trykt  Plakat  af  3.  Marts  1756,  hvortil  dog  bemærkes,  at  for  Guld- 
smedene, Kobbersmedene,  Kuapmagerne  og  Possementniagerne  var 
der  bestemt  et  andet  Arbejde  end  det  ældre  Stykke,  der  ikke  mere 
havde  nogen  praktisk  Betydning  *°),  medens  i  de  andre  Lav  da  endnu 
aflagdes  de  samme  Prøver  som  i  de  Aar,  vi  her  omtaler,  og  langt 
længer  tilbage  i  Tiden. 

L  Bogbinderne  indbinde  en  stor  Bibel  eller  anden  Bog  in 
Folio  paa  Median-Papiir ,  forgyldt  glat  paa  Bladene,  i  rødt  Saffian; 
reent  og  næt  overalt  forgyldt  paa  Læderet,  med  krumt  Stempel  og 
fuldkommen  Beslag;  item  en  Bog  in  Qvarto,  Octavo  eller  Duodecimo, 
forgyldt  paa  Bladene,  vel  slagen,  og  indbunden  i  marbrered  Bind. 

II.  Billedhuggerne  forfærdige  tvende  ziirlige  Tegninger,  nemlig 
en  Figur,  og  et  Alter-  eller  Epitaphii-Ritz ,  saa  og  et  Stykke  Zirat. 
Figuren  maae  han  forfærdige  i  hvad  Materie  ham  lyster,  men  Ziraten 
skal  forfærdiges  i  Træ,  accurat  og  vel  proportionered  efter  Tegningen, 
saa  og  et  Zirat-Stykke  med  ægte  Forgylding. 

III.  Bundtmagerne,  et  Graaeværks-Foeder  af  fem  Timmer,  et 
Graaeværks  Bug-Foeder  af  fem  Timmer,  og  et  Dito  af  Ilder-Foeder, 
som  skal  være  ulasteligen  sammensatte  af  40  Stykker. 

lY.  Bagernes  Mesterstykke  bestaaer  i  adskillige  Slags  baged 
Brød,  hvortil  i  det  høyeste  ikke  maae  bruges  mere  Meel,  Smør  med 
videre,  end  at  det  kand  haves  for  20  Rdlr. 

V.  Bødkerne  forfærdige  en  Tønde,  efter  dens  foreskrevne  Maal 
og  Cirkel,  samt  en  Skibs- Anker-Boje. 

VI.  Blyetækkerne.  Ved  dette  Lang  forfærdiger  Svennene  intet 
Mesterstykke,  men  deres  Dygtighed  bliver  undersøgt  af  nogle  Laugs- 
Mestere,  førend  de  til  Svenne  antages.  Ligesom  de  og,  udi  det  sidste 
Svenne-Aar,  skal  forestaae  Mesterens  Arbeide,  saaledes  som  de  selv 
agte  at  tilsvare. 

VII.  Blikkenslagerne,  en  rund  Kugle  af  Blik,  som  skal  være 
en  Alen  i  Viide  og  Høyde;  samt  en  sex-kantig  Messing-Løgte ,  som 
kand  sammenfoldes,  med  et  Blik-Hus  til;  item  en  Skibs-Løgte  af 
Jern,  halvanden  Alen  høy. 

VIII.  Dreierne,  en  opstaaende  flammed  Spinde-Rok,  et  Skak- 
Spill,  en  Pille,  tre  Qvarter  lang,  durchbrochen  med  tre  Stænger,  og 
en  rund  Kugle,  som  skal  dreies  uden  Cirkel. 

IX.  Dugmagerne,  (eller  Vandtmagerne)  forfærdige  deres  Mester- 

stykke  efter  Hallens  og  Oldermandens  Anordning,  hvilke   og  skiønne 
om  Arbeidet  er  forsvarligen  forfærdiged. 

X.  Feldberederne,  deres  Mesterstykke  bestaaer  i  Semmisk  at 
berede  en  Elends-Hud,  tvende  Bøffel-Huder,  toe  Hjorte-Huder,  ti 
Bukke-Skind,  ti  Faare-Skind,  og  ti  Kalve-Skind,  hvoraf  skal  giøres  en 
Kjøllert,  en  Karbiner-Rem ,  et  langt  Kaarde-Gehæng,  toe  par  Hand- 
sker og  et  par  Strømper, 

XI.  Guldsmedene,  Guld-Arbeiderne  forfærdige  en  smuk  ud- 
arbeidet  cizellered  Guld  Tobaks-Daase,  tilligemed  en  Ring,  forsæt  med 
en  durchsigtig  Steen,  efter  nyeste  Mode  og  ra9on.  Og  Sølv-Arbei- 
derne  forfærdige  en  smuk  ziirlig  Gaffe- Kande,  udarbeidet  af  et  heelt 
Stykke  Sølv. 

XII.  Garverne,  deres  Mesterstykke  bestaaer  i  at  barke  tvende 
Oxe-Huder  til  Sølle-Læder,  sex  Koe-Huder,  toe  til  Ind-Solle-Læder, 
toe  til  Smurt-Læder,  og  toe  til  For-Læder;  Et  Degger  Kalve-Skind  til 
Engelsk  Læder,  et  Dito  til  Fet-Læder,  og  et  Degger  Faare-Skind, 
hvilket  Læder  i  Oldermandens  og  fire  Mesteres  Overværelse  saaledes 
touges,  nemlig  af  Sølle-Læderet  den  eene  Huud  til  en  Blank -Læders 
Hund,  af  Koehuderne,  toe  til  Smurt-Læder  og  toe  til  For-Læder,  af 
Kalve-Skindene  det  eene  Degger  til  Engelsk-Læder,  og  det  andet  til 
Fet-Læder,  men  af  Faare-Skindene  giøres  det  halve  Degger  sorte  og 
blanke,  og  det  andet  halve  røde  og  blanke. 

XIII.  Giørtlerne  forfærdige  et  ziirlig  udarbeidet  og  forgyldt 
Ride-Tøys  Beslag,  et  par  Ride-Stænger,  og  et  par  Stig-Bøyler. 

XIV.  Glarmesterne,  en  Bibelsk  eller  anden  Historie,  ridset  og 
brændt  paa  Glas,  og  et  dygtig  stærk  Vindue. 

XV.  Handskemagerne  og  Peltznere,  forfærdige  et  Skind-Skiørt, 
sex  Qvarteer  lang,  og  sex  Alen  vidt,  med  tre  Remmer,  og  dertil 
40  smaae  Skind,  item  en  Mands-Peltz  med  krumme  Ærmer,  vel  besat 
med  Remmer  paa  alle  Sømmene;  samt  et  par  Handsker,  syed  med 
tvende  Sømme;  hvilket  Læder  alt  af  den  unge  Mester  selv  skal  være 
tilbereed.  Vil  han  ey  tillige  være  Peltzner,  da  forfærdiger  han  alene 
Handskerne. 

XVI.  Hattemagerne,  de  forfærdige  til  Mesterstykke  en  gandske 
Castor-Hat,  og  een  af  fiin  Polsk  eller  Spansk  Uld,  saa  og  een  af 
grov  Uld. 

XVII.  Hiulmændene,  forfærdige  et  Hiul,  uden  nogen  Sammen- 

fælling,  og  dog  Cirkel-rundt,  saa  at  det  er  en  Alen  høyt  over  Navet, 
og  fire  Toll  højt  paa  Fillene,  som  skal  være  tre  Toll  tykke. 

XVIII,  Knapmagernes  Mesterstykke  er,  et  Douzaine  Spigat- 
Knapper,  som  ere  forhøyede,  og  en  Karpen-Skive  med  dertil  hørende 
Polske  SleiflFer,  item  nogle  Kidder-Skiørt-Sleiffer,  saa  og  noget  Strik- 
Verk,  som  Haandværket  vedkommer,  saasom  Val  Knude  og  Bandecol- 
Kost  med  Flætning,  etc.  alt  uden  Guld  eller  Sølv. 

XIX.  Kandestøberne  forfærdige,  (1.)  En  Leer-Form  hvori  en 
Plade  kand  støbes  til  en  ottekanted  Plaske  paa  sex  Potter,  Pladen 
over  alt  lige  tyk.  (2.)  En  Leer  Kande -Form  paa  toe  Potter,  begge 
halve  Deele  til  lige  Høyde  og  Vide,  saa  at  de  efter  Cirkel-Slag  kand 
slutte.  Og  (3.)  En  Leer-Form  til  et  Fad  paa  tre  Pund,  hvori  støbes 
tvende  Fade,  hvoraf  det  eene  skjæres  midt  over,  for  at  see  om  det 
over  alt  er  lige  tykt. 

XX.  Kaabbersmedenes  Mesterstykke  er:  En  fortinned  Kaabber 
Spølle-Kiedel ,  og  en  Fontaine  med  Hahne  i  Proportion  af  Kiedlen, 
samt  et  Kaabber  Fyrfad, 

XXI,  Muurmester,  Steenhugger  og  Gribser-Lauget, 
Muurmesterne    forfærdige    en  vel  proportionered   Bygnings -Af- 
ridsning, med  Overslag  paa  dens  Bekostning,  saavidt  Muurværk,  Stil- 
linger  og  deslige  angaaer,   samt  giver  Efterretning  at  han  forstaaer 
Materialierne  forsvarligen  at  berede. 

Steenhuggernes  Mesterstykke  bestaaer  i  at  forarbeide  et  Stykke 
af  Bræmer-  eller  anden  Steen,  og  et  Stykke  af  Marmor.  Saa  forelæg- 
ges ham  og  en  raae  Udkast  af  nogen  Slags  Architectur,  hvorefter  han 
forfærdiger  en  accurat  Grund-Ritz,  og  en  fuldstændig  Bitz,  tilligemed 
en  Profil,  med  hosføyed  Overslag  hvormange  Cubic-Foed  Steen  dertil 
kunde  behøves, 

Gibserne  forfærdige  en  vel  proportionered  Tegning  over  et  Stykke 
Stuccatur-Arbeide,  saa  og  noget  Gibs-Arbeide ,  bestaaende  af  ophæved 
Qvadratur,  Stuccatur  eller  Arbeide  en  bas  relief  eller  Ornamenter, 

XXII.  Malerne  forfærdige  en  Geistlig  eller  verdslig  Historie, 
samt  et  smukt  Landskab-Stykke. 

XXIII,  Naalemagernes  Mesterstykke  bestaaer  i  følgende:  (1.)  i 
Messing-Traad  at  trække  og  rette,  dernæst  i  Knaptraads  Trækning  og 
Skiæring,  (2,)  Naale  af  N,  00,  400  i  et  Brev,  veyende  et  Qviutin 
med  Papiret.  (3,)  Naale  af  N,  192  udi  et  Brev,  en  Tomme  lang, 
veyende  et  Qvintin  med  Papiret,    (4.)  Udi  andre  Sorter,  efter  den  ved 

Lauget  befindende  Prøve;   og    (5.)  I  en  aatekanted   Gritter,   efter   den 
ved  Lauget  værende  Prøve, 

XXIV.  Posementmagerne ,  en  brugelig  Hatte -Galoun  af  Guld 
eller  Sølv,  i  Figur  af  foreleggende  Tegning. 

XXV.  Peruqvemagerne,  en  Carée-Peruqve,  og  en  naturel  eller 
saa  kaldet  Spansk  Peruqve  af  rene  Menneske-Haar ,  efter  de  i  Brug 
værende  Facons. 

XXVI.  Reebslagerne  forfærdige  toe  Skiød  med  fire  Dukker,  og 
et  Hierte  derinden  udi,  slaget  paa  Kabel-viis,  fire  Tomme  tyk  og 
50  Favne  lang;  item  toe  Smidder  paa  Kabel-viis,  fem  Tomme  tyk 
og  tolv  Favne  lang;  Nok  et  Kabel-Toug  paa  60  Favne  lang  og  sex 
Tomme  tyk. 

XXVII.  Remmesniderne  og  Sadelmagerne. 
Remmesnidernes  Mesterstykke  er  et  par  forsvarlige  Hylster  med 

Stokke,  som  passe  næt  dertil,  saa  og  en  Hoved-Stoel  med  Hinter-  og 
For-tøy. 

Sadelmagerne  forfærdige  en  Krumfloyel,  en  Qvinde-Sadel,  samt 
en  Tummel-Sadel  og  Hylster  dertil,  med  For-  og  Bag-tøy  til  en 
Rytters  Mundering. 

XXVIII.  Skomagerne,  et  par  Støvler  og  et  par  Skoe. 

XXIX.  Skræderne  forfatte  en  nye  Afridsning  paa  en  Mands- 
og  Qviniles-Klædning. 

XXX.  Smede-Lauget. 

Grov-Smedene  forfærdige  en  Breed-Biel  efter  Treangel-Maal, 
tretten  Tomme,  med  Staal  for,  og  en   Heste-Skoe. 

Grov-Tyg-Smede ,  en  Breed-Biel,  ligesom  Grovsmedene,  og  en 
Rende-Bore,  saaledes  færdiggiort  at  den  strax  kand  bruges. 

Kleinsmedene,  et  Laase-Blik  efter  et  af  Lauget  givet  Maal;  en 
Nøgle  med  tre  Rett-Skiver,  og  en  Laas  indvendig  med  tre  Rigler, 
hvoraf  de  tvende  oplukkes  fra  begge  Sider  med  Nøglen,  og  ellers  saa- 
ledes som  videre  i  Laugs-Articlerne  foreskrives. 

Lee-Smede,  en  Høe-Lee  og  en  Segel,  begge  med  Staal  for,  og 
efter  deres  Vægt  og  Maal. 

Sporemagerne,  et  par  Stænger  med  et  Mund-Stykke. 

Nagel-Smedene,  (som  dog  have  separat  Laug)  tre  Stk.  femten 
Tomme  Søm,  tre  Stk.  tolv  Tomme,  tre  Stk.  syv  Tomme,  ti  Stk.  Porte- 
Søm  med  krusede  Hoveder,  lige  lange,  og  Tippen  lige  oven  i  Hovedet, 
samt  50  Stk.  smaae  kruushovede  Søm. 

Bøssemagerne,  en  Kugel-Bøsse  med  en  halv  rund  Laas  og  Sneller 
under  og  med  Grarnedur  forskaaren;  Eller:  Et  par  Pistoler,  ligeledes 
med  halve  runde  Jern-Garnedurer  forskaarne. 

Kniv-Smedene,  en  Stok-Messer,  og  en  Biel-Messer,  som  Skoe- 
magerne bruge,  rund  som  en  Halv-Maane,  begge  med  Staal  forlagt. 

XXXI.  Snedkerne  forfærdige  en  vel  proportionered  Afridsning 
paa  et  skikkeligt  Contoir  og  stort  Skab;  En  Vindues-Karm  med  Yin- 
dues-Eammer  i  sin  rette  Vinkel;  En  Dør-Karm  og  Dør  med  toe  Fyl- 
dinger, ogsaa  i  sin  rette  Vinkel,  og  et  Bræt-Spill  med  fremmed  og 
farved  Træ  indlagt.. 

XXXII.  Stoelemageme ,  en  nu  brugelig  saa  kaldet  Calepsche, 
ti  Qvarteer  for  til,  ni  Qvarteer  bag  til  udi  Længden,  og  udi  Breeden 
eller  Dybden  tre  og  et  halv  Qvarteer,  med  fire  sveiffede  Eødder  samt 
Kyg-Stykke  og  Øre-Klapper,  og  halve  Arme-Lehner.  En  flammed 
omløbende  Barne-Stoel,  og  en  dreied  Mands  Lehne-Stoel. 

XXXIII.  Sverdtfegerne,  et  Jern-Fæste,  med  Guld  og  Sølv  ind- 
lagt og  ziiret,  efter  Modeli. 

XXXIV.  Silkevæverne,  et  Stykke  brugeligt  figurered  Tøy,  efter 
det  den  tiltrædende  Mester  forelæggende  Mønster  og  Patron. 

XXXV.  Segl-  Flag-  og  Compas-Magerne,  et  Jagt-Segl,  et  Mers- 
Segl,  en  Messan.  Et  Dansk  Konge-Flag,  Giøs  og  Vimpel.  Et  Engelsk 
Flag  og  Giøs.  Tvende  Azimuth- Iloser  med  Magnet-Naale.  Tvende 
Mariner  Peil-Roser.  En  ordinaire  Peil-Rose  og  Skuende-Rose.  Et 
nyt  Peil-Compas  med  Marin-Rose  samt  Visirer  og  Bøyler.  Et  nyt 
Nathuus-Compas  med  en  Marin-Skuende-Rose.  Et  Fire-  og  et  Toe- 
Time-Glas.  Tvende  Halv-Time-Glas,  et  ti  Minuts-Dito,  et  fem  Mi- 
nuts-Dito,  toe  halve  Minuts-Dito,  toe  en  fierdendeels  Minuts-Dito. 

XXXVI.  Strømpevævernes  Mesterstykke  bestaaer  udi:  At  ad- 
skille og  tage  fra  hinanden  en  Strømpemager-Stoel,  og  med  alle  sine 
Deele  igien  Erofessions-mæssig  at  sammensætte,  saa  og  derpaa  at  for- 
færdige et  par  Strømper  med  Blomster  og  Engelske  Svikler,  samt  en 
dobbelt  Hue. 

XXXVII.  Tøymagerne,  et  Stykke  blommed,  og  et  Stykke 
stribed  Cannifas  af  20  Alen,  40  Gange,  ^4  bred;  Et  Stykke  blaat  og 
et  Stykke  hvidt  Olmerdug,  samt  et  Stykke  Bommerside  af  sædvanlig 
Længde  og  Breede ;  Ligeledes  en  Ulden  og  en  halv  Silke  Estoffe,  som 
skal  bestaae  af  20  Alen,  ''/^  breed,  og  38  Gange  i  Bladet. 

XXXVIII.  Tømmermesterne,  deres  Mesterstykke  bestaaer  i  at 

sammenbinde  en  firkanted  Karm,  tre  Alen  lang  og  breed,  med  fire 
Hiørne-Baand  udi,  hvilken  skal  sankes  tæt  i  alle  Samlinger  for  og 
bag,  saa  at  Stykkerne  kand  passe  hvorledes  de  henlægges.  En  Af- 
ridsning paa  en  Bvgning,  Vindel-Trappe  og  en  anden  Trappe.  Item 
et  Overslag  paa  Tømmer  til  et  Huus,  efter  den  Størrelse  det  skal  have. 

XXXIX.  Tobakspinderne  forfærdige:  (1.)  Trende  Ruller  Tobak 
paa  to  å  tre  Pund,  den  ene  rund,  den  anden  fiirkanted,  og  den  tredie 
aatekanted,  som  spindes  saa  tynde  som  en  Tobaks-Pibe-Stilk.  (2.)  En 
Stræng  tyk  Tobak,  tre  å  fire  Alen  lang,  af  en  fuldkommen  propor- 
tionered Arms  Tykkelse.  (3.)  Toe  å  tre  Pund  Krøll  Tobak,  saa  fin 
skaaren  som  en  maadelig  Sye-Traad,  (4.)  Skal  den  til  Mester  anta- 
gende vise  Prøve  paa  sin  Færdighed  i  at  kiende  alle  Slags  Tobakker 
og  deres  Behandling,  med  hvad  videre  dertil  hører. 

XL.     Uhrmagerne. 

Smaae-Uhrmagerne  forfærdige  et  Lomme-Repeteere-Uhr,  som  re- 
peterer Timer,  Qvarterer  og  halve  Qvarterer. 

Stoere-Uhrmagerne,  et  Stue-Uhr,  som  skal  gaae  i  aate  Dage 
med  et  Optræk,  men  som  er  forsyned  med  Vise-Værk,  og  slaaer 
Qvarterer  og  Fuld-Slag  af  sig  selv,  samt  repeterer. 

XLI.  Væverne  forfærdige  et  Stykke  Lerret  paa  tolv  Alen  lang, 
udi  en  tretten  hundrede,  som  vel  maa  være  finere,  men  intet  grovere ; 
Saa  og  et  Stykke  Dynevaar  af  samme  Længde,  udi  en  nie  hundrede. 
Og  skal  begge  Deele  skee  igiennem  nyt  Reedskab,  som  den  unge  Me- 
ster selv  skal  slaae. 

Den  private  Industri  udenfor  Haandværksdrift  var  meget  ube- 
tydelig, skjønt  den  dog  var  i  Tiltagen  henimod  Slutningen  af  Frede- 
rik IV's  Regjeringstid.  28.  Febr.  1724  fik  Zakarias  Nieman  Privi- 
legium paa  at  forfærdige  trykkede  Tapeter,  og  han  var  ikke  den 
første  der  drev  denne  Industri.  16.  Decbr.  1726  fik  Arnold  Didrik 
Zølner  Privilegium  paa  at  fabrikere  Ouldlæder,  Ludvig  Wittrog  11. 
April  1727  paa  Manufaktur  af  uldne  Stoffer,  saasom  Uldstrømper, 
en  anden  30.  Juni  1727  paa  Manufaktur  af  lakerede  og  med  Saft- 
farver  skildrede  samt  trykte  Tapetserier  og  Voxlærred  og  7.  Novbr. 
samme  Aar  fik  Silke-,  Ulden-  og  Lærredskræmmerlavet  Tilladelse  til 
at  oprette  en  Fabrik  til  at  forfærdige  Dvelg,  Blanklærred  samt  det 
saakaldte  Katuns  og  lybsk  Lærred,  med  hvilke  Varer  Hamborg  næ- 
sten alene  havde  forsynet  Landet.'*^) 

1724  nævnes  en  Kønrøgsfabrik  udenfor  Østerport.  * 2)  23.  Fel). 
1726  udstædtes  kgl.  Privilegium  for  et  Limkogeri. 

Man  forsøgte  ogsaa  paa  Indførelse  af  en  dansk  Silkeavl,  idet  Kri- 
stoffer Berentsen  1727  vilde  dyrke  en  Morbær-  og  Farveplantage, 
Paa  det  Sted.  hvor  nu  Banegaarden  og  dens  Omraade  findes,  anlagde 
han  i  Forening  med  Krigsraad  Wulf  en  Farveplantage.  ^^) 

29.  Marts  1727  fik  Johan  Christian  Biedermau  Tilladelse  til  at 
oprette  et  Laboratorium,  hvor  han  kunde  drive  »Scheidekonsten«,  der 
bestod  i  at  tage  Forgyldning  af  Sølv,  førend  det  blev  omsmeltet,  dog 
maatte  han  ikke  tage  nogen  Jøde  i  Lære.  Der  havde  ogsaa  tidligere 
været  her  en  Mand,  der  drev  samme  Haandtering,  men  han  var  med 
sin  Familie  død  i  Pesten.*^) 

Der  var  ogsaa  mekaniske  Genier.  En  Uhrmager  Peter  Heide 
havde  opfundet  »en  Maskine,  som  kan  bruges  til  at  male  paa  for- 
uden Folk  og  Heste,  foruden  Vand  eller  Vejr,  at  drive  den  alene 
ved  Vægt  eller  Lod  ligesom  et  Sejerværk  (Uhr),  der  gaar  med  Lod 
og  skal  opvindes  om  Aftenen  og  Morgenen,  dermed  Nat  og  Dag  at 
male  Maltbyg  til  Gryn  og  Hvede  til  fint  Mel,  hvilken  Invention  er 
endnu  saa  hemmelig,  at  aldrig  nogen  det  har  hørt  eller  set  i  denne 
Verden,  som  jeg  den  for  mange  Aar  siden  har  inventeret  og  Gene- 
ralbygmester Plato  endel  deraf  i  mit  Hus  har  set«.  Han  søgte  1724 
Kongen  om  Hjælp  til  at  udføre  en  Model.  *^) 

Frederik  IV  lod  efter  General  Scholtens  Raad  anlægge  en 
Klædefabrik  i  Børnehuset  paa  Christianshavn  og  paa  Guldhuset  i 
Rigensgade,  hvor  der  hvert  Sted  var  40  Klæde-  og  Uldenvæverstole 
med  tilhørende  Spindere,  Overskærere  og  Farvere.^*')  Til  at  syne 
Varerne  beskikkedes  2  Officerer  og  2  af  Magistraten  udnævnte  Kjøb- 
mænd,  der  forsynede  de  brugelige  Varer  med  et  Mærke  eller  saa"" 
kaldet  »Haltegn«.  Udsalgsstedet  af  disse  Varer  kaldtes  den  kgl. 
Klædehalle.^0 


Efterat  have  omtalt  de  borgerlige  Lav  gaar  vi  over  til  Omtale 
at  »det  lærde  Lav«. 

Naar  en  Studerende  havde  udstaaet  sin  Skoletid,  mødte  han  ved 
S.  Hansdagstid  ved  Universitetet,  med  Vidnesbyrd  (testimonium)  fra 
Skolemesteren  eller  Latinskolens  Rektor  forat  stædes  til  Deposits 
eller  den  Examen,  som  Professorerne  i  det  filosofiske  Fakultet  holdt; 


312 


Studenterne. 


en  saadan  Student,  der  skulde  deponere,  hed  Depositums,  hvilket  for- 
kortedes til  Eus,  et  Navn,  der  som  bekjendt  har  holdt  sig  til  vore 
Dage  paa  en  Student  i  det  første  Aars  Studeretid.  Disse  Russer,  der 
i  hine  Tider  sædvanlig  var  klædte  i  Provinsboernes  tarvelige  Dragt, 
der  stak  af  mod  Kjøbenhavnernes  franske  Moder,  var  følgelig  til 
Fornøjelse  for  de  ældre  Studenter,  ligesom  vi  ældre  Latinere  i  vor 
Skoletid  morede  os  over  de  bondeklædte  Drenge,  der  skulde  optages 
i  Latinskolen.  Der  berettes  saaledes  om  den  lærde  Hans  Gram,  at 
»da  han  var  til  Deposits,  blev  han  sat  nederst,  han  var  en  lang  udan- 
net Jyde  med  udkæmmet  Haar.«  Derfor  er  det,  at  der  i  »Den 
ellevte  Juni«  (2,  1)  raabes  Rus  efter  den  landlig  klædte  Studenstrup, 

der  i  Terminstiden  kommer  forat  kræve 
Penge  ind  og  ikke  nogen  Tid  tænkte  paa 
at  have  sin  Fod  paa  Studeugaarden.  Jeppe 
i  »Erasmus  Montanus«  (2,  1)  ved  ogsaa, 
hvad  Russer  er  og  at  der  er  stor  Aliarm  i 
de  Dage,  naar  de  faar  Salt  og  Brød  og 
bliver  Studenter. 

Det  var  just  ikke  Salt  og  Brød,  de 
fik,  men  Salt  og  Yin.  Naar  Examen  var 
holdt,  samledes  man  nemlig  i  det  øverste 
Avditorium,  hvor  Decanus  holdt  en  Tale, 
hvorpaa  derr  øverste  af  de  examinerede  i 
sit  eget  og  de  øvriges  Navn  begjærede  det 
akademiske  Borgerskab,  og  Decanus  gik 
derpaa  ned  af  Kathed  ret,  gav  hver  enkelt 
Salt  i  Munden  som  Symbol  paa  den  Vis- 
dom, de  frivillig  skulde  søge,  og  gjød  Vin  paa  Hovedet  som  Symbol 
paa,  at  Gud  havde  kaldet  dem  til  et  højere  Dannelsestrin.  Naar 
denne  Akt  var  forbi,  forkyndte  han  igjen  fra  Kathedret  alle  de  depo- 
nerede i  Treenighedens  Navn  som  Studiosi  Artium  et  Philosophiæ, 
og  den  næstoverste   Student  fremførte  til  Slutning  Taksigelsen. 

I  forrige  Tider  havde  der  været  andre  Formaliteter,  men 
de  var  gaaede  af  Brug.  En  Samtidig  af  Holberg  giver  følgende  Skil- 
dring heraf:  »Tilforn  forsamledes  alle  de,  der  havde  overstaaet  den  første 
Examen,  maskerede  i  Universitetsgaarden,  hvor  de  ved  Pedellen  toedes 
med  Vand  af  et  Kar,  inden  de  gik  op  i  Avditoriet  forat  optages, 
Studenternes  Tal.    De  var  da  iførte  Narredragt  og  forsynede  med  Knipler 


Student  med  Kappe. 
Oldn.  Museum. 

i  Askeposer  og  andet  af  samme  Slags  og  morede  sig  med  adskillige 
Optog,  ej  alene  indenfor  men  ogsaa  udenfor' paa  Gaderne,  indtil  Aar 
1666,  da  det  af  Konsistorium  bestemtes,  at  de  fremtidige  akademiske 
Borgere  ikke  maatte  betjene  sig  af  Forklædninger,  Masker,  Stokke  og 
Sække,  men  ikkun  vise  sig  i  en  hvid  Toga,  hvilken  de  i  Gaarden 
selv  iførte  sig  og  igjen  aflagde.  Denne  Skik  vedvarede  omtrent  til 
1674»'^'^.  Holberg  skriver  ogsaa  om  disse  Skikke  i  sin  Danmarks  og 
Iforges  Stat  og  fortæller  om,  hvorledes  Studenterne  bl.  a.  blev  lagte 
paa  en  Høvlbænk  og  høvlede  af  Pedellerne,  »der  undertiden  forret- 
tede deres  Embede  med  saa  stor  Nidkjærhed  og  høvlede  saa  stærkt, 
at  en  og  anden  fandt  sig  længe  inkomnioderet  deraf  og  gav  Aarsag 
til  at  den  ganske  Akt  blev  afskaffet«.  Dog,  skriver  Holberg  videre, 
»blev  endnu  mange  Levninger  af  saadan  Misorden  tilbage,  og  ere  udi 
disse  sidste  Aar  givne  saadanne  skjønne  Prøver  derpaa,  som  jeg  blues 
ved  at  forfatte  udi  Pennen«.  Vi  har  altsaa  ogsaa  hos  de  Lærde  den 
samme  Behøvling  som  hos  Haandværkerne.  Ved  Universitetsfundats 
31.  Marts  1732  blev  Formularen  med  Salt  og  Vin  aldeles  afskaffet. 

4  Gange  om  Aaret  holdtes  Examen  philosophicum  i  alle  filoso- 
fiske Videnskaber.  Ellers  læste  man  i  Grunden  kun  til  én  Em- 
bedsexamen,  nemlig  den  theologiske,  den  juridiske  blev  først  indført 
1736.  Studenterne  behovede  ikke  at  høre  Forelæsninger,  og  mangen 
fattig  Student  tog  ud  som  Huslærer  strax  efter  Depositsen  og  kom 
kun  til  Kjøbenhavn  for  at  tage  Examen.  Saaledes  var  Holberg 
kun  i  Kjøbenhavn  for  at  tage  sine  Examiner  i  Sommeren  1702  forat 
deponere,  hvor  han  immatrikuleredes  20.  Juli,  og  derpaa  rejste  han 
strax  til  Norge  igjen;  efter  1  Aars  Forløb  kom  han  til  Kjøbenhavn 
igjen,  hvor  han  tog  filosofisk  Examen  10.  Marts  1704  og  som  det  synes, 
16.  April  samme  Aar  theologisk  Attestats;  derefter  drog  han  paany 
hjem  til  Norge.  *^)  Efter  den  filosofiske  Examen  tog  mange  Bacca- 
lavreigraden,  hvorved  de  opnaaede  visse  Fordele  med  Hensyn  til 
Stipendier.  De  fleste  Studenter  var  udelukkede  fra  Hjælp  fra  Hjemmet 
og  maatte  hjælpe  sig  selv;  hvis  de  altsaa  vilde  forblive  ved  Universi- 
tetet, maatte  de  søge  at  faa  Hjælp  af  dette,  og  dets  Midler  strakte 
til  at  understøtte  mange.  Der  var  nu  først  Klostret,  der  nu  kaldes 
Kommunitetet  og  er  en  Pengehjælp,  men  da  var  fri  Middagsmad. 
Denne  Bespisning  var  stiftet  af  Kong  Frederik  II,  og  den  havde 
først  Lokale  i  en  af  det  gamle  Graabrødreklosters  Bygninger,  hvorfra 

Benævnelsen  Klostret  overførtes  til  den  Bygning  paa  Universitetet, 
der  gaar  langs  Nørregade. 

Der  var  10  Borde  i  Spisesalen  og  ved  hvert  sad  10  »commen- 
sales«,  der  nødvendig  maatte  være  Baccalaurei,  og  den,  der  førte  For- 
sædet som  Decanus,  var  sædvanlig  Magister.  Ved  den  tredje  Ret 
begj^ndte  Bordøvelserne,  idet  der  imellem  2  af  de  spisende  disputeredes 
om  visse  Emner,  der  forud  var  bestemte  af  Kommunitetets  Provst; 
Decanus  ved  hvert  Bord  styrede  Forhandlingen,  der  alene  maatte 
føres  imellem  en  Opponent  og  en  Respondent.  °^)  Alt  gik  følgelig 
paa  Latin. 

Ved  disse  Bordøvelser  skulde  altsaa  Skarpsindigheden  øves, 
men  den  udartede  til  Spidsfindighed  og  Rethaveri.  De  Emner,  der 
behandledes,  var  de  disputerende  ligegyldige,  det  gjaldt  kun  om  at 
kunne  fersvare  piler  angribe  dem  med  størst  Kløgt.  De  karakterise- 
res saaledes  af  Universitetets  nyeste  Historieskriver:  ^^) 

»Allerede  i  Christian  III's  Universitetsordning  var  der  anvist 
Disputationsovelserne  en  vigtig  Plads  som  et  Middel  til  at  udvikle 
Skarpsindigheden,  og  der  findes  angivet  forskjellige  Emner,  der  pas- 
sede til  desputatorisk  Behandling,  f.  Ex.:  blev  Cæsar  dræbt  med  rette? 
Er  det  tilladt  at  hænge  Tj\e?  Er  det  Kristne  tilladt  at  føre  Krig 
og  at  beklæde  Ovrighedsposter?  Ingen  vil  jo  heller  kunne  nægte,  at 
slige  Øvelser,  anvendte  med  Maade.  kunde  være  af  Betydning  til 
Udvikling  af  Tænkeevnens  formelle  Side.  Men  lige  saa  vist  er  det, 
at  de,  naar  de  overdreves,  let  blev  til  en  Art  Klopfægtning,  mest 
skikket  til  at  fremkalde  Indbildskhed  og  Hovmod  hos  dem,  der,  fordi 
de  forstode  at  slynge  en  behændig  Syllogisme  (o:  Slutning  fra  det 
almindelige  til  det  særlige),  antog,  at  de  i  Erkjendelse  af  Sandheden 
stode  højt  over  deres  mindre  øvede  Modstandere.  I  Virkeligheden 
var  Sandheden  et  underordnet  Moment  ved  disse  Akter,  Hovedsagen 
var  derimod  at  have  Argumenter  paa  rede  Haand,  hvormed  enhver 
som  helst  Sætning  kunde  angribes  eller  forsvares.  Disputationsvæse- 
net  udviklede  sig  navnlig,  efterat  det  var  optaget  som  et  Hovedled 
i  de  akademiske  Øvelser  i  Kommunitetet,  og  man  kan  vel  sige,  at  de 
kulminerede  henimod  Holbergs  Tid,  idet  der  endog  kan  nævnes  en 
bestemt  Personlighed,  der  i  den  Grad  havde  gjort  Disputatsen  til  sin 
Specialitet,  at  han  derved  har  vundet  en  vis  Navnkundighed.  Det 
yai  Magister  Hans  Been,  en  gammel  Filosof,  der  først  i  mange  Aar 
laa  paa   Regensen,    hvor  han   disputerede  meget  flittig,  og  siden  lige 

til  sin  Død  1708  paa  Valkendorfs  Kollegium,  idet  han  samtidig  i 
en  lang  Årrække  var  Decanus  i  Kommunitetet.  En  saadan  Disputa- 
tor  var  ligesaa  øvet  i  sine  logiske  Distinktioner,  som  nogen  Fægte- 
mester i  sine  TJdfald  og  Parader.  Blev  han  bragt  i  en  yderlig 
Knibe  af  en  overlegen  Modstander,  kunde  det  vel  ske,  at  han  paa 
staaende  Fod  opfandt  en  ny  men  i  sig  selv  meningsløs  Distinktion, 
for  at  frelse  sig  fra  den  Ydmygelse  at  maatte  erklære  sig  for 
overvunden.  : 

Dette  Væsen  var  Holberg  modbydeligt.  Han  kommer  ofte  til 
det  i  sine  Skrifter  og  fremstiller  i  »Erasmus  Montanus«  en  saadan 
indbildsk  Disputator.  »Vi  lærde  Folk<-,  siger  denne  (3,  6)  >staar  al- 
drig fra  vore  Meninger,  men  forsvarer  hvad  vi  engang  har  sagt,  til 
den  yderste  Draabe  af  vort  Blækhorn«.  »Philosophia  instrumentalis  s 
siger  han  et  andet  Sted.  (5,  2)  »er  det  eneste  solide  Studium.  He- 
sten kan  være  smuk  nok,  men  ikke  lærd.  En,  der  er  vel  dreven  i 
Logica  og  Metaphysica,  kan  rede  sig  ud  fra  alting,  disputere  om  alle 
Materier,  omendskjønt  han  er  fremmed  i  dem.  Jeg  ved  ikke,  hvilken 
jeg  vilde  tage  mig  paa  at  forsvare,  jeg  jo  skulde  komme  vel  fra.  Der 
var  aldrig  nogen  Disputats  paa  Akademiet,  hvor  jeg  jo  var  Opponens 
ved.  En  Philosophus  instrumentalis  kan  passere  for  en  Polyhistor  . 
Da  han  bliver  spurgt,  om  det  forholder  sig  rigtig,  at  haii  har  sagt,  at 
det  var  Børns  Pligt  at  slaa  deres  Forældre,  svarer  han  selvfølgelig: 
»Har  jeg  sagt  det,  er  jeg  og  Mand  for  at  forsvare  det«.  Den  største 
Disputator  han  kjender  er  Per  Iversen.  Naar  han  har  refuteret  sin 
Modstander,  saa  at  han  ikke  kan  svare  et  Ord  mer,  siger  han:  vil 
I  nu  tage  min  Mening,  saa  vil  jeg  igjen  forsvare  Jer  Mening.  Til 
alt  saadant  hjælper  besynderlig  hans  Philosophia  instrumentalis«. 

Han  selv  er  snart  Per  Iversens  Ligemand.  Folk  paa  Bjerget 
dømmer  Studenternes  Lærdom  efter  deres  Prædikener,  men  dette  er 
enfoldigt:  »Lad  de  Karle  disputere  som  jeg,  det  er  en  Prøvesten 
paa  Lærdom.  Jeg  kan  disputere  paa  godt  Latin,  om  hvilken  Mate- 
rie det  skal  være.  Vil  En  sige,  at  dette  Bord  er  en  Lysestage,  saa 
vil  jeg  forsvare  det;  vil  En  sige,  at  Kjød  eller  Brød  er  Straa,  vil  jeg 
og  forsvare  det,  det  har  jeg  gjort  mangen  ærlig  G-ang«  (2,  3). 

Den  Tale,  som  Holberg  lader  Løjtnanten  holde  for  Erasmus, 
(5,  5)  da  han  var  bleven  helbredet  for  sin  lærde  Hovmod,  er  hans 
egen  Mening.  »Hør,  min  Ven,«  siger  han,  »Jere  Forældre  have  sat 
store  Penge   paa   Jer,    i  Forhaabning  at  I  skulde  blive   dem  til  Ære 

Og  Trøst  i  deres  Alderdom,  men  I  rejser  klog  bort  og  kommer  gan- 
ske forvirret  tilbage,  oprorer  den  bele  B}^  forplanter  sælsomme  Me- 
ninger og  forsvarer  dem  med  Haardnakketbed ;  skal  det  være  en 
Frugt  af  Studeringer,  saa  burde  man  jo  ønske,  at  der  var  aldrig 
Bøger  til.  Mig  synes,  det  fornemste,  man  burde  lære  i  Skolerne,  er 
alt,  bvad  der  strider  mod  det,  som  I  er  befængt  med,  og  at  en  lærd 
Mand  burde  fornemlig  kjendes  fremfor  andre  derpaa,  at  han  er  mere 
tempereret,  modest  og  føjelig  udi  sin  Tale  end  en  Ulærd.  Thi  den 
sunde  Filosofi  lærer  os,  at  vi  bør  dæmpe  og  stille  Tvistigheder  og 
staa  fra  vore  Meninger,  saa  tidt  vi  overbevises  af  den  ringeste  at  være 
vildfarende.  Det  første  Bud  i  Filosofien  er  at  kjende  sig  selv,  og 
jo  mere  En  forfremmes  derudi,  jo  slettere  Tanker  bar  ban  om  sig 
selv,  jo  mere  synes  ham,  der  staar  tilbage  at  lære.  Men  I  gjør  Fi- 
losofi til  Fægtekunst  og  holder  den  for  Filosofus,  der  ved  subtile 
Distinktioner  kan  forvende  Sandhed  og  rede  sig  ud  af  alle  Menin- 
ger; ved  saadant  gjør  I  Jer  forhadt  af  Folk  og  bringer  Lærdom  i 
Foragt,  saasom  man  bilder  sig  ind,  at  saadanne  underlige  Lader  ere 
Studeringers  rette  Frugt.  Det  bedste  Raad,  jeg  kan  give  Jer,  er,  at 
I  arbejder  paa  at  glemme  og  rydde  af  Jert  Hoved  det,  som  I  har 
anvendt  saa  mangen  Nattevagt  paa  at  lære,  og  at  I  tager  Jer  nogen 
Haandtering  for,  hvorved  I  kan  bane  Jer  Vej  til  Jer  Forfremmelse 
eller,  om  I  endelig  vil  blive  ved  Studeringer,  at  I  da  indretter  dem 
paa  en  anden  Maade«. 

De  ulærde,  der  saa,  at  de  fleste  Studenter  endte  som  Præster 
og  hørte  saa  megen  Tale  om  Klostret,  maatte  let  tro,  at  dette  var  en 
gejstlig  Stiftelse  og  at  man  der  øvede  sig  i  at  prædike.  I  »Jean  de 
Trance«  (1,  1)  siger  Jeronimus:  »Jeg  kan  opregne  over  Snese  smukke 
Karle,  der  har  studeret  deres  Prækestol  paa  Klostret  og  gjort  Præ- 
kener, som  have  været  højtagtede  endog  udi  Vor  Frue  og  Runde 
Kirke,  hvor  de  lærde  Menigheder  ere«.  Man  brugte  paa  den  Tid 
noget  Lærred  af  en  fortrinlig  Beskaffenhed,  d?r  blev  forskrevet  fra 
Tydskland  og  hed  Klosterlærred,  og  som  paa  Bjerget  blev  antaget  for  at 
skrive  sig  fra  Klosteret;  derfor  siger  Nille  ogsaa  i  »Erasmus  Monta- 
nus« (1,  4):  »Klosterlatin,  det  er  jo  det  bedste  Latin,  ligesom  Klo- 
sterlærred er  det  bedste  Lærred«.  Klosterlatin,  der  ogsaa  nævnes  i 
>Den  Vægelsindede«  (1,  6),  var  den  Latin,  der  brugtes  ved  Disputere- 
øvelserne  og  næppe  var  fuldt  klassisk. 

Paa   Regensen   var   Fribolig   for   80  Studenter,    med    hvilke  5 

Inspektører  havde  Tilsyn,  og  ligesom  nu  forestodes  hele  Stiftelsen  af 
en  Provst.  Her  var  en  Kirke,  hvor  der  blev  holdt  Morgen-  og  Aften- 
bøn og  desuden  holdtes  her  Disputatser  af  Regensianerne,  der  engang 
hvert  Aar  skulde  offentlig  disputere.  Da  Regensen  var  saa  stor,  an- 
saas  den  navnlig  for  at  være  Studenternes  Hovedkvarter. 

Til  Tak  for  den  Tjeneste,  som  Studenterne  viste  under  Pesten 
med  Ligbæren,  da  de  priviligerede  Ligbærere  havde  vist  sig  uvillige, 
fik  Studenterne  paa  Regensen  ved  Forordningen  21.  Dec.  1714  Ene- 
ret til  at  bære  Lig  for  Betaling,  dog  var  det  ogsaa  tilladt  Studen- 
terne i  de  andre  Kollegier,  naar  de  udtrykkelig  blev  anmodede  derom, 
og  følgelig  ogsaa  Lavene  at  bære  deres  Lavsbrødre.  De  skulde  ved 
saadanne  Lejligheder  holde  sig  skikkelig  og  renlig  udi  Klæderne  saa- 
vel  med  Linned  som  uldent,  saa  de  selv  kunde  have  Ære  deraf  og 
at  gemen  Mand  ej  skulde  undse  sig  for  at  bruge  dem,  især  skulde 
de  bære  sorte  Klæder  og  lange  Kapper.  Der  gaves  dem  ogsaa  en 
skarp  Paamindelse  om  ikke  at  være  drukne. 

Skraas  over  for  Regensen  er  Elers  Kollegium,  hvor  der  laa  16 
Studenter.  Det  var  en  smuk  ny  Bygning  af  Udseende  som  den  nu- 
værende med  Frederik  IV's  forgyldte  Billede  over  Porten.  Her  var  et 
smukt  Avditorium,  Kunst-  og  Raritetskammer  og  som  endnu  en  Have. 

1725  havde  Regensianerne  en  Strid  med  deres  Grjenboer  paa 
Elers  Kollegium,  idet  Johan  Drevsen  paa  Papirmøllen  havde  bedet 
Badstuemand  Kresmer  om  at  skaffe  12  Studenter  til  at  bære  hans 
Hustrus  Lig  til  Jorden  i  Gjentofte  Kirke,  og  da  12  Alumner  fra  Kol- 
legiet havde  udført  dette,  mente  Regensianerne,  at  det  var  et  Ind- 
greb i  deres  Rettigheder,  men  Politikollegiet  frikjendte  hine,  da  For- 
ordningen af  21.  Dec.  1714  ogsaa  tillod  Beboerne  af  Kollegierne  at 
bære  Lig,  naar  det  begjæredes  af  den  afdødes  Venner,  og  denne 
Ligbegjængelse  desuden  foregik  udenfor  Byen.  ^-) 

Ogsaa  Borchs  Kollegium  eller  Collegium  Mediceum  var  til  paa 
hin  Tid,  med  30  skjønt  udstyrede  Værelser  med  godt  Bohave  og  en 
stor  Sal  med  Gulv  af  hvidt  og  sort  Marmor  og  ved  Siden  af  denne 
et  godt  Bibliothek  paa  over  3000  Bind,  udstyret  med  Buster  af  be- 
rømte danske  Lærde.  Her  var  ogsaa  et  Kunst-  og  Raritetskammer 
med  Portræter  af  50  berømte  Læger.  Her  var  ogsaa  en  Have.  Det 
er  afbildet  foran  S.  6. 

I  Set.  Pederstræde  stod  endnu  det  gamle  Valkendorfs  Kollegium 
ogsaa   kaldet    Hovmesters  Boder,    med  Bolig   til    16  Studenter.     Alle 

Yærelser  var  endnu  hvælvede  Munkeceller  og  der  var  et  smukt  Av- 
ditorium,  prydet  med  Stifterens  Portræt.  Et  Bibliothek  paa  2,500 
Bind  og  en  stor  Have  hørte  ogsaa  til. 

I  alle  disse  Kollegier  disputeredes  der  ogsaa,  idet  hver  Alum- 
nus  var  forpligtet  til  engang  om  Aaret  at  disputere  offentlig  i  Kol- 
legiets Avditorium,  og  en  saadan  Disputats  blev  trykt,  saa  den  Literatur, 
hvormed  Videnskaben  blev  forøget,  var  stor  i  Tal,  men  Omfanget 
var  sædvanlig  kun  faa  Blade  og  Indholdet  ofte  endnu  tyndere.  Da 
Potuanerne  spørger  Kiels  Klim  om  Disputatsernes  Beskaffenhed  over 
Jorden  og  denne  svarer,  at  de  plejede  at  gjøres  om  lærde  og  kuri- 
øse Sager,  især  om  Grækernes  og  Komernes  Sæder,  Sprog  og  Klæde- 
dragt og  han  selv  forsikrede  at  have  gjort  3  lærde  Disputatser  om 
samme  Folks  Tøfler,  var  Potuanerne  nærved  at  le  sig  ihjel.  Ved 
denne  Fortælling  gav  Holberg  Disputatserne  en  slem  Snært. 

Universitetet  eller  Studiegaarden,  forvansket  til  Studengaarden, 
bestod  af  forskjellige  gamle  Bygninger,  af  hvilke  det  store  Avdito- 
rium var  bj'gget  af  Christian  IV  og  dannede  den  østlige  Fløj;  den 
stod  der,  hvor  nu  Forhallen  og  Festsalen  er.  Den  Del,  der  laa 
imellem  dette  og  Fiolstræde,  var  optaget  af  en  Professorresidens,  Stifts- 
provstens og  Kapellanernes  Boliger  til  Frue  Kirke;  ud  til  Skiden- 
stræde laa  den  botaniske  Have. 

Alle  Studenter  var  naturligvis  ikke  Pedanter  og  de  unge  Studenter 
var  selvfølgelig  undergivne  Modens  Tvang  lige  saa  vel  som  andre, 
men  Universitetets  moderlige  Forsorg  søgte  altid  at  holde  dem  inden 
visse  Grænser.  Kappen  var  fra  Arilds  Tid  den  rette  Studenterdragt, 
men  det  er  ikke  at  undres  over,  at  den  livsglade  Ungdom  ogsaa 
gjerne  vilde  gaa  klædt  som  andre,  skjønt  Universitetet  hvert  Aar  for- 
bød Overdaadighed  i  Klædedragt.  1645  fik  de  Befaling  af  Kansleren 
om  at  bære  deres  Haar  kort  afskaaret,  aflægge  Remme  omkring  Livet 
og  Knæerne,  tillukke  deres  aabne  Ærmer,  afskaffe  deres  vide  Støvle- 
kraver med  mere  Uskikkelighed.  Nogle  Aar  efter  maatte  Konsisto- 
rium igjen  irettesætte  Studenterne,  fordi  de  tænkte  mere  paa  deres 
smukke  Støvler  og  Linned  end  paa  Bibelen  og  fordi  theologiske 
Kandidater  klædte  sig  som  Hoffolk.  1656  blev  en  Student  stævnet 
for  Konsistorium  for  sin  Paryks  og  »uskikkelige  Habits«  Skyld.  Ved 
et  Kongebrev  af  23.  Dec.  1667  fik  de  Tilhold  om  at  bære  Kappen 
som  mest  overensstemmende  med  deres  Stand  ^^)  Denne  Kappe,  der 
hang  i  Folder  ned  over  Ryggen  og   hvis  mellemste  Fold  gik   længer 

ned  end  den  øvrige  Del  som  en  Hale,  paa  Latin  cauda,  skaffede  Stu- 
denterne Øgenavnet  Per  Caudæ,  fordrejet  til  Per  Caudi.  ^'^)  Til  Kappen 
hørte  en  Krave. 

Til  den  vide  Kappe  passede  Kaarden  ikke  saa  vel.  Under 
Kjøbenhavns  Belejring  1658 — 60  var  Studenterne  blevne  vante  til  at 
gaa  væbnede,  men  da  der  1660  stadig  var  Slagsmaal  mellem  dem 
og  Adelens  Tjenere  og  Rigens  Hovmester  vilde  forbyde  Studenterne 
mere  at  bære  Kaarder,  tog  Kongen  sig  af  dem  og  tillod  dem  at  be- 
holde Kaarderne  med  Formaning  om  at  holde  sig  rolige,  medens 
Adelens  Tjenere  derimod  fik  Tilhold  om  at  afvæbne  sig.  ^^)  Imidler- 
tid udstædtes  et  nyt  Forbud  næste  Aar,  og  det  kgl.  Reskript  af  23. 
Dec.  1667  udsiger,  at  der  tildrager  sig  stor  Ulempe,  fordi  Studiosi 
bærer  Kaarder  istedenfor  Kapper  at  drage,  som  sædvanligt  og  deres 
Stand  er  gemæs,  hvorfor  Kappen  blev  paabudt. 

Modens  Herredømme  blev  dog  saa  stærkt,  at  et  Reskript  af  16. 
Sept.  1681  tillod  andre  Studenter  end  Theologer  at  bære  Kaarde, 
men  de  sidste  blev  straffede  med  Fængsel  og  Udelukkelse  fra  gejstlig 
Befordring,  hvis  de  gik  væbnede.  Da  Studenterne  atter  havde  traadt  i 
Vaaben  ved  Belejringen  Aar  1700,  beholdt  de  deres  Kaarder,  uden  at 
noget  Forbud  siden  hindrede  dem  deri,  og  ligesaa  snart  en  Skole- 
discipel havde  faaet  sit  Stipendium  af  Rektoren,  anlagde  han  strax 
Kaarde,  og  Skikken  gik  først  af  Brug  omtrent  i  Aarene  1761 — 63.  ^'^) 

Erasmus  Montanus  (2,  3)  bærer  Kappe,  men  den  er  nu  til  at 
bære  over  den  anden  Dragt  og  han  gaar  ikke  med  den  til 
Stadighed.  Naar  i  »Hexeri«  (3,  3)  en  Doktors  Klædedragt  synes  at 
bestaa  i  en  lang  Kjole  af  sort  Klæde,  da  gik  Lægerne  ikke  saaledes 
klædt,  men  det  var  den  gammeldags  Doktordragt,  som  blev  baaren 
af  dem,  der  var  promoverede  ved  Universitetet.  I  »Melampe«  ifører 
Sganarel  sig  en  Doktordragt  (3,  6).  Doktorer  gik  dog  sikkert  ikke  i 
denne  Dragt  uden  ved  højtidelige  Lejligheder. 

De  eneste,  der  til  Stadighed  bar  Kappen,  var  sikkert  de 
smaa  Peblinge,  eller  Disciplene  i  Latinskolerne.  I  »Uden  Hoved  og 
Hale«  (4,  1)  kommer  Leander  i  sorte  Klæder,  og  det  siges  (4,  2)  at 
han  er  klædt  som  Pebling. 

Om  Helligdagene  og  om  Hverdage,  især  Onsdag  og  Fredag,  gik  2 
eller  3  af  disse  fattige  Peblinge  omkring  for  at  samle  Almisse.  De 
blev  da  staaende  ved  Borgernes  Døre  eller  i  deres  Porte  og  sang 
først:    panem   propter  Dominum    (Brød   for  Guds   Skyld)    og   siden, 

naar  de  havde  modtaget  Almissen:  Deo  gratias  (Gud  ske  Lov). 
Mortensaften  gik  hele  Kor  omkring  i  Gaderne  og  sang  latinske 
Sauge,  f.  Ex. 

Clangat  tua,  Phoebe,  cithara, 

resonetque  dulcis  tibia; 

sunt  celebranda  nobis  læta  Martinalia, 

heus  pocillator! 

ohe  cantator! 

Opus  est  vestra  opera 

pocula  plena 

voxqiie  serena 

nubila  tundunt, 

jubila  fundunt  ■, 

intima^'). 

Den  Lærdom,  disse  Disciple  fik,  gik  mest  ud  paa  den  rent  ydre 
Færdighed;  naar  der  i  »Erasmus  Montanus«  (3,  3)  siges,  at  »nu  om 
Stunder  deponerer  Karle  fra  Kjøbenhavns  Skole,  som  kan  gjøre  he- 
braiske og  kaldæiske  Vers«,  vidner  dette  om,  at  man  lagde  Vægten 
paa  saadanne  ligegyldige,  men  vanskelig  udseende  Ting,  der  kunde 
tage  sig  ud  i  Pedanters  Øjne  og  som  alene  var  skikkede  til  at  ind- 
pode de  Unge  den  aandelige  Hovmod,  der  skulde  videre  udvikles 
ved  Universitetet. 

Lærde  Folk  gav  sig  ofte  Udseende  af  ikke  at  bekymre  sig  om 
det  ydre;  derfor  viser  Erasmus  Montanus  sig  (2,  1)  »med  Hoserne 
nede  om  Benene«  i  Overensstemmelse  med  Per  Ruses  Beskrivelse  i 
»Peder  Paars«  af  en  lærd  Mand: 

»Per  Iversen,  I  véd,  en  gammel  lærd  Student, 

som  jeg  for  nogle  Aar  i  Kolding  haver  kjendt, 

han  elsker  gjerne  sødt,  Rosiner,  Mandler,  Sukker, 

han  ofte  gaar  forbi  vor  Bod  og  dybt  sig  bukker, 

han  synes  som  han  ej  ret  tælle  kan  til  fem, 

i  sin  Theologi  han  dog  er  meget  slem. 

Jeg  ved  at  han  er  lærd,  skjønt  jeg  kun  er  en  Kræmmer, 

thi  han  sig  børster  ej,  sig  aldrig  Haaret  kæmmer, 

som  ret  griindlærde  Folk  hel  nøje  tar  i  Agt, 

paa  slige  ringe  Ting  der  ligger  ingen  Magt. 

Den  hele  Kalundborg  ham  for  hans  Lærdom  roser 

thi  han  ej  Hænder  tor,  ej  binder  sine  Hoser.« 

Ligesom  den  aandelige  Føde,  Universitetet  ydede,  var  uden  stort 
Indhold,    blev  de  ældre  Videnskabsmænd  Pedanter,    der  var  ukjendte 

med  Livet.  En  saadan  forøvrigt  ret  sympathetisk  skildret  Person  er 
Magister  Petronius  i  »Den  Vægelsindede«,  der  er  en  vel  studeret, 
ogsaa  beleven  og  selskabelig  Mand.  En  anden  er  Dr,  Cosmologoreus, 
»Philosophus  udi  egen  Indbildning«,  der  egenlig  hed  Cosmus  Holger- 
sen, der  tror  at  have  forsaget  Verdens  Daarligheder,  har  trukket  sig 
tilbage  i  Selvbetragtning,  men  dog  viser  sig  som  et  andet  Menneske 
med  samme  Skrøbeligheder  og  Lidenskaber,  idet  han  ikke  har  prøvet 
sig  selv,  men  tror  alene  ved  sit  filosofiske  System  at  kunne  overvinde 
sit  Sind.  Den  tredje  Lærde  af  moden  Alder,  som  Holberg  skildrer, 
er  Magister  Stygotius  i  »Jakob  von  Thybo«.  Han  karakteriseres 
saaledes  af  C.  W.  Smith  ^s): 

-Magister  Stygotius  er  en  Mand  i  en  moden  Alder,  der  har 
studeret  ved  forskjellige  udenlandske  Universiteter  og,  da  han  har 
privat  Formue,  saa  han  ikke  behøver  Embedsansættelse,  har  af  Kjær- 
lighed til  det  akademiske  Liv  valgt  at  leve  ganske  for  Videnska- 
berne. Om  disses  Formaal  har  han  ganske  den  samme  Ide  som  Mon- 
tanus, kun  at  den  naturligvis  hos  ham  maa  være  mere  forstenet  og 
uforanderlig.  Han  klager  over  Videnskabernes  Forfald  og  frygter  for 
et  Barbari,  fordi  der  ikke  mere  disputeres  ved  Universitetet  med  den 
Iver  som  i  tidligere  Dage.  Selv  stræber  han  at  forebygge  Lærdoms 
Undergang  ved  at  skrive  vidtløftige  Disputatser  om  Spørgsmaal  af 
ingen  Vigtighed  for  Videnskaben.  Han  underholder  et  Dameselskab 
med  en  Jeremiade  over  den  lærde  Republiks  Tilstand  udført  for  en  stor 
Del  i  latinske  og  græske  Ordsprog  og  Talemaader,  hvori  han  ogsaa 
indklæder  sin  Friertale,  thi  hans  Levemaade  strækker  sig  ikke  saa 
vidt,  at  han  forstaar  at  indrette  sin  Tale  efter  vedkommendes  Fatte- 
evne. Han  fører  et  opskruet,  affekteret  og  pedantisk  Sprog,  som 
paa  den  Tid  ofte  forekommer  hos  aandløse  Lærde  i  deres  Skrifter 
og  sandsynligvis  ogsaa  er  forekommet  i  deres  Samtaler.  Da  han 
bliver  afbrudt  ved  sin  Rival  Krigsmandens  Ankomst,  der  ikke  respek- 
terer lærde  Folk  og  lader  ham  vide,  at  han  med  en  halv  Sekund 
kan  sætte  en  Karl  som  Magisteren  til  Væggen,  svarer  Stygotius,  at 
han  vil  paatage  sig  med  en  halv  Syllogismus  at  slaa  en  hel  Armé  af 
Marken.  Den  netop  ved  sin  Urimelighed  saa  overgivne  komiske  Pa- 
rallel, her  drages  mellem  Universitetets  lærde  Hanekampe  og  Kriger- 
standens Dueller  og  Slagsmaal,  skal  imidlertid  ikke  antyde,  at  det 
akademiske  Korps  kun  duede  til  at  bruge  Munden  og  var  fremmed  for 
al  Stridbarhed  af  en  mere  haandgribelig  Natur.    Stygotius  har  endnu 

den  samme  Stok  og  den  samme  Kaarde,  hvormed  han  har  slaaet 
mangen  ærlig  Professors  Vinduer  ind  i  Wittenberg  og  Rostock  og 
agter  at  vise  sin  Modstander,  at  han  er  god  Academicus  baade  til  at 
slaas  og  disputere«. 

Den  Kamp,  der  i  »Jakob  von  Thybo«  forberedes  imellem 
den  lærde  og  militære  Stand,  havde  saa  meget  tilsvarende  til  Virke- 
ligheden, at  man  endog  kan  paavise  Anledningen  til  Stykket.  Virke- 
ligheden var  dog  ikke  Kamp  mellem  ældre  Personer  som  i  Komedien, 
men  mellem  Studenter  og  Kadetter,  der  var  udartet  til  den  Belej- 
ring af  Eegensen,  som  foregik  Aar  1719. 

28.  Febr.  1719  indgav  Studenterne  paa  Regensen  en  Klage  til 
Universitetets  Patron  Gehejmeraad  Ditlev  Vibe  over  Landkadetterne, 
»som  adskillige  Gange  have  overfaldet  os  med  Skjældsord  og  en  Del 
af  os  med  Hug  og  Slag,  thi  eftersom  vi  have  tilkjendegivet  den  store 
Ubillighed,  som  os  af  bemeldte  Kadetter  er  vederfaret,  for  Rektor 
Magnificus  med  Begjæring,  at  han  vilde  gjøre  den  Anstalt,  at  de, 
som  vare  mest  skyldige,  maatte  arresteres  og  tilbørligen  afstraffes  og 
os  forskaffes  Rolighed  og  Sikkerhed  til  at  gaa  ubehindret  paa  Ga- 
derne, men  dog  fornummet  liden  Nytte  deraf,  idet  vi  nu  paa  en 
og  anden  Maade  af  dem  bliver  forhaanede  og  de  mest  skyldige 
iblandt  Kadetterne,  nemlig  Kyp,  Klouman  og  Dysseldorph  ej  heller 
bliver  straffede,  ja  vi  desforuden  maa  fornemme,  at  Skylden  til 
denne  Allarm  af  en  og  anden  os  bliver  tillagt,  saa  ere  vi  deraf 
foraarsagede  at  forestille  Eders  Excellence  Sagens  rette  Beskaffenhed, 
nemlig  at  bemeldte  Kadetter  ej  alene  den  10.  Pebr.  om  Altenen  saa- 
velsom  nogle  Gange  derefter  i  stor  Mængde  har  forsamlet  sig  uden- 
for Regensen  og  ladet  høre  mange  skammelige  Skjældsord  imod  os, 
hugget  udi  Regensporten,  og  da  de  fornam  nogen  Modstand,  indslaget 
Vinduerne  paa  Regensen  og  Collegium  Elersianum,  som  kan  ses  af 
indlagte  Attester,  men  endog  den  14.  dito  om  Aftenen,  da  Studenterne 
vare  paa  Kommunitetet  for  at  spise,  forsamlet  sig  udenfor  og  over- 
faldet alle  enlige  Studenter,  som  enten  ginge  til  eller  fra  Kommuni- 
tetet, og  jo  større  Taalmodighed  de  have  fundet  hos  os,  jo  mere  har 
deres  Raseri  og  Uforskammethed  tiltaget,  saa  at  de  og  anden  Dagen 
derefter  har  anfaldet  først  2  Studenter  paa  Nørregade  og  jaget 
dem  med  blotte  Kaarder  ind  udi  Madame  Tranes  Hus,  hvilket  Hans 
Højærværdighed  Biskoppen  tilligemed  andre  flere  have  set,  og  strax 
derefter   i   lige    Maade    2    enlige    Studenter  paa  Kjøbmagergade,    for 

hvilke  at  udfri  af  deres  Hænder  nogle  af  Studenterne  herinde  maatte 
gaa  ud  og  med  Gevalt  drive  dem  bort.  Vi  havde  vel  derefter  for- 
ventet Rolighed,  men  forgjæves,  thi  ovenmeldte  Kyp  og  Klouman, 
deres  fornemste  Anførere,  have  atter  igjen  overfaldet  nogle  Studenter, 
som  ginge  til  Kommunitetet,  og  med  deres  dragne  Kaarder  hugget 
efter  dem  ind  i  Studigaardens  Port,  hvilket  begge  Præster  til  vor 
Frue  Kirke,  Hr.  Mag.  Kølichen  og  Kaasbøl,  kan  testere,  desforuden 
have  vi  fornummet,  at  de  endnu  lurer  paa  os,  at  de  hemmelig  om 
Aftenen  kan  oppasse  nogen  af  os  ene  og  gjøre  os  Skade,  thi  nogle  af 
dem  have  udi  deres  Spisekvarter  ladet  sig  forlyde  med  disse  Ord.  at 
de  skulde  ikke  holde  op,  førend  de  fik  nedlagt  10  Studenter,  hvilket 
Værten  i  Huset  tilligemed  sin  Hustru  og  Tjenestepige  have  hørt  og 
med  Ed,  naar  det  af  dem  udfordres,  kan  testere«. 

Til  Stadfæstelse  af  deres  Klage  vedlagde  Eegensianerne  følgende 
Vidnesbyrd  fra  Gadens  Beboere: 

Saasom  Studenterne  udi  KoUegio  Eegio  har  været  af  mig  under- 
tegnede begjærende  min  Attest,  om  hvis  mig  er  vitterligt  om  Land- 
kadetternes Forhold  her  i  Gaden,  da  kan  jeg  dem  den  med  al  Bil- 
lighed ikke  nægte,  men  vidner  saaledes,  at  d.  10.  Febr.  næst  afvigte 
om  Aftenen  Kl.  halv  7  hørtes  et  Bulder  og  Anskrig  her  udi  Gaden, 
som  jeg  tilligemed  en  anden  Mand,  der  var  hos  mig,  løb  strax  ud  i 
Gadedøren  for  at  se,  hvad  der  var  paa  Færde,  og  som  vi  kom  ud, 
da  var  det  Landkadetterne,  der  havde  omspændt  min  Nabos  Hus,  og 
en  stor  Del  af  dem  med  blotte  Kaarder  i  Haanden  gik  Dør  fra  Dør 
for  at  ransage  efter  Studenterne.  Da  der  nu  ingen  i  Husene  fandtes 
eller  nogen  anden  Modstand,  gav  Mons.  Kyp  og  en  stor  Del  andre, 
som  navngav  sig  selv,  med  dragne  Kaarder  og  grove  Skjældsord  sig  til 
at  hugge  udi  Eegensporten,  iiidslog  saa  en  Del  Vinduer  ud  paa  lor- 
omtalte  Regens  og  Eilersens  Kollegium,  raabte  og  skreg  forfærdelig 
og  sagde,  at  de  Hundsvotter,  Kanailler  og  Kujoner  skulde  komme 
ud  for  at  forsvare  dem,  paagreb,  naar  nogen  paa  Gaden  ankom,  som 
intet  vidste  af  dem  at  sige,  og  ganske  forhaanede  dem.  Da  der  var 
nu  ingen,  der  gjorde  dem  nogen  Modstand,  maatte  de  endelig  forlade 
Gaden  og  ginge  bort.  At  jeg  dette,  saavelsom  mange  Gange  tilforn 
har  hørt  og  set,  kan  med  Ed  bekræfte,  naar  og  hvor  forlanges, 
testerer 

Hafn.  d.  18.  Februarii  Anno  1719.  Bone  Svane. 

Efter  Begjæring  kan  vi  underskrevne  Maren  Otte  Torns  og 
Lavrids  Sørensen  med  en  uskadt  Samvittighed  vidne,  at  vi  d.  10. 
Febr.  om  Aftenen  hørte  og  fornam  en  stor  Del  Kadetter,  som  ligesom 
vilde  bestorme  det  kgl.  Kollegium,  hug  i  Regensporten,  raabendes 
med  høj  Eøst:  »Herud  I  Kanailler,  Hundsvotter,  Kujoner  og  Skole- 
drenge«, ja  de  togsaa  grumt  afsted,  at  det  var  næppe  vi  kunde  faa  Fred 
i  vores  Dør,  at  de  jo  med  deres  dragne  Kaarder  kigede  os  op  under 
Øjnene  spørgendes:  »Hvem  er  det  her  staar«.  Og  saa  vi  derhos,  at 
de  forfulgte  3  Studenter  ind  i  vores  Hus  med  dragne  Kaarder,  ja 
jeg  underskrevne  Lavrids  Sørensen  hørte,  at  Vinduerne  klinkede  ud 
paa  Gaden  den  selv  samme  Tid,  da  Kadetterne  var  udenfor  Re- 
gensen. ^ 

18.  Febr.  1719. 

En  Attest,  udstedt  af  N".  Nielsen  og  dateret  21.  Febr.  1719,  lod 
saaledes : 

Som  samtlige  Studenterne  paa  Regensen  af  mig  som  Gjenbo  for 
Regensen  har  været  min  Attest  begjærende,  hvad  mig  kan  være  be- 
vidst om  hvis  uundselig  Medfart  og  Formastelse,  af  Kadetterne  udi 
Kannikestrædet  Tid  efter  anden  imod  Studenterne  er  forøvet,  da  er 
mig  underskrevne  bevidst,  at  næst  afvigte  9.  Febr.  indkom  en  Kadet 
udi  mit  Hus,  navnlig  Kyp,  som  spurgte  om  Monsieur  Schinkel,  som 
er  en  Student,  med  de  Ord,  at  hvis  han  kunde  træfife  ham,  skulde 
han  som  Hopmand  for  Studenterne  være  Arrest  undergiven,  hvorpaa 
jeg  spurgte  omrørte  Kyp,  om  han  med  sin  Ed  kunde  bekræfte,  at 
Schinkel  fremfor  andre  tenterede  noget  offensive  imod  Kadetterne, 
blev  given  til  Svar,  han  ej  kunde  bevise  ham  noget  over.  Dagen 
derefter,  som  var  d.  10.  dito,  om  Aftenen  imellem  6  og  7  indkom  atter 
igjen  omrørte  Kyp  med  en  anden  Kadet,  hvem  jeg  ej  kjendte,  og 
spurgte  flittig  efter  Schinkel,  og  da  jeg  fulgte  dem  til  Døren,  saa  jeg 
staaende  udenfor  Regensen  en  Komplot  ungefær  af  60  Kadetter, 
hvilke,  efter  at  de  en  liden  Stund  larmede,  gik  bort  indtil  Klokken 
halvgaaen  8,  da  omrørte  Kadetter  igjen  ankom  og  præsenterede  sig 
med  blotte  Kaarder  og  huggede  i  Regensporten,  saa  og  udøsede  mang- 
foldige grove  Ord,  nemlig  Kanailler,  Hundsvots-Studenter  og  Kujoner. 
Desforuden  hørte  jeg,  at  omrørte  Kadetter  paa  sin  »hozarisk«  (husa- 
riskj  raabte  i  hverandres  Mund:  »Kommer  Karle  og  lader  os  falde 
ind  paa  Regensgaarden   og  pidske  de  Kujonei<^,  hvilket  dog  ej  skete. 

Og  efter  at  Regensianerne  ej  lod  sig  tilsyne  med  Modstand,  fortfarede 
Kadetterne  i  deres  Ubesindighed  til  Elers  Kollegium,  hvor  de  ej 
alene  udskjældte  Studenterne,  men  endog  voldelig  indslog  Kollegii 
Vinduer  tilligemed  Vinduer  paa  Regensen.  Imidlertid,  da  dette  uan- 
stændige Værk  af  Kadetterne  blev  forøvet,  véd  jeg  og  med  min  kor- 
porlig Ed  kan  præstere,  at  oftomrørte  Schinkel  sad  udi  god  Rolig- 
hed paa  et  Kammer  ved  andre  sine  Kammerater,  og  er  mig  fuld  vit- 
terligt, at  da  Schinkel  kom  i  Erfaring  at  være  udi  Suspition  af  Ka- 
detterne som  Hopmand  for  Studenterne,  resolverede  han  ej  efterdags 
med  Kadetterne  sig  at  ville  befatte,  men  maatte  gjøre  Nødværge,  hvis 
han  af  nogen  blev  attaqueret. 

Nikolai  Tidemand,  Hautboist  ved  Garden,  der  boede  i  nuværende 
Nr.  5  i  Kannikestræde,  vidnede: 

Eftersom  de  samtlige  paa  Regensen  liggende  Studenter  af  mig 
Nikolai  Tideman,  der  tvært  over  boende,  har  forlangt  min  Attest  af 
det,  som  mig  er  bevidst  af  de  af  Kadetterne  forøvede  grove  og 
ugudelige  Forfæng,  har  jeg  dog  ikke  formedelst  min  Fraværelse  ej 
kunnet  været  dem  behjælpelig  derudi,  men  som  min  Kjæreste  og 
Pige,  som  da  der  vare  tilstede  og  have  hørt  og  set,  hvad  passeret, 
deres  Attester  paa  Begjæring  dem  vilde  meddele  som  følger: 

Den  10.  Febr.  om  Aftenen  imellem  6  og  7  indkom  2  Kadetter 
i  mit  Hus  og  begjærede  et  Glas  Brændevin;  derefter  spurgte  en 
Kadet  ved  Navn  Kjp,  som  var  en  af  de  2,  som  indkom,  om  Mon- 
sieur Schinkel  ikke  var  der,  svaredes  nej;  han  maatte  uden  Tvivl 
være  næst  ved  hos  Mons.  Niels  Nielsen,  hvorpaa  han  svarede,  at  han 
allerede  havde  været  derinde  og  søgt  efter  ham  og  ej  fundet  ham. 
Derpaa  spurgte  en  Student  ved  Navn  Haberdorf,  om  han  ikke  kjørte 
i  Kane  i  Aften,  svarede  Kyp:  »nej,  vi  spadserer  i  Aften<,  og  spurgte 
saa,  om  han  ikke  vilde  spadsere  med,  hvortil  Haberdorf  sagde:  > Der- 
som jeg  havde  Kompagni  (o:  Selskab),  turde  jeg  ikke  forlyste  mig  et 
lidet  i  Aften ?»  og  »Jo  vær  saa  god«,  sagde  Kyp,  »saa  skal  I  Pine 
og  Død  faa  brav  Hug  med  samt  Eders  Kammerater«.  Hvortil  Ha- 
berdorf svarede,  det  havde  vel  ingen  Nød,  saasom  han  vel  tilforn 
havde  spadseret  uden  at  faa  Hug,  hvorpaa  Kyp  svarede:  »Da  skal  I 
faa  i  Aften,  om  I  aldrig  har  faaet  tilforn,  nu  er  vi  samlet«.  Derpaa 
indkom  nok  en  Kadet  ved  Navn  Lund  og  begyndte  strax  med  først 
at    spørge   om  Schinkel,    derefter    at  tixere    omrørte    Haberdorf   med 

Næsespillen,  hvorfor  ban  nødtes  at  bede  barn  at  unde  sig  Fred  i  en 
ærlig  Mands  Hus,  ban  troede  ikke,  de  vilde  yppe  Klammeri.  Der- 
efter ginge  de  bort  og  da  jeg  fulgte  dem  til  Døren,  saa  jeg  mod  60 
Kadetter  med  blotte  Kaarder  i  Hænderne,  af  bvilke  somme  have 
villet  indfalde  i  mit  Hus  for  at  overfalde  bemeldte  Haberdorf,  men 
nogle  fraraadte  det.  Derpaa  ginge  de  bort  af  Gaden,  saa  meget  er 
mig  af  min  Kjæreste  sagt,  at  hende  vitterligt  er,  hvilket  hun  og  med 
sin  korporlig  Ed,  hvor  det  paakræves,  sig  erbyder  at  bekræfte, 

Anne  Tidemann. 

Hvad  som  ellers,  medens  min  Kjæreste  med  Gjæsterne  at  op- 
varte havde  at  bestille,  er  passeret,  kan  ses  af  min  Tjenestepiges 
efterfølgende  Attest.  Hun  konsenterer  udi  alt,  hvad  som  af  min 
Kjæreste  er  anført,  aleneste  hun  havde,  da  min  Kjæreste  var  i  be- 
meldte AfFaires,  hørt,  at  Monsieur  Kyp,  da  han  blev  svaret,  at  Mon- 
sieur Schinkel  ikke  var  her,  havde  sagt,  dersom  han  havde  fat  paa 
ham,  vilde  han  slaa  Arme  og  Ben  itu  paa  ham,  og  Kadetten  Lund 
sagde  ligeledes,  at  hvor  han  fandt  ham,  vilde  han  sætte  ham  paa  sin 
R  ,  .,  og  ginge  saa  bort  og  begyndte  at  raabe:  »Herud  I  Kujoner, 
Kanailler- Studenter  og  andre  Skjældsord,  som  mig  er  undfalden,  og 
retirerede  sig  saa  samtlig  ud  af  Gaden.  Pifter  V2  Times  Forlob  kom 
de  tilbage  igjen  imod  en  60,  raabte  og  skreg  som  tilforn,  derefter 
begyndte  de  at  slaa  Vinduerne  ind  paa  Regensen,  raabte  alle  i  et: 
iLader  os  falde  ind  paa  Regensen  og  hugge  alle  Vinduerne  ind,  kom, 
kom,  fælder  an«,  hvilket  alt  sammen  saaledes  er  passeret. 

Disse  Skjærmydsler,  i  hvilke  Schinkel  synes  at  have  været  Stu- 
denternes Fører,  medens  Kyp,  Klouman  og  Dysseldorph  kommande- 
rede Kadetterne,  var  i  Grunden  temmelig  barnagtige.  Kadetterne  var 
i  Gjennemsnit  yngre  end  de  yngste  Studenter,  og  brændte  af  Be- 
gjærlighed  efter  at  udføre  krigerske  Bedrifter,  Den  Uvilje,  der  i 
mange  Tider  baade  før  og  siden  bestod  mellem  Studenter  og  Mili- 
tære og  ofte  havde  ytret  sig  i  Gadeslagsmaal,  brød  her  ud  hos  de 
yngste  Militære  i  krigersk  Daad,  og  Stormen  paa  Regensen  blev  for 
de  smaa  Kadetter  en  virkelig  Krigsbedrift. 

Jakob  von  Thybos  Tale  til  sine  Soldater  (5,  6)  bliver  som  et 
Minde  om  Kadetternes  Felttog:  »Hvem  I  trætfer  udi  sort  Kjole,  skal 
I  støde  ned,  Naar  vi  saa  har  masakreret  de  fleste  hid  og  did  paa 
Gaderne,  skal  vi  formaliter  belejre  Regensen,  hvilken  vi  udi  Hast  kan 

erobre,  thi  je^;  tror  ikke,  de  formedelst  Mangel  af  Proviant  skal 
kunne  holde  en  Belejring  ud  i  24  Timer«. 

Ogsaa    de    smaa  Peblinge  i  Latinskolen    var    en   stridbar  Race. 

1718  klagede  Skomagerne  over,  at  de  overfaldt  deres  Drenge  med 
Hug  og  Slag,  naar  de  enten  hentede  Mad  til  Svendene  eller  gik 
andre  Ærender,  og  at  de  paa  Vor  Frue  Kirkegaard  kastede  Snebolde 
paa  Mestrenes  Hustruer  ■''^). 

Straf  over  Skoledisciple  tilfaldt  Rektoren.  Naar  Per  Degn  i 
»Erasmus  Montanus«  (1,  5)  roser  sig  af  at  have  staaet  3  Gange  Skoleret, 
forend  Erasmus  var  født,  var  dette  ikke  nogen  Ros  for  ham.  At  staa 
Skoleret  var  en  barbarisk  Straf,  svarende  til  den  militære  Spidsrod '^^). 

1719  var  der  en  Discipel  i  Tor  Frue  Skole,  der  havde  stjaalet  i  St. 
Petri  Kirke,  men  »for  hans  Velfærds  Konservation«  dømtes  han  til 
at  slippe  med  3  Gange  at  staa  Skoleret,  siden  den  ene  Gang,  han 
havde  lidt  denne  Straf,  ikke  havde  hjulpet,  og  han  blev  overgivet 
Rektoren  til  Skolens  Disciplin'^'). 

Præsterne  er  selvfølgelig  Børn  af  deres  Tid  ligesom  andre  Menne- 
sker, og  de  har  i  den  Tid  været  samme  Svagheder  undergivne  som  deres 
Medborgere.  Naar  Stadens  Sognepræster  15.  Marts  1717  fik  Rang 
med  Konsistorialraader,  kom  de  ind  under  Forhold,  der  vel  satte  dem 
paa  lige  Trin  indbyrdes,  men  gav  dem  en  vis  Højhed  ligeoverfor  Med- 
brødre. Præsternes  Embedsdragt  var  da  som  den  nu  brugelige,  men 
paa  Hovedet  bar  de  en  Baret  eller  bred  Hue,  der  foroven  var  flad 
og  rund  som  Laaget  paa  en  Tønde  og  dertil  saa  bred,  at  den  tjente 
som  Solskjærm^-). 

Prædikenerne  var  vistnok  for  en  stor  Deel  Bodsprædikener  og 
i  disse  kunde  der  siges  meget,  som  selv  Enevoldskongen  maatte  taale. 
Morten  Reenberg  og  den  tydske  Præst  Diirkop  gik  saa  vidt  i  Om- 
talen af  Kongens  Forhold  til  Grevinde  Viereck,  at  de  fik  Befaling  om 
at  tie,  men  ikke  desto  mindre  traadte  de  næste  Søndag  frem,  som 
om  der  intet  var  i  Vejen.  Reenberg  begyndte  sin  Prædiken  uden 
Bøn  eller  ludgang  saaledes:  »Naar  der  er  Ildløs  paa  Slottet,  maa  da 
Helliggejstes  Klokke  ikke  klemte,  naar  Landets  Vældige  drager  med 
Synd  og  Laster  Herrens  Straf  over  det,  maa  da  en  Guds  Ords  Tjener 
ikke  vække  dem  af  Sikkerheds  Søvn«  •'^). 

»Aar  1720  prædikede  Dr.  H.  Diirkop  i  St.  Petri  Kirke  for  den 
tydske  Menighed  en  Materie,  som  sigtede  til  at  advare  mod  Guds 
retfærdige  Domme.    Iblandt  andre  Ord  brugte  han  disse:  Førend  10 

Aar  gaa  til  Ende,  skal  Kjøbenhavn  blive  til  en  Stenliob.  Mærker  vel, 
hvad  jeg  siger  og  jeg  vil  sige  det  anden  Gang,  at  det  maa  mærkes 
desto  vissere,  nemlig:  førend  10  Aar  gaar  til  Ende,  skal  Kjøbenhavn 
blive  en  Stenhob.  Denne  Spaadom  lagde  mange  paa  Hjærte,  andre 
udlo  den  og  i  Aaret  1728  var  der  ikkun  2  Aar  af  Terminen  tilovers, 
da  talte  mange  derom.  I  det  samme  blev  Spaadommen  opfyldt,  og 
Dr.  Diirkop  selv  syntes  saa  lidet  som  andre  at  have  ventet  Opfyldel- 
sen den  Gang,  thi  hans  Skræk  blev  saa  stor,  at  den  drog  hans  lang- 
varige Helsot  efter  sig«  ^^}. 

Det  er  foran  omtalt,  hvorledes  Præsterne  paa  Prædikestolen 
angreb  den  overdaadige  Klædedragt.  Der  kom  ogsaa  fremmede  Bods- 
prædikanter.  Det  kunde  have  været  interessant  at  vide,  hvad  den 
S.  224  omtalte  »Pilegrim«  førte  i  sit  Skjold,  men  om  ham  findes 
intet;  derimod  fortælles  følgende  om  en  anden,  der  var  her  i  Aarene 
mellem  1720  og  1728: 

»Nogle  Aar  før  sal.  og  højlovlig  Kong  Frederik  IV.'s  Død  ankom 
fra  Tydskland  et  Menneske,  som  gav  sig  ud  for  at  have  Guds  levende 
Ord  og  at  være  sendt  som  en  Profet  til  at  aabenbare  Kongen,  at 
Guds  Vilje  var,  man  skulde  her  til  Lands  afskaffe  den  overdaadige 
Klædedragt.  Den  salig  Herre  fandt  Behag  i  at  lade  den  velmenende 
Mand  komme  for  sig  et  Par  Gange  og  hørte  ham  med  Taalmodig- 
hed,  men  det  var  alt,  efterdi  han  selv  bedre  af  Forfariug  vidste,  hvad 
Vanskelighed  der  var  ved  at  give  gode  Love.  Imidlertid,  da  dette 
formente  Guds  Sendebud  holdt  idelig  an  og  ej  vilde  lade  sig  afvise, 
saa  fik  Hofpræsten  Hr.  Conradi  Befaling  til  at  handle  med  ham  og 
høre  hans  Forslag  om  mulig  Forbedring,  da  Fejlen  var  unægtelig  nok. 
Denne  gik  saadan  Vej,  at  han  tilstod  ham  alt  det,  som  klagedes  over 
Uorden  i  denne  Sag,  sigende:  Jeg  disputerer  Eder  ikke  Eders  Kald, 
og  endnu  mindre  Sandheden  af  det,  I  klager  over.  Jeg  lover  Eder 
ogsaa  at  gjøre  mit  Bedste  til  at  naa  saadan  en  Forbedring,  men  en 
Ting  kræver  jeg  først  af  Eder,  som  I  ej  maa  nægte  mig,  efterdi  I  er 
Guds  Mund  til  os,  nemlig,  førend  den  forrige  Klædedragt  forbydes, 
da  skaffer  os  en  af  Gud  kjendelig  approberet  Model  paa  den  ny.  Lad 
os  se  en  Prøve  af  den  rette  Gud  behagelige  Fa9on  og  Farve,  saa  skal 
Sagen  have  sin  Rigtighed.  Dette  kunde  den  gode  Mand  ikke  og 
altsaa  blev  intet  af«  ^'^). 

Af  ringe  Betydning  var  i  Frederik  IV.'s  Tid  nogle  Fanatikere, 
hvis    Lærdomme  afveg  fra   Statskirkens.     Om    en    af   disse    fortæller 

Pontoppidan  i  Fortsættelsen  af  sine  Annaler  under  1714 *'6):  »Ved 
dette  Aar  omtrent  var  den  Passage  med  den  Knapmagersvend  Diir- 
kopf,  der  var  meget  hengiven  til  Socianismus  og  stræbte  meget  efter 


St.  Nikolaj  Kirke. 

at  udbrede  sine  Meninger.  Han  ikke  alene  talte  blasfemisk  om  Tre- 
enigheden, men  skrev  ogsaa  sine  Bespottelser  paa  smaa  Sedler,  som 
han  strøede  omkring  i  Kirkerne,  hvor  Folk  fandt  dem.    Han  fik  Paa- 

mindelse  om  at  lade  Aære  med  sligt,  men  fremturede  desuagtet  der- 
med saa  længe,  indtil  han  for  sin  Blasfemi  blev  sat  fast.  Her  gik 
han  nu  løs  paa  Kongen  og  den  verdslige  Øvrighed.  Adskillige  Præ- 
ster gik  til  ham  over  i  Aar  og  Dag  og  fik  dog  ikke  Bugt  med  ham. 
Derpaa  dømte  man  ham  til  Børnehuset  paa  Christianshavn,  hvor  han 
blev  ilde  behandlet  med  Hug  og  Slag,  Efter  at  have  været  der  et 
halvt  Aars  Tid,  blev  han  Landet  forvist  og  rejste  da  ud  til  Tydsk- 
land». 

Det  ses  af  Politiprotokollerne,  at  det  var  15.  Aug.  1713,  at  han 
dømtes  til  Tugthuset,  men  at  han  brod  ud  1716  og  opførte  sig  paa 
samme  Yis  som  tilforn. 

30.  Aug.  171(i  tilskrev  Politi-  og  Kommercekollegiet  nemlig 
Biskop  Vorm  følgende: 

»Saasom  her  udspredes  nogle  forskrækkelige  og  græsselige  Guds- 
bespottelser baade  i  Kirkerne  og  Husene,  hvoraf  og  nogle  idag  til 
Højmesse  ere  fundne  udi  Helliggejstes  Kirke,  og  det  er  vel  vitterligt, 
at  ingen  er  Avtor  dertil  uden  den  Adolf  Diirkop,  som  for  faa  Uger 
siden  udbrød  af  Tugthuset,  saa,  paa  det  saadant  ugudeligt  Væsen  og 
Forargelse  kan  faa  Ende  og  gemene  Mand  kan  faa  at  vide,  at  de, 
som  af  Gud  og  Kongen  ere  satte  til  at  afværge  og  hindre  al  Uskik- 
kelighed og  Ugudelighed,  lader  sig  saadant  gaa  til  Hjærte,  saa  og  at 
dette  forargelige  Menneske  engang  kan  opdages  og  paagribes,  ere  vi 
af  Eders  Højærværdighed  tjenstligst  begjærendes,  at  han  vilde  tilstede 
og  befale  hosfolgei.de  Forkyndelse  at  maatte  denne  Dag  efter  Aften- 
sang af  alle  Prædikestolene  her  udi  Staden  læses  og  forkyndes,  i  det 
Haab,  at  det  til  den  Skyldiges  Paagribelse  meget  skal  kontribuere: 

»At  hvor  stor  Flid  hidindtil  har  været  gjort  for  at  ertappe  en 
Person  ved  Navn  Adolf  Diirkop,  som  for  nogen  Tid  siden  er  udbrudt 
af  Tugthuset  og  dog  nu  omgaar  og  udstrør  baade  udi  Kirkerne  og 
Husene  nogle  forskrækkelige  og  ugudelige  Sedler  fulde  af  afskyelige  Guds 
og  Kongens  Bespottelser  og  man  hannem  dog  hidindtil  ikke  har  kunnet 
faaet  opspurgt,  saa  ombedes  hermed  alle  og  enhver  udi  Menig- 
heden, som  om  bemeldte  Person  kan  have  nogen  Videnskab,  hvor 
han  sig  ophofder  eller  er  til  Huse  og  er  at  finde,  at  de  vil  have  den 
Godhed  og  det  anmelde  enten  for  Hans  kgl.  Majestæts  Politimester 
eller  og  for  Stadens  Byfoged,  saa  at  han  kan  blive  paagreben  og 
examineret.  om  han  gjør  saadan  forskrækkelig  Gjærning  af  Sindets 
Forvildelse  og  Galenskab  eller  og  af  en  modvillig  Ugudelighed.     Thi 

loves  derfor  den,  som  kan  give  saadan  vis  Underretning-  om  hans 
Person,  saa  han  kan  paagribes,  at  den  skal  have  til  Foræring  og  Be- 
lønning af  Politikollegio  fire  Rigsdaler,  som  den  strax  skal  betales, 
naar  den  Skyldige  efter  givne  Anslag  er  bleven  paagreben^<. 

Han  blev  nu  sat  i  Daarekisten,  men,  som  det  ses  af  en  Skrivelse 
af  26.  Aug.  1718,  brød  han  ogsaa  ud  deraf,  sattes  saa  i  Arresthuset, 
men  da  han  ikke  kunde  sidde  der  længer  og  faldt  det  Offentlige  til 
Udgift,  førtes  han  tilbage  til  Daarekisten.  Derfra  er  det  vel  saa,  at 
han  undveg  til  Tydskland. 

De  pietistiske  Bevægelser,  der  havde  begyndt  170H,  var  snart 
blevne  afværgede  og  de  traadte  ikke  op  aabenlyst  førend  under  Chri- 
stian VI.'s  Regjering*^^).  Det  er  vanskeligt  at  dømme  om,  hvorledes 
Præsterne  optraadte  ellers,  men  i  alt,  hvad  der  angik  Trosenheden, 
var  de  paa  deres  Post. 

Hedningemissionen  var  i  denne  Tid  en  Statssag,  idet  Kongen 
beskikkede  Missionærerne,  men  den  blev  en  Menighedssag,  da  der 
hver  Sondag  blev  gjort  Forbønner  for  Guds  Riges  Fremgang.  Ved 
Reskript  af  14.  Novbr.  1721  blev  det  paabudt,  at  der  foruden  for 
Finlapperne  og  for  Hedningerne  i  Ostindien  skulde  bedes  for  Grøn- 
lænderne, til  hvem  Hans  Egede  samme  Aar  havde  begivet  sig. 

Men  i  Fædrelandet  selv  var  der  en  Missionsgjerniug,  der  kunde 
have  givet  Arbejde  nok,  hvis  den  havde  været  mere  end  stiltiende 
tilladt.  Det  er  foran  omtalt,  hvorledes  der  gjordes  Forsøg  paa  Jø- 
dernes Omvendelse,  men  hvorledes  Lokkemidlerne  i  Grunden  bestod 
i,  hvilket  Parti  der  kunde  yde  de  største  Fordele. 

Der  var  ogsaa  en  Tyrk  ved  Navn  Josef  Christensen,  der  var 
bleven  døbt  og  fik  Tilladelse  1721  til  at  gaa  omkring  med  en  Kol- 
lektbog for  at  faa  noget  til  Hjælp  og  Undsætning '^^). 

Et  religiøst  Forhold  var  der  dog,  hvori  Øvrigheden  var  beret- 
tiget til  at  skride  ind,  nemlig  naar  nogen  af  den  evangelisk-lutherske 
Troesbekjendelse  var  gift  med  en  af  en  anden  Tro  og  Børnene  af 
dette  Ægteskab  ikke  blev  opdragne  efter  Statskirkens  Tro,  Der  var 
en  katholsk  Bendrejer  Balthazar  Martini  de  Garnisi,  hvis  Kone  var 
luthersk  og  havde  Stolestade  i  St.  Nikolaj  Kirke.  Hun  var  ikke  nogen 
elskværdig  Karakter,  thi  1719  dømtes  hun  til  at  miste  sit  Stolestade 
»formedelst  begangne  Forargelse  udi  berørte  Kirke  under  Prædiken  og 
Gudstjenestes  Forrettelse,  med  uanstaaelig  Skjænden  og  Ord,  som  har 
rejst    sig    og  adskillige   Gange    er    forefalden    imellem    hende    og    en 

anden  Kone.  som  og  havde  Stade  og  sad  i  Stol  hos  hende,  fordi  at 
hun  Supplikantens  Hustru  imod  al  Skik  og  Maner  havde  sat  og  hver 
Grang  de  kom  i  Kirken  vilde  sætte  en  hendes  yngre  Datter  ovenfor 
den  anden  Kones  ældre  Datter«  '^). 

Da  Familien  saaledes  var  berøvet  sit  Stolestade,  kunde  der  være 
en  Slags  Undskyldning  for,  at  den  søgte  under  et  mere  gjæstfrit  Tag. 
men  Øvrigheden  var  ikke  til  at  spøge  med  i  den  Retning.  Af  en 
Politiretsdom  af  9.  Juli  1720  ses  det,  at  Sønnen  var  opdraget  i  den 
papistiske  Religion  og  derfor  bleven  frataget  Forældrene  og  over- 
givet Konventhuskommissionen,  at  han  kunde  oplæres  blandt  fattige, 
forældreløse  Børn,  til  han  kunde  komme  ud  at  tjene.  Da  Forældrene 
nu  havde  haft  samme  Forsæt  med  Datteren  som  med  Sønnen,  blev 
hun  dømt  til  at  sættes  samme  Sted  hen  som  Sønnen  og  Faderen  til 
at  stille  Kavtion  for  deres  Underholdning;  Forældrene  havde  begge 
været  arresterede  med  Udsigt  til  haard  Straf,  men  Kongen  benaadede 
dem,  imod  at  de  udleverede  Datteren  ^^). 

Af  Præsterne  roses  Mag.  Folkmar  Danchel  ved  Helliggejstes 
Kirke  (1720 — 26)  som  >en  Englemand  saavel  af  Ansigt  som  Væsen, 
meget  sindrig,  kløgtig  og  fuld  af  Paafand  saavel  i  naturlige  som  lærde 
Sager;  af  hans  nervøse  (i  anden  Betydning  end  nu),  nette  og  aand- 
rige  Prædikener  kan  man  noksom  slutte  hans  theologiske  Studia«. 
Han  profeterede  sin  Død  forud  i  en  Prædiken ,  hans  Ligemand  var 
ikke  her  i  Byen  paa  den  Tid«.  Mindre  rosende  omtales  Danchels  Ef- 
terfølger, Mag.  Knud  Tommerup  (død  1730):  »Han  rømte  bort  fra 
sin  Menighed  i  Pestens  Tid  og  maatte  derover  gjøre  en  offentlig  Af- 
bedelse,  men  det  blev  ligere  en  Satyra  over  Biskop  Vorm  end  en  al- 
vorlig i^'ortrydelse.  Han  var  ellers  længe  Sognepræst  til  Garnisons- 
kirken og  i  den  barbariske  Tid  ledsagede  han  vel  600  til  Retter- 
stedet; ved  den  Anledning  gjorde  han  engang  en  kort  Ligprædiken 
over  de  levende.  Der  boede  en  umættelig  Gjærrighed  i  ham,  saa  at 
han  ej  bluedes  ved  tidt  og  ofte  at  tage  en  Offerdaler  af  Alteret  og 
probere  den  paa  Haanden,  foruden  mange  flere  saadanne  Insolenser«  ^^). 

Paa  Christianshavn  var  Mag.  Hans  Trojel  Præst  1714—25. 
Han  var  først  Landsbypræst,  men  for  at  gjøre  sig  bemærket  af  Kon- 
gen, lavede  han  Breve  med  Cifferskrift,  der  skulde  forestille  en  hem- 
melig Brevvexling,  som  var  ført  med  den  svenske  Regjering;  til  Tak 
for  denne  Opdagelse  blev  han  Præst  paa  Christianshavn.  Men  der 
spandt  han  Rænker    sammen    mod  Assessor  P.  Ryssel,    og   meddelte 

Kongen  en  stor  Sammensværgelse,  der  var  i  Gjærde  blandt  flere  højt 
staaende  Embedsmænd;  det  viste  sig  snart  for  hans  Vedkommende  at 
være  Intriger,  der  var  udspekulerede  dels  af  Had,  dels  for  at  »bringe 
sig  nogen  nyNaade«,  hvorfor  han  dømtes  til  Forbrydelse  af  Ære,  Liv 
og  Gods,  men  benaadedes  med  Fængsel  paa  Livstid  paa  Munkholm''^). 

Den  mest  ansete  Præst  var  Morten  Reenberg,  først  ved  Hellig- 
gejstes  Kirke,  siden  1720 — 36  Stiftsprovst;  med  djærve  Ord  kæmpede 
han  for  den  strenge  Lutherdom  og  imod  Hykleriet;  i  en  af  en  Samtidig 
skreven,  nu  trykt  Biografi  af  ham^^)  findes  der  mange  Anekdoter  om 
hans  uforbeholdne  og  humoristiske  Ytringer. 

Hersleb,  der  blev  Hofpræst  1725,  var  imidlertid  Mønsteret  paa 
gejstlig  Veltalenhed,    der   ikke    kan  karakteriseres  bedre   end  ved  de 


Stiftsprovst  Morten  Eeenberg. 

Ord,  at  da  1746  den  pietistiske  Bluhme  holdt  Ligtale  over  Christian 
VI.,  græd  ingen  uden  han  selv,  men  da  Hersleb  prædikede,  græd  alle 
andre  ^^). 

Det  var  kun  meget  fornemme  Folk,  der  tog  faste  Huslæger;  i 
»Den  politiske  Kandestøber«  (4,  9)  siger  Raadsherreinden  til  Geske: 
»Borgmesterinden  maa  ogsaa  tage  sig  au  en  Doktor  aarvis  for  sit 
hele  Hus,  der  kan  give  hende  nogle  Draaber,  som  hun  altid  i  det 
ringeste  maa  lade  staa  i  en  Flaske,  enten  hun  vil  bruge  dem  eller  ej«. 
Men  da  de  fleste  ikke  kunne  nøjes  med  at  raadspørge  en  enkelt  uuder 
Sygdomstilfælde,  var  det  upraktisk  at  have  fast  Læge. 

Blev  man  syg,  hentede  man  enten  en  Barber  eller  en  Doktor, 

hvis  man  ikke  kunde  nøjes  med  en  klog  Kone.  1735  indgav  Doktor 
Bøtticher  en  Klage  til  Magistraten  over  den  Krænkelse,  som  den 
medicinske  Videnskab  led  ved  ulovlig  Praxis  af  >  Åpothekere,  Regi- 
mentsteltskærer,  Barberere  eller  Kirurger,  Badere,  Operatører  og 
andre  Kvaksalvere,  Landstrygere,  vagante  (omrejsende)  Markskrigere, 
gamle  og  unge  Fruentimmer,  Apotbeker-  og  Barbersvende ,  ja  endog 
Bødler  og  Skarprettere«  '^). 

At  en  saadan  Klage  var  berettiget,  ses  af  de  Oplysninger,  hvor- 
med Bøttichers  Klage  er  forsynet  af  dens  Udgivere,  og  et  talende 
Exempel  haves  i  en  Regning  fra  Overformynderiet  i  et  Skifte  efter 
den  afgaugnes  Parykmager  Peter  la  Rosses  3aarige  Søn,  der  døde 
1718.     Den  lyder  saaledes: 

^Betalt  Dr.  Laub  for  hans  Opvartning  i  Barnets  Svaghed  2  Rd. 
4  Mk.  Til  Monsieur  Bechman  for  en  Del  Medikamenter  og  Opvart- 
ning 2  Rd.  En  anden  Barber  1  Rd.  2  Mk.  Til  Stads-Bøddelen  lige- 
saa  for  Opvartning  og  Medikamenter  5  Rd.  2  Mk,  Til  en  Kone,  som 
og  gjorde  Opvartning  ved  Barnet  og  for  brugte  Medikamenter  2  Rd. 
92  Sk.  Endnu  betalt  til  en  Student,  som  ligeledes  paatog  sig  at 
kurere  Barnet,  5  Rd.  Betalt  Apotheker  Becker  for  Medikamenter 
4  Rd.  6  Sk.« ''-') 

Der  blev  ikke  sparet:  En  rigtig  Læge,  2  Barberer,  Bøddelen, 
en  klog  Kone  og  en  klog  Student  foruden  Apothekeren.  Det  er  alt- 
saa  ikke  Overdrivelse,  naar  der  i  »Barselstuen«  gjøres  Opvartning  af 
Doktoren,  Barberen  og  den  kloge  Kone. 

Her  følger  2  Regninger  i  en  fornem  Borgers  Dødsbo  for  Læge- 
tilsyn.    Først  Doktorens: 

Salig  Herman  Bonhoffs  Sterboe. 

Debet. 
For  Medicamenter,  som  ieg  selv  har  forskaffet  ...  2  Rd.  3  Mk. 
For  min  Umage  udi  10  Dage   da  ieg  hver  Dag  er 
gaaet  til  den  Salige  Mand  2  iblandt   og    3    gange 
henstiller  ieg  til  deris  egen  gode  Skiønsomhed. 
Kiøbenhafn,  d.  16.  Octobr.  1725. 

B.  J.  v.  Buchwald. 

Barberens  Segning  lyder  saaledes: 
JSTaclidem  icli  sehligen  Hr.  Herman  Bolmhoff  in  seiner  Krank- 
lieit    mit    Aderlassen  Clistiren,    und  tågiiclier  Besuchuug  in 
3  wochen  aufgewartet,  als  prætendire  vor  meine  Miihe    ...  4  Rd. 

Copenhagen,  d.  2Ste  Jan.  1726. 

'      Christoph:  Poll. 

Idet  Barberen  var  billigere,  tog  man  først  sin  Tilflugt  til  ham 
og  naar  hans  Kur  ikke  hjalp,  tilkaldte  man  Doktoren,  der  ikke  gav 
Regning  ind,  men  skulde  betales  »per  honneur«. 

De  studerede  Læger  havde  i  Regelen  taget  Doktorgraden,  dog 
var  de  dertor  ikke  alle  kyndige  i  Kunsten.  »I  skal  kjøbe  ti  Alen  sort 
Klæde  hos  den  Kræmmer,  der  boer  ligeoverfor;  af  dette  skal  I  lade 
gjøre  Jer  en  lang  Kjole«,  siger  Leander  i  >Hexeri«  (3,  3);  »naar  I 
det  har  gjort,  skal  I  leje  Jer  smukke  Værelser  og  lade  skrive  med 
store  Bogstaver  over  Døren:  Her  boer  den  vidtberømte  Doktor  Jau- 
senius,  som  kurerer  alle  Slags  Sygdomme.  Naar  I  kun  har  den  lange 
Kjole  paa,  saa  er  alting  kraftigt,  hvad  I  kommer  i  en  Flaske.  Der 
er  hundrede  Doctores,  der  aldrig  er  kommen  dertil  ved  andet  Middel«. 
Herved  sigtes  sikkert  til  dalevende  Charletaner. 

En  Pedant  af  en  Læge  er  fremstillet  i  »Barselstuen«  (3,  5); 
han  fordriver  Sygdommene  ved  at  lade  sine  Patienter  sulte  ihjei  og 
giver  disse  latinske  Sætninger  til  bedste,  naar  de  vil  have  Forklaringer 
om  deres  Tilstand. 

Den  Doktor  Baithasar  Johannes  de  Buchwald,  af  hvem  en  Reg- 
ning er  meddelt  ovenfor,  var  en  af  Kjøbenhavns  første  Læger  og 
uagtet  han  var  oprindelig  Barber,  blev  han  Professor  ved  Universitetet. 
Det  er  ham,  Holberg  sigter  til  ved  Skildringen  af  Jens  Blok  i  -Peder 
Paars«  '*^),  og  der  maa  have  været  meget  naragtigt  ved  ham,  navnlig 
i  Henseende  til  Selvfølelse  og  Forsøg  paa  at  skjule  sin  Mangel  paa 
den  Lærdom  i  Latin,  som  hans  Kollegaer  besad. 

Om  ovennævnte  Dr.  Bøtticher  siges  1712,  at  han  »har  en  skiden 
Mund,  der  taler  ilde  om  Folk,  som  han  ikke  kan  bære  Vand  til,  der- 
tilmed  skal  han  have  en  indbildendes  Orm  af  Højhed,  saa  at  ingen 
Mennesker  kan  komme  til  rette  med  ham  <  '•'). 

Det  var  en  lykkelig  Tid  for  Forfattere,  de  var  fri  for  at  læse 
Korrektur,  men  leverede  alene  Bogtrykkeren  Manuskriptet,  og  denne 
maatte  saa  sorge  for  et  nøjagtigt  Aftryk.     Dr.  Bøtticher  havde  ladet 

Christoffer  Brandt  tr3"kke  en  Bog  for  sig  i  306  Exemplarer,  men  da 
den  var  fuld  af  Fejl  og  Forfatteren  ikke  vilde  betale  den,  stævnedes 
han  for  Politiretten,  der  dømte  27.  Marts  1724:  »Bogtrykkeren  Brandt 
har  trykt  den  Bog,  som  Dr.  Bøtticlicr  har  leveret  ham  at  trykke, 
saa  vitiøs,  at  den  ikke  kan  publiceres,  men  bør  udi  Stykker  rives,  at 
hverken  Bogtrykkeren  ej  heller  Dr.  Botticher  deraf  kan  have  nogen 
Nytte,  og  saa  som  Bogtrykkeren  Brandt  saaledes  har  fordærvet  Bogen, 
saa  bør  han  at  tabe  baade  sit  Papir  og  sin  Bogtrykkerløn,  desligeste 
efterdi  han  ikke  har  villet  nøjes  med  Politimesterens  Resolution,  saa 
bor  han  for  unødigt  Stævnemaal  at  betale  Processens  Omkostning  til 
Dr.  Bøtticher  med  4  Rd. 

Derimod  roses  Jens  Bing  »som  en  Mand ,  der  var  et  stort 
Exempel  paa  den  gamle  Ærlighed,  Oprigtighed,  Afholdenhed  og  Maa- 
dehghed«,  og  nød  megen  Anseelse  som  Læge  baade  blandt  sine  Kol- 
legaer og  i  Publikum^"). 

Det  kunde  maaske  interessere  nogen  at  vide,  hvad  en  Doktor- 
maskine er,  der  omtales  i  »Hexeri« ;  den  har  intet  med  Læger  at 
gjøre,  men  beskrives  af  Rahbek  som  en  lille  menneskelig  Figur  af 
Størrelse  som  en  Dverg,  omhyllet  med  en  lang  Kappe,  der  kunde  skydes 
op  og  ned,  saa  Hovedet  snart  sad  i  Maven,  snart  stod  højt  i  Vejret  ^^). 


Naar  Pedanteriet  blomstrede  hos  dem,  der  var  uddannede  ved 
Universitetet,  kan  man  nok  tænke  sig,  hvorledes  de  halvstuderede 
Røvere  var,  der  havde  faaet  en  lille  Duft  af  Lærdommen,  men  aldrig 
var  komne  over  de  første  Grundelementer.  Saadanne  Karakterer  som 
den  kostelige  Per  Degn  i  »Erasmus  Montanus«,  findes  ved  Siden  af 
Forbilleder  til  selve  Erasmus  til  alle  Tider  i  forskjellige  Afskyg- 
ninger. 

Til  denne  halvlærde  Stand  hørte  Barberer,  der  havde  en  sær- 
egen Dragt,  nemlig  en  lang  blaa  Kappe,  eftersom  det  hedder  i  et 
Digt  fra  1731: 

»Barberer  gik  jo  før  med  blaa  og  lange  Kapper, 
En  Glaremester  ej  saa  hastig  Moden  snapper, 
At  jo  Barbererne  strax  lægger  deres  af«.**^) 

Datidens  Barberer  havde,  som  omtalt,  betydelig  Lægepraxis,  og 
det   ikke    alene    i   kirurgiske  Tilfælde.     I  ^Hexeri«  (5,  4)  fremstilles 

Mester  Herman,  hvis  Lægemidler  bestaar  i  Aareladning ;  »at  lade  sig 
aarelade  1  Gang,  gjør  en  Patient  ligesaa  godt  som  at  bruge  Doktor 
Bombasti  Hovedpiller  et  helt  Aar«.  Han  aarelod  paa  Armen,  Foden 
eller  Panden  efter  Patientens  Behag.  I  »Uden  Hoved  og  Hale«  (1,  6) 
opfordrer  Leander  Roland  til  at  lade  sig  aarelade  hos  Mester  Daniel, 
da  han  anser  ham  for  gal.  Aareladning  var  iøvrigt  en  Forsigtigheds- 
regel, som  Alle  brugte  flere  Gange  om  Aaret  for  at  udskille  de 
usunde  Vædsker  af  Legemet. 

Da  Barbererne  kom  meget  omkring,  blev  de  som  vandrende 
Aviser,  der  fortalte  Bynyt.  I  »Den  »Stundesløse«  (1,  6)  viser  Hol- 
berg os  en  tydsktalende  Barber,  der  fortæller  utrolige  Historier.  I 
»Gert  Westphaler«  (Se.  17)  siges  Snaksomheden  at  være  en  alminde- 
lig Fejl  hos  Folk  af  den  Profession.  Hos  disse  halvdannede  Folk 
opkom  ofte  en  Tillid  til  egen  Visdom,  der  fremkaldte  den  Vigtig- 
hed, som  er  fremstillet  hos  Mester  Bonifacius  i  »Barselstuen«  (3,  3), 
hvor  han  hovmoder  sig  over  de  virkelige  Læger  i  Henseende  til  sin 
Kunst.  Den  mest  Komiske  er  følgelig  selve  Gert  Westphaler,  der  ikke 
talte  om  andet,  end  hvad  han  kaldte  alvorlige  Ting,  men  hvad  han 
mente  var  Højdepunktet  af  Viden,  var  i  Virkeligheden  ikke  engang 
halv  fordøjede  Stumper  af  Lærdom. 

Ligesom  Lapseriet  i  Selskabslivet  ytrer  sig  i  tomme  Fraser  uden 
Indhold,  saaledes  bliver  de  halvlærdes  Optræden  fuld  af  Formularer 
og  langtrukken  Tale  med  Kruseduller;  saadanne  Folk  fremstilles 
ogsaa  foruden  i  den  skikkelige  Erik  Madsen  Bogholder  i  »Den  Stun- 
desløse« i  Else  David  Skolemesters  i  -Barselstuen«  (2,  7).  Der  var 
paa  den  Tid  ingen  David  Skolemester  i  Kjøbenhavn,  men  i  Midten 
af  det  foregaaende  Aarhundrede  levede  David  Reich,  der  holdt  Skrive- 
og  Regneskole  i  sin  Gaard  paa  Kjøbmagergade.  Det  er  ovenfor  om- 
talt, hvorledes  Holberg  boede  her  1720 — 28,  og  derfor  falder  det  ham 
saa  naturligt  netop  at  fremstille  David  Skolemesters  Kone,  ligesom 
der  i  »Den  Vægelsindede«  (2,  11)  tales  om  hans  Formularer  og  Else 
Skoleholders  Magasiner. 

I  »Den  politiske  Kandestøber«  (1,  6)  er  David  Skolemester 
Medlem  af  Collegium  politicum  og  i  »Uden  Hoved  og  Hale«  (2,  5) 
nævnes  hans  Goldamme.  I  »Det  lykkelige  Skibbrud«  (5,  6)  frem- 
stilles en  Skoleholder,  der  ikke  vil  kaldes  Monsieur,  men  Dominatio 
vestra,  og  gjør  Ophævelser  over,  at  Dommeren  siger  hjærtelig  gjerne 
og  ikke  hjærteligen  gjerne. 

22 


338  Skoler, 

Foruden  Vor  Frue  Latinskole  var  der  oprettet  Kirkeskoler,  hvor 
fattige  Børn  ikke  alene  blev  oplærte,  men  ogsaa  fik  Mad  og  Klæder. 
Den  første  af  disse  var  Helliggejstes  danske  Skole,  oprettet  af  Sogne- 
præsten Frands  Thestrup  1702.  I  Fundatsen  for  denne  hedder  det, 
at  der  fandtes  adskillige  fattige  Folk,  som  ikke  formaaede  at  holde 
deres  Børn  til  Skole,  »her  ej  heller  er  anden  Skole  end  Vor  Frue 
(latinske)  Skole,  hvor  saadanne  Børn  uden  Skoleløn  kunde  lære,  der 
og  ellers  findes  blandt  Haandværksdrenge  og  Tjenestepiger  en  stor 
Del,  som  liden  Kundskab  om  Gud  har«.  I  de  følgende  Aar  kom  der 
lignende  Skoler  ved  de  andre  Kirker  og  de  baade  byggedes  og  ved- 
ligeholdtes ved  frivillige  Bidrag.  Her  undervistes  Børnene  i  Religions- 
kundskab, Skrivning  og  Regning,  Bestyreren  af  en  saadan  Skole  hed 
Skoleholder  og  hans  Hustru  underviste  i  Begyndelsen  Pigerne  i 
Haandgjerning.  Sædvanlig  var  der  en  >Karl  til  Medhjælper  med 
20  Rd,  Løn  om  Aaret.  Skoleholderen  lik  fra  først  af*  kun  30 — 40 
Rdlr.,  senere  steg  Lønnen  selvfølgelig.  Skoleholderen  var  sædvanlig 
studeret,  vel  endoEr  theologisk  Kandidat,  Karlen  eller  Høreren  ikke 
altid.  Skoletiden  var  i  Begyndelsen  om  Sommeren  Kl.  B — 10  og  1—5, 
om  Vinteren  en  Time  senere  om  Morgenen. 

Den  først  oprettede  Helliggejstskole  var  oprindelig  bestemt  til  at 
gaa  lidt  udenfor  de  tarvelige  Kundskaber,  som  de  andre  meddelte. 
Her  skulde  gives  Undervisning  i  Tydsk  og  saa  megen  i  Latin,  at 
Børnene  kunde  lære  at  bogstavere  ret  de  latinske  Ord,  der  brugtes  i 
dansk  Stil.  Derfor  behøver  de  holbergske  Tjenere,  der  næsten  alle 
har  en  tarvelig  Kundskab  i  Latin,  ikke  just  at  have  været  forsøgte  i 
Studeringer,  idet  de  kan  have  været  oplærte  i  denne  Skole.  Bespis- 
ningen, Børnene  lik,  var  »et  grovt  Skillingsbrød,  saakaldet  Skofte,  som 
man  ellers  giver  Heste«.  Nogle  fik  fuld  Beklædning,  andre  kun  Hoser 
og  Sko.  Fra  Christian  IV.'s  Tid  var  der  en  Skole  i  Nyboder  og  en  i 
Laxegade. 

1721  var  der  desuden  21  private  Skoler.  1710  var  der  udgivet 
et  Reskript,  der  bestemte,  at  ingen  maatte  holde  Skrive-  og  Regne- 
skole  uden  tillige  at  undervise  i  Religion.  Enhver  Skolemester  skulde 
overhøres  af  Sognepræsten  og  beskikkes  af  Magistraten.  Kvinder,  der 
holdt  Skoler,  maatte  kun  undervise  Børn  under  4  (!)  Aar  ^ '). 

I  Den  Vægelsindedes-  første  Udgave  (3,  1)  gaar  Lucretias 
Søster  paa  6  Aar  i  Skole  hos  Madame  Lapan,  der  altsaa  maa  have 
holdt  en  af  Datidens  finere  Pigeskoler.    I  Skattelisten  fra  1722  nævnes 

Parykmager  Larpang  i  Pilestræde  Nr.  89  paa  Salen,  det  er  nu  Nr.  28, 
maaske  er  det  hans  Hustru. 

En  Slags  Lærde  var  ogsaa  Poeterne,  det  vil  sige  Lejlighedsdig- 
terne, af  hvilke  der  behøvedes  mange.  Som  vi  ovenfor  har  set 
maatte  der  skrives  Ligvers,  hver  Gang  en  Mand  var  død,  og  var  det 
meget  fint,  baade  paa  dansk  og  tydsk.  I  >Melampe«  (1  7)  siger 
Sganarel:  »Det  er  nu  noget  gement  at  være  Poet,  thi  jeg  tror,  her 
er  ligesaa  mange  Versemagere  i  Byen,  som  der  er  Fluer  i  September 
Maaned«.  Da  Petronius  i  »Jakob  von  Thybo«  (1,  8)  siger,  at  Poesi 
er  Gudernes  Tungemaal,  siger  Per:  »Mig  synes,  det  maa  heller  hedde 
Tiggernes  Maal,  thi  alle  de  Poeter,  jeg  har  kjendt,  har  været  Staadere« . 
Sammesteds  (1,  4)  henvises  Per  til  Poeten  udi  Aabenraa,  næstved 
Guldsmeden,  der  gjorde  Vers  for  billig  Pris,  hvorfor  han  ogsaa  mener, 
at  han  bor  ved  Volden,  for  at  han  kan  se  det  grønne  om  Sommeren. 

Per  gjør  ogsaa  den  Bemærkning  (2,  2),  at  Poeten  i  Aabenraa 
»føder  Kone  og  Børn  alene  ved  sine  Vers.  Han  kan  gjøre  Vers,  som 
er  kun  et  Ord  lange,  men  vil  man  have  det  saa  kort,  saa  kan  Fanden 
ikke  veje  ham  op  med  Penge  .  Den  Slags  kunstige  Vers  med  et 
Ord  i  Linien,  findes  virkelig  ^^). 

I  et  Bryllupsvers  fra  1737  findes: 

^Hvor  faar,  hvor  faar  jeg  ea,  der  strax  kan  Støvle  smøre, 
For  mig  til  Aabenraa  til  Versfabrikken  hen«. 

Om  denne  Poet  skriver  Rahbek  ^•'•),  at  den  Mand,  der  »for  ikke 
længe  siden  af  en  kompetent  Dommer  er  bleven  kaldet  vor  første 
Literator'  (Revisor  Andersen'?),  havde  forsikret  ham  »paa  Højtidsreg- 
ninger fra  den  Tid  mellem  andre  Højtidsexpenser«  at  have  fundet 
ham  nævnt  under  denne  Titel. 

En  anden  Versfabrikant  skildres  os  i  Magister  Rosiflengius  i 
»Det  lykkelige  Skibbrud«.  At  hans  Karakter  er  et  Afbillede  af  Virke- 
ligheden, kan  ses  af  Tøger  Reenbergs  poetiske  Skrifter,  Anden  Del, 
S.   107—8,  hvor  der  findes  følgende  Vers: 

»O  Dorus,  du  lyksalige, 

hvor  kunde  du  vel  rime, 

vel  tusind  Vers  du  skaffede 

til  Trykken  i  en  Time. 

Vel  er  det  sandt,  din  frugtbar  Pen 

var  uden  Sans  og  Hjærne, 

blandt  Gjække  var  dog  altid  den, 

som  dig  betalte  gjærne«  osv. 

22* 

I  Anledning  af  dette  meddeler  Luxdorph  følgende  Bemærkning 
af  Sorterup:  »Claus  Dorus  (o:  Claus  Bang),  en  afsat  Præst,  havde  i 
sin  Tid  saavel  som  flere  Visekræmmere  paa  de  Tider  (han  døde  1683) 
Vers  fal  i  alle  Lejligheder«.  Og  Luxdorph  tilføjer  (1769):  »Enhver 
véd.  at  den  Kunst  at  drive  Tiggeri  i  bunden  Stil  som  en  anden  bor- 
gerlig Næring  er  endnu  ikke  fortabt  hos  os  og  bliver  det  formodent- 
lig ikke  heller,  saa  længe  den  bringer  saa  meget  ind,  at  Folk  kan 
gifte  sig  derpaa  og  deres  Børn  oplæres  i  Faderens  Haandværk«. 

»Adskillige  af  Dori  Begravelsesvers  fra  1678 — 82,  som  ved  en 
Slumpelykke  ere  faldne  os  i  Hænderne,  vise,  at  han,  for  ej  at  ud- 
tømme sin  poetiske  Aare,  der  ellers  umulig  kunde  udholde,  har  be- 
tjent sig  af  et  og  samme  Vers  ved  mere  end  en  Lejlighed,  ja  ofte 
uden  Undseelse  kort  efter  hverandre  alene  med  nogen  liden  For- 
andring efter  Omstændighederne«.  Og  derpaa  giver  Luxdorph  da  et 
Exempel. 

Hertil  føjer  Rahbek^"):  »Om  imidlertid  selve  Dorus  var  Hol- 
bergs egentlige  Original  eller  om  han,  hvad  ikke  synes  usandsynligt, 
har  haft  nogen  samtidig  for  Øje.  lader  sig  nu  om  Stunder  ikke  lette- 
lig afgjøre,  saa  lidet  som  om  hans  416de  Epistel,  hvori  han  beretter 
Magister  Rosiflengii  Død  og  gjentager  en  hel  Del  af  sine  Sarkasmer  mod 
Lejligheds  Poeteriet,  er  en  Fiktion  eller  frembragt  ved  nogen  virkelicr 
Anledning.  At  denne  Slægt  i  sine  oprindelige  Former  har  vedvaret 
indtil  vore  Dage  og  at  dens  sidste  Stamholder  med  Føje  kan  siges  at 
have  været  den  ligeledes  afsatte  Præst,  Mag.  Kaalund,  der  ved  1  Linie 
i  Evalds  Avtobiografi,  hvor  han  nævnes  som  Klopstocks  Antipode, 
har  taaet  en  Udødelighed,  hans  utallige  Lejlighedsvers  ikke  vilde  have 
tilvejebragt  ham,  er  andensteds  sagte 

Der  kan  dog  ingen  Spørgsmaal  være  om,  at  en  bestemt  Person, 
hvem  Holberg  kopierer  som  Rosiflengius,  virkelig  har  levet,  efter  den 
Maade,  hvorpaa  han  omtales  i  Epistlernes  fjerde  Del  (Nr.  416),  der 
udkom  1749.  Han  fortæller  der,  at  Magister  Rosiflengius  og  hans 
Broder,  der  uden  Doktors  Titel  havde  praktiseret  i  Medicinen, 
begge  var  døde,  til  ubodeligt  Tab  for  Landet,  thi  den  ene  forløste 
ved  sine  Lægemidler  de  syge  af  de  Fortrædeligheder,  som  den  onde 
Verden  førte  med  sig,  den  anden  skaffede  ved  sine  Begravelsesvers 
de  døde  hvilket  Sæde  i  Himlen,  Arvingerne  ønskede.  Holberg 
skildrer  nu  meget  morsomt  Rosiflengii  Virksomhed.  Samtidige  paa- 
stod,    at    den  virkelige  Rosiflengius  havde  samme  Legemsfejl,     amme 

lærde  Titel  og  drev  paa  en  Maade  samme  Haandværk  og  at  haus 
Navn  paa  et  Par  Bogstaver  nær  var  indeholdt  i  Rosiflengius,  og  derefter 
formoder  Werlauff,  at  Navnet  var  Flensborg  ^^),  men  hvad  dette 
sidste  angaar,  da  er  Navnet  » Ros  i  Flæng«  saa  betegnende,  at  det 
tydelig  ikke  er  nogen  Bogstavomsætning.  Den  Poet  Christen  Flens- 
borg, der  døde  1776  ( ■  hans  Gejst  var  dog  stor,  endskjønt  Kroppen  var 
lille)  s  kan  det  dog  umulig  være,  da  han  først  er  født  1728. 

Det  er  nu  chikanøst  af  Skjæbnen,  at  man  ikke  kan  faa  Sikker- 
hed for,  hvem  en  saadan  Person  var.  som  alle  kjendte  for  150  Aar 
siden.  Poeten  i  Aabenraa  og  Magister  Rosiflengius  er  de  samme 
Person  eller  er  de  forskjellige?  Det  er  foran  antydet,  at  Poeten  i 
Aabenraa  kan  være  Samuel  von  Qvoten,  men  hvis  det  er  ham,  som 
Holberg  ovenfor  nævner  som  Broder  til  Rosiflengius,  hvilket  kunde 
passe  i  Henseende  til  deres  Stillinger  som  Kvaksalvere,  og  til  Tiden 
da  han  døde,  saa  kan  han  ikke  være  ment  med  Poeten  i  Aabenraa. 
Forgjæves  har  Forfatteren  af  dette  Skrift  søgt  i  Hundreder  af  Skifte- 
akter og  mangfoldige  Begravelsesregninger,  for  at  finde  en  Forfatter 
til  Begravelsesversene  nævnt;  gik  Oplysningerne  langt  ind  paa  Enkelt- 
hederne, saas  det,  at  det  var  Bogtrykker  Høpfner,  der  fik  4  Rdlr. 
2  Mk.  for  at  levere  Versene  trykte  og  beskaarne.  I  Bunden  af  den 
alier  sidste  Pakke  af  dem,  der  skulde  være  Gjenstand  for  den  møj- 
sommelige og  frugtesløse  Leden,  stod  endelig  en  Oplysning  i  et  Skifte 
fra  1726:  >♦  Studiosus  Povl  Grylling  for  Ligvers  med  Trykkerløn  og 
Indbinding  er  givet  o  Rdlr.«  Men  eftersom  Poeternes  Tal  var  saa 
stort,  tør  man  ikke  heraf  slutte,  at  netop  han  var  Poeten  i  Aabenraa. 
Det  bliver  vel  rettest  at  blive  staaende  ved  Bedemanden  Niels  Hansen, 
hvis  Ophold  i  Aabenraa  er  sikkert  (se  S.  247),  og  naar  Poeten,  som 
anført,  nævnes  i  et  Vers  fra  1737,  er  det  vel  en  poetisk  Frihed  og 
ikke  Bevis  for,  at  nogen  Poet  boede  her  saa  længe.  I  Mandtalslister 
vil  man  udenfor  v.  Qvoten  og  Bedemanden  ikke  finde  nogen  Person, 
om  hvem  man  med  Rimelighed  kan  slutte,  at  de  har  drevet  Verse- 
fabrikation. 

I  den  ældste  Udgave  af  »Barselstuen«  (5,  4)  fremstilles  en 
Poet,  hvem  Troels  omtaler  som  vPer  Iversen,  det  er  en  lærd  Mand, 
han  gjør  næsten  alle  Brudevers  her  i  Byen;>. 

Peder  Paars  har  en  Fortale  til  »Indbyggerne  i  de  Ny  Boder, 
dem  der  bo  langs  med  Volden,  item  alle  dem,  som  høre  under  Seig- 
neur  Nagels  Fane« :  denne  sidste  var  Torvemester,  og  Folk  under  hans 

Fane  var  altsaa  Torvesiddere  og  Høkere.  Til  disse  Folk  siger  Hol- 
berg paa  sin  skjemtsomme  Vis,  at  »saadan  mærkværdig  Historie  kan 
være  eder  mere  til  Nytte  og  Opbyggelse  end  de,  som  I  udi  Hobetal 
hver  Dag  kjøbe,  nu  om  en,  der  har  vrikket  sit  Ben  udi  Lybæk,  nu 
om  et  Hus,  som  er  afbrændt  udi  Westphalen,  nu  om  en  Kalv,  som 
er  født  med  en  Top  paa  Hovedet  eller  falbelader  paa  Benene.  Der- 
paa  anvende  I  dog  en  temmelig  Del  Penge,  hvormed  I  kunde  kjøbe 
andre  gode  og  nyttige  Bøger,  saasom  denne  sandfærdige  Historie  om 
Peder  Paars,  om  hvis  Rigtighed  jeg  haaber,  Ingen  er  saa  vantro  at 
ville  tvivle«  osv. 

Viserne  var  den  Læsning,  hvortil  Smaafolk  var  henviste,  og  de 
regnede  ned  i  Legioner.  Et  Exempel  paa  en  frugtbar  Visedigter  er 
Bogtrykkeren  Povl  Phoenixberg,  der  desuden  forfattede  flere  Tids- 
skrifter af  meget  lav  Komik  og  fulde  af  Smudsigheder^^).  Ogsaa  Bog- 
trykker Johan  Kristoffer  Brandt  havde  en  Hovednæring  med  at  sælge 
Viser  og  da  han  ikke  først  lod  dem  censurere,  blev  han  oftere  tiltalt 
af  Politiet^'').  Det  er  til  ham,  Holberg  sigter,  naar  han  skriver  om 
»Brandtes  Viser,  der  synges  til  Fiol  i  begge  Paradiser«. 

Af  hvad  Natur  disse  Viser  var,  ses  af  en  Klage  fra  ham  til 
Politi-  og  Kommercekollegiet  af  18.  Oktbr.  1725  med  Politimesterens 
Svar.  Brandt  klager  over.  at  Politimesteren  bandt  hans  Hænder,  saa 
»jeg  fattige  Borgermand  maa  krepere  som  en  Orm,  efterdi  her  er  saa 
mange  Bo^rykkere  og  ikkun  ganske  lidet  Arbejde,  dog  forbydes 
mig  alene  alle  Tider  den  Smule,  jeg  begynder  og  som  har  været 
brugeligt  i  mange  Mands  Minde,  da  jeg  dog  aldrig  har  set  nogen 
kgl.  Forordning  derom«.  Han  fandt  ikke,  at  Kongens  Vilje  var  at 
forbyde  Bogtrykkerne  at  trykke  noget,  hvori  der  alene  var  nogle  faa 
Ord,  der  ikke  kunde  skikke  sig,  men  naar  disse  blev  udeladte,  kunde 
det  øvrige  ikke  forbydes.  »Mens  Gud  bedre  det,  at  der  skal  være 
saa  mange,  som  skal  eller  vil  forbyde  Bogtrykkerne  deres  Brød  eller 
melere  sig  dermed,  derfor  gaar  saa  mange  uden  Lands  og  lader 
trykke.  Naar  der  er  en  Karl,  som  har  Lyst  til  at  skrive  gode  Ma- 
terier, som  vel  gjøres  nødig  at  komme  iblandt  Folk,  da  skal  det  først 
approberes,  som  billigt  er,  men  man  har  ikke  nødig  at  lade  enhver 
Vise  approbere,  helst  naar  den  ikke  strider  imod  Guds  og  Kongens 
Lov.« 

Politimesterens  Betragtning  af  Brandt  var  en  ganske  anden; 
han  skriver:       Formedelst  at   denne  Brandt  understaar  sig  at  trykke 

utilladelige  Viser  og  samme  ved  Drenoe  lader  omraabe  paa  Gader  og 
Stræder  fremfor  nogen  af  de  andre  Bogtrykkere,  derfor  bliver  Brandt 
saa  ofte  tiltalt  og  advaret  for  at  aflade  dermed,  alt  hidindtil  forgjæves, 
og  .har  han  altid  fulgt  herudi  sin  Egenraadighed  og  tilbagesat  baade  sin 
Ed  og  Pligt,  som  han  sin  Øvrighed  er  skyldig,  ja  han  har  ikke  alene 
udiminBetjeninpstid,  mens  endog  udi  min  salig  Formands  Tid,  uagtet 
gjorte  Advarsler,  ladet  Drenge  omløbe  med  ucensurerede  Viser,  hvor- 
for han  og  er  bleven  mulkteret«.  For  2  Aar  siden  havde  han  under 
Titlen  »Fem  ny  lystige  Viser,  alle  ungeKarle  og  Piger  til  Fornøjelse« 
trykt  en  Vise:  ^> Under  det  grønne  Træ«,  hvori  efter  Politimesterens 
Mening  meget  forargeligt  og  lastværdigt  var  anført,  »Gud  bedre  des- 
værre, at  den  listige  Satan  i  disse  onde  Tider  nok  desforuden  søger 
og  forleder  Ungdommen  til  saadanne  og  andre  onde  Gjerninger«,  og 
derfor  blev  Brandt  arresteret  og  mulkteret;  for  nogle  Aar  siden  blev 
5  Drenge  med  Viser  trufne  i  Tyveri  og  indsatte  i  Børnehuset.  Han 
var  bleven  udpantet  for  at  have  trykt  Komedieplakater,  men  «den 
Person,  han  trykkede  deslige  Sedler  for,  var  en  Grenader.  som  uden 
Øvrighedens  Permission  understod  sig  til  at  spille  med  de  saakaldte 
Marionetter  eller  Dukker,  hvilket  ligeledes  var  forargeligt,  i  Henseende 
at  det  skulde  ske  paa  en  Søndag  efter  Aftensang  og  at  disse  Soldater 
var  Katholikker  og  vilde  forestille  den  Tornske  Affære  ^°)  imod  vores 
evangeliske  Religion«. 

Det  blev  ham  forbudt  at  trykke  en  Vise  om  en  Student  Tanche, 
der  blev  henrettet  15.  Maj,  fordi  de  andre  Studenter  havde  bedet 
Politimesteren  om  at  forhindre  Udgivelsen  af  en  saadan  Vise.  Ogsaa  Ud- 
givelse af  Viser  og  Skrifter  om  den  afsatte  Præst  Mag.  Hans  Trojel 
paa  Christianshavn  var  bleven  ham  forbudt,  thi  »jeg  udi  mine  Tanker 
syntes,  at  saadanne  Viser  ikke  burde  eller  kunde  tillades  at  trykke,  hans 
efterladte  bedrøvede  Hustru  og  Børn  til  desto  mere  og  større  Hjærte- 
sorg  og  Græmmelse,  som  desforuden  vel  sørgelig  maa  bejamre  sin 
Tilstand,  thi  det  nok  iblandt  aile  var  bekjendt  Trojels  begangne  For- 
seelse, uden  at  det  tilligemed  skulde  blive  overalt  paa  Gader  og 
Stræder  udraabt«.  Visen  om  Trojel  havde  Brandt  selv  lavet.  Da  han 
ogsaa  herfor  blev  mulkteret  og  opgav,  at  en  anden  Mand  ved  Navn 
Tillau  havde  trykt  lignende  Viser,  blev  dennes  Øplag  ogsaa  konfiske- 
ret. Endnu  en  anden  Vise  var  det  blevet  ham  forbudt  at  trykke,  da 
den  ej  heller  var  censureret,  Oplaget  blev  konfiskeret  og  han  stævnet 
paa  Politikamret.    »Men  i  hvor  meget  jeg  ogsaa  bad,  saa  at  Taarerne 

stod  i  mine  Øjne  formedelst  hans  (Politimesterens)  Haardhed,  at  det  maatte 
mig  permitteres,  var  der  ingen  Hjælp,  at  jeg  enten  maatte  trykke  eller 
sælge  et  Blad  deraf,  og  bad  jeg,  at  Hr.  Justitsraaden  vilde  vise  mig,  om 
der  var  noget,  som  var  enten  imod  Gud,  Kongen  eller  gode  Sæder, 
saa  vilde  jeg  det  borttage,  da  fik  jeg  til  Svar:  »Det  vil  jeg  ikke  binde 
Eder  paa  Næsen,  I  skal  det  nu  ikke  trykke  eller  sælge«,  uden  videje 
Aarsag  eller  Raison.  men  saa  snart  jeg  kom  fra  Politikamret,  var  alle 
Gader  fulde  af  andre  Viser,  af  en  Person  trykt,  som  aldrig  i  sine 
Dage  har  svaret  enten  Kongen  eller  Byen  for  1  Skilling,  saa  tog  jeg 
en  og  bragte  op  til  Politikamret  og  spurgte,  hvorfor  de  maatte  mere 
trykke  eller  sælge  dem  end  jeg.  da  svarede  Fuldmægtigen,  at  han 
skulde  l)live  opciteret,  men  den  anden  Dag  alligevel  solgte  han  saa 
meget  han  kunde,  indtil  at  jeg  bragte  den  anden  Gang  3  Drenge  op 
med  Viser  paa  Politikamret,  da  beholdt  de  Viserne  og  bad  Drengene 
gaa  og  viste  dem  til  mig,  at  jeg  skulde  betale  dem  de  fremmede 
Viser,  som  jeg  ikke  havde  trykt  <  ^^). 

I  Den  Stundesløse  har  Holberg  tegnet  os  to  Bogholdere,  der 
vel  i  Stykket  ikke  optræder  selv  med  overdreven  Karrikatur,  men 
i  Leanders  og  Oldfuxes  Efterligning  af  deres  Færd  bliver  højst 
komiske  Figurer.  En  meget  bekjendt  Bogholder  paa  den  Tid  var 
Cort  Danxt,  der  har  udgivet  en  Mængde  Skrifter  baade  paa  Dansk 
og  Tydsk  om  Bogholderi  og  Regning.  Det  er  ligesom,  det  kunde 
passe  paa  ham,  naar  Oldfux  siger:  »Jeg  er  kun  en  Madik  at  ligne 
mod  ham  i  Bogholderi  og  Regning.  Jeg  har  ham  at  takke  og  kysser 
Støvet  under  hans  Fodder  for  det,  jeg  forstaar  udi  Bogholderiet. 
Jeg  skulde  ikke  rose  ham,  fordi  han  er  mit  Søskendebarn  paa  min 
Faders  Side,  men  jeg  kan  sige  dette,  at  han  har  faa  sin  Lige  udi 
alle  Slags  Regninger,  og  ligesom  der  er  en  Regel,  kaldet  Regula 
Detri,  saa  har  han  gjort  en  ny  kaldet  Regula  Petri«. 

Cort  Danxt  blev  ikke  rig  ved  sit  Bogholderi,  thi  han  døde  16. 
Feb.  1726  i  en  Alder  af  57  Aar  i  saa  stor  Fattigdom,  at  hans  Sviger- 
søn Lærredskræmmer  Hans  Pedersen  Rantrum  gik  fra  Arv  og  Gjæld. 
Det  ses  af  Stifteakterne,  at  han  1684—90  havde  været  i  Tjeneste  hos 
Henrik  Schup,  der  var  en  af  de  32  Mænd  og  Direktør  for  det  ostin- 
diske Komi)agni,  og  at  han  selv  1606—1702  var  Overbogholder  ved 
samme  Kiunpagni.  1713  blev  han  Bogholder  ved  Provianterings- 
kommissionen  og  var  ogsaa  en  Tid  i  Tjeneste  hos  Grev  Danneskjold 
Laurvigen    ved   Besørgelsen   af  dennes  Handelsaffærer   og  andre  For- 

retninger,  af  hvem  han  lik  Afsked  1717.  Han  bar  allerede  dengang 
ikke  holdt  særlig  Husholdning,  thi  der  fandtes  i  hans  Dødsbo  en 
Kontrakt  med  hans  Svoger  Peter  Hessenberg,  der  for  40  Rdl.  om 
Aaret  skulde  have  hans  Datter  i  Huset. 

Af  Klæder  efterlod  han  sig  2  brune  Klædes  Klædninger,  en 
sort  Kjole  og  2  Veste,  en  brun  Stoffes  Kappe,  2  Nathuer,  4  Parykker, 
2  sorte  Muffer  og  en  Hat.  Af  Møbler  havde  han  bl.  a.  en  Skrive- 
pult. Han  laa  i  en  Himmelseng  med  blaa  Makejs  Omhæng.  Han 
havde  ogsaa  en  Thepotte,  men  kun  et  Krus  til  at  drikke  af,  et  Par 
hvidskaftede  Knive  i  Foderal,  selvfølgelig  flere  » Blækhorn <;.  et  af 
Messing,  et  af  Horn  (deraf  Navnet  Blækhorn,  som  man  endnu  kunde 
høre  for  40  Aar  siden),  en  Tallerken  og  en  Sarserken.  Rig  var  han 
derimod  paa  Bøger,  men  den  Frederik  Petersen  Bentz  og  »MedkoUega«, 
der  registrerede  disse  og  fik  8  Rdl.  derfor,  tog  sig  Sagen  altfor  let, 
thi  de  ordnede  de  fleste  i  Bundter,  som  de  vurderede  til  1  eller  2  Sk. 
Stykket,  og  fik  dog  343  Numre  ud,  saa  hans  Bibliothek  har  udgjort 
flere  tusend  Bind,  for  en  stor  Del  vedkommende  Regning,  Boghol- 
deri og  Handel,  men  ogsaa  historiske,  geografiske  og  theologiske. 

Denne  Bogholder  har  udgivet  en  Række  Skrifter  til  Vejledning 
i  Regning,  italiensk  Bogholderi,  Vexelvæsen  og  Mj'ntvæsen.  17  Jl 
udgav  han  under  Titel  Spiegel  der  Kaufmanschafft  4  poetiske  Værker 
paa  dansk  og  tydsk,  nemlig:  »Dcnd  edle  Skrive-Konstes  velfortiente 
Lov  og  Priis«,  »Dend  edle  Regne-Konstes  velfortiente  Lov  og  Priis«, 
»Dend  edle  Bref-Styliseer-Konstes  velfortiente  Lov  og  Priis«  og 
»Dend  christelige,  retsindige,  ordentlige  og  vel  regulerede  Bogholderie 
Konstes  velfortiente  Lov  og  Priis«,  hele  »dend  Reale  Konst  og  Viden- 
skab elskende  Ungdom  i  Kjøbenhavn  til  en  fornøden  og  nyttelig 
Efterretning  udi  Herrens  Frygt  og  ved  hans  Aand  og  Naade  opsat 
og  i  Kjærlighed  til  en  velment  Opmuntring  fremstillet«.  Disse 
Smaaskrifter  indlededes  ved  Bibelsprog,  men  er  ikke  meget  tiltalende 
at  læse.     Det  om  Bogholderi  begjmder  saaledes: 

»Bøger  holde  og  forvalte,  Regenskaber  ret  at  gjøre 

over  Indtægt  og  Udgift,  sine  Sager  at  besørge 

or  de  Midler,  som  man  stedse  haver  agtet  njttelig, 

ja  som  Herrens  Naadsens  Gaver,  naar  de  bruges  gudelig. 

Efter  Herrens  Ord  og  Love  bør  man  denneui  at  indrette 

og  paa  Ret  ug  Sandheds  Piller  alle  Ting  tilbørlig  sætte. 

Disse  ædle  Videnskaber  er  ej  først  idag  opfunden, 

O,  man  liar  til  alle  Tider  sig  til  dennem  flittig  bunden, 

for  Hukommelsen  at  styrke  for  sig  selv  og  andre  iler. 
at  god  Eigtighed  for  alle  sig  tilbørligen  beter. 
Alt  til  Daniels  Tider  har  man  holdet  rigtig  Bøger, 
og  sig  udi  Eegnekonsten  øvet,  iiaar  man  eftersøger 
Ordet,  som  os  Gud  har  givet,  at  vi  det  betragte  kan, 
som  en  ædel  Naadses  Gave  forat  komme  til  Forstand.« 

Erik  Madsen  Bogholder  niaa  ligesom  Carl  Danxst  ogsaa  være 
tænkt  at  give  Undervisning,  thi  da  Yielgeschrei  (3.  1)  fortæller  Leo- 
nard om  sin  Datters  Giftermaal,  udbryder  denne:  »Hvad,  skjæmter 
I.  vil  I  give  jer  Datter  til  en  Skolemester«? 

Kunstnere  var  her  ikke  mange  af,  men  der  nævnes  dog  nogle. 
Af  Malere,  der  kaldtes  Skildrere,  opgives  følgende  i  Skattelisten  for 
1722:  Magnus  Jørgensen,  Simon  Dram,  Nikolaj  Wikmand,  Johan 
Hofman.  Kancelliraad  Krogk,  Jakob  Fosie,  Monsieur  Barbeth  og 
Jakob  Konning.  Af  Billedhuggere,  der  kaldtes  Bildthuggere,  nævnes: 
Johan  Bernt.  Peder  8ee.  Peder  Steffensen,  Johan  Weise,  Erik  Waren- 
heim.  Johan  Adam  Sturmberg,  Henrik  Fisker.  Bendix  Grotschilling, 
der  var  bleven  Kunstkammerforvalter,  hk  1725  kgl.  Bevilling  til  at 
oprette  et  Lotteri,  hvorved  han  kunde  afbetale  sin  Gjæld;  ved  dette 
Lotteri  sattes  et  Kuriositetskabinet  paa  Spil,  som  hans  Fader  og  For- 
gænger ved  Kunstkamret  havde  samlet.  ^-) 

Den  Lavsaand,  der  gik  igjennem  alle  Folkeklasser,  gjorde  sig 
ikke  mindst  gjældende  i  Militærstanden,  der  netop  under  Frederik 
IV's  krigerske  Regjering  maatte  spille  en  stor  Rolle,  Den  stramme 
Holdning,  der  uddannedes  efter  prøjsisk  Monster,  og  de  stive  Former 
har  med  rette  givet  denne  Tid  Navnet  Støvlettiden  efter  et  Slags 
Gamacher,  der  gik  op  over  Knæerne  og  som  skulde  sidde  meget 
stramt  til  umaadelig  Pine  for  deres  Bærere.  Soldaterstanden  har 
nylig  været  Gjenstand  for  en  fortrinlig  Skildring  i  P.  Fr.  Rists 
Skrift.  >Fra  -Støvlet-Tiden«,  der  for  en  stor  Del  netop  omhandler  Frede- 
rik IV's  Regjeringstid,  til  hvilket  vi  her  alene  vil  henvise;  her  skal 
kun  omtales,  hvorledes  Holberg  i  Komedierne   fremstiller  Officererne. 

Først  skildrer  han  det  militære  Pedanteri,  der  sætter  Overhol- 
delsen af  enkelte  ligegyldige  jRegler  over  alt  andet.  I  >Ulysses: 
(2,  3)  lader  han  Holophernes  holde  en  Tale  til  Soldaterne,  hvori  fore- 
kommer følgende:  »Det  fornemste,  I  har  i  Agt  at  tage,  er  eders 
Tempo,  som  bestaar  udi  ein,  zwei,  drei,  og  at  I  slaar  lige  med 
Hænderne  paa  Patrontasken,  thi  naar  det  ikke  tages  i  Agt.  vil  jeg 
ikke  give  fire  Skilling  for  Resten.'^ 

Officerernes  Praleri  og  Løqiiagtighed  skildres  i  »Barselstuen« 
(4,  3),  idet  Officeren  fortæller:  »Jeg  havde  en  liden  Aff'ære  med 
en  fremmed  Officer  igaar  Eftermiddags,  som  jeg  stak  ihjel,  unter 
uns  gesagt,  ved  Fugiestangen ;  vi  kom  i  Disput,  saa  vi  derudover 
maatte  ud  for  Fuglestangen,  hvor  jeg  nær  havde  stukket  min  Kon- 
trapart ihjel,  thi  Spidsen  af  min  Kaarde  var  ikke  en  Fingerbred  fra 
hans  Hjærte.«  Og  da  Kortits  bemærker,  at  han  lige  havde  sagt,  at 
han  stak  ham  ihjel,  lader  han  sig  ikke  forbløffe:  >'Har  jeg  sagt  det, 
at  jeg  stak  ham  ihjel,  saa  stak  jeg  ham  ogsaa  ihjel«. 

En  endnu  mere  stortalende  Person  er  Diderich  Menschenschreck, 
der  (Se.  18)  fortæller:  »Mit  Navn  var  saadan  Skræk  blandt  Tyr- 
kerne, at  de  havde  ingen  Lyst  at  gjore  noget  Forsøg  paa  Bytte,    saa 

kjed  havde  jeg  gjort  dem  af  det  Haandværk.  Jeg  tør  sige,  at  jeg 
alene  ved  Parti  hid  og  did  skilte  dem  over  ved  20,000  Mand  og 
med  min  egen  Haand  paa  en  Maaneds  Tid  massakrerte  iiber  zwei 
tausend  Janitscharen  auf  einmahl«;  naar  Praleriet  ret  skal  drives, 
sker  det  bedst  paa  Tydsk. 

Den  kosteligste  militære  Stortaler  er  dog  Jakob  von  Thybo,  der 
dog  ikke  er  dansk  Officer,  men  praler  af  sine  Krigsbedrifter  uden- 
lands, hvis  Usandfærdighed  han  selv  røber  ved  sin  kolossale  Uviden- 
hed; da  det  kommer  til  Stykket,  viser  han  sig  ligesaa  fej  som  hans 
lærde  Modstander.  Holberg  vil  ikke  fremstille  ham  som  Officer, 
thi  de  danske  Officerer  havde  indlagt  sig  Ære  i  Krigen,  men  som  en 
Karrikatur   paa    en    Storpraler.      Samtiden    mente,    at    Holberg    med 

denne  Karakter  vilde  betegne  en  Major  Thielo,  men  dette  er  næppe 
mulisrt.  Thybo  taler  navnlig  om  sine  Bedrifter  i  Brabant  og  vil 
saaledes  have  været  med  de  danske  Tropper,  der  deltog  i  den  spanske 
Arvefolgekrig.  Dette  var  et  Emne,  der  længe  efter  optog  de  gamle 
Officerer,  om  hvem  Wadskjær  fortæller  1754,  at  de  ved  et  Glas 
Vin  holdt  af  at  sige:     »In  Brabant,  da  wir  in  Feuer  stunden.« 

Der  var  en  Person  i  Kjøbenhavn,  paa  hvem  Holberg  kan  have 
studeret  Jakob  von  Thybo,  det  var  hans  Gjenbo  paa  Kjøbmagergade, 
Torvemester  Karl  Kaspar  Nagel.  I  en  S.  118  meddelt  Politirapport 
skriver  Politimesteren  om  denne  Mand,  at  han  har  tjent  baade  i 
Brabant  og  Irland,  hvor  han  har  samlet  sig  mangfoldige  Blessurer. 

Han  fortæller  om  hans  Røst,    der  var  saa  stærk,    at  den  holdt 

en  Kaarde  tilbage,  der  var  ved  at  gjennembore  en  Mand,  og  samme 
Eost  beklagede  Toldinspektøren  sig  1712  over  til  Politi- og  Kommerce- 
kollegiet,  idet  Nagel  9.  Juli  ved  Nørreport  »opvækkede  saadan 
Allarm  og  Konfusion  med  en  Bonde,  som  indkom  i  Ravelinen  med 
2  Lam.  at  Kontrolløren  næppe  kunde  have  Fred  til  at  forrette  kgl. 
Majestæts  Tjeneste,  da  jeg  lod  ham  forstaa,  at  saadan  Konfusion,  som 
blev  forøvet  af  ham  midt  under  Torvet,  var  meget  uforsvarlig, 
hvorpaa   han    med    sin    Stoks  Opløftelse  mod  mig    og   med    mange 

uforskammede    Ord    mig    ilde    begegnede«.      Torvet    holdtes   nemlig 
i  denne  Tid,  under  Pesten,  udenfor  Nørreport. 

ISTaar  Holberg  kan  omtale  Nagel  i  Fortalen  til  P.  Paars,  er  det 
tydeligt,  at  han  har  været  en  komisk  Person,  hvis  Færd  han  har 
haft  Fornøjelse  af  at  studere.  En  anden  komisk  Beboer  af  Kjøb- 
magergade,  paa  den  Tid  han  skrev  sine  Komedier,  var  den  mark- 
skrigerske Galanterihandler  Kilian  Drubien.  hvis  Fornavn  han  med 
stor  komisk  Virkning  benyttede  i  »Ulysses  von  Ithacia«.  Hvad 
Nagels  personlige  Forhold  angaar,  døde  hans  Hustru  Lucie  Abrahams- 
datter  14.  Maj  1717  og  efterlod  en  Søn  Chr.  Karl  i  en  Alder  af  6 
Aar  og  en  Datter  Charlotte  Lovise  paa  12^2  Aar.  Han  ejede  Del  af 
nuv.  Nr.  39  paa  Kjøbmagergade   og  havde   en  Art  Spisekvarter,    thi 


'P'odfolk.     Fra  Kosenborg  Eiddersals  Loft. 


1722  indleverer  han  i  Gehejmeraad  Walthers  Bo  en  Regning  over 
hvad  denne  havde  faaet  hos  ham  i  Aaret  1718,  nemlig  2  Gange 
Kyllingefrikassé,  2  Gange  Eagout  og  1  Gang  4  Kyllinger  stegte  med 
Salat  til.  9-^) 

De  menige  Soldater  var  mest  hvervede.  Hverving  foregik  ved, 
at  en  Standart  blev  oprejst  paa  et  Torv  og  Trommen  rørtes  omkring 
i  Byen  forat  opfordre  Folk  til  at  melde  sig,  som  det  ses  af  »Ulysses« 
(1, 12)  og  »Melampe«  (1,  1).  At  det  gik  saaaledes  til  med  Hverv- 
ningen, at  Trommen  gik,  ses  ogsaa  af  den  jydske  Hververvise  fra 
Frederik  IV's  Tid: 

»Hej  lystig  med  Plaser, 

jeg  Fanen  svinge  ser 

og  bører  Trommens  Bonibommelom  bom  bom.» 

Ofte  skete  Hvervningen  ved  allehaande  Kunstgreb,  saaledes 
som  naar  Erasmus  Montanus  (5,  2)  betragtes  som  hvervet,  fordi  han 
har  faaet  Penge  paa  Haanden  af  en  Officer.  De  hvervede  Soldater 
var  en  meget  fattig  Samfundsklasse,  der  havde  ondt  ved  at  komme 
ud  af  det  ene  med  sin  knappe  Lønning  og  end  mindre  naar  Soldaten 
havde  Familie,  hvilket  ofte  var  Tilfældet,  da  han  lod  sig  hverve 
paany.  saa  ofte  det  var  muligt.  Han  maatte  derfor  søge  al  mulig 
Bierhverv;  i  »Maskeraden«  (3,  9)  omtales  saaledes  2  Soldater,  der 
huffgede  Brænde  i  Gaarden. 


Dragoner.    Fra  Rosenborg  Riddersals  Loft. 


Soldaternes  og  Matrosernes  Koner  iik  i  Krigens  Tid  1718  og 
171".i  Tilladelse  til  at  handle  med  Fisk  og  salte  Varer  ved  Stranden 
imellem  Højbro  og  Vragerbroen.  Ved  Forordning  af  10.  Marts 
1725  fik  de  Bevilling  paa  at  handle  med  gamle  Klæder  paa  Kongens 
Nytorv  langs  Gjæthuset.  og  Magistraten  lod  her  opslaa  Pæle,  inden- 
for hvilke  de  skulde  sidde,  hvorover  de  blev  meget  misfornøjede  og 
rykkede  Pælene  op.  ^'') 

Næste  Aar  klagedes  der  over,  at  de  Militæres  Handel  og  Vært- 
skab tog  Overhaand.  "^)  Der  var  ogsaa  mange  Militære,  der  øvede 
Haandværk  til  Skade  for  Lavene,  saaledes  øvede  1717  Bernt  Nagel, 
der  i  15  Aar    havde    tjent   som    Musketerer,    Skræderhaandværk,    og 

samme  Aar  klagede  Skræderne  over,  at  en  afdanket  Matros  paa  Torvet 
solgte  Skindklæder,  som  han  selv  syede;  hans  Fortjeneste  var  kun 
ringe,  thi  han  tjente  8  Sk.  paa  et  Par  Buxer.  *"^)  1725  søgte  de 
Militære  om  Torvestader,  hvor  de  kunde  sælge  Sko.  ^")  1724  hlev 
der  forbudt  en  Grenader,  der  holdt  offentlig  Skole  paa  Christians- 
havn, denne  Levevej,  da  han  ikke  var  examineret  af  Sognepræsten 
eller  Magistraten  og  betog  den  beskikkede 
Skolelærer    hans  Levebrød.  ^^) 

Under  Manglen  paa  Kaserner  maatte 
Soldaterne  indkvarteres  hos  Borgerne,  og 
Regjeringen  lovede  at  betale  for  denne 
Indkvartering,  men  Penge  saa  Borgerne 
ikke  til. 

1718  og  1720  beklagede  mange  min- 
dre Borgere  sig  over  den  Trang  og  Penge- 
mangel, de  var  komne  i  paa  Grund  af 
den  Kredit,  de  havde  maattet  give  de  ind- 
kvarterede Matroser,  paa  hvis  Hyre  de 
vel  havde  faaet  Anvisning,  men  denne  blev 
ikke  udbetalt;  de  fleste  var  ved  at  blive 
ruinerede  over  den  Gjæld,  de  herved  var 
komne  i  til  Bryggere  og  Bagere,  ^^) 

Matroserne  var  ikke  meget  betroede, 
thi  22.  Dec.  172-1  forbød  Kongen  at  kjøbe 
Munderinger  af  de  indrullerede  Matroser, 
og  Ingen  maatte  give  dem  Kredit  uden 
Kompagnichefens  Tilladelse. 

En  Klasse  Mennesker,  man  saa  ofte 
paa  den  Tid,  var  de  fattige  Adelspersoner, 
der  hovmodede  sig  af  deres  Æt,  men 
selv  var  ude  af  Stand  til  at  hævde  Fa- 
miliens Anseelse   paa  anden  Maade.     Den 

gamle  Adel,  der  havde  mistet  sine  Rettigheder  ved  Enevælden 
og  for  en  stor  Del  sine  Ejendomme  ved  financiel  Ødelæggelse,  levede 
endnu  i  Drømmene  om  Fornemhed  i  Modsætning  til  den  nybagte 
borgerlige  Adel,  der  var  Indehaver  af  dens  Herregaarde  og  de  store 
Embeder. 

I  »Barselstuen«    (3,  1)  viser  sig  en  Frue  i  Portechaise  med  en 


En  Holmens  Mand. 
Fra  oldn.  Museum. 

Tjener  i  pjaltet  Liberi,  der  mener,  at  hun  viser  det  borgerlige  Hus 
en  Ære  ved  at  besøge  det,  skjont  hun  kun  kommer  for  at  nyde  et 
Maaltid  eller  laane  Penge.  Det  første,  hun  siger,  er:  >>Her  lugter 
forbandet  borgerlig,  lad  dem  røge  noget  herinde«,  og  tænker  i  sin 
Hovmod  ikke  paa,  hvilken  Fornærmelse  hun  tilføjer  den,  i  hvis  Hus 
hun  er.  I  »Det  lykkelige  Skibbrud«  kommer  en  Frue  med  en  pjaltet 
Page,  som  holder  Svandsen,  og  klager  over.  at  Philemon  har  skrevet 
et  Vers  Fattigdom  og  Hofart.  Hun  er  af  altfor  hoj  Extraktion  til 
at  hedde  Madame,  men  hedder  velbaarne  Frue.  Hovedskildringen  af 
denne  sørgelige  Existens  er  dog  i  »Don  Ranudo«,  hvor  man  ikke  bar 
det  torre  Brod  og  kun  holder  Modet  oppe  ved  Tanken  om  Forfæ- 
drene.    Donna  Olympia  ringeagter  den  nyere  Adel  (3,  7): 

»Jeg  er  ikke  meget  storagtig,  derfor  kan  jeg  ikke  lide  dem, 
som  vil  være  noget,  men  er  dog  intet.  Bønder  give  sig  ud  for 
Bønder,  og  den  Ære,  som  man  gjør  dem,  tage  de  op  som  en  Naade.' 
Men  der  er  visse  Folk,  som  Monsieur  og  Madame  (I  ved  det  vel 
selv),  hvilke  gjøre  sig  saadan  fornem  Air,  men  Borgeren  stikker  dog 
ud  iblandt,  i  hvor  meget  de  søge  at  skjule  den.  Jeg  kan  ærgre  mig 
fast  ihjel,  naar  jeg  ser  Madame  (nok  sagt)  udi  sin  Portechaise,  hæl- 
dende sit  Hoved  paa  den  venstre  Axel  med  en  melankolisk  Mine, 
ligesom  hun  var  misfornøjet  over  det,  at  hendes  Mand  ikke  haver 
bragt  det  endnu  højere;  da  dog,  naar  hun  vil  eftertænke,  at  hendes 
Fru  Moder  solgte  Figener  offentlig  paa  Torvet  udi  Sevillien,  burde 
hun  blive  ganske  hovedsvimlet  og  holde  sig  fast  med  begge  Hænder 
udi  Portechaisen,  men  hun  taler  min  Tro,  ikke  gjerne  om  hendes 
Grandmama,  ikke  heller  taler  Monsieur  gjerne  om  sine  Forældre. 
Jeg  er  færdig  at  sprække,  min  hjærte  Don  Ranudo,  naar  jeg  tænker 
paa  de  Folk«. 


0^ 


VI. 

Raadhuset.    Byens  Styrelse.    Retsvæsen  og  Politi.    Brandvæsen. 

Fattigvæsen. 


Re 


uaadhuset  laa  imellem  Grammel-  og  Nytorv,  saaledes  at  Færd- 
selen imellem  Nygade  og  Frederiksberggade  vilde  have  gaaet  lige  forbi 
dets  Trappe,  men  paa  hin  Tid  var  den  sidste  Gade  ikke  til,  og  gjen- 
nem  de  krumme  Smaagader.  her  laa,  var  ingen  rigtig  Forbindelse 
mellem  Torvet  og  Vesterport.  Springvandet  var  ogsaa  dengang  paa 
det  Sted,  hvor  det  nu  er,  og  var  med  Hensyn  til  Eaadhuset  anlagt 
lige  for  dets  Hovedindgans'.  saaledes  at  det  var  som  et  Tilbehør  til 
dette;  Eaadhuset  kunde  nok  have  taget  sig  ud  som  en  Hovedbygning 
paa  en  Herregaard  med  Gammeltorv  som  Gaardsplads.  Det  beskrives 
saaledes  i  »Den  ellevte  Juni«  (5,  11)  af  Studenstrup,  der  tror  at  han 
har  faaet  det  i  Pant,  som  liggende  ^niidt  paa  Torvet,  det  er  en  skjøn 
Gaard,  Taarnet  derpaa  er  alene  Pengene  værd.  Man  gaar  op  af  høje 
brede  Stentrapper  paa  begge  Sider,  paa  den  ene  Side  staar  et  Vand- 
spring og  paa  den  anden  Side  et  Skafot,  men  jeg  ved  ikke,  om  det 
hører  Gaarden  til«.  I  »Den  pantsatte  Bondedreng«  (1,  3)  siger 
Bondedrengen,  da  han  faar  at  vide,  at  det  store  Hus  var  Raadhuset: 
»Hille  min  Tro,  der  kunde  lægges  en  mægtig  Hob  Kør  og  fødes  en 
farlig  Hob  Heste  og  Stude  der.  Igjennem  den  store  Port  gaar  man 
vel  hen  til  Stalden«. 

Det    havde  egenlig  2  Taarne.    og   i  det  mod  Gammeltorv  var  et 
Slagur  med  Viser    mod  nord;  i   det  ene  hang  endnu  Korfits  Ulfeldts 

23 


354  Eaadhuset. 

Hoved  og  Haand  i  Efterligning,  fra  den  Tid  af,  han  blev  halshugget 
in  effigie,  da  man  ikke  kunde  faa  fat  paa  ham  selv.  Eaadhuset  var  en 
a^ldgammel  Bygning  fra  det  15de  Aarhundrede,  men  var  ombygget 
1610,  og  da  forsynet  med  et  Taarn  mod  Kytorv.  Da  dette  Torv  var 
blevet  indrettet,  fik  Raadhuset  saaledes  Facade  til  2  Torve.  Hoved- 
indgangen var  gjennem  Taarnet  imod  Gammeltorv  og  man  gik  op  ad 
den  gamle  Stentrappe,  der  1505  var  anlagt  af  Borgmester  Hans  Bog- 
binder. Man  kom  deifra  ind  i  en  stor  Forsal  med  Bænke,  og  hvor 
der  opbevaredes  9  Slagsværd,  der  af  Pontoppidan  beskrives  som  >^un- 
geheuer  gros«,  og  »et  ganske  Kyrads  med  Kasket,  For-  og  Bagstykker, 
Arme  og  Laar  og  Handsker« ,  skjænkede  af  Eaadstueskriver  Morten 
Heider.  Paa  Væggen  hang  Portræter  af  de  danske  Konger  lige  fra 
Kong  Dan,  skjænkede  af  Griflfenfeldt.  Her  var  ogsaa  et  Sangværk 
eller  et  Uhr,  der  hver  Time  spillede  en  forskjelhg  Salmemelodi,  ogsaa 
en  Gave  fra  Griffenfeldt.  Der  var  Tavler  til  at  opslaa  Plakater  paa 
og  en  stor  Grundtegning  af  Byen,  over  Doren  var  indsat  de  originale 
Yægtlodder  og  Maal,  men  hvad  der  maaske  mest  tiltrak  sig  Folks 
Opmærksomhed  var  et  Skab,  »som  Bisp  Absalons  ældgamle  Vægt  og 
Maal  findes  udi,  hvortil  blev  indsat  en  Kaaberpotte  med  Kjæde,  som 
tilforn  hang  i  Muren«;  den  sidste  var  Byens  gamle  Pottemaal,  der 
nu  ikke  mere  var  i  Brug.     Her  gjemtes  ogsaa  den  spanske  Kappel 

Fra  Forsalen  kom  man  ind  i  Eaadstuen,  der  var  Magistratens 
Forsamlingssal,  hvor  der  stod  3  Borde  med  grønne  Tæpper,  og  fra 
Loftet  hang  en  Messing-Lysekrone  med  10  Arme.  Foran  Overpræsi- 
dentens Plads  stod  et  Timeglas  og  ellers  stod  paa  Bordet  »to  drevne 
Sølvskrin  med  Blækhorn  og  Sandbøsse,  det  ene  foræret  af  Hr.  Over- 
sekretær Luxdorf.  det  andet  af  Etatsraad  Vilhelm  Muhle  ;  disse  har 
igjen  i  vore  Dage  faaet  Plads  paa  Magistratens  Bord.  Her  laa  ogsaa 
et  Exemplar  af  Christian  V"s  danske  Lov  i  rødt  Fløjels  Bind  med 
Sølvbeslag,  med  Gehejmeraad  Schøllers  Vaaben  og  skjæuket  af  ham 
til  Eaadstuen;  denne  Bog  er  ogsaa  til  endnu,  men  de  følgende  Her- 
ligheder er  forlængst  gaaet  tabt.  Der  var  saaledes  en  Jærn-Vindovn, 
4  Skruer  høj,  beklædt  med  Kobber  foroven,  en  hvid  Damaskes 
Standart,  4  Eettersværd,  og  paa  Væggene  hang  i  store  forgyldte 
Eammer  Portræterne  af  de  danske  Konger  siden  Christian  IV.,  af 
Præsident  Peder  Eesen,  hele  Magistraten  paa  1  Billede,  desuden  Kong 
Salomons  Dom,  hvor  Christian  V.  var  afbildet  som  Salomon,  to 
Billeder,  af  hvilke   det   ene    forestillede    »Verdens  Flor«,    det    andet 

»Justitien«,  et  Natstykke,  et  Frugtstykke,  en  gammel  Mand,  der  ser 
i  en  Kande.  Her  kunde  ogsaa  nævnes,  at  der  var  grønne  Raskes 
Gardiner  for  Vinduerne,  at  Magistraten  ikke  mere  som  i  gamle  Dage 
sad  paa  Bænke  med  Hynder,  men  paa  Ruslæders  Stole  og  at  Søren 
Mathisens  Rentetavle  hang  paa  Væggen.  Her  stod  ogsaa  en  jærn- 
beslaaet  Kiste  med  4  Laase  for  til  at  gjemme  de  Fattiges  Kapitaler 
og  Gjældsbreve, 

Ved  Siden  af  Raadstuen  var  Forhørkamret,  hvor  noget  af  Ar- 
kivet opbevaredes  og  hvor  der  hang  forskjellige  gamle  Prospekter  og 
Grundtegninger  af  Byen.  Her  stod  ogsaa  4  Urtepotter  af  Tin,  et 
islandsk  Drikkehorn,  skjænket  af  Griffenfeldt,  4  Sølvbægere  med  Laag, 
der  var  bestemte  for  de  4  Borgmestre,  til  at  drikke  af  ved  Sammen- 
komsterne i  det  danske  Kompagni,  et  forgyldt  Bæger  med  Laag  og 
Navnet  Concordia,  og  et  Brudesmykke,  givet  af  Christian  III.'s 
Dronning. 

Af  andre  Rum  kan  nævnes  Politikamret,  Politikontoret,  Politi- 
og  Kommercekollegiet,  de  32  Mænds  Kollegium.  Her  var  ogsaa  2 
Vagtrum,  der  kaldtes  Corps  de  guarder,  det  ene  for  Officererne,  det 
andet  for  »Burserne«  (de  menige),  formodenlig  som  i  tidligere  Tid  i 
Raadhusets  østre  Ende.  ved  Siden  af  en  Arrest  med  3  Svedebænke; 
disse  Bænke  var  ikke  Torturredskaber,  men  Brixe,  hvorpaa  de  vagt- 
havende Soldater  sov,  de  stod  over  hinanden  ligesom  Skibskojer. 
Under  Raadhuset  var  Stadskjældren  eller  Stadens  Vinkjælder,  hvor 
Magistraten  fra  Arilds  Tid  havde  haft  Ret  til  at  sælge  al  Slags  Vin; 
den  var  nu  dog  udlejet,  men  Indtægten  tilfaldt  Magistraten;  paa 
denne  Tid  til  den  foran  nævnte  Johan  Sohl,  der  sidst  i  Jan.  172 S 
lik  den  i  Leje  paa  Livstid  for  en  Afgift  af  200  Rdl.  aarlig.  Han 
forpligtede  sig  til  inden  4  Uger  at  forsyne  den  med  Vin  af  alle  Slags, 
fransk  Brændevin  til  en  Værdi  af  1000  Rdl.,  og  altid  at  lade  den 
være  forsynet  med  et  lignende  Kvantum  gode  Varer  ^).  Her  var  end 
videre  en  Fængselskj ælder  og  et  nyt  Arrestkammer  under  Raadstuens 
Vinduer  ud  mod  Gammeltorv,  et  Vagthus  og  et  Sprøjtehus. 

Ved  Dronning  Anna  Sofies  Lidtog  16.  Juli  1721  blev  Raad- 
huset ud  til  Gammeltorv  »langs  under  Salsvinduerne  paa  begge  Sider 
af  Taarnet  saa  og  op  om  Taarnet  udhængt  og  betrukket  med  rød 
Skarlagen  med  hvide  Fabler  af  Katun  paabunden,  med  hendes  Navn 
og  Krone  af  Guldgalloner  paa  siret  for  paa  Taarnet«. 

Ved  Dronning  Luises  Ligbegængelse  2.  April  1721  blev  »uden" 

for  Raadhuset  til  Gammeltorv  paa  Trappen,  som  blev  opbygget  af 
Tømmer  og  Brædder  med  skildret  Papir  paa,  hvor  indenfor  brændte 
Lamper,  saa  og  blev  gjort  i  alle  Vinduer  til  Gammeltorv  Pyramider 
af  Brædder  med  paahængende  Lamper,  som  brændte  saavel  paa  Salen 
som  neden  i  Raadhuset  <  ^). 

Ud  mod  Nytorv  var  Bytinget,  der  tidligere  havde  været  holdt 
under  aaben  Himmel  paa  Gammeltorvssiden  af  Raadhuset,  men  nu 
holdtes  i  en  lille  Bygning,  der  var  tilbygget  Raadhusets  vestre  Side. 
For  Symmetriens  Skyld  havde  Forpagteren  af  Stadens  Yinkjælder 
ved  den  ostre  Side  bygget  en  lignende  Stue,  hvor  Tingsøgerne  kunde 
trøste  sig  ved  et  lille  Glas.  Denne  Tingstue  var  prydet  med  følgende 
Indskrifter,  der  var  forfattede  af  Thomas  Kingo  i  Slutningen  af  det 
17.  Aarh.: 

L    Om  Loven. 
O!    reene  Danske-Lov,  Du  Kettens  søde  Kierne, 
Du  ald  Retfærdigheds  Vorleiding,  Lius  og  Stierue, 
Du  Middel-punct  udi  ald  Jordens  Circid-Ræt, 
Som  af  Kong  Christian  den  Femte  vel  blev  sæt. 
Din  Grund,  Din  orden  og  Din  billighed  i  Domme 
Giør  afskye  for  en  Skalk,  gir  trøst  for  alle  fromme, 
Gid  Du  for  ret  og  Skiel  i  Evighed  bestaae 
Og  aldrig  n-hæld  af  et  Murame-ansigt  faae. 

•2.    Til  Dommeren. 

Sid  ned,  betænk  Dig  vel,  Du  som  i  Dommer  sæde 
Skal  udi  Kongens  navn  hånds  Steel  i  Retten  klæde, 
Her  har  Du  Kongens  lov,  her  har  Du  myndighed 
Fra  Rettens  reene  Spiir,  som  ingen  u-ret  veed. 
Dend  Gud,  som  alting  seer  med  et  retfærdigt  Øye, 
Hånd  seer  Dit  hierte,  sind  og  Dine  tancker  nøye. 
Om  for  en  proppet  haand  Du  Retten  dreyer  om. 
Da  tænck,  Du  fælder  her  Din  egen  blode-Dom. 

3.    Til  Sagvolderen. 

Alt  det,  som  klammeri  og  kiv  og  tretto  volder, 

Det  er  for  Dit  og  Mit,  hver  paa  sin  meening  holder, 

Og  stræber  idelig  af  ald  sin  kraft  og  magt, 

At  hånd  udi  sin  pung  kand  faae  sit  hiertens  agt. 

Kom  frem  og  lad  Din  sag  af  Ret  og  sandlied  tale. 

Lad  saa  en  Lurifas  mod  billigheden  gale, 

Gud  Retten  styrer  saa,  man  seer  hånds  Rævetand, 

Og  Du  faar  Ret,  men  band  sin  rette  Lon  paa  stand. 

3.    Til  Vidnerne. 

I  Vidner,  I  som  skal  de  mørke  sager  klare, 
Ved  siun  og  hørelse  skal  sandhed  aabenbare, 
I  vel  maa  grue,  naar  at  Eeden  læses  op 
Og  hvert  et  hoved-haar  maa  staae  paa  Eders  top. 
O!    sværer  aldrig  dog  for  Venskab,  frygt  og  penge, 
Her  staar  den  Sathan,  som  vil  Helved  leneker  henge 
Paa  hver  løgnagtig  Siæl,  thi  vidner  Eet  og  klart, 
Det  gielder  Eders  Siæl  og  Himmeriges  part. 

5.    Til  Procuratores. 

I  soren  Lov-Mænd,  I,  som  skal  i  sager  tale. 
Og  sandhed,  Ret  og  skiæl  med  ægte  Farve  male, 
I,  som  for  sandhed  og  for  Retten  fægte  vil. 
Mand  Ære,  lov  og  tack  bør  Eder  legge  til; 
Men  I,  som  Retten  vil  med  uret  overdecke, 
Og  sandheds  kraft  med  en  løgnagtig  tunge  svecke, 
I  er  ret  belveds  Pack  og  Satans  egne  Børn, 
Der  burde  strickes  op  for  Krage,  Ravn  og  Ørn. 

D.  Th.  Kingo. 

Ogsaa  Raadhuset  havde  over  Hovedindgangen  eu  Indskrift  paa  en 
sort  Marmortavle  af  en  meget  ældre  Datum: 

Hæc  domus  odit,  amat,  punit,  conservat,  honorat 
Nequitiam,  justos,  scælera,  jura,  probos. 

(Dette  Hus  hader  Ondskab,  elsker  de  Retfærdige, 
straffer  Forbrydelser,  skærmer  Retten,  ærer  de  Retskafne.) 

Fangerummene  under  Raadhuset  var  dog  egenlig  kun,  hvad  vi 
kalder  Arrester.  Omtrent  paa  samme  Sted,  hvor  Gjennemgangen  nu 
v3r  mellem  Raad-  og  Domhuset  og  Arresthuset,  var  dengang  en  Gade, 
der  ogsaa  da  forbandt  Nytorv  med  Kattesundet.  I  denne  Gade,  der  hed 
Svendegade,  fordi  Bysvendene  i  fordums  Tid  havde  haft  Boliger  her, 
stod  et  Slutteri  paa  2  Etager,  der  var  opført  1678,  men  snart  viste 
sig  at  være  for  lidet,  »især  da  de,  som  for  ærlig  Gjæruing  ere  arre- 
sterede, sidde  iblandt  Misdædere,  begge  Dele  meget  slet  forvarede«  ^). 
Ved  dem,  der  vare  arresterede  for  ærlig  Gjærning,  forstod  man  Gjælds- 
arrestanter.  Byen  opførte  da  paa  den  anden  Side  af  Gaden,  eller 
omtrent  hvor  nu  Arresthuset  staar,  i  Aarene  1706 — 12  et  nyt.  der  i 
alt  kostede  21846  Rdl.  og  som  stod  indtil  Ildebranden  1795.  I 
Slutteriet  fængsledes  ikke  alene  Forbrydere  fra  Byen,  men  her  hensad 

ogsaa  Fanger  fra  Provinserne,  især  de,  der  skulde  dømmes  af  Højeste- 
ret, og  disse  skulde  underholdes  af  de  uvisse  Indtægter  ved  Byfoged- 
embedet-^).  Et  Eeskript  af  4.  Marts  1684  paalægger  Byfogden  at 
modtage  Gjældsarrestanter,  af  hvad  Stand  de  end  var,  som  var  dømte 
af  Højesteret,  »efterdi  fornemmes,  at  udi  Stadens  Arresthus  skal  være 
adskillige  Værelser  efter  Folks  Kondition«.  Inden  for  Fængslets 
Mure  gjorde  Klasseforskjellen  sig  saaledes  ogsaa  gjældende.  Forbry- 
derne kom  imidlertid  ikke  højere  op  end  i  Kjælderen,  og  her  sad 
ogsaa  de,  der  straffedes  paa  Vand  og  Brød,  derimod  var  Husets  Eta- 
ger alene  for  Gjældsarrestanter  og  dem,  der  sad  for  »dubiøse«  Sager, 
os  bestod  af  Kirke,  2  store  Sale  og  16  Kamre.  Gjældsarrestanterne 
skulde  underholdes  med  noget  vist  af  deres  Kreditorer,  men  de  an- 
dres Tilstand  var  ofte  højst  elendig,  saaledes  siges  de  1725  at  savne 
det  nødtørftigste  Underhold  og  var  nærved  at  sulte  ihjel,  da  Byfogden 
ikke  havde  Penge  til  dem'^.  Bet  var  et  Skuespil,  som  man  jævnlig 
saa  paa  Gammeltorv,  at  en  blev  fort  til  Slutteriet,  som  det  siges  i 
»Jean  de  France<;  (1,  1). 

Der  var  ikke  den  bedste  Disciplin  og  Orden  i  Arresthuset; 
Folk  fra  Byen  kunde  færdes  ud  og  ind  og  det  var  let  at  brevvexle 
med  andre.  Om  en  Art  Sammensværgelse  giver  følgende  Indberetning 
fra  Magistraten  til  Kongen  af  21de  Maj  1721  Oplysning: 

;>Som  iblandt  en  Del  af  Arrestanterne,  der  anholdes  udi  Stadens 
Arresthus,  for  nogle  Dage  (siden)  er  bleven  opvækket  stor  Urolighed, 
saavel  mellem  dem  selv  indbyrdes,  som  imod  Arrestforvareren  Thomas 
Sørensen,  der  i  samme  Tid  af  en  Arrestant  nemlig  Christen  Mikkelsen 
Fiskebløder,  der  for  ukristeligt  Levned  med  sin  Hustru  sammesteds 
anholdes,  blev  blesseret  i  sit  Angesigt  ved  Øjet,  hvorover  og  i  samme 
Skynding  er  bleven  entdækket  og  kommet  for  Lyset,  at  2  af  Arre- 
stanterne, nemlig  Bendix  Jørgensen,  som  for  begaaet  Forseelse  ved 
Posthuset  er  indsat,  og  en  Ridefoged,  navulig  Lavrids  Christensen,  der 
f(ir  øvet  Falskhed  imod  nogle  Jøder  anholdes,  med  hinanden  havde 
gjort  Pagt  og  Forening  at  udfinde  Middel  til  at  echapere  af  Arrest- 
huset, og  hvortil  de  først  har  haft  det  Anslag  med  Magt  at  slaa 
Arrestforvareren  fra  Døren,  naar  han  enten  ind-  eller  udlod  nogen  af 
Byens  Folk  af  Arresthuset,  og  da  at  tage  Flugt,  men  ved  nærmere 
Konference  og  Overvejelse  imellem  dem  har  de  fundet  det  bedre  og 
gjørligere  ved  Skedevand  og  andre  Instrumenter  at  opbrække  Laase 
for  visse  Døre  i  Arresthuset  og  overfile  Jærnstængerne,    som   i   Yin- 

duerne  er  beklædte,  hvilket  og  havde  saa  vel  gelinget  dem,  at  de 
havde  faaet  en  Laas  opbrækket.  men  formedelst  Hindring  ved  andre 
af  Arrestanternes  Tilkomst  ej  videre  derved  fik  udrettet,  dog  var  alt 
dette  endda  for  andre  end  dem  selv  forborgen  og  Arrestforvareren 
derom  uvidende,  hvorom  siden  begge  Personers  Bekendelse  af  enhver 
især  til  allernaadigst  Eftersyn  overleveres.  Derved  beroede  det  da  til  nogle 
Dage  derefter,  da  Eders  kgl.  Majestæts  Generalfiskal,  Kancelliraad 
Smith,  som  for  den  allernaadigst  forordnede  Kommission  aktionerer 
Ridefogden,  forlangte,  at  samme  Person  maatte  udi  et  aparte  Loge- 
mente alene  for  sig  selv  blive  indsat,  formedelst  nogen  Underretning, 
han  søgte  at  faa  af  andre  Arrestanter,  som  Ridefogden  skal  have 
ladet  sig  ud  med  om  Sagen,  paa  det  Ridefogden  ikke  skulde  forføre 
dem  til  vrang  og  urigtig  Bekjendelse.  Og  da  Ridefogden  derefter 
blev  for  sig  selv  sat,  falder  Bendix  Jørgensen  paa  den  Tanke  ved  et 
Brev  af  1.  hujus  at  anmode  og  begjære  af  en  Mand  boende  her  udi 
Staden  ved  Navn  Jokum  Pedersen  Koppe  Knapmager,  at  han,  saa 
fremt,  siger  Bendix  Jørgensen,  i  sit  Brev,  han  vikle  møde  ham  for 
Guds  Dom.  vilde  tilkjøbe  ham  paa  Apotheket  do  Specier,  som  paa 
den  dermed  fulgte  Recept  var  opskrevet,  og  er  Mercurium  Sublima- 
tus,  Arsenicum  Salis  Armoniaci,  af  hver  Slags  en  TJnce,  item  Corro- 
sivum  ferri,  men  som  denne  Jokum  Koppe  ikke  turde  fyldestgjøre 
eller  efterkomme  Bendix-  Jørgensens  Begjæring  og  i  den  Sted  skriver 
ham  tilbage,  at  han  ikke  vil  vide  af  saadan  Kommission  at  sige  og 
beder  ham  med  adskillige  Expressioner,  at  Bendix  ikke  vilde  føre 
ham  i  saadan  Fristelse,  men  ikke  desto  mindre  lader  Bendix  sig 
dermed  dog  ikke  nøje,  men  atter  skriver  Brev  til  denne  Koppe  om 
det  samme.  Men  som  Arrestforvareren  fik  om  denne  Korrespondens 
til  Slutning  Efterretning  og  kom  over  Bendixes  sidste  Brev,  saa  fik 
hans  Dessein  heller  ikke  derudinden  nogen  Fremgang.« 

I  det  ny  Arresthus  tillod  Magistraten  1717  Barbererne  at  ind- 
rette et  Anatomikammer,  thi  det  skete  oftere,  at  Forbryderes  Legemer 
udleveredes  til  Lægerne.  Saaledes  tillod  Kongen  1720  Justitsraad 
Buchwald  at  anatomere  en  Kvinde,  der  var  dømt  til  at  halshugges 
og  hendes  Hoved  at  sættes  paa  en  Stage  ^). 

Et  andet  Arresthus  var  Blaataarn  ved  Langebro,  men  dette  var 
for  Amtet ')  og  vistnok  allerede  da  for  Hofetaten  eller  dem,  der 
hørte  under  Hof-    og  Borgretten.     Studenterne   havde    Fængsel    paa 

Universitetet  i  det  saakaldte  Carcer,  men  dette  brugtes  ikke  efter 
1712«). 

Det  gamle  Arresthus  paatæukte  man  1727  at  omdanne  til  et 
Easphus,  der  ansaas  for  meget  nødvendigt,  »særlig  af  de  mange 
Exempler,  vi  har  saavel  ved  kivagtige  og  med  deres  Ægtefæller  ufor- 
ligelige og  liderlige  Borgere,  som  ulydige  Børn  imod  Forældre  og 
Formyndere«.  Dette  skete  dog  ikke,  og  det  blev  overdraget  til 
Vajsenhuset  ^). 

Spindehuset  var  en  Tvangsarbejdsanstalt  for  Kvinder  i  Børne- 
huset paa  Christianshavn,  der  oftere  nævnes  i  Komedierne,  saaledes  i 


Norcross  Fængsel  i  Kastellet.     Efter  »Illustreret  Tidende«. 


»Jean  de  France«  (2,  2).  »Maskeraden«  (3,  11),  >Uden  Hoved  og 
Hale«  (2,  3). 

I  »Didrik  Menschenschreck«  (Se.  7)  omtales  Stokhuset,  der  var 
militært  Fængsel,  om  hvilket  Stokhusgade  endnu  minder.  Ogsaa  i 
Kastellet  var  der  Fængsel. 

Forældre  havde  Ret  til  at  sætte  ulydige  Børn  i  Arrest  eller  i 
Børnehuset.  Derfor  advarer  Arv  Jean  i  »Jean  de  France«  (5,  2)  om 
at  smøre  sine  Støvler  i  Tide,  ti  hans  Fader  havde  Bud  efter  Vægtere 
og  Staaderkonger  til  at  tra^kke  ham  i  Arrest. 

Kjøbenhavns  Magistrat  bestod  af  en  Præsident,  3  Borgmestre 
og  8  Raadmænd,    men  der  var  ofte  baade  Vice-Borgmestre  og  Vice- 

Raadmænd,  der  ved  Dødsfald  steg  op  i  de  ledige  Poster.  I  ældre 
Tider  foregik  Borgmestrenes  Indsættelse  med  visse  Ceremonier;  at 
disse  tildels  endnu  var  bevarede,  synes  at  fremgaa  af  >;Den  politiske 
Kandestøber«  (3,  5);  Herman  er  nemlig  lidt  bange  for  den  Dag, 
da  han  skal  gjøre  sit  Indtog  paa  Raadbuset,  idet  ban  ikke  kjender 
Formaliteterne  og  navnlig  er  bange  for  at  støde  an  i  den  Tale,  ban 
skal  bolde  til  sine  Kollegaer. 

B3'ens  Borgere  bavde  forsaavidt  ogsaa  Del  i  Byens  økonomiske 
Anliggender,  som  de  32  Mænds  Kollegium  skulde  paase  Borgerskabets 
Tarv,  men  disse  32  Mænd  var  kun  ved  deres  allerførste  Begyndelse 
1659  udvalgte  umiddelbart  af  Borgerskabet  og  udfyldte  siden  selv  de 
ledige  Pladser  paa  den  Maade,  at  de  udvalgte  en  af  de  fornemme 
Borgere,  mest  Grosserere  og  Bryggere,  men  aldrig  Haandværkere. 
De  32  Mænds  Indbydelse  var  saare  ringe,  og  Magistraten  ansaa  dem 
for  sine  Undergivne,  ikke  for  Sideordnede.  Men  ligesaa  uselvstændig 
en  Stilling,  de  indtog  lige  over  for  Magistraten,  ligesaa  ringe  Betyd- 
ning bavde  denne  sidste.  Den  var  som  et  Kollegium  under  det 
danske  Kancelli  og  kunde  ikke  afgjøre  nogen  som  belst  Sag  udenfor 
de  almindeligste  uden  Kancelliets  Billigelse.  Den  bavde  Kaldsret  til 
flere  Embeder,  men  Beskikkelserne  blev  altid  stadfæstede  af  Kancelliet, 
med  mindre  dette  endog  forkastede  Magistratens  Valg  og  tvang  den  til  at 
vælge  en  anden.  Da  Kapellaniet  ved  Helligaands  Kirke  var  blevet 
ledigt,  kaldte  Magistraten  Mag.  Rasmus  Brønsdorf,  men  Kongen 
befalede  den  at  kalde  »Krigsraad  Vulfs  Søn  Jakob«,  hvilket  skete 
20.  Maj  1727.  Kun  Udmeldelser  til  sniaa  kommunale  Ombud  og 
Bestillinger  behøvede  ikke  en  saadan  Stadfæstelse. 

Kun  i  en  Henseende  bavde  Magistraten  nogen  Selvstændighed, 
nemlig  som  Dommermyndigbed,  samt  i  Henseende  til  Sager  vedkom- 
mende Stadens  Økonomi  og  Tvistigheder  i  Lavene.  Den  var  anden 
Instans  for  Sager,  der  var  paadømte  paa  Bytinget,  og  de  gik  derfra 
lig?  til  Højesteret. 

Byens  Kasse  var  i  en  daarlig  Tilstand;  10.  Juni  1720  opgiver 
Magistraten  Stadens  Gjæld  til  28,016  Rdl.;  Kæmnerne  maatte  gjøre 
Porskud,  saa  der  skyldtes  da  til  den  nys  afgaaede  6716  Rdl.  Byen 
bavde  ogsaa  haft  mange  overordenlige  Udgifter  i  de  senere  Aar,  saa- 
ledes  til  Springvandet  paa  Gammeltorv,  Opførelse  af  det  ny  Arrest- 
hus,   Anlæg    af   de  ny   Veje  udenom    Byen,    efterat    der    var    anlagt 

Udenværker  omkring  Fæstningen,    Flytning    af  Quarantainehuset  fra 
Saltholmen  til  Baadsmands^kansen  udenfor  Østerport  osv. 

Iblandt  de  32  Mænd  gjaldt  ingen  anden  Rang  end  Alderen  i 
Forsamlingen,  og  Rangspersoner  fik  ikke  Sædet  over  de  ældre  Med- 
lemmer, hvilket  ses  af  en  Magistratsskrivelse  7.  Okt.  1723: 

»De  Borgere,  som  ere  blevne  indlemmede  udi  de  32  Mænds  Tal. 
har  hidindtil  været  holdte  og  agtede  for  de  bedste  og  fornemmeste 
af  Borgerskabet,  og  under  (iblandt)  disse  befindes  vel  nogle,  som  til- 
lige er  Kaptejner  ved  Borgerskabet  og  haver  været  udi  den  Charge, 
førend  de  blev  af  de  32  Mænd,  men  de  har  ikke  haft  Sæde  for  dem. 
som  udi  dette  Tal  vare  ældre  end  de,  men  baade  de  og  andre,  som 
bliver  iblandt  de  32  Mænd,  sidder,  som  de  indkommer  og  indskrives 
og  ascenderer  siden  i  Sædet  efterhaanden,  som  nogen  af  dem,  der  er 
for  dem,  afgaar.  Hvad  det  øvrige  Borgerskab  angaar,  saa  har  de  vel 
den  Yeneration  for  deres  Medborgere,  som  ere  avancerede  til  Ober- 
officerer,  at  de  ærer  dem  derfor  og  lader  dem  i  Forsamlinger  gaa  for 
sig,  men  det  er  imidlertid  ikke  nogen  Regul.« 

Efter  Krigen  oprettede  Kongen  Lotteriet,  hvor  man  kunde 
vinde  en  Herregaard  med  Gods  til,  for  at  kunne  indløse  Pengesedlerne 
igjen.  Ved  dette  Lotteri  udnævntes  2  af  de  32  Mænd  til  Kollektører 
og  de  32  Mænds  Sal  paa  Raadhuset  bestemtes  til  at  holde  det  i,  men 
herimod  indlagde  Magistraten  Indsigelse,  da  denne  Sal  benyttedes  til 
Forhandling  af  mange  Sager,  saa  den  ikke  kunde  undværes  ^").  Dette 
hjalp  imidlertid  ikke;  de  32  Mænds  Sal  maatte  indrømmes  Lotteri- 
direktionen, og  de  32  Mænd  blev  Fremmede  i  deres  egen  Sal. 

Lotteridirektøren.  Assessor  E.  Falsen  klagede  11.  Dec.  1723  til 
Finansdeputationen  over,  at  de  32  Mænd  »idelig  indkommoderer  den 
kgl.  Lotterikommission  med  Paastand,  at  Raadhussalen  alene  tilhører 
dem  til  deres  Forsamlinger«,  »i  Særdeleshed  har  de  idag  Eftermiddag, 
som  er  en  af  de  Dage,  paa  hvilke  Kommissionen  skal  holdes,  under 
Anførsel  af  Sieurs  Jakob  Nielsen  og  Burmester  paa  en  hel  sælsom  og 
uanstændig  Maade  indtrængt  sig  i  Kommissionen  og  med  stor 
Ubeskedenhed  og  Bruit  bemægtiget  sig  Raadhussalen,  saa  at  Lotteri- 
kommissionen  derover  maatte  afvige  og  bortvise  de  Godt  Folk,  som 
var  tilstede  for  at  indsætte  Lodder«.  Dette  gav  Anledning  til,  at 
Rentekamret  14.  Dec.  forbød  Magistraten  at  lade  de  32  Mænd  holde 
Samling  paa  de  Dage,  da  Kommissionen  holdt  Møde. 

Der  var  forskjellige  borgerlige  Ombud,  som   det    var   Borgernes 

Pligt  at  udføre,  men  der  var  paa  den  Tid  en  stærk  Tilbøjelighed  til 
at  unddrage  sig  disse.  jSTaar  Jeronimus  i  »Den  honette  Ambition« 
(1,  3),  nævner  som  Grund  til  at  søge  Kang,  at  man  derved  bliver  fri 
for  borgerlige  Bestillinger,  da  er  dette  overensstemmende  med  Virke- 
ligheden, thi  Magistraten  nævner  dette  selv  i  en  Betænkning  af  1. 
8ept.  1727,  der  bl.  a.  viser,  hvor  let  man  tog  sig  det  ved  Borger- 
væbningen. Over  300  saadanne  Beskikkelser  blev  aarlig  givne,  nem- 
lig til  20  Overformyndere,  5  Kirkeværger,  24  Fattigforstandere  og  1 
Oldermand,  26  Stokkemænd  med  Oldermand  og  Bisidder,  24  Eode- 
mestre  og  i  Krigstider  48  med  deres  Oldermand,  36  til  at  ombære 
Tavler  i  Kirkerne,  1  Oldermand,  1  Bisidder  og  4  Kvartalsmestere  i 
hvert  Lav,  altsaa  for  Lavene  alene  180  Personer.  Desuden  gjorde 
12—16  Borgere  under  2  Underofficerer  Brandvagt.  1723  blev  en 
Mand  fritaget  for  borgerlig  Tvnge  imod  at  give  100  Rdl.  til  Chri- 
stianshavns Kirke  ^'). 

Et  af  de  besværligste  Ombud  var  at  være  Overformynder,  hvor- 
til der  altid  blev  taget  en  af  de  fornemme  Borgere,  men  da  Bestil- 
lingen var  meget  byrdefuld,  søgte  man  at  unddrage  sig  derfor  ved 
kgl.  Bevilling,  eller  ved  at  søge  om  en  Rang.  De  mange  Ansøgnin- 
ger i  den  Retning  fremkaldte  10.  Jan.  1727  et  kgl.  Reskript,  ifølge 
hvilket  der  i  Fremtiden  ved  alle  slige  Ansøgninger  skulde  indhentes 
Magistratens  Erklæring,  hvortil  Grunden  var,  »at  saa  hart,  som 
Loven  binder  eder  til  Ansvar  i  mange  Tilfælde  og  særdeles  for  de 
Umyndiges  Midler,  om  Formyndere  og  Oberformyndere  ikke  dertil 
kunde  svare,  saa  højt  fornøden  skulde  det  og  være,  at  I  til  saadanne 
Embeder  beholde  et  ubehindret  Valg,  og  det  saa  meget  desto  mere, 
som  eders  egen  Velfærd  og  Publici  Nytte  derunder  skal  versere, 
hvorudover  I  ogsaa  til  eders  Securité,  naar  en  Oberformynder,  der 
skal  være  en  ærlig,  sufficiant  og  lovkyndig  Mand,  skal  udvælges, 
eftersom  disse  trende  Reqvisita  meget  sjelden  findes  hos  én  Mand, 
ofte  skal  være  foraarsagede  at  præferere  de  tvende  første  og  selv 
tildels  raadfore  og  vejlede  dem.«  Lander  28.  Jan.  1726  havde  Magi- 
straten ogsaa  erklæret  i  Anledning  af,  at  Vinhandler  Peter  Timmer- 
mand  søgte  om  Frihed  for  Værgemaal,  »at  de  fleste,  som  paa  nogle 
Aar  har  taget  Borgerskab,  er  dels  de,  der  har  tjent  under  Militien 
og  har  faaet  kgl.  Privilegium  paa  at  ernære  sig  af  et  Haandværk, 
dels  Arbejdskarlc   og  Øltappere,    som    nedsætte   sig  i   Kjældere,    dels 

Haandværksvende,  men  den  mindste  Del  Kjøbmænd,  Bryggere  og 
deslige,  som  skulde  være  dygtige  til  slige  Ombud.« 

Det  er  mærkeligt  at  høre,  hvorledes  den  gammeldags  Selvtægt 
af  og  til  kommer  op  selv  i  den  fornemme  Borgerklasse.  Stadsmajor 
Junges  Svigersøn,  Johan  Lorens  Bech  klagede  saaledes  1721  over,  at 
han  4  Ugers  Dagen  efter  sit  Bryllup  i  sit  eget  Hus  var  bleven  over- 
falden af  sin  egen  Hustru  og  hendes  Fader,  Stadsmajor  Junge.  4det 
han  først  er  bleven  nedkastet  af  en  Trappe  og  siden  ti'ukken  over 
Gaarden  og  med  Gevalt  indført  i  en  Stue.  hvor  han  af  sin  Hustru 
og  hendes  Medhjælpere,  imedens  andre  holdt  ham,  blev  saaledes 
medhandlet,  at  hans  Ojne  derefter  ganske  underløb  med  Blod,  hans 
Ansigt  med  mangfoldige  Rifter  og  Stribler  streget  og  hans  Arme  og  Ben 
med  Knuder  og  Hævelser  efter  vældige  Stokkeslag  saa  overbeladt,  at 
han  i  nogle  Dage  derefter  ikke  kunde  røre  og  bevæge  sig  til  Gang 
eller  Gjerning,  men  maatte  holde  ved  Sengen  syg  og  afmægtig  samt 
fuld  af  Smerte  og  derforuden  og  hans  bedste  Løsøre  bragt  ud  af 
Huset«.  I  den  Anledning  beskikkedes  26.  Dec.  1721  kgl.  Kommis- 
sairer  til  at  undersøge  Sagen. 

Det  er  ikke  noget  overdrevet  Træk,  naar  der  i  Komedierne 
gaas  løs  paa  Næverne. 

Foruden  Raadstueretten  og  Byretten  var  der:  Hofretten,  under 
hvilken  Domstol  de  Rangspersoner  svarede,  som  var  eller  havde  været 
i  Tjeneste  ved  Hoffet,  tilligemed  deres  Hustruer  og  Børn;  den  holdtes 
engang  om  Maaneden  i  Hofmarskalkens  Kammer.  Borgretten,  der 
holdtes  hver  Uge  i  Slotsfogdens  Kammer,  og  hvorunder  hørte  alle 
kgl.  Betjente  i  Kollegierne,  alle  de,  der  tjente  ved  Hoffet,  for  saa 
vidt  som  de  ingen  Rang  havde,  end  videre  alle  Rangspersoners 
Tjenestefolk  og  de  kgl.  Haandværkere,  der  ikke  brugte  borgerlig  Næ- 
ring.    Ved  disse  Retter  behandledes  ogsaa  Skifter. 

Desuden  var  der  de  mihtære  Retter  og  Inkvisitionskommissionen 
i  Stokhuset,  der  skulde  optage  Forhør  over  Militære,  der  havde  for- 
brudt sig.  I  denne  sidste  skulde  2  Stadskaptejner  have  Sæde,  men 
dette  var  ikke  med  deres  gode  Vilje,  og  1724  nægtede  de  at  deltage 
deri,  hvilket  ses  af  en  Magistratsskrivelse  af  24.  April  1724,  hvori 
det  hedder,  at  »de  selv  da  derved  har  blottet  sig  og  ej  alene  giver 
deres  Uvilje  tilkjende  i  at  efterkomme  deres  Pligt  ved  at  tjene 
Publikum  og  det  gemene  Bedste,  at  de  ikke  ihukomme  deres  Ed,  de 

ved   Borgerskabs  Tagelse    paa  Raadhuset  har  aflagt  om  Høriglied  og 

Lydighed«. 

Tamperretten  holdtes  af  Konsistorium  paa  Universitetet  og  dømte 
i  Ægteskabs-  og  Trolovelsessager.  En  Forestilling  af  denne  Ret  giver 
Henrik  i  »Maskeraden«  (2,  4). 


Tamperretten.    Efter  C.  P.  Eotlies  Eeskripter  I.  405. 


Prokuratorer  var  ikke  ansete.  I  »Den  ellevte  Juni«  (5,  7) 
siger  Knud  Prokurator:  »Skulde  jeg  lade  saadan  en  vigtig  Sag  gaa 
mig  af  Hænder?  nej,  da  var  jeg  ikke  værd  at  agere  mere  for  nogen 
Ret,  jeg  skulde  jo  holdes  for  et  Skarn  af  andre  gamle  Advokater, 
som  vilde  ærgre  sig  ihjel  derover,  at  jeg  som  en  ung  Prokurator  be- 
gyndte alt  at  forlige  Sager«.  I  »Gert  Westphaler«  (5,  4)  siger 
Thobias  Prokurator:  »En  Prokurators  Dygtighed  bestaar  ikke  derudi. 
at  han  kan  forstaa  en  Sag,  men  at  han  kan  gjøre  en  til  flere;  det 
var  det,  man  fornemlig  roste  min  salig  Formand  af.  at  han  gik  aldrig 
til  Tinge  med  en  Sag,  han  gik  jo  med  4  tilbage«.  I  »Erasmus 
Montanus«  (5,  2)  siges  om  den  store  Disputator.  der  kan  forsvare 
enhver  Sag:  >Det  er  Skade,  den  Karl  ikke  blev  Prokurator,  han  fik 
en  mægtig  stor  Næring«. 

En  med  Holberg  samtidig  Prokurator,  der  1737  udgav  et  Skrift 
»Meditationer  over  Prokuratorprofessionen«,   skriver  ^2).    »Prokurator- 

professionen  har  været  forvaltet  og  forvaltes  iblandt  andre  af  gemene, 
liderlige,  trættekære  og  med  et  Ord  onde  Mennesker,  hvis  største  om 
ikke  ganske  Konduite  i  Henseende  til  Professionen  bestaar  i  en  Del 
paa  Praktique  grundede  forensiske  Formaliteter,  brocardiske  Citationer 
og  dumdristige  Intriger.  Og  da  de  fleste,  ja  alle  Mennesker  argumen- 
terer og  dømmer  i  Almindelighed  om  Professioner  og  deres  Essentia- 
lia  af  Personernes  Opførsel  og  den  Konduite,  de  forvalte  Professionerne 
med,  følger  deraf  den  Idé  hos  de  fleste  Mennesker,  at  denne  Profes- 
sion er  væsenlig  gemen  og  at  dens  Essentiale  er  Intrige,  Chikane, 
Forførelse,  Sandheds  og  Rettens  Fordrejelse  <. 

Yed  at  gjennemlæse  Processer  fra  den  Tid  ser  man  ogsaa  de 
mest  mærkværdige  Ting;  selv  i  en  saa  skandaløs  Proces  som  den 
nu'd  Ane  Hattemagers  (se  foran),  skildrer  hendes  Defensor  hende  som 
den  hæderligste  og  værdigste  Person. 

I  Anledning  af  en  Ansøgning  om  Prokuratorbestalling  siger 
Magistraten  3.  Marts  1727:  »Der  er  allerede  flere  af  dette-  Slags 
Folk  her  udi  Staden,  end  Fornødenhed  vel  udkræver  og  der  kan 
brødfode  sig  deraf  ved  ærligt  Forhold  og  Begegnelse  imod  dem,  der 
skal  lade  sig  betjene  af  dem,  og  naar  der  er  flere,  end  Behov 
gjores,  haves  Exempel  af,  at  de  da  for  Mangel  for  ærlig  Fortjeneste 
lægge  sig  efter  at  ophidse  Folk  til  Trætte,  og  naar  de  har  faaet  det 
dertil,  udsuger  dem  meget  utilbørlig  med  ubillig  Omkostning  og 
Salarier«. 

I  en  Skrivelse  af  12.  Maj  1721  bebrejdes  det  ogsaa  Prokurato- 
rerne, at  de  utilborlig  forhalede  Sagerne.  Magistraten  besværer  sig 
videre  over,  at  »en  Del  Prokuratorer  indfinder  sig  ikke  i  rette  Tid 
paa  Raadstuen  og  undertiden  helt  udebliver  og  sender  deres  Drenge 
og  ukyndige  Personer,  som  ej  forstaar,  hvad  de  skal  gjøre,  hvorved 
de  ej  alene  opholder  Retten,  men  forvolder  deres  Principaler  største 
Skade  og  Ulejlighed«;  derfor  bestemte  Magistraten  14.  Juni  1724, 
at  herefter  blev  der  ikke  tilstedt  nogen  Adgang  uden  Bevilling  og 
lovlig  Fuldmagt  og  at  man  skulde  møde  om  Sommeren  om  Onsdagen 
Kl.  9  og  om  Vinteren  Kl.  972- 

Prokuratorer  beskikkedes  af  Magistraten  og  det  hed  sig  i  deres 
Bestalling,  at  de  skulde  forholde  og  skikke  sig  som  en  retsindig  og 
ærlig  Mand  og  edsvoren  Prokurator  egner  og  anstaar  og  i  Særdeles- 
hed burde  imod  Rettens  Betjente  vise  al  sømmelig  og  tilbørlig 
Respekt  og  ellers  begegne  enhver  ærlig  Mand  og  Kvinde,  hvis  Sager 

gaves  og  betroedes  dem  i  Hænde,  baade  i  Almindelighed  og  Særde^ 
leslied,  som  de  agtede  at  være  bekjendt  og  vilde  være  ansvarlig  for; 
navnlig  maatte  de  ikke  udsuge  nogen  med  for  højt  eller  ubilligt 
Sallarium,  men  skulde  mage  det  saa,  at  der  hverken  derover  eller  i 
andre  Maader  skete  noget  billigt  Klagemaal. 

Bestikkelser  af  Dommere  fandt  ikke  Sted,  men  i  Prologus  til 
»Uljsses«  paavises,  hvorledes  man  kunde  bære  sig  ad.  Paris  siger  nem- 
lig: »En  Dommer  lader  sig  ikke  bestikke.  Havde  jeg  været  gift,  saa 
kunde  hun  have  adresseret  sig  til  min  Frue.  Hun  kunde  da  have 
taget  imod  dem  og  jeg  have  min  Samvittighed  fri«. 

De  fleste  Sager  var  private;  det  offentlige  tog  sig  sjelden  af 
Sags  Anlæg,  men  Følgen  heraf  var,  at  mange  kriminelle  Sager 
aldeles  ikke  kom  for  Eetten,  naar  Folk  vilde  undgaa  Udgifterne  ved 
Processen  og  de  arresteredes  Underholdning. 

Saaledes  var  der  1725  en  fattig  Skomager,  hvis  Kone  og 
Tjenestepige  blev  forgivne  ved  at  spise  Grød  og  førend  de  døde  be- 
skyldte Læredrengen  og  en  anden  Tjenestepige  for  at  have  kommet 
Gift  i  Maden.  Da  Øvrigheden  gjorde  nærmere  Undersøgelse,  var 
Skomageren  meget  utilbøjelig  til  at  anlægge  Sag  imod  de  paagjæl- 
dende,  i  det  han  undskyldte  sig  med  sine  ringe  Kaar,  hvorfor  Stadens 
Underfoged  maatte  forfølge  Sagen  i  hans  Sted.  Derved  slap  han  for 
at  betale  Udgifterne  ved  Dommen  for  Bytinget,  men  nu  mente 
Magistraten,  at  han  skulde  i  det  mindste  udrede  Udgifterne  ved  Fan- 
gernes Underholdning  i  Fængslet  og  Honorar  til  de  tilkaldte  Barbe- 
rer for  Synsforretningen  over  de  Forgivne  ^^). 

De  barbariske  Straffe,  som  en  ældre  Tid  havde  haft  saa  mange 
af,  var  nu  for  en  Del  afskaffede.  Det  var  dog  ikke  længer  siden 
end  1675,  at  en  Ladefoged,  der  havde  myrdet  Gaardens  Forpagter, 
fik  følgende  Straf:  først  blev  hans  Hjærte  skaaret  ud  af  ham  og 
Bøddelen  slog  ham  dermed  paa  Munden,  dernæst  blev  hans  Arme 
og  Ben  slagne  itu  med  et  Hjul,  en  Rem  blev  skaaren  af  hans  Bug 
og  en  Eem  af  hans  Ryg,  hans  Hoved  blev  afhugget  med  en  Øxe 
og  sat' paa  en  Pæl  og  Legemet  parteret  og  lagt  paa  4  Stejler  ^^).  De 
sidste  Dele  af  Straffen  maa  imidlertid  ikke  have  haft  nogen  Betydning 
for  Delinkventen,  thi  Hjærtet  kan  ikke  tages  ud,  uden  Livet  er  forbi 
med  det  samme,  men  naar  saadanne  Straffe  udførtes  enkeltvis,  udviste 
de  følgelig  et  frygteligt  Barbari,  f.  Ex.  ved  at  skære  Remme  ud 
af  Skindet,  hvoraf  vi  endnu  har  Talemaaden  at  skære  en   bred  Rem 

af  en  anden  Mands  Hnd.  I  Bøddelens  Taxt  fra  1698  nævnes  føl- 
gende Straffe,  men  der  var  vel  nok  fiere.  der  ikke  udtrykkelig  om- 
tales ^'^) : 

For  et  Hoved  med  et  Sværd  at  afhugge  10  Edl. 

—    -       —       med  en  Oxe    8     — 

For  en  Haand  eller  Finger  at  afhugge 4    — 

Et  Hoved  og  en  Haand  at  sætte  paa  Stejle,  for  hver  2  .  .         4     — 

For  en  at  hænge 10     — 

For  en  af  Galgen  at  nedtage 4     — 

For  en  hel  Krop  at  lægge  paa  Stejle    og  Hjul.    Pælen    at 

nedgrave  og  sætte 7     — 

For  en  at  slaa   Arme    og  Ben   i   Stykker    og    lægge    paa 

Stejle 14     — 

For  en  Krop  at  nedgrave  i  Jorden 3     — 

For  en  død  Krop  at  udføre  af  By  2     — 

For  en  at  partere  og  lægge  paa  Stejler 12     — 

For  hvert  Kneb  med  gloende  Tænger 2     — 

For  at  brændemærke 4     — 

For  Kagstrygning o     — 

For  at  piske  af  Byen 7     — 

For  at  vise  af  Byen  og  Herredet  4     — 

For  at  brænde  en  Krop 10     — 

For  at  brænde  Paskvillcr  (Skandskrifter)   og  andet  deslige         3     — 
For  at  slaa  Navn  paa  Galgen   2     — 

Da  disse  Straffe  udfortes  offentlig,  var  de  noget,  enhver  kjendte, 
og  de  fremkaldte  følgelig  en  Skræk  for  Forbrydelser,  der  maatte  paa- 
virke selv  den  mest  forhærdede.  Det  var  ikke  længer  siden  end 
1697,  at  en  Tjenestepige  her  i  Byen,  der  havde  myrdet  sit  Herskabs 
Barn.  blev  kneben  med  gloende  Tænger  foran  det  Hus,  hvor  Mordet 
var  begaaet,  og  paa  alle  Torvene  og  Retterstedet,  derpaa  blev  den 
Haand.  der  havde  begaaet  Forbrydelsen,  afhugget,  og  da  først  blev 
hun  halshugget.  Hovedet  og  Haanden  sat  paa  en  Stage  og  Kroppen 
lagt  paa  Stejle.  Denne  Straf  blev  dernæst  ved  en  Forordning  bestemt 
for  alle  Mord,  som  med  frit  Forsæt  blev  begaaet  paa  Ægtefælle, 
Herskab  eller  dettes  Born,  men  skete  grovere  Forbrydelser,  skulde 
Sagen  indberettes  til  Kongen,  der  da  efter  Omstændighederne  vilde 
skærpe  Straffen  *'^). 

Af  andre  haarde  Straffe  kan  mærkes  den,   som  2  Soldater  idom- 

tes  for  Tyveri,  nemlig  til  at  miste  deres  Hud  og  den  ene  skulde 
tillige  brændemærkes  og  arbejde  paa  Bremerholm  paa  Livstid,  hvilket 
formildedes  til,  at  den  første  i  2  Maaneder  skulde  arbejde  i  Skub- 
karren i  Kastellet  og  den  anden  løbe  3  Gange  Spidsrod  gjennem  300 
Mand  og  derefter  arbejde  i  Skubkarren  i  3  Maaneder  ^^).  Arbejde  i 
Skubkarren,  til  hvilken  man  blev  lænket,  var  en  meget  streng  Straf. 
En  ulykkelig  Skrædersvend,  der  havde  gjort  Skrue,  hvilket  man  meget 
godt  kjendte  paa  den  Tid,  i  det  han  nemlig  havde  fremkaldt  Opløb 
foran  Oldermandens  Hus  og  gaaet  omkring  for  at  forbyde  de  andre 
Svende  at  arbejde,  dømtes  ved  en  Politiretsdom  af  11.  Juli  1721  til 
at  arbejde  i  Skubkarren  i  Kastellet  og  hans  Navn  skulde  opslaas  paa 
det  sorte  Bræt  (paa  Galgen) ;    han  blev  dog  benaadet  for  Skubkarren. 

Da  en  Soldat  havde  forskrevet  sig  til  Satan  med  sit  eget  Blod, 
blev  hans  Forskrivelse  brændt  af  Profossen  udenfor  Garnisons  Kirkes 
Dør  18). 

Ved  Forordning  af  13.  Okt.  1703  bestemtes  det,  at  den,  der 
hjalp  Soldater  til  at  desertere,  skulde  miste  Ørerne  og  arbejde  paa 
Livstid  paa  Bremerholm.  I  »Det  arabiske  Pulver«  (1,  1)  har 
Andreas  mistet  sine  Ører,  hvorfor  han  gaar  med  en  polsk  Hue  og 
hilser  Folk  ligesom  Officerer,  naar  de  trækker  paa  Vagten,  ved  at 
bukke  lidt  og  lægge  Haanden  paa  Huen.  I  »Dend  forkeerte  Mercu- 
rius«  for  April  1726  omtales  en  Stodder  fra  Vendsyssel,  der  hed 
Hans  med  Næsen,  »thi  han  havde  hverken  Næse  eller  Øren,  fordi 
de  var  ham  forhen  afskaaren,  da  han  fik  sit  Pas  for  Lommetyv«. 
Det  synes  altsaa,  at  Lommetyve  mistede  baade  Næse  og  Ører. 
Bremerholm  er  omtalt  foran.  Da  i  »Jeppe  paa  Bjerget«  (2,  2)  Jeppe 
spørges  om,  hvad  han  gjorde  igaar,  da  han  red  paa  Jagt,  svarer  han: 
»Jeg  har  aldrig  været  enten  Jæger  eller  Krybeskytte,  thi  jeg  ved,  at 
det  er  Bremerholms  Arbejde. 

Man  blev  undertiden  endnu  dømt  til  at  brændemærkes,  thi  en 
Mand  og  Kone,  der  1717  havde  stjaalet  i  Magleby  Præstegaard  paa 
Amager,  dømtes,  han  til  Galgen  og  hun  til  at  kagstryges  og  brænde- 
mærkes i  Panden,  men  Kongen  benaadede  ham  til  Arbejde  paa 
Bremerholm  og  hende  til  Arbejde  i  Spindehuset i^). 

I  »Abracadabra«  (3,  5)  siger  Arv  om  Henrik:  »Han  slipper 
nok  for  at  blive  straffet  paa  Ryggen,  den  murede  Galge  vil  ikke  blive 
ham  for  god«.  Denne  murede  Galge  udenfor  Vesterport  var  for  Tyve 
af  Byens  Folk.    Af  »Dend  forkeerte  Mercurius«  for  Juli  1726  ses  det, 

at  den  i  denne  Maaned  var  bleven  ombygget  og  at  den  laa  paa  Pest- 
husfælleden.  Den  murede  Galge  var  allerede  bygget  paa  det  Sted 
1622,  men  er  oftere  bleven  ombygget.  Den  stod,  hvor  den  ifjor  ned- 
revne Amerika  Mølle  stod.  Halshuggelser  foregik  paa  Skafottet  paa 
Nytorv.    Militære  Dødsstraffe  udførtes  udenfor  Østerport. 

En  almindelig  Straf  var  Halsjærnet,  om  hvilket  Apicias  siger  i 
»Den  Vægelsindede-  (2,  9),  at  han  var  saa  skamfuld,  som  om  han 
havde  staaet  i  et  Halsjærn.  Paa  den  Tid  var  der  ikke  saa  mange 
kommunale  Halsjærn  som  tidligere,  da  de  benyttedes  som  Straf  for 
Overtrædelser  af  Bestemmelserne  om  Torvehandelen.  1727  nævnes 
alene  2  i  1  Stolpe  paa  Nytorv.  Kom  nogen  til  at  staa  i  Hals- 
jærnet  for  Tyveri,  fik  han  sikkert  Tyvekosterne  under  Armen. 

En  Kone,  der  havde  forført  en  Pige  til  at  stjæle  fra  sin  Hus- 
bonde, dømtes  172H  til  3  Aars  Arbejde  i  Spindehuset,  men  først 
skulde  hun  paa  en  Torvedag  staa  i  Halsjærnet  2  Timer  og  piskes  3 
Dage.  20)  Ved  Politiretsdom  26.  April  1712  domtes  2  Vægtere  til  8 
Dages  Vand  og  Brød,  den  ene  skulde  desuden  den  sidste  Dag  staa 
1  Time  i  Gabestokken  paa  Torvet,  og  den  anden  de  3  sidste  Dage  i 
de  Gader,  hvor  hans  Post  var.  En  Kvinde,  der  havde  laant  sine 
Klæder  til  en  Livgardist,  der  vilde  desertere  til  Skaane,  dømtes  1726 
til  Spindehuset  paa  Livstid  og  til  at  miste  Ørerne,  men  blev  fritaget 
for  dette  sidste  imod  at  staa  i  Gabestokken  i  nogle  Timer.  2\)  Gabe- 
stokke ansaas  for  saa  nødvendige  Skræmmemidler,  at  det  16.  Decbr. 
1726  befaledes  at  opsætte  en  ved  hvert  af  de  kgl.  Manufakturhuse, 
nemlig  det  paa  Christianshavn  i  Bornehuset  og  det  i  Kigensgade,  til 
derved  at  straffe  for  smaa  Tyverier.  --) 

Kagstrygning  paa  Nytorv  var  noget,  man  saa  meget  ofte.  I 
»Jean  de  France«  (5,  2)  truer  Arv  Per  dermed,  og  i  »Ellevte  Juni« 
(5,  7)  faar  Studenstrup  Udsigt  til  at  slippe  med  denne  Straf.  Kvin- 
delige Tyve  blev  ofte  kagstrøgne,  førend  de  kom  i  Spindehuset. 
Undertiden  slap  de  ogsaa  med  at  piskes  i  selve  Spindehuset.  Et 
Ægtepar,  der  havde  stjaalet  en  Sølv-Lyseplade  paa  Slottet,  domtes 
til  Kagstrygning  og  Tyvsmærke  paa  Panden.  ^^)  Det  murede  Kag 
var  1629  opbygget  i  Nytorvs  sydvestlige  Hjerne,  altsaa  ved  Indgan- 
gen til  den  nuværende  Arresthusgaard.  Kagen  var  nogle  Alen  høj, 
opført  af  Mursten  og  flad  ovenpaa,  i  Midten  var  oprejst  en  Pæl, 
med  et  Halsjærn  i.  Det  stod  her  til  1761,  da  der  oprejstes  en  Pæl 
ved  Lavendelstræde,   der  endnu  stod   og  blev  benyttet  ved  Kagstryg- 

ning  for  40  Aar  siden.  Paa  Kagen  hang  Byens  Sten,  2  store  sam- 
menlænkede Kampesten,  der  hængtes  om  den  tvindehge  Forbryders 
Hals,  der  skulde  udvises  af  Byen,  navnhg  om  dens,  der  havde  talt 
ærerørige  Ord  om  en  Mand  eller  Kvinde  og  ikke  kunde  bevise  det.  At 
denne  Strafmaade  i  det  mindste  har  været  kjendt  endnu  paa  denne 
Tid,  ses  af,  at  endnu  i  Begyndelsen  af  dette  Aarhundrede  truede 
Kvinder  her  i  Byen  hinanden  med  denne  Straf.  Straffen  skulde 
have  været  anvendt  1725,  da  Assessor  P.  Ryssel  dømtes  til  at  stryges 

til  Kagen  og  bære  Sten  af  By  paa  Grund  af  Opspind  mod  højt- 
staaende  Personer,  men  benaadedes  med  Fængsel  paa  Munkholm.  -^) 
Naar  Vægterne  i  »Den  Ellevte  Juni«  (5,  9)  truer  Studenstrup 
med  den  spanske  Kappe,  da  er  denne  Straf  bleven  anvendt  mod 
Vægtere  og  Vognmandskarle  lige  til  Ildebranden  1795,  da  Kappen 
brændte  paa  Raadhuset.  Den  havde  Form  af  en  meget  stor  Spand, 
i  hvis  Bund  var  et  Hul,  hvorigjennem  Hovedet  gik,    saaledes  at  den 

bredeste  Del  vendte  ned :  over  Bunden  var  en  Klokke  og  paa  Tønden 
var  en  Seddel,  hvorpaa  var  anført  Aarsagen  til  Straffen.  Det  er 
intet  Under,  at  Eosifiengius  i  »Det  lykkelige  Skibbrud«,  der  bliver 
idømt  denne  Straf,  paaberaaber  sig,  at  han  er  legitime  promotus 
Magister,  thi  ifølge  den  virkelige  Lov  kunde  ingen  studeret  Mand 
eller  Standsperson  saaledes  med  Kappen  paa  til  almindelig  Forhaa- 
nelse  føres  gjennem  Gaderne.  '-^)  Ved  en  Politiretsdom  af  18.  Juni 
1717  blev  nogle  Vognmandskarle,  der  havde  tvunget  en  Mand  til  at 
begaa  Helligbrøde  ved  at  sælge  dem  01  i  Kii'ketiden,  dømte  til  i  2 
til  3  Timer  at  bære  den  spanske  Kappe,  og  hvis  de  gjorde  det  oftere, 
skulde  de  >=  piskes  og  miste  deres  Hud«;  dette  sidste  er  vel  en  og 
samme  Straf,  thi  det  fremgaar  af  den  Tids  Udtryk,  at  det  at  miste 
sin  Hud  var  det  samme  som  at  piskes;  dette  ses  saaledes  bestemt  af 
et  Reskript,  hvor  der  i  Overskriften  staar  piskes  <  og  i  selve  Brevet 
»miste  sin  Hud«.  -^)  Straffen  anvendtes,  som  sagt,  ofte  paa  Vægtere, 
der  saa  nogle  Timer  daglig  maatte  spadsere  med  Kappen  i  de  Gader, 
hvor  de  havde  Post.  En  Tjener,  der  skulde  have  Prygl  af  sin 
Herre,  men  havde  grebet  om  Stokken,  hvorved  Herren  var  bleven 
slaaet  i  Øjet,  blev  af  Politiretten  16.  Pebr.  1714  dømt  til  i  3  Timer 
at  gaa  i  spansk  Kappe  udenfor  Herrens  Hus. 

Da  Huset  i>Den  blaa  Haand«  paa  Amagertorv  (se  S.  169)  var 
brændt  172ti,  dømtes  Politimester  Ernstes  Kusk  for  sit  utilbørlige 
Forhold  under  denne  Brand  til  3  Dage  i  Træk  fra  11  — 12  at  bære 
den  spanske  Kappe  paa  Amagertorv  og  derefter  arbejde  i  Skubkarren 
i  Kastellet.  -^) 

Et  andet  Strafferedskab,  man  daglig  havde  for  Øje,  var  Træ- 
hesten. I  »Jean  de  France«  (1,  2}  undrer^ Arv  sig  over,  at  den  for- 
franskede Jean  spørger  efter  sin  tres  chére  mere  og  svarer,  »at  han 
kan  tinde  hende,  enten  paa  Ulfeldsplads  eller  Hallandsaas,  thi  der 
findes  tvende  Træmære«.  Træhestene  var  for  Byens  Garnison,  den 
ene  stod  udenfor  Hovedvagten  paa  Kongens  Nytorv,  en  anden  var 
ved  Slotsholms  Vagt;  at  der  var  en  paa  Ulfeldsplads,  læres  alene  af 
Komedien,  og  det  er  ikke  godt  at  vide,  hvilken  Bestemmelse  den 
havde  der,  thi  det  er  ubekjendt,  at  den  nogensinde  har  været  Straf 
for  Kjøbstadfolk  eller  for  Torvebønder.  Det  var  en  Planke,  der  var 
stillet  paa  Højkant  paa  2  eller  4  Pæle  ligesom  Ben  og  hvorpaa  den 
Straffede  skulde  sidde  i  en  vis  Tid,  ^^)  Ifølge  Molbechs  Dialektlexikon 
forekommer  o^saa  ellers   Benævnelsen   Træmær.     Ogsaa  i   »Erasmus 

Montanus  (5,  4)  siger  Løitnanten  til  Erasmus:  »Naar  du  har  siddet 
en  halv  Snes  Gange  paa  Træhesten  eller  staaet  paa  Pælen  først, 
agter  du  sligt  (Prygl)  for  Bagateller«. 

Ved  enhver  Vagt  var  nemlig  en  Pæl  med  Jærntænder,  paa 
hvilke  den  Skyldige  med  eller  uden  Sko  skulde  staa,  medens  hans 
Arme,  udstrakte  over  hans  Hoved,  var  lænkede  til  Pælen.  ^^) 

Saadanne  offentlige  Straffe  var  et  kjærkomment  Skuespil,  især 
naar  der  kunde  være  nogen  Afvexling.  I  Aaret  1707  havde  2  af 
Natmandens  Folk  fornærmet  Vagten  i  Nørreport,  hvorfor  den  ene 
ved  en  Politiretsdom  dømtes  til  at  udføres  paa  Skinderkarren  fra 
Fængslet,  som  han  da  sad  udi,  ud  af  Byen  ned  ad  Vimmelskaftet  og 
Amagertorv  og  saa  Kjøbmagergade  igjennem,  hvor  han  langs  paa 
Vejen  skulde  piskes  med  Ris;    desuden   skulde  man  holde  stille  med 


Træhesten  ved  Slotbolras  Vagt.     Oldn.  Museum. 

Karren  udenfor  Arresten,  paa  Amagertorv  og  udenfor  Nørreports 
Vagt  og  det  en  Dag,  da  de  fornærmede  Grenaderer  var  paa  Post 
der,  og  paa  disse  3  Steder  skulde  han  have  9  Slag  »langsomt  og  til 
Gavns«.  Han  hlev  derpaa  forvist  Byen.  Den  anden  Skyldige  skulde 
forskaanes  for  videre  Straf,  da  han  i  14  Dage  havde  siddet  udi 
Fængsel  udi  det  værste  Hul  eller  Kjælder  under  Raadhuset«,  men 
han  skulde  kjøre  Kærren  for  den  første.  ^^) 

Den  militære  Spidsrodstraf  var  paa  den  Tid  ogsaa  offentlig, 
men  da  den  foraarsagede  »idelige  offentlige  Spektakler«,  blev  den  i 
Christian  VII's  Tid  henlagt  til  Stokhuset.  ^^)  Vi  vil  her  ikke  omtale 
Torturen,  der  anvendtes  forat  faa  Forbrydere  til  at  bekjende,  om 
denne  vil  vi  henvise  til  Rists  Skrift  »Fra  Støvlettiden«  S.  190—91. 

Politiet  var  ordnet  ved  Forordning  af  22.  Okt.  1701.  Engang 
om  Ugen  skulde  der  holdes  Politiret,  hvis  Medlemmer  skulde  bestaa  af 
en  af  Kongens  Gehejmeraader  som  Præses,  en  Admiral,  en  høj  Land- 
officer, et  Medlem  af  Hofretten,  af  Ådmiralitetsretten,  af  Magistraten 
og  en  af  de  32  Mænd.  Foruden  Politimesteren  var  der  ansat  en  Po- 
litifiskal og  Politibetjente,  der  hver  havde  sit  Distrikt.  Som  Tegn  paa 
de  sidstes  Mvndiffhed  bar  de  en  hvid  Stok  af  omtrent  5  Tommers  Længde 


PoKtihaanden.     Orig.  ejes  af  Forfatteren. 

med  en  Haand  af  Blik  paa  Enden  og  et  Øje  inden  i  Haanden,  samt 
en  Krone  om  Haandleddet  og  Skyer  forneden  ved  Ringen  omkring 
Træhaandtaget.  Dette  Tegn  blev  afskaffet  1771.  Ogsaa  ved  Universitetet 
var  en  Kobberhaand  Pedellernes  Embedstegn.  Talemaaden  at  have 
et  Øje  paa  hver  Finger  er  vel  oprindelig  anvendt  paa  aarvaagne  Po- 
litibetjente. 

Politimesteren  skulde  have  Tilsyn  med,  at  ingen  gik  over  til  nogen 
anden  Religion,  at  Børn  af  ulige  Ægteskaber  blev  døbte  og  oplærte  i  den 
evangelisk-lutherske  Tro  og  at  forargelige  Bøger  ikke  udbredtes.  Han 
skulde  paase,  at  der  i  Kirkerne  under  Gudstjenesten  ikke  blev  begaaet 
Modvillighed,  Tumult,  Kvækeri  eller  anden  Uskikkelighed  og  at  Hellig- 
dagsforordningen  blev  overholdt  baade  i  Værtshuse  og  paa  Værk- 
steder. 

Hvad  der  stred  mod  Ærbarhed  og  gode  Sæder  skulde  han  hindre, 
ligesom  at  nogen  gik  paa  Gaden  med  draget  Værge,  eller  formummet, 
sværtet  og  forklædt,  ej  heller  maatte  ryggesløse  Folk  eller  Drenge 
under  Straf  af  Hudstrygning  eller  2  Timers  Ophold  i  Halsjærnet 
træffes  paa  Gaden  med  Raketter.  Sværmere  eller  Nøglebøsser. 

Fremmede,  der  kunde  være  Spejdere,  skulde  han  ufortøvet  an- 
give for  Storkansleren  og  han  skulde  holde  Fortegnelse  over  alle  Tilrej- 
sende. Jøder,  der  ej  havde  kgl.  Bevilling  til  at  bo  her.  Tatere  og 
andre  ukristelige  Personer,  som  løb  om  og  besveg  Folk,  saavel  som 
Løsgængere  og  Tiggere,  skulde  han  anholde. 

Han  skulde  paase,  at  Luxusforordningerne  blev  overholdte,  at 
Torvene  holdtes  i  Ørden    og    benyttedes,  som  de  skulde  af  de  Hånd- 

lende,  og  at  offentlige  Pladser  og  Skorstene  blev  rensede,  at  Gaderne 
blev  holdt  rene  og  ryddelige  og  Kendestenene  i  Orden,  at  Byens 
Vandforsyning  holdtes  vedlige,  at  ingen  Bedragerier  eller  Forprang 
foregik  i  Handelen  og  at  Lavene  holdt  sig  deres  Artikler  efter- 
rettelige. 

Han  havde  Overtilsyn  med  Vægterne,  Løgterne  og  Brandvæse- 
net og  skulde  under  Ildebrande  kommandere  Brandfolkene. 

Ved  Politiet  var  ansat  en  Politifuldmægtig,  en  Protokollist,  en 
Kopist  og  en  Kontorbetjent,  men  kun  10  Politibetjente,  af  hvilke  den 
ældste  havde  60,  den  yngste  20  Rd.  i  Løn  ^^).  Den  ene  af  disse  var 
Torvemester.  I  denne  sidste  Post  kunde  der  tjenes  gode  Sportler, 
saaledes  blev  Torvemester  Daniel  Nielsen  afsat  1723,  fordi  han  dels 
havde  afpresset  Torvebønderne  Varer,  dels  havde  kjøbt  af  dem  uden 
at  betale.  Han  kom  rigtignok  et  Par  Aar  efter  med  slemme  Beskyld- 
ninger mod  Politimester  Ratecken,  saaledes  f.  Ex.  at  naar  han  havde 
konfiskeret  noget,  havde  Politimesteren  tvunget  ham  til  at  levere  sig  det 
Halve,  »hvilket  har  været  en  temmelig  stor  Del  af  Høns,  Kyllinger, 
Æg,  Ænder,  Kapuner,  levende  Lam,  Smør,  Kirsebær,  Blommer  og 
Nødder« ;  engang  havde  han  opbragt  2  Daadyr,  som  var  skudte  uden- 
for Jagttiden,  men  Politimesteren  havde  »dog  ikkun  simpliciter  dømt 
disse  2  Dyr  konfiskabel  og  betjent  sig  deraf  til  sit  eget  Kjøkken  og 
Husholdning«  ^^).    En  anden  Torvemester,  Nagel,  er  omtalt  foran. 

Politibetjentene  blev  15.  April  1726  fritagne  for  at  stævnes  for 
Byretten;  i  Gjældssager  skulde  de  høre  under  Borgretten  og  i  andre 
Henseender  under  Politi-  og  Kommercekollegiet  ■'^*). 

Ved  »Byens  Folk«  forstod  man  Politibetjente.  Naar  i  »Hexeri« 
(2,  2)  Byens  Folk  kommer  for  at  arrestere  Leander  og  deres  Anfører 
kommanderer:  -Morgenstjernerne  paa  Armen«,  er  dette  Tegn  paa,  at 
disse  ogsaa  har  været  saaledes  væbnede.  I  »Maskerade«  (2,  7)  vil 
Jeronimus  sende  Bud  efter  »Byens  Folk«  for  at  trække  Henrik  i 
Arrest  og  senere  (3,  11)  kommer  »Byens  Tjenere«  trækkende  med 
Leander  og  Leonora.  I  »Hexeri«  (3,  9)  truer  derimod  Byens  Vagt 
med  en  »Partisan«. 

Byfogdens  Tjenere,  der  kom  med  Stævninger,  kaldtes  Beskik- 
kelsesmænd  eller  Stævningsmænd;  saaledes  fremstilles  2  i  »Gert 
Westphaler«  (4,  10),  der  oplæser  en  Stævning.  De  havde  28  Rdlr.  i 
aarlig  Løn  3^). 

Byen  havde  et  vist  Tal  Trommeslagere,  der  gjorde  Tjeneste  ved 

Borgervæbningen,  men  Øvrighedens  Bekjendtgjørelser  forkyndtes  lige- 
som endnu  i  Provinsbyerne  ved  Udraabning  paa  Gaderne  af  en 
Trommeslager.  At  dette  fandt  Sted  ved  kgl.  Forordninger  i  Christian 
V.'s  Tid  siges  udtrykkelig  ^^)  og  i  »Hexeri«  (4,  8),  der  rigtignok  foregaar 
i  Thisted,  fremstilles  en  saadan  Udraabning  af  en  Bekjendtgjørelse. 

Naar  der  var  stort  Røre  i  Byen,  kom  Militærmagten  til  Hjælp. 
I  en  Retning  brugtes  Soldater  jævnlig,  nemlig  naar  Folk  ikke  betalte 
deres  Skatter,  thi  da  forlangte  Magistraten  ligefrem  nogle  Menige 
under  Anførsel  af  en  Underofficer,  der  blev  indkvarterede  hos  den 
Skyldige  saa  længe  til  han  betalte,  og  førend  de  forlod  hans  Hus, 
skulde  han  give  hver  Soldat  12  Skilling  for  hver  Dag^^). 

Naar  man  i  en  tidligere  Tid  fær- 
dedes paa  Graderne  ved  Aftenstid,  var  man 
forpligtet  til  at  gaa  med  Løgte,  for  at 
Vagten  kunde  kjende  den  natlige  Vandrer, 
men  dette  var  ophævet  ved  Forordningen 
af  26.  Juli  1683,  da  Staden  var  bleven 
forsynet  med  Løgter,  der  var  tændte  hver 
Nat  fra  1.  Septbr.  til  30.  April,  naar  det 
ikke  var  Maaneskin.  Hver  Løgtes  An- 
skaffelse paahvilede  Husejerne  og  Udgiften 
'til  hver  Lygtes  Forsyning  med  Tran  var 
fordelt  imellem  de  Lejere,  der  bode  nær- 
mest ved  den.  Tændingen  og  Slukningen 
besørgedes  af  Vægterne,  af  hvilke  Byen 
da  havde  67.  De  skulde  møde  paa  Raad- 
huset  før  hver  Vagt,  der  om  Vinteren 
begyndte  Kl.  7,  for  at  det  kunde  under- 
søges, om  de  var  ædru  og  rigtig  væbnede, 
og  efter  hver  Vagt,  for  at  afgive  Rapport 
om  Nattens  Begivenheder.  De  var  bevæb- 
nede med  en  Morgenstjerne,  der  var  en 
lang  Stok  med  en  Kugle  besat  med  Jærn- 
pigge.  Paa  Hovedet  havde  de  Kabusser  med  Blikpul  og  blaa  Kvaster 
og  var  iførte  Kjortler  af  grønt  Klæde  med  Messingknapper  ^-),  12. 
April  1728  bevilgede  Kongen,  at  Vægternes  Tal  maatte  forøges  til 
100,  da  67  umulig  kunde  overkomme  at  passe  726  Lygter  og  hver 
havde  4  til  6  Gader;   til  Sikkerhed  mod  Overfald   skulde  de  forsynes 


Vægter.     Efter  Fausbølls  Ud- 
gave af  Vægterversene. 


Vægtere.  *  377 

med  dygtige  »Sidegevær«  (Kaarder)  foruden  Morgenstjernen   og  liave 
en  Jærnkalot  paa  Hovedet  under  Huen  ^^). 

Paa  den  Tid  sang  Vægterne  de  bekjendte  smukke  enfoldige  Vers, 
og  som  sikkert  har  været  til  Trøst  for  mangen  sorgfuld  Sjæl,  naar 
det  f.  Ex.  lød:  »Hjælp  os,  o  Jesus  kjære,  vort  Kors  i  Verden  her 
taalmodelig  at  bære,  vi  har  ej  Frelser  fler<: ;  de  holdt  sig  her  til  1860 
og  bruges  endnu  i  fiere  Provinsbyer.  De  kom  formodentlig  i  Brug 
ved  Vægtervæsenets  Indretning  1683,  og  er  da  forfattede  af  Kingo,  thi 
før  den  Tid  var  ISTattevagten  indrettet  paa  en  hel  anden  Maade^*^). 
Naar  den  gamle  Frands  i  »Jean  de  France«  (1,  6)  bliver  tvungen  til 
at  synge  til  sin  Kones  og  Søns  Dans,  kan  han  kun  Melodien  til 
Vægterversene.  Ogsaa  Studenstrup  kan  disse  Vers.  1  »Maskeraden« 
(2,  3)  siger  Henrik,  at  Vægterne  »ønsker  Folk  udi  Sangen  rolig  Søvn 
hver  Time  paa  Natten  og  tillige  med  deres  Skraal  vækker  dem  op  af 
Søvne«.  Samme  Udtryk  bruger  en  fremmed  Rejsende,  der  var  her 
1702*^),  men  tillige  fortæller  om  sit  Ophold  i  Kolding,  at  der  gik  de 
2  og  2  og  sang,  saa  det  var  helt  umuligt  at  sove;  han  vidste  dog 
ikke,    om  dette  maaske  var  til  Ære  for  Kongen,  som  da  var  i  Byen. 

I  den  ældste  Udgave  af  »Jakob  von  Thybo«  (5,  6)  siger  Sty- 
gotius,  da  Slaget  skal  staa:  »Hør  Godtfolk,  det  er  bedst,  at  vi  be- 
tænker os,  før  vi  gaar  videre.  Havde  jeg  blot  Morten  Vægter  her 
ved  Haanden,  skulde  vi  nok  lære  dem,  hvad  det  er  at  gaa  med  blotte 
Kaarder  om  Aftenen«.  Morten  Vægter  var  vel  ham,  der  havde  Post 
i  Kannikestræde  og  som  ventelig  spillede  en  Rolle  ved  Studenternes 
Kampe  med  de  Militære. 

Foruden  Vægterne  gik  der  ogsaa  militære  Patrouiller  omkring 
paa  Gaderne  for  at  anholde  Soldater,  der  var  ude  uden  Orlov,  og  paa 
Stedet  straffe  dem,  der  gav  sig  af  med  Tyveri  og  Klammeri.  Hver 
Morgen  sloges  Reveillen  og  hver  Aften  Tappenstregen  omkring  i  visse 
Gader,  den  sidste  sloges  hver  Vinteraften  Kl.  8.  Tappenstreg  skal 
skrive  sig  fra  Trediveaarskrigen,  da  Profossen  mellem  8  og  9  skulde 
slaa  en  Tap  ind  i  01-  og  Brændevinstønderne  og  derpaa  trække  en 
Streg  med  Rødkridt  tværs  over  Tøndens  Bund  og  Tap*-). 

Uagtet  Politi  og  Vægtere  var  Gaderne  alt  andet  end  rolige.  I 
en  Forestilling  fra  Politimesteren  til  Kongen  af  15.  Decbr.  1717 
hedder  det,  »at  udi  disse  mørke  Aftener  paa  Gaden  adskillige  Exces- 
ser nyligen  er  begangne,  idet  nogle  udædiske  Karle  med  draget  Ge- 
vær sat  paa  Brystet  har  udæsket  Penge  af  de  passerende  med  videre, 

hvorpaa  jeg  vel  strax  har  beordret  Vægterne,  som  ellers  efter  Lan- 
ternernes Anstikkelse  plejer  at  paradere  paa  Raadhuset,  og  imidlertid 
de  fleste  Insolenser  forøves,  at  de  fra  KL  4  om  Eftermiddagen  udi 
disse  korte  Dage  skulle  forblive  paa  deres  Poster,  saa  har  jeg  og 
skriftlig  anmodet  Hans  Excellence  Hr.  Generalløjtnant  og  Kommandant 
Schønfelt  at  lade  betimeligen  og  før  Kl.  4  Eftermiddag  patrouillere 
til  Vægternes  Assistens.  Dog  som  udi  disse  tilstundende  Helligdage 
slige  Excesser  af  Kov,  Indbrydelse.  Tyveri,  Slagsmaal,  Drab  og  Mord 
kunde  hænde  sig.  hvilke  ikke  bedre  end  med  en  hastig  og  uafladelig 
Inkvisition  og  Forhør  kan  opdages,  da  den  suspekte  eller  beskj'ldte 
ikke  gives  Tid  eller  hans  Medholdere  at  betænke  sig  paa  Eschapader 
og  til  at  bortpraktisere  det,  hvorved  Misgjærningen  kunde  overbe- 
vises«, saa  søgte  han  om  Tilladelse  til  at  optage  edeligt  Forhør  strax 
paa  alle  anholdte  Personer,  hvilken  Jurisdiktion  de  saa  tilhørte*^). 

Stor  Fornøjelse  fandt  man  i  at  skyde  med  Eaketter,  og  det  blev 
ofte  nok  forbudt,  uden  derfor  at  kunne  hindres.  1714  klagede  en 
Mand  over,  at  paa  Kongens  Fødselsdag  om  Aftenen  kom  en  Raket 
farende  over  Taget  ind  i  hans  Gaard,  hvor  den  laa  og  brændte,  den 
tog  han  strax  og  leverede  Vægteren;  samme  Tid  fløj  en  anden  Raket 
op  i  hans  Kobberrende,  men  da  han  lud  sin  Tjener  bære  Vand  op  i 
Renden,  slukkedes  den  dog.  En  Pige  vidnede,  at  en  Karl  i  en  brun 
Vest  med  sit  eget  Haar  og  Hat  paa  Hovedet  satte  en  Raket  op  midt 
paa  Gaden. 

Det  var  ingen  let  Sag  at  arrestere  nogen,  thi  strax  samledes 
Pøbelen  og  tog  Parti  imod  Politiet.  Saaledes  gik  det  ogsaa  Fattig- 
Fogderne,  naar  de  gjorde  Jagt  paa  Tiggere. 

Betegnende  er  en  Klage  fra  de  Kommitterede  for  Konventhuset 
af  19.  Jan.  1718.  »hvorledes  8  af  de  Fattiges  Fogder  med  deres  For- 
mand den  12.  hujus,  da  de  med  en  omløbende  Betler,  som  af  Gaden 
var  opbragt,  og  med  hende  efter  foregaaende  Examen  og  Kommis- 
sionens Kjendelse  skulde  udgaa  til  Børnehuset,  af  en  Hob  sammen- 
lobende  Pøbel,  Matroser  og  Soldater  voldeligen  er  bleven  angrebne, 
og  i  samme  Tumult  er  Kvindemennesket  echapperet  og  nogle  af  Fog- 
derne ilde  medhandlede  med  Hug  og  Slag,  som  paa  deres  Legemer 
ved  Hjemkomsten  tilbage  var  tilsyne«. 

Det  er  gaaet  haardt  til  i  denne  Kamp,  thi  13.  Jan.  indkom  en 
Klage  fra  Admiral  Judichær  angaaende  en  Trommeslager,  som  de 
Fattiges  Fogder  beskyldtes  for  at  have  slaaet,  saa  han  var  død  deraf. 

Derpaa  blev  Fogderne  arresterede,  men  »som  de  Fattiges  Fogder  ikke 
kan  undværes  fra  de  daglige  Forretninger,  som  ideligen  forefalder, 
sær  om  nogle  fattige  Mennesker  ved  Døden  maatte  afgaa,  som  skulde 
begraves,  men  maa  blive  beliggende,  saa  og  med  Kvartalpengene,  som 
nu  af  Forstanderne  skal  indkræves  og  Fogderne  derudi  som  sædvanlig 
liør  gaa  Forstanderne  til  Haande«,  saa  søger  de  Kommitterede  Direk- 
tionen om  at  faa  beskikket  en  Mand,  der  kunde  føre  deres  Sag 
for  Retten.  Det  kunde  ikke  være  »de  høje  Herrer  selv  ubekj endt,  hvor 
stor  Farlighed  Betjentene  dagligen  i  deres  Forretninger  er  underkastet, 
ja  er  nu  desværre,  da  ej  alene  det  gemene  Pøbel,  men  endog  en  Del 
Borgere  samt  Soldater  og  Matroser  ved  alle  Lejligheder  overfalder 
dem  med  Trusel,  Efterraaben  og  Skjælden,  kommet  saa  vidt,  at  de 
ej  tør  opbringe  nogen  Betler  uden  Frygt  for  Mord  eller  Ulykke  og 
saaledes  ej  kan  efterleve  Hans  kgl.  Majestæts  allernaadigste  Forord- 
nings Tilhold,  da  Betleriet  dagligen  med  mere  og  mere  Svig  og  Under- 
fundighed drives«. 

Som  en  Følge  heraf  gaves  kgl.  Befaling  af  4.  Marts  1718,  at 
de  Fattiges  Fogder  skulde  nyde  den  samme  Eet  som  Vægterne,  naar 
de  var  i  deres  lovlige  Forretninger,  saa  de,  der  kom  til  Skade  ved 
saadanne  Opløb,  skulde  ligge  paa  deres  Gjerninger  ^*). 

Disse  mange  Opløb  paa  Gaden  betragtedes  som  Skuespil,  der 
ikke  vedkom  andre  end  de  Paagjældende,  hvilket  omtales. i  en  Politi- 
plakat af  12.  Maj  1727.  »Som  man  ved  forefaldende  Lejligheder  har 
fornummet,  hvor  skjødesløse  og  aldeles  ubekymrede,  for  al  Ulykke  at 
afværge  og  deres  nødlidende  Jevnkristen  eller  Næste  at  tilrette  hjælpe 
og  frelse,  en  stor  Del  af  denne  Stads  Indbj'ggere  sig  skal  anstille 
saavel  ved  Overlast,  Klammeri  og  Slagsmaal,  der  ved  Dags  Tid  paa 
Gaderne  undertiden  kan  forøves,  som  endog  ved  forefaldende  Drab, 
da  bemeldte  Indvaanere  ej  alene  igjennem  deres  Vinduer  og  Døre 
sligt  paaser,  mens  og  ofte  af  Husene  udløber  og  ved  Pladsen  sig  hen- 
stiller, hvor  foromrørte  sker,  uden  i  ringeste  eller  paa  nogen  Maade 
at  søge  saadan  Overlast  eller  Klammeri  samt  den  deraf  flydende 
Ulempe  hindret  eller  afværget;  alt  saadant  man  ej  for  længe  siden 
blandt  andet  noksom  har  »bevudnet«  ikke  alene  paa  Politiens  egne 
Betjente,  der  paa  offentlig  Gade  ved  høj  Dags  Lys  i  deres  dem  anbe- 
falede Forretning  ere  blevne  overfaldne  og  en  Arrestant  med  Gevalt 
dem  fratagen,  uden  at  det  omkring  boende  Borgerskab,  som  dog  Ak- 
tionen har  paaset,  ja  de  fleste  derved  været,  i  ringeste  til  saadant  at 

forhindre  har  vist  nogen  deres  skyldige  Hjælp  og  Bistand.  Ligeledes 
ved  det  nu  nylig  skete  Drab.  som  og  paa  offentlig  Gade  ved  Dags 
Tid  er  sket  og  meget  muligen  kunde  været  hindret,  om  det  omkring 
boende  Borgerskab  havde  gjort,  hvad  dem  tilkom«.  Det  blev  derfor 
paalagt  enhver  Borger  at  anskaffe  sig  et  »Kortgevehr«  i  deres  Huse. 
og  naar  der  om  Dagen  yppedes  Klammeri,  skulde  alle  Indbyggerne  i 
Gaden  og  dens  nærmeste  Omegn  med  deres  Tjenestekarle  mode  væb- 
nede med  »Kortgevehr«  og  aflevere  begge  Parter  til  nærmeste  Vagt, 
og  hvis  dette  blev  forsømt,  skulde  de  24  nærmeste  Huses  Beboere  i 
Gaden  og  24  i  de  nærmeste  Gader  bøde  100  Kdl.  til  Christianshavns 
Kirke. 

Ved  Højbro  huserede  Lommetyve.  I  »den  forkeerte  Mercurius« 
Jan.  1726  staar  saaledes:  »Kursen  ved  Højbro  og  andre  bekvemme 
Steder  er  som  forhen  med  Haanden  i  Lommen  efter  Torklæder,  Daa- 
ser  og  deslige,  saa  at  hvo,  som  har  en  smuk  Daase  eller  Tørklæde 
og  vil  gaa  derhen,  kan  de  miste  det  for  slet  intet,  saasom  der  ere 
de,  der  gjerne  tager  derimod«.  I  Numret  for  Juni  1727  skrives: 
»Ved  Stadens  Høje  Bro  har  Lommetyvene  stedse  deres  Hovedkvarter 
baade  for  den  belejlige  Situation,  at  en  Del  Gader  tager  deres  Be- 
gyndelse der,  hvor  de  kan  have  Retirade,  naar  Fornødenhed  udkræver 
det,  saa  og  for  den  idelige  Passage,  som  der  falder  især  i  disse  Tider 
af  Engelskmænd,  og  holdes  der  nu  stærk  Vagt  af  Lommetyve  for 
visse  Interessers  Skyld,  at  ingen,  i  hvo  det  og  er,  maa  uagtsom  pas- 
sere derover,  som  har  et  godt  Tørklæde  i  sin  Lomme,  med  mindre 
det  skal  holdes  an  af  visse  Lommetyve,  især  er  de  forbandet  efter  Silke- 
torklæder,  dog  tillades  enhver  frit  og  uhindret  at  afstraffe  saadanne. 
ikke  fordi  at  de  stjæler,  men  fordi  at  de  ikke  stjæler  fint  nok.  hvilket 
Privilegium  er  og  givet  Engelskmændene,  thi  en  i  denne  Maaned  fik 
Lyst  til  et  engelsk  Silketørklæde  og  derfor  attaqverede  en  Engelsk- 
mands Lomme;  enten  han  var  nu  uforsigtig  eller  og  den  anden  forstod 
Lommetyvestregerne,  véd  man  nu  ikke,  men  han  blev  kjærlig  om- 
favnet af  lutter  Engelske,  hvilke  i  Steden  for  at  straffe  ham,  betede 
Barmhjærtigheds  Gjerninger  imod  ham,  førte  ham  først  af  sine  Klæ- 
der og  fandt  da  det  stjaalne  Tørklæde,  derefter,  som  det  var  varmt  i 
Vejret,  syntes,  at  det  var  et  stort  Gavn  for  hans  Sundhed,  om  han 
kom  i  Bad,  kastede  derfor  Kanaillen  ud  i  Kanalen,  men  at  han  ikke 
skulde  drikke  sig  fuld  i  Vandet  og  derover  synke  til  Bunds,  var  der 
allerede  2  Engelskmænd  afklædte,   som    i  Vandet  tog  imod  ham.   thi 

om  han  havde  druknet,  saa  havde  her  strax  været  et  Skaar  i  Tyve- 
komplottet; derfor  dyppede  de  ham  aleneste  nogle  Gange  i  Vandet  og 
lod  ham  saa  gaa  op  at  stjæle  paany«. 

En  anden  Tyvehistorie  fortælles  i  samme  Blad  for  Avgust  1727: 

En  Tyv  satte  sig  i  en  Kjælderhals  og  slog  Nødder  itu  med  en 
Sten;  da  Kjældermanden  kom  til,  gav  han  ham  en  Haandfuld  og  da  denne 
med  Ryggen  til  gav  sig  ifærd  med  Nødderne,  slog  Tyven  ubemærket 
et  Søm  igjennem  hans  Lædervest  og  Trappen,  hvorpaa  han  tog  en 
Skinke  og  fjærnede  sig,  inden  Kjældermanden  kunde  komme  løs  fra 
Trappen. 

Det  ses  af  samme  Tidsskrift  (Fehr.  1727),  at  Lommetyve  ogsaa 
opholdt  sig  ved  Posthuset. 

Medens  Politibetjentene  næppe  holdt  af  at  være  tilstede,  hvor 
der  var  Opløb,  hvor  de  kunde  være  sikre  paa  Overlast  paa  Liv  og 
Lemmer,  var  de  saa  meget  ivrigere  efter  at  faa  Folk  straffede  for 
Nattesæde,  og  fra  denne  Side  af  deres  Virksomhed  indeholder  Politi- 
protokollerne mangfoldige  Vidnesbyrd.  Ifølge  Politiforordningen  havde 
de  nemlig  Tilladelse  til  at  trænge  ind  i  Husene  for  at  paase,  om  de 
kgl.  Paabud  blev  overholdte,  og  navnlig  med  Hensyn  til  Nattesæde, 
Helligbrøde,  ulovlig  Pragt  ved  Gjæstebud,  Bryllupper  og  Begravelser. 
Herved  gjorde  de  sig  følgelig  forhadte,  thi  Folk  holdt  ikke  at  skulle 
bryde  op  allerede  Kl.  9  eller  10.  Af  de  mange  Klager  over  deres 
hensynsløse  Færd  skulle  vi  meddele  nogle  enkelte. 

Fra  1726  er  der  en  Klage  fra  en  Mand,  at  »nogle  af  mine 
Naboer  og  Medborgere  var  forsamlede  hos  mig  forleden  Søndag  Aften 
den  25.  Oktober  og  med  hinanden  for  Tidsfordriv  spillede  Lanter  i 
Krøllen  indtil  Kl.  var  10.  Da  Vægteren  laabte  10,  delte  de  strax 
Krøllen,  betalte  deres  »Lang«  og  stode  alle  færdige  til  at  ville  gaa 
hjem.  Imidlertid  kom  Politibetjentene  ind  i  mit  Hus  og  en  navnlig 
Niels  Christensen  sagde,  da  han  knap  var  kommen  ind  ad  Døren: 
»Véd  I  ikke,  at  Kl.  er  IOV2S  og  derpaa  befalede  han  en  anden  af 
sine  Medtjenere  at  gjøre  sin  Forretning,  hvortil  den  anden^sagde :  »Hvad 
skal  jeg  skrive?«  Niels  Christensen  sagde:  »Kl.  10 V2«'  hvorpaa  de 
antegnede  vore  Navne  og  tilsagde  os  at  møde  Mandagen  den  21.  Okt. 
paa  Politikamret.  Og  som  fornemmes  af  deres  indgivne  Forretning, 
da  har  de  anført  Kl.  10%,  hvilket  jeg  tilligemed  de  andre  gode 
Mænd  kan  og  vil  med  sund  Fornuft  og  en  uskadt  Samvittighed  ved 
højeste  Saligheds  Ed  bekræfte  at  være  anført  falskeligen,  i  det  ringeste 

V4  Time  for  meget«.  De  var  nemlig  hver  blevne  mulkterede  med 
1  Edl.,  uagtet  Politibetjentene  hverken  fandt  Spil  eller  noget  Slags 
Drik  enten  i  Krus  eller  Glas  ^^). 

En  Jøde  ved  Navn  David  Nathan  var  en  Søndag  Aften  ved 
Kl.  11  kommen  ind  til  en  Theskjænker  paa  Ulfeldts  Plads  for  at 
hente  nogle  Penge,  men  ligesom  han  var  kommen  ind.  kom  2  Politi- 
betjente og  afkrævede  ham  strax  4  Rdl.,  uagtet  baade  Værten  og  en. 
anden  Gjæst  forsikrede,  at  han  intet  havde  drukket,  og  de  truede  med 
at  føre  ham  i  Vagten  paa  Raadstuen.  ^For  at  undgaa  denne  Skam 
og  for  min  Families  Skjid,  thi  jeg  er  den  gode  gamle  salig  Abraham 
Kantors  Dattersøn«,  gav  han  dem  3  Mk,  for  at  slippe,  men  alligevel 
førte  de  ham  paa  Raadstuevagten.  hvor  han  maatte  blive  til  næste 
Dag  og  da  bøde  1  Rd.  24  Sk.  i  Varetægtspenge  ^^'). 

Ved  den  Tid,  den  falske  Kollekt,  der  nedenfor  omtales,  var 
bleven  ombaaren  og  Politiet  gik  paa  Jagt  efter  de  Skyldige,  arreste- 
rede de  en  uskyldig.  Af  hans  udførlige  Klage  faar  vi  et  ret  levende 
Billede  af  den  mærkværdigste  Forretningsgang,  vi  ser  ogsaa  deraf  hvor- 
ledes Politihaanden  blev  brugt  til  at  slaa  Folk  ind  i  Munden  med  og 
at  Hattens  Aftagen  var  Tegn  til  Arrestation. 

Alexander  Ignatius  Mrockowski  »nobilis  Polonus  e  papatu  con- 
versus«  (polsk  Adelsmand,  omvendt  fra  Pavedømmet)  indgav  17. 
Marts  1722  en  Klage  over  Politiet.  Han  var  en  Dag  gaaet  hen  at 
besøge  en  Bekjendt  i  Lille  Vognbadstuestræde  og  var  ved  at  tage 
Afsked.  »I  det  samme  indkom  3  Personer,  hvilke  jeg  den  Tid  ikke 
kjendte,  men  af  det  efterfulgte  har  fornummet  var  Politibetjente,  de 
spurgte  efter  Værtinden  af  Huset  og  jeg  derfor  tog  atter  min  Afsked 
fra  Madame  Holm  og  vilde  bortgaaet.  Men  i  det  samme  angreb  mig 
den  ene,  som  jeg  hører  skal  hedde  Hans  Juul,  og  spurgte  mig,  hvad 
mit  Navn  var,  hvilket  gav  mig  Anledning,  siden  jeg  ham  ikke 
kjendte,  at  spørge  ham,  af  hvad  Aarsag  han  vilde  vide  mit  Navn,  jeg 
spurgte  jo  ikke.  hvad  han  hed,  men  han  vedblev  sit  Spørgsmaal  og 
sagde:  Du  skal  sige  mig  dit  Natn,  thi  jeg  vil  vide,  hvem  du  er. 
Saadanne  hans  Ord  og  Talemaade  besvarede  jeg  atter  med  dette,  at 
jeg  ikke  enten  var  pligtig  eller  vilde  sige  ham  mit  Navn.  uden  han 
først  vilde  sige  mig,  hvad  for  en  han  var  og  hvem  ham  udsendte, 
hvilket  jeg  formener  var  billigt,  thi  at  gjøre  Regnskab  og  angribes 
af  alle  Folk  og  efter  enhver  ubekjendt  Persons  Forlangende  er  ikke 
paabudet.     Dog  alligevel  vilde  han  ikke  sige  mig  noget  om  hans  Av- 

toritet,    men   svarede:    Du  skalt  bie  et  lidt  og    saa  følge  med,   og 
derpaa  spurgte  han  Madame  Holm  og  hendes  Moder,   hvad  de  var 
for  nogle,    hvilket,  som  de  sagde  ham,    han  strax    opskrev  og  igjen 
paany  fangede  an  med  mig,  men  ihvorvel  jeg  svarede   ham  som  til- 
forn, at  naar  jeg  maatte  faa  at  vide,    hvem  han  var,    vilde  jeg  sige 
ham  mit  Navn,  saa  var  han  dog  derudi  vægerlig   og  sagde  ikkun,  at 
jeg  vel  i  sin  Tid  fik  at  vide,    hvem  han   var,    denne   Gang  var  det 
nok,  jeg  skulde  ikkun  nøjes,  og  du  Karl,   sagde  han,   skal  med.     Jeg 
bad     ham    atter    være     sindig     og    at    han    vilde    søge    mig    i    mit 
Kvarter,    ifald  han  havde  noget  med  mig  at  bestille,    sagde  ham  og, 
hvad  Hus  jeg  logerede  udi,  nemlig  hos  Lars  Larsen  i  Larsbjørnstræde. 
Men  saa  snart  han  dette  hørte,  fangede  han  an  med  en  Haanlatter  og 
sagde:     ret  saa,,  dig  er  det,  jeg  vil  have  fat  paa,    du  skal  snart  faa 
din  Kammerat  og  flere  af  dit  Komplot  at  se  i  Slutteriet.     Jeg  for- 
undrede mig  ikke  lidet  over  denne  Tale  og  derfor   bad  dem  alle  tre, 
at  de  vilde  følge  med  til  mit  Kvarter,  hvor  de  nok  af  Værten  kunde 
udspørge  min  Uskyldighed  i  det,  de  muligen  og  mig  uvidende  kunde 
have  mig  mistænkt  for,  da  jeg  og  med  det  samme  kunde  faa  Kund- 
skab om,  hvem  de  var,  efterdi  de  ej  selv   vilde   sige  mig  det.     Der- 
paa gik  de  og  med  mig  ind  til  Lars  Larsen,    og   saa  snart  jeg  der  i 
Stuen  indkom,  bad  jeg  dem  paany,   de  vilde  sige  mig,   hvem  de  var. 
da  jeg  derimod  vilde  gjøre  al  vedbørlig  Rede  for  mig,  men  Hans  Juul 
tog  strax  i  en  Furie  et  Tegn,     som  jeg  siden  har  hørt  er  det  aller- 
naadigst  anordnede  Polititegn,    og  stødte    mig    2  Gange    for  Munden 
dermed  i  saadan  en  Hast,    at  jeg  snart  ikke  vidste,    hvorfra  Stodene 
kom.     I  det  samme  tog  de  alle  deres  Hatte  af  og  jeg,  uvidende  om, 
hvorledes  vi  var  farne,  aftog  min  med,   men  forstod  ej   mere   af  det, 
de  dengang  sagde,  end  dette:     Du  skal  med  op  paa  Eaadhuset.    Jeg 
sagde:   ja,    hvad  har  jeg  gjort,    og  som  jeg  ikke  selv  maatte  gaa  ud 
af  Stuen,    raabte  jeg  til  min  Kone,    at  hun  skulde  bringe   mig  en 
anden  Kjortel,  som  jeg  kunde  paatage,  maatte  saa,  ukyndig  om  dette 
Væsens  rette  Sammenhæng,   marchere  til  Raadhuset,  og  da  jeg  unge- 
fær Kl.  6   om  Aftenen   blev    indbragt   paa    Politikammeret,    saa  jeg 
ikke  flere  der  end  en  Person,    som   tog  nogle  Skrifter  op  under  sin 
Arm,  til  hvilken  de  andre,    som  med  mig  fulgte,    noget  talte,    men 
hvad  det  var,  forstod  jeg  ikke  undtagen  dette,    at  de  sagde:     Denne 
er  og  af  det  Komplot,    som  gik   om  med  den  falske  Kollektbog,    og 
derpaa  bragte    de   mig  ned    i   Arresten    uden    ringeste   Examen   paa 

Politikamret.  Men  da  jeg  var  indkommeu  i  Arresten,  spurgte  Juul 
mig  atter  om  mit  Navn,  som  jeg  og  sagde  ham  saavel  som  og  op- 
lagde paa  Bordet  endel  mine  Brevsager  og  havende  Dokumenter  om 
mit  Forhold  og  Væsen  med  videre,  som  kunde  gjøres  fornøden  at 
give  Oplysning  om,  hvorpaa  bemeldte  Juul  eftersaa  og  optegnede  mit 
Navn,  sigende  (salva  venia):  jeg  gjor  noget  i  eders  Breve,  og  gik 
han  saa  derfra  og  lod  mig  sidde.  Derpaa  hensad  jeg  og  hver  Dag 
haahede  at  skulle  bleven  opkaldt  til  Forhør,  at  min  Uskyldighed  dog 
engang  kunde  kommet  for  Dagen,  men  som  det  syntes,  at  min  Nær- 
værelse var  indført  i  Glemmebogen,  saa  understod  sig  min  fattige 
Hustru  ved  Memorialer  saa  vel  til  højædle  Hr.  Politimesteren  som 
og  til  høj-  og  velædle  Magistraten  at  gjøre  Erindring  derom,  og  saa 
kom  det  endelig  saa  vidt,  at  jeg  efter  4  samfulde  Ugers  Arrest  og 
Hensiddelse  blev  opkaldt  den  10.  Febr.  om  Aftenen  paa  Politikamret 
ungefær  Kl.  8,  hvor  da  Fuldmægtigen  tiltalte  mig  med  disse  Ord: 
Hør,  her  er  din  Kammerat,  og  viste  mig  i  det  samme  en  Person, 
som  var  didbragt  fra  Arresthuset,  hvilken  Person  selv  tilstod,  at  han 
ikke  kjendte  mig.  Derpaa  svarede  jeg  i  min  FiUfoldighed,  at  det 
med  Respekt  at  tale  var  en  Kanaille,  som  havde  angivet  mig  for 
Øvrigheden,  saasom  jeg  hverken  kjendte  Personen  eller  var  skyldig 
i  noget  af  det,  han  beskyldtes  for,  og  strax  gav  Fuldmægtigen  mig 
dette  Spørgsmaal:  Hvad  siger  du,  bort,  bort  med  den  Karl,  i  Arrest 
igjen,  og  altsaa  passerede  ej  videre,  det  jeg  ved,  men  jeg  maatte  ned 
i  min  forrige  Tvang.  Men  d.  12.  Febr.  om  Morgenen  blev  jeg  atter 
fremkaldt  og  da  forhørt,  som  Politiprotokollen  vel  nærmere  kan  ud- 
vise; hvad  der  er  talt,  kan  jeg  nok  erindre,  men  hvad  der  blev 
skrevet,  kan  jeg  ikke  læse,  endelig  blev  jeg  Dagen  derefter  løsladt, 
imod  at  jeg  selv  vilde  betale  min  Arrest.«  ^^) 

3.  Pinsedag  1723  havde  forskjellige  Borgere  været  i  Skoven 
med  deres  Familier,  og  da  Hyrekuskene  nu  kjørte  Folk  hjem  til 
deres  Huse,  kom  Politimester  Ratechen  i  egen  Person  ledsaget  af 
nogle  Betjente  og  arresterede  alle  Kuskene,  der  holdt  stille  paa 
Gaderne,  selv  om  det  kun  var  det  Øjeblik,  medens  Portene  til  Ejen- 
dommene blev  aabnede,  og  Pajerne  maatte  næste  Dag  bøde  1  Rdl.  for 
hver  Vogn,  hvorfor  forskjellige  Vognmænd  indgav  Klage  til  Politi-  og 
Kommercekollegiet. 

Brandvæsenet  blev  forestaaet  af  en  Brandmajor,  i  denne  Tid  af 
Gotfred  Fux,      Hvilken    Fordånnelse    der    udkrævedes   til   en  saadan 

Stilling,  ses  af  følgende  Uddrag  af  hans  efterladte  Brevskaber,  der 
registreredes  i  hans  og  hans  Enkes  Dødsbo.  Det  ses  deraf,  at  han 
er  født  i  Breslau  og  som  Dreng  var  i  Blikkenslagerlære.  16.  Juni 
1680  udstedte  de  ældste  og  edsvorne  i  »Blikslageramtet«  sammesteds 
hans  Lærebrev,  13.  Avg.  1680  gav  Christian  V  ham  Bestalling  som 
kgl.  Grottemager  og  Blikslaar  og  3.  Avg.  1689  som  Fontaine-  og 
Grotmester.  6.  Jan.  1694  blev  han  Direktør  over  Brandværket  i 
Kjøbenhavn  og  13.  Novbr.  1700  fik  han  ikke  alene  Stadfæstelse  her- 
paa  af  Frederik  IV,  men  ogsaa  Bevilling  paa  at  gjøre  og  forhandle 
Brandsprøjter  efter  den  ny  Invention.  15.  Jan.  1704  beskikkedes 
han  til  Brandmajor  og  fik  31.  Oktbr.  1710  Rang  med  Majorer 
af  Infanteriet.  Han  og  hans  Hustru  Birgitte  Nielsdatter  oprettede  et 
gjensidigt  Testament  14.  Aug:.  1723,  saaledes  at  naar  de  begge  var 
døde,  skulde  det  halve  Bo  tilfalde  Hr.  Predbjørn  Klavsen  Langsted, 
Sognepræst  i  V.  Aab}'  i  Fyen,  det  halve  de  Fattige.  De  ejede  Oxe- 
kopen  paa  Østergade,  men  Boets  Gjæld  var  938  Rdl,  saa  Arvingerne 
fik  intet.  Hans  Enke  døde  i  Jan.  1727,  nogen  Tid  efter  ham.  Han 
havde  opfundet  en  ny  Brandsprøjte  og  udgav  1697  en  Tegning  af 
denne  med  Anvisning  til  dens  Brug,  ligesom  han  1701  udgav  en 
Beskrivelse  af  alle  Ildebrande  siden  1694  for  at  vise.  hvor  nyttig 
hans  Opfindelse  havde  været. 

En  Ildslukningsmaskine,  der  blev  opfunden  i  Fuxes  ældre  Aar. 
vilde  have  været  af  stor  Betydning,  hvis  den  havde  vævet  praktisk. 

»Den  18.  Avgust  1722  tog  Hs.  kgl.  Majestæt  Behag  udi  paa  et 
Bondehus  i  Nærværelsen  af  Gyldenlund  at  lade  probere  den  af  Major 
Øtken  opfundne  Maskine  for  at  tvinge  Ildebrand,  hvor  da.  efterat 
Huset  stod  i  fuld  Flamme,  bemeldte  Major  lod  antænde  sin  midt  i 
Huset  satte  Maskine,  som  gjorde  den  Effekt  til  Herskabets  Fornøjelse, 
at  den  efter  et  stort  Slag  strax  dæmpede  Ilden.«  ^'^)  » 

I  Vor  Frue  og  S.  Nikolaj  Kirketaarne  sad  Nat  og  Dag  2  Kurer 
paa  hvert  Sted,  der  skulde  holde  Udkig  efter  Ildebrand.  Her  medde- 
les følgende  kuriøse  Ansøgning  fra  Vagten  i  Vor  Frue  Taarn: 

Stormægtigste  Monark,  Allernaadigste  Konge  og  Herre  I 

For  Deres  stormægtigste  allernaadigste  Fødder  nedkaster  vi 
tvende  undertegnede  gamle  og  ringe  Mænd,  nemlig  vores  Frues 
Kirkes  Taarnvægtere  og  tro  Betjente  os  ned  i  Støvet  for  Deres  Fod- 
skammel med  denne  vores  allerunderdanigste  Supplik,  haaber,  at  den 
i  Naade  optages,    ønsker  og  sukker    til    Gud,    at  den  af  Deres  store 

Øjen-  og  Mildheds  Straaler  maatte  overskinnes,  andragende  allerunder- 
danigst Yor  Anliggende,  som  er,  at  jeg  undertegnede  Svend  Tor- 
bjørnsen, som  haver  haft  den  Ære  og  betjent  vores  allernaadigste 
Konges  Frue  Kirketaarn  i  14  Aar,  min  hellige  Gud,  Kongen,  og  min 
tro  Kammerat  og  Medbroder  i  Christo  i  12  Aar,  og  nyder  vi  ugenlig 
i  Brandvagt  1  Rdl.,  som  vi  af  den  gunstige  og  kjære  Øvrighed  rigtig 
haver  bekommet  upaaklagelig.  Da  som  vore  Forfædre  og  Formænd 
af  Kongen  og  Øvrigheden  aarlig  Aars  haver  nydt  for  Vagtringen, 
som  falder  ugenlig  14  Gange,  Aften  og  Morgen,  og  det  uden  nogen 
allerringeste  Forseelse  eller  Forsømmelse,  uden  vi  vil  tage  til  Takke 
og  give  1  Rdl.  i  Straf,  som  og  nogle  Gange  er  passeret,  som  vi  alt 
haver  lidt  med  Taalmodighed,  men  som  der  endnu  end  videre  os  fur- 
urettes, som  at  vi  stedse  haver  selv  holdt  Olie  og  Lys  til  Vagt- 
klokken, som  dog  trækker  paa  os  fattige  Folk,  som  sidder  med  Kone 
og  mange  umyndige  Børn,  da  som  der  før  vores  Tid  ikke  en,  men 
fem  Taarnvægtere  haver  taget  Skade  ved  samme  Vagtklokke,  som  er 
den  fornemste,  der  skal  passes  paa  for  Tidens  Mindelse,  som  næst 
Guds  Aanding  skal  paaminde  alle  Mennesker  Klokkeslettet.  Nu  kjen- 
der  vi  ganske  vel  vores  allernaadigste  Arvekonge  og  Herres  det  him- 
melgivne Hjærte,  der  vor  Nød  tager  an.  der  lindre  kan  vor  Smerte, 
vi  det  behnde  vil  med  underdanig  Bøn.  Tak  derfor,  evig  Tak,  Gud 
selv  skal  være  Løn,  du  ævig  Majestæt,  du  Ærens  prægtig  Konning, 
du  Gud  Emanuel,  grundfæste  vores  Konning,  lad  Lykken  blomstre 
sig,  lad  Landsens  klare  Sol  ej  dale  nogen  Tid  paa  Rigets  Himmelpol, 

Førend  de  mættet  er  med  Fred  og  gcid  Dage, 

med  al  Lyksalighed,  som  Sjælen  kan  behage, 

og  saa,  fornøjet  selv,  haver  alle  Ting  fuldendt, 

det  ønskes  hjærtelig  Deres  allerunderdanigste  og  allerringeste  Klient. 

Kjøbenhavn  d.  30.  Juni  1726. 

Stormægtigste  allernaadigste 

Arve  Herre  og  Konge  og  Herres 

allerunderdanigste   og   allerringeste 

Knægter 
Svend  Torbjørnsen.      Niels  Povlsen. 

Politi-  og  KommercekoUegiet  mente  imidlertid,  at  de  ikke 
kunde  fritages  for  Ringning,  da  de  foruden  at  være  Brandvagt  maatte 
ringe  med  Vagtklokken  som   deres  Formænd.      At    de    nogle    Gange 

var  mulkterede  var  sket,  >fordi  de  en  halv  Time.  førend  de  burde, 
har  ringet  med  den  store  Vaotklokke  aleneste  tor  at  favorisere  den, 
sum  udi  Portene  om  Aftenen  oppebærer  Passagepengene*.  *^) 

Over  denne  Vagtklokke  klagedes  ofte;  naar  den  havde  ringet, 
kom  ingen  ud  eller  ind  ad  Portene  uden  Passagepenge,  og  det  var 
derfor  af  Vigtighed,  at  der  ringedes  til  rette  Tid. 

26.  Juni  1716  klagede  Politi-  og  Kommercekollegiet  til  Magi- 
straten over.  »at  Vagtklokken  nu  paa  nogen  Tid  ikke,  som  tilforn  har 
været  sædvanligt,  har  ringet  et  Kvarter,  men  de  fleste  Gange  næppe 
Va  Kvarter  og  undertiden  ikkun  nogle  faa  Minuter,  hvorover  Bønder 
og  andre  uden  Byen  boende,  som  her  i  Staden  have  at  bestille,  ofte 
ere  blevne  fixerede,  og  i  hvor  meget  de  end  har  skyndet  sig  ud  af 
Portene,  dog  ikke  har  kunnet  udkomme,  før  Klokken  var  afringet,  og 
derover  maattet  betale  Aftenpenge  i  Portene,  saa  har  vi  nogle  Gange 
haft  Kurerne  i  vor  Frue  Kirketaarn  opkaldt  for  os  og  tilholdt  dem, 
under  Straf,  at  ringe  med  Vagtklokken  et  helt  Kvarter.  Men  de 
havde  beklaget  sig  over,  at  de  Penge,  de  tilforn  havde  haft  for  Eing- 
ningen,  var  dem  frataget  af  Kirkebetjentene. <'. 

Under  5.  Oktbr.  samme  Aar  gjorde  Kollegiet  endvidere  opmærk- 
somt paa,  at  formedelst  man  paa  Christianshavn,  og  især  naar  der 
indfalder  Blæst  og  Storm,  ofte  ej  kan  hiøre  naar  Vagtklokken  ringer, 
adskillige  Disputer  og  Stridigheder  forefalder  imellem  de  ind-  og 
udpasserende  og  den,  som  oppebærer  Passagepenge«,  saa  vilde  det 
være  tjenligt,  om  der  ogsaa  blev  ringet  med  en  af  de  smaa  Klokker 
i  Vor  Frelsers  Kirkes  Taarn  paa  samme  Tid  som  med  Vagtklokken, 
hvilket  ogsaa  skete. 

Naar  der  opkom  Ildebrand,  skulde  ifølge  en  Politiplakat  af  6. 
April  1728  Beboerne  »strax  gjøre  et  stort  Anskrig  til  Naboerne«  og 
sende  Bud  til  Brandmajoren  og  om  Natten  til  Vægteren,  at  denne 
kunne  vække  Naboerne  og  give  Melding  til  Politimesteren.  Dog 
erindredes  Vægterne  om  ej  i  Utide  at  gjøre  altfor  stor  Aliarm,  paa 
det  alle  Stadens  Indbyggere  ikke  uden  Aarsag  skulde  blive  satte  i 
Skræk  og  Opløb,  men  de  skulde  først  skaffe  sig  Underretning  om 
Farens  Beskaffenhed.  I  de  Gader,  der  var  nærmest  ved  Branden, 
skulde  Polk  hænge  Løgter  udenfor  Husene,  og  det  maatte  anses  for 
nyttigt,  om  man  tillige  satte  Lys  i  Vinduerne. 

Ved  en  Forordning  af  24.  Sept.  1708  blev  det  alle  og  enhver 
forbudt   at   tigge  paa  Gaderne  ved  Folks  Døre  eller  i  Kramboder  og 

Værksteder  under  Straf  i  Rasphuset,  Tugthuset  eller  Spindehuset.  Ej 
heller  maatte  nogen  om  Aftenen  synge  eller  spille  for  Folks  Døre 
for  at  tigge,  og  det  blev  forbudt  at  give  til  saadanne  Tiggere,  men 
hvad  man  af  et  kristeligt  Hjærte  og  gudfrygtig  Gravmildhed  vilde 
give,  skulde  lægges  i  de  Fattiges  Bøsse,  der  blev  ombaaren  i  Husene 
(den  saakaldte  Kvartalsalmisse).  Hvis  nogen  husede  en  Tigger,  uden 
at  opgive  det  for  Fattis'væsenet.  skulde  han  straffes  fjerde  Gang  som 
de,  der  holdt  til  med  Skarns  Folk,  og  forvises  af  Byen. 

For  at  nødlidende  ikke  ganske  skulde  forgaa  af  Hunger  og  Nød, 
skulde  de  hver  Onsdag  melde  sig  paa  Silkehuset  og  indskrives  til 
Almisse.  Hver  Maaned  blev  der  gjort  Eftersøgning  om  Fattige,  Løs- 
gængere og  Landstrygere  i  hele  Byen.  i  alle  Gader,  Stræder  og 
Huse,  Loft  og  Kjældre,  til  hvilken  behagelige  Forretning  Magistraten 
hvert  Aar  udnævnte  et  Tal  Borgere,  der  2  og  2  skulde  skiftes  i  hvert 
Kvarter  til  at  gaa  omkring  med  de  faste  Kvartermestre  under  Fattig- 
væsenet, og  hvis  nogen  med  »Trusel,  Skjænden  eller  Skjælden  eller 
med  Haandspaalægeelse,  Døres  Tillukkelse,  Betleres  Fordølgelse  eller 
anden  Fortræd«  hindrede  dem,  straffedes  han  eller  hun  med  Rasp- 
eller Spindehuset.  Som  Embedstegn  bar  Kvartermestrene  hos  sig  en 
lille  Stok  i  Skikkelse  af  en  Krykke. 

Kvartermestrene  skulde  have  Tilsyn  med,  at  Syge  og  Senge- 
liggende virkelig  fik  den  Almisse,  de  skulde  have,  og  at  de  blev  for- 
svarlig plejede,  men  en  eller  to  Gange  om  Aaret  skulde  de  Syge  af 
Stodderfogderne  bæres  op  paa  Konventhuset,  for  at  de  Kommitterede 
i  Fattigvæsenet  selv  kunde  undersøge  deres  Tilstand. 

De,  der  var  ilde  tilredte  i  Ansigtet  eller  andensteds  med  Flod 
eller  Kræft  eller  med  anden  udvortes  Skade,  der  kunde  være  andre 
og  især  svangre  Kvinder  til  Rædsel  og  Vederstyggelighed,  maatte 
ikke  vise  sig  paa  Gader  og  offentlige  Steder,  langt  mindre  fremvise 
deres  Skade,  men  skulde  om  Onsdagen  ogsaa  lade  sig  syne  i  Silke- 
huset. 

Fattige  Folks  Børn  blev  satte  i  Børnehuset  og  holdte  med  Føde, 
Klæder  og  Undervisning,  men  andre  løse  Drengebørn,  der  drev  paa 
Gaderne,  blev  satte  i  Rasphuset,  naar  de  var  14  Aar.  I  Rasp-  og 
Spindehuset  sattes  alle  uværdige  Trængende,  men  Tiggere  fra  frem- 
mede Steder  blev  udviste. 

For  at  tilvejebringe  Penge  til  Udgifterne,  paalagdes  det  alle 
Beboere  at  tegne  sig  fnr  en  bestemt  fjerdingaarlig  Afgift.    Der  lagdes 

Afgift  paa  iille  afsluttede  Handler  og-  sattes  Bøsser  i  alle  Værtshuse, 
Herberger  og  Ølhuse,  i  Vinkjældre,  The- og  Kaffehuse,  hvor  »Værterne 
særdeles  og  flitteligen  skal  passe  paa  at  frembyde  Bøssen,  naar 
nogen  af  deres  Skjænkegjæster  bander  eller  deres  Tid  med  slem  og 
uterlig  Snak  hendriver,  saavel  som  og  for  dem,  sum  der  noget  med 
Spil  vinder,  at  give  derudi  af  sin  G-evinst,  som  han  selv  er  af  ræson- 
nabelt Gemytte  til«. 

Komedianter,  Linedansere  og  andre,  som  vilde  lade  noget  Skue- 
spil se  i  Huse  eller  paa  offentlige  Pladser,  skulde  komme  overens 
med  de  kommitterede,  om  de  skulde  give  en  Aftens  Indtægt  eller  en 
vis  Sum  Penge  engang  for  alle.  Naar  nogen  holdt  Lykkepotter, 
skulde  en  Fattigforstander  hele  Tiden  sidde  ved  Siden  for  at  paase, 
at  alt  gik  rigtig  til,  og  »Lykke-Pot-Mændene«  skulde  ogsaa  afgjøre 
med  Fattigkommissionen,  hvad  de  skulde  give  i  Afgift. 

Fattigkommissionens  Sæde  var  i  Silkehuset  eller  Konventhuset  i 
Pilestræde  (nuværende  Nr.  17),  der  var  oprettet  i  Christian  IV. 's  Tid. 

Af  Fattigvæsenets  Stiftelser  var  der  Vartov,  Abel  Kathrines 
Boder,  Povl  Fechtels  Boder  og  Sjæleboderne  i  Møntergade,  som  vi 
imidlertid  her  ikke  skal  omtale  nærmere.  Naar  Korfits  i  den  ældste 
Udgave  af  »Barselstuen  (2,1)  talerom,  at  der  ikke  behøvedes  mange 
Barselstuer  til  at  føre  en  ærlig  Mand  til  Hospitalet,  da  mener  han 
Vartov,  der  var  et  Tilflugtsted  for  fattige  Borgere.  En  skrækkelig 
Stiftelse  havde  Fattigvæsenet  i  Pesthuset,  det  senere  Belvedere  ved 
Kalvebodstrand,  der  væsenlig  var  Opholdssted  for  Afsindige,  der  her 
mere  behandledes  som  Dyr  end  som  Mennesker.  Et  saadant  Hospital 
hed  en  Daarekiste;    det  nævnes  i  »Henrik  og  Pernille«  (3,  8). 

Foruden  Byens  egne  Fattige  kom  der  en  Mængde  fremmede,, 
der  havde  kgl.  Tilladelse  til  at  søge  Borgerne  om  Hjælp.  Der  var 
ogsaa  en  Slavekasse,  hvis  Formaal  var  at  løskjøbe  Folk,  der  holdtes 
fangne  i  Røverstaterne  i  Nordafrika.  Naar  disse  Fanger  var  komne 
hjem,  mødte  de  paa  Raadstuen  og  lik  Vidnesbyrd  om  deres  Løs- 
kjøbelse ''''). 

Nogle  tik  Lov  til  at  sætte  Bækken  for  Kirkedørene,  hvor  de 
henvendte  sig  til  Kirkegængerne  om  en  Skjærv;  om  disse  siger  Magi- 
straten i  en  Skrivelse  af  16.  April  1725,  at  deres  Tal  i  de  sidste 
Aar  havde  været  saa  stort,  at  det  var  at  befrygte,  at  Indbyggerne 
»formedelst  saadan  Idelighed  og  Mængde  maatte  omsider  blive  kjed 
ved  at  give«.     Den  plagede  Kortits  i  »Barselstuen«    (1,  7)  siger  i  sin 

Fortvivlelse:  ^Skal  dette  vare  længe,  maa  jeg  lade  sætte  Bækken  for 
Kirkedøren  . 

Andre  gik  omkring  med  Kollektbøger.  hvori  man  tegnede  sig 
for  Bidrag  til  Opførelsen  af  Kirker.  Dette  kunde  ogsaa  blive  Gjen- 
stand  for  Bedragerier.  Saadan,  gik  1722  2  Personer  omkring  og  ind- 
samlede til  »den  afbrændte  lutherske  Kirke  i  Mariager<'.  men  Politiet 
fik  fat  pa;»  den  ene.  der  hed  Jakob  Eckenberg  ligesom  »den  stærke 
Mand«  'M- 

1713  var  der  megen  Tale  om  Oprettelsen  af  et  Hittebørns- 
hospital  i  Lighed  med  det,  Siruensee  mange  Aar  efter  stiftede.  2 
Barnemord  gav  Anledning  til  Forslaget.  Biskop  Worm  vilde,  at  det 
skulde  meddeles  fra  Prædikestolene,  at  enhver  Moder,  der  havde 
født  et  Barn  og  enten  ikke  turde  være  det  bekjendt  eller  ikke  kunde 
opføde  det.  ved  et  Bud  skulde  angive  det  for  en  af  Sognepræsterne. 
der  skulde  sende  Sagen  videre  til  Byfogden  og  de  Kommitterede  i 
Fattigvæsenet.  Mere  praktisk  var  derimod  Forslaget  fra  Politi-  og 
Kommercekollegiet  efter  italiensk  Monster,  at  der  til  Gaden  skulde 
være  et  Bækken,  hvori  enhver  kunde  nedlægge  Barnet  og  samtidig 
tilkjendegive  dette  ved  Klokkeringning,  hvorefter  vedkommende  kunde 
fjerne  sig,  thi  hvis  Mødrene  skulde  vedgaa  deres  Skam  for  Direk- 
tionen, vilde  de  før  i  Almindelighed  aflive  Barnet.  Foreløbig  skulde 
Huset  bestaa  af  1  Værelse  med  1  Amme  og  en  anden  Kvinde,  men 
den  hele  Indretning  kom  ikke  til  Udførelse,  uvist  af  hvilken  Grund. 

Ved  samme  Lejlighed  indrettede  Politimesteren  en  Plads  med 
Jærnrækværk  for  til  deri  at  henlægge  de  Lig,  der  blev  fundne  paa 
Gader  og ,  Pladser,  indtil  der  blev  gjort  Anstalt  til  deres  Begra- 
velse^'^). 

*i)  Olufsens  CoUectanea  S.  59. 

*2)  Sælandske  Tegneiser. 

**)  Politiets  Domprotokol.  Den  forkerte  Mercurius  Apiil  1726.  Jfr.  Werlauff  S. 
246—47 

•**)  Sælandske  Teguelsur. 

*^)  Sælandske  Tcgnelser  18.  Nov.  J726. 

*'■)  Politi-  og  Kommercekollegiets  Missiveprotokol. 

*')  Rahbek  om  Holberg  il.  231  Hg. 

**)  Om  de  tydske  og  de  andre  fremmedf  Komedier  se  Werlauff  S.  282—303. 

*9)  Danske  Samlinger  li.  36. 

6«)  Smstds.  II    361. 

*')  Smstds.  II    362. 

^')  Meddelt  af  C.  Bruun  i  Danske  Saml.  II.  371—72. 

=3)  Om  Theatret  se  Overskovs   Theaterhistorie,    Werlauffs  Antegnelser,    C.  Bruuns 
Frederik  Rostgaard  S.  300  flg.,  Danske  Saml.  II.  354-84.  III.  1—41. 

^■*)  Politi-  og  KommercekoUeg.  Meranrialbog  27.  Feb.  1725. 

")  Eahbek  om  Holberg  III.  136. 

^^)  Politi-  og  KommercekoUeg.  Missiveprot. 

^')  Sammes  Memorialbog.  , 

^^)  Sammes  Missiveprot.  18.  Jan.  1719. 

^®)  Magistratens  Kopibog. 

^»)  Om  V.  Qvoten  jevnfør  Werlauii"  S.  472—89. 

*')  Exner:  Efterretninger  om  det  kgl.  Vajsenhus  S.  9. 

«-)  Danske  Saml.  II.  366. 

'''^)  Sælandske  Eegistre  17.  Marts  1721.     Den  Kckenberg.    der  i   det  følgende  om- 
tales som  Ombærer  af  en  falsk  Kollektbog,  er  forskellig  fra  denne. 

«')  Danske  Saml.  II.  3o7. 

"'(  Magistratens  Kopibog 

'"*)  Politi-  og  Komraercekoll.  Missiveprot.  , 

'^")  Stolpe:  Dagspressen  IV    99. 

*')  Jfr.  Werlauff  S.  219—23.  476. 

^^)  Sælandske  Tegneiser. 

'")  Stolpe:  Dagspressen  IV.  97. 

'*)  Danske  Saml.  II    357— .58. 

'■-;  Politi-  og  KommercekoUeg.  Memorialbog. 

")  Sælandske  Tegneiser,  jfr.  Werlauff  S.  302. 

'*)  Sælandske  Tegneiser  8.  Nov.  1726 

")  Menoza  III.  4«2— 63. 

■®)  Eutropii  Philadelplii  Økonomiske  Balance  S    199. 

'")  Menoza  III.  530. 

'*)  Stolpe:  Dag.spressen  IV.  98. 

")  Kirkehist.  Saml.  3.  R.  II.  667. 

^'')  Smstds.  III.  788. 

''i)  Theatrum  Daniæ  S.  77. 

*-)  Pol.-  og  Komm.  Kolleg.  Missiveprot    10.  .Inni  1713. 

"')  Sælandske  Tegneiser  4   .Juni  1725. 

"*)  Theatrum  Daniæ  S.  76. 

"*)  Magistratens  Kopibog  24.  Maj   1723. 

"'"')  Sælandske  Registre. 

*■')  Magistratens  Kopibog  28.  April  1721  og  4.  Maj   1728. 
"")  Brasch:  Vemmetoftes  Historie  II.  64. 

^«)  Smstds.  II.  216-17. 

""*)  Sælandske  Registre. 

"')  Sælandske  Tegneiser  20.  Okt.  og  3.  Dec.  1727. 


V. 

')  M.  l.'ubin:    Kbnhavns.  Befolkningsstatistik    1630-1730  i  Hist    Tidsskr.   5.  R. 

III.  493,  494. 
•-')  Magistratens  Kopibog  24.  April  1719.   I     .Iiili   1720.  30.  .Timi  1721. 


Henvisninger  til  Side  274—311  397 

■')  Politi-  og  Kommercekoll.  Missiveprot.  1724  S.  84 
*    Saml.  til  Jydsk  Hist.  og  Top.  II.  17. 

*)  Politi-  og  Kommercekoll.  Missiveprot.  1724  S    79.     Jfr.  Werlauff  S.  109—10. 
*)  Politi-  og  KommercekoUeg.  Uomdokiuiienter  1722 — 29. 
')  Børsordonnans  18    Juni  1692. 
^)  Politi-  og  KommercekoUeg    Missiveprot. 
®)  Magistratens  Kopibog  29.  Marts  1726. 
'**)  De  Vrigny  Eelation  d'iin  Voyage  S.  77 — 78. 

11)  Sælandske  Eegistre  29    Nov.  1717,  1.  April  1718,  11    Dec.  1722. 

12)  Sælandske  Registre  3    Sept.  1723,  6.  Okt.  1724,  30.  Juni  og  13.  Okt.  1727.   2 
April  1728. 

i»)  Sælandske  Tegneiser  25.  Feb.  1726. 

1*)  Sælandske  Tcgnelser  30    Juni  1727. 

15)  Politi-  og  Kom.  Koll    Memorialbog  1720  S.  716. 

1«)  Smstds.  1726  S.  738. 

1')  Smstds,  1722  S.  459—65, 

i»)  Kirkehist.  Saml.  I,  117-24. 

19)  Holbergs  Gejstlige  og  verdslige  Stat  S.  149. 

^'>)  Magistratens   Kopibog  15    April  1726 

^1)  Politi-  og  Kom.  Koll.  Memorialbog. 

")  Sammes  Missiveprot.  29.  Dec.  1712. 

^^)  Sammes  Memoriaibog  1720  S.  675. 

^*)  Sammes  Dokumenter. 

2*)  Sammes  Memorialbog  1723  S.  818. 

2«)  Sælandske  Eegistre  14.  Jan.  og  25    Marts  1729 

'^')  Politi-  og  KommercekoUeg.  Memorialbog  1720  S.  606. 

28)  Sammes  Memorialbog  1718  S.  265.     Magistratens  Kopibog  1.  Sept.  1728. 

•■^«)  Politi-    og   Kom.   Kol.   Memoriaibog   1721—23   S.  224—25    569—85.    688-91. 

Magistratens  Kopibog  19.  Juni  1719. 
30)  Sælandske  Tegneiser  14.  Marts  1727. 
^1)  Magistratens  Kopibog  16.  Dec.  1712  og  4.  Nov.  1713. 
'-|  Sælandske  Eegistre. 

*=*)  Politi-  og  Kom.  Koll.  Memorialbog  1720. 
^*)  C.  Bruun:  Frederik  Eostgaard  S.  231—32. 
■'°)  C.  Bruuns  Udgave  af  Holbergs  Epistler  Ul.  415—17. 
="^)  Magistratens  Skrivelse  19.  Feb.  1738,  der  indeholder  de  versificerede  Taler,  og 

Eeskript  11.  April  og  4.  Juli  1738. 
=")  Extraordinaire  Eelationer. 

'*)  Eutropii  Philadelphi  Oeconomiske  Balance  S.  287. 
'")  Politi-  og  Kommercekoll.  Memorialbog  1720  S.  6—7. 
*")  Magistratens  Skrivelse  7.  Maj  1755. 
•"l  Sælandske  Eegistre. 

/'•^i  Politi-  og  Kommercekoll.  Memoriaibog  31.  Juli  1724. 
■*»)  Sammes  Missiveprot.  2.  April  1727. 
•*■*)  Sammes  Memoriaibog  1723  S.  512.     Sæl.  Registre. 
**)  Sammes  Memorialbog  1724  S.  269. 
*'^)  Eutropii  Philadelphi  Oekonomiske  Balance  S.  259. 
■'')  Sælandske  Tegneiser  19.  Maj  1727. 

**)  A.  Thura:  Idea  hist,  litterariæ  Danorura  S.  127—28.     Jt'r  A.  E.  Boj'es  Udgave 
af  Komedierne  S.  699.     H.  Eørdam:  Fra  Universitetets  Fortid  S.  71—75. 
Kall-Easmussen  i  Hist    Tidsskr.  3    E.  I    98—99. 

Pontoppidan:    Theatrum  Daniæ  S.  44—45.     Eeinhardt:    Kommunitetet  og  Re- 
gensen i  Hist    Tidsskr.  3.  E.  III.  121-22. 
H    Eørdam:  Fra  Universitetets  Fortid  S.  85     87. 
Politiretsdom  15.  Okt.  1725. 

Eeinhardt:  Kommunitetet  og  Eegensen  i  Hist    Tidsskr.  3.  E.  III.  1.50     51. 
Werlauff  S.  272. 

Engelstoft.s  Univ.-  og  Skoleannaler  1807  S.  195     205. 
Smstd.s. 

Engelstoft  i  Lærde  Efterretninger  1805  S    60  — dl. 
Smith:  Om  Holbergs  Levned  og  populære  Skrifter  S.   189. 
Magistratens  Kopibog  30.  Marts  1718. 
Werlauff  S.   112 
Politiretsdom  21.  Xov.  1719. 
Pontoppidans  Theatrum  Daniæ  II.  80. 
Hist.  Tidsskr.  3.  E    IV.   1.56-57. 
Menoza  IIL  413     14. 
Menoza  III.  483     84. 
Suhms  Ny  Samlinger  III.  294    95. 
Politi-  og  KoramercekoUegiets  Missiveprotokol. 
Suhms  Ny  Saml.  III    293—94      Kirkehist.  Saml    3.  E.  I    231     37. 
Sælandske  Eegistre  10   Nov.  1721 
Sælandske  Indlæg  til  19.  Maj  1719. 

Politi-  og  Komraercekollegiets  Memorialbog  1720  S.  610-17. 
Danske  Samlinger  IV.  84,  114. 

Suhms  Nj  Samlinger  III.  298.     C  Bruun :  F    Eostgaard  S.  376—77. 
Kirkehist.  Saml.  3.  E.  III. 
Petersens  Litt.  Hist.  IV.  193—94. 

Herh'  Idt  og  Mansa:  Saml.  til  den  danske  Medicinalhistorie  S.  299.  Det  ses 
af  denne  Klage,  at  en  Apotheker  var  fast  Huslæge  hos  flere  fornemme  Familier. 
Skifter  1726. 

Herholdt  og  Mansa:  Saml    til  d-^n  danske  Medicinalhistorie  S.  350. 
Ingerslev:  Danmarks  Læger  II.  189. 
Sammesteds  II.  193 
Eahbek:  Oiu  Kniber-   III.   120. 
Werlauff  S.  124. 

.loakim  Larsen:  Bidrag  til  Kbnh.  offentlige  Skolevæsens  Historie  S.  6 — 30. 
P.  Hansen:  Dansk  Literaturhistorie  1.  424. 
Holbergs  udvalgte  Skrifter  ved  Eahbek  II.  387. 
Smstds.  VI.  485—86.     Jfr.  Eahbek:  Om  Holberg  IH.  148  tig. 
Holbergs  Epistler  ved  Bruun  IV.  446.     Lærde  Efterretninger  1807  S.  520. 
Stolpe:  Dagspressen  IV.  156     63. 
Smstds    IV    14-15. 

Den  Tornske  Affaire  var  en  Scene  fra  Trediveaarskrigen. 
Politi-  og  Kommercekollegiets  Domdokumenter. 

Sælandske  Eegistro  14.  April  1725.  Om  de  svage  Spor  af  en  Kunstskole  se 
Thiele:  Kunstakademiet  og  Hestestatuen. 

9  3)  Fremtidens  Nytaarsgave  1884  S.  108. 

9*)  Magistratens  Kopibog  19.  Jan.    1722,   7.  Nov.  1725.     Sælandske   Tegneiser  13. 

Marts  1722. 
96)  Magistratens  Kopibog  2.  Sept.  1726. 

96)  Politi-  og  Kom.  KoU.  Memorialbog  3.  Aug.  og  18.  Sept.  1717. 
9')  Magistratens  Kopibog  19.  Sept.  1725. 

98)  Smstds.  20.  Marts  1724. 

99)  Smstds.  28.  Sept.  1718.  7.  Aug.  1720. 


VI. 

'j  Magistratens  Kopibog. 

^)  Kæmnerregnskabet  1721. 

3)  Kbnh.  Diplomatarium  V.  803. 

*)  Reskript  8.  Juni  1703  og  22.  Feb.  1715. 

*)  Magistratens  Kopibog  10.  Feb.  og  5.  Marts.  1725. 

6)  Magistratens  Kopibog  21.  Maj  1721. 

■')  Eeskript  19.  Aug.  1724. 

*)  Matzens  Universitetets  Retshistorie  II.  159. 

9)  Magistratens  Kopibog  24.  Marts  1727. 

0)  Smstds.  17.  Juli  1721. 

1)  Sælandske  Registre  1.  Okt.  1723. 

2)  Werlauff  S.  97. 

»)  Magistratens  Kopibog  15.  Okt.  1725. 
*)  Stolpe:  Dagspressen  II.  195. 
^)  Kbnh.  Diplomatarium  I.  793. 
6)  Mandix:  Christian  V's  Lovgivning  S.  106—07. 
O  Sæl.  Tegneiser  6.  Jan.  1721. 
")  Smstds.  30.  Jan.  1722. 
9)  Smstds.  4.  Juni  1717. 

")  Politi-  og  Kommerce-Kolleg.  'Memorialbog  1726  S.  722. 
1)  Sæl.  Tegneiser  29.  Juli  1726. 
-)  Sæl.  Tegneiser. 

'»)  Magistratens  Kopibog  24.  Feb.  1718. 

'■*)  Min  Kbnhavns.  Hist.  og  Beslir.  I.  130.     Beskrivelse  af  Kaget  i   Kjøge,     Wer- 
lauff S.  371-72. 
«*)  Jfr.  Werlauff  S.  111. 
'«)  Sæl.  Tegneiser  19.  Aug.  1724. 
''■>)  Smstds.  7.  Feb    1720. 
'8)  Jfr.  Werlauir  S.  61. 
*9)  Rist:  Fra  Støvlettiden  S.  187-88. 
'")  Dyrluud:  Tatere  og  Natmandsfolk  S.  112—13. 
")  Rist:  Fra  Støvlettiden  S.  183. 
32)  Politi-  og  Kom.  Kol.  Missiveprot.  30.  Sept.  1726. 
'8)  Sammes  Memorialbog  18.  Juli  1724. 
")  Sæl.  Tegneiser. 

86)  Magistratens  Kopibog  9.  Dec.  1720. 
8«)  Kbnhvns.  Dipl.  VII.  134. 

Magistratens  Kopibog  29.  Marts  1718. 

Kæmnerregnskabet  1727. 

Sæl.  Tegneiser. 

Min  Kbnh.  Hist.  og  Beskr.  IH.  276  flg. 

De  Vrign}  :  Eelation  d'un  vojage  1707  S.  481. 

Eist:  Fra  Støvlettiden  S.  139,  264. 

Politi-  og  Kommerce-Kolleg.  Memorialbog. 

Sæl.  Tegneiser  med  Indlæg. 

Politi-  og  Kom.  Kolleg.  Dokumenter. 

Smstds. 

Smstds. 

Extraordinaire  Eelationer. 

Politi-  og  Kom.  Koll.  Memorialbog  1726  S.  8.55. 

Magistratens  Kopibog  27.  Marts  1727. 

Smstds.  19.  Jan.  1722. 

Politi-  og  Kom.  Koll.  Memorialbog  1717.  især  S.  168  -70. 


Grundtegning  af  Kjøbenhavn,  udført  jf 


A.  Slottet 

B.  Prinsens  Palais. 

C.  Rosenborg. 

D.  Charlottenborgs. 

E.  Vor  P'rue  Kirke. 
r.  St.  Nikolai  Kirke. 
G.  Helligaands  Kirke. 
H.   St.  Petri  Kirke. 

J.  Runde  Taarns  Kirke. 
K.  Holmens  Kirke. 
L.  Garnisons  Kirke. 
M.  Den  reformerte  Kirke. 
N.  Bibliotheket. 

0.  Teihuset. 

P.  Proviantgaarden. 
Q.  Kancelliet. 
R.  Kadetakademi. 
S.  Toldboden. 

Gjethnset. 

Ridebanen. 

Raadhoset. 

Børsen. 

Bremerholm. 

Dronningens  Palais. 
Z.  Nyholm. 

a.  Nyboder. 

b.  Kongetoivet 

c.  Amagertorv, 
d    Gammeltorv. 

e.  Nytorv. 

f.  Ulfeids  Plads. 

g.  Nørreport, 
h.  Vesterport, 
i.  Østerport. 

k.  Kongensgade. 

1.  Dronningensgade, 
m.  Østergade. 

n.  Nørregade. 

0.  Vestergade. 

p.   Kjøbmagergade 

q.  Citadellet. 

r.  Citadelskirken. 

s    Norgesport 

t.  S.)eUand8port. 

u.  Magasiner. 

V.  Kongens  Bastion. 

w.  Dronningens  Bastion. 

X.  Prinsens  Bastion. 

y.  Prinsessens  Bastion. 

z.  Grevens  Bastion. 

1.  Havnen. 
Kviutus  Bastion. 


3.  Charlottes  Bastion. 
4    Frederiks  Bastion. 
5.  Karls  Bastion. 
•5.  Vilhelms  Bastion, 
f.  Sofies  Bastion. 
S.  Ulriks  Bastion. 
9.  Løvens  Bastion. 

10.  Elefauitens  Bastion. 

11.  Panterens  Bastion. 

12.  Enhjørningens  Bastion. 

13.  KaUebos  Bastion. 

14.  Christianshavn. 

15.  Christianshavns  Kirke. 

16.  Ryssenstens  Bastion. 

17.  Ulriks  Bastion. 

18.  Gyldenløves  Bastion. 

19.  Schaks  Bastion. 

20.  Helmers  Bastion. 

21.  Hanens  Bastion. 

22.  .Ahlefeldts  Bastion. 

23.  Stadsoberstens  Bastion. 
2-4.  Rosenborgs  Bastion. 

25.  Quitzous  Bastion. 

26.  Peucklcrs  Bastion. 

27.  Rosenkran txes  Bastion. 

28.  Grentands  Bastion. 


•  J.  F.  Arnoldt  første  Januar  1728 

Tilføjelser  og  Rettelser. 


s.  4  L.  14  Foitunen  læs:  Fortunstræde. 

S.  138  L.  24  unge  læs:  mange. 

S.  146  L.  18  hurtig  læs:  hastig, 

S.  189  L.  10  f.  n.  kondolere  læs:  kondolere. 

S.  210.     Ifølge  Meddeleiso  af  Hr.  Pastor  Bondesen  i  Præstø,  der  er  født  i  Kjøben- 

havn  1823,  lød  Begyndelsen  af  Visen  om  Mester  Daniels  Have,  der  blev  sungen 

med  en  særdeles  sørgmodig  Melodi,  saaledes: 

Jeg  lader  mig  skære 
en  sortebrun  Trøje, 
og  lader  den  fore 
med  Melankoli. 

^Meddeleren  tilføjer    at  han  foruden  dette  aldrig  har   hørt  liere  end  de  to  an- 
førte Vers. 
S.  215  L.  17  De  læs:  Det. 


Det  bemærkes,  at  Prospekterne  fra  oldnordisk  Museum  or  fra  Aar  1749  og  at 
mange  af  de  andre  Billeder  er  fundne  af  lir.  Genremaler  K.  Gamborg.  Af  de  to 
Tal,  der  i  Texten  nævnes  efter  Komediernes  Titel,  betyder  det  første  Akten,  det 
det  andet  Scenen.  Da  Forfatteren  har  raaattet  benytte  en  anden  Ketskrivning  end 
den,  han  plejer  at  bruge,  har  nogle  Uoverensstemmelser  indsneget  sig,  hvilket 
bedes  undskyldt. 

